
. MÉMOIRES 


DE LA VIE 


DU 


MARÉCHAL DE VIEILLEVILLE. 


AR UV VAR A VOA 


LIVRE CINQUIÈME. 


CHAPITRE PREMIER. 


A1. de V'ieilleville part pour aller à son château du Duretal. 


Anis que l’armée eust esté ainsy licentiée à Estrée- 


_au-Pont, et que le Roy eust pris son chemin vers 
… Folembray, la pluspart des princes et seigneurs, fati- 


guez de si longue traicte, sans jamais avoir sejourné 


“en aucun lieu plus de quatre ou cinq jours, avecques 
infinies incommoditez, s’escarterent cà etJà pour cher- 


- cherles bons logiset les villages non mangez ny ruinez 
des armées, tant du Roy que de la royne de Hongrie. 

_ En quoy M. de Vieilleville ne fust des derniers, car il 
vint à Varvins (1), suivy de quarante ou cinquante 
 gentilshommes plus que de son train, qui ne l’aban- 


_ donnerent poinct, ayants faict preuve, durght le 
| voyaige, des commoditez ordinaires qui se trouvoient * 
 àsasuicte, pour letrès-bon ordre qu’il y avoit donné par 


(1) Varvins : Vervins. 
27. : 

ses officiers et pourvoyeurs, ayant tousjours M. d'Es- 
pinay son fils avecques luy, lequel avoit donné fort 
honnestement congé à la noblesse volontaire qui estoit 
soubs sa charge; mais ce ne fust sans les avoir presen- 
tez au Roy avant qu’il deslogeast : lesquels Sa Majesté 
remercia fort gracieusement de leur assistance et ser- 
vice, et en demanda le roolle, qui luy fust incontinant 
livré; et le baïlla, après l’avoir leu, et qu'il les eust 
tous faict passer devant luy, montez et armez, nom 
pour nom, et comme en une monstre devant ung com- 
missaire des guerres, à ung secretaire d’Estat pour le 
luy garder et n’en perdre la mémoire. De quoy ceste 
jeune noblesse receust ung fort grand contentement , 
et se repputerent trés-honorez et satisfaits de leur des- 
pence, que le Roy et prince souverain eust daigné 
prendre la peinne et l'ennuy de faire leur monstre ; car 
Sa Majesté y passa toute une après-disnée ; et n’ou- 
blierent aussy de retirer chacun ung certificat de leurs 
services, signé de la main du Roy, pour s'en ayder là 
où le besoing seroit, principalement pour les arrieres- 
bans: car c’est une loy ancienne, et comme fondamen- 
talle en France ,que, quand le Roy marche en personne 
avecques son armée, tous les nobles de son royaume 
ayants terres et seigneuries fieflées et hommaigées, qui 
ne sont poinct de compaignies ny en aulcun estat 
royal, sont tenus de luy venir faire service en bon 
équippaige d'armes et de chevaulx , selon leurs moyens 
et revenus, pour l’assister tant que le voyaige durera, 
et d'enrapporter certificat aux juges soubs la jurisdic- 
: # * tion desquels leurs terres sont assises ; aultrement, les 
“procureurs du Roy esdictes jurisdictions feroient saesir 
leurs terres, et, oultre ce, payer grosses amandes. Mais 

la pluspart de ceux-cy, et quasi tous, estoient aisnez 
et puisnez de bonnes maisons qui ne jouissoient en- 
cores de rien, et n’avoient retiré les certificats susdicts 
que pour les monstrer, les ungs à leurs perés, pour 
ne regretter leur despence; les aultres à leurs mais- 
tresses, pour en tirer quelque faveur ou louange ; mais 


la pluspart pour s’en vanter aux bonnes compaignies , 


- et d'avoir veu le Roy, parlé à luy, et leurs noms gravez 
- au cœur et en la mémoire de Sa Majesté; et pour ce 


s’appelloient-ils volontaires, car ils n’y estoient nul- 
lement tenus. 

Ainsy se retirerent par bandes privées en leur païs 
et maisons, avec une infinité d'humbles remerciemens 


- et offres de leurs services et biens à M. d'Espinay leur 


capitaine, qui les avoit si heureusement commandez 


‘ et conduicts. 


7 


En ce lieu de Varvins M. de Vieilleville sejourna 


_ six jours pour se raffraichir et son train ( car il y en 


avoit grand nombre de malades), pour leur donner 


loisir de se ravoir et remettre, parce qu’o" y trouvoit 


de tout en abondance, et principallement d’appoti- 


» quäires et medecins, ayant esté la ville exempte de 
toutes incursions, semblablement pour reposer ses 
“grands chevaulx , courtaux, mulets de coffres et aul- 
. tres chevaulx de somme et de bagaige, qui estoient 


à demy recreus par tant de corvées. 
Saichant M. le duc de Nemours qu'il s’estoit arresté 
là, luy envoya ung cheval d'Hespaigne des plus beaux 


et meilleurs qu’il estoit possible de veoir, et que M. de 
… Sipierre, premier escuyer du Roy, avoit pris plaisir, 
en faveur de ce prince, de dresser en toute perfection ; 


Hequel fust estimé par les gensdarmes et aultres gen- 
I. 

tilshommes qui l'accompäignoient pour sa beauté et 

disposition et pour la richesse de son barnoys. et équip- 
paige, à deux mille escus. Y 

Le gentilhomme qui le luy presenta luy dict telles : 
parolles : « Monsieur, M. de Nemours mon maistre : 
vous faict present de ce cheval d'Hespaigne, qu'il a 
nommé Joy en souvenance de la recousse que vous ! 

“fistes de sa personne devant Ja ville d'Yvoy; qu'il vous 

supplie le prendre d'aussi bon cœur qu'il vous le 
donne, avec asseurance que vous ne trouverez jamais : 
personne en France qui vous ayt plus voué d'amytié 
que luy, ny sur qui vous ayez plus de puissance, aussi 
que vous le y avez très-fort obligé. Voilà, monsieur, 
la lettre qu’il vous en escrit; elle n’en contient gueres 
davantaige. » 

M. de Vieilleville, la prenant, luy dict qu’il Fenre- » 
mercieroit par sa responce, et que, quant à luy, il 
n’avoit pas perdu sa peinne ny son voyaige. Il luy fist 

donner’ une chaisne du poids de cent escus, de fort # 
belle façon , et une espée, dague et saincture, le tout : 
couvert de veloux cramoisy, gardes et fers dorez de : 
mesme parure, ouvrage de Milan; et au palefrenier * 

_ qui l'avoit amené, aflin qu'il ne s'en retournast à pied, | 
ung bidet de vingt escns, et pareille somme en sa! 
bourse. | 

Ceste despesche faicte, nous nous acheminasmes 
droict à Durestal par Orléans, le long de la riviere » 
de Loyre; et approchants du lieu, nous trouvasmes | 
desja tons les signalez seigneurs et gentilshommes | | 
d'honneur du païs, ses parents et voysins, qui, sai- | 

chants le ; jour de sa venue, s’estoient advancez de luy | 
venir au-devant, pour le ie bigu si du nombre des- | 
4 

quels estoyent MM. de Clermont d'Amnboyse, comte 
du Lude, de Jarzé, baron d'Ingrande et de Champaigne, 
parants ; les sieurs du Gast, de La Barbée du Pinpean, 
de Chemans, du Grip, Venevelles, Patrix, Ea Mothe, 
Garnier, Gastines , Sainct-Loup, d'Aulnieres ét plu- 
sieurs aultres: tous lesquels;/tant d'uné part qué d'aul- 
tre, à la premiere veue mirent pied à terre en sa forest 
de Duféstal, aultrement de Chambiez, 6ù se passa 
une bonne demy-heure à s’entrembrasser et saluer ; 
et, ayants faict quart de lieue x pied en telles caresses, 
remonterent à cheval pour venir au chasteau, où ils 
trouverent la bande des dames, la Bdsparefeitfhes) 
filles et parantes des desssus-dicts et d’aultres, qui ac- 
compaignoient madamie de Vieilleville et Mgr À 17 
d'Espinay sa fille aisnée, qui les attendoient sur la belle 


terrasse de Durestal, quin’a poinct sa pareïlle en France, 


au jugement mesme du Roy et de tous les princes qui 
l'ont veue; qui estoit si chargée d’aultres gentils- 
hommes, damoyselles et habitants de la ville, que l'on 
ne s’y pouvoit quasi tourner, encore qu'elle soit fort 


grande et-spacieuse; mais le tout avec une telle joye 


et.allaigresse qu’elle ne se peult exprimer. Et entrarit 


 dedañis le chasteau avec toute céste trouppe, il trouva 


# 


- M: l'evesque de Dol son frere qui l’attendoit pour le 


recevoir à bras ouverts, lequel sortant’ d'uné grosse 


. maladie dont il estoit encores fort foible, se sentit tout 


reconyalessé de ceste veue. 

Tout le moys d'aoust, et environ douze jours.én 
septembre ,:se passerént en télles festes et visites; et 
estoyent lès compaignies si alternatives ,-que quand 
les! ünes se retiroient ilen' revenoit: d’aultr es; dé façon 


que, durant-tout ce-témps , jamais la ‘maison ne fust 

sans survenants et grande affluence de noblesse : en 
quoy madame de Vieilleville fist bien. paroistre son 
bon esprit et saige. conduicte en l’œconomie, car. il 
n'y eust jamais faulte de vivres de toutes sortes, ny se- 
lon les jours ; mais elle y en faisoit venir de toutes parts 
en une merveilleuse abondance. 


VARAAAIAA AAA AAA VAAAAVAAA AAA VA/RAA/Q/RA ARR AV VAR RAA AAA MAMA AT A/R 
? 


CHAPITRE IL. 


t 


‘Le Roi mande à M. de Vieilleville de se rendre à la Cour. 


Maïs environ le quinziesme dudict mois de septem- 
bre, il arriva ung courrier de la part de Sa Majesté 
à M. de Vieilleville, avec lettres qui contenoient que 
l'Empereur, le duc Maurice, et les aultres princes 
confederez, et generalement les Estats de l'Empire, es- 
toient d'accord; mais que, se voulant iceluy Empe- 
reur ressentir de la bravade qu'il avoit faicte de s’es- 
tre presenté avec son armée sur le Rhin, par laquelle 
il se disoit avoir esté forcé à condescendre en cest ac- 
cord , il entreprenoit de venir assieger la ville de 


Metz, s'asseurant de la prendre, ayant des forces in- 


croyables qu’on estimoit à plus de cent mille hommes; 


et, pour ne donner loisir de la fortiffier, son armée es- 


toit desja advancée aux environs de Strasbourg, et 
plus de la moitié passée au-deçà du Rhin. : 

Et que à ceste cause il le prioit, et néantmoins com- 
mandoit de diligenter ses affaires, et de s’acheminer 
incontinant après l’arrivée de ce porteur ; et qu’il luy 
vouloit commettre une charge fort honorable én ceste 


POP, 

importante occurrance d’affaires, dont il auroit occa- 
sion de se contenter, car il luy donnoit moyen de luy 
faire de grands et signalez services. 

. L'arrivée de ce courrier, qui se nommoit Corbye, 
valet de chambre du Roy, troubla grandement toute 
la compaignie, et y apporta ce que faict en temps 
gay et serain une nuée épaisse et obscure, de laquelle 

en crevant il ne sort que de la pluye. Aussi, madame . 
de Vieilleville, qui n’avoit pas jouy plus de troys sep- 
maines de la presence de son seigneur et mary, le 
voyant desja eschauffé sur les preparatifs de son par- 
tement, ne se peust contenir de descouvrir son ennuy 
et tristesse par les larmes; qui fust incontinant se- 
condée par les afflictions particulieres, generalles et 
naturelles de tout ce famail : car ce sexe se descharge 

-communément de toutes ses passions et angoisses par 
les yeux; de sorte que par toute la maison ce n’estoient 
que plaintes et pleurs : qui fust ung estrange et trop 
subit changement, à cause duquel les violons ,-haults- 
boys, et tous les aultres passe-temps bien-tost se reti- 
rerent; : K 

- Maïs ce qui Riou l'oraige, car il n’y avoit 

, plus d’esperance de le retenir, fust la venue de l’es- 
cuyer de M. le mareschal de Sainct-André, nommé 
La Rocque, qui arriva le mesme jour sur le soir, après 
Corbye, avec lettres de son maistre, desquelles la 
substance estoit telle : qu'il sçavoit bien que le Roy luy 
vouloit donner une charge fort: honorable qu'il 'n’a- 

voit peu encores descouvrir, s'estant Sa Majesté re- 
servé à le luy dire en luy offrant, mais qu'il avoit 
tant de confiance en son indissoluble et très-ancienne 
amytié , que jamais il ne.le vouldroit abbandonner 

en ceste très-urgente occasion; et que, sur le cer- 
tain advertissement de la descente de l'Empereur, le 
Roy luy avoit commandé de se jecter dedans Verdun 
avec sa compaignie, et celle des chevaulx ligiers du 
comte de Sault, et six enseignes de gens de pied ; pour 
la faire fortifier, et prevenir tous les desseings dudict 
Empereur ; et avoit faict pareil commandement à 
M. le duc de Nevers, gouverneur de Champaigne et 
Brie, d'entrer dedans la ville de Thoul pour les mes- 
mes raisons. Que si maintenant il le veult laisser, il 
prevoit une terrible breche en sa compaignie ; saichant 
. Que quasi tous les gensdarmes et ärchers y sont sous 


sa faveur et par son amytié, qui s’en retireront! s’il 
quitte sa lieutenance, pour le suyvre; qui luy revien- 


droit à une honte perpetuelle, ayant le terme trop 

brief pour en remettre sus une pareille ; et que; à ceste 
occasion, il le supplioit, de frere, de loyal compai- 
_ gnon et parfaict amy, de ne l’abbandonner en ce‘très- 
extresme besoing, mais Iuy faire paroistre les effects 
et les fruicts d’une si longue et très-ancienne amytié ; 
et sur ceste esperance, il s'en alloit devant à Verdun, 


le priant de s'y acheminer en toute diligence, et de 


faire estat qu'eux deux y departiront l’authorité et le 
commandement; et ainsy le luy promettoit en foy 
d'homme de bien, de vray amy, et de: RARE 
d'honneur. 
Sur ceste lettre M. de Vicilleville se trouva fort 
combattu en son esprit; car de refluser l'honneur que’ 
le Roy luy presentoit, il n’ignoroit poinct le desplaisir 
que Sa Majesté en recevroit, en hazard qu'elle luy en: 
fist quelque reprimande à l’accoustumée ; d’abban- 
donner aussi M. le mareschal en ceste furieuse fluc- 


Montée. mt Le de 

tuation d' affaires, il penseroit offenser grandement la 
… foy qui estoit de si long-temps entr’eux deux jurée, et 
_ rompre du tout la courtoisie : car c'estoit chose bien 
certaine que, quictant sa lieutenance, plus de soixante- 
dix hommes d'armes et cent archers, mais des plus 
braves et mieux montez (car c'estoient tous gentils- 
… hommes de marque et de moyen), quicteroient sem- 
blablement la compaignie, estants tous de Bretaigne, 
. d'Anjou et du Maine, qui ne s'y estoient faict enroo- 
ler qu’en sa faveur et pour son respect: d’aultre part, 
- il ne pouvoit inaginer de quel poids estoit ceste 
_charge, de quelle qualité, ny en quelle province on 
_ le vouloit employer; qui le tenoit en une merveil- 
leuse anxieté, et trouvoit bien estrange que M. le ma- 
reschal de Saint André ne l’avoit apprise du Roy, qui 
ne luy-celoit jamais rien pour l’en advertir. Mais, ne 
pouvant croire qu'il ne la sceust, il entra incontinant, 
suivant la promptitude de son esprit, en ce soubçon 
- que ledict sieur mareschal en avoit destourné Sa Ma- 
-jesté pour ne le perdre , ou qu’il luy avoit donné 
quelque traict de ruzé courtisan en cest endroict; en 
 quoy il ne fust poinct trompé, comme Si se pourra 
-veoir par ce qui s’ensuict. 
Car estant en ce doubte, il arriva sur le soir du 
mesme jour ung jeune homme de la part de Males- 
troit, l’ung des secretaires de M. le mareschal de Saint 
_ André, qui fust si advisé que La Rocque ne le veïd 
. poinot; mais sur la retraicte de M. de Vieilleville en 
-sa chambre, il se presenta à luy en secret, luy baïl- 
- lant.les lettres de son maistre, qui estoient, sans y 
rien adjouster où diminuer ; dé ce mesme subject : 
: « Monseigneur, je’ ne veux faillir de vous advertir 


ZA +de 

que l'on vous a donné une terrible venue; car, sai- 
chant mon maistre que le Roy vous avoit choisy son 
lieutenant-general en la ville de Thoul, il a passé ex- 
près, allant à Verdun, par la ville de Rheims, où es- 
toit M. le duc de Nevers, qu'il a tant barrassé, tourné 
et reviré, qu’il l’a faict partir pour s'en aller audict 
Thoul sans en attendre le commandement du Roy ny 
son-pouvoir, mais a envoyé son secretaire Vigenayre 
en Cour, pour le faire despescher et l'apporter après 
luy, avec une lettre qu'il escrit à Sa Majesté, qui est 
de telle substance : Qu’à personne mieux que à luy 
ceste charge ne peult appartenir, estant la ville de 
Thoul frontiere de son gouvernement de Champaigne ; 
et quand l'Empereur verra que ung prince bien ac- 
. compaigné sera dedans, il ne se precipitera pas de 
l'attaquer ; et qu’il a mené avec luy toutes les compai- 
gnies, tant de cheval que de pied, qui estoient de- 
_meurées en garnison en son gouvernement à la rup- 
ture du camp d’Estrée-au-Pont; et luy a semblé faire 
plus de service à Sa Majesté de s’advancer bien avant 
en pays, et y attendre l’ennemy, que de demeurer à 
Chaalons ou à Rheïms, et laisser ravaiger sondit gou- 
vernement par l’armée imperiale : ce qu’il supplioit 
Sa Majesté d'avoir très-agreable, comme de celluy 
qui a voüé tous ses moyens et sa propre vie pour son 
très-humble et très-fidel service; et qu'il luy plaise 
commander qu'on luy despesche son pouvoir : qui 


est, monseigneur, tout le mesme langaige que mon- 


dict maistre a flagorné aux oreilles du duc de Nevers; 


et l’a tant pressé de partir, qu’ils sont venus ensemble 


en ceste ville de Chaalons, d'où ledit duc part pre- 
sentement pour aller coucher à Vitry-le-Bruslé, ‘et 

mous à Saincte-Menehoud, duquel lieu aussi je vous 
ay despesché ce porteur secrettement, qui m'est fi- 
delle, vous priant de donner ordre à vos affaires, et 

prendre garde à vous. Mondict maistre ne s'est pas 
attendu à ‘vous de faire venir sa compaignie, mais il 
a en Loute diligence envoyé Chaubouchet pour la faire 
partir du lieu où elle est, et s’acheminer à grandes 
journées à Verdun. Vostre très-humble serviteur, 
de Malestroict. I] vous plaira brusler ceste lettre. » 
Quand M. de Vieilleville l’eust veue, il demeura 
tout pensif et interdict, ne saichant sur qui il devoit 
rejecter ce malheur; encores se consoloit-il que les 
princes daignoient bien prendre les charges qui luy 
- æstoient destinées, mais il trouvoit bien estrange que 
M. le mareschal de Saint-André y eust procedé de 
ceste façon, et que, par une telle ruze, il luy eust 
sourratté un honneur que le Roy, de son propre 
| mouvement, avoit resolu de luy faire; car quand 
M. de Nevers luy en eust escrit, il le luy eust fort vo- 
lontairement cedé, et l'eust assisté de sa personne et 
de sa vie estant trop adverty que lon ne gaigne ja- 
mais rien d'entreprendre ou de se prevaloir de quel- 
que chose contre le gré et volonté des princes. Tou- 
_tesfois il repputtoit ce traict de M. le mareschal à l’a- 
mitié qu'il luy portoit, et qu'il craignoit de le perdre. 
Le matin, ayant depesché ces trois courriers, cha- 
cun à part, à leur contentement, et selon les qualitez 
de leurs maistres, il donna la charge de son train au 
sieur de La Besnerye son maistre d’hostel, pour le faire 
marcher droict à Chaalons à bonnes journées, et par- 
tit, luy dixiesme, pour venir aux Rosiers, sur la le- 
vée, prendre la poste pour aller trouver le Roy à 


— 

Fontainebleau ; laissant madame de Vieilleville fort 
desolée, à laquelle il ne voulut pas dire adieu, de 
peur de luy accroïstre son ennuy, mais pria M. et 


mademoiselle d'Espinay ses enfans la consoler d'une : 


esperance de son brief retour, et né la poinct abban-, 
donner que ceste tristesse et ennuy ne fussent du tout 
évaporez; qui ainsy le luy promirént, encores qu'il 
leur tardast beaucoup d'aller veoir M. et madame 
d'Espinay, leur pere ét mere, qui les attendoient en 
grande devotion à Sauldecourt. 


CHAPITRE III. 


Le Roi envoie M. de F'ieilleville à Verdun. 


ue 


Annivé que fust M. de Vieilleville à Fontainebleau, . 


et s'estre présenté au Roy, qu'il trouva fort peu ac- 


seigneurs’ et aultrés, avoient suvy M. de Guysé, qui 
estoit desja party pour aller à Metz lieutenant-gené- 
ral donner ordre aux fortifications et aultres choses 
necéssaires pour le siege), Sa Majesté luy dist qu'il 
estoit fort. fasché et: desplaisant d'une traversé que 


M: de’ Nevers leur avoit donnée à tous deux: « car 


j'avois,adjousta:t-il, resolu de vous envoyer mon lieü- 
tenant à Thoul, et il s’y est' allé jetter de bout estourdÿ, 


AAA AAA AA VA LAVE VALVE MAARAUE | 


-compaigné (car toute la jeunesse de la Cour, princes, ! 


Sans mot: commandement ny pouvoir, pour y étre : 


obey': toutesfois, ayÿäht faict paroistre par ce träièt 
l'ardente afféttionl qu'il à au bien de mon service, je 
ne: l'en'puis révocquer, votis priant de ne vous’ en 


int am 4. à 

donner peinne, car je vous jure et promets de bientost 
- vous pourveoir d'une aultre charge, et, de infaillible 
asseurance, meilleure. 
« En attendant, je suis d'advis que vous partiez in- 
continant pour aller à Verdun assister M. le mareschal 
de Saint-André, estimant que vous lui serez fort ne- 
cessaire, car c'est encores la première ville de frontiere 
qu'il a jamais eue soubs sa charge; et de faire son cop 
 d’essay contre ung tel ennemy que l'Empereur, qui 
s'est plus faict redoubter par ruses, surprises, intel- 
ligences et tradiments, que par vaillance ou guerre 
“ouverte, 1] n’y auroit pas trop de seureté pour ceste 
mienne nouvelle conqueste ; et aflin que vous ayez 
moyen de soustenir les despences que vous avez faictes 
_ence voyaige dernier, et qu’il vous conyiendra encores 
supporter, j'ay commandé au tresorier de mon es- 
pargne de vous delivrer incontinant six mille escus : 
l’Aubespinne a charge de vous dresser de cela, et vous 
en donner le brevet, qui est desja signé de ma main. » 
M. de Vieilleyille, après avoir très-dignement re- 
mercié Sa Majesté, tant de ses honorables et si volon- 
taires promesses, que de la franche liberalité du don, 
Lu delibera de son partement, et deux jours après il 
. s'achemina au lien que le Roy luy ayoit commandé, 
- durant lesquels il supplia Sa Majesté d’assembler le 
conseil pour regarder aux plus pregnantes affaires 
qui concernoient tout l'Estat de de-là, aflin qu'il ap- 
portast avec luy toutes les despesches, memoires et 
- instructions necessaires pour MM. de Guyse et de 
… Nevers et M. le mareschal de Saint-André, et ordon- 
ner des finances, et en quel tablier on les pourroit 
recouvrer au besoing, sans venir à la Cour les solli- 

citer. Ce que le Roy trouva fort bon ; de sorte, durant 
ces deux jours, on ne vacqua à autre chose, et ne fut 
aulcunement tenu conseil pour les parties. Ati il s'en 
alla, bien garny de tout ce que requeroit le service du 
Roy pour les trois villes, dont les deux princes sus- 


dits receurent ung merveilleux contentement, et luy 


en firent de grands remerciements ; car il trouva à 
Espernay et à Jallons leurs secretaires, qui venoient 


en poste rechercher auprès du Roy ce qu'il avoit desja. 
obtenu, et les fist rebourser chemin, dont ils furent 


très-aises, et celuy semblablement du mareschal de 
Saint-André, nommé du Tronehet. L'on ne trouvoit 
par tous ces chemins que courriers allants et venants, 
grand nombre de trains, de bagaiges, de gentilshommes 
volontaires, compaignés de gens de pied et de cheval, 
et quelques scouadrilles de gens ramassés, qui ne 
laissoient pas de faire beaucoup de mal sous le man- 
teau du service du Roy. 

Estant arrivé à Chaallons, le sieur des Paux, nel 
verneur de la ville sous M. de Nevers, le vint saluer 


en son logis, auquel il fist entendre toutes les parti- 


cularitez desquelles Sa Majesté l’avoit chargé pour 
son service; puis envoya querir le receveur général 
de Champaigne, les gens de justice et les maire et 
eschevins, ausquels il declara la volonté du Roy, prise 
et arrestée en son conseil tenu à Fontainebleau les 22 
et 23 de septembre 1552, principalement au receveur 
general, que l'intention du Roy estoit que touites les 
finances de sa generalité, et celles de Picardie et 
_Bourgoigne, qui se devoient rapporter par comman- 
dement exprès de Sa Majesté à son tablier, ainsi qu'il 
luy fist apparoir par le resultat dudict conseil, et par 


D ne 

les mandements et acquicts patants du tresorier de l’es- 
pargne ;'et de quoy il auroit bientost nouvelles, estoient 
vouées, dediées et irrevocablement reservées à M. de 
Gays; à M. de Nevers et à M. le mareschal de Saint- 


André, et qu'il n’eust à les reffuser ny tenir en lon- 


gueur à leurs simples rescriptions accompaignées de 
leur blancs-signez ; aux gens de justice, qu'ils assis- 
tassent leur capitainne, là présent, pour le bon ordre 
sur les chemins, au chastiment des voleurs et com- 


. paignies desbordées et mal vivantes, et sur-tout d'avoir 


bonne intelligence ensemble pour la garde de la ville. 
Il en dict autant ausdicts maire et eschevins, avec 
louanges et asseurances qu’il donna à tous generale- 
ment du contentement que le Roy avoit de leur fidé- 
lité, et de la prompte et affectionnée obéissance qu'ils 
rendoient à leur pre quand ilestoit question du 
service de Sa Majesté: à quoy il les DU de vouloir 
continuer leur remonstrance ; ‘qu'il n’y avoit meilleur 


* moyen de s’entretenir en bonne, ferme et indissoluble 
; union, qui estoit très-nécessaire pour la conservation 
- de leur ville et province, principalement en l'absence 
- de M. de Nevers, et ayant un si puissant ennemy sur 


les bras, ét quasi à leurs portes, avec une armée telle, 
ee » 
que de cent ans on n’en a veu une pareille sur les 


frontières de France. 


Toute l'assistance le remercia tres-humblement de 
ses bonnes remonstrances, avec offres et promesses de 


continuer de bien en mieux comme bons et fidèles 


prubjects: cela dict, chacun se retira. 
_ Le lendemain, sans attendre son train, encores qu'il 


- eust nouvelles qu'il estoit à Chasteau:Thierry, il re- 


Cie 


RENE 


print la poste pour aller à Verdun, tant estoit grand 

son desir d'estre auprès de M. le mareschal, aussi qu ja 


V'avoit assuré par Le Tronchet, qui estoit party devant, 
du jour qu'il y devoit estre; et trouva à Sainte-Me- 
nehou le sieur de Chazeron, guydon de la compaignie, 
avec quelques gentilshommes, où, après avoir repeu 
tous ensemble, par gaillardise l’accompaignerent au 
-grand galop jasques à Clermond en Argonne, distant 
de Verdun de trois petites lieues, où estoit M. de 
Fervacques, enseigne, qui les y attendoit avec plus de 


re se "ul Teri 


cinquante gentilshommes et des officiers de M. le ma- : 


reschal, qui luy avoit preparé son soupper : qui fust 
cause qu’il demeura Jà tout le jour ; car il avoit esté 
ainsi arresté, ayant mondict sieur le mareschal pro- 
jecté de faire quelque gentillesse en signe de rejouis- 
sance de sa venue : qui fust qu'ayant M. de Vieille- 


.— 


ville le lendemain matin changé de cheval, et estant : 
desja à plus de my-chemin avec tous ceux qui luy es- ! 


toient venus au devant, M. le mareschal s’estoit luy- « 


mesme embusché, avec cent ou six-vingts chevaux, 


en des bois où il y a deux verreries, et en la plaine en- » 
tourée de bois de tous costés et garnis de deux cents : 


barquebuziers ; il sort de son embuscade, et se jecte 
sur M. de Vieilleville avec toutes ses trouppes son- 
nants la charge; d’autre costé les harquebuziers sor- 
tent, le tambour battant, avec ung bruict d’harque- 
buzades le nompareil; et y firent les escarmouches 
fort gaillardes, car l'enseigne et le guydon vouloient 
sauver le lieutenant, et tout le reste, qui estoit.en plus 
grand nombre, soustenir leur capitaine en chef: mais 
enfin M. le mareschal le fist son prisonnier ; eten cela 
se passa une fort belle et très-plaisante algarade , car 


jamais on ne veid mieux voltiger chevaux, s'entrem- ! 

brasser et carresser. Mais M. le mareschal ne voulut 
permettre qu’il mist pied à terre pour le saluer, mais, 
tout de cheval, se festoyerent d'embrassades ; luy fai- 
sant bien paroistre , par l’ordre de ce passe-temps, la 
grande et parfaicte amitié qu'il luy portoit, et l'aise 

* qu'il avoit, contre toute esperance de le veoir encore, 
d’avoir pris la peine d'y estre venu en personne; car 
tant que le chemin dura, qui estoit d’une petite lieue, 

- jusques à Verdun, il n’y avoit carrefour ny boccaige 

» d'où il ne sortit des harquebuziers qui s’escarmou- 
choient bravement, et des gensdarmes qui se donnoient 
coups de lance, et rompoient fort furieusement et 
dextrement leurs boys, où il se fist de très-helles 
courses. Et arrivasmes en tels passe-temps et fanfarres 

à Verdun, où le capitaine Bronvilliers, sergent ma- 
jor de la ville, nous fist une salve fort gaillarde de 
cinq ou six cents harquebuziers en la plaine devant la 
porte, où estoient semblablement six cents corcelets, 
trois cents de chaque costé, et distants d'environ six 

* cents pas entre les dëux bataillons, qui firent sem- 

» blant de combattre et de s'approcher, branlant la 

2 picque en braves soldats ; mais toute la cavalerie passe 

- au travers à toutes brides, qui les departit : tout cela 

» à la veue des habitans de la ville qui estoient sortis 
pour en veoir le passe-temps, qui jouirent comme 

- nous de ce plaisir qui estoit très-grand et fort bien 
ordonné. | 

| Estant devant le logis de M. le mareschal, où tout 

» Je monde mist pied à terre, les embrassades recom- 

” mencerent; car la pluspart de la compaignie, qui 

4 depuis Estrée-au-Pont n’avoit veu M. de Vieilleville, 

se voulut bien faire recognoistre . comme aussi firent 
A7. 2 

tous les capitainnes des bandes françaises, au nombre 


de dix, qui y estoient en garnison, sachants bien qu'il 


leur devoit commander. Et cela faict on alla disner, 
après lequel il ne fust question d’affaires ny de conseil, 
mais le reste du jour se passa en toutes sortes d'al- 
laigresses et de plaisirs, vrincipalement de courre la 
bague. L 

CHAPITRE IV. 


M. de Vicilleville fait fortifier la ville de Verdun. — 
L'armée de l Empereur investit la ville de Metz. 

Le lendemain on monta à cheval pour ronder la 
ville par dehors, et recognoistre les desseings projectez 
de l’ingenieur Camille Marin, present en ceste visite, 
auquel M. de Vieiïlleville dist, comme en colere, qu'il 


s'esbahissoit qu’il n’avoit encores mis en l’allignement 


de ses fortifications, avec la haulte et basse ville et les 
fauxbourgs , toute la banlieue à la ronde de Verdun ; 
toutesfois, que luy-mesme sçavoit bien que M. de 
Guyse avoit faict desmolir deux ou trois grosses ab- 
bayes, et generalement tous les fauxbourgs de Metz, 
oultre ce, en ung retranchement de la ville, abbattre 
plus de maisons qu’il n’y en a en la basse ville de Ver- 
dun; et qu’il fauldroit plus de dix mille hommes pour 
_ garder tout ce qui estoit alligné et où il avoit faict 
planter les paux (1) : disant à M. le mareschal qu'il 
falloit abbandonner la basse ville et la brusler avec les 
fauxbourgs si l'ennemy s’y venoit presenter, et fortifier 


(G) Les paux : les pieux. 

seulement la haulte, et ce qui estoit costoyé de la ri- 
viere de Meuze ; donnant de si bonnes raisons de son 
dire que ce Camille fust si espris, qu’il ne peult rien 
alleguer ny debattre au contraire. Et adjousta M; de 
Vieilleville qu'il sçavoit desja les lieux où il falloit 
dresser des plates-formes , jusques au nombre de 
six. Ce que M. le mareschal trouva le meilleur du 
monde : et fust suivie ceste oppinion. De quoy le sus- 
dit Camille fust si despité et si irrité, que le jour 
d’après il se derobba, et, sans parler à personne, alla 
trouver à Metz M. de Guyse, pensant que l’on envoye- 
roit en toute diligence après pour le prier de revenir. 
Mais on ne s’en fist que rire, aussi que l’on sçavoit bien 
qu'il seroit là inutile, car le sieur de Saint Remy, 
gentilhomme français, natif de Provence, y estoit, et 
en repputation d’estre le plus suffisant ingenieur en 
matiere de fortifications, et d’admirables inventions 
d'artifices de feu, qu’on eust sceu trouver en toute 
l'Europe : qui redonde grandement à la gloire fran- 
çaise, car les Italiens s’attribuent la science des fortif- 


- fications sur tout le reste de la chrestienté ; encores, 


par une bonne desbordée vantance, et trop audacieuse 
presomption , ils s’en disent inventeurs. 

‘Au sortir de là M. de Vieilleville fist venir nombre 
de massons, et commencea de faire le plan des plates- 
formes, tirer le cordeau , et planter les paux ; où toute 
la matinée se passa : et nomma la premiere la Mares- 
chale, la Seconde de son nom , la troisiesme de Fer- 


- vacques, enseigne; la quatriesme de C hazeron, guydon ; ; 


la cinquiesme la comtesse de Sault ; et la sixiesme de 
Thurenne. 


Après disner fust le Sais de veoir tout le monde 
2 


en besoigne : en quoy commencea M. le Act 
à sa plate-forme , avec grand nombre de gentils- 
hommes volontaires, son prevost et tous ses archers, ; 
ses domestiques de quelque qualité qu'ils fussent, et 
toutes sortes de valets, jusques aux paiges et lacquais ; 
et n'yeust personne qui en fust exempté, ou pour 
charger -ou pour porter la hotte; et chacun des sus- 
nommez, en cas pareil, print la sienne à tasche ; la 
pluspart des gendarmes avec leurs valets à celle de 
M. de Vieilleville, et toute sa maison; le reste pour 


Fervacques, et les archers pour le guydon, et ainsi 


des autres ; avec environ mille pionniers qui furent dé- 
partis, oultre les habitans qui y firent des corvées, car 
c'estoit pour.leur conservation, sans grand nombre de 
paysans, avec leurs femmes et enfants pouvants porter 
hottes, qui furent payez : et estoit ceste diligence si 
grande , qu’il sembloit veoir une armée drillante (1) de 
fourmys, qui porte et traîne en sa fourmilliere tout ce 
qu’elle trouve , tandis que le chault dure, propre à sa 
nourriture pour son hyver ; sy bien qu’en moins de 
trois sepmaines il n’y avoit plate-forme qui ne haulsast 
la teste par dessus les murs de la ville, plus de toise et 
demie, car on n’attendoit pas le jour esclorre pour 
venir aux atelliers ; et ce qui animoit le commun venoit 
de la diligence des grands. Et dura ceste furie de tra- 
vailler jusques à ce que l’on eut sceu au vray que le 


duc d’Alve vouloit attaquer Metz, et qu’ikestoit venu : 


recognoistre la ville devers la porte Sainte Barbe, pour 
projecter le desseing et commodité du siege, attendant 


LE . . 
l'Empereur ; qui fut ung mercredy dixneufiesme d'oc- 


tobre 1552. 


(:) Drillante : reluisante, 

Sur ceste nouvelle en vint incontinant une aultre, 
que le duc d’Alve avoit pris le quartier de la porte 
Champenoise avec toutes ses trouppes, et que le sieur 


de Brabançon s’estoit logé en la montaigne, vers la 
Belle Croix avec les siennes, et qu’ils avoient desja faïct 


commencer les tranchées en toute diligence, tirant 
droict à la porte Saint Thibault, pour y poincter et 
asseoir l'artillerie, que l’on disoit estre de trente ca- 
nons en batterie, et douze grandes coulévrinnes pour 
les deffences. 

Ceste derniere fascha fort M. le mareschal, M. de 


- Vieilleville, et tous ces seigneurs qui s’estoient ve- 


nus jecter dedans Verdun en leur faveur, sur espe- 
rance d'ung siege, avec un regret infini de s’y estre 


_ arrestez, car il n’y avoit plus moyen d'entrer dedans 


Metz ; et se desista l’on par desdain de toutes fortiflica- 
tions, laissants l’entreprise de quatre boulevers qui 
estoient fort advancez, se contentants des encoigneures 
de la ville qui en pourroïient servir en y faisant des 


flancs ; de sorte que tout le monde se degousta de bien 


faire. 

CHAPITRE V. 
M. de Vieilleville se met à la téte d'un détachement de 


la garnison de Verdun , et enlève un convoi de vivres 
aux Impériaux. 


Mars M. de Vieilleville leur remist le cœur au 


ventre, disént qu’il se presentoit ung plus grand 


& moyen de faire meilleur service au Roy en la campai- 


A, 

gne qu’en ung siege; car il estoit certain que l'armée . 
de l'Empereur estant si grande ne pourroit moins que 
de s’eslargir et estendre par toute la contrée, pour 

fourrager et chercher ses commoditez ; et que s'ils le 

vouloient suivre, et la compaignie de M. le mares- 

chal, qu'il les feroit resserrer en leurs limites, et de 

si près, qu'il en seroit parlé à jamais ; les priant seu- 

lement d’avoir bon couraige , et qu’il les meneroit et 

rameneroit, Dieu aidant, chargez d'honneur, de butin 

et de prisonniers; et leur monstra le pouvoir qu’il avoit 

du Roy, signé et scellé, de tenir la campaigne et em- 

pescher les vivres d'aller au camp de l’ennemy. 

À quoy s’accorderent fort facilement tous les braves 
seigneurs, les gentilshommes volontaires, et d’aultres 
capitaines sans charge, plustost que de demeurer mu- 
tiles, se voyants conduicts par ung si excellent, ma- 
gnanime et valleureux capitainne, qu'ils sçavoient 
tous estre accompaigné de bonheur en toutes ses en- 
treprises ; et puis, de combattre avecques la compai- 
gnie de M. le mareschal de Sainct-André, qui n’avoit 
sa pareille en France, ils s’asseuroient d’acquerir sans 

* doubte beaucoup d'honneur ; aussi qu’ils voyoient les 
capitaines des vieilles bandes, y estants en garnison, 
avec leurs experimentez et vieux soldats, brusler de 
ceste entreprise : qui les fist tous generalement se re- 
soudre d’y hazarder leur vye, et d’obéir, sans aulcun 
estrif ou difliculté, à ce qu’il leur commanderoit. 
Doncques, ceste resolution prise, M. de Vieilleville 
leur donna terme de huict jours pour se preparer au 
voyage, regarder à leurs armes et chevaux, se garnir 
de sommiers pour leurs vivres, ne faire poinct porler 
de licts ny de malles , Car il ne falloit point changer 


\ 

d'habits, seulement quelques chemises, et qu il leur 
feroit veoir ce qu’ils ne virent jamais. 

Durant les huict jours, on apporla une très-fa- 
cheuse tfouvelle de la deffaicté du duc d’Aumalle (1), 
près Nancy, au village de Sainct-Nicolas de Lorraine, 
par le marquis Albert de Brandebourg, et d’aultant 
plus ennuyeuse , principalement à M. de Vieilleville, 
que M. de Rohan y avoit esté tué, qu’il aymoit sur 
tous les seigneurs de France: ce qui advint le 4 de 
novembre audict an 1552 ; et que ce marquis, amenant 
avec luy son prisonnier , s’estoit venu rendre en l’ar-. 
mée de l'Empereur , auquel on avoit donné pour quar- 
tier en ce siege, et à ses trouppes , qui estoient de 
huict mille hommes avec vingt pieces d'artillerie, 
Fabbaye Sainct-Martin, sous le mont Sainct-Quentin, 
du costé du pont des Mores et de la porte du pont 
Yffroy : se retrouvant par ce moyen la ville de Metz 
assiegée , et enclose de trois camps, de celluy du duc 
d’Alve, de Brabançon et du marquis Albert. 

Le desseing de M. de Vieïlleville estoit de passer 
la Moselle, et de battre les chemins entre Thoul, le 
 Pont-à-Musson et Nancy, bien adverty que quelques 
+ trouppes d'Italiens et d’Albanais s'estoient écartez du 
siège pour vivre ét camper à leur aise. Mais saichant 
au vraÿ le lieu où estoit campé le marquis Albert, 
changéa d’oppinion, animé de la mort de M. de Ro- 
han, qw’il régrettoit à gros sanglots incessamment. 
Doncques, les huict jours expirez, et que tous ceux 
. qui estoient enroollez pour sortir avec luy se trouve- 


{@) Du duc d’ Aumalle. Claude de Lorraine, frère puiné de François, 
qui étoit devenu duc de Guise depuis la mort de leur père, arrivée 
en 1550. 

rent prests, il partit de-Verdun un mardy 22 de no- 
vembre audict an, accompaigné de six.cents bons che- 


vaulx, six cents harquebuziers et deux cents corcelets. 


d’eslite, et la fleur dés compaignies vieilles, ét des le- 


gionnaires de Champaigne et Picardie; qui y: estoient. 
en garnison, avec deux cents pionniers, pour rompre. 


hayes, bussons (1), et combler les fossés.et entrer. de- 
dans les terres, à cause des meschants fondriers che- 
mins qui sont en ce pays-là, qu'on-appelle la; Voy- 
vre (2), des subjects et territoires de Lorrainne;: et 


l'ayant M. le mareschal accompaigné jusques à Ja 


porte de Fresne; aultrement de Metz, il print congé de 
luy, s’entredisants adieu comme s'ils ne se deussent 
jamais reveoir. Et entrant dedans le villaige de Fresne, 


distant de Verdun de quatre lieües, sur le chemyn de 


Metz, le maire du villaige, qui est des subjects de 
Lorraine, le vint advertir qu'il y avoit.environ, deux 
cents Vallons ou Marengeais,. qui sont. tous Bour- 
goignons,. à lieüe et demye de-là, faisants estat de 


venir loger audict Fresne:; auquel lieu il les guyda. si 


fidellement, que ces pauvres gens furent surpris et 
tous taillez en pieces : qui fut la premiere. entrée. de 
M. de Vieilleville, sur laquelle luy et toute sa trouppe 
firent de bons presaiges, car il ne leur cousta. pas,ung 
homme, ny pas ung blessé ; et revindrent coucher au- 
dict Fresne , où il avoit laissé Les deux parts des har- 
quebuziers et la compaignie de chevaux ligiers du ca- 
pitaine Boisjourdan, pour. garder le logis. 


Après ceste deffaicte, tous les habitants des villaiges 


(1 Bussons : buissons. —{(:) La Voyvre : partie du Barroïs qui rent- 


fermoit les bailliages d'Etain, de Briey, de Longuyon, et de Villers-la= 
Montagne, 

de la Voyvre, appastez des dix escus qu’il avoit don- 
nés au, maire de Fresne pour sa peine et fidelité, le 
venoient advertir de tout ce qu’ils pouvoient débii- 
vrir de l’armée imperiale, comme gens qui alloient 
librement par-tout, avec l’escharpe jaulne, sur le pri- 
vilege de neutralité accordé de tout temps au duc de 


Lorraine et à ses subjects par l'Empereur et le roy 


François le Grand. Et entre aultres, le maire du vil- 
laige nommé Villesaleron luy vint donner advis cer- 


. tain qu'il devoit sortir, sur les quatre heures du soir, 


de la ville de Malatour, distant de quatre lieues de 


Metz, cent chariots de vivres, avec escorte de cinq 


cornettes de cavallerie ligiere, italienne et hespai- 


- gnole, conduicte par le sieur de Montdragon, pour 
- aller au camp, et qu il Fo oi mourir s’il y en avoit 


davantaige. 

:M..de Vieilleville luy demanda, en luy mettant 
quarante escus en la main, s’il ne sçavoit poinct de 
chemin pour aller à couvert en son villaige, qui es- 
toit une lieue au-delà de Malatour, tirant vers Metz : 


- qui luy respondit que ouy, et qu’il le guyderoit bien 


seurement, mais qu’il y avoit deux bonnes lieues de 


… torse. « Non force (1), dist M. de Vieilleville, nous 
- avons du temps assez: » et à cheval, au son de la 


‘sourdine, retenant tousjours ce maire auprès de luy. 


Et print toute la cavallerie avecques luy, et environ 
trois cents harquebuziers des plus experts et aguerris, 


L qu'il monta quasi tous à cheval, de la deffaicte du 


2 


| 
+ 


! 


jour precedant; et commanda au capitainne Bronvil- 
liers, et aultres capitainnes, d'amener après luy le 
reste en diligence, à pied, sans aultre guyde que de 


(:) Non force : n'importe. 

leur piste; marchant en telle diligence et sans bruict, | 


qu'il se trouva audict Villesaleron sans estre descou- 
vert (car c’estoit tousjours dedans les boys). Ce ne fust 
pas toutesfois la principale cause qui empéschea les 
‘ennemys d'en avoir lumiere, mais le commandement 
general qu'il fist avant de partir de Fresné, que tout 
ce que l’on rencontreroit par les chemins, qu’on le 
retînt, fust-ce un ladre, et qu'il fust mené avec eux, 
sans le laisser aller, jusques après l’execution de son 
entreprise ; « car tousjours, disoit-il, on prand langue 
des allants et venants, qui rompent souvent de braves 
desseings. » De sorte que plusieurs femmes, vieilles 
et jeunes, laboureurs, bergers et gueux, qui alloient 
chercher le pain, et d’aultres, firent la corvée avec- 
. ques nous, sans les offenser ny faire aucun desplaisir. 

Et estant là, il dist à M. de Sault et au capitainne 
Boisjourdan : « Je veux qu’il sorte de Malatour trois 
fois plus qu'il n’y en a ; je les tiens pour deflaicts, êt 
tout ce qu’ils menent nostre. Prenez chacun vos com- 
 paignies, et chacun cent harquebuziers, et vous es- 
cartez les uns des aultres d'environ trois cents pas, él 
me laissez faire la premiere charge ; et incontinant 
que vous entendrez que nous serons aux mains, ve- 
nez l’un après l'aultre, et de divers lieux, et vous re: 
commandez séulement à Dieu : je n'ay pas esperance 
que vous trouviez où rompre vos lances. » Et leur 
monstra le lieu où ils se devoient poser : lesquels, 


après s’estre raffraichis, et leurs chevaux, audict vil- 


. laige, firent ce qu'il leur estoit commandé. 

Et commanda au capitaine Rago de se mettre, avec 
les cent harquebusiers qui réstoient dés trois cents, 
derriere son hôt, et lorsqu'ils verroient la charge , 

Etre battre Le tambour, et s'advancer à course pour 

- venir sur l’ennemy et wa tirer en flanc. Par ainsy il 

| departit toute sa trouppe en trois, qui tous avoient 

- une merveilleuse ardeur de combattre. 

Mais ils n'eurent pas faict alte plus d’une heure, at- 
tendant l'ennemy , qu’il n’eust nouvelles que Bronvil- 
liers arrivoit avec sa trouppe de harquebuziers, sans 
aulcun bruict; auquel il manda que, puisqu'il estoit 

. desja au-deçà de Malatour, qu'il se fermast là en quel- 
que lieu à couvert, sans s’advancer en facon quelcon- 
que, sinon quand il entendroit nouvelles de la charge, 

et qu'il se jectast entre Malatour et l'ennemy , affin 
que les fuyarts n’entrassent ; et que, du reste, il s’en 

“ remettoit à son experience et valeur, comme à un 

» vieil capitainne routier qui sçavoit bien faire la guerre 

* à l'œil, et auquel il ne falloit poinct donner leçon. 

Finablement, un soldat des nostres, que l’on avoit 
envoyé avecques l’escharpe jaulne descouvrir de loing 

- quand ils sortiroient, rapporte qu’ils estoient sortis, 

- à bien quart de lieue au-decà de la ville, et parmy 

- les charriots, sans ordre , horsmis seulement trois cor- 

- nettes qui marchoient Far encores assez mal en 
- bataille. 

- Alors M. de Vicilleville s’advance avec sa trouppe 
au petit pas, en l'ordre cy-dessus, et envoye dire au 
comte de Sault, et capitainne Boisjourdan, qu’ils s'ad- 

_vancent quant et quant. Montdragon, descouvrant si 

: inopinément notre tronppe , commence à vouloir 

- mettre la sienne en bataille, mais trop tard, car M. de 

| 4 Vieilleville le charge de telle furie qu’il le met à vau- 

- de-route. D’aultre part, les deux aultres trouppes qui 

-survindrent leur donnerent l’espouvante si grande 

avec l’harquebuzerie , trompettes , tambours ; que, 
sans soustenir que bien-peu.le combat, ils fuyent de- 
vers la ville. Mais ils y trouverent en teste le capi- 
tainne Bronvilliers, qui,,ayant bien retenu le com- 
mandement qui luy avoit .esté faict, les escarmoucha 
- d’une estrange façon; de sorte qu’estants investis de- 
_ vant-et derriere, et par les flancs , ne peurent eschap- 
per la mort ou la prison. Bronvilliers , cependant, 
bien advisé, poursuyvant quelques fuyarts, entre pesle 
mesle avec eux en la ville, et se saezit de la porte. 
I1 en demeura environ.six cents de morts sur la place, 
trois cents prisonniers, et les cent, charriots ramenez 
en la ville, M. le. vicomte de Thurenne blessé, et le 
lieutenant va M. le comte de Sault tué, sans pattes 


perte.:Il y en eust grand nombre qui laisserent leurs 
chevaulx le long des hayes pour s’enfuyr à travers les 


champs. 
CHAPITRE VI. 


M. de Vieilleville se rend maître du château de Conflans. 


Le lendemain matin M. de Vieilleville, après avoir. 


faict loüer et remercier Dieu de ceste belle victoire, 
Ps < : à 
qu'il tenoit pour fort miraculeuse, envoya à Verdun 


six cornettes de cavallerie ligiere, et trois ou quatre 


aultres drappeaux, trois cents prisonniers, M. le vi- 
comte de Thurenne blessé, avec quarente des nostres 


aussi blessez, et le corps du lieutenant du comte de 
. Sault, ensemble vingt charriots chargez de vin d’Aus- 

sois et de Bar, dont il faisoit présent à M. le mareschal 

- de Saint-André, réservant pareil nombre pour luy et 
« Les plus apparants de sa trouppe. Quant aux aultres 
soixante charriots, c’estoient farines, lards, chairs 
» salées de bœuf, en tonnes et salloirs, et toutes autres 
sortes de vivres duisibles et necessaires en un camp, 
qui servirent bien au sejour qu’il fist à Malatour. Il 

. donna un charriot tout entier, avèc sa charge de farines 
et son attellaige de six bons chevaux, et deux muids de 
win, au maire de Villesaleron, qui tenoit taverne en son 
; villäige ensemble deux ou trois accoustrements; puis 
lerenvoya, prenant asséurance de luy d’estrefidellement 
-adverty de ce qu’il apprendroit de l’ennemy, ce qu'il luy 
promit. Et après cela il fist publier, à son de trompette 
vet de tambour, que personne n’eust à faire force ny 
desplaisir, en sorte quelconque, aux habitans de Ma- 
-Jatour ny de Villesaleron, ny y prendre aulcune 
chose, que de gré à gré et en payant raisonnable- 
- ment. Tout le reste du jour se passa à se raffraichir, 
“traicter et se reposer ; car depuis leur partement de 
“Verdun, qui estoit le quatriesme jour, ils avoient esté 
nuict et jour sur pied et au combat, et sans despouil- 
ler. M. de Vieilleville despartit semblablement les che- 
- vaux de service aux honnestes hommes, selon leurs 
merites, et les communs chevaulx aux soldats : si bien 
que tout le monde demeura contant, avec louange 
pr ‘ils luy donnoient tout hault und ’estoit ung ca- 
> pitaine qu'il falloit suivre jusques à x la mort; car il 
- donnoit tout et ne retenoit rien pour luy, et qu'il 
-faisoit fort seur de combattre sous sa conduicte, car 
% où rem portoit tousjours la victoire, avec peu ou poinct 


- de hazard ny perte. 


| 

Il sejourna douze jours à Malatour, durant lesquels | 
il ne laissoit pas trop reposer ny perdre temps aux … 

compaignons ; Car il envoyoit tousjours gens à tour de | 
roolles battre la campaigne, qui ne revenoient jamais 

à logis les mains vuides, tant de prisonniers que de | 
butin; et luy- mesme y alloit, se rendant subject au | 
‘rang, pour ne fouller personne et oster toute occa- # 
sion de murmure, encores que son authorité et le | 
‘commandement general qu'il avoit du Roy sur toute 
la trouppe, comme nous avons dict, l'en eussent peu : 
et deu exempter : mais il luy sembloit bien que par sa # 
presence les choses prenoient meilleure fin, et que les : 
soldats, le voyant, combattoient de meilleur couraige. : 
Somme, que par les courses de ces douze jours, il se” 
trouva deux cents Ltaliens, six-vingt-dix Hespaignols * 
et huict-vingts et dix reithres tuez, qui s'escartoient à 
par les villaiges deçà de-là , brusquant fortune et leurs 
commoditez par trouppes,une foisdequatre, une aultre 
de six et de dix, et quelquefois de vingt. En “0 
M. de Vieilleville tira de grands services des Lorrains # 
avec leurs escharpes jaunes, car ils ne nous accusoient | 
jamais aux ennemys, et luy venoient descouvrir où il 
y en avoit. Aussi il les faisoit riches et Leur dveseill 
incessamment argent, chevaux et habillements, et au 
reste bonne chere, avec protection de leurs biens, 
_ familles et maisons. 

Si bien qu'il n’y avoit soldat qu'il ne fust à M, | 
et la pluspart des goujarts qu'il n’eust uné cappe,man- 
teau ou casaquin; car les chevaulx, habillements et ! 
armes y estoient à non prix, ne trouvant à qui les 
vendre, et beaucoup de prisonniers, avec grand nombre * 
de charettes que l’on prenoit, chargées de vivres. qui 


I sstnts 

alloïient au camp, desquels les paysans de la Voyvre 
» avoient bon marché, et quasi pour neant. 


Nous eussions plus long-temps sejourné à Malatour, 


- car il y faisoit bon pour la grande abondance de vivres 


que nous y avions amassées, encores plus pour l'in- 
croyable et advantaigeuse commodité de faire la 


4 


guerre, à cause des boys, halliers et grosses hous- 


. sieres qui nous couvroient au sortir de la ville, à la 


faveur desquels nous faisions deux ou trois lieues sans 


_estre descouverts de trouppe quelconque, jusques à 
_ce que nous luy fussions sur les bras. Mais M. de 


Vieilleville, ayant advertissement qu’il y avoit quarante 


- ou cinquante Hespaignols en ung chasteau nommé 
- Conflans, distant de quatre ou cinq lieues de-là, y 
: voulut aller, et fist charger huict charettes d’eschelles, 

- faisant marcher toutes ses trouppes en bataille, et 
- laissa seulement à Malatour quarante ou cinquante 


soldats de volontaires, avec quarante harquebuziers. 
Et estant devant Conflans, il le fist sommer, par ung 


“trompette, de se rendre, aultrement qu’il les feroit 


» tous pandre sans misericorde s'il y entroit par force ; 


Ve 


dequoy il ne falloit aulcunement doubter. Eux, ayants 
journellement nouvelles, des prises et charges que 


- faisoient ceux de Malatour sur leurs gens, et princi- 


. palement de la deffaicte de Montdragon, pensoient 


que ce fust une armée qui marchast; qui les fist entrer 


- en telle frayeur qu'ils demandèrent terme de quatre 
- heures pour y adviser. 


7 

M. de Vieilleville, qui ne vouloit pas, craignant 
d’estre descouvent par le camp du marquis Albert, 


“ attendre davantaige, les fist sommer pour la seconde 


fois, avec plus rigoureuses menaçes s'ils ne se ren- 

doient , et fist crier par les soldats qui avoient entouré 
le chasteau de tous costés : « Escalle, escalle! à la 
sappe, à la sappe! » et tirer har domi aux fenes- 
tres, auxquelles n’y avoit une seule barbacane (1); si 
bien que cebruict les estonna de telle sorte, qu’ils mi- 
rent un drapeau blanc à une fenestrehaulte, bien esloi- 
gnée du traict, demandant deux honnestes' hommes 
pour ostaiges , et qu’ils en envoyeroient deux de leur 
part pour parlementer ; ce qui leur fust accordé. Aus- 
quels fut respondu , rejectant toutes leurs demandes, 
qu'ils s’en iroient vies et bagues saulves, et tout ce qui 
appartient aux soldats, et non aultre chose, sans rien 
emporter du chasteau ny du villaige, et qu'ils seroient 
conduicts en lieu de seureté. Et sur ceste capitulation, 
qui leur fust maintenue et inviolablement gardée, 
car ils avoient affaire à un seigneur de trop grande foy, 
ils sortirent et furent conduicts jusques à une lieue 
près du camp du marquis Albert. + WatrË 

CHAPITRE VII. 
_ M. de Vieilleville surprend la ville d’ Etain. 


Cssre exécution faicte , il fut arr que les babi- 


tants de la ville d'Estain , appartenant à M: de Lor- 


_raine, faisoient de inde faveurs aux ennemys, et 
qu'ils leur amassoient grande quantité de vivres, pour 


puis après les transporter au camp. À ceste ‘cause, 


il delibera de les surprandre, et partit de Conflans, | 


c ) 4: ASP : ouverture faite dans le mur d’une PAR DTA pour 
tirer à couvert sur l'ennemi. 

accompaigné de douze chevaulx seulement, faisant 
> marcher aprèsluy une bonne tronppe de soldats, as- 
sez à l'escart et à couvert; mais, quand ils entendroient 
sonner là. trompette. qu'ils s'advanceassent à toutes 
_sbrides. Aussi fault noter que M..de Vieilleville avoit 
“quatre soldats à pied accoustrés en lacquais, ayant 
chacun l’espée et la dague sur les reins, et chacun des 
douze gentilshommes le sien. 
| Estant devant la porte, il fist appeller le maire et 
. le baïlly pour parler à eux. Arrivez qu'ils furent avec 
quelques harquebuziers assez mal accoustrés, et hal- 
- lebardiers de mesme, il leur dict qu'ils entretenoient 
_ fort malet ingratement la neutralité, de tant favoriser 
- les ennemys de la couronne de France; car il estoit 
Ébicn informé que sans leur secours le camp du mar- 
quis Albert souffriroit infinies necessitez ; et leur def- 
fendoit, de par le Roy, sur peine d’encourir son indi- 
gnation et d’estre saccaigez, de plus envoyer au camp 
imperial. 
Le bailly, qui estoit imperaliste, et installé en son 
“ estat par la douairiere de Lorraine (1), niepce de l'Em- 
% _ pereur, luy respondit qu’il faisoit ce que sa maistresse 
…. luy commandoit ; aussi que si les pauvres subjects per- 
_ doient ceste occasion de vendre leurs denrées, que de 
long temps, ou jamais, il ne s’en presenteroit une 
É Ékrrées 
D - . M. de Vieilleville repliqua qu'il ne luy sauroit faire 
ne accroire que M. de Vaudemont, gouverneur de la pro- 


> , (1) La douairiere de Lorraine. Christine, mére du jeune duc de 
—. Lorraine Charles III, étoit fille de Christiern IL, roi de Danemarck , ex 
—. Isabelle d'Autriche, sœur de Charles-Quint. Elle avoit épousé en 
premières noces François-Marie Sforce, dernier duc de Milan.. 

vince, fust de ceste oppinion, veu qu'il sçait bien, et 
eux aussi, que M. son nepveu, et leur prince souve- 
rain, est en France avec le Roy. 

Le bailly va respondre qu'il ne se soucioit pas trop 
de l'intention de M. de Vaudemont en cela, parce que 


la ville d'Estain et toutes les terres adjacentes estoient 


dediées et assignées pour le douaire de Son Altesse, et 


qu'il luy falloit, en bon et fidel serviteur, QE EE 


le bien de sa dame et maistresse. 

« Et à nous, dict M. de Vieilleville, ne nous en 
voudriez pas bailler pour nostre argent?—Ouy dea; 
monsieur, respondit-il. — Or sus, lacquais, va dire 
M. de Vieilleville, entrez là-dedans, et nous en appor- 
tez pour six escus pour nous et nos chevaulx. Sonnez, 
trompette, une allaigresse, car vous ferez tantost bonne 
chere. Les hallebardiers voulurent faire quelque effort 


pour empescher l'entrée aux lacquais soldats; mais ils 


furent servis à coups d’espée et de poignard, d’une es- 
trange façon; et les quatre monterent incontinant à 
mont (1), pour empescher que l’on n’abbatist la herse. 


Les douze chevaux enfoncent cependant la porte, et 


se tiennent dedans à la garde des ponts-levys ;.et tout 
aussitost la grosse trouppe arrive, qui entre dedans, 
se faisants, par ce moyen, maistres de la ville. Leshal- 
lebardiers, auxquels l’on avoit osté leurs armes; s'en- 
fuyent criants: « Auxarmes! les Français sont dedans.» 
IL y avoit des Hespaignols chez le bailly, environ dix 
ou douze, qui à ce cry saulterent par sur les murs-de 
la ville pour se sauver : de quoy M. de Viecilleville 
fust trè ès-marry, et de biere fist pandre le nepveu du 
bailly, qui leur avoit donné ceste addresse ; ;.-CAr r il y 


(1) À mont: en haut. 

avoit ung des paranis du duc d'Alve, etung aultre ne- 
veu du prince de l’Infantasque, qui venoient des Païs- 
Bas de parler à la royne de Hongrie, et portoient 
lettre de sa part et créance à l'Empereur son frere. Il 
envoya cinq ou six chevaulx après pour les attrapper, 
mais Les bois les leur firent perdre. 

La colere toutesfois tant ne le surmonta qu'il ne 
fist crier à son trompette que l’on n’eust à faire aul- 
cune force ou violance aux habitants de la ville, sur 
peine de la vie, et qu’il les prenoit en sa protection, 

our conserver la neutralité. Il y disna et coucha; et 
- le lendemain, avant partir, il y laissa M. de Boisjour- 
dan en garnison, avec sa compaignie de chevaux li- 
giers; et le logea luy-mesme chez le bailly, affin d'es- 


_ clairer ses actions, et d’empescher quelque remue- 


ment, avec adverlissement qu'il luy donna de ne 
laisser sortir personne sans son congé , et sur-tout 
qu'ils n’allassent au camp de l’empereur, et n’y por- 


tassent aulcune commodité : et de-là s’en revint avec 
ses trouppes à Conflans. Mais, par les chemins , il ren- 


contra. cent, ou six-vingts Allemands, qui: traversoient 


- sans ordre le grand chemin de Novyon, en leur quar- 
… tier, qu'il chargea de furie, et les deffit : car 1l fault 


# 


© 


- noter que tant qu'il fust en campaign il ne marcha 


jamais sans l’armet en teste, et la lance en la main : 
l'on ne peult ignorer que ceux qui le suivoient ne 
_ fissent. de mesme ; c'est pourquoy, en toute rencontre, 
il avoit tousjours du bon, et renversoit tout ce qui se 


» presentoit devant par ceste promptitude,, ne donnant 


… Joisir à l'ennemy de se recognoistre. 


% n" 

CHAPITRE VIIL 


M. de V. ieilleville force le village de Rougerieules. 


- Ir’ arriva assez tard à Conflans, avec trente ou qua- 
rante prisonniers, et grand nombre de chevaulx, que 
l'on fust long-temps à reprandre, et à despouiller les 

morts, qui estoient environ soixante; et y sejourna, 
quatre ou cinq jours pour se raffraichir, et ses troup- 
pes, sans rien entreprendre, et aussi departir le butin. 
Ces jours expirez, il demanda à tous, tant gendarmes 
que soldats, s'ils avoient encores une bonne corvée 
dedans le ventre. Tous respondirent, de franc cou- 
raige, ‘que ouy ; et leur avoit bien tenu promesse, 
car, au partir de Verdun, il leur avoit dict qu'il les 
feroit veoir ce qu’ils ne virent jamais. « Car, disoient- 


ils, nous n'avions jamais tant pasty, ny veu de la 
? ? 


guerre. — Aussi vous estiez, respondit-il aux gens de 
pied , tous fort pauvres, mal accoustrés, et à pied; 
maintenant vous reluysez comme l'or, et estes mon- 


tez comme princes. Si ne vous ay-je pas encores faict 


veoir tout ce que j'ay en volonté. Or,.que demain 
chacun de vous s'appreste de me suyvre, car je veux 
sortir d'ici, et approcher l’ennemy de plus près. » Ils 
respondirent tous unanimement que s’il estoit question 
d’attacquer enfer, qu'ils le suyvroient et mourroient 
à ses pieds. 

Responce qui luy fust fort agréable : et envoya que- 
air toute nuict M. dé Boysjourdan, qu'il avoit laissé 

à Estain, et Les aultres qui estoient demeurez à Mala- 
tour, aflin de mettre toutes ses forces ensemble, car 
son entreprise estoit fort grande et hazardeuse, pour 
laquelle bien seurement executer il avoit envoyé qua- 
tre hommes, avec escharpes jaulnes, habiles et fideles, 
en campaigne. | ; {NS 
Toutes ses trouppes arrivées, après avoir conferé 
avec l’un de ses confidents, sous la fidelité duquel et 
de ses trois compaignons il avoit tramé ceste entre- 
prise, il part sur les quatre heures après midy, pour 
attaquer un villaige distant de Métz cinq quarts de 


‘lieue ou lieue et demye pour le plus, nommé Rouge- 


rieules, qui est en la montaigne, et la pluspart du 
villaige en pante, où estoient cinq enseignes de lans- 
quenets et aultant de cornettes reithres. Et, quart de 
lieue premier que d'approcher le villaige, les trois 
aultres compaignons le vindrent trouver, qui luy di- 
rent qu’il y faisoit bon, et que les Allemands estoient 
desja en leur schloffroncg ; qui fut cause que M. de 
Vieilleville en bailla l’un à M. le comte de Sault, avec 
ses chevaulx ligiers, et cent harquebuziers; l'autre à 


M. de Boysjourdan avec pareil nombre; le tiers au 


” capitainne Bronvilliers, qui. menoit le reste des har- 


- quebuziers ; et le quart qu'il retint pour luy, ayant 


ERA" 


- le hôt de la gendarmerie : toutes lesquelles trouppes 


vindrent ensemble, bien guydées, par quatre adve- 
nues, donner de telle furie dedans le villaige, avec 
un si grand bruict de trompettes, tambours et haï- 


 quebuzades, que tous ces Allemands espouvantez fu- 


rent surcueillis dessi près, qu'ils n’eurent pas lo ysir de 
se recognoistre; et les tuoit-on à taz, par les rues et 
maisons, sans misericorde de nostre costé, et sans. aul- 

” cune ou bien petite resistance du leur. Mais affin qu'ils 
ne donnassent l'alarme au camp du marquis Albert, 


il avoit, premier que d’enfoncer le villaige, mis sur 


le chemin du quartier dudict marquis cinquante salla- 
des, que menoit Chazeron, pour attrapper les fuyarts; 
qui y firent tel devoir, qu’ils les tuerent tous au rays 


de la lune et en demeura pour le moins six-vingts : 


quant à ce qui fust tué dedans le villaige , il s'en trouva 
plus de sept cents. Ceux qui peurent eschapper se 
sauverent dedans le bois, tirant vers Novyon sur la 
Moselle, mais bien esloignez de leur quartier, de 
sorte que le marquis Albert n’en eust nouvelles que 
au lendemain, encores sur l'heure du disner. 

Tout le reste de la nuict, cependant, fust employé 
à fouiller les maisons, se saezir des hommes qui s'es- 
toient cachez, et prandre les chevaux, dont il y avoit 
ung nombre qui revenoit à plus de huict cents, et de 
fort beaux, que l'on appelle roussins de Prusse, et 
doubles courtaux de Dannemarck, avec une’infinie 
quantité de toutes sortes d'armes, pour lesquelles en- 
lever leurs charriots nous servirent fort à propos. 

De ce villaige l'on voyoit la ville de Metz, là bas 
en la plaine, bien à cler, avec toute l’armée de l’'Em- 
pereur, et l'ordre et l’assiete du siege et de son camp, 
comme l’on voit Paris de Montmartre, Rouän du mont 
Sainte Catherinne, ou de Fourviere Lyon : chose si 
belle et agréable à veoir, qu'il ne se pouvoit rien de- 
sirer davantaige, principalement les esclairs et ton- 
neres de l'artillerie de chasque costé, qui s’entreti- 
roient incessamment, et sur-tout les volées de trente 
canons de batterie pour la bresche ; où les canonniers 


-faisoient une telle et quasi incroyable diligence ; qu'en. 

moins d'une heure nous en vismes tirer environ de 
dix-huict, dont le tremblement du bruict nous soubs- 
levoit et acid perdre terre. 

L'aube du jour apparue, qui estoit entre six et 
sept du matin, car c’estoit en decembre, il :com- 
manda que chacun en prinst le plaisir, mais en dili: 
gence; car ils avoient, disoit-il, affaire à ung très- 
mauvais et fort dangereux voisin, et qu'il vouloit par- 
tir avant l'heure finie ; et que ceux qui n'avoient 
dormy dormissent à cheval; faisant tout aussitost 
sonner trompettes et battre aux champs : dont bien 
luy en print. Car, incontinant que le marquis Albert 
fust adverty de ceste deflaicté, qui luy estoit d’une 
ruineuse et fort deshonorable conséquence , il fist 
partir vingt cornettes de reithres , et trente enseignes 
de lansquenets, avec dix pieces d'artillerie, et luy en 
personne, pour foudroyer Rougerieules, et tout ce 
qui estoit dedans ; mais il n’y trouva que le nid, qu’il : 
fist brusler de raige, car nous estions desja à Fresne, 
et n’avoit sceu ce malheur, comme nous avons dict, 
par la providence. de M. de Vieilleville, que sur 
l'heure du disner; de quoy adverty, il retourna en 

son: quartier, en telle et si grande collere, que luy en- 
flamerent au cœur tant d'hommes et de chevaux morts, 
qu'il cuyda tuer à son arrivée son prisonnier M. d'Au- 
malle; pour le moins, il luy presenta la dague sur la 
gorge , luy disant, avecques blasphemes et opprobres, 
qu'il estoit cause que l’on avoit ainsi tué par plusieurs 
_ fois ses gens, sur l’esperance de le recourre, et qu'il 
les faisoit venir exprès pour cest effect : mais il re- 
gnioit Dieu que, s'ils y revenoient plus, qu'il le tail- 
_ Jeroit en pieces sans misericorde, et le feroit crever 

à coups de pistolle, ainsi que nous r apporte l’ung des 
quatre que M. de Vieilleville avoit laissé à Rouge: 


rieules, accoustré en paysant ; qui faignit que les 


Français luy avoient osté ses accoustrements d'hon- 


neur.et ses chevaux, se disant Lorrain et domestique 
de Son Altesse douairiere de Lorraine; et suivit ledit 
marquis en son quartier, où, après avoir sejourné jour 
et demy, et veu ce que dessus, nous revint trouver à 
Verdun. 


CHAPITRE IX: . 


M. de Vieilleville retourne à Verdun , où il recoit un ordre 
è du Roi de se rendre à Toul. 


On he sçauroit exprimer de quelle joye et allai: 
gresse M. le mareschal receust M. de Vieilleville, re- 
venant ainsi victorieux, plain de gloire et d'honneur; 


et avec si peu de perte, qui n’estoit que de cent quatre 


hommes, la reveue faicte de ses trouppes, mais trop 
bien vangez d'ung nombre infini de morts, qu’il avoit 
laissés sans sepulture par les champs en leur place, et 
tant de chevaux et de prisonniers, que incessamment 
arrivoient trompettes et tambours du camp de l’en- 


nemyÿ aux portes de Verdun pour les requester. Aussi 


ces braves:et vertueux gestes, conduits par une très- 
saige et très-advisée providence, ne s’executerent pas 


sans une indicible fatigue, travail et grand hazard de 


sa personne , Car, trois sepmaines durant ; en despit 

jamais en lict, et ne se despouilla que pour changer 
de chemise : aussi , par ceste vigilance, il surprenoit 
tousjours l'ennemy ; et bien qu’il fust plus fort que luy 
au triple, il en avoit ordinairement sa raison. Mais ce 
qui le contenta merveilleusement, ce fust de veoir le 
fruict de son labeur en l’eglise de Nostre-Dame de 
Verdun ; car tous les drappeaux de ses victoires, qu’il 
avoit envôyez par cy-devant à M. le mareschal, y 
. estoient plantez des deux costez de la nef; ausquels 
il adjousta les unze qu'il avoit conquis à Rougerieules 
sur le marquis Albert ; faisants nombre de vingt et 
deux, tant de gens de pied que de cavallerie, qui fu- 
rent envoyez quelques jours après à Sa Majesté. 

Or, M. de Vieilleville, après tant de travaulx, fai- 
_ soit bien‘son compte de se raflraichir quelques temps, 
et jusques à ce qu'il fauldroit desloger du tout de 
Verdun, et donner semblablement loisir de se reposer 
à tous ceux qui l’avoient accompaigné, et beaucoup 
_ paty en toutes les susdictes factions. Mais la huictainne 
ne passa pas qu'il arrive ung courrier exprès devers 
luy de la part du Roy, avec lettres qui portoient en 
substance que, estant adverty que l'Empereur, ne pou- 
vant ‘forcer la ville de Metz, avoit resolu d'attaquer 
celle de Thoul , et doubtant que son cousin le duc de 
Nevers ne :fust assez fort pour attendre et soustenir 
ung tel siege, mesme que la ville n’estoit fortifiée ny 
remparée en aulcune façon, mais seulement à la vielle 
mode, si bien qu’onla pourroit emporter d'escalade, 
- il prioit, et neantmoins commandoit, sur tous les ser- 
vices:qu'il luy vouldroit faire, de partir, incontinant 
la presante receue, pour l'aller assister et conforter 
de son bon conseil, menant avec luy le plus de forces 

qu'il pourra, et de celles avec lesquelles il avoit si 
bien rembarré et faict resserrer les trouppes du mar- 
quis Albert de Brandebourg, sans toutefois trop affoi- 
blir son cousin le mareschal de Sainct- André, car 


on ne sceit encores laquelle des deux, au vray, lEm- 


pereur vouldra attacquer, pour les ruses, fainctes et 
hourvaris (1), dont il a coustume d’user en toutes ses 
entreprises. 

Ceste lettre receue, il delibera de partir inconti- 
nant, et.ne print que trente hommes d'armes et qua- 
rantearchers de la compaignie, tous de Bretaigne, 
d'Anjou et du Meyne, avec cent harquebuziers des 
plus lestes, et qui luy portoient plus d'affection, et 
environ cinquante salades bien choisis, des compai- 
gnies du.comte de Sault et de Boysjourdan, sans 
prendre aulcun chef ou capitainne desdictes trouppes, 
se contentant qu'ils fussent tous sous sa charge, aflin 
de laisser tous les capitainnes avec M. le mareschal, 
duquel il print congé : et ainsi s’en alla au regret de 
tout le monde. 

: Et se presentant aux portes de Thoul , M. de Ne- 
vers, qui sçavoit.sa venue, luy vint audevanit, et l’ho- 
nora de telles parolles : :« Monsieur de Vieilleville, 
vous.soyez le très-bien venu ; et remercie très-humble- 
ment le Roy de l'honneur qu’il m'a faict de vous avoir 
envoyé icy pour. m'assister ; car il n’eust sceu faire 
choix de chevallier que j'estime , ny que j’ayme plus 
que vous, esperant que vous et moy. luy, ferons. ung 
bon et aggréable service en ce lieu ; et fault queje vous 
die que je me sens merveilleusement fortifié de vostre 
presence, » À quoy respondit M. de. Vieilleville qu'il 


(1) Hourvaris : ÿ étion de donner le change, 

avoit très-grande raison d'entrer en ceste créance ; car 
- iln'y avoit prince en tout le royaume de qui il receust 
_de plus grande affection les commandements que de 
luy, et pour lesquels executer il n’espargneroit jamais 
sa propre vie; et ainsi le cognoistroit à l’espreuve et 
aux eflects. 

_. … Le lendemain on entre au conseil, la conclusion 

principale duquel fust de battre l’estrade , et tallonner 
tant que l’on pourroit les Albanais et Italiens, qui es- 
toient en grand nombre au Pont-à-Mousson, my-che- 
min justement de Metz et de Thoul, s'ils s'éscartoient 
à l’accoustumée, faisants de. grands dommaiges par 
leurs incursions aux terres de M. de Lorraine; et 
s'offrit M. de Vieilleville d'ouvrir le pas à ceste entre- 
prise, avec ce qu’il avoit amené de Verdun qu'il plei- 
geoit d’experiance et de valeur ; et en luy baillant 
cinquante harquebuziers de ceux qui auroïent:desja 
practiqué ceste routine, il asseuroit M. de Nevers de 
les bien faire resserrer , et leur faire payer au double 
l'interest et Les arreraiges de leurs volleries. 


CHAPITRE X. 


M. de Vicilleville envoie à Pont-à-Mousson un espion qui 
trompe les ennemis. 


Monsieur de Vieilleville avoit amené avec luy deux 
de ses confidents ou serviteurs occultes, que les soldats 
et les ignorants appellent espions, car, au contraire, 
. ce sont les vrais guides des armées, ayant laissé les deux 

aultres à M. le mareschal de Sainct-André ; l’ang des- 


quels il envoya secrettement, après le conseil, au 
Pont-à-Mousson, bien embouché de ce qu'il avoit à 
respondre aux commeunes interrogatoires qu'on luÿ 


pourroit faire, et bien instruict des choses auxquelles 
il devoit soigneusement prandre garde; ayant, pour » 


couverture et garand de son voyaige, instruction de 


s’advouer de la maison de la duchesse douairriere de 


Lorraine, et qu’il alloit de sa part au camp de l'Empe- 


reur. Et partit assez tard, exprès pour avoir excuse 


legitime de ne passer pour ce jour plus oultre, pour 
descouvrir leurs forces et entreprises, selon son bon 
esprit. 
Ce très-habile homme, au desceu de tous, partit 
- avec son escharpe jaulne, car on ne sçauroit trop se- 
_crettement despescher telles gens, et se presenta, en 
moins de trois heures, aux portes du Pont-à-Mousson, 
n'estant le chemin que de cinq lieues : l’on s’inquiert 
d'où il vient, où il va, qui il est, par où il a passé, ce 
qu'il va faire et negocier, et s’il porte lettres. Il de- 
_mande estre mené aux chefs, tant estoit asseuré pour 
leur respondre. Et estant devant eux, qui estoient dom 
Alphonso d’Arbolancgua, hespaignol et le seigneur 
Fabrice de Case Colone, romain, ausquels il respond, 
sur tous les poincts cy-dessus, si pertinemment, qu'ils 
re le peurent surprandre, ny descouvrir sa vacation. 
* 11 demande congé.de se retirer en son logis, et s'ils 
ont quelque affaire auprès de la sacrée Maté) qu'il 
espere y estre demain, et leur faire bien fidelle ser- 
vice. 
Ils luy demandent, puisqu'il a dlesal à Thol y sil 
sceyt poinct qu'il y soit arrivé des trouppes de Ver- 

dun, conduictes par un cavallier français qu’on nomme 
Vieïlleville. Alors il s’escria, disant : « Ho le meschant 


» crapaut français! il fist dernierement pendre à Estain, 
- quant il le surprint, un mien frere qui se tenoit avec 


le bailly mon oncle, parce qu’il avoit faict evader des 
Hespaignols par sur les murailles de la ville : que la 
peste luy creve le cœur! il me coustera la vie, ou j'en 
auray la vengeance; car c’estoit injustice trop grande, 


veu que nous sommes tous tenus et obligez de faire 


service aux princes ausquels nous le devons, comme 


_ est l'Empereur et madame sa niepce ma maistresse ; 
-carsi ces deux seigneurs eussentesté pris, on eust beau- 


coup decouvert des affaires secreltes de la sacrée Ma- 


- jesté de l'Empereur ; et le meschant en a faict mourir 
- mon pauvre frere, et, à ce que j'ay entendu, mon oncle 
- le baiïlly d’Estain fust en grand danger; n’ayant-aultre 
. couleur pour dorer sa meschanceté, que de les accuser 


d'avoir contrevenu et enfrainct la neutralité : que mau- 


dit soit-il éternellement! » 


Fabrice Colone et Don Alphonce, qui sçavoient 


tous les deportements de M. de Vieilleville, et,ses vic- 
» toires, ayants entendu specifier ceste-là entre aultres, 


NET 


-remarquerent ses parolles, et, le tirants tous deux à 


- part, luy promettent de le venger de la mort de son 


frere, pourveu qu’il face ce qu’ils luy diront. À quoy 


ilrespond qu'il n’y espargnera nullement la vie; mais 


il les supplie de luy permettre d'aller devers l'Empe- 


AUT T0 ve 


reur luy porter la créance de madame sa maistresse, 


qu'ils cognoissent tous deux. Et luy demandants pour- 


_quoy il n’avoit lettres: « Pour ce, dist-il, que ma 
. ciéance porte ung certain advertissement à l'Empereur 
_ des affaires secrettes du roy de France ; et si j'estois 

pris avec lettres, je mettrois la province en combus- 
tion, car c’est offenser la neutralité, et moy en danger 
d’estre pendu , ou d’avoir pour le moins, la question. » 
Ils se paissent de ceste bourde , et comme l'ayant 
desja, ce leur semble, gaigné, le firent conduire en 
son logis à l'Ange, avec commandement de luy ouvrir 
au plus matin la nue qui se nomme de Metz, et le 
laisser passer sans s ’enquerir nullement de luy ny de 
ses affaires. | 
11 se présente le matin, au poinct du jour, à la 
porte, qui luy est ouverte sans aulcune inquisition ; 
et va au camp, où il demeure tout le reste du jour; 
et engeolla si bien le duc d'Alve, qu'il apporte une 
lettre commune de sa part à Fabrice et Alphonce, 


touschant les affaires de leur charge ; et surtout qu’ils 


prennent garde aux entreprises d’un capitainne français 


nommé Vieilleville, qui a fort endommaigé le camp: 


du marquis Albert, et dont l'Empereur a eu depuis 


_ deux jours advis certain qu'il est arrivé à Thoul avec 


des trouppes ; et speciallement, leur recommande le 
porteur, la volonté duquel il a descouverte estre’af- 


fectionnée au service de sa sacrée Majesté, et qu'ils’ 


ne doivent diflerer de l’employer, car il est: à trop 
bonne maistresse, du sang de leur maistre, 5e y 
faire ung faux bon. 

Geste lettré receue, ces deux le caressent infiniment, 
luy disänt qu'il n’estoit de besoing de leur-apporter 


certifécat du duc d’Alve pour ‘sa fidelité, car dès le: 


jour précedent ils avoient bien consideré son-lan- 


gaige, par lequel ils l'ont jugé comme naturel im= 
perial; et s’il avoit envye de s'enrichir, il falloit qu'il 


fist tous seë efforts: de leur faire tomber'entre mains ce 

capitaine Vieilleville, qui a tant endommaigé le camp 


L du marquis Albert. 


À quoy il respond qu’il ne leur demande chose 


- quelconque, fors que s'il y peust parvenir ils le luy 


donnent à tuer, aflin qu’il en voye le cœur, pour se 
vanger de la mort de son frère qu'il a faict ainsi mou- 
rir ignominieusement, contre tout droict divin et hu- 
main ; les sommänt, comme bons et fidélles serviteurs 
de l'Empereur, de donner main-forte à son entre 


prise; car ce à esté pour le service de sa sacrée Ma- 


jesté qu'il a esté ainsi vilennement pendu. 
. Eux voyants ce zele, encores avec larmes, car il les 
scavoit aussi bien ou mieux faindre qu’une femme, 


n'en doubtent plus, mais l’embrassent à tour de bras; 


» et avoit, Dom Alphonce, une chaisne d'environ cin» 


quante escus, qu'il luy veult mettre au col : maisil la 
rejecte comme. par colere, disant qu'il ne prendra 
jamais rien d'eux qu’il n’ait faict à l'Empereur quelque 


” signalé service ailleurs qu’en ceste occasion, en la- 
- quelle il a plus d’interest que pas ung d'eux ; car il y: 


» va de la vindicte de son propre sang; les suppliant de 


- ne l’en plus importuner, et qu'ils le laissent faire ; seu- 
P P setq 


- lement luy donnent congé d'aller trouver en diligence 


- la niepce de l'Empereur, sa bonne maistresse, les’ as- 


e 


seurant de leur apporter à son retour une bonne nou- 
velle. | 

Le reffus de lachaisne, ettoutesses bonnes parolles, 
firent entrer Alphonce et Fabrice bien avant en la 


tonnelle, et de telle sorte, qu'ils ne revocquoient plus 


en doubte sa fidélité, et eussent querellé quiconque 


- Jeur eust voulu dire du contraire ; maïs le laissent 
aller, en espérance de le reveoir bientost. 

CHAPITRE XI. 


M. de Vieilleville attire les ennemis dans une.embuscade. 


Iz part, et vient trouver son bon maistre, qui pensoit 
J'avoir perdu; car il y avoit trois jours qu'il ne l'avoit 
veu; et, entrants seulets en une chambre, il lui dis- 
courut de sa negociation, sur laquelle M. de Vieille- 
| ville va projecter ung terrible et merveilleux strata- 
gesme ; car il le garda vingt-quatre heures sans qu’il 
fust veu de personne, fors de quelque valet de chambre 
qui le servoit ; lesquelles passées, il luy dist qu’il allast 
au. Pont-à-Mousson, leur dire que M. de Vieilleville 
doit partir demain au poinct du jour pour aller trouver 
sa maistresse qui l'attend à Condé sur Mozelle, et 


conferer ensemble de plusieurs choses touchant la 


conservation de l’estat de M. de Lorrainne son fils, qui 
est en France, pour l'apprehension qu’elle a, si les 
guerres durent encore long-temps entre ces deux 
grands princes, que l’on ne fasse danser à sondict fils 
la Piedmontoise, et qu'il retienne bien ces mesmes 
parolles ; il adjoustera aussi que M. de Vieilleville, 
qui crainct la garnison du Pont-à-Mousson, mene 
avecques luy six vingts bons chevaux, dont il y en a 
quelques-uns de bardez, pour l accompaigner; mais il 
luy deffend surtout de ne se haster, affin-qu'il ayt 
loysir de dresser ses pieges: et: trappuces, autrement 


ses ambuscades, et qu'il'aille seulementle train de son 
cheval. 

11 desloge à unze heures du soir du mercredy, et 
arrive sur les deux après mynuit du jeudy, leur an- 
nonceant ceste nouvelle: mais il les somme de luy 
tenir promesse de luy donner Vieilleville pour en faire 
sa volonté. Eux, très-joyeux, qui ne pouvoient entrer 
en aulcune deffiance, veu son langaige, principalle- 
ment de la danse piedmontoise, que les deux princes 
devoreroïent à la longue l'Estat du duc de Lorraine, 
- comme ils ont faict celuy de Savoye, et puis sa peine 
_ d’estre venu toute nuict, le luy accordent fort libera- 
lement, et se preparent en toute diligence pour le 
venir attrapper, le tenant desja comme vaincu: car, 
contre six-vingts chevaux, ils faisoient sortir toutes 
_ leurs forces, qui pouvoient estre de trois cents che- 
* vaux, et laissoient la moitié de leurs harquebuziers 
pour la ville, qui estoient environ cinquante. 
M. de Vieilleville, d’aultre part, assemble tous les 
capitainnes de Thoul, en la présence de M. de Nevers, 
- sur l'heure mesme du partement de ce confident, aus- 
- quels il faict entendre qu'il a une brave entreprise 
entre mains ; mais qu'il les prie de ne s'ennuyer d'une 
cavaleade de dix heures seulement, les asseurant 
- qu'elle ne sera inutile, ains en rapporteront ung gran- 
. dissime honneur et beaucoup de prouflict. Tous s’y 
accordent en très-grande affection, et s'apprestent en 
toute diligence. Ils sortent de la ville tous ensemble, 
et marchent jusques à deux lieues et demye près du 
pont, devers les bois des Rouziers, et d’üng villaige 
” nommé de Louarn ; et estant là, M. de Vieilleville dé- 
part les trouppes, et les met en divers lieux par am- 
» buscades, et luy se tient en la plaine avec les six-vingts 
- chevaux cy-dessus, commandant à tous de retenir 
27. | 4 

tout ce qui passera par le chemin, soit de cheval, soit 
de pied, femmes, filles, bergers ou SR ASS affin 
que l’ennemy n’esvantast de ses nouvelles ; et à tous 
ceux qui auroient des chevaux criarts, de leur lier 
et serrer la langue avec esguillettes ou fisselle: item, 
que, incontinant que l’ennemy se descouvriroit, de 
faire comme il feroit; et deffense aux trompettes, sur 


peine de la vye, de sonner s’il ne le commandoit. Et | 
fault noter que , durant l'absence de ce confident, il. 


avoit raudé tout ce. païs-là par plusieurs fois, pour 
mieux en recognoistre les advenues; et, en très-advisé 
capitainne, poser et dresser ses embusches pour les 
faire sortir à propos;.comme il advint. 

Ils n’attendirent pas trois heures après toutes choses 
ansy. disposées, que l’ennemy parut, descendant. le 
long d'une montaignette. Alors il dist : « Tournons 
visaige devers Thoul , et faisons semblant de fuir, mais 
au petit pas; et s'ils galoppent après nous, galoppons 


aussi jusques à ce qu'ils soient au deçà de nos embus- 


cades ; et, cela fait ils sont à nous, sans perdre ung 
homme. » L'ennemy, les voyant fuyr, va après au 
grand galop, avec ung merveilleux cry, comme de 
victoire. Mais quand .ils furent au deçà : « Teste icy! 
s'écria M. de Vieilleville ; sonne, trompette! » et bais- 
sant les visieres couchent le boys, et commencent à 


s'approcher. Tout aussitost ils vyrent M. des Clavoles, 
lieutenant de M. de Nevers à Thoul seulement. ( car 
M. de Bourdillon l’estoit de sa compaignie, et au gou- 
vernement| de. Champaigne) , sortir d'ung bois avec 


six-vingts bons chevaux ; M. d'Orvaulx d'Anjou et 


M. d'Olivet de Bretaigne, partir à toutes brides avec 


les cinquante salades de Verdun , et aultres tant qu’on 

» avoit prises à Thoul ; puis le baron d'Anglure avec 
* deux cents harquebuziers, tous à cheval, qui menoient 
= ung bruict desesperé, courants comme postillons, deux 
Ou trois tambours battants sur leur mesme chemin, et 
à leurs trousses : qui les estonna fort et leur fist bien- 
tost changer de cry ; car, au lieu de Victoire , il s'es- 
- crierent: 7radimento , tradimento ! 
_ Cependant M. de Vieilleville et sa trouppe renversent 
4 et portent par terre tout ce qu'ils rencontrent, comme 
il est croyable d’un effort de gendarmerie advantageu- 
sement montée selon les ordonnances de France , de 
tel choix, et conduicte par un tel capitainne, contre 
une cavallerie ligiere qui s’arme et se nourrist sur sa 
Paye , tant de lances dedans les flancs , et une infinité 
… d’harquebuzades par les reins et sur les crouppes de 
leurs chevaux: de sorte que l’on n’oyoit plus crier que: 
Misericordia, misericordia! signor Vieillevilla, buona 
guerra, signori Francezi. Et commencerent à rendre 
* les abbois, car l'harquebuzerie abbattoit hommes et 
= chevaux, dru comme mousches. Qui fut cause que M. de 
“ Vicilleville fist cesser le combat et le carnaige, et se 
- rendirént à sa mercy, quictants leurs armes. Il y en 
“ eust deux cents trente de morts sur la place, vingt et 
cinq de blessés, du nombre desquels estoit Fabrice 
Colone leur chef, et le reste prisonniers : et n’en 
sceust eschapper ung seul qui ne fust subject à l’une 
ou l’autre fortune, tant avoit bien et dextrement M. de 
Wieilleville enfilé son entreprise. | 
#, ñ 

CHAPITRE XIH. 


. M. de Vicilleville surprend la ville de Pont-à-Mousson. 


Arnës ceste brave et victorieuse execution, M, de 
Vieilleville pria M. des Clavolles de s'en retourner 
avec sa trouppe devers M. de Nevers, luy mener le 
seigneur Fabrice, duquel il luy faisoit present, et de 
mettre les autres blessez et prisonniers en lien de seu- 
reté : quant aux trois cornettes qui ont esté conquises 
sur l’ennemy, il luy testifheroit les avoir veues, mais 
qu’il ne les luy pouvoit encores envoyer, car il en 
avoit necessairement affaire pour luy servir en une aul- 
tre entreprise qu'il venoit tout presentement de fantas- 
ticquer. Et luy demandant le sieur des Clavolles quelle 
elle estoit, pour en rejouir M. de Nevers, il luy res- 
pondit qu’il ne la pouvoit dire ; car si elle luy eschap- 
poit, comme il advyient souvent, tout le monde s’en 
mocqueroit, et luy le premier ; et qu’il n'estoit pas de! 
ces sots qui vendent la peau de l'ours auparavant que 
de l'avoir pris ; aussi qu’il ne vouloit pas ressembler à « 
Fabrice Colone, qui l'avoit donné à Suligny me | 
s'appeloit ce confident ) pour le tuer ; et il le voyoit en 
sa misericorde. Ce langaige fist rougir ung petit M. en | 
Clavolles de s’estre tant adyancé, | 

M. des Clavolles party, M. de Vieilleville appella! 
Suligny, auquel il dist telles paroltes : « Prenez ma 
cornette blanche, et mon habillement de teste, et mes. | 
brassarts, et vous en allez au Pont-à-Mousson ; et quand! 
vous en serez à quart de lieue, commencez à galopper! 


D ge cg tv ge an er Lori 


HENRI 1. [1002] | 53 
en criant Victoire! et que le seigneur Fabrice a def- 
faict Vieilleville ét toute sa frouppe, et qu’il l’amene 
prisonniér avec trente ou quarente aultres gentils- 
hommes français; et leur monstrez pour enseignes ce 
qué vous avez. Voilà quatre valets incogneuz qui vous 
ayderont à les porter, ensemble des tronissons de lances 
françaises aux banderolles blanches, pour mieux cou- 
lourer vostre dire. Faictes, au reste, bonne myne, et 
m'injuriez tant que vous pourrez, et que devant deux 
heures vous me verrez le cœur si je ne le rachete de 
dix mille escus; mais n'oubliez, incontinant que vous 
serez éntrez, de monter sur la porte, et, faisant sem- 
blant de pendre mon enseigne et habillement de teste, 
de vous ténir près des herses, trappes et bacules, de 
peur qu’on ne les abbatte; et laissez à Dieu le reste. » 

Suligny désloge allaigrement pour executer sa 
charge, en laquelle il ne faillit d'ung seul poinct. Ge- 
pendant M. dé Vieilleville commanda à tous lanciers 
et harquébuziers dé cacher le blanc et prendre les es- 
chärpes rouges dés morts et tout ce qui porteroit 
marque impériale ou de Bourgoigne ; et des cornettes 
hespaignolles coriquises , il en donna l’une à porter au 
sieur dé Montbourcher, l’autre au sieur de Thuré, et 
Ia troïsiesme au sieur du Mesnil-Barré ; commandant 
à tous en general de tuer tous céux qui sortiroient de 
la ville pour véoir les prisonniers français, s'ils n’es- 
toient dés habitans : et si doin Alphonce s'oublioit tant 
que de Sortir de sa place pour venir congratuler Fa- 
brice d’ane si belle victoire, qu’on le retint sans luy 


mal faire, fors de le desarmer : « et marchons, dit-il, 


au nom de Dieu; que si persorme ré se desvoye la 
ville est nostre. » 

Tout le monde fust esbahi de ceste parolle, car il 
ne s’en estoit encores descouvert à personne, et ne sça- 
_voit-on qu’il avoit en l'ame quand il fist ce comman- 
dement à Suligny. Toutesfois ils marchent sans de- 
sordre, deliberants de se tenir prests, PETREE et 

attentifs à ce qu’il avoit ordonné. É 
Suligny, à l'approcher de la ville, va crier en gal- 
loppant avec ses quatre lens ): « Victoire ! 
victoire! ce meschant dogue franchiman de Vieille- 
ville est defaict et toute sa trouppe; le seigneur Fabrice 
l’amene prisonnier à dom Alphonce ; voilà son armet , 
ses brassarts et son enseigne : il y en a plus de cent 
-morts sur la place, le reste blessé ou prisonnier.: si on 
m'eust voulu croire, on les eust tous taillez en pieces : 
Victoire ! victoire! » La joie fut si grande par la ville, 
j'entends des gens de guerre qui y estoient demeurez, 
mais bien peu , car la pluspart estoit montée à cheval, 
d'allaigresse, pour veoir ce Vieilleville et honorer le 
” seigneur Fabrice, parce qu'ils cognoissoient l’homme 
pour l'avoir veu marchander la vye de M. de Vieille- 
ville pour la vindicte de son frere pendu à d'Estain, 
qu'il n’avoit jamais veu toutesfois, mais c’estoit de l'in- 


vention de M. de Vieilleville ; 4 sorte que dom Al- 


phonce, voyant l'armet et les brassar ts, qui estoient 
comme d'ung grand prince, tant de tronssons de lances 
et banderolles blanches, et la cornette blanche, il n’en 
demande plus davantaige, mais, se transportant de; joye, 
monte luy-mesme à mp et vint au-devant de Fa- 
brice, accompaigné de vingt dr d'armes. Orvaulx 
et Olivet, tous chargez de rouge , viennent au-devant 


(1) Coustillier : valet d'armée qui portoit la coustille ou coutelas de 
l’homme d'armes, et qui marchoit toujours à ses côtés. 

de luy, criants de loing: F’ictoria! victoria! los Fran- 
cesez son todos matados GX). Luy, s'amusant au cry et 
à ce langaige , s’advance tousjours; mais ils se depar- 


* tent et l’investissent ; tuants tout ce qui le suivoit, sans 


espargner les stafliers; que l’on appelle en notre langue 
lacquets, et l'arrestent prisonnier : il en venoit In- 


_cessamment après luy à la file, mais: c’estoit autant 


de tué. Te 

M. de Vieilleville commande à Mesnil-Barré de luy 
bailler la cornette qu’il portoit, qui estoit celle mesme 
de sa compaignie, et la mettre au milieu des deux aul- 


“tres; et fut dict à un nommé Le Grec, qui parloit 


hespaignol comme naturel, s'il ne crioit victoire à 
l'approche de la porte qu’on luy donneroit de la pis- 
tolle en la teste : Mesnil:Barré estoit destiné pour cela. 
Alors M. de Vieilleville commande de doubler le pas; 
et quand ils furent à la portée de harquebuze, tout le 
monde commence à gallopper. Le Grec estoit devant, 
qui disoit merveilles en hespaignol; de sorte que R 
garde, qui estoit hespaignole, et assez pietre, voyant 
dom Alphonce estre des courreurs et criants, faict jar- 
gue, et laisse entrer tout ce qui se presenta. Mais on 
ne leur donna pas loisir de rehausser le pont, car ils 
furent tous taillez en pieces, en changeant de langaige ; 
et commença-t-on à crier, France ! France! Nos bar- 
‘quebuziers survindrent ‘aussi -tost, qui prindrent la 
garde de la porte. Et se fist M. de Vieilleville, par-ceste 
brave ruse aussi-tost executée que pensée, maistre de 


3 la ville. Pat “ee :- 00 d 2 
_ + A ce cry de France il y eust plusieurs Hespaignols 
malades qui se sauverent de vitesse et à pied, avec 


(1) Los Francesez son todos matados : les Français sont tous tués. 


56 - [1552] mémoires DE VIFILLEVILLE. 
leurs medecins et aultres gens qui n'estoient poinct 

- de combat. M. de Vieilleville se logea au logis de Fa- 
brice Colone, qui estoit fort bien garny de toutes 
commoditez, et tous les aultres à loge qui peult. Le 
reste de la journée se passa à fouiller les caves, gre- 
niers et magazins, où il fust trouvé une merveilleuse 
quantité de toutes sortes de vivres, que la duchesse 

. douairriere de Lorraine y avoit faict venir pour favo- 

 riser êt rafiraichir, par soubs main, l’armée de l’Em- 
pereur son oncle, en laquelle elle les faisoit conduire s 

. fort aisément et secrettement par la riviere; et n'es- « 
toient les batteaux sur l’eau plus hault dé trois heures. 
Et en furent arrestez unze chargez de farines, de bled 
et de vins, qui devoient partir sur les neuf heures au 
raiz de la lune; mais ils nous servirent bien. 


0 tone de débute tr rte 7 + vo impdin 


CHAPITRE XIII. 

Dom Alphonse, battu et fait prisonnier, meurt de chagrin 
d'une lettre qu’il reçoit du duc d’ Albe. = Cotère de LE 
pereur sur de peu de succès du siégé de Metz... 


mi- 


main roidde mort sur son lict, tout vestu; car il ne 
fust pas en la puissance d'ung gentiliomme néapoli- 
tain, duquel nous avons parlé cy-devant, nommé Je. 
han-Vincènt de La Porté, aultrement le seigneur i 
Roux, de le faire depoüiller ; et ne tint à l'en advertié 
et presser par plusieurs fois, parce qu'il luy avoit ésté 
baillé en garde par M. de Vieilleville son capitainne 
et son maistre, qui l'en rendoit fort soïgneux: non pas 


| ini tant db L NES 
Quanr à doinp Alphonce, il fust trouvé le lende- | 

que le froïd fust cause de sa mort, car le gentilhomme, 
et six soldats qu’il avoit pour ceste garde, entretenoient 
le feu si grand en la chambre, que l’on n’y pouvoit 
quasi durer ; maïs la raige et le creve-cœur de s'estre 

laissé si ligierémment tromper, luÿ ravirent ainsy vio- 
lemment la vie. À quoy ayderent fort la peur et la 
honte de se jamais répresenter devant la face de son 
maistre , lequel estoit desja irrité contre tous les prin- 
cipaux seigneuts et capitainnes de son armée, ainsy 
que luy avoit escrit le duc d'Alve, le jour precedent 
de. Sa prisé ; et estoient les létires de ce subject , car 
nous les vismes traduites par Le Grec d’hespaignol en 
français, ausquelles il ÿ avoit quelques traicts de grande 
rizée : et comienceoient, après quelques salutations 
et recommandations, selon leur style, de ceste façon: 

« L'Empereur $saichant au vray que la bresche es- 

toit plus qué raisonnable, ét que pas ung de ses capi- 
taines ne s'advancéoit de l’enfoncer , il s'y est faict 
porter par quatre lansquénéts; et l'ayant veue, il a 
demandé en grande colere : « Comment, playes de 
Dieu ! n’entré-t-on point là-dedans? Elle est si grande 
ét si à fleur de fossé : vertu de Dieu! à quoy tient-il? » 

» Je luy ai réspondu que nous avions avertissement très- 
- certain que le duc de Guyse avoit faict faire derriere 
la bresthé ung rétranchement fort large et spacieux, 
garny , au réste, d'unig milliasse d'artifices de feu, qu'il 
n’y a armée qui ne s’y perde. Et puis : « Mort-Dieu, 
dist-il, que rie l’avez-vous faict essayer? Vous arrestez- 
vous à ce que l'on vous rapporte? » J'ay esté contrainct 
de luy repliquer que nous n'avons pasaïfaire à Dure (1), 


(:) Affaire à Durc: Duren, ville du duché de Juliers. Charles-Quint 
lPavoit prise sas beaucoup de résistance. 

Ingolstat, Passau, ny aux aultres villes d'Allemaigne 
qui se rendent n’estant qu’à demy combattues; car 
là-dedans il y a plus de dix mille braves hommes, 
soixante ou quatre-vingts grands seigneurs, et neuf 
ou dix princes du sang royal de France, comme Sa 
très-sacrée Majesté a peu cognoistre par les sanglantes 
et victorieuses saillies qu'ils ont faictes sur nous, tous- 
jours à nostre perte et grand desavantaige. Il s’est, sur 
ceste remonstrance, haulsé de colere plus que jamais, 
disant : « Ha! je renye Dieu ! je voy bien que je n'ay 
plus d'hommes : il me fault dire adieu à l’Empire, à 
toutes mes entreprises et au monde, et me confiner 
en quelque monastere; car je suis vendu ettrahy, ou, 
pour le moins, aussi mal servy que prince portant 
tiltre de monarche sçauroit estre; et, par la mort- 
Dieu , devant trois ans je me rendray cordelier. » 
Vous asseurant, domp Alphonce, que si je n’eusse 
esté hespaignol, j'eusse quitté sur l'heure son service ; 
car s’il a esté mal servy en ce siege, il s’en fault pren- 
dre à Brabançon, lieutenant de la royne de Hongrie, 
qui a eu le principal commandement en ce siege, 
d’aultant qu’il est comme français, et la ville de Metz 
au climat de France ; oultre les intelligences dont il 
se vantoit de ris pacants (1) qu’il avoit là-de- 
dans, du nombre desquels sont les Tallanges, les Bau- 
doiches et les Gornays, des plus anciens gentils- 
hommes de la ville de Metz. 

« Et toutesfois nous avons assiégé la ville par le plus 
fort endroit; d’aultre part, nos mynes, qui ont esté 
esventées , n’ont poinct joué, mais sont devenues gri- 
maces, à façon que toutes choses nous ont fre mal 


(*) Pacants : nom in juricux donné aux Labidiuis de Asie 

succedé, etréussy contre toute esperance : aussi ayons- 
nous voulu combattre les hommes et le temps: il n’est 
pas à s’en repentir ; mais c’est le bon, et que pour cou- 
vrir son oppiniastreté, il nous en attacque, et rejecte. 
sur nous tous les malheurs et sa faulte ; il voit tous les 
jours ses gens de pied qui meurent à tas, et principa- 
lement nos Allemands, qui sont en la fange jusques 
aux oreilles. Ne faillez de faire descendre les unze 
batteaux de raffraichissement que nous envoye Son Al- 
tesse de Lorraine, car nostre armée pastit infiniment ; 
mais, sur-tout, tenez-vous sur vos gardes de Vieille- 
ville , qui est venu à Thoul avec des forces de Verdun ; 
car l'Empereur en a une merveilleuse apprehension, 
pour ce qu'il congnoïist sa valeur et ses ruses il y a 
long-temps, jusques à dire que sans luy il seroit roy 
de France; car quand il entra au royaume par la Pro- 
vence, Vieilleville le prevint, et se saisit d'Avignon 
par un fort rusé stratagesme; de sorte que le connes- 
table dressa son armée, qui l’empescha de passer plus 
oultre : si bien que son entreprise et son voyaige re- 


vindrent à néant, dont fut contrainct de s’en retour- 


ner sur ses voyes, avec grande perte et reprochable 
honte. Et depuis ce temps-là, Sa Majesté l’a tousjours 
appellé Lyon-Regnard. Je vous en adverty comme 
vostre parent, car je serois très-marry que nostre na- 
tion donnast au maistre occasion de se fascher, plus- 
tost que les aultres, qu’il favorise et respecte plus que 


‘nous; et adioz, hermano (). » 


11 fut fort aisé à juger à tous ceux qui eurent ceste 


“lettre, qu’elle estoit la vraye et principale cause de 
sa mort, ayant forfaict contre tous les poincts y con- 


> (:) ÆAdioz, hermano: adieu, frère. 

tenus. M. de Vicilleville fust éstrangement marry de 
céste advanture, car il en vouloit faire ung present à 
M. lé mareschal de Saint-André, comme il avoit faict 
de Fabrice Coloné à M. dé Nevers, s’estant tousjours 
montré, de son aptitude naturelle, plus curieux d'amis 
que d’escus. 


A si à ab r 
CHAPITRE XIV. 


M. le duc de Nevers vient trouver M. de Vieilléville à 
Pont-ù:Mousson. 


Artës l'avoir faict enterrer, il alla veoir lés unzé bat- 


teaux cy-desstis méhtionniez, qui estoient én la garde, 
dès l'heure mésmié de la prise de ville, de son maistre 
d'hostel, le siéur de La Besnéerie; et furent incontinarit 
deschargez , lé tout apporté en la ville, qui nous 
vint fort à propos, veü le sejour que nous fismes. Mais 
sur le point d'aller disner, on luy vint dire que M. de 
Nevers éstoit à la porte. L’aise qu’il en receust est quasi 
imexprimable; et, venant audevant de lay pour le re- 
cevoir, il le trouva desja entré, et en plaine rue. M. de 
Nevers, sans attendre les ceremonies, respects et reve- 
rances que l’on defere aux princes, avecques une joye 
indicible le vint embrasser, luy disant : « C’est moy, 
monsieur, mon parfaict amy, qui vous doy tous ces 
hônneurs, et qui les meritez mieux que moy, et mon 
Ordre quant et quant. » Ét l’oste de son col pour en 
éntourer le sien; mais, le voulant M. dé Vieilleville 
reffuser, il jura le Dieu vivant qu'il nié disnéroit pas 

avec luy s'il ne le portoit tant que le disner dureroit, 
disant : « Comment, monsieur, mon parfaict amy, 
deffaire trois si belles compaignies avec si peu de 
gens, et conduictes par ung si furieux capitainne que 
. Fabrice Colone; surprendre une telle ville, si bien 
gardée par ung Hespaignol, le plus rusé de toute l’ar. 
mée imperiale ; le tout, sans perdre ung homme! Qui 
pensez-vous qui vous soit comparable? Je meure si 
mon Ordre ne me faict honte, et l’honoreray et esti- 
meray toute ma vie mieux, de le veoir pendre seule- 
ment une heure sur vostre estomach. » M. de Vieille- 
ville ne sceust que respondre , sinon que tout çe qu'il 
a faict en sa vye n’est pas digne des louanges qu'il luy 
plaist luy donner, qu’il attribue plustost à sa bonté 
et à l'amytié qu’il luy porte que à ses merites, Et là- 
dessus ils vont disner au logis de M. de Vieilleville, 
où fust magnifiquement traicté M. de Nevers (1), avec 
les seigneurs qui l’ayoient accompaigné, du nombre 
desquels estoient le marquis d'Isle, son second fils, 
le sieur de Crecquy, le sieur de Bugnenaux et plu- 
sieurs aultres. 

Après disner M. de Vieilleville retire l'Ordre de 
son col, et, l'ayant baisé, le remet ayec une grande 


(*) Le duc de Nevers étoit en ce temps-là François de Clèves, pre- 
mierdu nom, qui eut deux fils de son mariage avec Marguerite de Bour- 
bon: Francois de Clèves, second du,nom, qui naquit le 31 mars 1539; 
et Jacques de Clèves, marquis d’Isles, qui naquit le 1er octobre 1544, 
suivant les auteurs de l'Histoire généalogique. Ce dernier n ’avoit par 
conséquent que huit ans en 1652; l’autre étoit dans sa quatorzième 
apnée 4 et par conséquent plus en état que le cadet de suivre son pére 


à la guerre; ce qui donne lieu de croire, ou que les auteurs de l'Histoire 


généalogique se sont trompés sur la date de la naissance du marquis 
d'isles, ou que l’auteur de ces MAERE s'est rs en mettant le ca- : 
det à la place de l'ainé, 

revérance à celluy de M. de Nevers, qui le receust à 


grandissime j joye, disant là-dessus mille bons propos 


qui redondoient à sa louange. Et après luy demande 
s’il n’estoit pas d'advis qu’ils feissent une despesche 
commune au Roy de tout ce qui s’estoit passé depuis 
quatre jours; qu'il l’estoit venu trouver par le com- 
mandement de Sa Majesté, pour l'asseurance qu'il a 
qu’elle en recevra beaucoup de contentement : « car 


vous avez, dist-il, aultant bravé l'Empereur en la 


Voyvre et icy, que jamais brave capitainne et valeu- 
reux chevalier sçauroit faire, et avec ung merveilleux 
heur, qui est à tout aultre incomparable. » 

M. de Vieilleville, après l’avoir dignement remer- 
cié, fut de ceste oppinion ; mais il attendoit le com- 
paignon de Suligny, nommé Habert, qu'il avoit en- 
voyé au camp de l'Empereur pour descouvrir et 
. esclairer ses actions et entreprises, affin de faire une 
bonne despesche au Roy, et le tenir adverty des plus 
secrets deporteménts de son ennem)y : lequel Habert- 
arriva une heure après; qui les fist resserrer en une 
chambre seulets avec leurs secretaires, sur les rap-, 
ports duquel ils despescherent de bien ualyés lettres 
au Roy, qu'ils envoyerent à Thoul à M. des Clavolles, 
qui fist courrir le pacquet ; et n’oublierent la mesme 
lettre du duc d’Alve à dom Alphonce d'Arboulangua, 
pour faire rire Sa Majesté du vœu de l'Empereur de. 
se rendre moyne, plus par desespoir que par :devo- 
tion, encores avec blasphême. Quant aux trois cor- 
nettes hespaignoles , ils les retindrent en intention 
d’en faire ce qui sera recité cy-après, et renvoyerent 
_incontinant Habert au camp de l'Empereur, avec l’es- 
charpe jaulne , pour tousjours sentir si le duc d’Alve 

feroit poinct quelque entreprise sur le Pont-à-Mous- 
son, parce qu’il n’estoit fortifié qu’à la vieille mode, 
sans flancs, parapects, boulevarts, ravelins, cases- 
mattes, plates-formes, ny aulcun rempart, où aussi 
M. de Vieilleville n’estoit nullement d’advis qu'on 
touschast, et plustost l’abandonner à la premiere 
nouvelle qui surviendroit que l'ennemy s’y voulût 
© ri pour n'offenser la neutralité, ny donner 
occasion à l'Empereur de se saezir des RER villes 


de Lorrainne, ny faire danser à ce jeune prince la 
piedmontoyse. 


VAAAAARAAAAANAAAUUL VUS LULU MAUVE 


CHAPITRE XV. 


: 


M. de Vieilleville enlève un convoi de vivres destiné pour 
l’armée de l'Empereur. 


Le lendemain, qui estoit le troisiesme jour d’après 
la prise, M. de Vieilleville mist en avant qu'il falloit 
sortir en campaigne avec les cornettes hespaignolles, 
pour servir de gluaux à ceux de l'armée imperiale 
qui se seroient escartez, de s’y venir ranger et s’y per- 
dre : ce que M. de Nevers trouva le mieux du monde, 
eten voulut estre ; mais M. de Vieilleville insista fort 
au contraire, et qu'il ne failloit ainsi hazarder les 
princes : « Vous debatez pour neant, dist M. de Ne- 
| vers; car vous n’executerez poinct ceste gaillarde en- 
treprise que je ne participe au plaisir; et me demets 
totallement de toute authorité, et ne veux marcher et 
combattre que sous la faveur de vostre bonne et heu- 

reuse fortune. » Ainsi ils sortirent environ trois cents 
chevaux, que lanciers, que harquebuziers, et environ 
cent pistolliers acoustrez à la reithtre, avec les escharpes 
‘rouges de la deffaicte de Roziers, et les susdictes cor- 
nettes: de sorte que de loing on les eust pris pour 
trouppes hespaignoles, flamandes ou de Bourgoigne ; et 
vindrent jusques à Corney, my-chemin du Pont-à-Mous- 
son à Metz, sans rien rencontrer par les chemins, ny 


dedans le villaige ; qui fut cause qu’ils passerent oultre, 


et envoyerent les cent reithtres devant battre l'estx ade, 
Le Grec avec eux, si on rencontroit des Hespaignols, 
et Suligny qui portoit la cornette de feu Alphonce, 
qui parloit allemand, la grosse trouppe marchant 
après. Et à demye-lieue du villaige vingt ou trente 
chevaux parurent, lesquels, voyant escharpes et cor-- 
nettes rouges, font debander trois hommes de leur 
trouppe pour nous venir recognoistre. Le Grec s’ad- 
vance, qui parle à eux hespaignol, dont ils furent bien 
aises. Ils demandent nouvelles de dom Alphonce; il 
respond qu'il est en ce gros hôt qu'il leur monstre 
derriere. Ils vont faire leur rapport à leurs compaignons 
qui s’approchent sans deffiance. Les sieurs d'Orvaulx 
et du Mesnil-Barré, qui menoïient la trouppe, les in- 
vestissent et arrestent, leur faisant, sans coup frapper, 
rendre les armes : de quoy ils furent bien esbahis. De 
marcher plus oultre, il n’y avoit pas grande seureté; 
car nous n’estions qu’à deux lieues du camp de l'Em- 
pereur : toutesfois M, de Vieilleville fut d'advis que 
l'on pouvoit passer encores quelque demye-lieue plus 
oultre, tirant vers le Pont - à - Maygny, qui est sur la 
riviere de Seille, qui entre dedans Metz : ce qui fut 
suivy. Mais par ce chemin on rencontra plus de çent 

hommes de cheval, et aultant de pied, par petites 
trouppes; et plus de soixante charrettes chargées de vins, 
d'avoine et d'aultres vivres que l’on menoit au camp, 
qui toutes furent arrestées,et plusieurs des hommes 
tuez, de peur qu'ils allassent donner l’allarme et nous 
faire suyvre. Et y avoit ung grandissime plaisir en 
telles rencontres; 'car ils s’y venoient ranger librement, 
ou nous attendoient sans se doubter d’aulcune hosti- 
lité, et se trouvoient cependant investis, avec risée et 
mocquerie. 

Or il fust question de faire retraicte, car il estoit 
basse heure; mais d’aller au Pont-à - Mousson il n’y 
avoit ordre , car nous en estions à quatre grandes 
lieues, et neigeoit excessivement; de sorte qu'il fust 
resolu de retourner à Corney, et y demeurer, encores 
que ce logis fust fort incommode, à cause des incur- 
sions ordinaires que les gens de l'Empereur y avoient 
faictes; mais ils n’y venoient plus, n'y trouvant rien 

* plus à prandre : il y avoit encores des fourraiges; et 
rien que du pain pour les pauvres habitans, encores 
bien peu, ny pas ung lict; car l’on avoit tout trans- 
porté en l’armée pour la commodité du siege. Mais 
nostre esperance estoit sur le charroy que nous avions 

pris, qui portoit .grande abondance de beaucoup de 
sortes de vivres, principalement d'avoine pour les 
chevaux. ie tee 

Arrivez que nous fusmes à Corney , tout chacun 

_ s’embesoigna aux barricades, et.les prisonniers si bien 
- resserrez, qu'il estoit impossible qu'ils eschappassént, 
_ car:ils estoient liez et attachez, et principallement les 

Wallons, qui sont de toutes les provinces des Païs-Bas, 
. que l’on appelle Flamans-Hennuyers,.et Bourgui- 
27. 5 

gnons. Quant aux Hespaignols, Italiens et Allemands, 
M. de Vieilleville lés faisoit plusfavorablement traicter; 
car les aultres sont ennemis mortels du nom français, 
encores qu'ils en soïent sortis et que nous usions d’un 
mesme langaïige ; mais la muance (1) des seigneurs nous 
a ainsy alterez d'amytié, et envenimez les ungs contre 
les aultres, comme nous avons dit ailleurs. 

En ce pauvre logis la nuict se passa fort joyeuse- 
ment, et avec bonne chere, car le vin ne manqua 
poinct, et d’aultres sortes de vivres en abondance, 
jusques à la volaille et des fruicts qui estoient en ces 
charrettes. Mais M. de Vieilleville se deplaisoit de 
veoir M. de Nevers sans lict; et, après l’avoir prié de 
patienter, qu’une nuict estoit bien-tost passée , il luy 
demanda le mot : ce qu’il reffusa, disant qu'il aime- 
roit mieux mourir que d’aller contre sa parolle: « Car 
vous sçavez bien, monsieur, mon parfaict amy, que 
j'ai protesté, au partir du Pont, de combattre sous 
vostre bonne fortune, et ne me mesler de rien; et me 
vois reposer sous l’asseurance de vostre bonne grace. » 
Et se jecte tout vestu sur un fagot de paille ; et beau 
feu. 

M. de Vieilleville, après l'avoir rerierélé de ceste 
déference , Va donner ordre pour les gardes; et donna 
le ‘mot à ceux qui commandoient à quatre corps-de- 
gardes qu’il avoit posez aux quatre advenues du vil- 
laige, et aux gentilshommes qui estoient ordonnez 
pour les rondes. Plus, il fit dresser un corps-de- 
garde devant le logis de M. de Nevers, sans bruïct, 
et uh aultre devant le sien. Cela faict, il se retira, 
non pas pour gueres dormir , car il fust ir toute la 

nuict sur pied, et fist les rondes de devant et d’après 
mynuict; car, ayant ce prince en charge, il ne s’en 
pouvoit fier qu'en soy-mesme. 


AAA VV AV VUE VERS 


CHAPITRE XVL. 


M. de Vieilleville enlève un autre convoi destiné pour la 
bouche de l'E mpereur. 


Le jour esclos, il vint en la chambre de M. de Ne- 
vers, qu'il trouva desja prest à sortir; auquel il de- 
manda s’il n’estoit pas d'advis qu’ils allassent encores 
battre l’estrade devers le Pont-à-Maigny ; car c’estoit 
le chemin par lequel il venoit beaucoup de vivres et 
de bons (1) de Nancy, de Nomeny, et du ban de Disme, 
au camp de l'Empereur, soubs la faveur et passeports 
de sa niepce, qui n’y espargnoit sa peine ni la des- 
pence ; et qu’ils n’estoient nullement descouverts pour 
Français, qui leur estoit ung grand moyen de bien 
endommaiger l’'ennemy, et avec peu de perte. À quoy 


. s’accorda fort aisément M. de Nevers. 


Là-dessus M. de Vieïlleville commande que chacun 
repaisse et fasse bien disner les chevaulx, et qu'ils en 
avoient pour dix bonnes heures de taillé; puis ordonne 
des prisonniers, qui furent incontinant conduicts au 
Pont-à-Mousson, et de ce qui devoit demeurer pour 
la garde du wvillaige, avec deffénses expresses de ne 


* laisser sortir ung seul habitant, dont on sçavoit le 


nombre, principalement qui prinst le chemin de Metz, 
sur peine d'estre tué. 


(1) De bons : de secours de toute espèce. 

Tout cela ainsy bien ordonné, l’on marche, comme 
sur les huict heures du matin du .23 decembre de la 
mesme année, en toute allaigresse et esperance de se 
faire riches, et de rencontrer pour le moins de quoy 
fairé bonne ‘chere : qui ne fust poinct vaine, car nous 
ne fusmes pas esloignez d'environ deux lieues du vil- 
laige, que nous rencontrasmes six charrettes chargées 
de vin et d’aultres vivres exquis, que Son Altesse en- 


voyoit par singularité à l'Empereur son oncle, comme . 


pour sa bouche (car il y avoit douze saulmons du 
Rhin, la moitié en paste), conduictes par huict gentils- 
hommes et vingt soldats; lesquels, quand ils nous 
veyrent ainsy rouges, commencerent à se rejouir et 
s’escrier, disant : « Voilà l’escorte que l'Empereur nous 
envoye ! » Et s'advancent pour nous venir bien-veigner, 
demandants qui commandoit en ceste trouppe. Mais 
ils furent esbahis qu’on les arreste, et qu'on leur tire 
criant : France ! Les harquebuziers furent tuez, et les 
gentilhommes mis à pied et en seure garde. Et pour 
ce qu'il pouvoit estre environ midy, on fist collation 
en plaine campaigne; où furent beus quatre poins- 
sons de vin, qui estoit excellent, et departy aux plus 
apparants de ces pastés de saulmon. Les gentilshommes 
dirent qu'il y avoit une charrette chargée de fruicts 
dedans des tonnes neufves, et une aultre de pains de 
bouche aussi dedans des tonnes, et que tous ces raf- 
fraischissements estoient de la part de la ville de Nancy 
et du grand-maistre de Lorraine, qu'ils envoyoient à 
l'Empereur pour le gratiffier, et que les unze. bat- 
teaux qui avoient esté arrestez au Pont-à-Mousson es- 
toient de la part de tous les Estats de Lorraine, pour 
recommander à Sa Majesté toute la province ; que 

. quand Son Altesse en sceust la desconvenue elle en 


cuyda mourir de raige et de despit; mais qu’elle saiche 
encores ceste-cy, ils s'asseurent qu’elle en mourra. 


AAA AS AAA AV RAA UTAVA LV AMVVAAY LA/L 0/00 AV AA AVAL 


CHAPITRE XVII. 


Colère de l'Empereur contre M. de V'ieilleville. 


Lors l’ung d'entre eux, nommé Vignaucourt, va 
demander si ces trouppes n’estoient pas de M. de 
Vieilleville. « Pourquoy, respond M. de Vieilleville, 
sans se faire cognoistre, le demandez-vous?—Pour ce, 
dist-il, qu'il a pris le Pont-à-Mousson avec les en- 
seignes et escharpes rouges, de quoy l'Empereur est 
en extreme colere; car j'estois hier à son lever, et je 
l’ouys jurer que si jamais il le peut attraper, qu’il le 
feraempaler, disant telles parolles : « Ce traditor, Iyon- 
vulpe de Vieilleville, a pris le Pont-à-Mousson avec 
mes enseignes et devises, et tué de sang froid mon 
pauvre domp Alphonce d’Arboulangua, et faict tuer 
tous les malades de mon armée qui y estoient, et pris 
lesunze batteaux de vivres que les Estats de Lorrainne 
m'envoyoient ; mais je jure au Dieu vivant que, si 
jamais il tombe entre mes mains, je luy apprendray à 
user de telles perfidies, et se servir de mon nom, de 
mes armes et enseignes, pour me ruyner. I n’y a 


_ prince au monde, pour puissant et valeureux qu’il 


soit, qui n’y fust surpris et trompé: qu'il s’asseure bien 


qu'il n’en aura pas meilleur marché que d’estre em- 


_pallé ;'et le condampne de ceste heure, si jamais je Le 

: 


puis tenir, à ce supplice. Et vous aultres, je parle à 
vous qui commandez en mon armée, quelles gens estes- 
vous, que vous ne faites quelque entreprise sur ce 
meschant? car, à ce que j'entendy encores hier par 
quelqu'un qui m'est fidelle, qu’il court les champs 
tous les jours, ayants tous ses soldats l’escharpe rouge, 
cornettes, enseignes hespaignolles et de Bourgoigne, 
sous l'ombre desquelles il faict mille assassinats sur 


mes gens; Car personne ne s'en defle: ne voilà pas 


une grande meschanceté ? Par la mort-Dieu! vous 
n’estes pas hommes d’endurer telles traverses, et ne 
faictes cas ny de mon honneur ny de mon service.» A 
ce courroux et très-furieuse colere, il sourdit ung fort 
grand murmure ,parmy tous les princes et grands 
seigneurs qui estoient en sa chambre, et en sortirent 
bien faschés. Que s'il ne se prand garde, il y aura 
bientost entreprise sur luy, car ils sont fort enveni- 
mez, principalement les Hespaignols, à cause de la 
mort de domp Alphonce d'Arboulangua, que l’on a 
faict si cruellement mourir. » 


M. de Vieilleville répliqua que domp Alphonce 


fust trouvé mort sur son lict, sans que personne luy 


ayt aydé à mourir, et que M. de Vieilleville aymeroiït 
mieux n'avoir jamais esté que d’avoir commis une si 
grande meschanceté : toutesfois il ne se donne pas 
peinne de toutes les menaces de l'Empereur, mais 
que pour sa réputation il fera tousjours mentir le plus 
grand prince d'Hespaigne quand il le vouldra accuser 
d'une telle inhumanité. Vignaucourt congneust bien à 
ce langaige que c'estoit M. de Vieilleville qui parloit ; 
qui luy fist tenir bride à ses discours, aussi qu'on luy 
fist signe: lequel, et les aultres gentilshommes lor- 

trains, veyrent prandre devant eux encore dix ou douze 
chevaux chargés de vivres, qui venoient des pays des- 
… susdicts trafficquer au camp de l'Empereur; car,voyants 
ces cornettes rouges arborées, ils ne se deffioient pas 
de leur malheur, et beaucoup de soldats et d’aultres 
gens qui estoient desvalizez et arrestez, car ils alloient 
au camp de l'Empereur, ne pensants pas trouver si 
près l’ennemy. 

Là-dessus M. de Vieilleville dist à M. de Nevers 
qu'il se failloit retirer puisqu'il ne se presentoit rien 
pour combattre, et qu’ils avoient du temps assez pour 
gaigner le Pont-à-Mousson : à quoi M. de Nevers 
s'accorda. Et comme ils eussent desja entré au grand 
chemin, et à demye lieue de Corney, ils veirent en la 
plaine ung homme qui venoit derriere au grand galop ; 
qui fust cause qu'ils firent alte en le surattendant. 

Et à l'approche, ils cogneurent que c’estoit Habert ; 
_ lequel dist à M. de Vieilleville, tout haut, qu’il se 
retirast en diligence, ou au Pont, ou à Thoul, et qu'il 

se gardast bien de coucher à Corney; car, sur la my- 
nuict, il aura plus de trois mille harquebuziers, et 
mille chevaux sur les bras, que le prince de l’Infan- 
tasque conduict, « ayant juré à l'Empereur de vous 
amener mort ou vif, et tout tel vous faire empaler ; 
qui vous a condempné de sa propre bouche à ce sup- 
plice; car il est en une incroyable colere de la guerre 
que vous luy faictes avec ses enseignes, armes et de- 
vises, et stomacqué merveilleusement que vous ayez 
faict tuer domp Alphonce de sang froid, que sans fin 
il regrette. — Vous soyez le bien venu, Habert, dist 
M. de Vieilleville, car vous m’apportez une très- 
agreable nouvelle. » Et addressant sa parolle à M. de 

Nevers, le pria de se retirer au Pont ou à Thoul , qu'il 
n’estoit pas raisonnable de hazarder ung tel prince ; et 
que quant à luy il estoit resolu d'attendre ce prince 
avec toutes ses piaphes; puis, haulssant sa parolle : 
« Voulez-vous pas, tous qui estes icy, faire espaule à 
ma resolution ? Aussi bien n’avons-nous poinct encores 
faict la guerre par-deçà, ayant toujours usé de ruses 
et de surprises. » Ce disant, il prend les cornettes rouges 
et les mist en pieces, et commanda à tous de cacher. 
les escharpes hespaignoles, et s’accoustrer des marques 
françaises. Sur quoy tous luy respondirent unanime- 
ment et d’une voix qu'ils mourroient à ses pieds, et 
deschirerent tout ce qu’ils avoïent de rouge sur eux. 
+ Mais M. de Nevers va prandre la parolle, disant 
qu’il ne consideroit pas les forces qui devoient venir, 
ét que peult-estre Habert ne les avoit pas toutes des- 
couvertes; et puis, en ung village non muré ny fos- 
. soyé, auquel: on entre par les derrieres des maisons 
comme dedans du beurre, c’estoit se perdre, ce luy 
sembloit, assez temerairement, et qu'il n’y avoit aul- 
cune apparence de tenir. « C'est tout ung, respond 
M. de Vieilleville; j'ay trouvé une invention, que, 
quand je la vous auray dicte, vous jugerez avecques 
moy que je defleray une armée, ou pour le moins je 
les mettray à vau-de-routte. » M. de Nevers la voulut 
bien apprendre, et le pria de la luy communiquer. 
Alors il luy va dire: « Voyez-vous bien, monsieur, 
ce taillis qui est à ung quart de lieue de Corney, et ce 
grand bois qui est à une demye sur la gauche? Je m'en 
voy poser en chacun d’eux cent bons chevaux, les- 
quels, quand ils verront toute ceste harquebuzerie et 
_eavallerie acharnée à nostre villaige, sortiront de fu- 

rie, l’une ambuscade après l’aultre, et chascune à deux 
trouppes, avec ung grand bruict, pour leur donner 
sur la queue. La raison de la guerre veult qu'ils pren- 
nent l’espouvante si grand que le plus hardy gaignera 

la fuite, et y eust-il cent princes de l’Infantasque, qui 
ne se betire ont pas en cela plus hardys que leur 
nom ne le porte; car fantasque (1) en italien, c'est 
une chambriere en français. Et m’en laissez seulement 
faire , j'espere, avec l’ayde de Dieu, conduire si bien 
le tout, que j'en auray, én moins de deux heures, ma 
raison : si aultrement mal baste, vous sçavez, mon- 
sieur, qu'une genereuse mort toute la vie honore. » 
Quand M. de Nevers entendit ce langaïge, il cogneust 
bien que M. de Vieilleville estoit determiné à sa reso- 
lation , et que de l'en penser distraire c’estoit quasi 
entreprendre de destourner le cours d'une riviere ; 
joinct qu’il y adjousta de son jugement, car il estoit ex» 
perimenté guerrier, par lequel il trouva que deux cents 
* beaux chevaux, sortans de divers lieux, à diverses 
“trouppes de cinquante chevaux chacune, et la nuict, 
pouvoient bien estonner plus grandes es que celles 
dont l’on avoit adverty; avec la forte et vive resistance 
que l'ennemy trouveroit dedans le villaige, il y avoit 
très-apparente raison de tenir, et qu’il en vouloit estre 
de moitié. Mais, sur l’instante priere que luy faisoit 
M. de Vieilleville de se retirer , alleguant que le soing 
 qu'ilpourroit-prendre de la personne d'ung si excellent 
» prince pour le tirer du hazard, luy romproit peut- 


: (x) Fantasque. En italien c’est fante, et non fantasche, qui veut dire 
chambrière. Le nom du général espagnol est d’ailleurs estropié, comme 
nous l'avons fait observer dans une note précédente. Ce n’étoit point 
“ le prince de l’Infantasque, mais le duc de l’Infantado. 

estre quelque desseing, qui apporteroit à toute l'entre- 
prise ung fort dangereux changement, le suppliant 
très-humblement de s'absenter, il responditresolument, 
quoy qu'il dust advenir de luy, qu'il en verroit la 
fin, et quen meilleure compaignie, ny pour ung 
meilleur effect, ne pouvoit-il mourir, et qu'on luy fai- 
soit un extreme tort et desplaisir de luy en parler pour 
l’en divertir. | 

Ce que voyant, M. de Yieilleville, tout resjouy, luy 
dist telles parolles : « Je vous asseure, monsieur, que 
ceste vostre resolution a renforcé nostre trouppe de 
plus de cinq cents hommes ; et espere en Dieu que nous 
ferons ceste nuict ung très-grand et très-signalé ser- 
vice au Roy sous vostre charge. Gaignons doncques vi- 
tement le villaige, affin de faire repaistre les deux cents 
hommes et deux cents chevaux que j'ay desja tirez et 
choisis en mon cœur, pour les loger de bonne heure 
aux lieux que j'ay projecté. » 


AAA VVAAAAAANAAAS VARIANT AAA AAA AAA VAN R/S 


CHAPITRE XVIII. 


M. de Vieilleville est averti que les ennemis marchent en 
Jorce pour le combattre. — Utilité des espions. 


Tourss les trouppes marchent allaigrement devers le 
villaige, en ardante deliberation de combattre, mais 
incroyablement aises et resjouys de ce que M. de Ne- 


vers en vouloit estre, et qu’il demeuroit ; car s'ils’'en 


fust allé, il remenoit avec luy quarente braves gentils- 
hommes qui l’avoient accompaigné jusques au Pont, 

| lesquels eussent plustost crevé que de se laisser forcer: 
en la barricade qui leur eust esté commise, car ils 
ayoient le cœur et la cuyrasse de bonne trempe, et à 
l'espreuve de toutes les peurs et apprehensions de mort, 
de quelque frayeur qu’elle se fust offerte : aussi estoient- 
ils des meilleurs et plus anciennes races de noblesse de 
Bourgoigne; Champaigne et Picardie, et tels qu’un 
grand prince se les peut et doit choisir pour estre 
honoré en sa suicte, et pour la garde et seureté de sa 
personne. 
Or, comme nous estions à mille pas près du villaige 
de Corney, nous vismes à la main droicte ung homme 
à pied, en la plaine, qui venoit droict à nous à grande 
course, traversant les champs et seillonnant les bleds 
- verds, car il y a peu ou poinct de hayes en ce pays-là; 
qui fust cause que M. de Nevers et M. de Vieilleville 
firent alte pour sçavoir ce qu’il vouloit dire et de quelle 
part il venoit, et quel il estoit, car, en criant et ap- 
 pellant, il faisoit signe de son chapeau. 
| A l'approche, nous le recognusmes pour le maire 
de Villesaleron, auquel M. de Vieilleville avoit tant 
_ faict de bien à la deffaicte de Montdragon à Malatour : 
et quand il fut près il s’escria tout hault, disant en 
son pathois : « Sauvez-vous, monsieur de Vieilleville, 
car, par le nondé (1), le marquis Albert, qui sceyt 
que vous vous retirez en ce villaige, et que vous y avez 
couché la nuict passée, partira devant trois heures 
pour vous y surprendre ceste nuict, avec quatre mille 
- hommes de pied, deux mille chevaux et six canons 
pour battrele village enruyne etlefoudroyer.—Dis-tu 
 vray? respond M. de Vieilleville. —Ouy, par la mort 


—  G) Parle nondé : par le nom de Dieu. 

de monsieur ; car, quand j'ay veu l'artillerie marcher 


droict au Pont-à-Moulin, j'ay passé incontinant la Mo- 1 


zelle à pied, car elle est si glacée qu'elle porte, pour 
vous en venir advertir. » Alors M. de Nevers va dire 
que le plus seur estoit de gaigner le Pont, et que trop 
en a qui deux en meine. M. de Vieilleville , à son très- 


grand regret, fust bien de cest advis; et fust dist que, | 


sans s’arrester au villaige, on tirast de long droict au 
Pont sans se y arrester, et qu’il y avoit du temps assez, 
etqu'on n’y laissast chose quelconque de quoy l’ennemy 
se peust prevaloir, et qu’il n’y demeurast ame vivante. 
Aussi rendist-on aux huict gentilshommes lorrains leurs 
chevaux, avec permission de se retirer ; ce qu'ils firent, 
car ils n’estoient pas de bonne prise, ne portants poinct 
les armes contre le Roy. 

Mais Vignaucourt, en prenant congé, ne se peult 
garder de dire à M. de Vieilleville qu'il ne s’esbahis- 
soit plus s’il avoit tousjours du bon et s’il faisoit de si 
belles choses, puisqu'il avoit de si braves et hardis es- 
pions; car il regnioit Dieu s’il n’avoit veu hier celluy 

qui se nomme Habert en la chambre de l'Empereur, 
_ qui s’advouoit du colonel Bastien Schartel qu'il avoit 
laissé malade à Strasbourg ; et l’aultre, dernier venu; 
. il l’avoit veu vendre depuis quatre jours pain et vin au 
camp du marquis Albert de Brandebourg. « Vignau- 
court, mon amy, respond M. de Vieilleville, tout 
homme qui se mesle de conduire la guerre; s’il n’est 
garny de tels confidents et serviteurs occultes, n'aura 
jamais honneur en ses entreprises, et sera tousjours en 


reputation de mal-habile homme et tenu pour un sot; : 


en dangier, au reste, d’estre le plus souvent surpris en 
ses mesmes ambuscades : or, adieu, Vignaucourt ; si 


COR. 

vous trouvez le prince de l’Infantasque parles chemins, 
vous luy direz qu'il nous trouvera à Thoul, mais que, 
s'il ne nous prend en quatre jours, qu’il ne nous pren- 
dra jamais, car M. le connestable est à Sainct-Dizier 
avecques cinquante mille hommes et trente pieces 
d'artillerie, qui marche à grandes journées pour se- 
courir M. de Guyse. » Aïnsi s’en retournerent ces 
Lorrains dire maulvaises nouvelles à leur maistresse 
. la douairiere de Lorrainne, et que ses beaux pr esents 
estoient tombez en tierce main, quise mocquent, pour 
tous remerciements, des menaces de l'Empereur et de 
sa niepce. 

CHAPITRE XIX. 


M. de V'ieilleville retourne à Pont-ù-Mousson. 


Nous passasmes doncques le village, dedans lequel 

- M. de Vieilleville pria le maire de demeurer jusques 

- au lendemain, pour luy rapporter au vray de toutes 
» choses, et de bien observer tout ce qui se feroit par les 
trouppes, le nombre d’icelles et leurs chefs; et, pour 
luy servir de couverture et d’excuse legitime d’estre 
demeuré, il luy laissoit un muy de vin et unsommier 
chargé de vivres, des derniers pris; et si d'adventure 
le marquis l’interrogeoit qui l’a meu de venir là, il luy 
- respondra que, saichant qu’il y avoit entreprise, il 
avoit amené des vivres pour ses soldats. Le maire luy 

- dict que ceste excuse estoit très-bonne, maïs qu’il en 
avoit une aultre plus seure ; car son hoste de la nuict 

passée estoit son frere, et qu'il pourra dire qu'il l’est 
venu veoir parce qu xl est malade. M. de Vieilleville 
fust fort aise, et luy recommanda la fidelité sur-tout, 
et de n'oublier à dire qu'ils alloient à Thoul, et que 


sonne 


demain il luy donneroit de l'argent pour sa peine. Le ® 


maire se mist à genoulx devant luy pour le remercier, 


ainsy qu'ont accoustumé faire les paysants quand on 


les contente si largement contre esperance, et plus que 
le merite ne requiert; car, avec la charge de vivres et 
le muy de vin, il luy donna aussi le cheval. 

Nous arrivasmes assez tard au Pont-à-Mousson ayec 
toutes nos prises, qui estoient grandes, riches et fort 
commodes pour la bouche : quant aux prisonniers, il 
y en avoit dix ou douze d’estoffe, et de beaux chevaulx. 
Chacun reprit son vieil logis. L'ordre fust promptement 
donné pour la garde de la ville; et, aflin d'y obliger les 
habitants, on les intimida que le marquis Albert avoit 
faict entreprise sur la ville et qu'il la vouloit saccager, 
mais qu’ils s’asseurassent que tout ce qu’il y avoit là 
de Français creveront plustost que cela advienne, 


et qu'ils demeureront là exprès pour les garder, et : 


n'iront poinct à Thoul ; mais aussi que de leur costé ils 
s'esvertuent de faire bonne garde. Ceste invention de 
M. de Vieilleville les anima tellement à ce devoir, 
que toute la nuict l’on ne voyoit que gens et feux 


par les rues ; et les femmes apportoient en nos corps- 


de-garde la collation de vin et des confitures : aussi 
que c'estoit la vigile de Noël, que l’on ne dort gueres D 
les ungs, comme les vieux, par devotion, mais laj jeu- 
nesse par deshauche et riblerie. 


sine Se pin es in reed 


. HENRI 11. [1552] 79 


RARANAAAUAUY 


VOL V OAV AAMAAAAUAAA 


CHAPITRE XX. 


1 


M. de V'ieïlleville recoit avis de la marche infructueuse des 
ennemis. 


Le matin, jour de Noël, environ l'heure de la messe 
du poinct du jour, où M. de Nevers et M. de Vieille- 
ville avec grande compaignie assistoient , le maire de 
Villesaleron se presenta à la porte de la ville, monté sur 
le cheval de charge qui luy avoit esté donné ; et estant 
amené devant eux, car on le fist entrer sans ceremonie 
d’aultant qu’il estoit cogneu, ils luy firent dire tout ce 
qu’il en sçavoit, et à la verité ; lequel commencea à 
parler ainsy : 

« Messieurs, arsoir (1), mon frère et moy, avec 
quatre de nos voisins, montasmes au clocher, où nous 
ne fusmes pas trois heures que nous veismes bien 
loing en la grande plaine, car la lune estoit fort claire, 
environ douze chevaulx qui venoient bon train droict 
au villaige. Je descendis incontinant, et, ayant basté 
- mon cheval, je m’en voy au grand galop devers eux: 
ils me crient en langaige français que je demeurasse. 
Estant demeuré, ils s’'approchent et me demandent qui 
je suis, d’où je viens, et où je vas ainsy la nuict. Je 
leur responds que je suis le maire de Villesaleron , à 
deux lieues d'icy, la rivière entre deux; que j'estois 
venu veoir mon frère qui se tient à Corney, lequel 
estoit malade; mais maintenant qu’il se porte bien, 


Q) Arsoir : hier au soir. 

je ‘m'en retourne la nuict, de peur de rencontrer le 
jour quelque soldat qui m'oste mon cheval. « Et com- 
ment as-tu eschappé que les Français qui sont au 
village ne te l'ont osté? — Il n’y a personne, dis-je 
lors. — Te mocques-tu, par le sang-Dieu ? Il y en a 
plus de sept cents que meine La Vieulxville. — Par 
Dieu, messieurs, il n’y en a pas ung, et n’ay poinct 
ouy parler de La Vieulxville ; mais il y en a bien ung 
qui s'appelle Vieilleville : que maudict soit-il! car il 
brusla ma grange à Villesaleron, quand il deflit 
Montdragon à Malatour. Vous le cherchez volontiers, 
puisque vous parlez français. — Nous le cherchons 
pour le prandre, ce meschant-là : nous sommes à 
M. de Brabançon.— En la bonne heure, dis-je lors. 
Mais M. de Nevers et luy sont partis, à trois heures après 
midy, avec toutes leurs trouppes, pour s’en aller à 
Thoul. Et faut qu'ils ayent eu quelque advertissement; 
car ils ont deslogé à fort grand haste. » Alors je ne vey 
_ jamais mieux renasquer (1), disant: « Mort-Dieu , que 
“ dira l'Empereur? Mais te moques-tu poinct? — 
Messieurs, s'il vous plaist me donner ung homme, 
_ que, s’il y trouve seulement ung goujart, faictes-moy 
pandre sur le champ. — Trompette, dict ung homme 
maranges (2), va-t'en avecques luy ; et s’il ment 
donne-luy de l'espée tout au travers du corps. » Le 
trompette s'advance avec deux aultres qui le suivent, 
et allasmes nous quatre, à toutes brides, au villes 
et quand ils leurent bien revisé de toutes parts, ils 
trouverent que j'avois dict la verité; qui fust cause 
mails s'en retournerent devers leurs gens en la même 


(1) had blasphémer. — (*) Ung homme a un Fla- 
mand. 

diligence, et moy avec eux. Nous arrivez, et ayants 
faict leur rapport, ils commencerent à regnyer Dieu 
d’une estrange sorte, disants les ungs: « Ha! marquis 
Albert, tu n'auras pas ta revanche de Rougerieules ; 
retire hardimenttonartillerie ; » lesaultres: « Ha! prince 
de l’Infantasque, tu as perdu tes vingt mille escus, car 
tu ne livreras pas Vieilleville à l'Empereur; mais, qui 
sommes si malheureux que d’avoir failly M. de Ne- 
vers ! c’estoient cinquante mille escus de ranson. 
Allons vistement faire retourner tout le monde, pour 
ne perdre poinct de temps ny les pas, en despit de 
Dieu, de tant donner de fascherie à l'Empereur; il 
fault qu’il se retire par force : car, par la mort-Dieu ! 
luy et nous sommes assiegez, et non pas les Français. 
Que mauldite soit cent pieds sous terre l'entreprise, 
et que la peste puisse crever le cœur à tous ceux qui 


luy donnerent jamais ce conseil! car c’est sa ruyne et 


la nostre.» Là-dessus ils s’en allerent, les ungs devers 
le marquis Albert, pour faire retirer son artillerie et 
ses trouppes, car c’estoit peine perdue; les aultres 


— devers le prince de l’Infantasque et Brabançon, pour 

mesme eflect: et de moy, je pris à gauche, faisant 
semblant d'aller à Villesaleron ; mais quand je les vey 


. un peu esloignez je m'en retournay à Corney, pour 


venir dire en toute verité ce que yous avez ouy. » 

Ce rapport contenta merveilleusement M. de Nevers, 
M. de Vieilleville et toute l'assistance, qui ne fust 
sans admirer l’ordre. du langaige de ce maire, et la 
subtilité de ses remonstrances, attendu sa basse qua- 
Bité. Mais ce pacquet courut incontinant par toute la 
ville de bouche en bouche, sibien que gentilshommes, 
soldats, bourgeois, et toutes sortes de gens, furent si 

ravys d’allaigresse, que l’on ne pensa plus que à se 


resjouyr. Et donna à ce maire M. de Vieilleville 
vingt escus, M. de Nevers dix, disant tout hault que 
chacun devoit luy donner quelque chose selon son 
moyen, car nous estions tous perdus sans luy : et luy- 
mesme fist la queste, pressant les plus aisez de user de 
quelque liberalité en son endroict, et qu'il meritoit 
plus que l’on ne luy sçauroit donner : qui valut beau- 
coup à ce maire, car on avoit honte de refluser ung 


prince. 

CHAPITRE XXL. 


M. de Vicilleville partage le butin fait sur les ennemis. 


Toures les festes de Noël s’escoulerent en telle res- 
jouïssance, et avec la meilleure chere du monde, sans 
aulcun soing ny soulcy, et à departir le butin, tant 
des chevaulx, qui se vendoient à bon compte, que des 
prisonniers, que l’on ransonnoïit sans grande rigueur 
(car la pluspart furent renvoyez sur leur foy, et avec 
terme ), et une infinité d’aultres hardes qu’on laissoit à 
non prix : et estoit l'argent qui en provenoit distribué 
par M. de Vieilleville avec telle discretion et respect 
des qualités et merites , que chacun demeura contant ; 


et plustost donnoit du sien. Mais sa providence ne pou- 


_ voit permettre que, parmy tant de festes , allaigresses 


et contentements, on negligeast ce qui estoit du de- 
voir de la guerre; car il envoyoit tous les jours deux 


hommes, l’ung au plus matin, l’aultre après disner, 

par delà Corney bien avant, pour descouvrir les en- 


-treprises de l'ennemy, qui nous en rapportoient de si 


agréables nouvelles, qu’elles accroissoient à souhaict | 
nos aises et plaisirs; et ce doux pacquet nous arrivoit 
deux fois le jour, qui nous entretenoit en incémpara- 
bles delices : et y jouoit-on à la chance à trois dez, 
et à la raffle, des chevaulx d'Hespaigne, coursiers de 
Naples, barbes, sardes et roussins, aussi liberalement 
que s'ils n’eussent esté qu’asnes de moulin. 

Il y en eust qui voulurent faire le semblable de 
quelques prisonniers, parce qu'ils estoient de païs in- 
cogneus et d’estranges regions, sans aulcune esperance 
d'en tirer ung seul denier de ranson, sinon qu'ils se 
disoient des environs du destrie ():de Gilbathar, maïs 
en Europpe,.et par consequent chrestiens ; mais M. de 
Vieilleville s’en courroucea fort asprement, et les cuydà 
tuer quand il les surprint sur le faict, trouvant trop 
imhumain, tant estoit homme de bien, que l’on tur- 
quisast ainsi le christianisme, et par les mesmes chres- 
tiens : il mist tous les prisonniers en liberté sans rien 


= payer, et chassa ces barbares joueurs, leurs maïstres, 

de sa suicte, sur peine de la vie s’ils y estoient trou- 
vez deux heures après le commandement; et s’il y eust 
eu une strapade en la ville, ils se pouvoient bien as- 


seurer d'y servir d'exemple d’une telle abomination. 


. G) Destrie : détroit. 

: CHAPITRE XXII. 


A1. de Vieilleville apprend que l'Empereur a levé le siége 
ï de Metz. 


[1553] Le dimanche suyvant, premier de janvier, 
que l'on appelle premier jour de lan 1553, (car nous 
comptions en ce temps-là le milliaire à la Resurrec- 
” tion, et non à la Nativité), trois soldats vindrent à. la 

porte, qui se disoient Italiens de Naples, et deman- 
doient-à grande priere l'entrée, car ils estoient mala- 
des, fort maigres et attenuez. Le caporal, en vint ad- 
-vertir M. de Vieilleville, qui luy commanda de les 
amener au logis de M. de Nevers,.et qu’il s'y en alloit. 
Arrivez qu'ils furent , c'estoit environ les trois heu- 
res après midy, M. de Vieilleville leur demanda d'où 
ils venoient; ils respondirent du camp de l'Empe- 
reur, et.qu'ils estoient si malades, povres et languis- 
sants, que, quandiils l'ont veu s'en aller à Théonville, 


et lever le siege, ils sont venus icy, ne pouvants plus # 


suyvre, se fiants.en la bonté et courtoisye du Français 
pour trouver quelque favorable secours en leur ex- 
tresme necessité, et qu'ils feront service. au roy de 
France toute leur vie, sans jamais changer de party; 
aussi qu’ils ont des parants en France qui respondront 
de leur fidelité. « Comment, dict M. de Vieilleville, 
l'Empereur a-t-il levé le siege? » Lors, l’ung d'eux, 
. nommé Pierre-Paul da Torre, et le plus apparant, va 
dire en corrompant son langaige pour se mieux faire 


HENRI 11. [1553] , 85 
entendre : « Seigneur, faictes-nous jecter tous trois en 
un feu ardant, si ce que je veux vous dire ne contient 
verité; qui est que ce matin l'Empereur est party de 
son logis, nommé La Horgue, ét avec quinze cents 
chevaux, qui sont du marquis Albert, qu'il a pris 
pour son escorte , a passé le Pont-à-Moulin, tenant le 
chemin de Théonville ; et demain le duc d’Alve et Bra- 
bançon doivent aussi desloger. Le marquis Albert par- 
tira mardy, qui doit demeurer le dernier pour souste- 
nir tous les efforts et saillies de ceux de dedans, jus- 
ques à ce que l’armée, qui est au-delà de la Mozelle, 
soit entierement passée. Et je scey bien que cela ne se 
peult faire, et que, pour le moins, toutes les tantes et 
pavillons du duc d’Alve , et le charroy de l'artillerie, 
ne demeurent, avec un grand nombre de soldats : car 


c'est la plus grande pitié qu'il est possible, de veoir 
les corps morts qui sont sur la terre, tant d'hommes 


que de chevaux; et les vivants y sont à demy enter- 
rez dedans les boues et fangés que les pluyes et neiges 
fondues y ont causées; et n’avons en toute nostre vie 


veu une si hydeuse ét espouvantable chose. Aussi l'Em- 


pereur vouldroit estre mort, et maudict plus de cent 
fois en une heure l’entréprise et tous ceux qui la luy 
ont conseillée. Faictes-nous presentement mourir s'il 
n'est vray, et si vous n’entrez demain à ceste heure de- 
dans la ville sans aulcun hazard ny danger; car le 
duc d’ Alve sera desja à telle héure rendu à Théonville, 
et y envoyez qui vous vouldrez : vous nous tenez ; 
s'ils rapportent du contraire, dônnez-nous la mort 
plus cruelle que par le’ feu , si‘faire’ se peult. » 
»Mide Vieilléville luy -dict qu'il le croyoit, ‘ét qu'il 


_voyoit bien, à leur façon et asseurance, qu’ils ne ve- 

noient pas pour tramer, quelque  meschanceté, mais 
qu'ils se rendoient d’une franche volonté au service : 
du Roy, et qu'ils estoient les bien-venus. Puis, ad- 
dressant sa parole à M. de Nevers, il luy dict : « J’ay 
tousjours. bien pensé que l'Empereur estoit trop 
vieil, goutheux et valetudinaire, pour despuceller une 
si belle jeune fille. » M. de Nevers, n’entendant ce 
propos, luy demanda ce qu'il vouloit dire. « Je fais, 
monsieur, une allusion, respondit-il, de la ville de 
Metz à ce mot allemand metzie, qui signifie en fran- 
çais pucelle.» M. de Nevers trouva ceste allusion de 
gentille et spirituelle invention, et fort facecieusement 
rencontrée, qu il n'oublia d’en faire son profict en la : 
despeche qu'il fistsur le champ au Roy, pour'avoir 
cest honneur d’advertir le premier Sa Majesté de ceste 
très-joyeuse et très-heureuse nouvelle, sur la parolle 


Si 


des .Italiens ,;: et envoya en l'instant son pacquet.à 
Thoul,; à Vigenayre, par son chevaucheur d'escurie, 
avec commandement exprès que, à quelque heure 
qu’arriveroit le porteur, qu’il print la poste et allast 
en toute diligence , jour. et nuict, presenter ses let- 
tres à Sa Majesté. . 

Ces Italiens comblerent la ville d’aise et de joye ; et 
de repos; et ne se soucia-t-on plus de faire corps-de- 
garde, ny de mettre sentinelles aux clochiers. M. de 
Vieilleville les baïlla en charge au sieur Roux, qui 
les traicta fort favorablement ; bien aïse d’avoir de ses 
patriotes, et qu'ils estoient tutti terrazzani, c'est-à- 
dire tous d’une ville. Mais pour ce:soir-là ils soup- 
perent à la table de M. de Nevers, que M. de Vieil- 
Jeville traictoit en son logis, .comme tousjours, pour en 
compter; qui leur fust d'une grandissime recreation; 

car ils representerent à la compaignie tout ce qui se 
fist d'une part et d’aultre durant le siege, corume s'ils 
y eussent esté, 

Le lendemain, sur les six heures du matin, arriva 
ung gentilhomme, nommé Courteville, que M. de 
Guyse envoyoit devers le Roy pour luy porter ceste 
bonne nouvelle de la retraicte de l'Empereur ; lequel 
dict à messieurs toutes choses conformes au dire des Ita- 
liens, et qu'il devoit partir dès hyer, sinon que mondict 
sieur de Guyse attendoit.que le duc d’Alve et Braban- 
con fussent partis, craignant que l'Empereur eust faict 
ceste feinte, suyvant sa coustume, pour les mettre en 
desordre, et s’en prevaloir; lesquels sont deslogés ce 
matin avant le jour, et ont rompu le Pont-à-Moulin de 
peur d’estre suyvis : mais on n’a laissé de leur don- 
ner,sur la queue bien serré, et y en est demeuré beau- 
coup; et a-t-on trouvé cent cinquante cacques de poul- 
dre au logis de Brabançon, qui ont esté bruslées parce 
qu'il estoit impossible de les tirer eû la ville, à cause 
des fanges et fondricres :'et sans douze cents chevaux 
que le duc d’Alve laissa derriere pour soustenir, ils 
n'eussent pas emmené leur artillerie; et que c’estoit une 
hydeuse et espouvantable chose à veoir, que les morts 
qui estoient sur la terre et dedans les tantes et pavil- 
lons, qui sont semblablement demeurez. De sorte qu'il 
n’y avoit aulcune differance entre son dire et-celuy | 
des Italiens. Dequoy M. de Nevers fust très-aise, pour 
estre asseuré de n'avoir envoyé au Roy une faulce 
nouvelle : qui fust cause qu'il print Pietre-Paul à son 
service en estat d'esguyer; car il estoit bon homme de 
cheval, entendant fort bien le maneige et à dresser: 
chevaux; et donna à ses deux compaignons moyen de 

faire service au Roy, les faisant enrooller hommes 


d'armes de sa compaignie. Encores fust - il plus aise 
quand il vit son chevaucheur arrivé, qui l'asseura que 
Vigenaire estoit party à une heure après minuict, en 
bonne deliberation de faire extresme diligence ; qui 
fist esperer à M. de Nevers que son advertissement se- 
roit premier que celuy de M. de Guyse. 

Et pour ce que Courteville arriva sur l'heure de la 


messe, on fist chanter le 7e Deum, pour louer Dieu 


d’une si belle victoire; car en une sanglante bataille 
l'Empereur n'eust sceu plus perdre d'hommes, que 
l'on nombroit à près de-trente mille hommes, tant des 
saillies furieuses et ordinaires que faisoient nuict et 
jour ceux de dedans, de la froidyre , famine et aultres 
_iñcommodités, que de la peste, qui séule en devora 
plus de quinze mille, sans compter une infinité de 
soldats qui se desroboïent de malaise , maladie et pau- 
vreté, pour se retirer : de sorte que ceste bastonnade 
fust comptée pour la plus grande que receust l'Empe- 
reur en toute sa vie; après laquelle aussi il perdist le 
courage (1), sans jamais oser plus rien entreprendre de 
grand; et se relaissa de toutes affaires d'importance, 
et quasi du monde, pour penser desormais en sa con- 


science, et regarder à son salut; et authorisa le prince : 


d'Hespaigne son fils de la surintendance de son conseil 
et maniement de toutes charges. 


(') 41 perdist le courage. Charles-Quint. n’abandonnaile timon des 
affaires que trois ans après, én 1556. Il fit en 1554 de grands efforts 
en Flandre, où il se mesura avec Henri II, et perdit la bataille de 

CHAPITRE XXIII. 


Le duc de Nevers voulant aller à Metz trouver Le due de 
Guise, M. de Vieilleville lui conseille de différer son 
départ. 


Covurrevizse partit sans vouloir disner, pour aller 
trouver la poste à Thoul.. M. de Nevers, incroyable- 
ment aise que son secretaire eust pris les devants, dist 
à M. de Vieilleville qu'il ne falloit plus doubter que 
le siege ne fust levé, et qu'il brusloit d’une extresme 
envye de veoir M. de Guyse, le priant instamment de 
partir pour aller à Metz, et tout promptement, car ils 
y arriveroïient de bonne heure. À quoy M. de Vieille- 
ville respondit que, pour ce jour, il n’estoit pas rai- 
sonnable, encores que l’envye qu'il avoit de veoir 
M: de Guyse n’eust sceu surpasser la sienne de veoir 
M. le prince de La Roche-sur-Yon; car on trouveroit 
M. de Guyse très-empesché en une infinité d’affaires , 
- comme de faire suyvre l’ennemy de toutes parts, d’es- 
crire au Roy ung ample discours de ce qui sera survenu 
depuis le partement de Courteville, qui n'a emporté 
que le gros de la nouvelle; de sortir luy-mesme pour 
exercer charité envers les malades qui seront demeu- 
rez dedans les tantes et pavillons; plus, de forcer le 
marquis Albert de desloger ; itém , de licencier tant 
d’honnestes hommes qui l'ont assisté en ce siege, et 

- leur donner lettres de faveur au Roy, et tesmoigner 
de leur devoir ; oultre ce, de remercier les princes et 
seigneurs de leur assistance. Et quand il n’y auroit 

aultre consideration que de laisser évaporer le mauvais 


air de peste, et donner loisir d’enterrer les morts, en- 
cores fauldroit-il attendre jusques à jeudy : ce sera 


l'ung des empeschements de M. de Guyse, de con- : 


traindre les habitants de s’employer en ce charitable 
devoir. D’aultre part, al seroit trouvé fort estrange du 
Roy et de toute la France, mesme de M. de Guyse, 
qui est parent, de partir de ceste ville sans la des- 


| charger de ceste garnison. « Et suis bien d'advis, 


monsieur, que tout presentement vous commandiez 
à tout ce que vous avez de gens de s’en retourner à 
Thoul, reservant ce que vous voulez mener avec vous 
à Metz. Et quant à moy, j'ay desja ordonné que tout 
ce que j'ay amené de Verdun se y en retourne dès au- 
jourd'huy, horsmis dix gentilshommes que j'ay retenus 
‘plus que de mon train; et tout maintenant je les vas 
faire partir. Et pour le dernier poinct , qui est aultant 
et plus considerable que les precedents, quelle.appa- 


rance y at-il d'arriver en une ville sur le tard, ainsy. 


pleine, dehors et dedans, de frayeur. et de combus- 


tion ? nous nous rendrions subjects à mille dangiers et 


inconvenients, et dignes d’estre toute la nuict sur la 
place, n’ayants poinct envoyé devant pour faire nos 
logis, et en une ville si chargée de gens. Par ainsy, 
monsieur, remettez la partye à jeudy, si vous me vou- 
lez croire. » 

M. de Nevers, vaincu de toutes ces pertinentes ; rai- 
sons, ne sceust que repliquer; et, suyvant l’advis de 
M. de Vicilleville, qu’il trouva de merveilleux juge- 


ment, commanda au sieur de Laigny de faire partir . 


tout aussi-tost ce qu'il avoit amené de forces, et nomma 


Jes gentilshommes qui estoient de la retenue. Ainsy le 

Pont-à-Mousson fust delivrécejour-là, lundy deuxiesme 

de janvier, de sept ou huict cents hommes, et tous les 

hostes contants, suivant la coustume de M. de Vieille- 
ville. 

Le mercredy ils adviserent d'envoyer quatre ou cinq 


hommes devant pour faire les logis et advertir M. de 


Guyse de leur venue, et que le lendemain ils seroient 
à son disner; qui leur manda qu’ils avoient choisy 
jour opportun pou r levenir visiter, car, si plustost, il 
n'eust sceu les recevoir comme il eust bien desiré; car 
en toute sa vie, ny durant mesme le siege, il n’a esté 
si afferré ny empesché que depuis dimanche dernier, 


jour du partement de l'Empereur ; aussi que le mar- 


quis Albert n’est pas descampé, mais il est très-aise 


qu'ils seront venus à temps pour avoir leur part du 


plaisir de le veoir desloger sans trompette, sur le pro- 
ject qu'il a faict de luy donner, demain sur le midy, 
une gaillarde estrette (1). Mais il les prie de venir de 


… bonne heure , pour l’extresme envye qu'il a de baizer 


* 


LA 
ut 


# 


les mains de M. de Nevers, et d'embrasser bien serré 


“le Lyon-Vulpe de l'Empereur, qui luy aydera à fes- 


toyer son grand amy, qui ne l’a prins ny livré, comme 
il avoit promis. - 

Ceste créance receue dès le mesme mercredy au 
soir, ils furent très-aises; et considera bien M. de 
Nevers que s'ils se fussent advancez de partir, comme 
il en avoit la volonté , qu’ils n’eussent apporté que de 
l'ennuy à M. de Guyse, disant tout hault qu’on ne 
peult jamais faillir à suyvre le conseil de M. de Vieil- 
leville, et que chacun s'apprestast à partir demain 
avant le jour. 


(x) Estrette : attaque. 

Le jeudy au plus matin , cinquiesme de janvier, 
nous partismes du Pont-à-Mousson pour aller à Metz, 


tous resjouys de veoir les princes, seigneurs, capi- 


tainnes et tant de braves hommes qui y estoient, en- 
semble la bresche et toutes les aultres batteries que 
l'Empereur avoit faict dresser contre la ville; et pou- 
voit nostre trouppe revenir à six vingts chevaulx. 


CHAPITRE XXI V. 


Le duc de Nevers et M. de V'ieilleville vont à Metz. 


Monsieur de Guyse, qui sçavoit l'heure de nostre 
arrivée, envoya au-devant de M. de Nevers les sieurs 
d'Antragues, de Sainct-Phale, de Sainct-Luc, lieute- 
‘nant, énseigne et guydon de sa compaignie, qui toute 
quasi y éstoit, avec lesquels s’abbanderent les sieurs 
vidame de Chartres, de Maligny, de La Trimoille, le 


comte Benon, le comte de Charny, lecomtedeCréance, | 


le vidame d'Amiens, de Crévecœur, et plusieurs aultres 
qui nous rencontrerent auprès de Fristau ; et entrasmes 
en la ville avec ceste trouppe, qui estoit d'environ sept 
cents chevaulx. Et estants en la grande place, que l’on 
appellele Champ-Passaige , M. le prince de La Roche- 
sur-Yon se trouve là aussi à cheval, et avec bonne 


trouppe; à la rencontre duquel M. de Nevers mist 


pied à terre, et tous Semblablement, pour s'entresaluer 
et Ccarresser. pes 

Ces embrassades finies on remonte à cheval; mais 
. M. le prince de La Roche-sur-Yon dict à M. de Nevers 

qu’il luy desroberoit pour ceste fois M. de Vieilleville 
son bon cousin, et qu'ils seroient aussi tost que luy au 
logis de M. de Guyse, par une aultre rue; voulant 
luy-mesme le presenter à part, pour avoir une parti- 
culiere faveur : et y arrivasmes demye-heure après. 
Incontinant que M. de Guyse le veid : « Cà, dist-il en 
riant, que j'empale, doibs-je dire, que jembrasse le 
Lyon-Regnard de l'Empereur. Je jure à Dieu, mon- 
sieur de Vieilleville, que vous estes un fort brave et va- 


. leureux guerrier; et ne doit-on repputer, après l’injure 


et la rudesse du temps, le deslogement de l'Empe- 
reur qu’à vous et à vos armes; car vous avez, de-çà et 
de-là la rivière, affamé son armée; somme, vous luy 
avez faict mille maux: Dieu soit loüé qu'il ne vous 
tient pas, car il les vous eust bien rendus. » Puis, ad- 
dressant la parolle à M. de Nevers: « Allons disner, 
monsieur, parce qu'il nous fault tenir ung mot de 


_ conseil pour faire descamper cest yyrongne (1). Il a 
* traicté plus rudement mon frère d'Aumalle que sil 


eust esté Turc ou barbare, jusques à luy faire porter 


_ sa chemise trente-six jours ; encores il a esté si mes- 


d 

chant , que les commodités, et raffraichissements d'ha- 
… bits que je luy envoyois, il les prenoit A luy, le 
Pie tousjours vestu en valet et muletier ; à la fin il 


l'a envoyé en un chasteau sien, que l’on appelle For- 


_ pach, parce qu il est malade, non toutesfois par civi- 
lité qui soit en luy, ni par consideration chrestienne, 
mais. de peur qu’il ne meure et qu’il perde sa ranson, 
l'ayant desja mis à soixante mille.escus, et dix. mille 


 pour.sa garde. » 


fi) Cest -yvrongne : le marquis Albert de Brandebourg. 


l 

CHAPITRE XX V. 


Le duc de Guise tient un conseil où il propose d’atiaquer le 
marquis Albert, — Avis de M. de Vieilleville sur ce 


projet. 


La-prssus ils vont disner, où se trouva grande com- 


paignie de princes et seigneurs qui y estoient demeurez 


pour l'amour des nouveaux venus. Et fust le traicte- 
ment assez magnifique pour une ville qui avoit esté 
assiegée depuis le 19 d'octobre jusques au premier jan- 
vier, qui sont deux mois entiers et douze jours, aussi 
que M. de Guyse y avoit pourveu et faict donner bon 
ordre, pour le respect de M. de Nevers et de M. de 
Vieilleville, et d’'aultres grands qui les avoient ac- 
compaignez. 


Après le disner, il fut question d'entrer au conseil 


pour adviser à l’entreprise cy-dessus mentionnée. Et 


sans ceremonie, M. de Guyse, ayant appellé vingt- : 


cinq ou trente des principaux, et tout debout: sans 
tenir rang, mais comme en tourbe, proposé qu'il fail- 


loit necessairement chasser le marquis Albert de devant 
Metz, aultrement qu'il ne pensoit pas se pouvoir 


vanter que le siege fust levé, veu que les portes du 
Pont-Yffroy et du Pont-aux-Mores estoient encores 
assiègées; et qu’il avoit projecté en son esprit de faire 
sortir le sieur de Randan, avec deux mille chevaux 
ligiers, par l’une desdictes portes, et le vidame, avec 
huict cents hommes d'armes, par l’aultre et par le 

Pont-à-Moulin, qu'il avoit faict desja racoustrer de 


planches seulement, parce que le duc d’Alve l'avoit 
faict rompre de peur d'estre suyvy, faire passer trois 


-mille harquebuziers conduicts par les capitainnes 


Gourdan, Favaz, Ambres et Glenay ; et, tous à la fois, 
donner une cargue avec telle furie qu'ils la sçauront 
bien conduire, et qu’il luy sembloit malaisément la 
pourroient-ils soustenir, et que cet effort inopiné les 
feroit haster de partir et enfiler la fuitte. 

Toute l’assistance favorisa ce dessein, principalement 
ceux qui éstoient deputez pour l’executer, et là pre- 
sents, pour l’envye qu'ils avoient de mordre et d’ac- 
querir repputation, etentre aultres les princes ; mais : 


2 par cas d’adventure, M. de Guyse demanda à M. de 


Vieilleville ce que luy en sembloit ; surquoy il res- 
pondit ainsi : 

« Monsieur , tout ce que vous avez proposé est fort 
bon ; aussi les princes, seigneurs et capitainnes icy 
presents, le vous ont faict paroïstre par une joyeuse 
demonstration ; mais ne doubtez pas que Îe marquis 


» Albert, estant desjà le cinquiesme jour qu'il est de- 


- meuré après les aultres, ne se tienne sur ses gardes, 


etqu'il n'ait donné ordre sur les advenues de son camp 
par lesquelles on le peult assaillir, et qu’il n’y soit re- 
tranché avec le dangier de quelques pieces de cam- 
paigne, car il n’a envoyé que sa grosse artillerie à 
Théonville; n’estant demeuré derriere que pour avoir 
le loisir de la mettre en seureté, et celle del’Empereur ; 
car, à ce que j'entends, tout ce charroy et attirail n’a 


peu faire qu'une lieue par jour. Et d'aultre part, puis- 


qu'il s'est deffaict de M. d’Aumale vostre frere, l’en- 
voyant en ung lieu de seureté, il fault que vous croyez 

que c'estsur quelque mauvaise intention , et que, vous 


vous cognoissant prince genereux, il n’attand aultre 
chose , sinon que le veniez assaillir, pour jouer à quicte 
ou double. Vous n’ignorez poinct, au demeurant, qu'il 
ne soit ung très-experimenté guerrier et fort grand ca- 
pitainne : quatre ou cinq batailles qu'il a gaignées de- 


puis ung an vous en doivent donner suffisant tes- 


moignage; el les troubles qu’il a semez par toute la 
Germanie, forçant les evesques de Brambergue, de 


Freybourg, de Trieves et des villes de Francfort et 


de Nuremberg, luy payer plus de cinq cents mille 


escus, le tout à la barbe et en despit de l'Empereur "4 
et des aultres princes de l'Empire ; somme, c'est ung 


fort determiné homme ; et vous supplie de vous garder 
de ses trappuces. Mais le danger qui peult arriver de 
ceste votre entreprise est merveilleusement conside- 
rable; car vous tirez hors de la ville, et le plus beau 
et le meilleur, voire toute la fleur de vos forces. Que 
sçavez-vous s'il a intelligence avec les babitans, qui 
se feront tuer cent fois pour le recouvrement de leur 
liberté? Son armée est de quinze ou vingt mille hommes: 
il vous mettra cinq ou six mille reithres au-devant du- 
rant ce combat ; voilà les habitans aux portes ou à la 
“bresche, qui n’est comme poinct gardée, ny, encores 
remparée ; et envoyera tout ce qu'il a de gens de pied, 
qui. sont plus de dix mille, par le Pont-à-Moulin, qu'il 
semble que vous luy avez desja faict preparer pour la 


forcer ; et quant au combat des gens de cheval d'une 


partet d'aultre, les siens, ainsi aguerriset decesperez, 
ne sont pas aisés à deffaire ; de sorte que, combattans 
et meslez ensemble, il est à craindre que vainqueurs 


et vaincus n’entrent pesle-mesle dedans; et voilà , d’une: 

sorte ou d’aultre, une ville que vous avez avec tant 
d'honneur et de gloire si triomphamment gardée con- 
tre toutes les forces de la chrestienté, en hazard d’estre 
surprise et perdue en moins de deux heures ; ne pou- 
vant oster de ma fantaisie, voire de mon ame, qu’il 

west poinct là sans cause, et qu'il demeure exprès 
sur quelque maligne et pernicieuse occasion. C'est, 
monsieur , ce que je vous en puis dire, et vous supplie 
très-humblement le prandre de bonne part.—Je jure 
le Dieu éternel, monsieur de Vieïlleville, dist lors 
M. de Guyse, que l'Empereur, qui vous cognoist il 
y a long-temps, et qui sceyt bien juger des hommes, 


ne vous a poinct surnommé Lyor-Regnard pour neant; 


car vous tenez de la hardiesse et valeur de l’un, et estes 


_ accort, prévoyant et advisé comme l’aultre; et, me de- 
sistant de mon entreprise, je m'arreste resolument à 
-vostre saine oppinion, qui est fondée sur des raisons 


invincibles : mais comme puis-je endurer honnestement 
qu’il sejourne tant devant ceste ville? Car c’est chose 
seure que les vivres ne lay manquent poinct. 

-_« Monsieur, repliqua M. de Vieilleville, mon advis 


- est, sauf le vostre meilleur, que vous devez faire pas- 
ser dedans l’isle du Saulsy (j'ay esté autrefois en ceste 


isle , elle est devant le Pont-des-Mores), trois grandes 
coulevrinnes, et en mettre quatre aultres sur la chaus- 
sée que l'on appelle Vaudrinot, desquelles pieces on 
battra comme en butte dedans son camp ; et que les 


canoniers ne se lassent de tirer incessamment, sans 


Dhnenser ny myÿrer, mais seulement à coups perdus et 
en ruyne. S'ils y sont demain au poinct du jour, je 
veux perdre la vie. Et afin que l’on tire nuict et jour, 


- il fault que les canoniers, alternativement, s’entre-raf- 

fraichissent : ils sont desjà hors de tout danger, car la 
riviere les couvre, et vous savez que les Allemants 
‘sont fort maulvais nageurs ; et pendant que ceste exe- 


cution se fera, nous chasserons l'ennemy avec eston- : 


nement en criant, Le Roy boit , sans perdre ung homme. 
Aussi bien’en est-il aujourd’huy la veille. » 


CHAPITRE XXVI. 


Le duc de Guise fait canonner le camp du marquis Albert, 
et l’oblige à se retirer. 


Is n’eust pas sitost achevé de parler, qu'il sourdist 
ung grandbruict, comme de joye et d’allegresse parmy 
toute l'assistance, et qu’il ne se pouvoit mieux adviser. 
Mais M. de Guyse, le rompant par sa parolle, va dire : 
« Je meure, monsieur de Vieilleville, si vous n’estes a 
dmirable au dire et au faire, etne manqueray aujour- 
d'huy que toutes les pieces ne soient menées aux lieux 
par vous designez ; car il est impossible qu'il n’en ad- 
vienne comme vous l'avez predict. » | 


Incontinant ils sortent de la salle ; et fust faict com- 


mandement à tous les capitainnes de gens de pied d'en- 
voyer une escouade de leurs compaignies, pour tirer 
à force de bras les pieces susdictes de dessus les mu- 


railles, plates-formes et des granges (car il n’y avoit | 


_poinct de chevaux, et que bien peu de pionniers qui 
ne fussent malades ; pour les mener aux lieux €y-de- 
vant nommez; et aux canoniers, de faire traîner les 
cacques de pouldre et boulets qui y estoient neces- 

saires. En quoy la diligence fust si grande, qu'entre 


_unze heures et midy on le commanda ; et à deux heures 


après midy, on commencea à tirer de telle furie, que 
l'on voyoit des clochers et plus haultes maisons, es- 
tants M. de Guyse, M. le prince de La Roche-sur-Yon, 
M. de Nevers, M. de Vieilleville et plusieurs aultres, 
au clochier de.la grande eglise, mouvoir et remuer 
ces yvroignes aussi dru et menu, comme qui jecteroit 
de l’eau chaulde en une fourmilliere. De quoy ces 
princes rioient si fort qu'ils en tomboïent en spasme 
et estaze ; Car la batterie estoit si continue, qu'ils ne 
sçavoient de quel costé se tourner. Il se presenta ung 
trompette, qui sonna pour parlementer ; mais les bar- 
quebuziers qui accompaignoient l'artillerie le firent 
bientost reculer; et s’enfuyst à pied sans avoir au- 
diance;-car son cheval luy fust tué ; aussi ne luy vou- 
loit-on faire aultre mal. 

Les aultres princes estoient dans le clochier de Fab- 
baye de Sainct Vincent, et tous ces seigneurs sur 
les murailles, qui en eurent le plaisir. Et vismes le 
marquis desloger en diligence; mais, comme brave 
guerrier, il laissa trois mille chevaux en bataille hors 
la portée de nostre artillerie, pour soustenir jusques à 
ce que tous ses gens de pied, tout le bagaige et le reste 
de l’attirail de son armée fust hors de dangier. On les 
voyoit prandre le hault de la montaigne de Sainct- 
Quentin, parce que la plaine devers la Dompchamp 
estoit si fondriere, qu’ils n’eussent pas faict demye- 
que en demy jour. | 
Quand ces trois mille chevaux se retirerent, nous 
| jugeasmes bien que tout estoit saulvé, et qu’ils avoient 
pris par le haut des montaignes, pe de Hourppy, 

le chemin de Théonville. Cela advint sur les cinq heures 


du soir ; et tous benissoïent la venue de M. de Vieille- 
ville, qui, par son bon conseil, avoit saulvé la vye à 
mille honnestes hommes pour le moins, sans les aultres 
dangereux inconvenients qui eussent peu survenir par 
une telle et si furieuse meslée de combattants. M. de 
Guyse fist donner cinquante escus aux canoniers qui 
avoïent faict ung merveilleux dévoir. Il envoya incon- 


tinant aa camp du marquis ung homme pour luy rap- . 


porter au vray ce qu'il y auroit veu ; lequel l'asseura 
qu'il n’y avoit plus ame vivante , et qu'ils avoient esté 
si pressez de partir et hastez d'aller, qu'ils n’avoient 
pas eu loisir de despouiller leurs morts, qui estoient 
environ soixante, ny les scelles de leurs chevaux que 
nostre artillerie avoit tuez ; et en compta unze en ung 
endroict seulement, auprès de l’abbaye Sainct-Martin : 
et, pour tesmoignage, il apporta deux paires de 
chausses, ung manteau et une scelle d'armes faicte à 
la reithre : qui fust cause que M. de Guyse loua gran- 
dement le conseil de M. Vieilleville. Et ne fault poinct 
demänder de quelle joye et allaigresse Ton souppa, et 
en quelle aise et contentement l’on festoya la vigille 
des Roys. | 
Mais le matin, jour des Roys, M: de Guyse, qui 
avoit, comme l'on dist, martel en teste da propos 
qu’avoit tenu M. de Vieilleville au conseil le jour pre- 


cedent, que les habitants se feroient tuer cent fois pour 


le recouvrement de leur liberté, vint en la grande 
eglise, seul avec M. de Gonnor, gouverneur de la 
ville, etses gardes, et commanda à tous les chanoines 
de s'assembler en leur chapitre incontinant ; où ilentra 
après eux, et Leur fist jurer promptement le serment 

de fidelité au Roy et à la couronne de France, et leur 
en fist, à tous, signer l’acte qu'il avoit faict dresser 
suyvant le stille accoustumé, sans oublier la clause 
qui dict que, s'ils sçavent quelque chose dicte, faicte, 
ou à faire, contre Sa Majesté ou son service, qu'ils en 
viendront advertir le gouverneur et son lieutenant- 
general, sur peine de la vye, comme attaincts et con- 
vaincus de crime de leze-majesté. Ce qu'ils firent, non 
sans grande crainte et esbahissements ; car ils ne pou- 
voient imaginer à quelle fin, veu que le Roy, ny M. le 
connestable ne leur avoient poinct tenu ceste rigueur. 

Il en fist aultant en l'Hostel-de-Ville, où le maître- 
eschevyn, les sept paraiges, et les traeze comparurent 
en diligence, et signerent tous particulierement, et 
envoya des maistres des requestes par les monasteres 
non seulement, mais par les couvents, pour faire le 
semblable : car moynes quelquefois, entre aultres les 
mandiants, soubs bigotize et faincte devotion, ne lais- 
sent pas de faire de terribles remuements, et de trou- 
bler ung estat, principalement quand ils s'enyvrent 
d'ambition. Ceste novalité, toutesfois, mit tous les : 
habitans en rumeur, esbahissement et grande frayeur 
pour leur estre chose inaudicte, et ignorants à quoy 
elle tendoit. 

CHAPITRE XXVITI. 


Etat misérable des soldats impériaux qui furent trouvés dans 
le camp après la levée du siége de Metz. — Retour de 
M. de Viecilleville à Verdun. — Le Roi offre l’amirauté 


au maréchal de Saint - André. — M. de Vieilleville le 


détourne d’accepter cette charge. 


Nous sejournasmes en la ville jusques au lundy, en 
très-grande lyesse, qui eust esté comble et parfaicte 
sans les grandes pitiez que nous veismes au Camp du 
duc d'Alve, qui estoient si hydeuses, qu'il n'y avoit 
cœur qui ne crevast de douleur ; car nous trouvions 
dessoldats, par grands trouppeaux, de diverses nations, 


malades à la mort, qui estoient renversés sur la boue; 


d'aultres assis sur grosses pierres, ayants les jambes 
dans les fanges, gelées jusques aux genoux, qu'ils ne 
! pouvoient ravoir, criants misericorde, et nous priants 
de les achever de tuer. En quoy M. de Guyse exerçea 
grandement la charité; car il en fist porter plus de 
soixante à l’hospital pour les faire traicter et guerir; 
et, à son exemple, les princes et seigneurs firent le 
semblable ; si bien qu'il en fust tiré plus de trois cents 
de ceste horrible misere. Mais à la plupart il failloit 
coupper les jambes, car elles estoient mortes et gelées: 
Quant aux bois de licts de camp, de toiles rompues, 
et aultres toiles découppées, vieils corcelets, espées 

rouillées, et morrions à la lansquenette, qui y furent 
semblablement trouvez en grande quantité, ce fut le 

butin des pionniers, des varlets et des goujarts, qui les 
apportoient en la ville pour en faire leur profit; car 
aultres que ceux-là n’y daignerent toucher, -pour le 
grand et presque infini nombre de toutes sortes d'armes, 
et des plus belles, qui estoient là dedans à vil prix. 

Doncques le lundy, neufiesme de janvier, nous par- 
tismes de Metz; ne me voulant étendre à speciflier ny 
particularizer les adieux, qui furent si longs et en- 
nuyeulx, que depuis le matin jusques à l’après-disnée 
n'estoient encores parachevés, ny des offres d'amytié, 
de service, et d’aultres courtoysies de langaige qui 
furent là reiterez :-:en somme, M. de Guyse alla con- 
duire M. de Nevers, qui prenoit le chemin du Pont-à- 
Mousson, environ demye-lieue; et M. le prince de la 
Roche-sur-Yon vint accompaigner M. de Vieilleville 
jusques à Rougerieules, avec bonne trouppe ; puis nous 
laissa aller coucher à Villesaleron, chez le maire, qui 
nous fist ung brave traictement à la rustique, que je 
compare aux nopces de quelque riche de villaige ; car 
il se trouva si heureux de le festoyer en son logis, 
qu’il n’y espargna ny leverd ny le sec : aussi n’y perdit- 
il pas ses bonnes cheres, car il sçavoit bien à qui il 
avoit affaire. 

Le mardy, nous vinsmes disner à Fresné ; et après 
disner, M. le mareschal de Saint-André se trouva 
au-devant de nous, à une bonne lieue de Verdun. 
L’aise mutuel de ceste rencontre ne se peult exprimer; 
car il est impossible de dire qui estoit le plus contant 
des deux. Ainsi arrivasmes à Verdun quelque espace : 
de temps devant soupper ; attendant lequel, M. le 
mareschal luy monstra une lettre qu'il avoit receue 
du Roy Le jour precedant, quasi à l'aube du jour, par 

courrier exprès, à laquelle il n'avoit voulu faire ré- 
ponse, que premier il n'eust eu son advis et un bon 


conseil : qui estoit que le Roy l’advertissoit de la anort 


de l’admiral, d'Annebaud (1), et qu'il n'avoit voulu 
| pourvoir de son estat, encores qu'il en fust fort pressé 
._ par quelques-uns qu’il cognoissoit, que à son refus, 
et qu’il ne luy éust fait entendre lequel des deux il 
vouloit choisir, ou d’admiral ou de mareschal, parce 
qu ‘ils sont incompatibles, ne les pouvant ung homme 
tenir tous deux; toutesfois, qu’il luy sembloit que 
. l'estat d'admiral estoit plus honorable, de plus grande 
 authorité et estendue, et estoit d’advis qu’il le print. 
M. de Vieilleville luy. demanda lequel des deux, 
én saine conscienceet en son ame, il aimeroit le mieux : 
qui Jay respondit qu'il choisiroit l'estat d'admiral ; car 
il n’y en a que ung en France, et qu'il y'a quatre ma- 
reschaux, et quand'il n’y en a que trois, le connes- 
table faict toujours le quatriesme ; qui ordinairement 
les précede tous. Mais à l’admiral personne ne com- 
mande, et en une armée de mer, le Roy y estant en 
personne, tous les estats de France, quels.qu'il soyent, 
luy cedent et-obeïssent, jusques à donner le mot en 
toute l'armée et en la mesme maison du Roy :'usurpant 
ceste prérogative en vertu de son estat d’admiral sur 
le grand-maistre de France, auquel seul appartient 
ceste authorité à cause du sien. Mais M. de Vicille- 
ville repliqua : « Oùy bien, sur la mer seulèment ; car 
sur terre il n’a nulle seance ny commandemént; mais, 
qui plus est, iln'y tient aulcun rang ; et s'il vous sou- 
vient, à l'entrée du Roy à Paris, le grand-maistre ne 


() De Padmiral d Annebaud. Ce seigneur étoit mort le 2 novem- 
bre 1559: 

luy voulut pas ceder sa place ; et quand il voulut, au 
reffus de cela, marcher entre le connestable et les 
mareschaux, M. le connestable luy dict qu'il ne met- 
troit poinct de barre entre luy et les mareschaulx, et 
qu'il ne l’endureroit pas; car les connestable et ma- 
reschaux de France n’estoient que ung corps ; de sorte 
qu'il fust contraint de baïller son anchre à porter à 
ung gentilhomme, qui se placea à la queue des gen- 
tilshommes de chambre, et fist le malade pour ne se 
trouver en ceste cérémonie. D’aultre part, sa juris- 
diction est bien esloïignée du soleil, carelle est à Dieppe, 
et celle des mareschaux de France est sur la table de 
marbre, dedans le palais de Paris, que l’on appelle la 
mareschaussée, avec des privileges infinis, si hono- 
rables et si grands ; que je m’esbahy comme il vous est 
tombé en l'esprit de vouloir quicter vostre estat pour 
äspirer à cestuy-là. Et puis, je vous prie, à qui com- 
manderiez-vous, estant admiral, qu’à des mariniers, 
pilotes, et quelque nombre de capitainnes de la ma- 
rime, qui ont plustost reputation de corsaires, pirates 
et escumears de mer, que de gens de bien? Là, où 
vous commandez à ung:grand nombre de braves gen- 
tilshommes, capitainnes de gensdarmes, qui sont tous 
de qualité, de riches seigneurs, et de grande extrac- 
tion, mesmes les -princes, jusques au Daulphin et 
aultres fils de France, qui, estants capitainnes, sont, 
à cause de leurs compaignies de gensdarmes, sous le 
commandement des mareschaux de France; et tant 


s'en fault qu'ils dédaignent ou-reffuzent d'y obeyr, 
_qu'ilslerepputent à très-grandhonneur, comme faisants 
_ chose appartenante et attachée à leur devoir. Somme, 


tout l'estat militaire de ce royaume, de gendarmerie, 

cavalerie ligiere, de gens de pied, commissaires et 
controlleurs, payeurs de compaignies de l'ordinaire et 
extraordinaire de la guerre, et tout ce qui en depend, 
est sous vostre authorité et jurisdiction. Mais, bien 
plus, vous estes juge souverain du poinct d'honneur 
de la noblesse de France, qui est infinie ; car quand il 
survient quelque querelle parmy eux, leur appoinc- 
tement ou le duel est en vostre disposition, comme 


aussi tous les capitainnes et gens de guerre estants 


generalement soubs l'obeyssance de ceste couronne. 
Quant à la mer de Levant, l’admiral n’y a que veoir, 
car le gouverneur de Provence s'intitule admiral de 
Levant, prenant ceste qualité comme incorporée à son 
gouvernement, et la senechaulcée quant et quant, qui 
sont trois estats en ceste province-là qui ne se de- 
partent jamais. Et n'en veux aultre temoignage que 


quand le feu admiral, ayant passé le destroit de Gil- 
bathar avec cinquante ou soixante voiles, et avoir 


mouïllé l’anchre à la coste de Provence, assez près de 


Marseilles, il se voulut faire recognoistre, et envoya 


dire au baron de la Garde, lors general des galeres, 
qu’il le vint trouver avec huict ou dix galeres, ayant 
quelque entreprise devers Nice pour le service du Roy; 
il luy fist responce qu’il n’y pouvoit aller sans le com- 


mandement de M. le comte de Tandes, gouverneur et. 


seneschal de Provence, et admiral de Levant, et qu’il 


n’en recognoissoit poinct d’aultre pour superieur, ny 


qui luy peust.ou deust commander. 

« L’'Admiral, irrité de ceste dedaigneuse responce, 
luy remanda qu'il ne faillist d'obeyr à son comman- 
dement, ou qu’il luy feroit cognoistre à ses dépens la 
vertu de son pouvoir d’admiral, et qu'il y parroiste- 

roit. Céstuy-cy, comme bien entendu aux affaires du 
monde, luy fist responce que son pouvoir ne s’esten- 
doit que au-delà du destroict de Gilbathar, qui estoit 


_ toute la mer Occéane, aultrement de Ponant; mais 


qu'au deçà, qui est la mer Mediterrannée, qui se 
nomme de Levant, il n’avoit ung seul poulce d’autho- 
rité ; et puisqu'il le prenoit par-là, et usoit de mena- 
ces, s'il s'approchoit plus près du port de Marseilles, 
qu’il mettroit tous ses vaisseaux à fond. Ainsi s’en re- 
tourna d'Annebaud avec sa courte honte ; et ne trouva 
le feu roy François ce traict aulcunement maulvais, 
et ne s’en fist que rire. Car l’admiral d’Annebaud 
n'avoit entrepris ce voyaige que de gayeté de cœur, 
voyant le temps beau et calme, car en cœur d'esté, 
pour passer en la mer de Levant qu'il n’avoit jamais 
veue, et n’y avoit de sa vye flotté , en esperance de gai- 
gner et d’attrapper quelques corsaires et pirates de 
toutes nations, dont ceste mer-là est ordinairement 
couverte; et vouloit avoir des galeres françaises pour 
faire l’entrée du combat à la rencontre d'aultres ga- 
leres, ou turquesques ou hespaignoles; mais, pour ce 
coup-là, il fust mal obey. Or, pour revenir à ceste 
grandeur que vous avez alleguée, qu’en une armée de 
mer le Roy y estant, l'Admiral dispose et ordonne 
ainsi par-dessus tous de toutes choses, cela est si 
rare, que vous n’en devez faire aulcun estat; et de 
vostre vye vous n’en avez veu qu’une, du temps du 
feu Roy, qui fust si malheureusement conduicte qu’elle 


revint à rien, et n’en fismes aulcun effort; mais nous y 


perdismes par le feu ce monstrueux carragon (1) qui 
menaçoit lé Ciel, et faisoit fuyr, par son horrible gran- 


(:) Carragon : vaisseau. 

_ deur, les balaines; mesme ce roy n’en mist jamais une 
seule sus; comme aussi n’ont pas faict, en leurs temps, 
les roys Loys douziesme, Charles huictiesme, ny Loys 
unziesme son pere : car, à la verité, ce n’est pas le 
faict du Français que la marine. Si nous estions en Hes- 
paigne, Portugal ou Angleterre, vous auriez grandis- 


sime raison de poursuyvre l'estat d’admiral, car il y. 


est le premier de tous, d’aultant que leurs principales 


forces sont au navigaige; mais estant Français, je vous 


prie, monsieur, ne changez jamais vostre lance, vostre 
cheval de bataille, ny vos esperons dorez, à une voile, 
boulingue ou trinquet : encores n'est-ce pas tout; car 
il y a un seul poinct, que si l’estat d'admiral valoit 
une duché de Bretaigne ou de Normandie, vous ne 
vouldriez pour mourir l'accepter, qui est que vous 
seriez privé de la presence de vostre maistre, que vous 
avez plus chere que tous les biens du monde, veoire 
que vostre propre vye; car vous ne le sçauriez veoir 
que buict ou dix jours toute l’année si vous vouliez 
exactement exercer vosire estat, et sans reproche Ya 
faire vostre devoir. » ; 

Quand M. le mareschal l'eust ainsi ouy discourir, : 
il s'esmerveilla grandement de sa suffizance et me- 
moire, et renoncea sans regret à l'admirauté, Mais 
parce qu’il sembloit que le Roy, par ses lettres, le 
priast de l’accepter, et la preferer à l'estat de mares- 
chal, il pria M. de Vieilleville de luy escrire tout ce 
qu'il luy avoit dict, comme par forme d’advis, et qu'il 
feignist d'escrire encores à Metz , et que sa lettre fust 
dattée du jour qu'il en partit, affin que Sa Majesté 
recogneust que le reffus qu’il enfaisoit provenoit du 
conseil de M. de Vieilleville, qui estoit fondé sur tant 

de pregnantes et invincibles raisons; car il ne vouloit 
donner aulcune occasion à son maistre de se fascher. 
Ce que M. de Vieilleville luy accorda : et ainsi fust 
le courrier despesché dès le mesme soir, pour partir 
le lendemain au-poinct du jour, comme il feist, À ce 
conseil M. le connestable se prevalust ; car il feist 


. donner l’estat d'admiral à son nepveu de Chastillon, 


colonel des bandes françaises, duquel fut pourveu son 
frere Dandelot. Mais, si M. le mareschal l’eust ac- 


- cepté, ledict sieur connestable eust faict tomber son 


estat de mareschal à son fils aisné Montmorency : qui 
nous fist bien juger qu'il avoit dicté la lettre que le 
Roy en avoit escrite à M. le mareschal, et que l’estat 


- d'admiral est moindre que de mareschal. 


Li 


ANA VOA AAA 


CHAPITRE XXVIII. 


M. de F'ieilleville retourne à Duretal. — Il y apprend que 
MM. de Guisetet de Nevers avoient demandé pour lui le 
gouvernement de Metz. 


Avnès le partement du courrier, ainsi qu'il desi- 
roit, M. le mareschal delibera de desloger, voyant 
son sejour desormais inutile à Verdun. Et trois jours 
durant l’on ne vacqua à aultre chose que à faire les 
apprests necessaires pour cest effect , et à donner ordre 
pour licentier ou retenir les capitainnes et compai- 


— gnies les plus propres pour y demeurer en garnison, 


faire semblablement la monstre generale, tant des 


gens de cheval que de pied; qui fust faicte au conten- 


LA 

tement de toutes qualités de gens de guerre, et bien 


payez ; et surtout, de choisir une bonne garnison 
pour sa compagnie (afin d'en descharger la ville), 
qui fust establie à Moulins en Bourbonnais, où M. de 
Chazeron, guydon, la mena ; et ceux qui vouloient 


avoir congé de‘s’aller raffraichir en leurs maisons . 


n’en furent poinct reffusez. | 
Ainsi M. le mareschal s’en alla, laissant le sieur de 


Thavanes gouverneur à Verdun, qu’il y avoit trouvé. 


instalé par le Roy lors de l'investiture de la ville: et 
l'accompaigna M. de Vieilleville jusques à Chaalons- 
sur-Marne , où ils sejournerent deux jours; et au, de- 
partir, M. le mareschal print le chemin de Paris, 
et M. de Vieilleville celluy d'Orleans, par Chaumont 
en Bassigny, pour se rendre en sa maison de Dures- 
tal; où, arrivé, il sejourna environ trois mois , se raf- 
fraichissant après tant de travaux et fatigues mention- 
nées cy-dessus, et se donnant du bon temps par la 
mutuelle visite de luy, de ses parans, voisins et amys. 

Quinze jours après Pasques 1553, le secretaire Ma- 
lestroit luy escrivit que M. de Guyse et M. de Nevers 
avoient dict au Roy merveilleuses louanges de luy; 


et qu'ils ne cognoissoient personne en toute la France 


plus digne du gouvernement de Metz ; et avoient non- 
seulement conseillé, mais supplié Sa Majesté, de l’en 


honorer : mais, parce que cela estoit trop peu, eu es- 
gard à ses insignes merites, ils estoient d’advis que l’on 
incorporast les villes de Thoul et de Verdun à ce gou-; 


vernement, alleguants que ceste frontiere, qui est la 
plus importante clef de France, seroit desormais hors 


de toute crainte et soupçon , mais très-asseurée estant. 


sous la charge et le commandement d'un chevalier 

d'honneur qui jamais ne feist faulte , ny par malice ny 
par ignorance. Ce que le Roy a fort volontairement 
accordé; mais que M. le connestable estoit venu à la 
traverse, qui l’en avoit diverty , disant que seroit faire 
ung grandissime ‘tort à l'honneur et reputation de 
M: de Gonnor de l'en desposseder si ligierement, 
ayant porté tant de fatigues et de peines durant le 
siege, et faict preuve de sa valeur à la veüe de tous 
les princes, seigneurs et capitainnes de France ; et qu'il 
se presentoit ung aultre moyen de bien advancer M. de 
Vieilleville, qu'il ne peult nier estre digne de très- 
grande recompense, en ung gouvernement qu'il aura 
plus agréable, et sans comparaison plus beau que 
celluy de Metz, et beaucoup plus à sa commodité ; 


car il fera service à Sa Majesté estant en sa maison. 


Et luy ayant demandé le Roy où c’estoit, il respond : 
« En Bretaigne, car M. d'Estampes est fort valetudi- 
naire, et tant abbattu en longues maladies, qu’il ne 


- peult gueres vivre. L’on donnera, par sa mort, le gou- 

vernement en chef à M. de Gyé, qui en est desja lieu- 


tenant en son absence, et par ceste promotion l’on 


baillera sa lieutenance à M. de Vieilleville. » Ce que 
le Roy a trouvé fort bon; et le commandement de 
ceste despesche est desja donné à M. de l'Aubespinne, 
l’un des quatre secretaires des commandements. De 
quoy il a bien voulu advertir par courrier exprès, 


- pour prévenir celuy de Sa Majesté, affin qu'il pensast 


à la responce qu'il y vouldra faire; et le prie qu’il ne 


L s'attende, ny se fye en M. le mareschal; car il voul- 
droit qu'il n’eust ny l’un ny l’autre, tant a grande 


peur de le perdre. La lettre n’esloit signée ny dattée. 
Quand M. de Vieiïlleville l’eust bien considerée, il 

trouva bien estrange que le Roy eust preferé l'oppi- 
nion d’un seul homme aux remonstrances, prieres et 
requestes de deux grands princes , et qu'il s'estoit 
laissé gaigner de ceste façon; et se resolut de faire 
une brave responce là-dessus à Sa Majesté, quand son 
courrier seroit arrivé, qu'il attendoit en grande de- 


votion. 


CHAPITRE XXIX. 
M. de Vieilleville reçoit une lettre du Roi, qui lui offre la 
lieutenance générale de Bretagne. — Réponse de M. de 
V'ieilleville à la lettre du Roï. 


Le lendemain du jour de l’arrivée du courrier de 
Malestroit, celuy du Roy arriva avec lettres de Sa 
Majesté , qui ne contenoient que le mesme langaige 
de M. le connestable touchant le gouvernement de 
Bretaigne seulement, sans toucher en façon quel- 
_ conque de celuy de Metz, comme si jamais il n’en 
eust esté parlé; et le prioit Sa Majesté de venir à la 
Cour. s’estant fort esbahy que de Metz il soit allé en 
sa maison sans y passer, comme tous les aultres qui 
luy ont fait service en ce siege, et luy principale- 
ment, qui a si bien faict valoir le pouvoir qu'il luy 
avoit donné de tenir la campaigne et s’y faire obéir, 
pour retrancher les vivres de l'armée de l'Empereur ; 


dequoy portent ung très-grand tesmoignage les vingt . 


et cinq cornettes et enseignes de cavallerie que de fan- 
terie qui luy furent envoyées en novembre et decem- 

bre derniers, et une infinité d’aultres braves exploits 
de guerre qu'il a faicts, au rapport de tous les princes, 
seigneurs et capitainnes qui estoient dedans Metz pour: 
son service; et, en attendant qu'il le vienne trouver, il 
luy envoye le brevet de la reserve de la lieutenance au 
gouvernement de Bretaigne, signé de sa main, adve- 
nant la mort du duc d'Estampes qu’il tient pour cer- 
tainne et en brief, estant oultré de maladie comme 
il est, et incurable, au rapport de tous les medecins 
et chirurgiens de Paris et des siens mesmes. De Sainct- 
Germain-en-Laye,, du 22 apvril 1553, après Pas- 
ques. Signé Hexry ; et contresigné DE L'AUBESPINE. 

A laquelle lettre M. de Vieilleville fist une modeste 
responce ; car il ne pouvoit doubter que le Roy ne 
la monstrast à son compere. Toutesfois il ne se peut 
tant commander, qu'il ne donnast tacitement une 
attaque aux ruses de M. le connestable, qui mettoit 
son advancement sur la mort d’aultruy, et luy en sour- 
ratoit (1) ung aultre que tant de princes luy avoient 
youé et sollicité, et qu’il pouvoit exercer du jour au 
lendemain, et tout aussi-tost qu’il en seroit pourveu, 
ainsi qu’il se peut veoir par le double d’icelle qui s’en- 
süuict : 


« Sire, j'ay receu les lettres desquelles il a pleu à 
Vostre Majesté m’honorer, ne la pouvant assez digne- 
ment ny très-humblement remercier de ceste très-fa- 
vorable souvenance , ne vous ayant jamais fait service 
qui vous ayt deu convier à me tant bien heurer que, 
de vostre propre mouvement, vous m'ayez pourveu 
d'une si honorable charge, et sur ceste intention prin- 


. (:) Sourratoit : déroboit. 

cipalement que je vous férois service, n’estant esloigné 
de més terres, et coïiitie en ma maison : Ce que j'ac- 
cepterois très-volontiers, pour le regard seulement de 
la main et de la bonne volonté dont ce bien me pro- 
cedé, sinon qu'il y à quatré poincts qui, à mon grand 
regret, m'en divertissent, dont lé moindre trouvera 
très-légitime excuse de mon reffus en la prudente dis- 
crétiün dé Vostie Majesté. Le premier, que si M. d'Es- 


tarpes , qui est lung des seigneurs dé France que . 


j'honote èt respecte aultant ; et avec lequel je converse 
lé plus, vient à sçavoir, comme il ne peult faillir, ceste 
survivante, il fuyra avecques horreur ma frequenta- 
tion ; et dé moy, je m'en reculeray tant qu’il me sera 
possible, pour n’offencer ma réputation; car sil luy 
suivenoit quelque sinistre desastre , on me le pourroit 
à bn droict imputer ; joinct que je vous donne certain 
advertissément qu'il se porte très-bien, et du tout hors 
de dangier ; aussi que j'ai deux ans plus que luÿ, qui 
m’ésligneroit bien fort de la grande esperance que 
vous, mon Roy, mon souvérain seigneur et très-bon 
mäistré, m'avez tousjours donnée, et d'en véoir bien- 
tost Les fruicts et évenements. Le second, que j'aÿy 
tant de parents et d'amis en Bretaigne, qui ne sont des 
moindres de la province, que si quelqu'un venoit à 
faire faulte, se fiant en nostre consanguinité et al- 
liance, où contre vostre Estat, ou contre les loix et 
droiet coïmun, jesuis si ennemy de la faveur et conni- 


vence, que je he me pourrois contenir de faire estroi-. 


tement observer vos édits et ordonnances, et en tirer 
exemplairèément, en tenant la main forte à la justice, 
la punition de leurs offencés ; et je repputerois à 
grande honte de veoir ainsi en infamés traïcter mes 

amys êt parents. Et quant au tiers, parce qu'il semble 
par vos lettres que Vostre Majesté me veuille releguer, 
voire confiner en ce gouvernement de Brelaighe, 
comme quelque sexagenaire où casanier qui n'a plus 
la force ny vigueur de vous faire service en la cam- 
paigne, mais seulement se pourmener par ses terres 
et en sa maison, je prendray la hardiesse de l’asseurer 
que je suis encores en ma plus vive et verte force, 
n'ayant que quarente et deux ans; avec telle volonté 
de mourir à vostre service, que je secherois comme 
une fleur cueillie, d'estre en une charge que je ne 
veisse l’ennemy , ou que je n’en eusse bien souvent des 
alarmes, voire à la bouche du canon ; ce qui ne m’ad- 
viendroit en Bretaigne : car toute mon occupation se- 
roit de m’aller pourmener sur la coste, à veoir le flux, 
reflux et vagues de la mer, sans avoir l’ennemy en 
teste : car les Anglais sont vos amys, et l'Hespaignol 
n’y a faict jamais descente depuis que la duché est in- 
corporée à vostre couronne. Et pour venir au qua- 
triesme, il me seroit trop dur, Sire, et du tout-insup- 
portable, d’obéyr et estre sous le commandement de 
mon subject ; et y a assez de froidures entre M. de Gyé 
- et moy, à cause de nos terres, sans nous donner oc- 
” casion d'en faire naistre d’aultres. Mais par ce, Sire, 
” que je suis bien adverty que l’on vous en avoit proposé 
* ung aultre que Vostre Majesté avoit fort liberalement 
accordé en ma faveur, je suis esbahy de celluy qui 
… s'est venu jecter à la traverse pour en detourner vostre 
… affection, et frustrer et annéantir la promesse que vous 
_en avez faicte avec meure consideration, suyvant vos- 
tre accoustumée prudence, à deux grands princes : 
quiconque soit, il ne peult dire que je vueille courir 
8. 

sur la fortune d’aultruy ; car il souviendra bien à 
Vostre Majesté que jamais Gonnor n’eust eu le gou- 
vernement de Metz si je l’eusse voulu accepter; mais je 
l'ay reffusé avec des remonstrances et raisons, et que 
si elles eussent esté suyvies, vous seriez aujourd’huy 
_ paisible monarque de toute l'Austrasie. Par ainsy j'o- 


seray tousjours maintenir, soubs le respect et permis- 


sion de Vostre Majesté, que le gouvernement de Metz 


m'appartient, et que Gonnor n’en a esté, et n’est que . 
mon lieutenant, veu que le reffus que j'en feis estoit - 


pour ce que je voyois, comme vous l'avez cogneu de- 
puis, que par l'investiture des trois villes, et y avoir 
planté des gouverneurs en vostre nom, vous avez perdu 
la jouissance et domination de plus de soixante villes, 
dont plusieurs portent tiltre d’archeveschez et-d'eves- 
chez. Ce que j'en dis, Sire, n’est à aultre fin que pour 
rememorer Vostre Majesté des choses passées, et de 
la pure affection que j'ay tousjours portée à l'honneur 
et accroissement de vostre Estat, sans regarder à mon 
proufiit particulier; ne me pouvant assez esmerveiller 
de la subtile ruze de celuy qui a si finement faict es- 
crouler vostre promesse faicte à deux si grands per- 
sonnages, pour me loger en ung.cymetiere sur l'es- 
perance des morts, et me faire tousjours valet: car je 
ne prendray jamais gouvernement que je ne l’aye en 
chef; vous suppliant très - humblement ne trouver 
maulvays ce que je vous en escry; remettant à vous 
faire entendre le reste de mes doléances quand j'au- 
ray cest honneur d’estre en vostre presence, qui sera 
dedans huict jours, Dieu aydant : eten attendant cest 
honneur et felicité, je supplieray le Créateur de vous 
donner, Sire, en toute prosperité et santé, très-bonne 

et très-longue vye. De Durestal, ce premier may 1553. 

Vostre très-humble et très-obéissant subject et ser- 
viteur, 4 VieiLLEVILLE. » 

CHAPITRE XX X. 


Le Roi prend la résolution de donner le gouvernement de 
Metz à M. de V'ieilleville. | 


Aprës que le Roy, estant en son cabinet, eust ouy 
lire ceste lettre par M. de l’Aubespine, Sa Majesté en- 
tra en fort grande colere, disant que l’on abusoit trop 
de sa bonté, et qu’il n'y avoit poinct d'apparance de 
tant faire souster (1) M. de Vieilleville; et confessoit 
que à luy, premier que à pas ung, il avoit donné le 
gouvernement de Metz, et que l’aultre ne l’avoit que 
à son reffus ; que s’il l’eust reffusé comme luy, l'Em- 
pereur n’eust jamais assiegé Metz, car il n’eust sceu 


passer le Rhin, ny osé s'y presenter : et quant au gou- 


vernement de Bretaigne, il n’estoit pas raisonnable de 
le plus faire valeter, car il avoit assez obéy pour com- 
mander en son rang ; mais qu’il ne pouvoit croire que 
M. de Gyé fust son subject. Sur quoy M de l’Aubes- 
pine -respondit que le lieutenant civil d’Angiers , 
nommé de Lesrat, qui poursuyvoit l'office de presi- 
dent presidial en la senechaussée d'Anjou, l'en pour- 
roit amplement esclaircir; lequel promptement faict 
venir, car il.se pourmenoit en la grande salle comme 
tous aultres postulants qui attendent la relevée du con- 


seil.. Sa Majesté luy demanda si le chasteau du Ver- 


{:) Souster : attendre. 

gier ne tenoit pas de son chasteau d’Angiers, qui luy 
respondit que ouy, en arriere-fief; mais qu’en proche 

fief il tenoit de M. de Vieilleville, cause de sa bar- 
ronnie de Mathefelon. 

Quand le Roy eust entendu ce discours, il com- 
manda assez en colere que l'on allast querir M. le 
connestable, disant qu'il disposoit fort mal ses affai- 
res, et que c'estoit mettre la Bretaigne en combustion 


d'y installer Vieilleville avecques Gyé, estants ainsy 


incompatibles , et beaucoup d'aultres propos qui ne 
sont à reciter, touchant les passions et affections des per- 
sonnes, principallement celles pour lesquelles suyvre 
on neglige et offence grandement le service du maistre. 

M. le connestable arrivé, le Roy luy va dire assez 
hagardement telles parolles : « Savez-vous qu'il y a, 
mon compere ? Je veux resolument rendre à M. de 
Vieilleville le gouvernement de Metz que je luy avois 
donné il y a un an, lorsque nous en partismes, mesme 
en vostre presence, car il luy appartient. Et si on 
l'eust cru quand il le reffluza, ma couronne seroit 
augmentée de la moitié. Vrayment vous accommodez 
bien mes affaires en Bretaigne de le y vouloir faire 
. lieutenant en l’absence de M. de Gyé! Lisez cesté let- 


tre, et escoutez parler le lieutenant d'Angiers. Je vous _ 


prie que je ne sois plus contredict, car: je veux que 
cela soit, et qué l’on ne me donne poinct d'occasion 
de me fascher davantage; car si Gonnor n’en sort in- 


continant que Vieilleville, qui sera icy bien-tost, s'y. 


presentera pour y entrer, je jure au Dieu vivant que 


ce ne sera pas tout ung; car je veux estre obey en 


mon rang, et ne prands nullement plaisir que l'on me 
donne tant de traverses. » 

CHAPITRE XX XI. 


M. de Gonnor est rappelé, et M. de Vieilleville part pour 
Metz. 


Quaxp M. le connestable veid son maistre en telle 
colere, il ne replicqua une seule parolle, mais com- 
manda à M. de l’Aubespine de luy lire ceste lettre. La 
lecture faicte, « et bien , dist le Roy, cela n'est-il pas 
plus que raysonnable ? Or advertissez-en Gonnor; car 
je veux resolument qu'il en sorte: » Puis addressant 
sa parolle au lieutenant de Lesrat: « Dictes-luy ce 
que vous me venez de dire. » Qui n’y faillit pas. Ce 
que bien entendu, le connestable respondit qu'il ne 
sçcavoit pas les differends d’entre les deux maisons, et 
que cela estant il n’y auroit poinct d’apparance de les 
mettre ensemble en une charge, et qu’il alloit presen- 
tement despescher à Metz, faire entendre au sieur sde 
Gonnor l'intention de Sa Majesté. | 

Sa despesche fust aulcunement desguisée; car s'il 
l'a luy eust faicte si rude comme Le Roy l'avoit pro- 
noncé, c'estoit assez pour le mettre au desespoir d’es- 
tre cassé d’une telle. charge sans forfaict; mais il luy 
escrivit qu'il feignit d’avoir esté bien malade, et qu'il 
suppliast Sa Majesté de luy permettre de s’en venir en 
sa maison, pour changer d'air et s’y raffraichir ; et que 
la peste estoit bien forte dedans Metz et aux envi- 
rons ; qu'il ne s’y vouloit plus tenir ; que, à ceste 
cause, il pleust à Sa Majesté d'y envoyer quelque 

® honneste et experimenté gentilhomme, digne de la 
charge, pour luy venir lever le siege, auquel il met- 


troit toutes choses en main avant partir. Celluy qui. 


portoit en poste ce pacquet, nommé Courcou, avoit 


commandement de la diligence, et de luy dire à part 


que M. le connestable le tiroit de - là pour l'installer 
au gouvernement de Bretaigne. 
Ce Courcou fist telle diligence, aussi qu’il n'y a que 


vingt et quatre postes de Paris à Metz, que M. de 


Vieilleville et luy arriverent en ung mesme jour à la 
Cour. Le congé fust incontinant accordé à M. de Gon- 
nor, et M. de Vieilleville proclamé gouverneur de 
Metz par la propre bouche du Roy, qui luy:fist une 
faveur inestimable; car, affin qu'il fust bien venu et 
receu en toute allaigresse par les capitainnes et sol- 
dats, dont y avoit vingt et quatre compaignies de 
vieilles bandes, deux de harquebuziers à cheval , deux 
de cavallerie ligiere , à toutes lesquelles on devoit 


deux mois, et une de gensdarmes à laquelle on de- 


voit deux quartiers, Sa Majesté fist prendre toutes ces 
monstres en son espargne, qui estoit une faveur inau- 
dicte; car on a accoustumé d’en prendre assignation 
sur les receptes generalles des provinces de France, et 
oultre ce, cinquante mille francs pour les reparations, 
et dix mille escus de present que le Roy luy faisoit, 
le tout pris aux mesmes coffres : de quoy toute la Cour 
-s'esmerveilla grandement ; et disoient bien que c'estoit 
“une faveur incomparable ; que de ce regne personne 
n'avoit encores receu somme qu’il emporta (trois cents 
quinze mille livres) avec luy, que conduisoient treso- 
riers et leurs commis, par charroy, qui en estoient 
responsables. Estants à Thoul, M. de Vieilleville fist 

assembler tous les gens d’eglise, de justice, capitainnes 
et les principaux habitans , en la presence desquels, 
le gouverneur y estant , il fist lire son pouvoir, de 
l’ampliation duquel ils furent merveilleusement esba- 
hys; car il soustrayoit tellement touté l’authorité aux 
gouverneurs de Thoul et de Verduñ, qu'ils ne se pou- 
voient plus appeller ny intituler que capitainnes 4 
leurs villes. 

CHAPITRE XXXII. 


+ M. de Vieilleville prend possession du gouvernement de 
Metz. y" 


Nous vinsmes de-là au Pont-à-Mousson, où le sieur 

de Mesvretin, lieutenant de cent chevaux ligiers de 

M. de Gonnor, nous attendoit avec toute la compai- 
gnie, puis à Metz, où M. de Vieilleville fust receu avec 
grandes magnificences , estant venu ledict sieur de 
Gonnor audevant de luy, environ demye-lieue, ac- 

+ compaigné de plus de cinquante capitainnes (car en 
" France le lieutenant et enseigne d’une compaignie 
- . degens de pied, porte ce tiltre; aux aultres nations, 
non, et s'appellent seulement le seigneur lieutenant, 
et le seigneur enseigne, principalement en Italie). Et 
il y avoit lors à Metz vingt et quatre compaignies 
vieilles, de gens de pied, qui estoient à la françayse, 
_ foixante-douze capitainnes, qu'il faisoit merveilleuse- 
ment beau veoir ; car ce n’estoient qu’espées dorées et 
argentées aux fourreaux de velours, et bouts d’ar- 

gent, collets de maroquin de toutes couleurs, à pas- 


sement d'or et d'argent, bonnets de velours à petites 
plumes des couleurs de leurs maistresses, jusques aux 
fers d’or sur les esçarpes de velours, qui avoient en ce 
temps-là grand vogue; et leurs soldats, quasi tous, 
morrions et fourniments dorez, et les corselets gra- 
vez, avec les bourguignotes de mesme, et les picques 
de Dress aux poignées de velours, houppes de fran- 
ges de soye. 

| En cest équippage nous trouvasmes vingt bataillons 
d'environ dix enseignes en la plaine audevant de la 
porte Sainct-Thibault, et ung aultre en la grande place 
du Champ-Passaige, où estoient aussi les compaignies 
du sieur de Gonnor, et d’harquebuziers à cheval du 


capitainne Lancque; et ne fault poinct demander sil 


fust tiré, ny de quelle allaigresse on bransloit la picque, 
car sa renommée les rejouïssoit; et, oultre ce, il ap- 
portoit la monstre des deux mois qu'on leur devoit, 
et celle du mois de juin ensuyvant : et avec telles fan- 
fares nous fusmes accompaignez jusques à la place de 
la grande eglise où estoit en bataille la compaignie de 
gensdarmes de M. le prince de La Roche-sur-Yon, qui 
estoit encores demeurée du reste du siege, de laquelle 
estoit lieutenant M. de Biron qui la conduisoit. Et mist 
pied à terre M. de Vieilleville pour aller saluer M. le 
cardinal de Lenoncourt, qui l’attendoit à la grande 
porte de son palais episcopal , pour luy donner à dis- 
ner, à M. de Gonnor, aux maistre de camp general 
des bandes françayses de deça les Monts, sergent:ma- 
jor, de mesme aux plus apparants capitainnes et à 


quelques gentilshommes de nom, qui, par maladie, 
| n’avoient peu suyvre M. de Guyse allant à la Cour. 

Le lendemain matin il disribua toutes ses lettres à 
ceux à qui elles s’addressoient, qu'il avoit faict venir 
en son logis; en la presence desquels il fist lire son 
pouvoir, comme prenant possession de son gouverne- 
ment ; et furent tous esmerveillez de la grande puis- 
sance.et authorité y copienues ; car il donnoit mort et 
vye, ce que M. Gonvor ne pouvoit faire ; car il n'eust 
oZé faire mourir vag capitainne sans en advertir le 
conseil privé du Roy, et y envoyer le procès tout 
instruict, ny semblablement donner grace : les gou- 
verneurs de Thoul ne tenoient rien de luy, et fai- 
soient faire les monstres à leurs postes; ce qu'äls ne 
firent plus, et avoient chacun ung sergent-major que 
M. de Vieilleville cassa sur l'heure, et les fist rayer de 
dessus l’estat du Roy; ordonnant que celuy de Metz 
auroit la sur-intendence sur les capitainnes et soldats 
des trois villes, et qu'il y feroit ses cavalcades et visites, 
selon que les affaires et necessitez s'y presenteroient. 
A l'après, les monstres générales furent faictes, et 
le lendemain les payements. Mais parce que l'on avoit 
accoustumé de baïller à chacun des capitainnes tout le 
payement de sa compagnie, qui en usoit à son plaisir, 
appoinctant ses favoris, et malconiantant les aultres, 
qui n’estoit sans en laisser couler en ses bouges Ç, à 


_ cause des passe-volants, qui sont valets et gens de bou- 


tique qu'ils arment et desguisent en soldats, pour les 
faire passer à la monstre, M. de Vieilleville rompit et 
annulla ceste coustume comme abusive, pleine de lar- 
cin.et grandement prejudiciable au service du Roy, et 


ordonna que, selon les roolles que retiendroient de- 


vers eux les commissaires et controlleurs des guerres, 


(:) En ses bouges : en ses poches, 

la monstre faicte, les soldats seroient appelés par nom 
et surnôm, passeroient devant eux, et Seroient payez 
en leur presence , afin que, les envisageant, ils cog- 
neussent à peu-pres quelles gens c’estoient, et de quelles 
forces on pouvoit faire estat. 

_ Ceste ordonnance apporta ene fort grande commo- 
dité aux habitans de la ville; carils ne pouvoient estre 
payez de ce qu'ils prestoient aux soldats, sinon par 


la misericorde de leurs capitainnes;, là, où estants 


payez en plaine salle, où tous les marchands se trou- 
verent par publicque proclamation qui en fust faicte, 
les commissaires et controlleurs qui assistoient aux 
payements eurent commandement , mesme les tre- 
soriers, de les payer, sinon du tout, au moins de 
la moitié. Mais bien plus , il fust enjoinct aux susdicts 
tresoriers, quand ung marchand leur apporteroit une 
cedule, ou des parties arrestées par le soldat, de les 
prendre et d’en deduire la somme sur sa monstre. De 
quoy M. de Vieilleville receust mille benedictions du 
peuple et du soldat; car le bourgeois estoit, pour 
l'advenir, asseuré de sa debte, et le soldat hors de 
la cruaulté de son capitainne, qui lui en faisoit pas- 
- ser beaucoup, et bien souvent jouoit sa monstre, luy 
faisagt accroire qu’il n’estoit sur le roolle qu’à cent 
_ sols, ou six francs de paye : le fourrier qui participoit 
au butin, ou pour mieux dire larcin , desguisoit ainsi 
les matieres. 

Finalement, M. de Gonnor remist toute sa charge 
entre les mains de M. de Vieilleville, avec les inven- 
taires de toutes munitions de vivres, pouldre, artille- 


rie de calibres, salpetres, bales, boulets, grenades, 


cercles et tous aultres artifices à feu, et ung infini nom- 

bre d’aisses (1) semées de poinctes, de dagues et d’es- 
pées, chausses-trappes et mille inventions pour la 
deffence d’une bresche, qui est admirable, dont il 
semble que le duc d’ Alve , par la lettre qu il avoit es- 
crite à domp Alphonce d’ Do ne ci-devant in- 
serrée, avoit eu advis ; car sans doubte une armée s'y 
fust perdue. Et attribuoit-on toutes telles inventions 
au sieur de Sainct-Remy, provenceal. 

Ledit sieur de Gonnor partit doncques le sixiesme 
après nostre arrivée , et recommanda à M. de Vieille- 
ville le sergent-major de la ville, nommé le capitainne 
Nycollas, et le prevost, qui s’'appelloit Vaurés, l’as- 
seurant de leur prud’homye, deligenceet fidelité, aul- 
tant que l’on en sçauroit désirer pour le service du 
Roy, en leurs charges, et les louoit ainsi en leur pre- 
sence; qui le fist entrer en deffiance qu’ils ne valloient 
gueres. Toutesfois il respondit que ce luy estoit ung 
très-grand heur d'avoir deux tels officiers sur qui il 
se pouvoit reposer. 


(x) D’aisses : de planches. 


LIVRE SIXIÈME. 


PRÉFACE. 


CL 


Ayanr deliberé de traicter des plus memorables actes de 
M. de Vieilleville en son gouvernement de Metz, qu'il 


exercea environ dix-huict ans, je ne me veux pas assujettir à 
tellement suyvre le fil de l’histoire, que tousjours l’ordre du 
temps y soit entierement observé, mais seulement faire ung 
brief recueil de ses traicts principaux, et de ceux qui se- 
ront les plus dignes d’estre presentez devant les roys, et tous 


grauds princes. Aussi que durant ceste espace de temps, qui 


est fort long, il n’y sejourna pas assiduellement : car le Roy, 
pour l’approcher de sa personne, et se prevaloir de son 
conseil, luy donna ung lieutenant. Mais pour les trois pre- 
mieres années, durant lesquelles sa residence y fust quasy 
ordinaire, j'ay entrepris de reciter comme il se maintint et 
gouverna, de quel soing et diligence il mania ceste charge, 
et avec quelle authorité il se fist aymer et obeyr. 

Je ne me veux obliger non plus à cotter les jours ny les 
ans ausquels il executa ses braves gestes, car seroit entre- 
prendre sur les croniqueurs, ou les imiter; et ce que pre- 
_sentement je produicts, ne s'appelle ny croniques ny an- 
nales, mais une simple histoire, vernye de sa vérité ; et me 
contenteray seulement de deduire de poiuct en poinct ses. 
| genereuses actions, selon et ainsi qu’ils me viendront en 
memoire. ù 

CHAPITRE PREMIER. 


Etat de la ville de Metz après le siege. 


Es pour commencer, je vous diray qu’il trouva les 
capitainnes, soldats et toute la garnison enflée de vaine 
gloire d'avoir soustenu ung si long siege contre ung 
si puissant Empereur, que journellement on y faisoit 
à coups d'espée, par les tavernes et en plaine rue, 
pouf la manutention des valeurs, à qui auroit faict en 
ce siege plus de service au Roy: quelquefois les capi- 
tainnes l'entreprenoient pour les soldats, et les soldats 


- sy faisoient souvent tuer pour leurs capitainnes; si 


bién qu’il failloit appoïncter par sépmaine cinq ou six 


_ querellés pour le moins, aü grand mespris de toute 

discipline militaire, et du respect que l’on doit porter 
aux arinés, principallement en une ville frontière, et 
dé telle importance que ceste-là. 

En quoy il print une inexprimable peine, accom- 
paignée d’un extresiné dangier, tant pour le regard 
désa personne que d'une ouvérture à quelque sedi- 


» tion: l'appréhension dé laquellé lui donnoit plus d’es- 


moy que tout autré inconvénient qui en eust peu 
arriver ; ayant toujours preféré, tant estoit homme de 


» bien, le service de son maïistre à sa propre vye: car 


-sourdant une mutinerie, par le moyen des rigoureuses. 
“ordonnances qu'il y vouloit establir, la ville eust esté 


en grandissime hazard, ayant l'ennemy dehors et 
; dedans: dehors, le comté de Mañsfelt, lieutenant- 


( 

général pour l'Empereur en la duché de Luxembourg, 
qui avoit de grandes forces esparsées par les villes de 
son gouvernement, toujours au guet et trop proche voi- 
sin; car il n’y a de Theonville à Metz que quatre lieues. 
Dedans, les habitans crevoient de raige et de despit 
d’estre ainsi forcez en leur publicque liberté, pour le 
recouvrement de laquelle ils eussent, par manière de 
dire, hazardé leurs ames, tant s'en fault qu'ils y 
eussent espargné leurs propres vyes. Car leur espe- 
rance de se veoir jamais aultres estoit fort petite, 
puisque l'Empereur s’estoit ainsi retiré avec sa courte 
honte, et que ses espouvantables forces estoient de- 
venues vaines et inutiles sans ung seul effect, avec bien 
peu d'apparance d'en pouvoir, en toute sa vie, re- 
mettre de pareilles; car il se trouve que son armée 
devant Metz estoit de plus de cent mille hommes. 
Mais ce qui plus leur faisoit mauldire leur mise- 
rable condition, estoit la foulle insupportable de leurs 
hostes (car il n'y avoit qualité d'Eglise, de noblesse ou 
de justice qui en fust exempte ), avec ceste perpetuelle 
inquietude d'en avoir tousjours ; qui ne se  pouvoit 
faire sans une grandissime, voyre totale ruyne de leurs 
linges, meubles et aultres ustenciles, oultre la priva- 
tion interne de leur particuliere liberté ; car qui loge 
soldat n’est jamais maistre de sa maison. À quoy fault 
adjouster la mortelle apprehension de l'honneur de 
leurs femmes, filles et aultres parentes: de sorte qu'il 
est plus que croyable qu'ils se fussent precipitez en tous 
dangiers et perils pour se tirer d’une telle servitude. 
Ce que M. de Vieilleville, comme très-avisé, consi- 
deroit fort bien. Mais de tollerer aussi telles et si ordi- 
naires insolences, il se fust jugé luy-mesme indigne de 

commander, et eust pensé offenser grandement son 
honneur s'il n’y eust donné l’ordre qui y estoit neces- 

_saire: qui fust cause qu’il se resolut, quoy qu'il en 
deust réussir, de desployer ses vertus et se faire craindre 
et obeir. 

Et pour y parvenir, il feist assembler tous les capi- 
tainnes en chef, ausquels il feist entendre son inten- 
tion, sans oublier toutes les remonstrances qui luy 
semblerent necessaires pour coupper chemin à telles 
indignitez, et qu’il ne les pouvoit plus tolerer.'Et tout 
en l'instant leur fut faicte lecture de l’ordonnance 
qu'il vouloit faire publier, pour le fait des armes, dès 
le mesme jour, et des peines qui y estoient indic- 
tées (1) à tous ceux qui y voudroient contrevenir.: De 
quoy personne, de quelque qualité qu’elle fust, n'estoit 
exempte ny exceptée, eussent-ils esté ses parants. 

Eulx, congnoissants son humeur, et qui avoient bien 
pezé et meurement consideré ses remonstrances sur 
le dangier que apporteroit au service du Roy la con- 
tinuation d’une si desbordée licence, qui leur pourroit 
estre imputée, luy requirent qu’elle fust publiée au 
plustost, et que tous respondoient unanimement de 
leurs soldats, se repputants très-heureux d'estre com- 
mandez par ung si digne seigneur et valeureux che- 
valier , promettants faire si bon service au Roy sous sa 
charge, qu'il auroit occasion de s'en louer et con- 
tenter; avecques espérance que le grand credit qu'il 
avoit auprès de Sa Majesté feroit recognoistre leurs 
services ; de quoy ils le supplioient très-humblement. 


> . Li : « D - 
- Ce qu'il leur promist d’une très-cordiale affection, sur 


laquelle ils s'asseurerent; mais ils eussent bien desiré 

qu'il luy eust pleu moderer en quelque chose Ja ri- 
gueur qu’il avoit tenue aux monstres dernieres. 

« Comment! dist-il, estes-vous esclaves de l'argent ? 

Je vous advise que vous ne ferez jamais acte digne de 

_ vertu, si ce vice vous domine; car l’avarice et l'hon- 

neur sont incompatibles. Faictes seulement bon et 

fidele service, et vous remettez en moy de la recom- 

pense. Mais sur-tout prenez garde de ne me faire 


trouver en les testifliarit, menteur ny donneur de pa- 


rolles, principalementàungsi grand Roy; et faites estat, 
mais très-resoln, que de tout ce que j'establiray et or- 
donneray en ceste ville, je ne m'en retracteray jamais; 
et plustost la mort. » À quoy ils acquiescerent, et luy 
offrirent, en toute humilité, service. Ainsi, au conten- 
tement d'un chacun, l'assemblée se leva. 4 

Et estoient les noms des capitainnes, tous des vieilles 
bandes françayses, tels qui s'ensuivent, à trois cents 
hommes pour enseigne : 

Les capitainnes Gourdan , Haucourt, La Cahusiere, 
Bahuz, Pierre Longne, Vicques, La Volvenne, Ver- 
dun, Abooz, Soleil, Sainte Marie, Ambres, La 


Grange, Glenay, Favas, Ambures, Roiddes, Vogue- 


demar, Bethune, La Molle, La Mothe-Gondrin, Sal- 
cede, Sainte-Colombe et Bonnavin, qui tous acqui- 
rent, par leur vertu et saige conduite en ce siege, 
louange et repputation d’éternelle memoire. 


Sur tous lesquels, et leurs compaignies, comman- 


doit en estat de sergent-major le capitainne Nicolas de 
_Bragme, que M. de Guyse y avoit instalé; qui estoit 
une fort honorable charge : mais, vaincu d’avarice et 
‘de presomption, il en abusa; dont mal luy en print, 
comme nous dirons. 

CHAPITRE IL. 


Fermeté de M. de Vieilleville à maintenir le bon ordre dans 
la garnison de Metz. 


Les choses ainsi à souhaict composées, ils disnerent 
tons avecques luy, comme aussi firent les sieurs de 
Biron, de Guron et de Montendre, lieutenant, ensei- 
gne et guydon de la compaignie de M. le prince de 
“ La Roche-sur-Yon, qu'il avoit retenue exprès à Metz 
pour avoir quelques forces de son costé; et avoit en- 
= voyé querir à Verdun la compaignie de chevaux li- 
» giers de M. le comte de Sault, qu'il y amena luy- 

mesme à toute joye avant le partement de M. de 

Gonnor. Et oultre ce, M. de Lanques, capitainne de 
cent harquebuziers à cheval, qui estoit demeuré en 
L garnison à Metz, s'estoit venu presenter à luy pour 
ñ luy faire très-humble service, avec offre de sa vie; et 
A . n’en fist pas moins le sieur de Mesvretin, lieutenant 
_ des cent chevaulx ligiers de M. de Gonnor, qui es- 
…._ toient aussi demeurés du reste du siege, les ayant 
—_ tous deux fort dextrement gaignez. 

- Et après disner l'ordonnance fust publiée, premie- 
rement à la porte de son logis, en la presence des ca- 
“ pitainnes cy-devant nommez, puis par les carrefours 
… et aux trois places de la ville. Et quand elle fust pu- 
2 _bliée en la grande place, qui se nomme le Champ-Pas- 
saige, toute la cavallerie susdicte estoit en bataille 
- avecques ses chefs; qui fist cognoistre à tous la vo- 

lonté qu'un chacun avoit de luy porter obeïssance, 
mais bien davantaige, car les plus mutins et reves- 
_ches furent surpris par ceste veue de si grande frayeur, 


qu'ils excitoient les aultres à faire joug à ceste ordon- 


nance, prevoyants le moyen qu'il avoit de bien chas- 
tier les autheurs d’une sedition. 

En laquelle place il se voulut bien luy -mesme 
trouver, sur son brave cheval Yvoy, au milieu de sa 


garde, vingt-cinq de chaque costé, des plus beaux 


hommes que le comte de Nanssau luy avoit envoyez, 
choisis en trois regiments de lansquenets, qu'il faisoit 
merveilleusement beau veoir avec leurs belles hale- 
bardes à longues dagues, et de nouvelle façon, ac- 
coustrez à leur mode et de ses couleurs jaulne et noir, 
desquelles il ne changea jamais, car madame de Vieil- 
leville les luy avoit données estant encores fille, du 
nom de mademoiselle de La Tour. 


Il ne se peult dire au reste de quel respect ceste or- 


donnance fut observée et obeye; car, de deux mois 
après la publication d'icelle, il ne s'esmeut une seule 
querelle, fors de deux soldats qui au jeu se castille- 
rent, dont l’un tua l’autre en plaine rue; mais tous 


deux, tant le mort que le vif, furent decapitez pour: 


servir d'exemple : et poursuivit M. de Vieilleville si 
vivement ceste execution, qu'il contraignit le capi- 
tainne Pierre Lanque de representer à justice le sol- 


dat vivant, qui estoit de sa compaignie et retiré chez 


luy, sur terribles peines; qui n’y faillit pas, encores 
qu'il fust des plus capricieux de toute la garnison, et 
l’amena luy-mesme au prevost avant l’heure expirée, 
après ce rigoureux commandement ; lequelsoldat veit 
_trancher la teste à celluy qu’il avoit tué, et passa de 


. 
1 RÉ _ RS nn ed ep LORS EE A Ds et, > = — cp tt sb 


chefs € US au 


Re EE 


. HENRI 11. [1553] 133 
mesme incontinant après. Ce brave traict de justice 
humilia merveilleusement les soldats, et le fist beau- 
coup redoubter. 

CHAPITRE III. 


Sa sévérité à faire punir les coupabies. 


Ir fut adverty que quelques soldats, sous ombre 
d’aller tirer par les champs au gibier, se jectoient 
sur les marchands qui apportoient vivres en Ja ville, 
et les desvalisoient de l'argent de leurs marchandises. 
Il en fist attrapper trois sur la mynuict en leurs logis; 
et tout à l'instant, sans bruict, furent presentez à la 
question , qu’on leur donna si roïdde , qu’ils accuserent 
sept de leurs complices, lesquels furent pris chaude- 
ment (car en leurs licts), estant luy-mesme en per- 
sonne en toutes ces captures, avec sa garde, et quel- 
- que nombre de harquebusiers ; car il ne s’en vouloit 
* remettre au prevost ny au sergent-major, se defhiant 
… de leur prudhomie, bien qu'ils fussent presents, ayant 
- oppinion qu'ils les eussent plustost faict évader que ar- 
- - rester, selon leur coustume, et pour de l'argent. 

Ces voleurs, au nombre de dix, furent amenez se- 
crettement et à la mesme heure en son logis, trouvez 
saezis d’escharpes rouges, criants à la rencontre des 
marchands, par leur propre confession, Bourgoigne ! 
Bourgoigne! quatre marchands qui leur furent re- 
presentez, et recognus ; leur procès faict et parfaict ; 
trois d’iceux condamnez à estre rompus sur la roue, 
et le reste pendus et estranglez. Et aflin de n’estre 

poinct importuné par leurs capitainnes qui les eussent 
peu requester, Car c'estoient soldats de valeur, l'exé- 
cution en fust faicte à huict heures du matin du jour 
ensuyvant. De quoy tout le monde fust grandement 
estonné (car l'ordinaire des executions de justice est 
après midy ), et principalement leurs capitainnes, qui 
en sceurent plustost la mort que l'emprisonnement, 
qui estoient La Molle et Bonnavin. » 


De cela s’ensuivit une ordonnance qui fust publiée 
à son de tambour et cry public, que tous soldats 


h’eussent à sortir de la ville, pour quelque occasion 
que ce fust, sans son congé et passeport, sur peine de 
la vie; et deffence aux gardes des portes de les laisser 
passer, sur mesme peine, de quoy les caporaux se- 
roient responsables : ce qui fut fort soigneusement ob- 


‘servé; dont advint ung fort grand repos et utilité à la 


ville; car les marchands voyants la seurté y estre telle, 


y amenoient des vivrés de toutes parts en grande abon- 


dance ; et de toutes sortes. ù 

Ceste grande justice donna une tremeür merveil- 
leuse à toute la garnison; et ce qui le rendoit plus re- 
doutable et mieux obey, provenoit de ce que, à ses 
mesmes domestiques, il estoit plus rigoureux qu'aux 
aultres ; car l’un de ses lacquais , qui l’avoit servy sept 
ans, pour avoir seulement donné l'alarme à toute la 
ville environ minuict, voulant forcer le logis d’une 
paillarde , fust pendu et estranglé le lendemain matin 
sans misericorde, devant la maison où il avoit commis 
l'insolence ; et l’un de ses cuisiniers ou pasticiers, qui 
s'estoit marié à Metz, tenant cabaret, pour avoir en- 
frainct une aultre ordonnance de n’aller audevant des 


paysants apportants leurs denrées en la ville, mais les 

laisser venir en la place du Champ-Passaige pour les 
debiter et vendre, eust l’estrapade, c'est-à-dire trois 
traicts de corde bien roiddes; et estoit si haulte qu’il 
en cuyda mourir; pour le moins, ses membres luy fu- 


_rent toute sa vie inutiles. 


VARAAVUV VV VAN AAA AAA AAA AAA AAA AV AU TAN 


CHAPITRE IV. 


M. de Vierlleville reçoit les plaintes des habitans contre La 
garnison. r 


IL n'y a qui ne saiche qu'en une ville assiegée les 
capitainnes ausquels le lieutenant de roy donne des 
cantons ou quartiers en garde avec leurs compaignies, 
n’en soient exactement soigneux , aflin d'avoir cest 
honneur de luy venir rapporter soir et matin, et à tou- 
tes heures, ce que l’ennemy a entrepris sur Les fossez 
ou murailles qui leur sont commises, et la prompte 


: et vive resistance qu'ils y ont faicte, sur esperance 
de quelque remuneration , ou pour le moins d'une 


louange ; mais il ne fault poinct aussi doubter des 
forces et violences qu'ils exercent parmy ceste charge ; 
car ils contraignent leurs hostes , quelquefois avecques 
le baston, de venir aux remparts charger ou porter la 
hotte jour et nuict; mais Dieu sceyt quel mesnage ils 
font cependant en leurs maisons avec leurs femmes et 


filles, et n’y va rien moins que de leur vye si elles en 
= font plainte : pour lesquelles s’approprier , il se trouve 


souvent des peres et maris tuez, que l'on faict acroire 


 - : 

Par ceste impieté, qui n’est que toute gaillardise 
entre les gens de guerre, il se trouva environ six-vingts, 
que femmes que filles, dérobbées durant le siege, que 
les capitainnes et ‘soldats tenoient cachées, comme 
prisonnieres, en chambre, qui respondoient avec me- 
naces à leurs peres, maris et freres, qu'elles estoient 
mortes; et quelque plainte qu'ils en fissent à M. de 
Gonnor, ils n’en sceurent jamais avoir la raison, pour 
_n’avoir eu peult-estre la hardiesse de commander ou- 
verture estre faicte des logis, craignant quelque sedi- 
- tion qu'il n'eust peu appaiser, ou bien qu'il partici- 
poit au butin; car il en estoit de grand vie (1), encores 
qu'il en eust une qu’il permettoit impudamment estre 
appellée madame de Gonnor; ou que, voulant forcer 
les capitainnes à ceste raison, ils luy eussent pu dire 
qu'il leur en monstroit l'exemple, et qu'il falloit que 
la justice commenceast par soy-mesme: car il la tenoit 
contre le gré de sa mere, et en estoit le pere mort de 
desplaisir , la luy ayant ravie ung mois ou deux après 
qu'il fust instalé au gouvernement. 


Ceux-cy, voyants la magnanimité et grandeur de 


couraige de M. de Vieilleville, accompaignée d'une 
_ certaine et comme divine rondeur de conscience qui 
_ n'espargnoit jeunes ny vieux, domestiques ny estran- 
giers, nobles ny aultres, par une admirable et incor- 
ruptible integrité de justice, consulterent par en- 
semble de luy presenter une requeste, aux fins de 
recouvrer ce qu'ils avoient de plus cher. Et se trouve- 
rent, suyvant ceste resolution, ung matin, leur re- 
monstrance en main, si à propos, qu'il n’estoit venu 


(1) De grand vie : affamé, 

encores ung seul capitainne à son lever. Laquelle 
ayant leue , « Comment, dist-il, voicy desja la demie- 
année quasi expirée que je suis en ceste ville, avez- 
vous tant attendu à poursuivre la reparation de ce: 
tort qui est des plus grands que l'homme sçauroit re- 
cevoir? » 

À quoy ils respondirent qu’ils n’avoient osé plus- 
tost, craignants d’estre repoussez en leur plainte, ainsi 
qu'il leur estoit advenu souvent du temps de M. de 
Gonnor. « Vrayment, dist-il, j'ay peu d'occasion de 
me louer de vous, d’avoir balancé ma conscience avec 
celle de mon predecesseur. Toutesfois contentez-vous 
que, premier que je dorme, je vous feray faire raison 
de vos honneurs que l’on vous détient ainsi miserable- 
ment, pourveu que vous sachiez les lieux où elles 
sont. » À quoy respondit l’un d’entre eux nommé 
Bastoigne, qui y avoit sa femme et sa sœur, et celle 
de sa femme, trois fort belles personnes, et de vingt- 
cinq ans seulement la plus aagée, qu'ils le sçavoient 
maison pour maison.— Retirez-vous donc aux vostres, 
_et vous trouvez sur les neuf heures du soir ceans, et 
je les vous remettray toutes entre mains, ayant choisi 
une telle heure affin que les tenebres (car c’estoit en 

octobre) couvrent la honte de vos parentes et la vos- 
tre; car si elles sortoient le jour à la veue d'un cha- 
cun, elles en seroient à jamais remarquées; et tenez 
la chose secrette jusques à l'heure dicte, de peur. 
qu’on ne les escarte. » Ainsi s'en vont ces pauvres ha- 
bitants, louants Dieu de toute affection de leur avoir 
* donné ung tel et si debonnaire gouverneur. 

M. de Vieilleville, pour executer une si saincte et 
» Jouable entreprise, commanda aux capitainnes Gour- 

dan, Sainte-Colombe, Salcede, Sainte-Marie, Am- 
bres, Vicques et Ambures, qui luy estoient vouez à 
la mort et à la vie, de luy fournir entre huict et neuf 
heures du soir cent harquebuziers chacun, oultre les 
gardes ordinaires, et les mener en personne en sept 
les plus grandes rues de la ville, qu’il leur nomma, et 


y poser des corps de garde le long d'icelles, de qua- 


tre cents pas de distance entre chacun; plus au sieur 


de Guron, enseigne de la compaignie de M. le prince 


de La Roche-sur-Yon ( car M. de Biron s'en estoit allé 
à la Cour) de mener sa compaignie en la place du 
Champ-Passaige, montée et armée, et s'y tenir en ba- 
taille jusques à son premier mandement ; au sieur de 


Mesvretin, la sienne, en la place devant la grande 


eglise; et au sieur de Lancque, aussi ses cent harque- 


buziers en la petite place : qui furent tous prests à 


l'heure dicte. 


‘ 

CHAPITRE V. 


Exemple de sévérité et de justice. 


Les postulants ne faillirent de s'y trouver pour le 
conduire aux maisons où estoient celles qu'ils cher- 
choient. Et voyant toutes choses preparées’et les ad- 
venues si bien bouchées que personne ne pouvoit es- 
chapper, il'attacque, de premiere abordade, le logis 
du capitainne Roïddes, avec ses gardes et aultre suicte 


de nombre de gentilshommes, qui tenoit la femme 

la porte dedans, ayant, auparavant donner l'alarme, 
faict entourer toute la maison. Le capitainne, qui 
desja se couchoit avecqués ses délices, se voulut mettre 
en deflence à ce bruit, mais il fut adverty que M. le 
gouverneur y estoit en personne ; qui l’estonna, et 
s'en vint jecter à ses pieds, luy demandant ce qu'il luy 
plaisoit, et en quoy il avoit forfaict : qui luy res- 
pondit qu’il vouloit avoir une poulle qu'il tenoit en 
mue il y avoit plus de huict mois. Le capitainne, qui 
sçavoit mieux faire que parler (car il estoit vaillant 
homme), ne comprenant pas ceste parolle, jure et 
regnie Dieu qu'il n’avoit poulle ,: coq, chappon, ny 
poulets en sa maison, ét qu’il n’en nourrissoit poinct. 
Toute l’assistance se print à rire de ceste sotte res- 
ponce; mesme M. de Vieilleville en modera sa colere, 
luy disant : « Malhabile homme que vous estes , n’a- 
vez-vous pas la femme de M° Pierre Le Coq? Est-ce 
aultre chose qu'une poulle ? Réndez-la-moy tout à 


- ceste heure, ou je vous feraÿ demain matin trancher 


la teste; et lé) jure et proteste sur mon honneur e et sur 
ina vié. » 

Un soldat, favori des siens, nommé Caussains, 
oyant ceste demande, sort promptement pour des- 
tourner la beste à vingt ongles, la faisant sortir par 
une petite porte qui respondoit en une ruelle fort es- 
troite; mais un lansquenet de sa garde, exprès posé 
là, les arresta tous deux : Caussains met la main à 
l'espée; le lansquenet, qui s'aidoit dextrement bien 
de la halebarde, luy faict voler l'espée et la dague 


des poings, et oultre ce, redoublant le coup, le porte 
"par terre, luy oste ses armes, et le battit bien ; dequoy 


on fut fort esbahy, car il estoit brave et furieux soldat 


* 

qui avoit combattu deux fois en duel, tousjours vain- 
queur et sans blessure, fort dispos de sa personne, 


bondissant comme un chevreuil, et très-adroict aux 


armes, qui se faisoit au demeurant redoubter en toute 
la garnison par sa valeur; mais pour ceste fois il prac- 
tiqua le trèsancien departement des plus nobles armes 
que l’on donnoit jadis aux nations principales de la 
chrestienté, qui estoit, aux Français la lance, aux 
Suysses la picque, aux Poullonnais l’espée à deux 
mains , archiers d'Angleterre , pistolliers de Dane- 


march, aux Italiens l’espée et le poignard, aux Hes- 


paignols l’arquebuze, et aux Allemands ou lansque- 
nets la halebarde;.car, en moins de quatre desmarches, 
il luy fist perdre toutes ses escrimes ; et S'il ne l'eust 
requis de la vie il l’eust assommé de last (1), mais il 
n’en endossa seulement que trois où quatre coups, le 
laissant en un très-piteux estat; car, d'entrée de com- 
bat, il l'avoit blessé en la teste, sur l’espaule et en une 
main, de la dague et de la garde de sa halebarde. 
Durant ce combat, la femme se sauve de vitesse chez 
son mary, tesmoignant par ceste fuitte son innocence 
et la force faicte à son honneur. Ce que rapporté à 
M. de Vieilleville, il fist lascher le capitainne Roïddes, 
que l'on menoit desja prisonnier pour estre decapité au 
poinct du jour. MT 
Le reste des capitainnes, advertis de tant de corps- 
de-gardes et de ce collere, demeurerent tous entre- 
dicts, ne pouvant imaginer l’occasion qui l'avoit en- 
flammé ; mais on leur rapporte que c’estoit à cause des 


femmes que l’on detenoit concubinairement par force. 


Les coupables, effrayez de ce rapport, et qu'on leur 
(1) De l’ast : du bois de la hallebarde. 

avoit dict que le capitainne Roiddes' avoit esté tué à 
cause de La sienne, pour ne tomber en tel inconve- 
nient, ouvrent les portes aux leurs, et les font sortir 
en diligence de leurs maisons : si bien que l’on ne 
voyoit que femmes et filles par les rües, qui se reti- 
roïent à course chez leurs peres et maris. Ce nonob- 
stant, M. de Vieilleville voulut estre conduit par toutes 
les maisons et les visiter, gour contenter les habitants; 
qu'ils trouverent ouvertes et vuides de toutes gens. En 
quoy il passa six bonnes heures : et après avoir licentié 
toute la cavalerie, et faict rompre les corps-de-gardes 
extraordinaires, il se retira, entre trois et quatre après 
minuict, en son logis pour se reposer ; aussi que de 
toutes parts vindrent advertissements ausdicts habi- 
tants, en sa presence, que ce qu'ils cherchoient s'estoit 
RRN en leurs maisons. 

De ce bien il en nasquist un aultre, que vingt et 
deux religieuses de bonne part et d’ancienne noblesse 
du pays de Lorraine et d’ailleurs, que les grands de 
l'armée avoient enlevées, durant le siege, des abbayes 
de Sainct-Pierre, Saincte Glossine , des Pucelles , 
Sœurs Collettes et de Saincte-Claire, et puis données, 
se retirants en France, à leurs favoris, se sauverent 
quant et quant par ceste esmeute, et se vindrent ren- 
dre, contre toute esperance, en leurs monasteres et 
couvents. Dequoy il receut infinis remerciements de 
plusieurs gentilshommes lorrains ausquels elles appar- 
tenoient, avec offre de leur vie quand ils en sceurent 


la nouvelle; car on n’avoit jamais sceu descouvrir le 
- lieu où elles estoient prisonnieres, et les tenoit-on 


mortes ou menées en France ; car elles estoient fort 


belles. 

CHAPITRE VI 


M. de Vieilleville nomme un maître échevin de Metz. 


Is y avoit sept races de A RE en la ville de 
Metz , qui de toute ancienneté, et par octroy et pri- 
vilege special de l'Empire, avoient usurpé l'estat de 
maistre-eschevin sur tout le reste des habitants, qui est 
le supresme de la ville, et jugeoient en dernier ressort; 
que si quelqu'un des habitants en vouloit apeller en 
la chambre imperiale de Spire, les aultres six pour- 
suivoient cest appel à vive force, et se bandoïent con- 
tre l'appelant jusques à le ruiner, car ils estoient riches 
et de grand moyen ; de sorte que cela revenoit à une 
espece de tyrannie, d'aultant que personne ne leur 
osoit contredire ; et duroit l'exercice de cet estat seu- 
lement un an, auquel nul autre ne pouvoit aspirer ny 
parvenir s’il n'estoit des susdictes sept races ; el les ap- 
pelloit-on les sept Parraiges, mesme leur secretaire 
s'appelloit le secretaire des sept. Mais bien plus, ils 
estoient si enflez de la gloire de ceste préeminence, 
que, quand on baptisoit leurs enfants, le baptesme 


 finy, les parrains, par grande sottise, luy souhaittoient 


d’estre une fois en sa vie maistre-eschevin de Metz, 
ou pour le moins roy de France; et avoient pour as- 


sistance treize conseillers qu'ils choisissoient à leur 


poste, et par faveur les faisoient continuer tant qu'il 


_ leur plaisoit, excluants un grand nombre d'honnestes 

citoyens de tels grades et honneurs, et le plus souvent 
les vendoient. 

Mais M. de Vieilleville, voulant abolir ceste espece 
de tyrannie et leur faire perdre la douce memoire de 
leur ancienne liberté, qui les pouvoit tousjours nour- 
rir en quelque esperance du recouvrement d'icelle, et 
avoir perpetuellement la grandeur et support de l’Em- 
pire en la fantaisie, attendit le temps de la création 
du maistre-eschevin pour leur en faire entendre son 
advis. À laquelle création il y avoit bien des fanfares 
et plusieurs grandes ceremonies ; car tous les habitants, 
nobles et aultres, ce jour-là estoient en allaigresse et 
yvrognerie , à la mode du pays, feux de joye partoutes 
les rües, trompettes et haulthbois. Et le maistre-esche- . 
» vin,seretirant du palais en son logis le jour de sa créa- 
_ tion, jectoit à poignées de l’argent par les rües et de- 
dans les boutiques, le peuple criant: Vive monsieur 
_ le maistre-eschevin! La cloche qui s'appelle la Muette 
sonnoit à grand branle quasi tout ce jour-là, qui est 
£. si grosse qu’elle estourdit la ville ; car elle et le grand 
… clocher qui la loge appartiennent à la ville, et non 
- aux chanoines, encores qu’il tienne à la grande eglise, 
… estant celuy où sont leurs cloches pour le service di- 

- vin de l’aultre costé. | 

Un mercredy après disner, dont le lendemain se de- 

voit créer le maïstre-eschevin, tous les gentilshommes 


… des sept Parraiges se vindrent presenter devant M. de 


Vieilleville , qui pouvoit faire nombre de soixante, en 
assez braveéquippage, mais approchant plus de lagros- 
_siere mode de la Germanie, que du yes français, 


À Garbe; mot italien qui veut dire bon ton, bonne grâce, 


L 

auquel le maistre-eschevin qui sortoit d'année, parla 
de ceste façon : En 5% 
« Monseigneur, nous sommes venus vous supplier 
très-humblement de nous tant honorer que de vous 
trouver demain au palais à l’election que nous avons 
deliberé faire d’un maistre-eschevin de Metz, suivant 
nostre coustume et les anciens statuts à nous octroyez 
il y a plus de sept cents ans, par special privilege du 
Saint-Empire, et confirmez par les très-sacrez em- 
pereurs qui ont regné depuis ce temps-là, n'ayants 
voulu entrer en ceste création sans estre favorisez de 
vostre assistance, de laquelle le maistre-eschevin qui 
doit estre esleu s’en trouvera plus honoré, et en con- 
duira plus heureusement sa charge. » À quoy M. de. 
Vicilleville respondit ainsy : « Il me semble, mes amis, 
que vous devez plustost me demander si j'ay agréable 
ceste création, et si elle prejudicie en rien à la gran- 
deur du Roy et à son service, que de me prier d'y 
assister ; car Sa Majesté ne trouve nullement bon qu'il 
se fasse aucune chose en ceste ville qui contrevienne 
ou qui rabbaisse son authorité; ce que faict directe- 
ment ceste vostre entreprise, puisque vous la voulez 
tenir des empereurs, avec lesquels il n’a rien de com- 
mun, principalement avec Charles d'Austriche qui luy 
est mortel et capital ennemy , ayant tasché, par tous 
moyens qui ne vous sont incognus, de rendre la pro- 
tection qu'il avoit embrassée de l'Empire, odieuse à 
toute la chrestienté, et faict, oultre ce, tous ses efforts 
de luy ravir ceste ville, de laquelle les princes elec 
teurs et tous les Estats de la Germanie luy avoient 
. faict present, pour le remunerer en partie de la liberté 
qu'il leur avoit acquise par la force de ses armes, les 

mettant hors de la servitude en laquelle ils estoient 
reduicts par la tyrannie de celuy que je viens de nom- 
mer. Doncques ne trouvez estrange si je casse et an- 
nulle tout ce qui se faict de par luy ét en son nom. Et 
vous deffends , sur la vie, de passer plus oultre en ceste 
vostre eslection ; car tout presentement j'en veux eslire 
et nommer un qui tiendra son estat de l’authorité du 
Roy, et luy feray prester, en vos presences, le serment 
de fidelité à la couronne de France. D'aultre part, 
vous alleguez qu’il y a sept cents ans que ce privilege 
vous est confirmé par les empereurs. Quelleapparence 
y a-t-il que sept lignées jouyssent perpetuellement 
de cest estat, et que cent ou six-vingts honnestes fa- 
milles, qui sont de toute ancienneté en cèste ville, en 
soient, par vostre tyrannique usurpation, excluses et 
privées ? 

» À ceste cause, j ordonne que Michel Praillon, qui 


_est un fort honneste bourgeois, et très-affectionné au 


service du Roy, soit maistre-eschevin de Metz pour 
ceste année, et dès à présent je le nomme et éstablis 
pour tel. Que si demain vous venez au palais pour 
veoir proceder plus amplement à sa création, vous y 
serez receus comme nobles citoyens de la ville, sim- 
plement et sans aultres presidents de qualité, et m'y 
trouverây pour cest effect: aussi que je veux desor- 
mais vous faire perdre à tous le goust et l'appetit de 
ces mots de très-sacré Empereur , très-sainct Empire 
et Chambre imperiale de Spire ; que vous avez si sou- 
vent en la bouche, et y mettre en leur place ces braves 


_moms de Roy très-chrétien, très-redoutable Majesté 
_Roÿale, l'invincible Couronne de France, et la Cour 


 Souveraine du parlement de Paris ; et.sur ceste con- 
| 27 | 19 

clusion, qui est irretractable, et qui ne se peut forcer, 
retirez-vous en vos maisons jusques à demain que vous 
orrez sonner la Muette. » | 

Il est impossible d'exprimer de quelle angoisse cest 

arrest transpercea le cœur de toute ceste trouppe, 
mais de telle force et violence, qu'ils devindrent comme 
muets ; car un seul d'eux ne sceust advancer une seule 
parolle pour servir de replique: ce qu'il ne falloit 
trouver estrange, veu le grandissime subject qu ils 
avoient d'en tomber malades jusques à la mort, se 
” voyant ainsy perdre, en moins d'un sixte d'heure (1), 
la possession si authentique d’un tel privilege, duquel 
ils avoient jouy l’espace de plus de sept cents ans sans 
aulcun contredict, et se retirerent avec un merveil- 
Jeux silence, sans faire bruict, fors que des pieds, en 
prenant congé. Alors je dis au maistre-eschevin, nommé 
Androuyn, desja fort ancien, qui avoit esté nourry as- 
sez long-temps en la cour de l'Empereur, qu'il de- 
voit bien amener avec luy le grand doyen de l'église 
de Metz, Brimeval, qui est imperial pour la vie, pour 
plaider sa cause; mais il me respondit que le chan- 
cellier de l'Empereur, Granvelle, n’y eust de rien 
servy, et qu’il cognoissoit M. de Vieilleville et ses re- 
solutions ; aussi qu’il ne pensoit pas qu'il cassast ces 
vieux statuts de luy-même, mais qu'il en avoit com- 
mandement exprès du Roy. Et sur l’asseurance que je 
luy donnai du contraire, et que, de soy-mesme et de 
sa seule authorité, il faisoit ceste translation de l’es- 
chevinaige sans en avoir aucun commandement ; il 
broncha; et sans ceux qui le cotoyoient, il fust tombé 
par terre ; si bien qu'il le fallust porter en son logis et 


_() D'un sixte d'heure : de la sixième partie d’une heure. . 

mettre au lict, où au bout de deux jours il mourut en 
bon et vray patriote, zelateur de la manutention des 
statuts de sa cité. Mais à muance de seigneurs, chan- 
gement de loix, principalement quand cela  advient 

* par la force et par les armes, qui extirpent du tout en 


tout la memoire des predecesseurs, pour y enraciner 
celle de leur nom. 

CHAPITRE VII. 


Fétes données aux principaux habitans de Metz par M. de 
V’ieilleville. 


Le lendemain, M. de Vieilleville se trouva au pa- 
lais pour la création du maïstre-eschevin, où pas ung 
des sept parraiges n’assista, légitimement excusez par 
l'extrême maladie du sieur Androuin, dernier pos- 
sesseur de l’estat. Et en ceste assemblée Michel Prail- 
lon fust proclamé maiïstre-eschevin avec toutes les cé- 
rémonies accoustumées, sous l’authorité du Roy, pres- 
tant le serment de fidelité à Sa Majesté et à la cou- 
ronne de France; la resjouissance encore plus grande 
par les habitans, de veoir cet estat reduict à la bour- 
geoisie, avec esperance d'en pouvoir estre honorez 
quelquefois en leur vie. Et ne fault demander si la 
Muette eust. bien des affaires. "oi 

Et parce que Michel Praillon fut surpris, car plus- 

_tost eslu qu'adverty, et qu’il ne peut donner l’ordre 

au festin accoustumé en telle création, M. de Vicille- 
“ville festoia la compaignie qui de toute ancienneté y 
| 10. 


148 [1553] MÉMOIRES DE VIEILLEVILLE. 


devoit estre appellée : qui sont, l’evesque quand il se. 


trouve en la ville, les princier, grand doyen, chance- 
lier, archidiacre, et aultres dignitez avec tous les cha- 
noines.de la BrouRe église ; les traeze, les sept par- 
raiges, et les plus notables bourgeois, ausquels il” 
adjousta une vingtaine de ses plus favoris capitaines. 
M. le cardinal de Lenoncourt, evesque de Metz, s'en 
excusa, parce que son nepveu, le sieur de Maleroy, 


devoist estre créé maistre-eschevin, suivant les anciens 


statuts, faché extrêmement de les veoir abolis, disant 
qu'on les avoit ostez de la noblesse pour y surroger 
les vilains : et s’en alla le mesme jour, de raige et de 


despit, en une maison épiscopale nommée Vich, dis- 


tante de Metz de huict lieues. Mais on ne laissa pas 
de faire très-bonne chere, et de boire à la bonne santé 
du Roy. Le festin fut très-somptueux, et selon sa 
mode accoustumée de traicter. Il estoit de douze plats 
garnis, et à chasque service, auheu de violons et de 


haultbois, l'on oyoit une scopeterie de deux cents 


harquebuziers par dehors, en la cour du logis, qui 
faisoient filer leurs harquebuzades jusques à ce que le 


- service fust assis; ung maistre d’hostel pour chaque 


plat, pour éviter la longueur. En quoy toutes choses 
furent si bien conduites par la providence du sieur de 
la Besnerie, premier maistre d’hostel, que la compai- 
gnie en eust ung merveilleux contentement, pour 
n'avoir jamais veu une telle magnificence. 

Et pour rendre ce festaige agréable à tous, et qu'il 
en fust memoire, ilexempta, incontinant après disner, 
tous les chanoines de Metz en général , dont il ya 
trois colleges, les traeze, et plus de soixante maisons 
bourgeoises, et toutes les veuves, de plus loger gens 


1 

de guerre, de quelque qualité qu'ils fussent, tresoriers, 
commissaires et controlleurs des guerres, d'artillerie, 
des reparations ny aultres, commandant au grand 
mareschal des logis de la ville et fourriers de toutes 
compaignies , tant de cheval que de pied, de faire res- 
serrer leurs soldats et changer de quartiers, aflin d’en- 
tretenir son ordonnance. La pluspart de l'assistance se 


- mist à genoulx pour le remercier d'une si grande 


courtoisie et gratuite; car ils estoient merveilleusement 
fatigués de leurs hostes, benissants à haulte voix, et 
louants de ceste heureuse journée, et de la création du 
nouveau maïstre-eschevin, qui leur avoit apporté ceste 
inesperée beatitude et felicité. 

Ceste volontaire exemption de logis ; l’industrieuse 
recousse des femmes et filles ; la remise de l’eschevi- 
naige en la bourgeoisie , avec l'administration d'une 
tant équitable justice, par laquelle le moindre de la 
ville trouvoit promptement sa raison contre le plus 
grand, rejectant toute acception de personne , gaigne- 
rent de telle façon les cœurs des habitans, qu'ils ou- 
blierent les regrets de leur liberté, et ne pensoient 
plus que à devenir bons Français. Et pour se faire 
congnoistre tels, ils accuserent à M. de Vieilleville 
quelques-uns des leurs, qui dréssoient des memoires 
pour envoyer à: la Chambre imperiale de Spire, et 
aux Estats de l'Empire, se plaignants des torts que 
leur faisoit le gouverneur de Metz; et qu'il avoit sup- 
primé et aboli l’estat de maistre eschevin ; lesquels-fu- 
rent surpris de nuict en ung logis, transcrivant enco- 
res leurs mynutes, et constituez prisonniers au nombre 
de six. L’autheur de ceste despesche, et celluy qui 
portoit la charge de faire le voyaige, portant beau- 

coup d'aultres instructions, faulces toutesfois, furent 
menez la nuict-en tel lieu que l’on n’en entendist onc- 
ques plus parler; car ils. furent noyez. Aux’ aultres 
quatre, qui estoient gentilshommes, on fist une fort ri- 
‘goureuse reprimande, et que s'ils retomboient de leur 
vye en pareille faulte, on les jecteroit en la rivicre, 
avec confiscation de leurs biens, et bannissement per- 
petuel de toutes leurs familles et races hors de la ville 
et pays messin ; et que quand le gouverneur les foul- 
lera en quelque chose, c’est au Roy qu’il se fault aller 
plaindre et non ailleurs : aussi qu'ils avoient fort mal 
entendu le traict de l’eschevinaige ; car ce n’est pas l'a: 
bolir ny le supprimer que de le transferer en aultre 
main. Et pource que leurs memoires*et instructions, 
qui furent-tout en l'instant bruslez en leur presence, 
. estoient faulces, et qu'ils: attaquoient l’honneur de 
M. le gouverneur, ils en furent: quictes pour une re- 
Cognoissance et confession qu'ils firent de leur faulte, 
el à genoux, sans -rien-escrire toutesfois ny enr egis- 
trer, puis renvoyez avec serment d'estre pour l’adve- 
nir meilleurs Français, ce-qu'ils prômirent; se sub- 
meltants à toute rigueur de justice si jamais De ils 
tomboient en ceste oubliance. : + 
RAC | 

CHAPITRE VIII. 


LA 
Exploits de la garnison de Metz. 


Si M. de Vieilleville polissoit bien le dedans de là 
ville, il purgeoit de mesme la campaigne de tous cou- 

reurs, voleurs et picoureurs; car il avoit dressé ung 
estat par lequel il faisoit sortir à tour de roolle, par 
sepmaine, soixante salades et deux cents harquebu- 
ziers, pour aller à la guerre, aux lieux où il les fai- 
soit conduire par experimantez capitainnes, guydez 
par surs et capables guydes; et estoit si fidellement 
servy en ses advertissements , qu'ils s’en revenoient 
tousjours avecques la victoire, nombre de prison- 
miers et riches butins. Travaillant de telle sorte les 
garnisons de Théonville , Luxembourg, Arlon, la 
maulvaise Aisse, le mont Saint-Jehan, et jusques à 
La Marche-en-Famine, que depuis le mois de may 
1552, qu’il entra en son gouvernement, jusques en 
febvrier ensuivant, il se trouva plus de douze cents 
ennemis morts, et n’en perdismes jamais que six- 
vingts-dix. Aussi n’y envoyoit-il pas des bisoignes et 
fiolants ; mais luy-mesme prenoit la peine de les choi- 
sir à la myne et à la reputation, dès Le soir, pour les 
faire partir à la poincte du jour. Ce qui leur haulsoit 


le couraige et animoit à la vertu encores plus, de ce 


qu'illes nommoit tous par leur nom; et estoit ordi- 
nairement present au sortir de la porte, les recom- 
mandant aux capitainnes qui en avoient la charge. 
Quant au* prisonniers, il estoit dict par la capitu- 
lation d’entre luy et le comte de Mansfelt, qu'ils ne 
seroient gardez plus de trois jours, et seroient quictes 
de leur ranson en payant leur solde d’un moys, de la- 
quelle les deux gouverneurs certifñeroient, sous leur 
seing, la valeur et sans fraude, par le tambour ou 
trompette qui les viendroit requéster, et douze sols 
par jour pour toute despence : de façon que la guerre 
ne fust jamais si bien demenée aux forts de Bouloigne, 

ny en Piedmont, qu'elle estoit en ces Marchés-là : de- 
quoy nos soldats recevoient un grandissime plaisir et 
prouffit; car le comte de Mansfelt, voyant une si 
grande force conduicte par si aguerris capitainnes. 
que les nostres, avec l'instruction d’un chef si deter- ! 
miné, fust contrainct d'envoyer devers la royne de 
Hongrie, regente des Pays-Bas, pour avoir du secours: 
qui luy envoya le plus beau et le meilleur de tout ce: 
qu'elle avoit en son gouvernement , sous la conduicte - 
du comte de Maisgue. Et ce renfort arrivé, qui estoit. 
de huict cents hommes d'armes des ordonnances de 
Bourgoigne, et de sept ou huict enseignes de Wallons, 
la guerre s’eschauffa furieusement. Mais nous avions . 
tousjours du meiïlleur ; car M. de Vieilleville despen- 
doit si prodigalemént‘en espions, que les Bourgoi- 
gnous, Wallons mesmes, principalément d'un villaige 
nommé Maranges (1), luy donnoient des advis et si 
certains, que bien souvent il envoyoit pr andre les ‘en- 
nemys dedans leurs ambuscades. ; 

Et n’y avoit foire, marché, ‘assemblée, non pas dei 
nopces, qui se ns à quinze et vingt lieues de- 
dans le pays de l’ennemy, tirant en Flandres, que 
M. de Vieilleville n’y envoyast deux ou trois cents 
chevaux , avec aultant de braves harquebuziers, pour 
leur servir de hault-boys, et les resveiller. Et quand 
le comte de Mansfelt envoyoit après pour leur coup- 
per chemin, il n’avoit pas si-tost faict ce project que 
son voisin n’en fust adverty ; qui despescheoit incon- 
tinant nouvelles forces pour les soustenir et desgaiger; 
et c'estoit à telles rencontres qu'il se faisoit de belles 


() Maranges. Souvent, comme on l’a vu pire haut, on donnoit aux | 
Flamands le nom de ce village. 


dd 

armes, mais tousjours la victoire de nostre costé, tant 
nous estoit favorable la bonne fortune de M. de Vieil- 
leville. Et avons veu, pour ceste fois, amener à Metz 
trente charriots chargéz de toille de Hollande, de 
vins, de draps de laine et de soye, avec quarante ou 
cinquante marchands prisonniers, et aultant de gens 


- de guerre, que de cheval, que de pied, et à peu de 


perte. Dequoy il ne se fault esbahir ; car le capitainne 
Groze , sergent-major general des bandes françaises 
de deçà les Monts, qui menoit mieux les gens de pied 
que tout autre qui jamais de son temps s’en mesla, es- 
toit ordonné chef par M. de.Vieilleville en toutes ces 
factions et entreprises; et commandement à tous de 
luy obéyr, quels qu'ils fussent, et de ne rien entre- 
prendre qu'avec son conseil et meilleur advis. 

Le comte de Mansfelt voyant la fortune luy rire st 
mal, et qu’il ne faisoit entreprise qui peust réuscir 
selon son intention, et que, au contraire, la garnison 
de Metz endommageoit infiniment les pays et subjects 
de l'Empereur son maistre, sans y pouvoir donner 
ordre, avec perte ordinaire de beaucoup d'hommes, 
se desmist fort volontairement de sa charge soubs l'hon- 
nesle couverture de maladie, et laissa son gouverne- 
ment entre les mains du comte de Maisgue, qui l'ac- 
cepta à toutes joyes. Mais il n’y acquit pas plus d’hon- 
neur que son predecesseur, comme nous- dirons en 


sou lieu. 

CHAPITRE IX. 


L'évéque de Metz est privé du droit de faire battre monnoie, 


Le princier et le chancelier de la grande eglise de 
Metz donnerent advis à M. de Vieilleville, se ressen- 
tants de la gratuite exemption de leurs logis, que le 
cardinal de Lenoncourt faisoit informer secretement 
sur ses actions, et comme il avoit renversé beaucoup 
de choses en son gouvernement qui desrogeoient à la 
protection que le Roy avoit prise des villes imperialles 
. de deçà le Rhin, dont celle de Metz estoit la princi- 
pale, et beaucoup d’aultres deportements qui leur 
estoient incognus ; mais qu’ils l'en avoient bien voulu 
advertir pour l'obligation qu’ils ont à son service, en- 
cores que l’aultre soit leur evesque, aflin qu’il y prenne 
garde et qu'il donne ordre à ses affaires. Dequoy il les 
remercya, ne doubtant poinct de leur bonne volonté, 
et qu'il le cognoissoit il y a long-temps pour un grand 
remueur, comme ayant esté nourry quasi toute sa vie 
en cour de Rome; mais il leur demanda à qui se de- 
voit presenter ceste information, ou au Roy ou à 
l'Empire. ; 

Dequoy ils ne le purent resouldre, fors Qu'ils pen- 
soient que c'estoit au privé conseil du Roy. « Or, à 
qui que ce soit, dist-il, je luy veux donner encores 
plus de subject qu’il ne pense, pour ampliffer sa plainte 
etses memoires. » Et tout à l'instant il envoya querir 
les maistres des monnoyes, tant de l'evesque que du 

maistre-eschevin, qui avoient privilege, de toute an- 


cienneté, de battre et de forger de la monnoyeau coing 
de leurs armes, avec divises faictes à plaisir, pour per- 
petuer, quant au maistre-eschevin, sa memoire, et 
quant à l’evesque, pour illustrer sa maison. 

Eux arrivez, il leur remonstre qu'il a infinies 
plaintes des grandes malversations qu'ils exercent en 
leurs charges, dont luy-mesme s’est bien apperçu, car 
quelque payement que l’on fasse de l'argent de France, 
soit aux monstres des gens de pied, aux reparations, 
ou à la fonte de l'artillerie, et aultres despences pour 
le service du Roy, qui sont faictes en beaux escus, 
testons, demy-testons , sols, demy-sols, carolus et au- 
tres especes françaises, devant la huictaine expirée l'on 
n’en sçauroit trouver une seule : « Si bien qu'il est 
croyable, voire-tout évident, que vous ne faictes que 
commuer, altérer et billonner tout l'argent qui vient 
de France ; et ne void-on en leur place que jocondales, 
dalars, florins de Rhin, gros de Metz à la marque de 
l’evesque; bacses et aultres menues monnoyes de Lor- 
rainne et Metz, mesme de Bourgoigne, sur lesquelles 
vous faictes un infini proufhct, au grand detriment, 
voire pernicieuse ruyne de toute ceste garnison, et 
mespris du service du Roy ; qui est cause que je vous 
deffends ; sur peine d'estre pendus et estranglez, de ne 
plus fabriquer, forger ny battre aulcune monnoye, de 
quelque coing que ce soit. » Et envoya sur l'heure le 
prevost rompre et abbattre leurs fourneaux , allambis, 
chappelles, creusets , poisles, chaudierres, presses, 
coings, et tous aultres instruments servants à ce mes- 
tier, en presence de ces deux chanoines qui veirent le 
devoir: du prevost susdict ; et après son rapport il leur 

dist que s’ils escrivoient à leur evesque, qu'il pouvoit 


bien encores adjouster à ses memoires et informations 
ceste suppression de grandeur, et qu'il n’estoit pas 
raisonnable de souffrir ny donner un compaignon au 
Roy ; aussi qu'ils commettoient beaucoup de perhi- 
cieux abus en leur estat ; car il avoit descouvert qu'ils - 
faisoient fort privement d'un carolus de Lorrainne à 
l'espée, une demye-reale d'Hespaigne de deux sols et 
six, avec un seul coup de marteau; et sinon qu'ils es- 
_toient tous deux bourgeois de Metz ayants femmes et 
enfants, il les eust faict pendre sur le champ. Mais il 
leur remit et pardonna leurs fautes, etse retirerent 
bien estonnés : comme aussi firent les chanoines, qui 
ne pouvoient imaginer de quel goust le cardinal pourra 
bien avaller ce très-angoisseux morceau d’une si fas- 
cheuse suppression , qui estoit toute sa grandeur, et 
qui le rendoit comparable aux archevesques-électeurs 
du Sainct-Empire, et qu'il affermoit dix mille florins 
de Rhin par an la rente de ceste monnoye, qui pou- 
_voit bien faire croire à un chacun qu'ils ne l’eussent 
jamais mise à ce tault, sans l’esperance d’y commettre 
beaucoup d'abus; qui fut l’un des plus utiles et neces- 
saires reglements et traicts de police que M. de Vieille- 
ville fist en son gouvernement, et duquel le Roy re- 
ceust aultant de plaisir et de satisfaction quand il en 
fust adverty. | 
Mais le cardinal, quand il en sceust la nouvelle, 
se cuyda deffaire soy-mesme, car il estoit fort violent 
entoutes ses actions. Et partit de Vych, en grand trou- 
ble d'esprit, pour venir à Nancy faire sà plainte à 
M. de Vaudemont, gouverneur de Lorrainne pour 
M. le duc son neveu, estant lors en France. Et com: 

mencerent à mynuter beaucoup de memoires pour 
faire remettre sus, ou par le Roy, ou par aultre voye, 
ceste suppression ; alleguants qu’elle estoit aultant pre- 


judiciable à l'utilité et grandeur du duc qu’à tout aul- 


tre ; et esperoit le cardinal qu'ayant uny et conjoinct 
M. de Vaudemont à sa cause, ils feroient debouter 
M. de Vieilleville de son siege, et tomber son gouver- 
nement en tierce main qui seroit plus à leur devotion. 
Je les laisseray pour un temps en ce poinct , ayant de 
meilleures choses à deduire, puis je les remettray bien- 
tost sur le trotouer ; car ils habillerent bien à rire au 
Roy et à son conseil, et encores que M. le cardinal 
de Lorrainne tint leur party, auquel ils. s’estoient 
addressez. 


VV 

CHAPITRE X. 


M. de Vieilleville obtient une compagnie de cinquante 
hommes d'armes. 


[1554] Le secretaire Malestroit despescha ung cour- 
rier exprès devers M. de Vieilleville, pour l’advertir 
de l'extresme maladie de M..de Humieres, gouverneur 
de monseigneur le Daulphin, et du grand nombre de 
poursuivants pour sa compagnie de cinquante hommes 
d'armes ; et encores que le Roy la luy eust vouée, 
toutefois que M. le connestable estoit venu à la tra- 
verse, qui avoit rompu ce cop, alleguant qu'il estoit 
plus que raisonnable que Île fils aisné dudict sieur de 
Humieres, le sieur de Conté, en fust pourveu et pre- 

feré à tout aultre ; et que seroit bientost oublier les 
grands services du pere en telle et si i honorable charge, 
qui est des premieres en France, que de l'en priver ; 
et que M. de Vieilleville se pourroit passer pour ceste 
fois, attendant mieulx, de la compaignie de chevaux- 
| ligiers du sieur de Gonnor, de laquelle il est desmys, 
qui est desja à Metz toute portée, sans qu'il luy en 
couste ung double pour en dresser une nouvelle. De- 
quoy il l’a bien voulu advertir, d'autant qu'il s'est 
apperceu que ceste remontrance a aulcunement re- 
froidy la bonne volonté du Roy : et qu’il donne ordre 
à ceste affaire en diligence, affin que ceste belle occa- 
sion ne luy eschappe ; mesme qu’il sceyt bien que le 
connestable a poussé le couraige de M. le-Daulphin, 
encores enfant, de la demander au Roy son seigneur 
et pere, pour le fils aisné de son gouverneur, s’il en 
arrive fortune ; et qu’il n'oublie pas de luy dire, ainsy 
luy a-t-il faict la bouche, qu’il luy plaise ne l’en ref- 
fuzer, veu que c'est la premiere requeste qu'il luy a 
encores jamais faicte : langaige que le er a eu fort 
agréable , et qui a porté un grand ne son pré- 
judice. 

M. de Vieilleville, sur cest advertissement, me des- 
pescha devers le Roy en toute diligence, avec’ une 
lettre faicte de grand ruze ; car il obligeoit Sa Majesté 
à tenir sa premiere parolle, et ne se laisser gaigner par 
qui que ce soit; car il estoit bien informé qu'il la luy 
avoit donnée ; dont la teneur s'ensuit : 


« Sire, ayant esté adverty que, sur l’extresme ma- 
ladie de M. de Humieres, il vous ait pleu me tant ho- 
norer que de me pourvoir, s'il en arrivoit inconvenient, 

de sa compaignie de cinquante hommes d’armes, j'en- 
voye Garloys devers Vostre Majesté pour l'en remer- 
ciér très-humblement, ne pouvant imaginer par quelle 
sorte de peine et service je pourray jamais recognoistre 
ny acquicter la très-heureuse souvenance qu'il vous 
plaist avoir de vostre très-humble ettrès- fidel subject et 
serviteur, auquel vous avez faict paroistre comme l’on 
se doïct asseurer sur la parolle et promesse d'un grand 
prince ; car, encore que je soye fort éloigné de mon 
soleil, vostre discretion, toutesfois, a faict rayonnersur 
moy le bien et advantaige qu’il vous avoit pleu me pro- 
mettre il y a plus de dix ans; et ce qui plus me faict 
desirer de -hazarder, voire perdre la vye en quelque 
bon effect pour vostre service , provient de ce que, de 
vostre seul et propre mouvement, vous m'avez en cela 
preferé à tout aultre, au grand regret et crevecœur de 
ceulx qui sont ennemis jurez de mon advancement. 


‘Car il n’y a aulcune apparence de me vouloir reduire 


à la cavallerie ligiere, après avoir commandé six ou 
sept ans à cent hommes d’armes soubs un mareschal de 
France, et plus de quinze ans à cinquante soubs un 
gouverneur de Bretaigne; qui seroit d'évesque devenir 
mulnier ; et plustost renoncerois-je à jamais porter les 
armes. Ledict Carloys vous fera plus amplement en- 
tendre mes justes doléances là-dessus, ensemble quel- 
ques autres particularitez que je vous supplieray très- 


bhumblement vouloir effectuer : et sur ceste asseurante, 


je prieray le Créateur, Sire, etc. Votre très-humble 
et très-obéissant subject et très-fidel serviteur, 
ViEILLEVILLE. » 


J'arrivai si à propos à Sainct-Germain-en-Laye, 


Es 

que M. de Humieres n'estoit encore mort. Et ayant en 
toute diligence presenté mes lettres au Roy, au sortir 
du jeu de paulme, sans chercher aultre faveur, il les 
print de ma main, qui n’est l'ordinaire toutesfois des 
grands princes, et les font tousjours lire par un tiers; 
car on leur faict acroire que l'on peult empoisonner 
une lettre par la pouldre que lon met sur l’escriture, 
aussi qu'il y a dangier pour un Roy de prendre aïnsy 


. de toutes mains. Mais me cognoissant, il n’en fist point 


de difficulté, Et après les avoir leues, il dist telles pa- 
rolles : « Il est plus que raisonnable, car il a trop 
attendu : ses bons services me le commandent ; et la : 
luy donne et asseure, sans jamais la revocquer, si 
l'aultre meurt, quoyque l'on en puisse grommeler. » 
Ft puis me demanda : « Quelles sont les particularités 
que vous avez à me dire, que vostre maistre me prie 
effectuer? » ce 

À quoy je respondis que c'estoit touchant la com- 
paignie de chevaux ligiers de M. de Gonnor : « Que 
puisqu'il l’avoit laissée, M. de Vieilleville vous presen- 
toit un aultre capitainne en sa place , qui vous sera, 


comme il esperé, agréable, qui est M. Espinay son 
gendre, auquel vous avez tant faict d'honneur que de 


luy avoir donné commandement sur trois où quatre 
cents gentilshommes volontaires, au voyaige d'Alle- 
maigne ; lesquelsil a fort heureusement commandez et 
conduicts, et à vostre veue, tandis que le voyaïge à 


duré : que s’il plaist à Vostre Majesté la mettre entré 


ses mains, son beau-pere vous en respondra, qui ne se 
donne pas grande peine au reste que M. de Gonnor la 
veuille reprandre; car sondict fils a cinquante mille 
livres de rente pour en dresser une toute nouvelle : il 

se contente seulement qu'il vous plaise luy en com- 
mander une commission, afin qu’il employe sa jeu- 

, .nesse à vostre service, pour satisfaire à la grande vo- 
| lonté qu'il a d'y finir sa vie.-—Accordé, dist le Roy, 
de très-bon cœur , et en riant. » Là-dessus, M. de 
l’Aubespine arrive, qui eust commandement des deux 
commissions , tant de la compaignie de gensdarmes 
que de chevaux ligiers, qui furent scellées extraordi- 
nairement, car en la chambre de M. le chancelier, 
+ _ n’estant encores M. de Humieres mort ; mais il mourut 
_ avant que je partisse, car il falloit que j'en veisse 
la fin. 

Ainsi je partis avec toutes mes commissions, et une 
responce de Sa Majesté fort favorable, qui mettoit 
M. de Vieilleville en très-grande esperance de mieulx, 
s’y offrant l’occasion, et m'ordonna cent escus pour 
mon voyaige;-qui me fist bien paroistre qu’il affec- 
tionnoit mon maistre, veu qu'il n’estoit nullement 
question de son service, mais seulement pour les af- 
faires particulieres de celuy qui m’avoit depesché. | 


Lot. à ie 


RE , CHAPITRE XL 


Arrivée de madame de V'ieilleville et de madame d’Espinay 
L sa fille, à Metz. 


À mon arrivée à Metz, ileust nouvelle que madame 
. de Vieilleville, qu’il avoit envoyée querir, estoit desja 
acheminée jusques à Orleans, accompaignée de M. et 
de madamoyselle d'Espinay, avec une bonne trouppe 

de gentilshommes d'Anjou et de Bretaigne : de quoy 
il fust très-aise, fort contant aussi de ce que j'avois 
faict depescher la commission des chevaux ligiers en 
forme de commission nouvelle , sans faire aulcune 
mention du sieur de Gonnor, et faict coucher sur l’es- 
tat du Roy, le tout exprès pour mettre les sieurs de 
Mesvret et de Florennes, lieutenant et enseigne, hors 
d'esperance d'estre continuez en leurs places, saichant 
qu'il en avoit d’aultres affectionnez ; et me commanda 
de le tenir secret, car il leur vouloit faire croire qu'ils 
n’estoient pas cassez, et que leur monstre estoit assi- 
gnée à Chaallons. Lie 
Adverty qu'il fust que la susdite trouppe estoit au 
Bassigny, il commanda prandre. cent harquebuziers 
à Thoul pour aller audevant et servir d'escorte , et en- 
voya au Pont-à-Mousson bon nombre de cavallerie. 
Or, m'arrester au discours du magnificque racueil 
dont elle fust receue, ïl me sembleroit ‘par trop su- 
perflu ; car si aux estrangiers il n'y espargnoïit chose 
quelconque, il seroit du tout incroyable qu'il eust 
peu tenir bride à la bienvenue et reception de tout ce 
qu'il avoit-en ce monde de plus cher. Et quand il eust 
voulu moderer les choses, il luy eust esté fort mal- 
aisé, voire quasi impossible ; car tous les. capitainnes, 
tant de cheval que de pied, brusloient d’un si grand 
desir de veoir honorer l'espouse et la ‘fille de leur 
gouverneur , et M. d'Espinay semblablement, pour 
leur valeur, reputation et bonne renommée, que toute 
la cavallerie en general sortit, sans en advertir M. de 
Vicilleville, par la ‘porte Mozelle , :pour aller aude- 
vant d’eulx jusques à Corney, distant de Metz de trois 
lieues. Et.se mirent tous en bataille sur leur passaige : 

et les capitainnes de gens de pied dresserent aussi, à 
son desceû, ung bataillon de deux mille soldats en la 
plaine de Fristau, pour les recevoir avec leur trouppe. 


Mais, qui plus est, toutes les dames, damoyselles, 


bourgeoises et aultres femmes de la ville, sortirent par 
la porte. Champenoise pour les bienveigner : de sorte 
que madame de Vieilleville fust contraincte de des- 
cendre de son charriot, et faire mettre pied à terre à 
toutes les damoiselles qui estoient en deux aultres co- 
ches, fort bien montez et en superbe équippaige, pour 
mutuelliser tant de courtoisies. Tout. le clergé sem- 
blablement voulut aller audevant avec les ornements 
accoustumez en une procession ; mais 1l le deffendit 
en bien grand colere, et. fist rompre cesle entreprise, 
comme n’appartenant qu'aux princes, encores souye- 
rains. Mesme les abbesses ayecques leurs nonains s’y 
estoient preparées, tant estoient toutes sortes de gens 
resjouis de .ceste bien. venue, à laquelle ung chacun 
vouloit faire paroiïstre, par singulier devoir, l’affec- 
tion cordiale et intime qu'ils portoient à M. leur gou- 
verneur. Tesmoignage très-manifeste de ses louables 
et vertueux déportements , sans aigreur, corruption 


ny violence en sa charge. Aussi, à la verité, il ne fust 
. jamais concussionnaire, et ne print de sa vye par les 


villaiges du pays messin, qui sont en grand nombre, 
riches et opulants (estant ceste contrée, que l’on ap- 
pelle le Vau-de-Metz, merveilleusement fertile ), vins, 
foins, ayoynes ny aultres fruicts quelconques, sans 
payer, comme il l’eust bien peu faire sans contredict 


ny recherche, mais les conservoit tous comme s'ils 
_eussent esté ses subjects; et n'y avoit capitainne, de 
qnelqne qualité qu'il fust, qui eust osé entreprendre 

11 d'y enlever par force aulcune chose, mais bien y 


achepter sa commodité, et la payer au gré et conten- 


tement du paysant. 
Doncques en ceste belle compaignie de femmes, 


madame de Vieilleville et madamoyselle d'Espinay 


sa fille entrerent à pied en la ville, ayant leurs trois 
charriots à leur queue, que toutes ces femmes rempli- 
rent de boucquets, guirlandes, chapelets et brassarts 


U ? = 
de roses, et de toutes aultres fleurs, car c’estoit au 


mois de may 1554. Et les femmes de villaiges par où 
elles passoient, depuis le Pont-à-Mousson où elles 
avoient disné, leur apportoient tant de fruicts et aul- 
tres singularitez du pays, que l’on ne pouvoit fournir 
à les prandre. Etmarchoïent devant elles, le tambour 
battant et enseignes desployées , tous les capitainnes 
et soldats ayant rompu leur bataillon, en ranc de cinq 
à cinq, où les harquebuzades tonnoiïent d’une terrible 
sorte. Et les vindrent recevoir à la porte Saint-Thi- 
baud M. de Marillac, maistre des requestes de l’hostel 


du Roy, qui exerceoit Lors l’estat de president à Metz, 


le maistre-eschevin, les traeze, les commissaires des 
guerres, des vivres et de l'artillerie, et tous les tre- 
soriers et controlleurs des estats et charges, avec 
plusieurs gentilshommes de la ville et notables bour- 
geois. 

Mais M. d'Espinay demeura bien loing derriere, 
faisant sa bande à part, qui entra par la mesme porte, 
comme ung brave seigneur, Es sur ung furieux 
Coursier, en très-riche équippaige, à la teste de toute 
fr civéliqrie qui luy estoit venue audevant, et des 
gentilshommes de la suicte, où les trompettes ne l’es- 
pargnerent pas. Et en ce bel ordre ils les amenerent 

au logis de M. de Vicilleville, qui les attendoit, ac- 
compaigné des abbez de Saint- ROME de Saint-Vin- 
cent, de Saint-Martin et de SuintElen semblable- 
ment des maistres-de-camp et sergent-major general 
des bandes françaises de deçà les Monts, de huict ou 
dix anciens capitainnes, et d’aultant de gentilshommes 
de nom. Et estoit le bruict si grand, par toute la 
ville, des tambours, trompettes, harquebuzerie, ca- 
nonades , principalement de la Muette et de toutes les 
aultres cloches qui sonnoient à grand branle, que l’on 
n’eust pas ouy tonner; pour Le moins fort malaisément 
on s’entr'entendoit parler. 

Le soupper fut bientost, mais sans comparaison 
plus riche, magnifique et somptueux que le festin du 


. maistre-eschevin, d’aultant qu’il y avoit trois fois plus 


de tables ; et qu’il estoit tout maigre, premier des Ro- 
gations , où il se trouva du poisson, par le bon ordre 
que le sieur de la Besnerye. y avoit donné en temps 
opportun, en merveilleuse abondance, et admirable 
en son recouvrement, comme en trente saulmons du 
Rhin, quarante brochets et environ soixante carpes,, 
le tout apporté de Strasbourg, et de monstrueuse 


grandeur, sans le poisson commun des rivieres de 


Metz, la Mozelle et la Seille. Et oultre ce, M. de 
Duilly, chef de l’une des plus anciennes et illustres 
maisons de Lorrainne , du nom du Chastelet, et grand 
seneschal dudit pays, et gouverneur du duc, avoit 
presté son nom et deux de ses gens à M. de Vicille- 
ville, pour aller à Anvers querir la charge de deux 
chevaulx de marée, qui en apporterent de toutes les 
sortes qu’on sçauroit desirer. 

* Tant que le soupper dura il ne fust nouvelle d'aul- 

cune harquebuzade ny d’aultre bruict guerrier ; ; mais 
la doulce et harmonieuse Hiusique entretint la com- 
paignie; car M. de Vieilleville s’en delectoit bien 
fort, ne trouvant occupation au monde, parmy la 
guerre et tant d'importantes affaires, qui plus luy re- 
. gaillardissoit l'esprit ; mais il l’entretenoit parfaicte et 
en prince; car avecques ung dessus et une basse-con- 
tre, il y avoit une espinette, ung joueur de luth, 
CT de violes, et une fleute-traverse, que l’on ap- 
pelle à grand tort fleuste d’allemand; car les Fran- 
çais s'en aydent mieulx et plus musicalement que 
toute LS nation; et jamais en Allemaigne n'en 
fust joué à quatre parties, comme il se faict ordinai- 
rement en France. 

Les tables levées, on se jecta au bal et toutes aul- 
tres dances, où l’on passa quasi toute la nuict, car il 
n'ennuyoit à personne. Et telle fut la reception de 
madame de Vieilleville et de ses enfants, au grand 
contentement de toute la compaignie, qui se retira 
merveilleusement satisfaicte, ne sachant par quel bout 
commencer pour hault louer une telle magnificence. 

CHAPITRE XII. 


M. d’Espinay est fait’ capitaine d’une ‘compagnie. de 
chevau - légers. 


Le lendemain matin, M. de Vieilleville envoya que- 
rir M. d'Espinay, M. de Thevalle son nepveu, jeune 
gentilhomme de belle esperance, et M. de La Boul- 

laye, gentilhomme normand fort vaillant et très-ad- 
visé, qui l’avoit tousjours suivy en la compaignie de 
M. le mareschal de Saint-André; et ayant la commis- 
sion des chevaulx-ligiers en la main, il luy dist telles 
parolles : « Mon fils, voilà ung present que le Roy 
vous envoye en recompence des services que vous luy 
avez faicts aux forts de Bouloigne et au voyaige d’Al- 
Jemaigne, qui est une compaignie de cent chevaux- 
ligiers pour vous entretenir tousjours à son service, 
et vous donner moyen de luy en faire. Mais en voicy 
ung aultre que je vous fais semblablement, qui est 
M. de la Boullaye, gentilhomme que j'ayme beau- 
coup à cause de sa valeur et merites, que je vous 
donne pour lieutenant : croyez-le, et vous servez de 
son conseil ; car il vous sçaura bien conduire en toutes 
vos entreprises et factions. Voilà aussi vostre cousin 
de Thevalle que je vous donne pour enseigne ou cor- 
nette : entr'aimez-vous bien, comme proches parents 
que vous estes, et vous aquererez parmy les grands 
beaucoup d'honneur et de reputation. Vostre compai- 
gnie est quasi toute preste: dedans trois jours vous 
monterez à cheval, et vous mettrez en bataille en la 
place du Champ-Passaige ; mais je veux que vos pre- 
miers serments se facent entre mes mains, et non en- 
tre celles d’ung commissaire des guerres ; et allez re- 
garder, dès ceste heure, à bien-dresser vos équipaiges, 
et.ordonner de vos casacques. » 

De reciter l'aise de tous trois , ny les remerciements 
qu'ils firent à M. de Vieilleville, il ne seroit pas scule- 
ment trop long, mais impossible; car à tous trois cet 
advancement de grade et d'honneur estoit inopiné, 
n’en ayant jamais ouy parler. Mais ils s'entr'embras- 

: serent, en sa presence, fermement ; et se jurerent la 
‘foy de jamais ne s’abandonner, ains de vivre et mou- 
rir ensemble. Et sortirent de la chambre si alaigrez, 
que tout le monde qui en ignoroit la cause ne pouvoit 
imaginer d’où leur pouvoit proceder tant d'aise et de - 
contentement. 

Mais la nouvelle en fust bientost repandue, car il 

_ y avoit grand presse à se faire enrooller en ceste nou- 
velle compaignie ; à cause de la faveur: En quoyilne 

* fust pas pris ung seul homme, membre ny aultre , de 
celle de M. de Gonnor, dont ils furent bien estonnez, 

_car ils s’attendoient, ou que M. de Vieilleville seroit 
leur capitainne, ou que le Roy leur en donneroit ung 
aultre, et qu'ils seroïent tousjours entretenus à Metz. 
Mais il lear donna honnestement congé, avec lettres 
qu'il escrivit par Mesvretin au Roy, portant tesmoi- 
gnage du bon service qu'ils avoient faict à Sa Majesté. 

Doncques le dernier de may audit an, M. d'Espi- 
nay se presenta en bataille au Champ-Passaige, avec 
sa compaignie fort bien montée, et en un très-brave 
équipaige ; et affin que l’on ne pensast poinct qu'il eust 
emprunté hommes, chevaulx et armes de celle du 
sieur de Gonnor, M. de Vieilleville commanda à Mes- 
vretin, lieutenant, dese mettre en bataille en la mesme 
place et vis-à-vis l’une de l’aultre, car ils n’estoient 
encores partis, contraincts de payer leurs debtes avant 
desloger ; mais il y avoit trop à dire des deux, d aul: 
tant que l’on eust pris ceux-cy pour argoulets ou ca- 


rabins, et celle de M. d'Espinay pour vraye gendar: 
merie: 

CHAPITRE XIII. 


M, de V'ieilleville forme sa compagnie d'hommes d'armes. 
— Îl'envoie plusieurs partis contre les ennemis. 


Le dixiesme de juin ensuyvant, arriverent à Metz 
les sieurs de Guyencourt, enseigne de la compaignie 
de feu M. de Humieres, le sieur de Montz, guydon, 
et le sieur de Vadancourt, mareschal de logis, avec 
énviron vingt-cinq gentilshommes de ladite compai- 
gnie, ayants tous leur équippaige de guerre comme 
s'ils eussent-marché en armée qui campe. Ils furent 
fort humainement receus par M. de Vieilleville ; et 
demandant où ‘estoit le lieutenant, il luy fust res- 
pondu par Guyencourt qu'il estoit demeuré sur l’es- 
perance d’estre des premiers advancez en la maison de 


M: le Daulphin quand on dresseroit son estat, qui de- 


voit estre bien-tost. « C’est doncques à vous, monsieur de 
Guyencourt, dist lors M. de Vieilleville, que je donne 
ma lieutenance ; à vous, monsieur de Monts, mon en- 
séigne ; et à vous, monsieur de Vadancourt, mon guy- 
don; et à tous les gentilshommes qui m'ont tant aimé 
que de me venirtrouver, S'ils n’estoient hommes d'armes 
en vostre compaignie , je veulx qu'ils soient enroollez 
pour tels en lamienne. » 

* Quand ils se virent ainsi honorez et accreus eñ 


_ Charge, ils protesterent de jamais ne l'abandonner, 


mais vivre et mourir à son service, aveécque remercye- 
ments infinis, se louants de sa grande bonté et cour- 

toisie, qui les avoit bien recompencez par ceste dé- 
_ cretion (1) de leur voyaige; de l'entreprise duquel ils 
ne se repentoient nullement, et sur tout les dix-neuf 
des vingt-cinq gentilshommes qui n’estoient qu'archiers 
en l’autre compaignie. Et donna au plus apparant des 
six hommes d'armes, nommé Maucourt, l’estat de ma- 
reschal des logis ; de sorte que l’on n’avoit veu de long- 
temps petite trouppe si contente que ceste-là. Et fust 
ce département ainsi faict à la descente de cheval, et 


à l'heure mesme qu'ils se presenterent devant M. de | 


Vieilleville ; qui furent menez au quartier qu'il avoit 
” desja ordonné et designé pour sa compaignie. 

Sa compaignie enfin se fist fort belle, et des plus de 
toutes les ordonnances de France pour cinquante 
- hommes d'armes ; car de toutes parts il venoit des gen- 
tilshommes pour s'y faire enrooller. Et quand sa com- 
mission eust esté de deux cents hommes d'armes, en 
moins de deux moisil l’eustrendue complette ; et plu- 
sieurs gentilshommes de Lorrainne s'y presenterent; 
mais il n’en receust jamais ung seul pour le soupçon 
des rondes; car c'est aux gensdarmes et aultres de 
cheval à les faire. Et deffendit expressément aux capi- 
tainnes des gens de pied d'en prendre en leurs com- 
paignies pour le dangier des sentinelles, car par ces 
deux moyens les villes se vendent et se perdent; et, à 
vray dire, il n’estoit besoing de se servir d'estrangiers; 
car il se trouvoit assez de braves hommes naturels 
français qui y faisoient la presse, mesme que pour 
une volée, vingt hommes d'armes des plus lestes de la 
compaignie de M. le mareschal de Saint-André, se 
casserent, et vindrent trouver M. de. Vieilleville ; qui 

furent fort bien receus; parmy lesquels il y avoit cinq 
ou six genlilshomines néäpôlitains, d’anciénné extrac- 
tion, qui luy avoient de tout temps voué leur’ service 
et la vye, qu'il appointa à leur contentemént; car 
ayant perdu leurs térres ét moyens pour suivre lé 
party de France, il leur donnüit la table, et à leurs 
chevaulx les provisions necessaires, aflin qu'ils s’es- 
pargnassent là solde, qui éstoit ung fort beau et ad- 
vantagéulx appoinctement, qu’ils ne trouvereht jamais 
auprès dudict sieur le mareschal qu'ils avoient servy 
fort long-témps. 

Estant doncques sa compaignie parfaïcténient com- 
plette, il né la laïssa nullement oisivé, maïs leur fist 
veoir de la guerre à souhait ; Car, quatré mois durant, 
avec M. d'Espinay ét ses braves chevaux-ligiers, ils 
tourmenterent tant les garnisons de la duché de Luxem- 
bourg, qu'ils n’osoiént plus sortir dé leurs thés- 
nieres (7), et enduroîént que l’on émmenäast leurs bes- 
tiaux, sans se presenter à les vénir rescourre; car ils 
estoient tousjours battus: et alloient souvent les nostres 
au-delà de la portée du canon, et près des murailles, 
pour les sommer, avecques injures, de sortir et de venir 
au combat : en somme, ils firent une guerre si forte et 
si ennuyeuse au comte de Mesgue, qu'il eust volon- 
tiers quicté sa charge, jusqués à demander trefve à 
M. de Vieilleville, qui se mocqua de céste ouverture ; 
lui mandant, par le trompette qui luÿ avoit apporté 
une lettre de sa part, tendante à ceste fin, qu'ils mé- 
riteroient tous deux une hônteuse dégradation d'armes 
ét de tout honneur, d'entrer, éstants serviteurs, en 
ceste particulière capitulation, veû que leurs maistres 


() Thesnieres : taniêres. 


192 [1554] MÉMOIRES DE ViEULLEVILLE. 
s'entreguerroient à toute oultrance devers la frontiere 
de Valenciennes, où ils avoient leurs deux armées 
prestes à se donner bataille, et qui s’escarmouchent 
incessamment ; et qu'il avoit faict en sa demande ung 
pas de clerc et non de guerrier; le renvoyant en- 
cores estudier.en l'Université de Louvain, d’où il estoit 
n’agueres sorty. 

Ce comte, qui fort honteux recogneust sa faulte, 


‘eust voulu estre mort, et renvoya le trompette le sup- 


plier de n’en parler jamais, et qu'il luy pleust luy 
rendre sa lettre. Ce que M. de Vieilleville luyaccorda 


fort liberalement, à la charge toutesfois qu'il luy 


ammeneroit une somme de marée d'Anvers. Dequoy 
le comte s’acquicta ; mais on ne mangea jamais marée 
avec plus grande risée ; car sans doubte il s’estoit gran- 
dement oublié, d’aultant que deux serviteurs seront 
tousjours reputez lasches et couards, voire perfides, 
de s’entrembrasser et caresser, et voir leurs maistres 
s'entrebattre les armes au poing. 

CHAPITRE XIV. 
Le comte de Mesgue se met en marche avec un gros détache- 


ment de la garnison de Thionville pour attaquer les trompes 
de M. fe V’ieilleville. 


Apvinr que, dr la fin de septembre audict an, le 
president Marillac s'en voulut retourner en France, 
ayant passé ses deux années en cest estat : et pour luy 
servir d'escorte, M. de Vieilleville le fist accompaigner 

de la meilleure part de sa cavallerie, et de grand 
nombre de harquebuziers à cheval. Dequoy adverty 
le comte de Mesgue jour et demy devant ce parte- 
ment, pour se revanger aulcunement de tant d’in- 
cursions que ceux de Metz avoient faictes sur ses 
limites et plus avant, feist entreprise, avec tout ce qu’il 
peust amasser de forces, de venir enlever le bestail 
de la ville, qui estoit en grand nombre et de toutes 
sortes, paissant en la plaine sous la faveur du canon, 
et nous venir braver jusques dedans nos portes ; la- 
quelle il conduisit si secrettement que nous n’en eusmes 
jamais nouvelles, jusques à ce qu’ils parurent au sortir 
de Théonville. 

Ayant eu cest advis, M. de Vieilleville fist inconti- 
nant monter à cheval le reste de ce qui estoit demeuré 
de sa compaignie et de celle de M. d'Espinay ; et parce 
que son lieutenant et enseigne conduisoient l’escorte 
du president, il commanda à M. Dorvaulx de prendre 
son drappeau, et se mettre à la teste de ce reste, et à 
M. d'Espinay de marcher aussi avec ce qui restoit de 
la sienne, et à M. de Thevalle de prendre sa cornette 


-et faire deux trouppes, qui ne pouvoient monter en- 


semble à plus de sept-vingts chevaulx ; et puis fist sor- 
tir trois cents corselets, pour gaigner en diligence un 
chasteau nommé la Dompchamp, gardé par les nostres 
en nombre de quinze où vingt soldats soubs un capi- 
tainne nommé La Plante. Et quant à luy, après avoir 
faict fermer toutes les portes de la ville et prins les 


2 


clefs, il vint loger à celle du Pont-Yffroy, pour estre 


- adverty de quart en quart d'heure des entreprises de 


l'énnemy; et y fist apporter son disner, ayant avec 
luy M. de Boisse, maïstre-de-camp Lai des bandes 

françaises, et le sieur de Croze , Sergent-major , aussi 
general desdictes bandes; et posa quelques capitainnes 
sur les murailles, les.enchargeant de s'y pourmener ; 
renforcea les corps de-garde, et ordonna que tous sol- 
dats fussent en armes le long des rues, et commande- 
ment à tous habitants de se resserrer en leurs maisons, 
et n’en sortir sur peine de la vye, et d’estre tuez s'ils 
se trouvoient par les rues. Le reste des capitainnes es- 
toit avec luy, et environ trois cents harquebuziers, s'il 
estoit besoing de quelque renfort, et puis sa garde. . 
1] disne sur les neuf heures, entre les portes dudict 
pont, tous ces capitainnes avec luy, et plusieurs gen- 
tilshommes prets à monter à cheval, suivant le rap- 
port qui leur viendroit, qui.ne tarda gueres ; car 
M. d'Espinay Juy manda qu'il avoit envoyé recog- 
noistre l'ennemy jusques au Chasteau-Bruslé, distant 
de Théonyille environ quart de lieue, où.1l ordonnoit 
de ses trouppes, et que, ,sur,son honneur, il.y ‘avoit 


é 


huict enseignes de gens de pied, .et de huict à neuf | 


cents hommes de cheval bien montez, et armez à écu, 
avec le bas de.saye, là où default le harnoys, à la 
façon des ordonnances de Bourgoigne, ,et qu'en ce 
hôt de cavalerie on, avoit compté environ traeze dra- 
peaux, que d’enseignes, que de guydons; Mais que 
d'attendre une si .grande force il n’y avoit aulcune 
apparence avec si petite trouppe,.tant s'en fault qu’on 
la doive attaquer, et qu'il estoit resolu de se.retirer 
devers la ,Dompchamp,, soubs la faveur de trois ou 
quatre pieces de,campaigne qui y sont, et les y atten- 


dre; au moins il verra leur contenance et l’ordre qu'il 


vouldra tenir pour le combat,.et qu'ils pourront estre 
arrivez dedans trois heures, car ils ne marchent que 


# 

le pas pour surattendre leurs gens de pied : cepen- 
dant il le supplie de luy commander son intention 
là-dessus. 

Incontinant après ce rapport, celuy de M. Dor- 
vaulx ;survint, qui estoit tout semblable; mais qu'il 
estoit d'advis qu'ils se devoient tous joindre ensemble ; 
car un si grand hôt Îles trouvant ainsi separez leur 
pourroit passer par sur le ventre, et qu’il avoit logé 

-les corselets le long d'une vieille et longue tranchée, 
pour y.estre favorisez contre la cavallerie de l'Empe- 
reur , avec trente ou quarante harquebuziers à cheval 
qui luy restoient de l'escorte du president , en un boys 
que l'ennemy ne pouvoit descouvrir , qui donneroient 
en queue s'il les venoit charger ; mais qu’en tout éve- 
nement il n’y avoit ordre d'attendre de si grandes for- 
ces, et qu'il luy pleust luy commander sur ce sa vo- 
lonté, mais bientost, car devant trois heures il les 
-auroit. sur les bras. | 


CHAPITRE XV. 


Victoire de M. de F jeilleville surles troupes du comte de 
Mesgue. 


Mowsur de Viéilleville ,: fort'fasché de ces rap- 
ports qui tendoient tous à une retraicte, print une ter- 
rible resolution ;car'il'fistdesmonter environ soixante- 
dix harquebuzes à crocq de dessus leurs chevalets ; et 
les fist porter par ses gardes, qui estoient grands et 
puissants hommes, et d’aultres qu'il fist choisir parmy 

les bandes : invention qui a tousjours esté depuis pra- 


ticquée aux gens de pied en ce royaume; que l’on ap- 


pelle mousquetaires. Et commanda au capitaine Croze 
de prendre .cent harquebuziers , qui estoient là tous 
prests et gaigner en toute diligence un petit villaige 
ou hameau au-dessus de la Dompchamp ; nommée 
Honeppy, qui est si avant dedans les boys, qu’il en 
esttout couvert, et mener avec luy. dix ou douze tam- 
bours, et s'y tenir coy, sans aulcunement se faire pa- 


roistre, encores que l'ennemy ne puisse venir à eux. 


qu’il ne costoye et passe tout auprès du villaige; mais 
incontinant qu'il les verra jaux mains qu'il en sorte, 
et s’advance en diligence, faisant battre aux tambours 
la charge et l’allarme, et qu’il mette de furie ses har- 
-quebuziers en besoigne. Ÿ 
Ce commandement faict;' il endosse ses armes do- 
rées, fait lacer son armet garny de son riche panna- 
che de plumes jaulnes et noires; et prand sur son har- 
noys sa casaque de toille d’or à broderie de feuilles 
moresques de velour noir, et sort de la ville, en la 
garde de Dieu, monté sur son cheval Yvoy, en tres- 
sumptueux et magnificque équippaige, laissant la 
charge de la ville et de tout son gouvernement à M. de 
Boisse duquel nous avons parlé cy-dessus, qu’il avoit 
esprouvé pour valeureux et très-saige capitainne, et 
fort respecté de tous les capitainnes de Metz, et qu’ad- 
_ venant sa mort, la ville seroit tousjours conservée pour 
Sa Majesté. . | : 110 


Ainsy il marche, déterminé de mourir, ayant ses 


soixante-dix mousquetaires après luy, qui doubloient 
le pas, et n’avoient que pour tirer cinq coups, tous 
apprestez en cartuches, 

Arrivé qu'il fut devers ses trouppes, elles se res- 
jouyrent d'une merveilleuse allaigresse de sa presence; 
et, sans plus mettre les choses en longueur, discours, 
vy en doubte, tous unanimement prindrent resolu- 
tion et couraige de combattre et mourir. Et sur ceste 
ardañte volonté, qui fust très-agréable à M. de Vieil- 
leville, il ordonna de toutes ses trouppes, comme ex- 
perimenté capitainne, et saichant bien faire la guerre 
à l'œil, ayant meslé les mousquetaires parmy sa ca- 
vallerie; qui à esté aussi une aultre invention qui a 
bien servy depuis à quelques chefs d'armées foibles 
de gens de cheval. Et adverty que l'ennemy marchoit 
en bataille droict à eulx, n’en estant qu’à demy-quart 
de lieue , il s'advance seulement au pas, disant qu'il 
falloit charger des premiers; car s'ils donnoïent loisir 
à l’ennemy de les recognoistre, ils estoïent sans doubte 
deffaicts. | ‘ 

Et sur ceste resolution, ils baïssent les visieres, cou- 
chent le boys (r), et attaquent ce gros hôt, qui faict 
le semblable de son costé en esperance de les renver- 
sér tout aussi-tost, car la partie estoit mal faicte de 
dix contre un. Mais les mousquetaires, dequoy l’en- 
nemy ne se doubtoit pas, tirent; et aultant de coups 
aultant d'hommes et de chevaux par terre; qui les 
espouvanta merveilleusement. M. de Vieilleville, là- 
dessus, charge de furie avec sa trouppe, ayant M. d'Es- 
pinay et M. de Thevalle à ses costés, qui renverserent 
tout ce qu’ils rencontrerent. Les mousquetaires rechar- 
gent, qui firent un grand abbatiz, et une seconde bres- 


. ché dedans ce hôt, plus grande que la premiere. Croze 
faict bruyre ses tambours, et sort de furie du villaige 


(2) Couchent le boys : mettent leurs lances en arrêt. 

- avec ses harquebuziers, qui leur donnent.en ‘flanc. Le 
chevalier de La Roque vient de l autre costé. à toutes 
brides, qui les estonne; car il lés charge bien. rude- 
ment et à l’improviste. Eux, mal advisez et peu guer- 
riers, avoient laissé leurs gens de pied bien loing der- 
riere, comme par mocquerie et mespris de nostre 
trouppe, disants que ce n’estoit que une poignée de 
gens, et qu'il n'estoit besoing de tant de forces pour 
les deffaire. 
Si bien que, pressez par le devant de nostre cavalle- 
rie, et de tous costez par Croze et Lancque, aussi que 
les trois cents corselets, dont la pluspart estoient hale- 
bardiers, conduicts par le capitainne Damezan, s'ad- 
vancent à la charge, qui firent une terrible et très-san- 
glante execution , ils prennent le spavente , mesme 
que les mousquetaires avoient mis à pied ou tuez les 
chefs et plus apparants, qui estoient à la teste de leur 
hôt, qui fut cause de leur desordre, se retrouvants 
sans commandeur ; et.s’estonnent de telle frayeur, 
qu'ils tournent teste et enfilent la guerite, fuyants de- 
vers leurs gens de pied; mais ils furent poursuivis si 
furieusement , qu'ils les rompent eulx-mesmes au lieu 
d'en tirer du secours. Il se trouva ung grand nombre 
de chevaux des leurs sans maistres, que nos soldats 
prindrent pour courir après ce bataillon de fantachins. 
Mais M. de Vieilleville avec son fils et son neveu, sui- 
vis de toutes leurs trouppes, les avoient desja mis.à 
vau-de-routte , avec l’ayde que y avoit auparavant 
faicte leur cavallerie. 
. Jamais on ne veid un si confus embarassement, 
par faulte de bonne conduicte et d'experience. Il en 
demeura plus de quinze cents sur la place, et le reste 

prisonniers, hormis ceux qui se sauverent dedans les 

bois, après lesquels M. de Vieilleville. deffendit- de 
courir. | 

Quant à ceulx de leur cavallerie, il en demeura 


environ trois cents de morts et six-Vingts prisonniers ; 


et voyoit-on le reste fuyr le long d’une montaignette 
sur le chemin de Théonville ; mais on n’alla pas après. 
Le sieur Duplessis-Greflier, qui avoit suivy la victoire 
avec les aultres hommes d'armes de sa compaignie, 
luy ‘apporta une enseigne de gens de pied, et un 
guidon de gendarmerie. Il commanda de chercher les 
aultres par les champs pour les envoyer au Roy; et 
luy en fust apporté jusques à saeze drappäulx. Et n'y 
avoit gueres de soldats des nostres qui n’eust ou ung 
ou deux prisonniers : seulement deux garses de soldats, 
qui estoient allées de bon matin au bois, en tou- 
choïent trois devant elles, qui n’est pour rire, mais 
pure verité, comme les bergeres leurs moutons; car 
ils avoient jecté leurs armes pour mieux fuyr, et deux 
d'iceux'estoient blessez. - 

Le comte de Mesgue s'enfuit par les bois, devers la 


Mozelle, où trouvant un batteau seul que menoit ung 


péscheur, se lance dedans, luy troisiesme, et se sau- 
verent à Théonville. 

Telle fut la fin de ce combat, le jour et feste de 
Saint-Michel audit an; après lequel, ne se presentant 
plus personne qui fist teste, M. de Vieilleville envoya 
un trompette devers celuy qui commandoit à Théon- 
ville, que ceulx qu'il envoyeroit enterrer leurs morts 
ne recevroient aulcun desplaisir, et qu’ils y pouvoient 
venir en toute seureté. 


12. 

CHAPITRE XVL. 


M. de Vieilleville est nommé chevalier de l'Ordre. : 


Après ceste très-heureuse victoire, M. de Vieilleville 
‘s’achemine devers Metz, ayant faict ramassér toutes 
ses trouppes, desquelles, lareveue faicte, ilne se trouva 
que huict morts, douze blessez et quatorze chevaulx, 
dont le coursier de M. d’Espinay en estoit l’un; mais 
il fut tué en la charge des gens de pied, qui le garda 
de courir fortune. 

Estant en la ville, il vint droict à la grande église, 
où il mit pied à terre pour louer Dieu, ayant desja 
envoyé advertir les chanoines de s’y trouver. Ce qui 
fust bien solennellement et en grande dévotion exé- 
cuté. Toute l'artillerie, au reste, qui estoit sur les 
plates-formes, joua ; la Muette et toutes les aultres 
cloches de la ville sonnerent long-temps à grand 
bransle ; ét fut le bruict si grand de ceste allaigresse, 
que ceux de Théonville le pouvoient bien entendre ; 
car le cours de la Mozelle qui costoye leur ville le. 
leur portoit; de sorte que de long-temps Metz ne 
s'estoit veue en telle rejouissance. Et après avoir donné. 
bon ordre pour la garde de si grand nombre de pri- 
sonniers, et faict prandre la liste d’iceux par chasque 
compaignie, il alla soupper, où tous les capitainnes 
qui avoient esté du combat se trouverent, et grand 

chere, mais toujours louant Dieu; car telle estoit la 
coustume de ce brave seigneur, qui ne l'oublioit ja- 
mais en toutes ses actions. 

Le lendemain, il despescha le capitainne d'Amezan 
devers le Roy, pour luy porter en poste les drappaulx, 
tesmoins de la victoire que Dieu luy avoit donnée, 
affin de l'advancer en credit et le faire cognoistre à 
Sa Majesté et aux grands ; car il l’aimoit, le cognois- 
sant vaillant et hardy gentilhomme, et fort prompt en 
l'execution de ses commandements, jusques à entre- 
tenir deux de ses enfants aux bonnes lettres à Stras- 
bourg, et pour apprendre la langue germanique ; aussi 
qu'il avoit bonne part en ceste victoire; car s’il eust 
failly de faire marcher en diligence, et à propos, les 
trois cents corselets dont il avoit la charge au combat, 
le bataillon de huict enseignes bourguignonnes, qui 
n’estoient qu’à demy-rompues, se fussent ralliées à la 
faveur d’un bois, qui nous eussent bien donné de 
l'ennuy', mais il les prévint fort vaillamment, et les 
chargea d’une terrible furie : d'aultré part, il estoit de 
fort illustre extraction des pays de Béarn, qui le ren- 
doit encores plus recommandable. 

Il trouva, faisant ses diligences, à la poste de Chas- 
teau-Thierry, un gentilhomme serviteur du Roy, 
nommé Andresiz, qui apportoit la depesche de l'Ordre 
à M. de Nevers, pour en honorer M. de Vieilleville, 

l'ayant esleu de ce ranc le jour de Saint-Michel, 
auquel on créé les chevaliers de l'Ordre; et n’y en 
avoit eu que quatre en ceste création: Car en ce temps- 
là il estoit, comme nous avons toujours dict, fort 
raré: qui estoient M. de Vaudemont, M. de Vicille- 
ville, M. de Bourdillon, et le frère de M. de Langey, 

Martin du Bellay, qui avoit faict de grands services en 
Piedmont. 

Advanture certes fort considerable, que le mesme 
jour que M..de Vieilleville avoit obtenu une, si belle 
victoire, le Roy, se souvenant de,luy, l'avoit receu 
de son propre mouvement en la compaignie des freres 
de son Ordre. 

Arrivé que fut le capitainne d’Amezan à la cour, 
qu'il trouva à Amiens de retour de Valenciennes, il 
s'addressa à M. le mareschal de Saint-André, quile 
presenta au Roy ; et ses lettres veues, qui contenoiïent : 
au vray le discours de la deffaicte, et les drappeaux 
receus, Sa, Majesté envoya querir M. le connestable 
pour le rejouir d’une si bonne nouvelle, etluy monstra 
les enseignes de gendarmerie et de gens de pied, si 
semées d’aigles à double teste, de croix rouges, des 
armes d'Hespaigne, d’Austriche et. de Bourgoigne, 
qu'il n’y manquoit rien. « Et bien, luy dist le Roy, 
que dictes-vous de Vieilleville? N'est-ce pas un vail- 
lant et très-asseuré capitainne, d'avoir assailly avec si 
peu de gens de telles forces, et par sa très-saige con- 
duicte en avoir eu sa raison, sans, comme poinct de 
perte ? Quant à moy, je tiens ceste victoire pour mira- 
culeuse. Jay un fort brave serviteur en ce gentil- 

homme-là. » 

M. le. connestable, auquel ces louanges n’estoient 
pas trop agréables, respondit assez froidement qu’on 
ne luy pouvoit veritablement oster qu'il ne fust .ung 
fort brave chevalier, et très- -experimenté capitainne,; 
mais que c’estoient eee et .advantures de guerre 
qui peuvent arriver aux moins rusez et experimentez, 
cppiiainnes du monde; car, depuis, que le spavente se. 

met en une trouppe, cinq cents en defferont cinq mille, 
fussent-ils Rolands. « Tout ce que vous voudrez, dist 
le Roy ; mais il a acquis ung merveilleux honneur à la 
nation française et à ma couronne. Que s'il eust pleu’ 
à Dieu que ceste nouvelle fust venue lorsque nous es- 
tions à Valenciennes devant l'Empereur, je luy eusse 
envoyé tous ces drappeaulx pour le faire crever de 
rire. Mais c'est le bon que-vous ne vouliez pas qu'il 
eust l'Ordre? —Vostre Majesté, Sire, me pardonnera 
s'il luy plaist, respond M. le connestable ; mais seule- 
ment je dis qu'il ne le demandoit pas, et n’en-avoit 
escrit à personne, aussi qu'il est absent, et que la cous- 
tume porte que l’on ne l’envoye jamais gueres ‘aux 
absents s'ils ne sont princes ou estrangiers, comme vous 
avez faict à M. de Vaudemont. » 

Lecapitainne d’Amezan nota bientoutes cesparolles, 
qui les rapporta ‘fort fidellement en son retour, avec 
un present de trois cents escus et une lettre de rete- 
nue en estat de gentilhomme servant, et pour tel fust: 
couché sur l'estat du Roy, et en servit Sa Majesté avant 
partir: Quant au sieur d'Andresiz, il trouva M. de 
Nevers auprès de Mezieres, en sa comté de Rethelois, 
auquel. il presenta toute la despesche du Roy; et 
l'ayant veue, il fust très-aise pour le regard de M. de 
Vieilleville, disant qu'il y en avoit une vingtaine.en 
ce royaume qui ne l'ont pas si bien merité que luy, 
et qu’il se sentoit fort obligé au Roy de l'avoir choisy 
pour en honorer de:sa part ung si brave et vaillant 
chevalier. Mais il fust encore plus ravy de joye d’en- 
tendre par le sieur Duplessis-Greflier la deffaicte, ou 
route pour le moins, de toutes lés garnisons du gou- 
vernement de Luxembourg, que M. de Vieilleville. 

avoit despesché en poste devers luy pour la luy faire 
entendre, et arriva ung jour après la venue d'An- 
dresiz : qui fust cause que ledit Andresiz passa plus 
oultre, de quoy il fust très-marry; car il fust frustré 
de l'esperance du present de M. de Vieilleville, qui 
ne luy pouvoit faillir s’il fust venu jusques à luy. 
Et par lequel sieur Duplessis M. de Nevers envoya 
à M. de Vieilleville toute la despesche du Roy, etles 
mesmes lettres que Sa Majesté luy avoit escrites, avec 
demonstration de joie incroyable d’une si heureuse 
victoire, et qu’il sembloit que Dieu et le Roy eussent 
conféré ensemble de faire en un mesme jour deux si 
bons effets: Dieu de donner la victoire, .et le Royung 
si honorable guerdon ; et puisqu'il estoit choisy pour 
l'honorer de l'Ordre, qu'il estimoit à grand heur, il-le 
prioit de prendre sa commodité ; et parce qu'il sçavoit 
que sa residence estoit très-requise à Metz, il estoit 
content d'aller jusques à Ligny, voire à Thoul, plustost 
que de l'incommoder, et. que là il feroit venir M. de 
Vaudemont, ayant aussi le pouvoir de l'Ordre pour 
luy, aflin de les despescher ensemble, et que, luy assi- 
gnant le jour, il ne fauldroit, toutes choses cessantes, 
de s’y trouver, et qu’en mille fois meilleur endroit:il 
le voudroit bien gratiflier. | 
À quoy M. de Vieilleville fist responce, par le 
mesme sieur, Duplessis qu’il luy renvoya, qu'il le re- 
mercioit.très-humblement de tant d'honneur, ne-luy 
ayant jamais faict service qui le deust convier à telle 
bienveillance et gratiffications mais il.le supplioit de 
_ l'excuser s’il ne prenoit l’ordre de sa main ; car quand 
- leroy François le fist chevalierde l'accolade de l’espée, 
Al protesta de ne jamais prandre le collier du grand 

ordre de Saint-Michel, si Dieu luy faisoit cesle sainte 
grace de-l'en rendre digne par ses merites.et bons ser- 
vices, que de la main de monseigneur le Daulphin, 


son seigneur et maistre, qui est aujourd'huy, par la 


grace de Dieu, regnant ; et que d’aultre part, de le 
prandre en la compaignie de M. de Vandemont, qui 
s’est non-seulement associé, mais animeusement bandé 
avec le cardinal de Lenoncourt pour luy courre sus et 
luy ravir son estat, il ne s’y pouvoit nullement plier, 
et plustost du tout le reffuseroit; le suppliant très- 
humblement d'avoir son excuse très-agréable. Et finis- 
soit sa lettre par très-humbles et très-affectionnées 
offres de son service, et toutes aultres soubmissions 
que l’on peut defferer à un grand prince. 

Quand M. le duc de Neverseust veu ceste responce, 
il en fust merveilleusement fâché et desplaisant, se 
voyant privé du contentement que desja ilse promet- 
toit de la veue de M. de Vieilleville, car il l’aimoit et 
honoroit beaucoup. Mais, trouvant ses excuses assez 


 legitimes et pertinentes, il renvoya ledit sieur Du- 


plessis, avec une très-honneste lettre qui contenoit 
l'extreme regret qu’il portoit de ce reffus. 


CHAPITRE XVII. 


Mauvaise conduite du sergent - major et du prévôt de 
x Metz, 


LE capitainne ‘Nicolas de Bragme, sergent-major 
de Metz et du pays messin, et le prevost Vaurre, des- 


186 [1554] MÉMOIRES DE VIEILLEVILLE. 
quels nous avons parlé sur la fin du cinquiesme livre ; 


faisoient leurs orges, comme l’on dict, en leurs char- 


ges, avec oppinion que leurs déportements n'estoient 


descouverts, parce que M. de Vieilleville leur faisoit- 
infinies faveurs, à cause qu'il ne se pouvoit passer du 


service de ces deux hommes, pour l'experience que 


chacun d’eulx avoit en son office, et de la soigneuse:. 
diligence qu’ils y exerceoient; car Nycolas, pour la 


discipline militaire, n’avoit gueres son pareil, et pre- 
noit'grande peine et plaisir à dresser le soldat en la 
grace du port de ses armes, à l’admonester de son 


devoir, et le reigler en l’ordre de sa faction. Et oultre 
ce, ordonnoit un bataillon quand il venoit quelque 
grand à Metz, français ou estranger, à qui M. de. 


Vieilleville vouloit donner plaisir en toutes ces sortes 
de façons, que jamais ceulx qui en ont faict les livres 
ont sceu figurer, et alloit visiter jour et nuict les corps 


de garde sur les murailles et dedans de la ville ; que 


s'il y eust trouvé quelque desordre ou deffaillance , les 
caporaulx-estoient en danger de courre une maulvaise 
fortune. 

Quant au prevost, il n’y en’avoit poinct'en toute la 
France qui eust plustost instruict un procès-criminel, 
ny plus ruzé pour surprendre un prisonnier en ses res- 
ponces : très-hardy au demourant, et fort prompt aux 
captures, car il y hazardoït sa vie, sans rien appre- 
hender ou recognoistre. Et suivit une fois quatre sol- 
dats quiavoient coupé la gorge à une fille:après l'avoir 
violée , à quart de lieue de Metz avec dix archers seu- 
lement jusques à Sainct-Dizier, qu'il ramena en la 


ville, et les fist executer sur la roue. Etne fault trou- 
ver estrange si tels devoirs obligeoient M. de Vieille-. 

ville-à les aulcunement favoriser ; «mais sous ce pre- 
texte ils commettoient beaucoup d'abus, Celluy qui 
s'ensuit estoit bien grand et très-pernicieux ; car il en- 
tretenoit et nourrissoit les voleurs.en plusieurs pays 
èt contrées, et principalement sur les confins du gou- 
vernement de Metz. 

Il yavoit une capitulation faicte entre les gouver- 
neurs de Metz et de Luxembourg, pour coupper che- 
min à. mille voleries qui se. commettoient en leurs 
gouvernements soubs l'ombre de faire la guerre ; que 
tout capitainne, sergent, caporal ou aultre, menant 
soldats en campaigne busquer fortune, seroit tenu de 
les avoir: tous nommez et enroollez en un certificat 
signé du gouverneur, par lequel il les advouoit à la 
solde et service de son prince; et puis, sans ledit cer- 
tificat, ils estoientsans remission, d’une part et d’aultre, 
pandus et estranglez : en oultre, que tout soldat trouvé 
saezy des deux escharpes, la blanche et la rouge, es- 
toit rompu:sur la roue, comme trahistre et assassina- 
teur; et n’en avoient pas meilleur marché s'ils avoient 
l'escharpe jaulne, quiest de Lorrainne, avecques la. 
leur. | 

Or, ceste capitulation avoit esté vivement poursuivie 
par. M. de Vieilleville, parce que plusieurs lansque- 
nets des environs de Treves, qui avoient esté du regi- 
ment du colonel Jacob Wen-Ausbourg, aussi natif de ce 
pays-là , s’en estoient cassez, et se jectoient par trouppes 
en la campagne pour nous courre sus; trouvants plus 
de prouffict de faire la guerre en toute liberté, que 
d’estre sous le commandement de quelqu'un, et bien 
montez. Mais s'ils prenoient de nos soldats, ils les me- 
noïent à Luxembourg , faisants quelque tribut au gou- 

verneur pour les retirer et advouer, qui estoit fort aise 
de nous nourrir des ennemis et y gaigner. 

Nos capitainnes en prindrent par les forests jusques 
à vingt; et n’ayants poinct de certiflicat, ils estoient 
livrez au sergent-major et au prends, comme estants 
de leur gibbier, pour les faire pugnir selon laæapitu- 

lation. Mais ces deux mattois venoient rapporter à 
M. de Vieilleville qu’ils les avoient faict noyer, sans 
faire bruict, comme gens qui ne valoient pas les pen- 
dre , aussi que leurs compaignons en seroient plustost 
attrappez, car ils n’auront pas le soing ny l’advis de 
prandre certificats, et que seront aultant de morts, 
par ce moyen moins d’ennemis : cependant ils les fai- 
soient évader pour de l'argent, mais beaucoup ; car 
ils se racheptoient à grosses sommes, et les faisoient 
sortir en plain jour, travestis en paysants, et en com- 
paignie de ceulx qui appoïtoient l'argent de leur de- 
livrance; lesquels retournoient tout: aussi-tost à la 

volerie, nous faisants par ce moyen beaucoup de . 
dommaige ; car ils avoient esté fort long-temps au 
service de France soubs ledit colonel, et connoiïssoient 
si bien nos façons, le pays et nostre langue, qu’ils 
osoient.bien aller jusqués aux portes de Troies, de 
Rheims et de Chaallons , sans guydes ny truchements, 
avec l'escharpe blanche, prandre des marchands et 
d’aultres riches prisonniers; Où ils gaignoient un bien 
infini; tant pour leur lanterne pour leur despouille; ; 
car: ÉERTESPR qui vont à l'emploicte sont. toujours 
bien garnys et montez ; et dura ceste praticque environ 
quatorze mois, sans aultrement estre tout-à-faict des- 
couverte, mais seulement: par soupçôn ; duquel en- 
cores que: M. de Vieilleville eust quelque pis er si ne 

vouloit-il, pour-les respects que dessus, rien esmou- 
voir et en attendoit faire que plainte (1) : somme qu’en 
cest espace de temps ils firent de ceste facon évader 
plus de cent prisonniers. 

Ils entretenoient une aultre praticque bien mes- 
chante; que si quelqu'un venoit à plainte d’ung soldat, 
eux, qui avoient le commandement d'y donnèr ordre 
et d'en faire le chastiment, l’envoyoient incontinant 
advertir qu’il s’escartast pour un temps si l’offence es- 
toit ligiere, attendant queson appointement se fist ; 
mais si elle estoit capitale ils luy faisoient ung trou 
en la nuict affin qu'il évadast, le tout pour de l'argent. 


LOVE VA VV VA 0/0 AY VA VAUT VV AAA SNA VOA VU 


CHAPITRE XVII. 


M. de Vieilleville prend la résolution de Les Punir. 


IL escheust au capitainne La Cahuziere d'aller à la 
guerre à son tour, selôn l'estat qu’en avoit dressé M. de 
Vieilleville, ainsi que nous avons dict. Et estant en 
campaigne, prend le chemin de Rougerieules pour s'en 
venir à Sainct Myhel, où il fust adverty qu'il y avoit 
des courreurs qui prenoient la route de Bar-le-Duc, 
pour aller, à son oppinion, en Champaigne attrapper 
quelques marchands. Il pouvoit avoir environ trente 
harquebuziers et aultant de corselets passablement 
montez, et marche tant qu'il trouve là piste des enne- 
mis ; et les descouvrant en un vallon, il separe sa 


* troupe en deux; puis les charge si furieusement :et à 


limproviste, qu’il les deffaict, mais si bien, que de 


(@) Faire que plainte : qu’on en portât plainte, (LENS 

cinquante qu'ils estoient ilen demeura: vingt ‘sur la 
place, douze prisonniers; le reste le gaigne à la fuicte. 
Il retourne à Saint Myhel pour repaistre;et, envi- 
sageant les prisonniers, il en recogneust ung qui aul- 
trefois avoit passé par ses mains, auquel:il dict : 
« Commeñt mort-D... tu'as esté noyé, et toutesfois te 
voilà encores! vertu de D... quelle piperie est ceste- 
cy ? » Le’soldat qui commandoit à ceste trouppe:estoit 
allemant, parlant toutesfois fort bon français, et pa- 


rant du colonel Jacob ; luysconfesse qu'il aesté autre- 


fois son prisonnier, mais qu'il esperoit en sortir pour 
sa rançon comme il a faict, et bien payée au sergent- 
major de Metz. « Et pour combien? dist le capitainne. 
_— Pour mille escus , respond-il ; aultrement il m'eust 
faict noyer. Mais j'en ay gaigné depuis ce temps-là 
plus de six fois davantaige ; et si ay encores des mar- 
chants français prisonniers, que je pris dernierement 
allants à Rheims, à la foire de la Cousture, qui m'en 
fourniront plus de six mille : par ainsi, faictes-moy 
bonne guerre. » Alors le capitaine s'escrie, disant : 
« Ha bon larron, traditor Nycolas! je regnie D... je 
te feray pandre. » Et puis s’addressant au soldat : 
« Où est ton certificat? — Je n’en ay poinct, dist-il ; 
car nous ne sommes ny à l'Empereur ny au roy de 
France, mais soldats de fortune, qui la cherchons 
partout où nos advertissements nous guident ; et.est 
niostre principale retraicte en l’archevesché de Trieves, 
en la mesme cité, et mesme archevesque prince elec- 
teur. » | 

Le capitaine La Cahuziere ayant.entendu ce soldat, 
se contentant de vingt ou trente chevaulx debutin, de 
ses douze prisonniers ,; des armes et accoustrements 


: 


HENRI 1. [1554] 19 
des morts, serre vistement bagaige et faict brider, et 
s’en retourne de colere à Metz, bien deliberé de faire 


le procès du capitainne Nycolas, et d'en demander 


très-instamment à M. de Vieilleville la justice. 

Arrivé qu'il fust à Rougerieules, s'advance au galop 
laissant sa trouppe derriere, car elle estoit en seureté, 
et se presente à M de Vieilleville, auquel il fait sa 
plainte, luy recitant tout le faict, et le langaige de 
mot à mot que luy avoit tenu le chef de la trouppe 
qu’il a deffaicte entre Bar-le-Duc et Sainct-Mybhel, 
qu’il pensoit estre noyé; de quoy il demande très- 
humblement justice. 

M. de Vieilleville, très-eshahy , luy commande de 
ne publier nullement ce qu'il luy avoit dict, pour 
plusieurs raisons qu'il luy fera bientost entendre, mais 
sur-tout qu’il mette ses prisonniers en seure et secrete 
garde en son logis, à ce qu’ils ne soient veus ny recog- 
neus de personne, et qu’il s’en retourne en diligence 
devers ses soldats, pour les emboucher à part de son 
instruction avant qu’ils entrent en la ville. 

Ce que ce capitainne executa fort exactement :-et 
entrerent tous ses soldats en la ville, sans que personne 
sceust qu’ils eussent des prisonniers ; et firent courir le 
bruit qu’ils n’avoient pas eu du bon. Mais il estoit en 
grand cœur de sçavoir les raisons que luy. avoit re- 
mises M. de Vieilleville; car il se feust plustost def- 
faict soy-mesme, que le capitainne Nycolas ne l’eust 
esté, de luy avoir sourratté-de ceste façon mille es- 
cus; et se presentant devant luy avec asseurance d’avoir 
executé en toute fidelité. son. commandement, il le 
supplia de l'en esclarer (1). | 


«(1) Esclarer éclaircir. 


# 

M. de Vieilleville luy dist qu'il avoit envoyé devers 
M. de Nevers, pour le supplier de luy envoyer son 


prevost de Champaigne, aflin de faire le procès au sien 


et au capitainne Nycolas ; et qu’il se ‘defhie qu'ils fa- 


cent quelque menée pour ung prisonnier, nommé 


La Trousse , qu'ils tiennent il y a plus de deux mois ; 
car, encores qu’il leur a esté commandé de le faire 
executer, ils ont toujours dilayé ; et est bien adverty 


qu'ils ont envoyé des lettres que le prisonnier a escrites | 


au sieur de La Trousse, prevost de l’hostel du Roy, 
duquel il se dict parant, ce qui est croyable, car ils 
portent le mesme nom; et veult descouvrir où tend 
ceste longueur ; car ils ont esté si temeraires qu'ils luy 
ont demandé sa grace , qui est entierement contrevenir 
au devoir de leur charge ; et par ce seul traict d'ou- 
bliance il les juge dignes de mort; et premier que la 
sepmaine passe il les luy rendra pendus. 

Cahuziere, ayant ceste parolle d’ung tel homme, 
n'eust pas voulu changer sa qualité avec celle d’un 
grand prince, et le remercia très-humblement. Là- 
dessus le capitainne Nycolas entre en la chambre; et, 
ayant faict la reverence à M. le gouverneur, il s’ad- 
dresse au capitainne La Cahuziere pour l’embrasser et 
caresser, luy disant qu’il estoit marry de sa fortune, 
et qu'il n’avoit pas eu du bon en ses entreprises. Mais 
l’aultre se deffaict de ceste embrassade, et se destourne 


de peur qu'il le joigne: M. de Vieilleville se leve, et le’ 


tire à part, luy deniandant pourquoy il avoit ainsi re- 
jecté le capitainne Nycolas ; et sembloit qu'il voulût 
descouvrir ce qu’ils avoient entrepris de cacher. Il res- 
pondit qu’il s'en estoit ainsi reculé par horreur et de- 
daing, parce qu'il sentoit desjà le bourreau , puisque 


etes 

luy-mesme l'avoit condampné à estre pendu. De quoy 
M. deVieilleville se print bien fort à rire : puis, s'addres- 
sant au Capitainne Nycolas et au prevost, il leur’ dist 
qu'il trouvoit estrange ceste longueur sur l’execution 
de-La Trousse, et que si dedans vingt-quatre heures 
lon n’y mettoit une fin , qu’il se fascheroit de telle sorte 
qu’il y paroistroit. À quoy ils respondirent que demain 
à quatre heures après midy il ne seroit pas.en vie : ce 
qu'il leur commanda assez rigoureusement. 


POAARARAARANARANY VU VAN VA VAE LUS AG LULU 


CHAPITRE:XIX,. 


Le prévot et Le sergent-major de Metz sont arrétés. 


Le lendemain, à deux heures après midy, on mene 
La Trousse en la place du Champ-Passaige où se font 
les executions de justice, pour y estre troussé; mais 
les mattois luy avoient faict prandre ung: manteau 
dessous lequel il avoit les mains non liées, et faignoit 
d’estre lutherien, pour s’excuser de porter une croix, 
n'ayant poinct, au reste, de corde au col. Or, le ser- 
gent-major est tenu d'assister à toutes les «executions 
de justice, avec une escouade de soldats que chasque 
capitainne doit fournir à son tour. Maisil ne s’y trouva 
poinct, ny le prevost semblablement; laissant ses ar- 
chers en la charge de son greflier. | 

Quand le greffier eust achevé de lire son: FANS 
La Trousse se valse (1) et jecte du haut enbas de: 4 


_chele, laissant le manteau entre les mains,du bour- 


f 


(1) False : se renverse. 

reau, prend la course, sé fourre parmy la populasse 
et se saulve; car soldats, archérs et tout le monde luy 
faict largue (1). Il vient à la porte Mozelle, quartier 
de son capitainne Pierre Longue, où tous ses compai- 
gnons, qui desja le pleuroient, car il estoit lancespes- 
sade, luy ouvrirent le passaige à grande joye, et s’en 
va, sans que jamais il fust possible de le rattrapper, 
encores que plus de vingt chevaulx allassent après, et 
par divers chemins. 

M. de Vieilleville estoit en sa chambre, disputant 
avec des ingenieurs sur le plan d'une citadelle qu’il 
avoit projecté de faire bastir à Metz, quand on luy 
vint faire ce rapport : de quoy il entra en un merveil- 
leux colere, et commanda au sieur de Beauchamp 
d'Angiers, capitainne de sa garde, d'aller prandre le 
prevost : et se trouvant le capitainne La Cahuziere fort 
à propos, il eust commandement de se saezir du capi-, 
tainne Nycolas, qui n’eust pas pris de telle affection 
une cent fois meilleure charge; mais il n'oublia de 
faire sceller tous ses coffres et inventorier ses meubles. 

Ces deux galants arrestez furent mis en diverses pri- 
sons; pour obvier à la conference ; ausquels le presi- 
dent de l'Aubespine, qui avoit succedé à Marillac, 
esbaucha le procès, attendant le prevost de Champai- 
gne nommé Alzau, mais de telle sorte, que d'entrée 
de jeu il leur presenta la question : qui confesserent, 
comme gens delicats qui n'ont pas accoustumé de souf- 
fir, qu'ils avoient touché chacun mille escus, le gref- 
fier du prevost quatre cents, et le bourreau deux 
_cents, pour donner lumiere et faveur à ceste évasion; 
mais qu'ils esperoient que M. de Vicilleville leur fe- 


(1) Largue : large. 

roit grace et misericorde en consideration de leurs 
bons seivices, et qu’il n’y alloit poinct du service du 
Roy, ny d’aultre chose qui leur eust peu estre impu- 
tée à tradiment ou perfdie, mais seulement vouloient 
sadver ung enfant de bonne maison, nepveu d’un pre- 
vost de l’hostel du Roy, l’un des chefs de justice de 
France, duquel ils dependoient tous deux; et sup- 
plioient le president de luy remonstrer leurs raisons, 
à ce qu'il en eust pitié, et esgard à leurs personnes et 
qualitez, et luy-mesme de leur estre pour l'honneur, 
et au nom de Dieu, aydant. Mais le tout envain; car 
le president leur respondit qu'il pensoit bien que s’il 
n’y avoit aultres bourriers (1) en leurs fleustes que l’e- 
vasion de La Trousse, ils seroient en esperance de 
quelque remission ; mais il se trouvoit tant d’aultres 


* charges, que à male peine en pourront-ils reschap- 


per. Eulx, ne se doubtants poinct du faict de La Ca- 
huziere, demandent quelles. À quoy il respondit que 
le prevost general de Champaigne les leur dira incon- 
tinant après son arrivée, qui sera dans deux ou trois 
jours; et les laissa en ceste convulsion de leurs cinq 
sens ; car nous n'avons plus severes juges, ny plus fi- 
deles tesmoins de nos actions, que nos consciences. 


{:) Bourriers : ordures. 

CHAPITRE XX. 


À Ils sont punis du dernier supplice. 


L 


L 


‘Enois jours après ceste premiere mterrogation, le 
prevost Alzau arrive, qui, après la reverence faicte 
à M. le gouverneur, et les lettres de M. de, Nevers 
presentées , fust envoyé au president de l’Aubespine, 
qui luy fist veoir tout ce qu ‘il avoit advancé en ce pro- 
cès. Mais il Ha incontinant qu'ils fussent mis en- 
semble, et qu’il n’y-avoit plus de dangier de les laisser 
coucher en ung mesme lict, car leur confession de La 

Trousse les condamnoit assez. 
Et estants logez ensemble aux prisons ordinaires, 
leprevost Alzau les vint trouver , accompaigné du ca- 
pitainne Beauchamp, que suyvent dix ou douze lans- 
quenets de la garde. Et tout à l'instant arrive le ca- 
pitainne La Cahuziere avec son prisonnier D 
Hansclavez, qui leur fust presenté. 
Incontinant que le capitainne Nycolas l'eust veu 
il s'escria, disant : « Ha ! monsieur le prevost Vaurre, 
nous sommes perdus : je vous disois bien qu'ayant 
donné ceste bourde à M. le gouverneur, de l'avoir 
faict noyer, nous devions envoier après dedans les bois 
pour le faire tuer; mais vous ne voulustes pas : et 
voilà nostre condampnation. » 
Le prevost Alzau dist à toute l'assistance qu’il ne 
. falloit pas grandes escritures pour l'instruction de leur 
procès, car ils confessoient plus qu'on ne vouloit ; et 


= 

sur le champ commande de leur mettre les fers aux 
pieds; ce qui fust faict en sa presence. Puis vint faire 
son rapport à M. de Vieilleville, pour en ordonner ce 
qu'il luy plairoit. 

Auquel il commanda de leur demander qu’estoient 
devenus quarante prisonniers qui leur furent baillez 
pour estre executez suivant la cappitulation, ayants 
esté pris sans certificat ou adveu, et leur monstrer 
par escrit les jours et les mois qu’on les leur a deli- 
vrés à diverses fois, et leurs noms, ensemble le re- 
gistre qu’ils ont tenu de leur mort, suivant l’usance 
de justice, et qui en a esté l’executeur; item, s'ils 
n’ont pas eschelé en plain mynuict les murailles de 
l’abbaye de Saint-Pierre, et enlevé deux religieuses 
de. là-dedans, et leur demander où elles sont, en leur 
monstrant la requeste de l’abbesse; et au cas qu'ils 
reffusent de confesser verité, leur donner la question 
tout incontinant. 

Le susdict prevost retourne devers eux, qui exe- 
cute ce commandement avecques une extreme rigueur. 
Eulx respondent que les soldats qu’il demande ont 
passé par le chemin de Hansclavez; car de les avoir 
tuez il n'y eust eu apparence, d'aultant que c'estoit 
nourrir la garnison de Metz en oisiveté, et leur faire 
oublier le mestier de la guerre, parce que la vraye et 
naturelle garnison de la duché de Luxembourg s’estoit 
quasi du tout retirée, ne voulant plus combattre pour 
avoir à faire à trop forte partie, et que le comte de 
Mesgue avoit suscité ceulx-cy, affin de nous entrete- 
nir des ennemis qui ne luy coutoient rien ; mais en- 
cores il y gaignoit, car il en tiroit beaucoup de daces 
et de tributs ; jusques à prendre le dixiesme de leurs 

butins. Et supplioient M. de Vieïlleville d’avoir pitié 
d'eulx, et leur faire misericorde, attendu la pureté 
de leur intention, qui ne tendoit que à tousjours en- 
tretenir le soldat français en l’exercice de sa valeur. 
Et quant aux deux religieuses , ils voyent bien, 
puisqu'on les recherche de cela, que l’on pourchasse 
leur mort; car il n’y a capitainne, ni quasi soldat, 
qui n'ait sa garce , ét qu'ils n'eussent jamais faict 


ceste entreprise s'ils n’y eussent esté appellez par 


elles-mesmes ; car desja, durant le siege, on les avoit 
cachées chez le vidame de Chartres : de dire où elles 
sont, ils ne le peuvent, et pensent qu’elles se sont 
retirées, lors de l’esmeute, de leur emprisonnement. 
Le capitainné Nycolas supplie le prevost Alzau dé ne 
faire aulcun desplaisir à la sienne, car elle est grosse 
de trois mois. 


Alzau retourne avec son greffier et toutes leurs res- . 


ponces, sur lesquelles M. de Vieilleville commande 
d’assembler le conseil, où il voulut que les plus an- 
ciens capitainnes assistassent ; car les maistre-de-camp 
et sergent-major généraulx Boisse ét Croze s'en es- 
toient allez il y avoit plus d’un mois. Et eux assem- 
blez, le capitainne Nycolas fust condampné à estre 
désgradé des armes et de tout l'honneur, puis pendu 
et estranglé. 

Ils commancerent l’execution de ceste sentence par 
le despouiller de tous ses habillements de noblesse; 
car estant bel homme, de belle taille , et d’aige moyen, 
il se delectoit fort, comme tra pti et ‘adonné à 
l'amour, de toutes sortes de draps de soye, jusques à 
porter sur ses escharpes de velours des fers d'or; au 


* lieu desquels habillements il fut, depuis la teste jus- 

ques aux pieds, acoustré en paysant, Etluy osta-t-on 
les armes qu’on luy avoit rendues et ceintes une de- 
mie-heure auparavant en venir là. Ft sur le poinct que 
l'on vouloit le mener au supplice, qui estoit designé 
en la place de la grande eglise, M. de Vieilleville, de 
ce adverty, envoya dire que, pour le respect des ar- 
mes, et qu'il avoit commandé à tant de capitainnes 
l'espace de vingt ans en lieux signalez, qu'il vouloit 
qu'il fust estranglé en la prison, et son corps ainsi tra- 
vesty porté sur une table en la place devant la geolle. 
Ce qui fust faict; et y demeura depuis huict heures du 
matin jusques à quatre après midy. Spectacle digne 
de grande pitié, de veoir un tel bomme, roidde mort, 
estendu sur une table, avec un vieil chappeau tont 
percé, destainct (1), et sans rabat, vieilles guaistres et 
sabots, qui depuis vingt ans n’avoit porté que bas de 
soye et souliers de velours, et tousjours couvert de 
fers d’or. 

Quant au prevost Vaurre et son grefler, qui avoient 
veu toute la tragedie du sergent-major, ils furent me- 
nez en la place susdicte pour y.estre executez. Puis le 
bourreau fust fouetté par son valet autour de la po- 
tence, et aux quatre coings de la place, après cela 
remis en son oflice par faulte d’aultre. 

Ainsi finirent ces deux miserables, qui avoient 
grande authorité en tout le gouvernement de Metz et 
pays messin; car à Thoul et Verdun ils avoient des 
lieutenants, et y faisoient quelquefois leurs cavalcades 
avec bonne escorte, pour faire reluire leur grandeur. 
Le corps du grefher fut porté sur le grand ‘chemin de 
Metz au Pont-à-Mousson, et pendu à un arbre. Mais 


(1) Destainet : détèint. 

les deux aultres, pourle respect-de leurs qualitez et 
estats, furent enterrez en l’église des cordeliers, l’un 
sur l’autre ; en une mesme fosse. io 

CHAPITRE XXI. : 


A1.. de Vieilleville fait mettre en liberté des marchands que 
Ë l’on retenoit injustement en prison. 


* Arrës ceste execution, le capitainné La’ Cahuzieré 
fist instance fort aspre de ravoir la ranCon de Hans- 
clavez, que luy avoit ainsi sourratté le capitainne Ny- 
colas, et maintenoit que l’argént estoit dedans ses cof 
fres qu’il avoit faict sceller lors de sa prise à l’ouver- 
ture desquels M. de Vieilleville voulat estre present, 
pour obvier aux abbus : et fut à la verité la somme de 
mille escus trouvée, non pas celle de Hansclavez > Car 
incontinant qu’il avoit faict un cop de main, il l'en: 
voyoit à Cusset ou Busset en Auvergne à'sa femme, 
mais C'estoient les mille escus du prevost de l’hostel ; 
La Trousse; qu’il n’eust pas loisir d’escarter ; et furent 

trouvez en une bourse rouge, avec une lettre dudict 
| prevost, de telle substance : 


« Monsieur de Bragme, je ne vouldrôis pour rien 
escrire à M. de Vieïlleville pour la delivrance de mon 
neveu; car-estant chef de justice, comme je suis en ce 
royaume, il me feroit rougir de honte de requester un 
si meschant homme; car je congnois son integrité es- 
tre telle, qu’il ne pardonneroit pas à son propre frere, 
en dangier de me faire perdre mon estat, veu la créance 
que le Roy a en luy; mais, si de vous-mesme vous le 

pouvez faire évader, suivant l’authorité que vous avez 
sur les soldats, je vous supplie, et M. le prevost Vaurre, 
d'y ouvrir vos cinq sens, et vous y évertuer; et pourcé 
que vous ne pouvez executer cela tous seuls, je vous 
envoye deux mille six cents escus pour gaigner les 
hommes que vous pouvez enployer à ceste entreprise; 
et s’il n'y a assez, je vous jure, en foy d'homme dé 
bien, de vous rembourser de ce que vous aurez fourny 
davantaige : et gardez ceste lettre pour gaige de ma 
parolle. » | 


Ceste lettre veue, l’on jugea bientost qu'il n’eust 
pomct fallu d’aultre tesmoignage, ny meilleure preuve 
pour advancer le procès de ces miserables, s’il estoit 
à faire. Et commanda M. de Vieilleville qu’elle fust 
mise avec les aultres pieces du procès : puis il ordonna 
que les mille escus fussent delivrez au capitainne La 
Cahuziere ; mais il n’oublia, comme charitable et plain 
de bonté, d’ordonner que tous leurs meubles, armes 
et chevaulx, fussent vendus en pleine place, et à l’en- 
éant, pour estre l'argent qui en proviendroit distribué 
aux pauvres necessiteux et honteux, par les maisons, 
ét le reste envoyé à l'hospital : ung aultre, sans céré- 
Mmonie, et d'aulthorité absolue, les eust mis en ses bou- 
gés. Il donna la charge de ceste charité à quatre nota- 
bles bourgeois de la ville, reputez gens de bien et 
conscientieux ; de quoy ils devoient rendre compte de- 
vant le president de l’Aubespine ; qui s'en acquiterent 
fort chrestiennement, sans en vouloir tirer aulcun sa- 
lairé pour leurs vacations : et y en avoit pour plus de 
six mille francs, leurs serviteurs, domestiquês préala- 
blement payez. 

Ceste despesche faicte, il s ‘'advisa d’ ung aultre traict 
quasi aultant charitable que le precedent; car il fist 
amener devant luy Hansclavez, auquel il dist, en la 
presence des aultres prisonniers, qu'il le feroit pendre 
et tous ses compaignons , s’il ne rendoit les huict mar- 
chands français qu'il s’estoit vanté avoir pris, allants 


à la foire de la Cousture de Rheims, et qu'il Juy bail- | 


leroit un tr ompette pour envoyer Frs le comte de 


Mesgue pour les amener ; luy commandant avec ri- 


goureuses menaces de luy en escrire en diligence, 
aultrement que c’estoit faict de leur vie. Ils se proster- 
nerent tous à genoux, implorants sa grace et miseri- 
corde, s’offrants et promettants de faire tout qu'il luy 
plairoit. Et trois jours après le partement du trompette, 
les susdits marchands furent ramenez à Metz, et ren- 
voyez en leurs maisons, sans qu’il leur coustast ung 
double, ny pour ranson ny pour despens. De quoy ils 
se sentirent très-obligez à M. de Vieïlleville ; et parce 
qu'ils estoient cogneus de beaucoup de marchands de 
Metz, ils trouverent bientost le moyen de se monter 
et deffrayer par les chemins. Et affin que la courtoisie 
fust mutuelle, M. de Vieilleville renvoya Hansclavez, 
et ses unze compaignons (qui tous, hormy luy, avoient 
plustost mine de harpaille et d'ivrongnes que de sol- 
dats), francs et quictes de toutes choses, avec leurs ar- 
mes et chevaux: mais il leur fist faire serment de ne 
jamais porter les armes contre la nation française, ny 
faire la guerre au pays messin. Ce qu'ils signerent; et 
fut en leur presence enregistré, avec promesse aussi 


qu'on leur feist, s'ils y estoient trouvez, qu'il n'y pen- 
doit que la roue, 


FALL 

CHAPITRE XXII. 


Le gardien des observantins de Metz trame une conjuration 
pour livrer la ville au comte de Mesgue. 


[1555] J’ay dict au cinquiesme livre que quand les 
moines, principalement les mendiants, et sur-tout les 
cordeliers et jacobins, s'enyvrent d'ambition, ils sont 
fort prompts à troubler ung Estat : ce qui est confirmé 
bien amplement par le discours qui s’ensuict. 

Il y avoit des cordeliers à Metz, qui n’estoient pas _ 
de l’ordre de Saint-François, car on les appelloit, 
comme 1l me semble, observantins (1), et estoient tous 
d’une ville des Pays-Bas qui se norme Nyvelle. Le 
gardien alloit souvent visiter ses parants, et soubs um- 
- bre de ceste visitation il se presentoit à tous les voyages 
dévant la royne de Hongrie, regente en Flandres, qui 
en tiroit beaucoup de nouvelles, tant de l’estat de Metz 
que d’Allemaigne , quelquefois de France, et luy ser: 
voit, en somme, d’un bon éspion, 

Elle, voyant ses allées et venues si libres, ouvre son 
esprit à plus haultes choses, et luy demande s’il ÿ 
avoit moyen d'entreprendre sur la ville de Metz, et 
par quelle facon on y poutfroit parvemir. Le moine, 
qui ne manquoit d’entendement, luy respondit qu'il 
n’estoit pas trop malaisé; car premierement toute la 
noblesse est mal contente, à cause de l’eschevinaige 


| G&) Obsérvantins. Les observantins étoient de lordre de Saint- 
Francois. 

dont on l’a privée; les soldats se faschent de veoir ainsi 
traicter leurs compaignons, car il s’y faict. de grandes Æ 


executions de justice : et oultre ce, ils crevent de raige 
et de despit de vivre en si perpetuelle crainte ; car s'ils 
avoient seulement injurié un bourgeois, ils sont as- 
seurez pour le moins de la prison; et s'ils l’outrai- 
gent , il n'y escheoït que la strapade (1). 

Que si elle luy veult donner une trentaine de soldats 
fideles et aguerris, qu'il fera acoustrer en cordeliers, 
qui entreront en la ville deux à deux, à diverses fois, 


par l'espace de deux mois, il espere faire ung grand 


et signalé service à l'Empereur son frere ; car elle en- 
voyera des forces au comte de Mesgue, qui se presen- 
teront à l’escalade du costé du pont Yffroy cependant 
que tout le monde ira estaindre le feu qu’il aura faict 
mettre par artifice en cent ou six-vingts maisons, dont 
il sceit l'invention ; et en moins d’une heure les moynes 
viendront sur la muraille pour favoriser l’escalade et 
soustenir devant et derriere tout l'effort qui s'y pourra 
presenter , car les remparts sont estroicts. Il ne fault 
doubter que la ville ne soit vostre; car de ce costé la 


muraille est basse, et s’asseure qu'il y aura plus de 


mille soldats qui se revolteront pour butiner, quand ils 
auront crié Liberté ! liberté! à mort! à mort! tue! tue 
ce meschant Vieilleville ! Mais il la supplie de tenir 
la chose bien secrette, sans la descouvrir à personne 


vivante , jusques à ce que sa trame soit bien enfilée. 


() La strapade : ancien supplice militaire. On lioit à un soldat les 
mains derriére Je’ dos; on l’enlevoit ayec une corde au haut d’une 
longue pièce de bois ; ensuite on le laissoit tomber presque à terre: La 
secousse qu’il éprouvoit par cette chute lui disloquoit presque toujours 
les bras et les jambes: Estrapade vient du vieux verbe français estreper 
qui veut dire briser. 

Cependant, premier que rien entreprendre, il veut 
estre asseuré de l'evesché de Metz : ce qu'elle luy.ac- 
corda incontinant, en luy donnant une assez riche 

bague pour asseurance de sa parolle, avec cinq cents 


_escus (car elle pensoit estre desja dedans) pour faire 


les provisions des trente soldats travestis en moynes, 
qui devoient entrer en la forme que dictest; et en 
mena sur l'heure trois avec luy, qui portoient tiltre de 
capitainne. 

Ce diable de moyne fist telle diligence, qu’en moiñs 
trois sepmaines tout son compte estoit rendu en son 
couvent, bien logé et nourry, de mesme ayant gaigné 
et attiré à sa cordelle tous ses moynes naturels, en 


nombre de vingt, soubs grandes et certaines promesses 


des abbayes et aultres dignitez de son evesché; lesquels, 
avec tous les aultres faulx cordeliers, faisoient de cé- 
rémonieuses sanctimonies par les eglises et maisons, 
qu'il estoit impossible de les descouvrir pour soldats. , 

Or, M. de Vieilleville fut adverty par un serviteur 
et agent occulte , fort habile et très-fidele, qu’il entre- 
tenoit secrettement dedans Luxembourg , que la royne 
de Hongrie envoyoit douze cents harquebuziers lestes 
et bien choisis, huict cents bons chevaux et grand nom- 
bre de noblesse des Pays-Bas, au comte de Mesgue, 
qui avoit commandé que l’on fist en son gouvernement 
jusques à vingt mille pains de munition, et qu'il y 
avoit gueiqué entreprise ; mais il ne pouvoit descouvrir 
où, et qu’en tout évenement, il se tînt sur ses gardes : 


| qu’ “l est vray qu'il à veu deux cordeliers de moyen 


aige se retirer en ung cabinet avec ledict comte, et y 
éstre pour le moins deux bonnes heures; mais fl n’a 
jamais pu sçavoir d'où ils sont, sinon que le bruict 

commun est qu'ils viennent de Bruxelles : toutesfois 
il n’en sceit rien au vray, n'ayant voulu faillir de luy 
donner cest advis affin qu'il y pense. 


CHAPITRE XXIII. 


La conjuration est découverte. 


Mowsreur de Vieilleville, ayant receu ceste lettre, tout 
aussitost , sans bruict, vient avec quelques capitainnes 
de sa garde au grand couvent des cordeliers; et, sui- 
vant sa providence et son esprit penetrant, il faict ve- 
_nir le gardien, auquel il demande quel nombre il a 
de religieux, et s'ils y sont tous ; qu'il les veut veoir 
en la nef de l’eglise comme ils se mectent quelque- 
fois en station : ce qui fut faict; où il ne trouva rien à 
redire. 

Après il va aux observantins et demanda le gardien ; 
mais il luy fut respondu qu'il estoit allé à Nyvelle en 
l'enterrement de son frere. Il veult semblablemernit 
scavoir le nombre, et où ils sont. Trois ou quatre luy 
respondirent qu'ils estoient par ville, faisants la queste 
pour le couvent. Mais, s'appercevant à leurs visaiges 
pasles qu’ils estoient un.peu estonnez, il entreprend 
de fouiller les chambres et le couvent; faisant fermer 


toutes portes, et entrant en une chambre, il y trouva 


deux faulx cordeliers malades couchés en beaux draps, 
et leurs chausses descouppées à la soldate, et pour- 
poincts de couleurs sur leurs licts. Incontinant ils fu- 


rent saezis ; et pour ce qu'aux extremes dangiers il 

fault user d’extremes remedes, on leur faict, avec 
grands coups, menaces de la mort qu’ils voyent toute 
presente, et les poulces dedans le chien de la harque- 
buze, dire promptement quels ils sont et pourquoy 
ils sont là, qui les y a faict venir, et sur quel subject et 
occasion : ils confessent librement , plustost que d'en- 
durer tant de mal, qu’ils ne sont pas cordeliers, en- 
cores qu'ils ayent la teste raze, mais que la royne de 
Hongrie leur a commandé de faire tout ce que le gar- 
dien leur dira ; ils ne sçavent toutesfois en quoy il 
les veult employer; ils esperent à son retour de Luxem- 
bourg, où il est allé, de le sçavoir. À ceste responce 
M. de Vieilleville se doubta que les deux moynes qui 
avoient conféré avec le comte de Mesgue estoient de 
céans ; et sort incontinant pour commander que l’on 
ferme toutes les portes de la ville, horsmis du pont 
Yffroy, qui est celle qui mene à Luxembourg ; et com- 
met à la garde du couvent le capitainne d'Amezan, 
avecques nombre de harquebuziers, à la charge de 
n’en laisser sortir ung seul, mais ouvrir aux aultres 
cordeliers qui estoient espars par la ville, et les arres- 
ter prisonniers à mesure qu’ils arriveroient : ce qu’il 


executa fort fidelement. Et envoya le prevost poursui- 


vre l'instruction du procès, suivant les responces des 
deux faulx cordeliers malades, et parachever la visite 
bases de tout le couvent, sans y rien espargner; 
puis s'en vint à la porte du pont Yffroy que gardoit le 
capitainne Salcede, d’où il mande à madame de Vieïlle- 
ville qu’elle disne sans l’attendre, s’enquerir où ilest, 


» : ny ce qu'il faict ; et envoye toute sa suicte, jusques à 

« 


les soldats qui estoient de. garde à la porte ; qui.se 
doubterent bien qu’il y avoit quelque entreprise: 


Il envoye dire au capitainne Salcede s’il.n’avoit : 


disné qu’il fist apporter son disner tel qu'il estoit , sans 
y rien adjouster de surcroist, mais tout incontinant , 
et qu'il le mangeroit soubs la porte, de laquelle il ne 
. vouloit partir tout le jour qu'il n'ait veu entrer quel- 
qu'un qu'il attend, et que peult-estre il. y couchera 
avec le corps de garde, et qu'il ne s'en enquiere pas 


davantaige, mais qu'il s’adyance de venir en toute di- 


ligence avec ce qu'il a, n’eust-il que des aulx et des 
raves à l’hespaignole, car il estoit natif d'Hespaigne. 
Salcède, bien esbahy, le vint incontinant trouver 
avec son ordinaire, qui estoit passablement bon ; car 
c'estoit le plus pecunieux capitainne de la France. Et 
n’eurent sitost achevé de disner, que la sentinelle faict 
dire qu’il voyoit de loing deux cordeliers venir; à 
grand trot de cheval , par le chemin de Théonville. 
M. de Vieilleville, à ce rapport, prand incontinant 
une halebarde, sort en diligence hors la porte, et;se 
presente à la barriere, suivy seulement de deux sol- 
-dats, deffendant à tout le reste de la garde, capitainnes 
-et aultres, de l’accompaigner. 


Le moyne, qui le recognoissoit, s'estonne.de le veoir, 


en cest estat, faisant office de soldat, et met pied. à 
terre. Mais il luy commanda d'aller au logis de Sal- 
cede, et qu’il a quelque chose à luy dire, le y faisant 
conduire avec son compaignon par deux soldats. En- 
trez qu'ils furent là dedans, il faict sortir tout le monde, 
-fors le capitamne Salcede et son lieutenant , le capi- 
tainne Ryolas. Alors M. de Vieilleville commencea. à 
parler : « Et bien, monsieur le cagot, vous venez de 

conferer avec le comte de Mesgue? Il fault resolument 
me dire tout ce que vous avez negocié ensemble, ou 
mourir tout à ceste heure ; mais si vous confessez ve- 
rilé, je vous donneray la vye, quand bien vous auriez 
attenté à la mienne propre. D’aller en vostre couvent, 
il n'y a plus d'ordre : il est plain de soldats, et tous 
vos moynes sont prisonniers, dont il y en a de faulx 
qui m'ont confessé ne l’estre poinct, mais soldats, et 
qu'ils sont venus par le commandement de la royne 
de Hongrie. Or sus, dictes vistement la verité, ou en- 
tre-confessez-vous tous deux, car vous ne vivréz pas 
encores une heure. » 

Quand ce povre gardien sentit, par ces propos, 
qu'il avoit eu beaucoup de lumiere de sa trame, il se 
prosterne à genoux; mais il nye avoir en rien forfaict, 


et que ces deux hommes dont il parle sont ses parents, 


qui ont tué leur frere pour la succession, et qu'il les 
a amenez à Metz en habit de cordeliers pour les sau- 
ver. « Voyez, dist M. de Vieilleville, si ce meschant 
sceyt desguyser le harang-sor! » Ce disant, il entre 
un soldat de la part du capitainne d’Amezan, qui lui 
rapporte qu'il estoit entré depuis son partement six 
aultres cordeliers, qui avoient soubs leurs habits 
chausses.et pourpoincts découppez à la soldate, qu'il . 
a semblablement arrestez prisonniers. « Et bien, dist 
M. de Vieillevillé, addressant sa parolle au gardien, . 
ceulx-là ont-ils aussi tué leur frere? Je jure au Dieu 
vivant que vous me direz presentement ce qui couve 
là-dessoubs, ou je vous feray bien souffrir du mal 
avant mourir. » Et commanda en l'instant au capi- 
tainne Ryolas de le prendre et lyer, en attendant que 
le prevost vienne pour luy donner la question. 

Le cordelier, voyant qu'il ne peult plus reculer, 
ét que son tr adiment.est plus qu’à demy descouvert, 
se prosterne derechef luy demandant pardon, 'et que 
la gloire du monde et l'ambition l'ont deceu , mais qu'il 
luy dira verité pourveu que son bon plaisir soit luy 


donner la vie. M. de Vieilleville respond qu'il aura 


sa vie et la verité quand il luy plaira, car il en sceyt 
les moyens; toutefois , s’il jure de confesser toutes cho- 
ses sans rien dissimuler ny pallier, mais de lui decla- 
rer au vray comme il va de toute ceste entreprise, il 


luy promet, foy de gentilhomme d'honneur, de le : 
renvoyer en son païs, franc et quicte de sa vie et de 
toute honte, et de pardonner en sa faveur à tous ceulx 


qu'il a employés en ce : et luy monstra les lettres de 
son agent de Luxembourg, sur lesquelles le moine 
demeura esperdu ; qui fut la plus urgente et pregnante 
occasion qui le forcea de venir au poinct ; car il n’y 
avoit plus que tenir : aussi que la luy monstrant il lui 
dist qu'il estoit venu exprès à la porte faire le soldat, 
de peur de faillir à l'attrapper. 

Alors, comme à demy condampné, commencea à 
lui dire qu’il voyoit bien que Dieu l'assistoit et gar- 
doit la ville pour luy; car sans cest advertissement 
elle estoit perdue pour le Roy, et acquise dès ce jour 
mesme à l'Empereur, et que toutes les trouppes men- 
tionnées au susdict advertissement estoient à six lieues 
de Metz, au dessoubs du mont Sainct-Jan, et se de- 
voient rendre, sans passer par ville quelconque, à neuf 
heures du soir, aujourd'huy, contre les murailles de’ 
la ville, devers le Pont-Yffroy : « Car, dist-il, je de- 
vois mettre le feu en cent ou’ six-vingts maisons de 
l'autre costé de la ville; et est chose bien certaine que 

tout le monde y eust'accouru pour l’estaindre ; durant 
lequel tumulte et estonnement les forces susdites de- 
voient venir à l'escalade ; que les trente religieux 
soustiendroient et favoriseroient d'un costé sur lé 
rampart, qui n’est gueres large en cest costé-là, et mes 
vingt moines de l’autre : ils ont avec eux douze char- 
rettes d’eschales, de la mesure qu'illes fault. » 

M. de Vieilleville.commanda au capitainne Ryolas 
de le resserrer en lieu secret, sans le laisser veoir ny 
communiquer à personne , et qu'il le commettoit pri- 
sonnier en sa garde ; lequel, pour n’y faillir, le lya 
bien serré en’ une garderobbe; où personne n’entra 
tandis qu’il fut en sa chambre. 

CHAPITRE XXIV. s 


M. de V'ieilleville sort de Metz avec une partie de la garnison 
pour attaquer les troupes du comte de Mesgue. 


Tour incontinant, M. de Vieilleville print sur ce 
rapport une merveilleuse et terrible resolution , 
comme il estoit prompt et diligent en tels inopinez 
evenements ; car il appella M. de Guyencourt son 
lieutenant, aüquel il commanda de faire subitement 
monter à cheval toute sa compaignie en armes, au 
son dela sourdine ‘seulement , et envoye ‘advertir 
M. d'Espinay et le chevalier de Lancque de faire le 
semblable. Il s'arme quant et quant, et fait dire aux 
capitainnes de Sainte-Coulombe et Sainte-Marie de 
prendre ‘trois cents harquebuziers, et se trouver tous 

à la porte du Pont-Yffroy pour le suivre, où il ee” 
aller, sans autre connoissance de cause, et amener 


quant et quant une vingtaine de tambours, et aux ca- 


pitainnes La Cahuziere et La Mothe-Gondrin, deux 
cents corselets, portants tous halebardes. 

Voilà toute la ville esmeue sams en sçavoir l'occa- 
sion : cependant ung chacun se prepare en toute dili- 
gence pour n’estre des derniers au rendez-vous; car 


il n’eust pas espargné son frere s'il eust failly à son 


commandement ; et ordonna au capitainne Saint-Cha- 
mans, sergent-major, non moins habile que son pre- 
decesseur, mais plus homme de bien, de faire porter 
tout incontinant sur chacune des plates-formes des 
portes de Saint-Thibaud, de Mozelle, Champenoise 
et des Allemants, cinquante fagots, et y mettre le feu 
entre six et sept heures du soir, ny plüustost ny plus 
tard ; qu'il y prenne soigneusement garde ; et , plustost 
qu'il y aict faulte, qu’il contraigne tous les habitans de 
ces quartiers-là d'y obeyr par toutes voyes et manie- 
res, jusques au baston ; car c’est pour le très-urgent et 
très-exprès service du Roy. 

Toutesles trouppes se tronverent à la porte da Pont- 
Yffroy, où il estoit armé de toutes pieces, ‘qui avoit 
desja sorty le pont, monté sur son Yvoy, en atten- 
dant, avec dix ou douze gentilshommes de $a maison, 
aussi armez. Et voyant tout ce qu'il avoit erdonné : 
« Or suz, marchons, dist-il ;sansbruidtet en diligence, 


et je vous feray veoir avant quatre heures. de terribles À 


choses, Dieu aydant. » Cela dict, on marche ‘sans 
trompette ny tambour, et venons. à la Domchamp, 
qui est à une lieue de Metz. appelle le capitainne 
Li Plante qui estoit le premier guide du monde, ‘et 

qui cognoissoit le pays et toute ceste contrée jusques 
à Bruxelles, mieulx que les mesmes habitants, ét le 
fit monter à cheval. 

11 luy descouvre, en marchant, en la presence de 
M. d'Espinay et de tous les autres chefs, le secret de 
l'entreprise des ennemis, et aussi de ce qu’il a deliberé 
faire, et qu’ils sont soubs le mont Sainct-Jan, à six 
lieues de Metz, et croit qu'ils sont maintenant deslo- 
gez pour.executer leur entreprise. IL demande d'estre 
mené en quelque bois sur leur chemin, et s’y embus- 
cher avec tout ce qu'il veoid de trouppes; sinon il a 
deliberé de combattre, encores que les ennemis soient 
trois contre ung. 

La Plante lui jure qu il le va mener en ung lieu, 
sur leur chemin de Metz, où avec la moitié moins 
de force il mettra une armée à vau-de-routte, et qu’il 
n’ yavoit que une lieue de là où ils estoient : de quoy 
tout le monde se resjouist d’une incredible allaigresse. 

Doncques ils se diligentent tous; et les fist entrer 
dedans ung bois assez long ‘et spacieux, au bout du- 
quel, tirant vers Metz, il y avoit un gros villaige. Puis 
quand M. de Vieïlleville leust bien revisé, et recon- 
gneu toutes les advenues et sorties, car il y avoit plu- 
sieurs chemins de tous lesquels il n’y en avoit que ung 
qui menast à Théonville, distant delà trois bonnes 
lieues, il mect M. de Guyencourt à l'entrée dudit 
bois en embuscade avec la moitié de la compaignie; 
M: de Montz et M. de Vadancourt avec le reste en 
ung aultre endroit assez à l'escart; ét à chacuñe 
trouppe cinquante harquebuziers et quatre tam- 
“bours. # 

Il pose cent harquebuziers dedans le villaige, et la 


: 

moitié de cent harquebuziers.de Lancque, qui de- 


voient sortir par le derriere des maisons, avec aussi 
huict tambours; et l’autre moictié.en ung chemin es- 
troict qui faisoit la separation du pa et du bois, 
et cent corselets. : . : | 

M. d'Espinay fut applacé et eansr avec la 
moitié de sa compaignie ; en ung autre: cartier; et les 


‘autrés cent. corselets, M. de La Boulaye son lieute- 


nant avec M. de Thévalle en ung aultre. De telle 


. sorte que, de mille en mille pas, on pouvoit faire 


saillye sur l'ennemy pour ne luy donner loisir de se 
recongnoistre ; et les bruicts des tambours pour l'es- 
tonner, et luy faire croire qu’il avoit toute la gar- 
nison de.Metz sur les bras, qui estoit, de reputation 
connue parmy tous les estrangiers, de quatre mille 


_ harquebuziersÿdouze cents corselets, et de huict ge 


ou mille chevaux. | : 

- Les choses ainsi bien ordonnées, M. de Vieilleville 
deffendit à tous de n'empescher point le chemin ‘qui 
menoit à Théonville ; aussi n'y avoit-il voulu poser 


“aulcunes forces, n’y d'aller après les fuyards ; car: les 


garnisons d’Arlon et de Théonville estoient trop voi- 
sines; aussi qu'il fault faire à son :ennemy pont d’ar- 
gent quand il enfile la fuicte; et commanda à: La 
Plante, qui sçavoit parler wallon; flamant et hes- 
paignol, d'aller bien avant en païsÿ descouyrir oùils 
pourroient estre, et s’avancer quand: ill rroit, 


pour nous venir advertir, affin que chacun se p aceast. 
_et rangeast aux Lieux qui leur estoient ordonnez. 

CHAPITRE XX V. 


AT. de Fieilleville met ses troupes en embuscade, et défait 
entièrement celles du comte de Mesgue. 


Nous ne fusmes pas heure et demie en ce bois, que 
le voicy arriver à toutes brides, qui faict son rapport 
à M. de Vieilleville de ceste façon : « Monsieur, sur 
une montaigne distant d’icy une lieue je les ay descou- 
verts là-bas en une plaine, et pourront estre ici de- 
dans une bonne heure, car ils marchent bon pas: et 
fault qu’ils ayent eu nouvelle de l’embrasement de 
Metz, dont j'ai veu moy-mesme les flammes : Saint- 
Chamans ne vous a pas failly. Et y a des païsants qui 
les ont veues, qui s’estonnent que ce peult estre. Ils 
sont en plus grand nombré que vous ne dictes ; la 
terre en est toute couverte. Mais je veulx qu'ils soient 
encores deux fois davantaige ; car ils sont à nous, 
ayantsi bien disposé les ambuscades comme vous avez 
faict. » Sur ce rapport M. de Vieilleville commande 
incontinant que chacun se range en son lieu ordonné, 
et que M. de Guyencourt, qui est à l'entrée du bois, 
doict faire la premiere charge; mais il ne la fera que 
toutes les trouppes ennemies ne soient entierement en- 
trées dedanstle bois. Et cela commandé, il s'en va à 
l’yssue du chemin devers Metz, pour empescher qu'ils 
n’eschappent de ce costé-là : il n’avoit en tout que 
quarante chevaulx, où estoient M. Dormault, M. de 

-_Pezé, M. de Fontenay, M. de Crapado, M. de Thuré, 
et plusieurs aultres gentilshommes et sa garde. 

L'heure et demie ne passa poinct que nous veismes 
les avantcoureurs entrer dedans le bois; qui estoient 
bien environ soixante. Il y avoit de nos halebardiers 
couchez sur le veritre dedans les taillys (car les har- 
quebuziers estoient bien loin escartez , de peur de 
l'odeur des mesches), qui les escoutoient deviser en 
marchants; dont l’un dist: « Allez les haster, mort 


Dieu ! car nous tardons trop, et qu’il n’y a rien dedans 


ce bois que des taulpes. Mort Dieu ! que nous serons 


riches aujourd'huy ! et le grand service que nous al- 


lons faire à l'Empereur! » L'autre disoit : « Nous le 
ferons rougir, car nous prandrons avec trois mille 
hommes ce qu'il n’a peu avec cent mille. » L'autre : 
«Je Pâillarder ay tant ceste nuict que j'en mourray ; 
car il ya de fort belles femmes et filles. » 

Voicy toute la flotte arrivée qui s'engoulphe dedans 
le bois. Les premiers qui marchoient estoient les har2 
quebuziers avec tous les charrois des eschelles et ba- 
gages; après venoit une fort belle cavalerie, que me- 
noit le comte de Mesgue, mais le tout sans ordre$ , qui 
disoit : «Marchons, vertu de Dieu! en diligence ; car 
nous, avons _desja veu les feux. Nostre retardement ap- 
portera quelque préjudice à nostre faction : marchons, 
mort Dieu ! marchons, » Qui fut cause, qu'ils ne te- 
noient aucun rang, ny üne seule forme de: bataille. 
Aussi estoit-ce à qui gaigneroit pays, et marchoient 


pesle-mesle maistres et valets. Après tous.ceulx-là en- 


tra dedans le chemin la urouppe des gentilhommes 


volontaires des Pays-Bas, qui pourait revenir à sept 
ou huict cents chevaulx, | 


Quand tout fust entré, M. de ÉinrvuRs qui es- 
toit bien bas esloigné du grand chemin, et derriere 

toutes les voyes, s’'advance au galop avec sa trouppe. 
Entré qu’il fust dedans le chemin, il commence à crier : 
France! France! Vieilleville! charge! charge! Ft 
puis descoche à toutes brides, la lance en arrest. 
Ceste noblesse, qui faisoit porter à ses valets leurs 
lances et habillements de testé, commence à crier et 
les appeller. Cependant les harquebuziers sortent des 
bois, qui tirent de flanc en flanc, etten abbattent dru 
comme des mousches. Les halebardiers sortent d’aul- 
tre part, qui les gardent de se joindre; les tambours 
battent et sonnent l'alarme et la charge de telle furie, 
et avec si grand bruict, qu'ils ne se peuvent entendre, 
mais les estonnent. Ceulx qui alloient devant veulent 
tourner bride et faire teste pour secourir ceste noblesse 
volontaire; mais la seconde embuscade sort, où les 
harquebuziers tirent de telle furie, et les corselets 
avec leurs halebardes les chargent si cruellement, 
qu'ils les font bien penser à plustost se deffendre que 
d'aller secourir autruy ; et les tambours menent ung 
si horrible bruict, qu'ils ne s’entrentendent parler à 
cause du contre-son que rendent les bois, nommé 
par les poëtes fabuleusement écho. Le comte de Mes- 
gue s’escrie : « Mort Dieu! nous sommes trahys! Teste 
Dieu ! qu’est-cecy ? » et faict myne de vouloir combat- 
tre, et s’y prepare. Mais la troisiesme embuscade le 
charge.si furieusemrnt, que luy, sa cavallerie, et les 
harquebuziers qui marchoient devant, se hastent de 


_gaigner le villaige, esperant y trouver seure retraicte 


et s’y barricader ; mais ils furent estrangement repous- 


sez; car c'estoit la quatriesme embuscade, où l'on 


avoit posé tout le gros de nos harquebuziers. Aussi 
furent surcueillis des Pen costés par les harquebu- 


, 

ziers à cheval du sieur de Lanque, qui estoit la cin- 
quiesme embuscade, si rudement, que le comte de 
Mesgue fut contrainct, avec sa cavalerie, de rompre 
ses mesmes harquebuziers, pour essayer de se sauver ; 
car de quelque costé qu’il se tournoit il trouvoit l’en- 
nemy en teste: si bien qu'il ne luy fust possible de 
dresser ses gens au combat, ny d'estre entendu en ses 
commandements, à cause de l’effroy du bruict et es- 
tonnement des tambours et cris ordinaires : France ! 
France! charge! charge! Vieilleville ! Qui fut cause 
. Que tous ses soldats se desbandoïent pour entendre à 
la fuite plustost qu'au combat : c'estoit à se saulve 
qui peult ; car toutes nos trouppes de derriere, jointes 
ensemble, les chassoient devant eulx, tuants tout ce 
qu’ils rencontroient ; dont la pluspart se saulvoit dans 
_les boys sans combattre, après lesquels il estoit def- 
fendu d'aller ny d'entrer dedans, mais toujours mois- 
sonner devant soy, et tuer tout. 7 


Le comte de Mesgue, voulant gaigner le chemin qui. 


alloit à Metz, comme estant troublé et tout hors de 
soy, PadVÉ bte par une determinée resolution de s'y 
enfourner ; mais M. d' Espinay le vint charger en flanc 
avec sa compaignie, et M. de Vieïlléville en teste; qui 
le vous rembarrent de telle façon, que la pluspart se 
jecte à terre pour gaigner les bois, et prennent tous 
le chemin de Théonville, duquel ils sçavoient les 


routtes et brizées il y avoit long-temps. Et receust: le. 


comte, par ces dernieres embuscades, la sixiesme et 
la septiesme, une merveilleuse Hékte et dommaige ; 
car ils laissoient tous quasi leurs chevaulx, parce qu'ils 
ne pouvoient aisément brosser au travers des taillis ; 
eten fut tué grand nombre de sa trouppe, et beau- 

coup de prisonniers. Mais M. de Guyencourt eust les 
plus riches; qui pouvoient monter en toute la deflaicte 
à quatre cents cinquante; et de morts sur la place 
unze cents quarante-cinq : qui fut une très-heureuse 
victoire, sans perdre que quinze hommes et bien peu 
de blessez. Aussi marchoient-ils en telle confusion et 
désordre, qu’une bien grosse armée s'y fust perdue ; 
car les maistres estoient pesle mesle avec leurs valets, 
et n’y en avoit ung seul des nobles qui furent chargez 
des premiers par l'embuscade de M. de Guyencourt, 
qui eust armet en teste, ny qui portast sa lance: aussi 
furent-ils tous tuez ou pris en fuyant; ce qui donna 
l’espouvante à tout le reste. Et advint ceste deffence 
ung jeudy d'octobre l’an 1555, traeze mois après 
celle du jour et feste de Saint Mychel cy-dessus men- 
tionnée, par la diligence et saige conduicte de M. de 
Vieïlleville; car en un jour il descouvrit l’entreprise 
et print le trahistre moyne vendeur de sa ville, et 
deffit ceulx qui l’estoient venu achepter. Que s’il se 
fust remys sur ung tiers. pour prendre le prior la 
ville sans doubte estoit perdue. | 

M. de Vieilleville, qui n’oublioit jamais rien en fac- 
tion d'importance, principalement où il avoit com- 
mandement général, sort avecques M. d'Espinay et 
tonte la cavallerie hors des bois, et se tient en bataille 
du, Costé de Théonville pour obvier à tous inconve- 


‘ nients, comme celuy: qui ne negligeoit j jamais son en- 
_nemy, et pour donner aussi loisir aux soldats de des- 


pouiller les morts, resserrer les prisonniers, et arrester 


* les chevaulx eschappez, se saezir du bagaige et du 


charroy, où celuy des eschales ne fut pas oublié, en 
quoy se passa plus d’une heure. Et le rapport venu 

que tout alloit bien, et que c'estoit fait, il commanda 
de sonner la retraicte, prenant le chemin de Metz, 
ayant deux lieues ou environ, marchant tousjours en 
bon ordre à la lueur de la lune qui nous esclairoit en 
ciel fort espare (1), n’estant qu’au second jour de sa 
plenitude. Mais il envoya deux hommes de cheval de- 
vant, annoncer sa venue, dont l’un devoit aller rese- 
veillir les chanoines de la grande eglise (car il estoit 
environ minuit) pour s’y trouver, aflin de louer Dieu 


d'une si heureuse victoire avart se retirer; l'autre; 
<d + 


_ dire à madame de Vieilleville qu’elle ne fusten peine 
de lui. Ce qui fut faict, et les louanges fort solemnel- 
lement parachevées, où la musique ne fut pas espar- 
gnée : elle s’y trouva aussi et madamoyselle d'Espinay ; 
et plusieurs dames et damoyselles de la ville, qui 
sceurent que toutes deux y alloient, se leverent sem- 
blablement en diligence ‘pour les y accompaigner : 
sommé, la rejoüissance fut si grande et universelle 
par toute la ville, que toutes sortes de gens ne dormi- 
rent gueres ceste nuict-là, mais la passerent en une 
incredible allaigresse ; car beaucoup de bourgeois 
dresserent des tables devant leurs-portes , faisant boire 


à la mode du pays, que l’on appelle carroux, tous les 
passants. ( 

CHAPITRE XX VI. 


Le comte de Mesgue, après sa defaite | envoie un trompette 
à Metz pour réclamer quelques-uns des siens. 


Le lendemain vendredy, le prevost se presenta de- 
vant M. de Vieilleville avec le procès des cordeliers 
tout instruict; par lequel ils estoient tous convaincus de 
crime de leze-majesté , et qu'il ne restoit plus qu’à ordon- 
ner de quelle mort,en quel temps et en quel lieu il luy 
plaisoit que l'execution en fust faicte. IL y en avoit en 
tout cinquante, que.le capitainne Damezan tenoit pri- 
sonniers bien serrez en leur mesme couvent. 

Sur quoy äl Iny dist qu'il n’estoit pas raisonnable 
que les trente soldats qui estoient venus pour l'entre- 
prise moureussent, encores qu'on les pouvoit faire 
pendre pour espions, estant entrez en la ville travestis 
et desguisez en cordeliers; mais, attendu la générosité 
de leur couraige, d'avoir si prodigallement ‘hazardé 
leur vye pour acquerir honneur:et faire service à Feur 
prince, qui eust esté très-grand si Dieu n’y eustpour- , 
veu, il la leur remettoit, et leur faisoit grace fort libé- 
ralement, pour le respect -eten faveur des armes. 
« Toutesfois , affin qu’il leur en souvienne, je ne veulx 
pas, dist-il, qu’ils s'en retournent sansirecevoir quel- 


_ que ligiere honte; qui seraique demain matin vous les 


ferez partir de la grande-eglise, les testes :nues, (trois 
àtrois, chascun uw baston blanc en la main, vestus 
du long habit de cordelier; et:porteront leurs frocs 


no 

sur leurs bras, comme les chanoines leurs aulmusses; 
et seront conduicts par vos archers le long de la grandé 
rue de Fournicaut , qui les feront passer par la petite 
place, puis par le Champ-Passaige, pour les mener à la 
porte du Pont-Yffroy : votre trompette marchera de- 
vant, à cheval, qui sonnera à chaque carrefour, et 
dira à haulte voix ces mots : « Sont les moynes de Ja 
royne de Hongrie qui devoient surprendre ceste ville 
et l’abrazer; mais Dieu, par sa sainte grace, y a pour- 
veu; et pour ceste leur meschante entreprise, ils sont 
bannys à jamais de la ville de Metz et pays messin, 
et condampnez, s'ils y sont rencontrez'et pris, à estre 
pendus et estranglez. » Vous leur baïllerez toutes ces 
parolles par escrit en bonne forme; mais qu'il n’y ait 
faulte que demain tout ce que dessus ne soit, sans 
rien oublier, fort bien executé, (ce que le prevost pro- 
mist sur sa vye), et de commencer à sept heures du 
matin. ». EL 

Il n’eust pas sitost faict ce commandement, que le 
capitainne Ryolas luy vint dire qu’il y avoit à sa porte 
ung trompette qui avoit faict desjastrois chiamades, 
et s'il ne luyÿ plaisoit pas qu’on le.luy amenast, ce 
qu’il accorda ; aussi qu’il sceust qu'il estoit au comte 
de Mesgue. Luy arrivé, M. de Vieilleville luy de: 
manda: « Et bien, que dict le comte de Mesgue ? Il 
a bien eu du moyne, n 'estail pas vray ? » 
Le trompette se relient sans ozer faire aucune res- 


ponce ; mais ill’encouraige par ces mots : « Parle hardi- : 


ment, trompette ;ne sceys-tu pasbien que gens de ta qua- 


lité ont puissance de tout dire ? pourle moins je le ‘te per- - 


mets.» Le trompette, s' ‘asseurant par ceste parolle, va 


respondre: « Ouy, par Dieu, monsieur, nous avons : 
— à. 

bien eu du moyne. Que mauldicte soit la moynerie et 


à tous les diables donnée, quand elle se meslera d’aul- 
tre chose que de prier Dieu! M. le comte, mon povre 
maistre, en est au lit malade ; et disoit ce matin, quand 
il m'a despeché, que ce n'est qu'aultant d'hommes per- 
dus que de rien entreprendre sur ce lyon-vulpe de 
Vieilleville, et que c’estoit grande folye à luy de mar- 
cher pour executer une entreprise qui n'est tramée 
que par des femmes et des moynes, où il a perdu tant: 
de braves capitainnes, et si grand nombre de gens de 
bien et d’illustres hommes ; et proteste bien à Dieu, 
et le jure, qu’il ne tombera jamais en cest inconve- 
ment. Il m'a baillé, monsieur, ce roolle de gens 
de réputation, Pre sçavoir s'ils sont morts ou pri- 
sonniers. » 

CHAPITRE XX VIL 


Punition des soldats ennemis qui s’étoiént cachés dans le 
couvent-des cordeliers observantins. 


Mowsreur de Vieilleville, à la veue de ce roolle, faict 
faire en l'instant ung cry public, à son de trompettes et 
de tambours, par toute la ville, que tous capitainnes, 
tant de gens de cheval que de pied, gendarmes; che- 


vaulx ligiers, soldats et tous aultres qu’il appartient, 


ayent à faire venir, sur les trois heures après midy de 
ce jour, tous les prisonniers qu'ils prindrent hyer en 


la journée des embuscades, en la place du Cham-Pas- 


saige, et n'en retenir ou cacher ungseul, sur peine 
D la vie, sans nul excepter. | 


à * 

A l'heure dicte, l'on amena quatre cents compai- 
gnons prisonniers en la grande place du Champ-Pas- 
saige, qui furent tous rangez en bataille, à dix par 


ranc, entourez de quatre cents harquebuziers d'ung . 


costé, et d’aultant de corselets de l’aultre; et à la teste, 
M. de Vieilleville à cheval avec M. d'Espinay, M. de 
Thevalle et cinquante gentilshommes de sa compai- 
nie; qui commanda au trompette de passer par les 


rancs et les visiter, pour veoir s’il ne pourroit ponct 


recognoistre ceulx qu’il demandoit. Ceste visite faicte, 
il se prand à plourer, disant qu’ils n'y estoient pas, 
et que l'Empereur et la royne de Hongrie perdirent 
hyer plus de trente grands seigneurs des Pays-Bas et 


de la Franche-Comté, signalez serviteurs et favoris de 


Leurs Majestez, entre aultres le fils aisné.du comte 


de La Chaulx, le sieur de Bourlemont, le sieur de 


Roolle, le sieur de Vergy, le sieur de Mondragon, le 
sieur du Ludre le sieur de Crouy, le bastard du duc 
d'Ascot, le fils du chancelier Nigry, le fils du marquis 


de Bergues, le fils du comte d’Ornes, le sieur de Mar- 


tigny, le frere du comte d'Arambergue, le jeune Bra- 
bançon et plusieurs aultres grands seigneurs : « Etfault, 
: dist-il, qu'ils soient morts, puisqu ‘1 ne sonticy, car 
ils estoient en la trouppe et ne sont pas à Théonville. 
Il est vray que toute ceste nuict, et environ l'aube du 


jour, il y en est arrivé plus de trois cents, et encores 


y en arrivoit-il quand je suis party; et en-ay rencon- 
tré plus de trente, à deux et trois lieues, d'i iqÿ, pes #y 
remys et radressé en leur chemin Neil: 

M. d'Espinay, qui avoit l'esprit fort gentileet delyé, 
luy dist que peult-estre il faisoit le fin avecques ses 
larmes, et qu’ils pouvoient .estre là; mais, il vouloit 

saulver leur rançon, d'aultant qu'ils estoient grands 
seigneurs et de riche et illustre maison, pour là reduire 
avec le commun des aultres menus prisonniers. Mais 
M. de Vieilleville l’asseura que non, et que véritable- 
ment ils n’y estoient pas, ,car il les cognoissoit tous 
horsmys deux ou trois, et que nécessairement ils sont 
morts, ou saulvez à travers les bois. 

M. de Vieilleville demanda au trompette si le comte 
de Mesgue ne vouloit pas bientost tirer ses prisonniers, 
et que, s’il n’y donne ordre, il est resolu de leur faire 
ung maulvais party ; car la garde n’en vault rien, à 
cause des pratiques et secrettes intelligences, ayant 
desja descouvert qu’il y en a plusieurs qui ont beau- 
coup de parants en la ville. À quoy le trompette res- 
pondit que dedans trois jours on apportera la rançon 
de ceulx qui sont de son gouvernement ; mais il le sup- 
plie d’avoir patience pour les aultres, qui sont des Pays- 
Bas, et que au plustost il y sera pourveu. Et fust, sur 
ceste responce, commandé aux prisonniers, par cry 
public, estant encores en bataille, d’escrire par le 
trompette pour le recouvrement de leur liberté ; le- 
quel s'en vouloit aller et partir sur l'heure mesme, 
encores qu'il fust bien tard, desdaignant porter tant 
dé lettres, le tout de raige et de despit de veoir ainsi 


* mal se porter les affaires de son party ; mais il ne luy 


fut pas permis, car on vouloit qu’il veid la mascarade 
des faulx moynes, qui se devoit faire le lendemain, 
affin qu'il en feist son rapport au comte de Mesgue, et 
par tout son gouvernement. 

Le samedy matin le De ne manqua de son 
devoir, et les fist partir, à l'heure dicté, ‘du lieu, et 


| _ la façon d'habits qu'il luy estoit commandé. Les 


15 


27, 


L 


226 [1555] MÉMOIRES LE VIEILLEVILLE. 

ungs portoient la teste basse de honte, les aultres plus s 
haulte, estants costoiez de ses archers, le tbe 
marchant à la teste, qui publioit à son de trompe, par 
tous les carrefours, leur folle entreprise : et furent ainsi 
villez (1) par toutes les places et grandes rues de la 
ville, puis rendus à la porte du Pont-Yffroy, pour s'en 
aller à Théonville, où le trompette du comte de Mesgue 
les mena. Mais il y avoit fort grand presse à veoir ceste 


mascarade qui estoit assez plaisante, car hommes et 
femmes y accouroient de toutes parts pour participer 


en la risée. Au sortir de la porte, le prevost leur baïlla 
une lettre close et bien cachetée, pour porter au comte 
de Mesgue; mais elle ne contenoit autre chose que 
leur sentence cy-dessus mentionnée, debeaucoup tou- 
tesfois plus augmentée et en meilleure forme ; aultre- 
ment iln’en eust jamais sceu la verité. 

Ceste drollerie ainsi despeschée , il fut ordonné que 
le gardien et ses vrais moynes, en nombre de vingt, 


seroient menez prisonniers en la tour d'Enfer, pour 


en descharger le capitainne d'Amezan, et resserrez en 
: bonne et seure garde, aflin de pleurer leurs peschez, 
attendant le coup de la mort à laquelle ils estoient 
condampnez. Mais il ne leur fust rien prononcé, car 
ils s’assuroient tousjours sur la parolle que M. de 
Vieilleville leur avoit donnée ; aussi qu'ils avoient op- 
pinion que les trente avoient payé pour tous eulx, par 


ceste amande honorable, qui estoient gens de guerre 


et de faction, et que l’on auroit esgard à ceux qui, ne 

l’estant poinct, ne pouvoient faillir : telle estoit leur es- 

perance d’en sortir à plus doulce composition, et, pour 

toute rigueur, d'estre renvoyez en leur pays et maisons. 
() Villez : vilipendés. 

CHAPITRE XX VIII. , 


M, de Vieilleville demande permission au Roi de fairé un 
voyage à La Cour. 


À L'après-pisnée du mesme jour, qui estoit le troi- 
siesme après la deffaicte , il depescha le sieur Duplessis 
devers le Roy pour l'en avertir, semblablement le sup- 
plier de luy donner congé d'aller trouver Sa Majesté 
pour deux mois seulement, ayant esté plus de trois ans 
en son gouvernement privé de l’heur de sa presence, : 
qui luy revenoit à ung extreme ennuy, et qu'il luy 
pleust faire choix de quelque honneste ses pour 
Y commander j jusques à son retour. 

Il estoit poussé au pourchas de ce congé pour 
quelques raisons de fort grande importance, dont la 

premiere, qu'ayant donné sa parolle au gardien qu'il 
ne mourroit poinct luy confessant la verité, comme il 
fist, il eust pensé que son honneur eust esté engaïgé (1) 
s'il estoit executé en sa présence. Toutesfois il vou- 
loit resolument qu’il mourût, pour oster de ce pays- 
là, voire du monde ; ung si éflrayable incendiaire ; 
car il luy eust semblé veoir tousjours sa ville en un 
feu ardant s'il eust vescu ; et vouloit que les moynes 
passassent. semblablement, pour avoir esté si ingrats et 
perfides de consentir à telle meschanceté contre une 
ville en laquelle ils estoient nourris comme domes- 

‘G) H'eust pensé que son honneur eust été engaige. Cette manière 
d’éluder une parole donnée semble indigne du éaractére de Vicilleville, 

» 


tiques, et fort bien entretenus de vivres et de veste- 


ments, par son ordonnance mesme; et y contri-. 
buoit, pour servir d'exemple, et y faire acheminer. 


les aultress | 

* La seconde raison , qu'ilvouloit necessairement faire. 
bastir une citadelle, en la construction de laquelle il 
sçavoit bien qu'il auroit plusieurs opposants : M. le 
connestable pour le premier, à cause de la despence 
excessive qu’il y conviendroit faire, qui ne reviendroit 
pas à moins de unze cents mille francs ; car il y avoit 
en l’enceincte d’icelle, par le plan qu'il en avoit dressé, 
trois esglises qu'il falloit desmolir pour en faire des 
granges pour l'artillerie, et des magazins pour toutes 
sortes de vivres et de munitions, et deux cents cin- 
quante maisons que le Roy devoit achepter, pour 
mettre tous les habitans dehors, afin qu’il n’y eust 
que les capitainnes et soldats logez dedans. Puis, il 
avoit esté secretement adverty que M. de Guyse s’en 
alloit, devant l'an expiré, estre lieutenant-general pour 
le Roy, avec une grosse armée en Italie, pour le re- 
couvrement du royaume de Naples; qui luy seroit fort 
contraire , car on cherchoit argent de toutes parts, et 
._imposoit-on de terribles daces et subsides sur tout le 
royaume pour l'acheminement de ce voyaige:'de sorte 
que sa presence estoit très-requise et necessaire pour 
debattre sa cause contre deux si grands et puissants 
adversaires : car_en faire ouverture par lettres et pac- 
quets, c'eust esté peine perdue, que ses malveillants 
eussent incontinant renversée et peult-estre tournée 
en mocquerie, de mettre le Roy, qui estoit desja du 
tout espuisé de finances , en une telle despence, ayant 
esté contrainct depuis le voyaige d’Allemaigne, d'en- 

tretenir ordinairement une armée sur Ja frontiere de 
Picardie. 

La troisiesme raison , qu’il avoit esté adverty que le 
cardinal de Lenoncourt, appuyé de la faveur du car- 
dinal de Lorraine, le tenoit sur les rancs à la Cour, 
en toutes les compaignies où il se trouvoit, par lan- 
gaige de mespris, ne luy pouvant faire aultre mal ; car 
le Roy et son conseil l’avoient debouté de toutes ses 
demandes : esperant bien M. de Vieilleville que sa 
seule presence le feroit taire pour le moins. 

Doncques ledit sieur Duplessis-Greflier partit ledit 
_ joar après disner, avec sa despesche, qui ne contenoit 

seulement que créance, ayant le discours à part de 
la deffaicte; de laquelle il pouvoit bien parler, car 
ilestoit de la premiere embuscade avec M. de Guyen- 
court, et en veid le commencement et la fin, estant 
tousjours des premiers à la charge, car il ne manquoit 
de valeur et d’entendement : aussi M. de Vieilleville 
luy portoit fort bonne volonté ; n’estant, d’aultre part, 
sa maison distante du chasteau de Durestal que d’une 
petite lieue, et son subject : quant au congé, il n'a- 
voit aultre charge que de le solliciter, et d’en presser 
Sa Majesté, sans alleguer aultre chose que l’ennuy et 
desplaisir que peut prandre ung serviteur d’estre trois 
ans et . plus sans veoir son maistre; et que traeze mois 
estoient passés qu’il avoit esté honoré de l'Ordre, et 
seroit desormais temps qu'il l’allast prendre de la main 
de Sa Majesté, pour accomplir le vœu qu’il en avoit 
faict ; car les aultres raisons cy-dessus n’avoient esté 
communiquées à personne. Nous le laisserons doncques 
aller porter ceste bonne nouvelle, et en faire ses dili- 
gences, attendant de le reprandre bientost. | 

CHAPITRE XXIX. 


M. de F. aude TIQNX propose à M. de Vicilleville un mariage 


pour sa fille. 


“ 


Pour vous dire que le mesme jour, sur le tard, et 
et quasi heure de soupper, M. le grand senneschal de 
Lorrainne et gouverneur du due, duquel nous avons 
parlé cy-dessus, se presente à la porte Mozelle avec 
vingt-six ou trente chevaulx, ayant avec luy M. de 


Duilly son fils: de quoy M. de Vieilleville fust incon- 


tinant adverty par le mesme capitainne de la porte, 
Pierre Longue, estants desja les gardes assises et les 
clefs portées au logis du gouverneur. 


Et après qu’on luy eust ouvert, M. de Vieilleville 


se vint trouver sur le passaige de son hostellerie, pour . 


le recevoir et mener soupper avec luy; et estants 
ensemble, ils deviserent dé plusieurs choses, entre 
aultres que M. de Vaudemont estoit fort desplaisant 
de. l'oppinion qu'il avoit pr ise qu'il se fust bandé ou 
associé avec le cardinal de Lenoncourt pour luy courre 
sus, ainsi qu’il avoit veu par une lettre qu'il avoit es- 
crite à M. de Nevers, et qu’il avoit chañge dudit sieur 
de Vaudemont de l'asseurer qu'il as jamais 
pensé. Sur quoy M. de Vieilleville luy respondit qu'il. 
auroit grande occasion de se contenter de M. de Vau= 
demont, et de luy demegrer toute sa vie très-humble 
serviteur, s'il luy faisoit tant d'honneur que de luy 
escrire ce qu'il luy venoit de dire. 

Il n’eust pas sitost achevé ce langaige, que M. le 
grand senneschal luy presente une léttre de M. de Vau- 
demont bien signée : Vostre bon cousin et meilleur voi- 
sén et amy, NY COZA de LORRAINNE , etcachettée du 
cachet de ses armes, contenant , oultre là créance du 
susdict sieur senneschal, qu’il le supplioit de croire qu’il 
ne se confederera jamais avec des prestres, pour courre 
sus aux clievaliers d'honneur, portants principalement 
tiltre de gouverneur et lieutènant de Roy, ét que se- 
roit directement se bander contré sa qualité et sa mesme 
vacation; et que àu resté il fist estat de son amitié à 
jamais et bonne volonté, et qu'il avoit sur luy toute 
puissance , y estant de nouveau obligé par la fraternité 
de lOrdre, dont il avoit pleu au Roy les honorer tous 
deux et en une mesme volée. 

* Quand M. de Vieilleville eust veu ceste lettre, il en 
fust merveilleusement résjouy, voyant la recherche 
que cé prince faisoit de son amitié, ét n’âttendit pas à 
luy faire responce par M. le grand senneschal, mais 
dès le soir mesme il depescha devers luy ung gentil- 
homme, pour éstre le léndémain à son disner à Nancy, 
avec uñe très-honneste lettre, par laquelle il le sup- 

plioit très-humblement ne trouver maulvais sil l'avoit 
creu , à quoÿ il ne pouvoit nullement pecher ny offen- 
cer Son Excellence, veu les advertissements qu'il en 
avoit de la Cour par plusieurs dé ses amys, au nombre 
desquels il y avoit ung prince du sang et ung mares- 
chal de France ; maisilse doubte bien que lés vantances 
du cardinal, dont il est plain, les ont faict tomber en 
ceste erreur ét vaine créance ; et puisqu’ ainsi estoit 
_ qu'il le vouloit honorer de son amitié, il lé Pupphoit 
très-humblement de ja luy vouloir continuer, et s'as- 

seurer en recompence qu'il ne trouvera jamais gentil- 
homme en tout cest univers qui luy fasse plus humble 
y affectionné service, ny qui de plus cordiale volonté 
reçoive ses commandemens que luy, pour les exe- 
cuter de toute sa puissance et moyens, sans y espar- 
gner sa propre vie. Ceste despesche faicte, le pere et 
le fils soupperent avec luy, et leur fist dresser à chacun 
une chambre en son logis, qui estoit le palais episco- 


pal; car, dez que le cardinal de Lenoncourt fust 


sorty de Metz par desdaing de l’eslection du maistre- 


_ eschevin Praillon, M. de Vieilleville s'y logea, où 


Tl'aultre n’y entra jamais depuis. 


Le dimanche matin, M: le grand senneschal le vint 


trouver en sa chambre; et, entrants tous deux en la 
“salle, il luy presenta une seconde lettre de M. de Vau- 
demont, qui contenoit le desir du susdit senneschal 
d'entrer en son alliance, et luy demander madamoy- 


selle de Vieilleville sa seconde fille, qui est à la Cour | 


au nombre et en l’estat des filles de la Royne, pour le 
sieur Duilly son fils unique et, seul héritier; et luy 
sembloit qu'il ne pouvoit mieux faire que dela marier 
en Lorraine pour avoir tousjours auprès de luy l’une 
de ses fil Îles; car il voyoit bien que le gouvernement 
de Metz luy estoit ung heri itaige pour jamais, y ayant 
tant faict d'it insignes et valeureux gestes, braves et ad- 
mirables depor tements, qu'il n'estoit pas en la puis- 
sance du plus grand prince de France de l'en deposse- 
der ; aussi qu’il logeoit sa fille en uné “ar illustre et 
des plus ancietllies maisons de toute la düché de Lor- 
rainne, où il y avoit vingt mille bonnes livres de 
rente ; Eee par sa mesme lettre il respondit sur: 
tous ses biens et sur son honneur, ne luy voulant 

poinct louer le jeune gentilhomme, car estant de ceste 
heure auprès de luy, il en sçaura luy - mesme mieux 
juger que personne, et de ce que l’on doibt esperer 
d'ung si beau commencement ; bien veult-il assurer, 
en foy de prince, que incontinant que M. de Lor- 
rainne son neveu aura sa compaignie de cent hommes 
d'armes des ordonnances de France, il luy en fera 
donner la lieutenance : et sur ceste verité, il se recom- 
mande, etc. 

CHAPITRE XXX. 


Henri II apprend la dernière victoire remportée sur les 
+ {mpériaux par M. de Vieilleville. 

Cesre lettre, à la verité, remua bien fort l'esprit de 
M: de Vieilleville; car il luy desplaisoit par trop ne 
luy pouvoir, sur ceste nouvelle reconciliation d’ami- 
tyé, accorder sa demande; car il avoit, en son ame, 
voué sa fille, à M. le comte de Sault, sans toutesfois 
luy en avoir jamais rien descouvert ; mais, pour lelyer 
au pays messin, et l’obliger à soy, il avoit faict par 
son credit eriger en gouvernement une petite ville de 
l’évesché de Metz, nommée Marsal, ct l'en avoit créé 
gouverneur à cent cinquante francs par moys, qui 
estoit ung assez bel estat pour l’entretenir, avec cel- 
luy de sa compaignie de cent chevaulx ligiers ; et y 
avoit desja deux ans que M. de Vieilleville le y avoit 
instalé, faisant en ceste charge fort bien son devoir, 
avec deux compaignies de gens de pied tirées de la 


- 

garnison de Metz pour la garde de la place, qu'il fai- 
soit semblablement fortifier parce qu'elle de sur 
la frontiere d’Allemaigne. 

Mais, bien plus, pour l'affection qu’il poltoit au 
comte de Sault, encores qu'il fust fort esloigné de son 
climat, éar il estoit de Provence, il avoit faict là 


. 


sourde oreille à plusieurs richès seigneurs d'Anjou 


qui la luy avoient demandée pour leurs fils aisnez, 


ayants des terres et maisons voisines des siennes : 
comme les sieurs de Monsoreau, de Château-Roux, 
de Serran, de Vezins et d’aultres; de sorte qu’il n'es- 


toit pas sans peine de forger une responce pour con-. 


tenter ce prince, qu'il voyoit, par ses honnestes of- 
fres, affectionner bien fort ce mariage. A la fin il se 
resolut de dire au grand senneschal que dedans deux 
mois il lui feroit résponce, et qu’il vouloit aller à la 
Cour, où il esperoit estre bien-tost, et parler à sa 
fille premier que dé rien conclure sur là seconde let- 
tre qu'il luy avoit apportée de la part de M. de Vau- 
demont : qui ne fat sans le remercyer très-affectueu- 
sement de ceste recherche, et qu'il luy avoit une 
grandissime obligation qu’il n’oubliera jamais. Dequoyÿ 
le grand senneschal se contenta. Et après luy avoir 
faict veoir, et à son fils, beaucoup de singularitez dé 
la ville, et s’estre pourmenéz sur les remparts,ils al- 
lérent disner, où ils furent si magnifiquement servys, 
que tous ces gentilshommes lorrairis s’esmérvéillerént 


grandement de l’exquisition ét abondance des vivres, . 


et de l’ordre du sérvice, sur-tout dé l’éxcellence des 
vins; caf ils n’avoient de leui vie be du vin blanc 
d'Anjou, ny clairet d'Orleans, desquels jaïnäis ses ca- 
ves , tandis qu’il fust à Metz, ne furent desgarnies, et 

des mieulx choisis, plus pour les estrangiers que pour 
luy, et principalement pour les seigneurs d’Allemai- 
gne, quand ils le venoient visiter. Et durant leur dis- 
ner, ceste musique complette, de laquelle nous avons 
parlé, les entretint aflin qu’il ne leur ennuyast ; après 
lequel on paracheva la journée en plusieurs sortes de 
passe-temps, pour revenir soupper de plus belle. 

Le lundy matin, il s’en retourna à Nancy fort con- 
tent avecques sa trouppe, comme n'estant hors d’es- 
perance de parvenir au poinct pretendu, ainsi qu'il 
fist par une grande ruse et subtile dexterité: ce que 
nous remeltons à dire en son lieu pour reprendre le 
sieur Duplessis-Greffier, qui arriva le mesme jour 
24 d'octobre audit, an, et le quatriesme jour après la 
deffaicte de la journée des embuscades, deversle Roy, 
qu’il trouva à Fontainebleau, et fort à propos, pour 
Ôter Sa Majesté de la peine en laquelle ung courrier 
de la part de son ambassadeur aux Pays-Bas, nommé 
Le Fresne, de la maison d’Aluye, l’avoit mise par 
une lettre dont la teneur s’ensuict : 

« Sire, je ne veulx faillir de donner avis à Vostre 
Majesté que le fils du chancelier Nigry et le sieur de 
Bourlemont sont arrivez, ce jourd'huy mardy 22 d’oc- 
tobre, devers la royne de Hongrie, qui luy ont ap- 
porté une nouvelle si estrange et fâcheuse, qu’elle 
. s’est retirée en sa chambre, menant ung extresmie. 
 dueil; à laquelle personne né parle, et n’y entre-on 
* poinct. Dequoy tout le monde est en peine: car on ne 
. peult descouvrir le fonds de ceste nouvelle ; mais son 
medecin , qui m'est fort bon amy, m'a dict, comme 
en passant, et sans s’arrester, que le gouverneur de 

Metz a deffaict plus de trois mille hommes des siens À 


à deux lieues de Théonville, parmy lesquels il est de- 


meuré de grands seigneurs de Flandres et de la haulte 


Bourgoigne. Mais ce qui aggrave et augmente plus 
son ennuy, dont il croit qu'elle en mourra, est que le 
fils de son favory, M. de Brabançon (Vostre Majesté 
sceyt ce que je veulx dire), y a esté tué. Ledit mede- 
cin, cela dict, s'en est allé bien-viste, et m'a mis le 
doigt sur la bouche. Je ne suis pas prest d'avoir au- 
dience pour l'affaire qu'il a pleu à Vostre Majesté 
m'envoyer par Nambu : elle m'excusera, s'il luy plaist, 
de ceste longueur ; mais aussi-tost que les grands re- 
grets de ladite dame seront esvaporez, je ne laisseray 
passer l'occasion d’executer vos commandements. -Sire, 
je prieray Dieu, etc. De Bruxelles. ” 

CHAPITRE XXXI. 


Sentimens du Roï sur cette victoire. 


Le Roy, pour se relever de l'inquietude où ceste 
despesche l’avoit mis, fist incontinant appeller M. de 
l'Aubespine pour escrire à M. de Vieilleville, et luy 
envoyer la mesmé lettre de son ambassadeur par 
courrier exprès, afin de l’esclarcir en toute diligence 


du contenu en icelle. Mais M. le mareschal de Saint- 


André arrive là-dessus, qui luy presente ledict sieur 
Duplessis-Greffer » avecques telles parolles : « Sire, 
louez Dieu. Voicy des nouvellesterribles et miracu- 
leuses de Metz ; car, par la vaillance et très-saige con- 

duite de M. de Vieilleville, douze cents hommés en 
ont deffaict plus de quatre mille. Qu'il plaise à Vostre 
Majesté escouter ce gentilhomme qui tout presente- 


ment arrive de sa part. » 


Si on eust donné au Roy une duché il n’eust pas 
esté plus aise ny content. Et ayant tendu la main au- 
dit Duplessis, qu’il baisa les genoux en terre, il en- 


 voya querir M. le connestable, MM. les cardinal de 


_ Lorraine et duc de Guyse ; puis luy demanda ses let- 


- tres, qui portoient seulement créance; lesquelles il 


presenta à Sa Majesté : et eulx arrivez, il luy com- 


- manda de parler. Lors il commencea son discours de- 


puis la prise du gardien, à la porte’ du Pont-Yffroy, 
qu'il poursuivit avec telle grace, ordre et asseurance, 


- jusques à la mascarade des faulx moynes, sans oublier 
. la diligence de l'assiette des embuscades, la furie du 
* combat, et, de poinct en poinct, toutes les circon- 


stances, en la mesme forme et maniere qu'il est con- 
tenu aux chapitres cy-dessus, que le Roi, et toute l’as- 


. sistance, à chambre pleine, en receurent ung incredible 


. contentement. 


Mais M. le connestable demanda où étoient les en- 


_ seignes, guydons et cornettes de si grandes deffaictes. 


” Ledit sieur Duplessis luy respondit qu'il n’y en avoit 


poinct, et qu’il sçavoit bien qu’én une entreprise se- 
crelte comme ceste-là on ne portejamais de drapeaux ; 


. car il ne fault qu’ une seule enseigne arborée pour la 


Le 


3 descouvri ir. 


Le Roy, comme à demy-fasché de ceste demande, 
luy dist qu’il s'amusoit à mettre les choses en doubte, 
et ne consideroit pas que la vigilance, diligence et 


song incomparable que M; de Vieilleville a eu de sa 


æ . 

charge, a saulvé la ville de Metz du feu, et d'estre | 


perdue pour la couronne de France; car s’il eust mis, 
par negligence, la prise du moyne à quelque aultre, 
elle estoit du tout abbrazée; car il ne luy falloit, y 
estant entré, que une heure pour jouer son jeu; et 
adjousta Sa Majesté ces mots : «Je meure, si M. de 
Vieilleville n’est digne de manier ung empire; ayant 
grand honte, de ma honte, de le laisser long-temps 
crouppir en si basse charge. » Puis demanda au sieur 
Duplessis quelle aultre chose il avoit à luy dire : qui 
luy respondit que M.de Vieilleville supplioit très- 
humblement Sa Majesté de luy donner congé de la 
venir trouver, ayänt desja passé trois ans et plus qu’il 
n’a jouy de l'heur de sa presence, et qu'il luy plaise 
faire élection de quelque homme d'honneur pour y 
commander tandis qu'il sera absent : aussi qu'il buy 
semble n’estre pas chevalier de l'Ordre, encores qu'il 
y ait traeze mois qu'il en ait esté honoré, si Sa Ma- 


jesté ne fuy en mect le colier sur les espaules, suivant 


le serment et le vœu qu'il en a faict, pour lequel main-. 


tenir il reffuza de le prandre de M. de Nevers. 

À quoy Sa Majesté repliqua qu'il estoit plus que 
‘raisonnable, et qu'il avoit semblablement une extreme 
envie de l'approcher de sa personne, commandant à 
M. de l’Aubespine de luy faire une bien ample depes- 
che suivant cela : et surle champ M. de La Chappelle- 
Byron fust choisy pour aller à Metz y commander en 
son absence, avec commandement -de s'apprester en 
diligence pour s'y acheminer; et fut dict au gentil- 
homme qu'il eust à suivre M. de l’Aubespine, pour 


g- 


prandre de luy par escrit le discours qu'il avoit faict 


au Roy de la journée des embuscades, affin de le faire 

imprimer. Mais il en tira ung de son sein, signé Vieil- 
leville, qu’il presenta à Sa Majesté. « Comment! dist 


. le Roy, puisque vous l'aviez, que ne me l’avez-vous 
donné d'entrée? — Pour ce, Sire, respondit-il, que 
je me suis tant fié en ma memoire, et en ce que j'ay 


veu en combattant, que j'ay pris la hardiesse de le re- 


citer devant Vostre Majesté; en quoy je ne seray poinct 


surprins d’aulcune, obmission , ou de bien peu de 
changement. » Ce que le Roy voulut esprouver, com- 
mandant à M. de l’Aubespine de le lire : qui fut 
trouvé tout conforme à son recit. De quoy Sa Majesté 
le loua bien fort, et toute l'assistance. Et fut envoyé 
incontinant ce discours à l’imprimeur pour le mettre 
en lumiere ; mais le Roy mesme en voulut faire l’inti- 
tulation qui estoit telle : | 

- « La journée des embuscades, faicte par le sieur de 
Vieilleville, chevalier de l'Ordre du Roy, gouverneur 
et lieutenant-général pour ledict seigneur à Metz, ca- 
pitainne de cinquante hommes d'armes de ses ordon- 
nances, et conseiller en son privé conseil, sur le comte 
de Mesgue.et ses trouppesde Luxembourg, le 20 d’oc- 


_ tobre 1555, entre Metz et Théonville; ensemble, la 


Là 


NAT, lue 


mascarade des faulx cordeliers de la royne de Hon- 
grie, et de.leur folle entreprise. ». Chose qui estoit très- 
plaisante à veoir; car on y adjousta en rihme et en 
prose beaucoup d'aultres gaillardises. 

Ledict sieur Duplessis séjourna deux jours à la 
Cour , auquel fut faict present de cinq cents escus, et 
couché sur l’estat du Roy en office d'eschanson , et en 


servit Sa Majesté avant partir. Mais il ne voulut des- 


loger que premier il n’eust veu M. de La Chappelle- 
Byron, après avoir dict tous ses adieux, esloigné de 

trois lieues de Fontainebleau , poursuyvant son voyaige 
‘avec son train. Puis print la poste, continuant ses di- 


ligences, fort contant et satisfaict en son ame d'avoir. 


esté si heureusement et à souhaict depesché, et d’avoir 
faict si dextrement sa charge. 

Son arrivée à Metz en resjouist quelques-uns et des 
principaulx ; mais toute la garnison quasi, et la plus- 
part des habitants, s’en attristerent; car il leur entra 


en la fantaisie qu'il luy-en adviendroit comme au sieur 


de Gonnor, qui n’y peust jamais rentrer depuis qu'il 
en fust sorty ; et ce qui plus les troubloit en ceste ap- 
prehension provenoit de ce qu’ils congnoissoient M. le 
connestable ne luy estre pas favorable, et que M. le 
cardinal de Lorrainne se laissoit fort posséder au Car- 
dinal de Lenoncourt, qui luy estoit ennemy ; ‘aussi 

qu'ils sçavoient tous que le sieur de Gonnor pourchas- 
_soit à vive force de rentrer en son gouvernement par 
subtiles menées et secretes praticques, soustenu en 
cela par toute la maison de Guyse de laquelle ils es- 
toit créature, et en tenoit son advancement, jusques à 
le pousser de demander au Roy réparation de son hon- 
neur , d'avoir esté jecté de telle façon hors d’une place 
en laquelle il estoit gouverneur et lieutenant de Sa 
Majesté , lorsque l'Empereur l'assiegea, où il avoit 
faict de grandes preuves de ses diligences, fidelité et 


valeur, n’en demandant aultre juge ny tesmoing que sa 


seule Majesté; et d'en avoir esté ainsi debouté » il 
veult sçavoir d'elle en quoy il a offencé; car s'il en 
demeure là, sans faire paroistre à tous les princes et 
grands du royaume son innocence, ce  seroit une 


marque d'opprobre reprochable: à jamais à sa’ pos- 
térité. 

CHAPITRE XXXII. 


M. de La Chapelle-Byron arrive à Metz pour y commander 
pendant le voyage que M. de Vieilleville devoit Jaire à 
la Cour. 


On, sur ces doubtes et imaginations, un courier 
arrive ; six jours après ledict Duplessis, de la part de 
M. de La Chappelle- Byron, qui dist lavoir laissé à 
Ligny soubs Bar -le- Duc, et estre venu demander es- 
corte pour passer en seureté les bois de l’abbaye de 
Rynvault : à quoy M. de Vieilleville fit pourvoir en 
toute diligence, pour l’envie qu’il avoit de partir; et 
envoya querir le comte de Sault pour le mener avec 
luy à la Cour, pensant eflectuer sa conception. 

On faict marcher de Thoul deux cents harquebu- 
ziers, et partent de Metz deux cents chevaulx, con- 
duicts par le chevalier de Lancques, bien qu'il ne fust 
besoing de tant de forces ; car les garnisons de la du- 
ché de Luxembourg estoient si lasses et harrassées de 
la guerre, qu’elles avoient perdu couraige : veù en- 

core que, depuis la journée des embuscades, M. d'Es- 

pinay, avecques ses chevaulx ligiers, soustenu d’en- 

viron trente hommes d'armes que menoit M. de Va- 

dancourt, leur avoit donné une terrible estrette (1) à 
quatre lieues au dessous de Théonville devers Trieves, 

_ où il en demeura six -vingts- quinze sur la place, et 

_ trente-deux prisonniers qu'il presenta à M. son beau- 


(G) Æstrette : attaque. 

pere, qui fust infiniment resjouy de ceste belle entre- 
prise, et de.ce qu’elle avoit si bien et si heureusement 
réussi, n’y ayant faict perte que de trois hommes seu- 
lement, et de’cinq blessez. 

Adverty que fut M. de Vieilleville que M. de La 
Chappelle avoit couché au Pont-à-Mousson le samedy, 
pour venir le dimanche disner à Metz, il luy fist dres- 
ser un bataillon de vingt enseignes de gens de pied, 
des plus lestes et mieux acoustrés qu'il estoit possible 
de veoir, à quart de lieue de la ville; car il n’y avoit 
-harquebuzier qui n’eust le morion gravé où doré, ny 
picque qui n’eust le corselet et la bourguygnote de 
-mesme : et luy'se trouva, accompaigné de M. d'Es- 
pinay, de M. de Thevalle, et de quarante ou cinquante 
gentilshommes, à la ‘teste de ce bataillon pour le re- 

. cevoir. 

Aussitost que l’escorte parut, il marche audevant, 
et tout le bataillon quant et quant, à vingt pour ranc, 
tous les capitainnes en chef avec leurs rudaches et 
espées nues, comme s'ils eussent voulu combattre à la 
teste; les portenseignes, avec leurs drappaulx, au 
mytant ; et les lieutenants à la queue avec pareilles 
armes : le tout si bien ordonné, que c’estoit chose mer- 
veilleusement belle à veoir, et très-plaisante ; car tout 
ce pays-là est plain et descouvert, sans hayes ny buis- 
sons, qui s'appelle la plaine de Fristau. 

Quand ce vint à l’approcher, les harquebuziers à 
cheval de l'escorte tirent; et ne fault demander si 
ceulx du bataillon respondirent ; et fust la joye fort 
grande à la rencontre de ces deux seigneurs, qui s'en- 
trembrasserent et caresserent de grande affection ; 


Puis, tournants visaige, prindrent le chemin de la ville 

par la porte Champenoise, tousjours marchants devant 
eulx toutes les susdictes trouppes le tambour bat- 
tant, fanfares de trompette, et scopeterie sans cesse. 

M: de Vieilleville, après le disner, qui fut somp- 
taeux, luy presenta le sergent-major et tous les capi- 
tainnes, ung pour ung, les luy nommant par leurs 
noms, sans oublier leurs louanges et valeurs, sem- 
blablement tous les commissaires et controlleurs des 
guerres et de l'artillerie, trésoriers, payeurs, muni- 
tionnaires, ‘clercs des vivres, et toutes sortes de gens 
là residents et attachez pour le service du Roy, jus- 
ques aux canoniers. 

Cela faict, et Les lettres du Roy distribuées, et la 
lecture de son pouvoir faicte en plaine assistance, ils 
s’allerent pourmener sur les ramparts. 

Le lundy matin il commencea à luy faire veoir les 
granges de l'artillerie, les munitions de toutes sortes, 
les greniers, les caves et le fonds de tous les deniers 
que pouvoient avoir les trésoriers de l'extraordinaire 
de la guerre, des reparations et de l'artillerie, sembla- 
blement tous les procès criminels que le prevost avoit 
entre les mains, instruicts et à instruire, et sur-tout 
celuy des cordeliers, qu'il luy recommanda très-ins- 
tamiment de faire vuider les premiers, et qu'il falloit 
necéssairémént mettre hors de ce monde ung si perni- 
cieux et très-redoutable incendiaire : ce que Juy pro- 
mist M. dé La Chappellé, non-seulement sur son hon- 
neur et sa vie, maïs sur son ame , qui trouva, pour sa 
part, ceste méschanceté très-estrange et très-dange- 
reuse, après qu'on la luy eust faict entendre. Et fu- 
rent ainsi conferants ensemhle dé tout l’estat de Metz, 
et dès grandes intelligences qu'il avoit avec les princes 

16. 

de l'Empire, sans oublier les chiflres d'entre luy et 
les pensionnaires occultes et agents secrets en Alle- 


maigne de Sa Majesté, par l’espace de trois jours, … 


durant lesquels M. de Vieilleville luy tint fort bonne 
maison, et à cinq ou six de ses gentilshommes, atten- 
dant que ses gens eussent approvisionné son logis. Et 
dès le lundy mesme il le fist exercer l’estat de gouver- 
neur, comme de donner le mot, decreter toutes les 
requestes, entendre toutes plaintes, et porter au soir 
lés clefs des portes en son logis, encores qu'il s'en vou- 
lût à toute force excuser ; mais il luy fallut passer par- 
là. Et le quatriesme jour, qui estoit le mercredy, nous 
partismes pour aller à la Cour, laissant madame de 


* Vicilleville en la garde de son gendre et de son neveu, : 


en esperance de brief-retour. 


CHAPITRE XXXIII. 


M. de l'ieilleville arrive à la Cour. 


Nosrre partement nous fist deux visaiges, l’un‘fort 
joyeulx, mais l’aultre fort triste; car tous les capi- 
tainnes, esperants que le Roy recompenseroit leurs 
services; et qu’il imprimeroit leurs noms en sa mé- 
moire, par le bon rapport que luy en feroit celuy qui 
leur avoit si long-temps commandé, en estoient très- 
aises, et l’eussent desja voulu devant Sa Majesté; mais 
les habitants en général et de toutes qualitez, sans un 
seul excepter, y avoient ung regret infini, qu'ils nous 


tesmoignerent par abondance de larmes en leurs 

adieux, estants tousjours en l'imaginaire oppinion Cy- 
dessus recitée, pour la crainte qu'ils avoient de le 
perdre et de ne le reveoir jamais. 

Nostre voyaige fut de huict jours ; et par toutes les 
villes où il passa on le receut fort honorablement. En 
quoy le gouverneur de Chaallons, en l'absence de 
M. de Nevers, ne s'espargna pas, car il vint avec le 
clergé, gens de justice et les chefs de l’Hostel-de-Ville, 
audevant de luy plus de demie-lieue. Je laisse les ha- 
rangues à part que luy firent ces trois estats; mais celle 
des juges estoit fort excellente. 

Estants à Rozay en Brie, il envoya devers le ma- 
reschal-des-logis du Roy annoncer sa venue, et luy 
faire entendre sa trouppe, qui estoit d'environ soixante 
chevaulx, pour les accommoder ; mais incontinant que 
le cardinal de Lenoncourt, qui tenoit les premiers 
rancs à la Cour, soubs la faveur de MM. de Guyse,. 
_ sceust qu'il approchoit, il se retira en une sienne ab- 
baye nommée Barbais, ou Barbeaux, distante d'en- 
viron lieue et demie de Fontainebleau. 

Enfin nous arrivasmes à la Cour, accompaignez de 
M. le prince de La Roche-sur-Yon et de M. le mares- 
chal de Sainct-André, qui luy estoient venus audevant 
environ quart de lieue. Et après s’estre presenté au 
. Roy, qui le receust très-humainement et avec ung fort 
bon et riant visaige , il se retira en sa chamhre qui es- 
- toit en la basse-cour, pour se raffraichir et changer 
d’'habits ; mais il n’y fust gueres que Sa Majesté ne le 
- renvoya querir. Et estant arrivé, elle le fist entrer en 

son cabinet, qui fut fermé, où ils furent plus d’une 
grosse heure ; et à l’yssue de-là il trouva tous les plus 
grands de la Cour, qui attendoient que Le Roy sortit, 


”, 

lesquels il salua selon leurs rancs, car il en sçavoit 
l'usaige, Des ungs il fut receu cordialement, des aul- 
tres à la courtisanne ; mais de tous ilne se donnoit pas 
. grande peine, puisque son maistre luy avoit faict une 
telle et si joyeuse demonstration d’aise de sa venue, 
et d’un si grand contentement de ses services. Tout le 
reste de la journée se passa en visites, de chambre en 
chambre ; et commencea par celle de la Royne, qui 
le receust très-humainement, comme firent mesdames 
Elizabeth et Claude ses filles, et aultres princesses là 

presentes. : 
Le lendemain, le Roy luy mist le grand collier de 
l'Ordre sur les espaules, mais avec telle pompe et cé- 


» Q ,. , 2 27 . 
rémonie comme s'il leust créé de nouveau chevaliers 


car il porta luy mesme son grand manteau de l'Ordre 
et grand collier à la messe, en pareille magnificence 
qu'au propre jour de Sainct-Michel. Et furent faicts 
chevaliers de l'Ordre ce jour-là M. de Boüillon (1), 
fils aisné du mareschal de La Märche, et le comte de 
Charny, pour luy faire compaignie, qui ne l’eussent 
esté de long-temps , car ils estoient encore fort jeunes 
etsans aulcun mérite (2). Eulx aussi, remarquants ceste 
advanture, l’appellerent tousjours depuis leur pere 
. d'honneur. Il y eust beaucoup de princes et d'aultres 
grands qui accompaignerent le Roy en ceste magnifi- 
cence, avec leurs manteaux et colliers ; mais M, le 
cardinal de Lorrainne, qui y devoit par honneur as- 


as Motte ï 0 


V'émpién “e 


2 


_—! 


sister, estant chancelier de l'Ordre, n'y comparut 


() AZ. de Bouillon. Henri-Robert de La Marck ne devint duc de 


Bouillon que l'année suivante (1556), époque de la mort de son 
pére. 


() Sans aulcun mérite : sans aucun service. 

poinct, sexcusant sur sa colicque; aussi peu M: le. 
connestable, qui n’y devoit pas toutesfois faillir, comme 
le plus ancien chevalier de France, se disanttourmenté 


de sa migraine. Cependant Sa Majesté découvroit assez 
toutes ces faintises et symultes (1). | 

CHAPITRE XXXIV. 


Plaintes faites par le cardinal.de Lorraine ; en plein con- 
seil, contre M. de Vieilleville, en faveur du cardinal 
de Lenoncourt. — Réponse de M. de Vieilleville aux re- 
proches de ce prélat. 


LE jour ensuyvant,. qui estoit le troisiesme de nostre 
arrivée, M. le cardinal de Lorrainne, voulantattaquer 
M. de Vieilleville sur le faict du cardinal de Lenon- 
court, luy, dressa une subtile partie, car il supplia le 


Roy de se trouver au conseil, et qu'il avoit un faict 


d'importance à proposer pour son service. Sa Majesté, 
ignorant que ce pouvoit estre, commanda d’assembler 
la compaignie. Et estants selon leurs rancs, au nom- 
bre d'environ vingt-cinq ou trente, que princes, car- 
dinaulx, que gouverneurs de provinces, chancelier, 
quelques evesques et. maistres de requestes, il com- 
mencéa sa harangue, qui devoit estre bien longue,.par 
le progrès de son exorde ; mais la dexterité de M. de 
Vieilleville en retrancha plus de la moictié, comme 


- 1l s’ensuict : 


« Sire, et vous tous, messieurs, qui estes 1Cy: as- 


(:) Symulles : prétextes. 

semblez, vous sçavez que de tout temps nos roys ont 


tellement embrassé la protection et augmentation du - 
Sainct-Siege apostolique; qu'ils se peuvent vanter, par 
sur-tous les princes et potentats de la chrestienté , 


qu'il est estably maintenant et conservé en sa grandeur 
et saincteté par leurs armes et moyens; car ils n’ont 
point craint de mettre sus de grosses armées sans y 


rien espargner, et leur faire passer les monts, la mer- 
et aultres dangereux destroicts, pour s'opposer et faire 


resistance aux ennemis de Dieu et de son Eglise. En 
quoy ils ont esté si favorablement assistez par nostre 
Sauveur Jesus-Christ, chef d'icelle, qu'ils sont tous- 
jours retournez victorieux, et ont remis les papes en 
leurs siéges, qui en avoient esté expulsez par la ti- 
rannie des princes leurs voisins. Les uns y sont allez 
en personne avec leurs armées, comme Charlemaigne 
qui myst pape Leon, à la confusion du roy de Lom- 
bardie; les aultres y envoyerent de braves lieutenants 
avecques triomphantes armées, comme, de fraische 
mémoire, le grand roy François, qui y despescha le 
sieur de Lautrech, pour delivrer le pape Clement de 
la misere et captivité en laquelle les Hespaignols et 
Allemants l'avoient reduict avec tout le corps du très- 
sacré senat de cardinaulx , estant pour lors à Rome. 
Or maintenant, Sire, et vous tous, messieurs ; qu’il se 
presente une très-grande plainte de l’un des pilliers 
de ceste très-sainte Eglise, et qui est du bois duquel 
on faict nos très-saincts peres les Papes, car il porte 
tiltre de cardinal, de la grande et insuportable op- 
_ Pression qui luy a esté faicte, de l'avoir déchassé et 
comme banny de son évesché,.et en laquelle il n’a osé 
se trouver ny comparoir, il y a plus de deux ans, 

pour veiller et faire son devoir sur son troupeau, au 
grand mespris du Sainct-Siege apostolique non-seule- 
ment, mais de toute l'Eglise gallicane.... » 

Sur cette parolle M. de Vieilleville se leve, et, 
s'adressant au Roy, luy va dire tout haut : « Sire, je 
vous supplie très-humblement vouloir imposer silence : 
à M. le cardinal de Lorrainne, de tant que vous affec- 
tionnez le bien de vostre service et ceulx qui y font 
leur devoir sans reproche, et me tant favoriser que me 
donner audience; car je vois bien que ce langaige 
m'attaque et s'adresse directement à moi. » M. le car- 
dinal voulut repartir, mais le Roy, lui faisant signe de 
la main, commanda à M. de Vieilleville de parler, 
qui commencea de ceste façon : 

« Sire , il n’estoit pas grand besoin que M. le car- 
dinal de Lorraine prînt son theme de si haut, pour 
tomber sur un si foible et povre subject, qui est pour 
le faict du cardinal de Lenoncourt; car il n’y a per- 
sonne en ceste très-illustre compaignie qui n’ait deu 
penser ; à l'entrée de sa harrangue, que nostre sainct 
Pere et tout le Sainct-Siege apostolique eussent esté 
assiegez , ou par les Turcs ou aultres ennemis du nom 
chrestien, et qu’il vouloit persuader Vostre Majesté de 
méttre sus une grosse armée, et l’exploicter en per- 
sonne, à l’imitation de nos anciens roys vos predeces- , 
seurs, pour les aller secourir. 

« Mais piusqu'il n’est question que du fé du car- 
dinal de Lenoncourt, vostre voyaïge, Sire, est rompu, 
et vos finances ne sortiront poinct de vostre espargne 
pour dresser une armée ( plusieurs de la compaignie, 
à ces mots, se prindrent à soubsrire); car tout pré- 
sentement j'esclaireray Vostre Majesté des occasions 

qui le meuvent à se plaindre de moy, que l'on jugera 


fort aisément estre mal fondées. 

» Et pour commencer, Sire, je vous diray que 
quand je deffendis aux sept parraiges de Metz de créer 
ung maistre-eschevin, puisqu'ils le tenoient de l'Em- 


pire, et que j'en voulois créer ung qui tiendroit son. 


estat de la couronne de France, ainsi que dès lors 
j'advertis Vostre Majesté et tout vostre conseil, il eut 
si grand creve-cœur, parce que son neveu le devoit 
estre suivant les anciens statuts de l'Empire , qu'il 
sortit de la ville et se retira en une villette‘depen- 
dante de son évesché, nommée Vich, distant de Metz 
environ huict lieues, et n’y est pas entré depuis; qui 
est sa premiere plainte, et par laquelle vous voyez, 
Sire, qu'il s’en est banny et exilé de soi-mesme. : 


» Etpour venirà laseconde, ilavoit, commeseigneur 
du temporel et spirituel de l’evesché de Metz, droict: 


de monnoye, qu'il faisoit battre et forger au,coingide 
ses armoiries, que je feis casser pour, deux raisons. La 
première, que l’on m’eust jugé indigne de ma charge, 
de tollerer qu'une aultre monnoye que celle de mon 
Roi et souverain seigneur et maistre eust eu cours en 
une ville qui luy appañhiqnt, de laquelle l’entretene- 
ment luy revient à plus de quarante mille escus par 
moys; car de lui souffrir ung compaignon, il n’y avoit 
aulcune apparence, et m'eust esté à jamais reprocha- 
ble, jusques à me pouvoir accuser , par ceste conni- 
vence , de quelque participation ou profit, ou pourle 
: moins d’une trop grande stupidité. 
» L'aultre, qui estoit par trop pernicieuse; car les 
officiers de ceste monnoyeestoient gens ramassez d'Al- 
lemaigne, de Flandres et de plusieurs provinces: de 

ce royaume, la pluspart faulx-monnoyeurs, souffleurs 
d'alquemye et billonneux, qui s’estoient venus reffu- 
gier à Metz pour éviter les rigueurs de la justice en 
leurs pays , qu’il recevoit tous ; et ce qui m'en donna 
lumiere fut un jeune garçon de leur trouppe qui alloit 
amassant par toute la Lorrainne des carolus à l’espée, 
desquels, avec deux ou trois coups de marteau , il for- 
geoit une demie-reale d'Hespaigne de deux sols et' six, 
sans aultre artifice de feu ny de fricasserie : aussi que 
desja je m'estois apperceu que de tout l'argent que je 
distribuois aux monstres des gens de pied, qui. se font 
tous les moys, et de celuy que l’on paye pour les re- 
parations tous les dimanches, qui estoit infini, le tout 
en monnoye française, l’on n'en voyoit, deux jours 
apres, une seule espece ; et avoient cours, en leur 
place, sa monnoye et celle de Flandres et de Bour- 


_goigne, et des pays circonvoisins. Ce garçon, avant 


aller au supplice, me descouvrit toute leur meschan- 
ceté ; qui fut cause que je fyz rompre tous leurs four- 
neaulx, et pandre tout ce que je peus attrapper de 
ceste canaille. Et fault bien dire que le cardinal y. 
sentoit grand prouffit et beaucoup d’abbus, veu qu'il 
affermoit sa monnoye. dix mille florins du Rhin tous 
les ans : qui a esté l’un des plus prouflitables et neces: 
saires reglements que j’aye faicten mon gouvernement 
depuis que m'en. avez honoré, et qui luy doit bien 
souvent revenir au runge (1) : car ce n’est pas enrichir 
ung Estat d'en énerver douze onu quinze mille livres: 
de rente par an, 

« Sa troisiesme, plainte, Sire;, est qu'il: y a trois 
villettes dependantes, de. son evesché, Vich, Moyen- 


..{(*) Au runge : à la pensée. 

vich et Marsal , assez voisines les unes des aultres, et 
sur le grand chemin de Metz et de Strasbourg, et 


d’aultres bonnes villes marchandes, où les Bourgui- 
gnons, principalement les garnisons de la duché de 
Luxembourg , venoient faire les courses, favorisez des 
habitans desdictes villettes, dedans lesquelles, après 
avoir destroussé les marchands, 1ls venoient départir 
leur butin. Dequoy j'advertis le susdist cardinal, le 
‘priant d'y commettre quelque honneste gentilhomme 
qui m'advertiroit fidelement, en bon et fidele Français, 
quand il y auroit gens en campaigne, pour eñvoyer 
après, et y donner l’ordre qui y seroit necessaire; car 
il ne passoit gueres de gens par-là qu'ils ne fussent 
volez. Mais il me fist responce que son esvesché estoit 
en pays neutre, et qu'il ne vouloit pas offencer la neu- 
tralité ; aussi qu’il seroit mal convenable à ung esves- 


que de mesler parmy la spiritualité les armes, et faire 


la guerre. De quoy je m'irritai de telle sorte, que je 
fis incontinant sortir de Metz deux compaignies de 
gens de pied, que j'envoyay à Marsal en garnison, et 
le comte de Sault avecques sa compaignie de chevaulx 
ligiers, pour y commander et en tout ce pays-là ; qui 
y faict si bien son devoir, que l’on n'entend plus 
parler de ces coureurs, ny voleurs. Et davantaige, 
ayant faict fortiffier Marsal , comme il se trouve au- 
jourd'huy, il favorise merveilleusement la descente 
des levées de gens de cheval et de pied que vous faictes 
sortir d'Allemaigne pour le service de Vostre Majesté; 
et quant ores il ne me serviroit que de courtine pour 
la ville de Metz, si l'Empire se vouloit desbonder 
pour la recouvrer, la despense que je y ay faicte ne 
seroit pas inutile ny perdue; et quand cela advien- 


un Ge gr — = 


HENRI 1. [1555] 253 


droit, ce qui ne peult, car je suis trop aimé et respecté 
des plus grands princes de l’Empire, je creverois plus- 
tost qu’aultre que moy se mist dedans, avec promesse 
que je ose bien advancer à Vostre Majesté d’y faire 
passer quatre bons mois à une armée imperiale pre- 
mier que d'y estre forcé, pour vous donner loisir de 
mettre sus vos forces, et pourveoir à tout vostre estat 
de Metz et pays messin , et empescher ung siege. 

« Quant à sa quatriesme plainte, incontinant qu’il 
deslogea de la ville de Metz, je me vins camper en 
son palais episcopal , que je trouvai si dyapré, luisant 
et enrichy de peintures contre les parois et vitres des 
salles et chambres, que c’estoit chose très-belle à veoir.. 
Mais je me desdaigné bien fort de son ingratitude, 
que, jouissant de plus de soixante mille livres de rente 
des_bienfaicts de la couronne de France, et qui sont 
assiz et situez dedans vostre royaume, toutesfois il n’y 
avoit une seule remembrance de nos Roys, non pas 
une povre seule fleur de lys; mais tout estoit remply 
d’aigles à double teste, avec les armes d’Austrichesur 
leur estomach; item les armes de Lorrainne, et de 
quelques seigneurs des Pays-Bas, entre aultres du 
comte d’Aiguemont, escartelées de Lorrainne ou de 
Vaudemont. Mais ce qui plus m’estonna, fust qu’en 
sa galerie, qu’il nommoit paradis, les portaicts de 
cinq ou six empereurs y estoient; entre lesquels je 
choisis celluy de l'Empereur aujourd'huy regnant, 
ennemy juré de vostre couronne et grandeur ; qui fut 
cause que je Les feis tous abattre et dechirer. 

« C’est en somme, Sire, tout ce dont le cardinal de 
Lenoncourt se peult plaindre de moy, que je soub- 
mets au jugement de Vostre Majesté et de toute ceste 

très-illustre et incomparable assistance. Mais je vous 


supplie très-humblement vouloir ordonner qu'il com- 
paroisse en ce lieu, pour dire plus amplement ses 
griefs : car de se justifier par la bouche de M. le car- 
dinal de Lorrainne, c'est se targuer de sa grandeur, 


pensant par ce moyen mettre le droict de son costé f 


sur esperance de me faire perdre la parolle; et crois 
qu’en ceste intention il s’est absenté de la Cour, car 
il y estoit le jour que je y arrivay; et encores qu'il 
me soit que à une lieue d'icy, il n’y est toutesfois onc- 
ques puis venu : de ceste mesme façon il s "est banny 
de la ville de Metz et de son evesché. » 

CHAPITRE XX X V. 


Le cardinal de Lenoncourt quitte la Cour et se retire à la 
Charité-sur-Loire. 


Arors le Roy demanda à M: le cardinal s’il n’avoit 
eu autre subject de l’amener au conseil que cestuy-là : 
qui luy respondit que Sa Majesté n’avoit entendu que 
Tune des parties. « Comment! replique le Roy, vous 

voyez qu'il n'en veut pas estre cru , ét demande que 
le cardinal de J:enoncourt comparoisse : » et s’ad- 
dressant à M. le chancelier, luy commanda d'envoyer 


devers luy à Barbaïs le sommer de se trouver demain 


au conseil ;'êt, pource qu'il estoït de qualité, de de- 
puter quelque noble personne pour accompaigner 
l'huissier du conseil qui luy signifieroit cest adjourne- 
ment; et qu’il faisoit bien cognoistre la foiblesse de 
son droict et de sa cause, d'y proceder de telle fa: 

çon, et ne la venir poinct deffendre en personne, es- 
tantssi près de la Cour comme il estoit, et non malade. 
Et sur le champ furent ordonnez ung maistre des re- 
questes et ung secretaire du Roy, maison et couronne 
de France, pour cest effect. Mais Sa Majesté, avant 
se lever et rompre l'assemblée, prononcea bien hault 
ces mesmes parolles : 

« J’advoue et approuve tout ce que M. de Vieille- 
ville à faict par cy-dévant en son gouvernement de 
Metz, et declare, devant toute ceste assistance, qu’il 
ne se sçauroit mieux faire en une charge; car toutes 
ses actions en general redondent merveilleusement au 
bien, prouffict et conservation de tout mon Estat de 
de-là, à la gloire de ma couronne, et à l’entretene- 
ment de la confederation , intelligence et bonne ami- 
tié que j'ay avec les princes et Estats de l'Empire. » 
Cela dict, il se leva comme en colere. 

Mais M. de Vieïlleville, après avoir très-humble- 
ment remercyé Sa Majesté d’ung si honorable tesmoi- 
gnaige de ses services, la supplia de s’arrester, et 
d'entendre encores une parolle (ce que le Roy fist 
Sans se rasseoir); qui estoit que le cardinal de Lenon- 
court ne s’estoit pas du tout absenté pour le regard 
des plaintes susdites, mais plustost de crainte d’estre 
descouvert en si bonne compaignié de ses actions pri- 
vées et domestiques, qui estoient aultant desbordées 
et dissolues que de prelat de France non-seulement, 
mais surpassoient fort scandaleusement la pudicque 
modestie requise ‘ét ordonnée à ceulx de son bonnet, 
qu'il reservoit à déclarer avec verité quand il com- 
paroîtroit en ceste assemblée. Là-dessus le Roï s'en 
va, disant qu'il n'en doubtoït poinct, et qu'il le cog- 

noissoit il y avoit long-temps. Mais le cardinal de Lor- 
rainne, qui avoit entendu le tout, deslogea le pre- 


mier, ayant la main sur l’estomacb, se plaignant, ou 


faignant se plaindre de sa colicque. 

M. Olivier, chancelier de France, qui respectoit 
fort les dignes serviteurs du Roy, principalement ceulx 
de grand mérite, et de telle qualité qu'estoit M. de 
Vieilleville, luy dict qu’il venoit de recevoir de son 
Roy ung tel et si grand honneur, qu'il n’y avoit 


prince en France qui n’eust bien desiré d'estre gra- 


tifié d’ung. pareil, et devoit bien remarquer et se 
souvenir à jamais d’une si heureuse journée. Et aflin 
que la mémoire ne s’en puisse perdre, il commanda au 
greffier du conseil de luy despescher en bonne forme 
J'arrest ou sentence prononcée par la propre : bou- 
che du Roy seant en son conseil d’Estat et privé, que 
l’on appelloit en cetemps-là l’estroict conseil, et qu'il 
y vouloit luy-mesme apposer son attache pour le va- 
lider davantaige, et servir d'approbation d’un acte si 
nouveau, et non encores advenu depuis qu'il estoit 
constitué en l’estat de chancelier. Et adjousta ces pa- 
rolles: « Mais que vous ayez cest acte, monsieur, en 
forme authentique, comme j'espere le vous faire déli- 
vrer demain, signé et scellé, vous vous pourrez vanter 
de deux choses; l’une, d’avoir de belles et bonnes ar- 
mes pour vous deffendre contre toutes les calomnies 
et impostures de vos ennemis; l’autre, que ce conseil 
s'est tenu au grand accroissement de vostre honneur 
et bonne renommée, et à la confusion de ceulx qui la 
vous pensoient oster. » Après ces parolles il s'en alla, 
et avecques luy les evesques, presidents et maistres 
des requestes qui l'attendoient selon la coustume; car 

les princes et aultres grands avoient suivy Sa Majesté. 

Ceulx qui estoient ordonnez pour assister l'huissier 
en l’execution du résultat partirent au disner, mais 
trop tard; car le cardinal de Lenoncourt estoit desja 
deslogé de sonabbaye par l’advertissement du cardinal 
de Lorraine, et retiré à Paris en toute diligence ; qui 
fut cause qu’ils revindrent trouver M. le chancelier, qui 
se courroucea fort asprement, et leur commanda d’al- 
ler jusques-là pour effectuer leur charge, disant qu'il 
ne s'esbahissoit plus si le cardinal de Lorrainne estoit 
sorly le premier du conseil avec sa colicque. 

Ils obéissent au commandement ; mais parce que ces 
deux cardinaux avoient des picqueurs à relais pour 
- s'entre-advertir, ils ne le y trouverent plus; et sceu- 
rent à l'hostel de Rheims, où il avoit logé et couché 
unenuict, qu'il estoit allé chez son frere, le comte 
de Nantheuil, qui estoit à Nantheuil soubs Dampmar- 
tin-en-Gouelle, ung très-plaisant chasteau en-son as- 
siette, et fort superbement basty. Ils donnerent jus- 
ques-là; mais s’estants presentés au comte, il leur dist 
qu'il estoit allé traverser la campaigne, pour prendre 
la posté, et se retirer droict en son prieuré de La Cha- 
rité-sur-Loyre. Dequoy ils furent fort esbahys, n’es- 
tants pas toutesfois d’advis d'aller après, ny de passer 
outre ; mais s’en retournerent à la Cour faire leur rap- 
port au Roy, à M. le chancelier, et plusieurs aultres, 
des plus grands du conseil, qui tous se prindrent à 
rire, donnants gaing de cause à M. de Vieilleville, 
puisque sa partie adverse reffusoit la lice. La risée 
 augmenta encores davantaige quand ils sceurent qu'il 
wouloit permuter son evesché avec M. le cardinal de 
Lorrainne. ! 
F 27. 17 

Telle fut la fin de la dispute d'entre M. le cardinal 
( de Lenoncourt et M. de Vieilleville, qui.ne fust ja- 
mais advenue si on eust voulu tollerer toutes les gran- 
deurs, entreprises et remuements, dont le susdit car- 
dinal se vouloit authoriser en la ville de Metz et en 
son evesché, et faire valeter M. de Vieilleville. 

Cependant M. de Gonnor estoit aux escoutes de ce 
qui réussiroit de ce contraste, sur l'esperance que la 


grandeur de M. le cardinal de Lorrainne, qui em- 


brassoit à vive force la cause de son confrere, feroit 


débouter M. de Vieilleville de son gouvernement, et 


par ce moyen y rentrer. Mais il en fut, à son grand 
regret, frustré, encores que M. le connestable et tous 
messieurs de Guyse, horsmis le cardinal de Guyse, s’y 


fussent favorablement bandez. Mais le serviteur fidele À 


accompaigné d’entendement et de valeur, se ta rgue 
tousjours contre ses malveillants de la faveur de son 
maistre, que ses braves et signalez services luy ont 
aquise, et par laquelle il dissipe, renverse et faict 
fondre en ung moment tous les aguets, conseils, mo- 
nopolles et affronts de ses ennemis. Non pas que 
M. le connestable fust de ce nombre, et qu'il luy 
voulust aultrement beaucoup de mal; mais seulement 
il se déplaisoit de ce qu'il tenoïit ce gouvernement par 
aultre moyen que le sien : car telle estoit son humeur, 
comme nous avons dict ailleurs, qu’il vouloit qu'un 

chacun fust advancé par sa faveur, aflin que tout le 
monde luy eust de l'obligation, et que ses enfans, dont 


il avoit nombre, s’en peussent quelque;j jour prevaloir 


-‘après sa mort. 


En quoy ils estoient tous deux bien appoinctez. Car 
si le Daulphin eust faict donner, sans le Roy,le plus 

sublime estat de France à M. de Vieilleville, il l’eust 
reffusé tout à plat, et ne l’eust pris si cest advantaige 
ne luy fust venu du propre mouvement de son mais- 
tre: car il ne vouloit demeurer à personne vivante 
obligé, fors à celuy d'où luy provenoit l'honneur et 
le bien. 


VAA/VVVAAN/VVAA 


CHAPITRE XXX VI. 


Supplice des cordeliers de Metz qui avoient voulu livrer la 
ville au comte de Mesgue. — M. de Vieilleville découvre 
au comte de Sault le dessein qu'il a de lui donner sa 
seconde fille en mariage. 

» 

Sur la fin de novembre audict an, M. de La Chap- 
pelle-Byron fist courir le pacquet qui portoit l'execu- 
tion du gardien et des vingt cordeliers que nous avons 
laissez prisonniers en latour d'Enfer; qui futtelle, que, 
quand ils sceurent que M. de Vieilleville estoit allé à 
la Cour, ils entrerent en desespoir de leur vie; car le 
sieur de La Chappelle ne leur avoit rien promis, et ne 
pouvoient ignorer que leur procès ne fust parfaict et 
tout instruict. Et ung mercredy au soir le prevost 
leur vint dire qu'ils s’entre-confessassent, et qu'ils ne 
seroient pas le lendemain à telle heure en vie, et 
que, pour cest effect, affin qu’ils pensassent en leur 
conscience, il les tiroit hors des Ted les laissant 


4 pesle-mesle ensemble. 


- Mais au lieu de cela, le prevost retiré, ils commen- 


4 


cerent, comme enraigez, à mauldire le gardien et. 
17. 

quatre aultres des plus anciens desquels il s’estoit aidé 
pour séduire et attirer le reste à son entreprise, car ils 
devoient avoir chacun une abbaye ; leur disants uné 
infinité d’injures et d’opprobres, et que leur meschante 


et dampnable ambition d’estre evesques et abbez les 


avoit ruynez et perdus, au grand scandale de leur 
ordre et profession ; puis se haulserent tellement de 
parolles par leurs repliques, que, surmontez de colere, 
les saeze batirent tant le gardien et les quatre, que le 
gardien mourut sur la place, et les quatre furent si 
oultrez, qu’il les falut mener le lendemain en une 
charrette avecques le mort au supplice. Et furent ainsi 
pendus; ausquels firent compaignie dix aultres, et tous 
en leurs habits, sans oublier le froc. Les six qui res- 
toient, parce qu'ils estoient fort jeunes, et comme 
novices, firent seulement amande honorable, la corde 
au col, la torche ardente en la main, pieds nuds et à 
genoux durant l’execution de leurs freres et compai- 
gnons, puis chassez de la ville avec forban (1), etren- 
voyez aux Pays-Bas en dire les nouvelles à la royne 
de Hongrie : et fust ceste execution faicte devant leur 
couvent, De quoy Sa Majesté fust très-aise, ne se pou- 
vant garder de hault louer la prompte diligence de 
M. de Vieilleville en la capture du gardien; car s’il 
s'en fust remis en quelque aultre, il ne luy falloit 
_ qu'une heure pour abbr azer la ville et mettre son en- 
treprise à execution; disant en oultre qu'il n’oublie- 
roit jamais la journée des embuscades, pour estre la 


chose la plus digne et memorable qui soit advenue de 


trois cents ans en France, tant pour la très-saige con= 
duicte et très-guerriere or donnance qui en fut faicte, 


(1) Avee forban : ayec banissement. 

que pour le très-heureux évenement d'icelle. Mais on 
ne se pouvoit garder de rire de ceste sorte de confes- 
sion, qui tomba en proverbe à la Cour; car, quand on 
voyoit paiges ou laquais s'entre-gourmer, on disoit 
qu'ils se confessoient comme les cordeliers de Metz. 

Or, par les chemins de Metz à la Cour, M. de 
Vieilleville se descouvrit à M. le comte de Sault du 
desir qu'il avoit qu’il épousast sa seconde fille, mada- 
moyselle de Vieilleville, l'une des filles de la Royne ; 
qui en fut si ravy d’aise et de joye, qu'il luy voua 
pour jamais toute obeissance et service, et sans qu'il 

_avoit entendu que M. de Duilly, grand senneschal de 
Lorrainne et gouverneur du duc, la pourchassoit pour 
son fils, il y a long-temps qu’il luy en eust faict parler 
et escrire. 

Arrivez à la Cour ainsi unanimes et accordants er 
mesme conception, quand madamoyselle de Vieille- 
ville vint avec la gouvernante des filles de la Royne 
saluer son pere, où estoit present le comte de Sault, 
il luy en jecta quelques parolles à la traverse, non pas, 
trop pregnantes, mais elles estoient assez suffisantes 
pour faire penser à la damoyselle, qui estoit de très- 
bon esprit, que son pere luy presentoit ung serviteur. 

Et dès-lors en avant le comte de Sault alloit sou- 
vent en la chambre des filles de la Royne, visiter sa 
maistresse, se mettant en despence, et, comme l’on 
dict, sur le bon bout, pour se faire valoir; car de 
toutes les parties qui se dressoient à la Cour parmy la 

* jeunesse, comme de courses de bagues, carrouzelles, 

à la paulme, combattre à la barriere ; et d’aultres exer- 

cices dont les jeunes princes et seigneurs se donnent 
du plaisir, il estoit toujours dés premiers, et en rap- 


' 

portoit souvent le prix ; et en ung bal ani il avoit, 
par sa disposition et bonne grace, la principale vogue: 


aussi qu'il donna entrée à la Cour à une sorte de dance 


qui s'appelle Za volte de Provence , qui n’y avoit ja- 
mais esté dancée, laquelle a eu depuis grand cours par 


tout le royaume : encores disoit-on qu’il l'avoit inven-" 


tée ; car plusieurs l'appelloient La volte de Sault , où 


il y a quelque apparence, pour l'éthimologie du motet 


des traicts qui s’exercent en ceste dance : car l'homme 
et la femme s’estants embrassez tousjours de trois en 

quatre pas, tant que la dance dure, ne font que tour- 
ner, virer, s’entre-soubslever et bondir ; et est ceste 
dents quand elle est bien menée par pére ex- 
pertes, très-agréable. 

Ainsi se passerent les mois de novembre, decembre, 
janvier et quasi fevrier, horsmis que nous sejournas- 
mes à Paris environ trois sepmaines pour donner or: 
dre à beaucoup d'affaires, principalement de procès 
d'assez grande importance qui furent jugez à son prouf- 
fict, tant pour ce que le droïct estoit-de son costé que 

“pour les lettres que le Roy, la Royne, M: le chance- 
lier et d’aultres escrivirent en sa faveur. 

CHAPITRE XXX VII. 


Madame Claude de France conseille à mademoiselle de 
Vieilleville d'épouser le fils du comte de Duilly, de la 
maison du Châtelet, 


[1556] Le dixiesme de fevrier audit an, nous retour. 
nasmes à la Cour, où estoit arrivé M. de Vaudemont 
dix jours auparavant, qui venoit d'épouser madamoy- 
selle de Nemours; et l’avoit accompaigné M. le grand 
senneschal de Lorrainne, ayant avec luy, sur l’espe- 
rance cy-dessus mentionnée, M. de Duilly son fils. Et 
pour y parvenir, avant partir de Lorrainne, comme 
finset ruzé, il avoit passé par Metz pour faire entendre 
à madame de Vieilleville beaucoup de chosestouchant 

‘le mariage de leurs enfants, et qu’il en avoit desja con- 
feré avec M. de Vieilleville, qui avoit remis sa responce 
à quand il seroit à la Cour, et qu’il le y alloit trouver 
exprès pour y mettre une fin; la suppliant d'escrire, 
par son fils là present, à madamoyselle de Vieille- 
ville, pour avoir seulement l'honneur de luy dire de 
ses nouvelles. | 

Madame de Vieilleville, qui ne rejectoit nullement 
ceste alliance, mais qui ne sçavoit pas aussi ce qui 
s'estoit passé entre M. son mary et le comte de Sault 
(car il estoit si peu uxorieux qu’elle ne sçavoit jamais 

: de ses secrets que la derniere), s’accorda facilement 

- à la demande du grand senneschal, et donna à son 

fils une fort favorable lettre qui luy servit d'entrée. Et 


264 [1556] MÉMOIRES DE VIEILLEVILLE. 

dès le mesme jour de son arrivée à la Cour, il la vint 
presenter à madamoyselle de. Vieilleville, et sa. per- 
sonne quant et quant; et ne passoit jour qu’il ne con- 
tinuast son service, assisté en sa poursuicte de plusieurs 
grandes dames et princesses, mesme que madamoy- 
selle de Nemours dist à madamoyselle de Vieilleville, 


en la chambre de la Royne, comme en riant, qu'elle . 


_estoit bien aise que M. de Vaudemont luy avoit faict 
amener ung honneste serviteur et de bonne part; la 


priant, pour le respect du prince qui en avoit pris la 


peine, de le favorablement traicter et le preferer à 
tout aultre; et l’en conjuroit sur la nourriture que 
toutes deux avoient prise ensemble, trois -ou. quatre 
ans, sous une mesme maistresse : car elle estoit fille 
d'honneur de la Royne, qui est un estat reservé aux 
princesses; et adjousta encores ces parolles : « Souve- 
nez-vous, Vieilleville, que je ne vous dis pas cecy sans 
cause, car nous pourrons finir nos jours ensemble 


estant accordée à M. de Vaudemont, comme vousisça-# 


“vez, qui me menera bientost en Lorrainne; et je scey 
bien qu’il est determiné que vous prendrez aussi ce 
chemin-là. » | Le 

Enfin à nostre arrivée le comte de Sault trouva ce 
rival, qui luy estoit une très-poignante espine au pied. 
Toutesfois il ne perdist couraige, mais suivoit de très- 
grande ardeur ses coups, fondé sur la faveur du. pere. 


M. de Duilly, d’aultre part, ne s’endormoit pas en 


sentinelle , ayant ouvert la lettre que la mere escrivoit 
à sa maistrésse. 


Cependant les parties se remectent, sus, car c’es- 


toient les jours de resjouissance et de carnaval : les 
mascarades, le bal, courses de bagues et aultres passe- 

témps cy-dessus que la jeunesse invente pour la re- 
création des dames, n’y furent pas espargnez. M. de 
Duilly, qui estoit un fort honneste jeune seigneur et 
très-agréable, ne fut pas des derniers pour y acquerir 
reputation, car pour ung jour il emporta deux ba- 
gues , et donna une vive attainte à la troisiesme, y es- 
tant fort adroit, et tout de mesme à la dance; car il 
amena le premier à la Cour les bransles du haut Bar- 
rois, qu'il danceoit d’une merveilleuse grace et dispo- 
sition; et altererent un peu le credit de la volte de 
Provence; car le Français se delecte et favorise tou- 
jours les choses nouvelles. 

En somme, ces deux competiteurs et corrivaulx fai- 
soient bien grandes ét extraordinaires despences en 
leur poursuicté; et ne parloit-on d’aultre chose à la 
Cour que des gaïllardes entreprises, mascarades et 
sumptueuses collations de fruicts rares et exquis, et 
aultres sortes de confitures, des braves serviteurs de 
madamoyselle de Vieilleville : en quoy ses compai- 
gnes, les aultres filles de la Royne, ne perdoïient rien. 
Mais on ne sçavoit lequel des deux l’emporteroit : tou- 
tesfois, sur ce doubte, madame Claude de France, se- 

conde fille du Roy, qui estoit une très-excellente prin- 
cesse, donna ung terrible revers à l’esperance du povre 
comte de Sault, et la renversa du tout; car ayant en- 
voyé querir madamoyselle de Vieilleville par ung 
matin en sa chambre, s’habillant encores , la vint 
aboucher de ce langaige : 
…__ «Vous sçavez, Vieilleville, comme le mariage dé 
- M. de Lorrainne et de moy est conclu et arresté, et que 
incontinant que:le Roy, mon seigneur et pere, aura 
donné ordre à quelques affaires qui luy sont de très- 

grande importance, nous irons à Paris espouser, sui- 


vant les anciennes cérémonies que l’on observe aux 
mariages des filles de Roy. Et, parce que je me trou- 
verois toute esgarée en pays esloigné du mien, et de 
ce doux climat de France, sans m'y veoir accompai- 
gnée de personnes qui fussent de-ma mation, et aus- 


quelles je me peusse fier, j'ay faict choix, en mon 


cueur, de six damoyselles françaises pour y vivre et 


mourir avec moy, desquelles vous estes la premiere; 


car je vous aime d’une si cordiale affection, qu’il m'est 
impossible de jamais vous oublier ; y estant conviée, 
pour vostre honneste modestie et aultres belles vertus 
qui reluysent en vous; ayant la Royne, ma dame et 
mere, remarqué entre js aultres per fections dont vous 
estes so: une qui est bien raréjen toutes Vos com- 
paignes, pour laquelle elle vous loue grandement, 
et en estes bien avant en ses bonnes graces; qui est 
que vous n'estes poinct subjecte à faire des affaite- 
ries, comme Ja pluspart d’elles font; etvostre langue 
n'a jamais semé ny dressé des querelles parmy les da- 


mes ny seigneurs et jeunesse de ceste Cour, comme 


les leurs. Vous sçavez, Vieilleville, de qui je veulx 
parler ; et auparavant que Pasque soit passée vous en 
verrez renvoyer plus d’une démie-douzaine chez leurs 
parents, avec honte, entre aultres deux, qui ont esté 
si impudentes et mal advisées, d'avoir ozé parler 
d'ung grand prince et d’une honneste dameet de grand 
estat, qui est toutesfois une fort femme de bien etd’hon- 
neur ; Croyez que vous en orrez parler bientost à leur 
confusion. Cependant, Vieilleville, affinque vous n'ayez 


poinct de regret de passer vos ans à mon service, VOUS 


he serez pas marrie si je vous dis que je vous ay desja 

faict coucher sur l'estat de ma maison, qui a esté dressé 
depuis huict jours, en qualité de ma premiere dame 
d'honneur, vous jurant en foy de princesse que la 
Royne, ma dame et mere, vostre bonne maistresse, 
me l'a ainsi commandé ; qui a faict grand tort à mon 
affection; car je voulois que vous tinssiez ce grade de 
mon propre motif. À ceste cause, je vous veulx bien 
prier de ne rien promettre au comte de Sault, que 
- bien à poinct, car vous estes vouéé ailleurs; et si vous 
alliez en Provence, tous nos desseings et volontés re- 
viendroient à néant, et aurions toute noëtre vie re- 
gret, la Royne et moy, de vous avoir tant aimée. » 
Et là dessus, elle se leva, et la vint baiser, estant 
toute preste de sortir de sa chambre pour aller au le- 
_ ver de la Royne sa mere. 

I] ne fault poinct demander de quelle allaïgresse et 
contentement madamoyselle de Vieilleville receut 
ceste faveur : et luy baïsant, avec une fort humble et 
basse reverence, la main, luy va respondre de ceste 
façon, et aux propres termes qui s’ensuivent : 

.  « Madame, je ne sçaurois assez dignement, ny avec 
* trop d'humilité, vous remercier de Ja très-honorable 
- élection qu'il vous a plu faire de vostre très-humble 

servante; et ce qui m’oblige de mourir à vostre service, 
est que de vostre propre volonté, et sans vous en avoir 
jamais sollicitée, ny employé vivante ame pour cest 
- effect, il vous est souvenu de m’eslever en ung si su- 
Éblime grade, et me preferer.à ung grand nombre 
‘d'aultres de plus grand merite que je ne suis, et aus- 
… quelles vous estes plus obligée ; ne vous ayant jamais 
faict service qui vous y ait deu attrayer; et ne scey à 
qui je doy attribuer ceste mienne si heureuse fortune, 


‘ 

qu’à vostre debonnaireté premierement, puis au ciel, 
qui par son influence m'a tant daigné béatifher.. . 


« Quant au comte de Sault, madame, je ne puis 


nier que je. ne luy sois grandement obligée; mais 
Dieu, par sa grace, m'a si bien assistée jusques icy, 
que je suis encores maistresse de mon cueur, avec as- 
seurance que je vous donne, en foy de damoyselle 
d'honneur et de fille de bien, qu'il ne sortira jamais 
promesse de ma bouche que celle que mon pere y 
aura mise : mais je vous veulx bien confesser une ve- 
rité; que son intention est que je l’espouze, l’ayant 
amené exprès de Metz pour en faire une resolution; 
et parce qu’il n’y a plus que dix jours de nopces, car 
nous approchons de caresme-prenant , il a deliberé 
de me faire fiancer devant trois jours. Vostre Altesse 


sceit assez que je n’oserois y contredire : à ceste cause, . 


affin que vous ne soyez frustrée de vostre desseing, ny 
moy privée du plus grand heur qui me pourroit ja- 
mais arriver, je vous supplie très-humblement, ma- 
dame, et de tout mon cœur, de vouloir faire rompre 


ce coup, affin que la maistresse et la servante soient | 


de ce très-heureux abouchement unanimement con- 
tentes en leurs esperances et desir. » 

CHAPITRE XXXVIII. 


Le Roi approuve le conseil de madame Claude sur Le mariage 
de mademoiselle de V'ieilleville avec le Jils du comte de 
Duilly. 


La princesse ayant ceste parolle fust extremement 
resjouye, et la rebaisa fort et ferme, luy disant qu’elle 
alloit trouver la Royne pour y mettre la derniere main: 
et arrivée en sa chambre, luy descouvrit tous les pro- 
pos de madamoyselle de Vieilleville, sans rien oublier. 
Toutes deux de ce pas vont trouver le Roy, et entre- 
rent tous trois au cabinet. La conclusion de ce colloque 
fust d'envoyer querir M. de Vieilleville, pour en sça- 
voir promptement toute sa conception. Et estant en 
la presence de Leurs Majestés, le Roy luy demanda 
qu'il luy dist, en saine conscience, ce qu’il avoit-pro- 
mis au comte de Sault. Lequel respondit que , puis- 
qu’il luy avoit accordé ung lieutenant-général au 
gouvernement de Metz, en son absence, aux gaiges 
de cent escus par mois, il avoit choisy le comte de 
Sault pour le pourveoir de cest estat ; et oultre ce, luy 
promettoit, soubs le bon vouloir de Sa Majesté, ayant 
faict bon service deux ou trois ans, une place de 
gentilhomme de la chambre des ordinaires, à trois 


- cents francs par quarte (1), et sa compaignie de cent 


chevaulx ligiers entretenue, que l’on murmuroit de- 


=: (9) Par quatre : par quartier. 


: 

voir estre bientost cassée, ou pour le‘moins reduicte 
à cinquante. L 

Sur quoy Sa Majesté repliqua qu'il enthérinoit et 
confirmoit tout presentement ses promesses; et or- 
donna que les brevets et lettres à ce nécessaires fussent 
sur le champ dépeschées. Mais il luy demanda s’il luy 
avoit aussi promis sa fille : à quoy il fist responce qu'il 
ne luy avoit pas encores donné la parolle, bien l’avoit-il 


entretenu d’une grande esperance, et que le mariage 


s'en pourroit conclurre ; hault loüant l'extraction , les 
biens, la valeur et les aultres vertus du comte de Sault, 
et qu'il penseroit fort bien loger sa fille. 

Mais la Royne repartit incontinant là-dessus, disant 
qu’elle voyoit bien qu’il ne se souvenoit plus de la 
lettre qu'il luy avoit escrite par sa fille, quand il la 
luy envoya pour estre à son service : « car, dist-elle, 
la mesme lettre que je garde encores contient que vous 
me la donniez pour jamais, et que vous esperiez tant 
de ses bons services, qu'elle ne sortiroit poinct de mes 
mains que je ne l’eusse bien pourveue, et que vous en 
remettiez du tout enma discrétion et bonté acoustu- 
mée envers les filles d'honneur et de maison desquelles 
le service m'est agréable ; qui est cause que, suivant 
vostre lettre et en recognoïssance de ses bons ser- 
vices, je l'ay mariée au fils du grand senneschal de 
Lorraine, qui vous en a aultrefois parlé, de la maison 
duquel vous'en savez si bien la portée et extraction 
qu’il ne m'est besoing de vous en rien esclairer dayan- 
taige. Bien vous diray-je seulement que vostre gendre 
est héritier d'ung fils du duc de Lorrainne, et que 
vostre fille est: premiere dame d'honneur dela mienne ; 
et que si je ne l’eusse cogneue fort honneste et saige, 

je ne l’eusse pas préférée à plus de dix aultres qui m'en 
ont faict prier par bien grandes princesses ; aussi que 
je scey bien qu'elle est fort agréable à madite fille. Et : 
affin que vous ne pensiez pas qu’en cela j'aye forcé sa 
volonté, demandez-le à ma fille que voilà, et le lan- 
gage qu’elle luy a teintencores, de fraische mémoire, 
à ce matin. » 

La princesse va incontinant réciter tout le collocque 
qui s'estoit passé entre elles deux la mesme matinée, 
et adjousta que, quand la Royne ne s'en mesleroit 
poinct, la luy demandant, elle s’asseure tant de son 
honesteté que pour rien il ne laluy vouldroitrefluser. 
M. de Vieilleville, voyant tant d’honneurs et de 
loüanges faictes à sa fille, ne sceust aultre chose res- 
pondre, après les avoir très-humblement remerciez, 
sinon:que, puisque la vie , les biens-et tous'les moyens 
du pere, qui leur est naturel subject et très- humble 
serviteur, sonten leur disposition , il nefalloit plus qu'ils 
revocquassent en doubte ce mariage; mais il supplioït 
Leurs Majestez de faire entendre au comte de Sault 
qu’il se faisoit de leur authorité absolue; ce quele Roy 
luy promist executer. Et des lejour mesme, l’ayanten- 


… voyé querir, luy dist qu'il luy accordoit tout ce que 


M: de Vieilleville luy‘avoit promis, et, en sa faveur, 
sans attendre trois .ans de service, luy donnoït tout 
presentement ung estat de gentilhomme de sa chambre 


“ à cent francs par mois, et outre.ce, sçaichant la des- 
- pence qu'il avoit faicte au pourchas de Vieilleville, Jui 


. donnoit deux mille escus pris en,son-espargne ; mais 

il luy.deffendit d’yplus rien,pretendre, car la Royne, 
sa bonne maistresse, l’avoit mariéeen Lorrainne, pour 
vivre et mourir avec leur. fille, -qu’ils ont accordée, 

comme il sçait, avec le duc, et y estre en estat de pres | 


miere dame d'honneur. 


CHAPITRE XXXIX. Fr 


Mademoiselle de Tieilleville épouse le fils du comte de 
Duilly. 


Lx povre comte, à ceste nouvelle authorizée de ce 
commandement royal, demeura fort troublé en son 
esprit ; mais, balanceant les presents et faveurs que luy 
avoit moyennez ceste poursuite, il se remyt, comme 
ayant juste occasion de se contenter. Et ayant faict en 
diligence despescher ses brevets, mandements, lettres 

. de retenue, et touché son argent, il se retira en Pro- 
vence, après’avoir remercyé Leurs Majestez et M. de 
Vieilleville, pour ne veoir poinct la ruine de son ame ; 


aussi qu’il sçavoit bien que la jeunesse de la Cour ne 


se pourroit passer , Car C ’estoient | les; jours de caresme- 


prenant , de luy donner quelques algarades du chap- 


peau de Saulge et d’aultres risées. Mais avant partir il 
. quicta à M. de Vieïlleville la lieutenance du gouver- 
nement de Metz, celuy de Marsal, et renoncea avec 
serment de jamais plus revenir ny approcher du pays 
de Lorrainne. Ainsi nous perdismes ce gentil seigneur, 


où nous eusmes un indicible regret car il nous estoit 


à tous fort utile auprès de noôstre maistre. 

Quant à madamoiselle de Vieilleville, dès le soir 
de la mesme journée elle fut fiancée, en la chambre de 
la Royne sa maiïstresse, avec M. de Duilly, fils unique 

de M. le grand senneschal de Lorrainne, et gouverneur 
du duc, par l’archevesque de Vienne (1), grand aul- 
mosnier de France; où se trouva une fort grande 
compaignie de princes et princésses, et grands sei- 
gneurs et dames : dequoy il ne fault doubter, puis- 
que le Roy et la Royne y assisterent avec les deux 
excellentes princesses, les infantes Elizabeth et Claude 
de France, leurs filles. 

Finalement, le mardy devant celuy que l’on ap- 
pelle gras , M. de Vaudemont, oncle de M. Charles, 
duc de Lorrainne, et gouverneur de tout son Estat, 
espousa madamoyselle de Nemours, où M. le duc son 
neveu et tous messieurs de Guyse se mirent en ung très- 
riche et merveilleux appareil pour honorer les nopces; 
car ce n’est que une mesme race et parenté, d’un nom 
et démesmes armes. Mais sur tout estoient admirables 
les princesses et aultres grandes dames, en leurs atours . 
et richesses de pierreries de toutes sortes de valeurs, 
et aultres parures de vestements de toile d’or et d'ar- 
gent; car leurs esclairs, rayons et treluisements nous 
esblouyssoient et humoiïent la veue, principalement 
au bal après soupper, à la lueur des flambeaux dont 

_ la grande sale estoit garnie. Les déesses et nymphes 
du temps passé, si fabuleusement célébrées par les 


: 

(:) L’archevesque de Vienne. Charles de Marillac étoit alors arche- 
vêque de Vienne ; mais il ne paroît pas que ce prélat ait jamais été 
grand aumônier de France : cette charge ne fut possédée, sous le 
régne de Henri II, que par Bernard de Ruthye, abbé de Pontlevoy, 
qui mourut le 1°" mai 1556, et ensuite par Louis de Brézé, évêque de 

Meaux, qui en prit possession le 1** de juin de la même année, et qui 
» mourut à Paris le 15 septembre 1585. : 
Voyez Gallia Christiana et l'Histoire généalogique des grands offi- 
ciers de la couronne. 

poëtes, n'y eussent osé comparoir, car elles eussent . 


perdu leur lustre, tant pour les beautez que pour 
toutes aultres dyapreures dont les dames, par grand 
desir et curiosité de paroistre, se sçavent embellir. 
Mais ce qui enrichit et decora merveilleusement la 
feste, fut M. le duc de Nemours, qui fist sa bande à 
part, au nombre de vingt seigneurs et gentilshommes 
d'honneur et de marque, qui estoient si excellemment 
acoustrés, que tout le monde en fust incrediblement 
ravy. Et se souvenant de la recousse qu’avoit faicte 
M. de Vieilleville de sa personne au siege d'Yvoy, il 
le choisit des premiers de sa trouppe; et parce qu'il 
estoit sur-intendant général des cérémonies de toute 
: la nopce, comme frere aisné de l’espouzée, il voulut 
qu'au festin royal il fust du rang des princes à table, 
et à son costé; car jamais personne ne s’assied vis-à-vis 
. des princes, estant tousjours la place de l’escuyer 
tranchant reservée. Ce que Sa Majesté eust fort agréa- 
ble ; encores disoit-on qu’il avoit commandé audict 
duc de Nemours d’ainsi le faire. Dequoy plusieurs 
bien grands, se trouvant au-dessoubs, .s'estomac- 
querent bien fort, entre aultres l’admiral de Chastil- 
lon et toute la nyée (1) des connestablistes, qui ne 
s'estimoient pas moins quetiercelets de princes, comme 
les comtes de Vantadour, de Thurenne, de Candale# 
de Foix , de Tande et de Villars; mais force leur fut 
d'avaller ceste-là, ou se lever de table; aussi qu'ils 
sçavoient bien que, en antiquité d'illustre extraction 
et grandeurs d'alliances, il n’en cédoit pas ung. Toute 
la journée, au reste , se passa en courses de bagues, 


(1) La nyée : la parenté. 

- mascarades, dances et infinis aultres passe-temps. 


Le jeudy ensuivant, M. de Duilly et madamoyselle de - 
Vieilleville espouzerent : où il n’y eust comme rien de 
changé, car les mesmes acoustrements des seigneurs et 
dames leur servirent, avec un peu de déguisement. Mais 
leRoy courut la bague cejour-là jusques à huict courses, 
ce qu'il n'avoit pas faict aux nopces de M. de Vaude- 
mont. Dequoy les maisons de Lorrainne et de Guyse se 
formalizerent grandement , bien esbahys de ce que Sa 
Majesté n'avoit pas tant honoré les nopces de l'oncle 


_ futur de sa seconde fille : toutesfois leur courroux 


n’esclata gueres plus avant, se souvenants de la faveur 
que le pere de la mariée avoit receue aux nopces dudit 


_ sieur de Vaudemont, en la preséance du festin royal, 


mais jugerent fort aisément , et bientost , pär deux tels 
et si favorables traicts, que Sa Majesté l'affectionnoit 


‘beaucoup. 

CHAPITRE XL. 


M. de Vieilleville propose au Roi de faire bâtir une cita- 
delle à Metz. 


Toures nopces, festins, resjouyssances, pompes et 
aultres luxes de la feste de desbauche passées, M. de 


- Vieilleville voulut regarder aux affaires. Et pour y 
* commencer il supplia Sa Majesté, dès le jeudy d'après 


les Cendres, de luy vouloir donner audience sur quel- 


ques remonstrances qu'il avoit à luy faire touchant 
: PRO: 

l'estat de Metz; ce que Sa Majesté luy accorda en. = 


l'instant. Et estant entrez au cabinet seulets, M: de 
Vieilleville luy, proposa qu'il avoit. projecté le plan 


d'une citadelle qu'il estoit. nécessaire. de faire cons- 


truire audict Metz, pour raisons qu'il luy feyst bien 


. amplement entendre ; desquelles les plus pregnantes 


estoient pour retrancher premierement la despence 
excessive qui s’y faisoit en l'entretenement des gens de 


pied et de cheval, qui revenoit à plus de quarante 


mille francs par mois : car des vingt-quatre compai- 
gnies de gens de pied qui y sont ordinaires, il sufhiroit, 
la citadelle bastie, d'y en avoir huict ; et pour toute 
cavalerie, il se contentoit de sa compaignie, qui estoit 
une belle espargne de saeze compaignies de gens de 
pied, et de’ cent chevaulx ligiers, et de cent harque- 
buziers à cheval , que Sa Majesté pourroit casser ou 
employer ailleurs, selon l'occurrence des affaires. 
Puis la supplioit de considerer que une ville sans 
chasteau ou citadelle, comme est celle de Metz, n’est 
jamais assurée en sa garde ; car s’il survenoit quelque 
sédition populaire, ou contre la garnison, ou bien 
une furieuse mutinerie entre les compaignies, ou 
contre le gouverneur mesme, s'il n’a quelque lieu 
seur de retraicte il est en dangier de sa vie, et la ville 
d’estre perdue : remonstrant là-dessus une infinité de 


raisons et d’aultres mesnagements', que Sa Majesté . 


gousta fort bien , et les eust très-agréables, disant qu’il 
estoit très-nécessaire d'y remedier, et bientost. 

M. de Vieilleville, très-aise de ceste parolle, qui ne 
da demandoit pas meilleure pour ce commencement , 
Juy monstra incontinant le plan de la citadelle , qui 


fut le comble de son contentement, car il n’avoit 

* jamais veu chose pareille ;:et après la luy avoir.bien 
déchiffrée par ses bastions, bouleverts, courtines, pla- 
teformes, flancs, casemattes, ravelines ; rufliennes, et 
aultres traicts de fortiffications requises en ung si ex- 
cellent chef-d'œuvre, le Roy luy dist qu'il ne seroit 
jamais à-son aise qu'il ne l’eust veu parfaicte, et qu'il 
n'y espagneroïit nullement la despence, quand elle 
devroit revenir à ung million d’or. 

‘Sur quoy. M. de Vieilleville repliqua qu’elle ne 
cousteroit pas ung million de-francs, qui est moindre 
despence des deux parts; et sans les eglises de reli- 
gieux et de nonnains, ensemble de deux parrochiales, 
et d'environ deux cents cinquante maisons qu'il fault 
achepter, il la vouldroit rendre toute complette et en 
deffences pour cinq cents mille francs; mais puisqu'il 

entreprend, il-veut jecter tous les habitans dehors, 
et y faire multiplier. une peuplade française pour 
oster tout soupçon et dormir en seureté et bon repos. 

- Langaïige qui rendit le Roy encores plus jaloux ; mais 
sa joie redoubla quand il adjousta ces mots : « Pensez- 
vous, Sire, que la royne de Hongrie. et les moynes 
eussent entrepris ce tradiment s’il y eust eu une cita- 
delle? car pour. néant et envain achepte-t-on une ville 
si le chasteau ou la forteresse qui y commande n'est 
vendue quant et quant. Et afin, Sire, que l'on ne 
pense.poinct que je vous mette en despence mal-à- 
propos et sans une très-urgente et forcée occasion, 1l 
plaira à Vostre Majesté commander que l’on assemble 
le conseil pour: en ‘déliberer : mais le plutost sera le 

meilleur, car il n’est desormais temps que je m'en re- 
tourne ; et je ferai veoir à toute la compaignie l’hon- 
neur, le prouffict et la très-grande commodité que 

ceste citadelle apportera au bien de vostre service, et 
comme elle vous rendra redoutable à toutes les villes 
de deçà le Rhin ; mais, qui plus-est, elle mettra hors 
d'esperance tous les Estats d'Allemaigne, princes et 
villes , de jamais plus réincorporer à l'Empire Îles trois 
eveschez de Metz, Thoul et Verdun, que vous en avez 
par la force de vos armées énervées. 


Il ne se peult exprimer de quelle joye et allaigresse 
Sa Majesté receut ces dernieres parolles, ausquelles 


elle va promptement respondre qu'il se falloit bien 
garder de remettre cela au conseil, car il ne seroit pas 
en sa puissance de luy former ung double: « D’aul- 
tant, dist-il, que mon compere (parlant dé M. le 
connestable) s'y opposeroit formellement ; comme 
aussi feroit mon cousin le duc de Guÿse : car ils sont 
tous deux après pour trouver deux ou trois millions 
d'or pour aller en Italie conquester le royaume de 
Naples, par une intelligence que nous avons avec le 
Pape d’aujourd'huy, qui est néapolitain et de la maï- 
son de Carafle, que son neveu le cardinal de Caraffe 
a mise en avant; et si nous pouvions honnestement 
rompre la trefvé qui est entre le roy d'Hespaigne et 
moy, mon armée seroit bientost en campaigne, de la- 
quelle doibt estre chef mondict cousin de Guyse: À 
ceste cause il nous fault chercher ung expedient dé 
trouver deniers ailleurs qu’en mon espargne; car re- 
solument je veulx faire depeschér ceste citadelle; et, 
tout. bien consideré, je n’en saiche poinct de plus à 
main que d'aller à Paris, où j'ay de bons serviteurs, 
qui me fourniront du soir au lendemain quatre ou 
cinq cents mille francs : et tenez la chose secrette, car 
dès aujourd'huy je feray bruyre mon partement de ce 

» lieu pour m'y acheminer lundy, né fust-ce que pour 
donner loisir de nettoyer ceste maison, en laquelle 1l 

y a plus de huict mois que nous sejournons. » 


VARAN AA VAN 

CHAPITRE XLI. 


M. de Vieilleville retourne à Metz avec une grosse somme 
d'argent. | 


Cesre déliberation ainsi arrestée fut tout aussi-tost 
executée; car la Cour deslogea le lundy ensuivant 
pour aller à Paris, où elle arriva le mardy; et dès le 
mesme jour, sans rumeur ny aultre bruict, le Roy 
feist venir parler à luy le premier president de la cour 
de parlement, magistri, aultrement le maistre ; le se- 
cond president, Saint-André; deux riches marchands, 
Marcel et Aubret; avec lesquels Sa Majesté commu- 
niqua environ deux heures, et à part, sans aultres 
tesmoings que M. le chancelier, le tresorier des par- 
ties-casuelles, le secretaire des commandements, l’Au- 

: bespine, et le procureur general du Roy en sa cham- 
bre des comptes, Moulinet, là peult-estre appellez 
| pour valider les choses de ce prest, à la seureté des 
presteurs; lesquels apporterent à Sa Majesté, le 
lundy ensuivant, cinq cents mille francs en or ; de la- 
quelle somme en furent delivrez à M. de Vieilleville 
quatre cents mille, qui les mist entre les mains de Ro- 
bert et René du Moulinet, freres dudit procureur gé- 
néral, qui estoient fort experimentez au maniement 
dés finances, et fideles comptables; l’un pour tréso- 


) 

rier général des réparations et fortifications de Metz, 
Thoul et Verdun, l’aultre pour trésorier de l’extraor- 


dinaire des guerres en tous ces pays-là. Sur laquelle 


somme se devoient faire les monstres des garnisons 


desdictes trois villes, payer les pensions des princes. 
d’Allemaigne, colonels et reitermestrés,. capitainnes 


de lansquenets, truchements et interpretes en la lan- 
gue germanique, et tous aultres serviteurs et agents 
occultes tirants pensions de Sa Majesté audict pays : 


oultre ce, deux mille escus pour M. de La Chappelle- 


Byron, pour le recompenser de la despence..et ser- 
vices qu'il avoit faicts au gouvernement de Metz, et 
quatre mille escus de présent que Sa Majesté faisoit à 
M. de Vieilleville; puis du reste commencer à payer 
les maisons qui estoient en l'enceinte de la citadelle, 
et en jecter les fondements. | | 
Ceste belle et notable somme touchée, et ainsi or- 
donnée, M. de Vieilleville , très-content, commencea 
à minuter ses adieux : et prenant congé du Roy, Sa 
Majesté luy commanda de revenir après avoir. donné 
l'ordre requis à toutes choses en son estat de delà, 
comme il avoit accoustumé, et selon la parfaicte fiance 
qu'il avoit en luÿ ; mais, puisque le comte de Sault luy 
avoit quicté sa lieutenance, il le prioit de commettre 
en sa place le sieur de Sennecterre , et qu'il luy sou- 
vinst qu’il le luy donnoit. Ce que M. de Vieilleyille 


accepta, avec promesse de le favorablement traicter. 


Et après tous nos adieux nous prismes à grande joye 
et lyesse la routte de Metz, par nous tant desirée, en- 
Cores plus par ceulx qui nous y attendoient il y avoit 
plus de trois mois, et ausquels nostre si longue de- 
meure apportoit ung merveilleux ennuy. 

Arrivez à Saint-Dizier, M. de Vieilleville despes- 
cha un courrier devers M. de La Chappelle-Byron 
pour les escorter, et semblablement deffendre aux ca- 
pitainnes de faire aulcuns RÉparaus pour sa recep- 
tion ; et qu'il ne permette à personne de sortir pour 
venir audevant de luy; et par la mesme dépesche, 
prioit M. d'Espinay et M. de Guyencourt de faire le 
semblable : ce qui fust fort respectueusement observé, 
encores que l’on eust bien déliberé de faire merveilles, 
car il apportoit dequoy contenter tout le monde, oul- 
tre l'extreme joye que chacun recevoit de son retour, 
qui-estoit inespérée à aserienak 

Ainsi nous arrivasmes à Metz sans bruict, fanfares, 
ny aultres desbauches’ de resjouissances, hormis de 
l’harquebuzerie qui triompha par. les rues ; mais il n’y 
fut pas tiré une seule canonade : ainsi avoit-il esté 
ordonné. 

Après le partement de M. de La Chappelle-Byron, 
qui fut le sixiesme jour de nostre arrivée, M. de Vieil- 
leville entendit aux affaires, et ordonna des monstres 
de toutes les garnisons des trois villes, Metz, Thoul 
et Verdun, et de Marsal, et aultres places et chas- 
teaux de son gouvernement , ausquels on devoit trois 
mois. Puis despescha gens en Allemaigne, pour por- 
ter les pensions susdictes. Cela faict, il commencea, 
avec les ingenieurs, à faire aligner et tirer le cordeau 
pour la citadelle : où il y eust bien du plaisir, princi- 
palement quand il fallut mettre la premiere pierre au 
fondement du premier boulevart, qui fut nommé 


2 Henry. Ce que M. de Vieilleville defera à M. d'Espi- 


Day, qui usa de grandes liberalités envers les inge- 
nieurs et massons. 

CHAPITRE XLII. 


Nouvelle conspiration pour livrer la ville de Metz aux 
Impériaux. 


Iz fut très-necessaire à M. de Vieilleville, pour le Æ 


service du Roy, de haster son partement de la Cour, 
et d'arriver à Metz de bonne heure; car le mois ne 
passa point qu’il ne descouvrit, par ung soupçon que” 
Dieu luy mist en l'esprit, une terrible entreprise que 
deux soldats avoient fort dextrement tramée ; dont l'un 
se nommoit Comba, parlant bon hespaignol ; et l’aul- 
_ tre, V'aubonnet ; tous deux natifs de Provence, et lan- 
cespessades de la compaignie du capitainne de La 
Mothe-Gondrin. Eulx, indignez de ce que M. de Vieil- 
leville avoit faict rompre sur la roue leurs freres, s’ap- 
percevant que M. de La Chappelle n'estoit pas trop 
vigilant en la garde de sa ville, s’ayderent plus hardi- 
ment de l’occasion de son absence; et, pour se venger 
de cest opprobre, et exterminer, si Dieu l’eust permis, 
sa femme , ses enfantset toute sa race, ils s’adresserent 
secretement au comte de Mesgue pour executer leur‘ 
tradiment, et luy mettre la ville de Metz entre les” 
mains, mais avec les ouvertures et raisons si pertinen- 
tes (car ils estoient braves soldats et expérimentez 
guerriers), que le comte y adjousta une grandissime 
foy, fondée aussi sur le juste mescontentement de la 
honteuse et cruelle mort de leurs freres, et pour ‘ung 
forfaict, ainsi qu'ils luy firent entendre, qui pouvoit 

bien passer, sinon par grace, attendu leur merite, au 
moins par une mort clandestine et secrette en la pri- 
Son, où à toute rigueur, par la corde seulement; car 
il n’estoit question que d'ung violement de fille qui 
en faisoit exercice et coustume; mais la principale 
charge estoit que ce fut la nuict, et que tous deux la 
batirent tant, en cest effect, jusques à lui couper le 
nez, qu'elle s'écria de telle sorte qu'elle donna l’a- 
larme si haulte par toute la ville, que M. de Vieille- 
ville monta luy-mesme à cheval, tous les capitainnes, 
tant de cheval que de pied prindrent les armés, et 
toute la ville en rumeur et en trouble ; lesquels, prins 
sur l'heure, furent le matin rouez sans aultre forme de 
procès. 

Le comte, pour s'en asseurer davantaige, encores . 
qu'il peut bien juger à leur langaige et indignation 
qu'il n’y avoit ny fard ny simulte, leur dist, après les 
avoir remercyez de leur bonne volonté, qu'il ne pou- 
voit rien conclurre là-dessus qu'ils n'en eussent con- 
feré avec la royne de Hongrie. Comba s'offre fort li- 
brement d'y aller, auquel le comte donna un fort bon 
guyde; et Vaubonnet s’en retourna à Metz pour en- 
tretenir ses praticques, et fortifier tousjours ceste ne- 
gociation. De quoy il advertissoit toujours le comte, 
qui s’estoit approché exprès à Théonville, distant seu- 
lement de quatre lieués de Metz, pour la certitude des 
advis et seureté de leur messaiger, qui étoit un tam- 
bour de leur compaignie, nommé le Balafré. 

Comba de retour trouva le comte de Mesgue à 
. Théonville, luy presenta les lettres de la royne de 
Hongrie, responsives à celles qu’il luy avoit portées 
_de’sa part; ét après avoir discouru ensemble, et la fidé- 

lité jurée d’une part et d’aultre, Comba s'en reva à 
Metz avec douze cents escus de present à luy faicts par 
la Royne, desquels il achepte une maison en laquelle 
luy et Vaubonnet tiennent taverne pour loger gens 
et trafficquer en tout païs (car nous estions en treves), 
et retirer soldats propres à leur faction. Ils avoient de- 


mené ceste negociation environ mois et demy aupara- 


- vant l’arrivée de M. de Vieilleville , allants et venants 
_en toute liberté de Metz à Théonville, par eau et par 
terre, avec de la marchandise, sans que personne s'en 
doubtast ny apperceust ; et apportoient à M. de La 


Chappelle-Byron, qui leur donnoit passeports favora- 


bles, souvent des presents. Et estoit ceste marchandise si 
_bien enfilée, que le comte de Mesgue fut deux fois en 
habit dissimulé à Metz, logé chez les galants, qui le 


. menerent comme leur parent, et soubs la faveur de 


leur credit, sur les remparts, et avec un ingénieur qui 


revisa très bien l’endroict de l'escalade et la longueur . 


qui estoit necessaire pour les eschalles. Que si les forces 
que devoit envoyer la royne de Hongrie eussent esté 
prestes, la ville sans doubte estoit perdue. Mais il y 
en avoit plusieurs qui, se souvenants de la journée 
des embuscades, mettoient l’entreprise en doubte et 
difficulté, differants non-seulement d’y entrer et mon- 
ter à cheval ; mais en descourageoient les aultres : tant 
leur estoient apprehensibles les ruses de M. de Vieille- 
‘ville, encores qu'il fust absent. 
de, venons maintenant au soupçon de M. de Vieille- 
nie qui luy fut comme divinement inspiré, et fut 
tel, que demandant au capitainne La Mothe-Gondrin 
pourquoy il entretenoit des soldats en sa compaignie 
en grade de lancespessades, qui est le premier honneur 

des vieilles bandes françaises, et permettre qu'ils tinssent 
taverne et hostellerie, et si c’estoit l'honneur qu'il de- 
voit porter aux armes que de les mecquaniquer et 
avillir de telle façon; car il estoit fort indecent, voire 
incompatible, que tout soldat ayant commandement 
de preference aux bandes exerceast une si vile et ab- 
jecte vacation , et telle que un capitainne de pionniers 
ne vouldroit pas quasi tolerer. 

À quoy le capitainne La Mothe-Gondrin respondit : 
« Depuis que leurs freres furent executez sur la roue, 
ils ont perdu couraige de suyvre les armes ; mais 
mier que de les quicter ils cherchent le moyen de s’en- 
richir, afin que se voyant au-dessus de la pouvreté, 
en laquelle ils sont naturellement nez, car ils sont de 
basse condition, ils les pourront abandonner du tout 
etse marier en ceste ville, suyvant la deliberation qu'ils 
en ont faicte, ainsi qu’ils me l’ont protesté, me priants 
de leur laisser tirer la paye encores trois ou quatre 
mois; ce que je ne leur ay peu reffuser, ayants faict 
beaucoup de services en ma compaignie, et signalez 
soldats comme ils sont, et desquels, pour vous con- 
fesser toute verité, monsieur, je tire beaucoup de com- 
moditez ; car ils me font credit, et à leurs compaignons, 
attendants les monstres, en nos necessitez. » 

CHAPITRE XLIII. 
Comment cette conjuration fut découverte. 


Quano M. de Vieilleville entendit qu'ils estoient 
freres de ceux qu'il avoit fait executer avant aller à la 
Cour , il se persuada incontinant qu’il y avoit de la 


fourbe soubs ceste tavernerie, et qu'ils vouloient faire, 


soubs ce prétexte, quelque meschanceté : qui fut cause 
que, sans rumeur ny aultre bruit, continuant par le 
vouloir de Dieu en ceste opinion, il envoya querir 
secrettement Comba, auquel il dit que, parce qu'il 
parloit bon espaignol, il le vouloit envoyer en quelque 
lieu pour faire un bon service au Roy, et que tout pré- 
._sentement il vint avec lui affin d’estre instruict de ce 
qu'il avoit à faire, et que son argent et son cheval es- 
‘toient tous prests. Cela dict, il sort de sa chambre, et 
* de ce pas le mené au logis du capitainne de sa garde, 
Beauchamp, sans estre suyvi de personne. 

Arrivez là-dedans, il oste les armes à Comba, di- 
sant au capitainne Beauchamp qu'il le lye et attache 


sur un banc, attendant les fers, et que sur sa vye ame 


vivante ne saiche qu'il soit prisonnier, mais qu'il en 
face bonne garde ; puis s’en retourne l'ayant dispensé 
de venir plus au logis faire sa charge, et qu'il se pas- 
sera deux ou trois jours de son service." Et me com- 
manda d’aller dire à Vaubonnet qu'il n’attendît poinct 
son compaignon de quatre jours, car on l’avoit envoyé 

en quelque lieu pour un exprès et important service, 
et qu'il n’en fust poinct en peine. 

On pourra veoir par ce trait et ce qui s'ensuict, non 
sans grand estonnement , comme, par un jugement oc- 
culte de Dieu, d'une seule oppinion conçue quasi à la 
volée on peult tirer lumiere et toute vérité, mesme 
sans la force, d’une chose que l’on pense estre bien 
cachée et secrette, et par un accident miraculeux et 
inopiné ; car le laquais de Beauchamp, qui estoit frere 
du tambour Balaffré, qui avoit veu par la serrure 
de la porte attacher Comba, court en toute diligence 
en advertir son frere, parce qu'il les voyoit souvent 
ensemble. 

Le Balaffré, par une tremblante componction de 
conscience, vient au logis de M. de Vieilleville, et 
demande à parler à lui en secret pour chose d’impor- 
tance ; ce qui lui est accordé : et, estants seulets , il se 
jecte incontinant à ses pieds, lui demandant pardon 
de la faulte qu’il avoit faicte d’avoir esté sept fois à 
Théonville, de la part de Comba, porter lettres au 
comte de Mesgue, et qu’il prenne garde à soi, car il 
y a grande intelligence entre eulx d'eux, et y a des 


* forces qui marchent pour surprendre la ville. Et luy dé- 


clara ouvertement toute la negociation de ses voyaiges, 
et les mesmes et propres termes ausquels le comte de 
Mesgue et Comba estoient demeurez sur la derniere 
depesche. Ce qui servit grandement à de M. Vieilleville 
pour endormir le comte, ainsi qu’il se verra cy après. 


M. de Vieilleville luy respond que l’ordre y est 


_ desja donné, et qu’il tient l’un des marchands prison- 


niers. Mais il luy demande d’où luy vient ceste confes- 
sion si volontaire, ou du regret d’estre trahistre à son 

Roy, ou s'il en a esté adverty par quelqu'un. Il res- 
pond : « De tous les deux, car c'est une trop grande 


meschanceté.de trahir son Roy et sa patrie: » et que 


. . RL de * 
son frere, qui est lacquais du capitainne Beauchamp, 


le vient d’advertir qu'il avoit vu lyer Comba sur un 
banc. Et encores que M. de Vieilleville cogneust bien. 


que la tremeur de l’advertissement de son frere l’avoit 
fait venir à ceste repentance, il ne laisse toutesfois de 


le caresser, et luy pardonne sa faulte en l’embrassant; 


et pour tesmoignaige de sa parolle, luy met ung assez 
riche rubys dedans le doigt, qu'il tira du sien, avec 
promesse qu'il luy faict de le faire devenir de tambour 
enseigne; mais qu'il s'en asseure, en foi de gentil- 
homme d'honneur et de bien; aussi qu’il luy falloit 
bien se-comporter en l'affaire où il le vouloit employer 


_ pour le service du Roy, en toute fidelité, et estre fort 


secret; et qu’en somme il le feroit courir une très- 
riche fortune, et plus heureuse qu’il n’eust jamais 


\ 


esperé. 


Le Balafré se prosterne encores à genoulx, se sou- 


mettant à la plus cruelle mort du monde s'il y faict 


 faulte. « Doncques, dist M. de Vicilleville, tu as esté 
devers le comte de Mesgue de la part de Comba; il 
faut que tu y retournes de la mienne; mais garde - 


bien‘de dire le lieu où il est, et fais bonne myne ; et 


si tu m'en rapportes responce, je te jure encores une 
fois que je te tiendray promesse, et tu le verras. » 
Alors il le mene chez le capitainne Beauchamp.  :. 


| Et entrez en la chambre où estoit Comba prison- 
nier, le seul Beauchamp avecques eulx, M. de Vieil- 


leville dist à Comba : « Si tu eusses esté aussi homme ë 
_de bien que le Balaftré que voilà, de venir récognois- À 

tre ta faulte, j'avois bien la puissance de te la remet- 
tre; car tu ne doubtes point que je ne soye comme 
roy en ce païs, qui donne la vie et la mort comme il 
me plaist ; et, suivant ce pouvoir d'authorité absolue, 
et ma seule conception, j'avois deliberé de te faire don- 


ner la question la plus roidde que jamais endura thrais- 


tre, attainct et convaincu du crime de leze-majesté ; de 
quoy tu es exempt pour cette heure , puisque, par re- 
pentance , il m'est venu confesser son forfaict et accu- 
ser ta meschanceté; mais si tu veulx que je te face 
miséricorde, escry presentement au comte de Mesgue 
ce que je te dirai; mais garde bien de contrefaire ton 
escriture, car je scey que tu escris bien, ayant été autre- 
fois clerc suivant la cour de parlement de Provence à 
Aïx.» 


in 
mn 

CHAPITRE XLIV. 
Fausse lettre écrite au comte de Mesgue par un des conjurés. 
. — Réponse du comte de Mesgue. à cette lettre. 


Cowsa voyant le Balaffré, son messaiger ordinaire, 
se prosterne à genoux, les larmes aux yeux, et de- 


-mande pardon, le suppliant de lui dicter ce qu’il 


veult escrire, et qu’il le fera sans fraude ny desguyse- 
ment, se submettant à la mort. Alors M. de Vieilleville 
commencea ainsi sa lettre, suivant le stile que le Ba- 


… Jaffré luy avoit decouvert : 


RE 
SVP 


« Monsieur, tout notre faict va bien, et ne sommes 
27+ rh ain 

nullement descouverts, encores que le Regnard soit 
revenu en sa thasniere ; et n’en demandons, mon com- 
paignon et moi, pour la vengeance de nos freres et 
toute aultre recompense, que la peau, ainsi que m'a- 
vez promys. Mais faites incontinant acheminer votre 
bergerie par la voye que vous dira nostre fidél. amy 
présent porteur, et vous verrez de belles choses ; car 
les trente bergers que j'ai ici ne demandent que où 
est-ce, et leur tarde merveilleusement qu'ils n'em- 
ployent leurs houlettes. Faictes-moi tout incontinent 
responce. Je veois tous les jours le galant, qui ne se 
doubte de rien ; aussi n'y a-t-il cheval en Flandres, ny 
en France, qui ait meilleure bouche que mon com- 
paignon et moi; et faisons bonne myne. Adieu, mon 


bon seigneur, votre serviteur fidel que vous cog- : 
+ ne | 


noissez. » + : 

Le Balaffré s’en va avec ces mots, instruict de toutes 
les façons qui se peuvent desirer ny penser en une si 
secrette et importanite affaire, et surtout luy apprand 
le chemin que le comte de Mesgue et ses trouppes doy- 


vent prendre, affin de n’estre poinctidescouverts; et, 


Jluy recommandant bonne myne, luy mect six escus 
en la main pour son voyaige, encores qu'il n'y eust 
que quatre lieues, et l'embrasse avec continuation de 
ses promesses. | x 

Le Balaflré desloge, fort altier en son ame de tant 
. de faveurs, et vient trouver secrettement, à l'accousr. 
tumée, le comte de Mesgue, qui le reçut alaigrement. 
« Et bien, ditil, cher amy, comme vont toutes cho- 
ses? » L'autre répond : « Il netient qu'à vous que vous 
n'estes dedans : lisez. » Et demande : « Où sont les 

troupes? — Elles marchent, respond le comte, et peu- 
vent estre de cette heure en lieu que’, demain, envi- 
ron minuit, elles seront rendues à Metz; car elles ne 
marchent que la nuit. — Bon! dit le Balaffré; mais il 
faut qu'elles prennent ung tel et tel chemyn, car c’est 
le plus court, et c'est hors de la découverte de deux 
petits châteaux qui ne sont gueres esloignez du chemyn 
que voulez prendre, ausquels il y a des soldats de 
Metz en garnison. — C'est très-bien advisé, dit le 
comte, et suis de cet advis. » Et tout en l'instant depes- 
cha un homme de cheval pour les en advertir et les y 
guyder. « Il ne reste doncques plus , dist le Balaffré, 
que de faire responce, afin que je m’en retourne en 


\ 


diligence pour donner moyén à vos bons serviteurs 


è d'apprester toutes choses et vous recevoir comme nous 


le desirons ; qui. est très-aisé, car on ne se doute de 
rien ; aussi sommes-nous en treves. » 

Là-dessus le comte l’embrasse et caresse merveil- 
leusement, car il ne trouvoit rien de changé ny en la 
lettre ny en sa myne. Il fait responce, lui donne de 
l'argent ; et après avoir repeu remonte à cheval et ga- 
loppe. 

_ Il présente la responce à M. de Vieilleville, qui 
estoit telle : « Mon cueur, j'ai receu vos lettres par le 
cher amy : Dieu soit loué que tout va bien : il est au- 
jourd'huy mardy; vous aurez toute la bergerie à la 
mynuict d’entre mercredy et jeudy. Tenez toutes 
choses prestes, ayant trouvé non-seulement bon, mais 
tres-necessaire, que l'on prenne le chemyn qu'il nous 
a enseigné. Quant à la peau du Regnard, elle ne vous 
peult faillir; mais sa thesnicre et tout ce qu'il eut ja- 


maïs dedans vous est voué et donné, sur la damna- 


19: 

tion de mon ame : et adieu, mon parfaict amy. De 


par le régent de Luxembourg. » | UE 

M. de Vieilleville, après avoir loué le Balaffré de ce:: 
grand et fidele devoir, et reïteré toutes promésses , lui: 
deffendit de rien descouvrir à ame vivante, et sur*tout : 
de n’aller jamais devers Comba s'il ne le y menoit;. 
mais lui commanda d'aller ‘au logis de Vaubonnet, : 
l'entretenir toujours, et boire avec les trente soldats 


travestis en paysants et cachez leans , et faire bonne 


_myne à l’accoustumée, et respondre, s’il lui deman-: 
doit de Comba' qu'il estoit allé en quelque lie d'où: 
il reviendroit bien riche, car c'estoit pour le service 
du Roy; ce que le Balaffré promist d'executer en toute 
fidelité. Quant au lacquais son frere, M: de Vieille- 


ville le faisoit tenir prisonnier, au desceu de tout le 


monde, aux prisons de l’evesché, ne saichant en façon 
quelconque la cause de son emprisonnement ny de 


par qui. 

CHAPITRE XLV. 2. 


Autre lettre au comte de Mesgue par un des conjurés. — 
Lettre du comte à M. de V'ieilleville qui lui fait réponse. 
Mesures prises par M. de Vieilleville pour faire tomber le 
comte dans une embuscade. 


Cæa ordonné en toute fiance et seureté, il s’advisa 
encore d'une grande ruse pour mieulx couvrir son des- 
seing et enmanteler (1) son entreprise; car il fit incon- 


_() Enmanteler : assurer, 

tinant appeller M. d'Espinay, M: de Thevalle, M. de 
Guyencourt son lieutenant, le sergent major Saint- 
Chamans, et douze capitainnes des plus anciens, aus- 
quels il faict entendre que M. de Vaudemont s’en re- 
venoit en Lorraine amener madame de Vaudemont 
en son mesnaige , avec un grand nombre de noblesse 
de Lorrainne, et. qu’il vouloit aller au-devant de luy, 


* non pas en courtisant. et faiseur de bien-veignants, 


mais en guerriers, et comme préparés au combat , 
avec neuf cents ou mille harquebuziers des plus lestes 
et mieux choisis de toute la garnison, avec toute sa ca- 
vallerie, pour lui donner une brave algarade, à une 
lieue ou deux de Nancy, et que à ceste cause il les 
prioit tous de se tenir prêts avec leurs armes et che- 


* vaulx, et aux capitainnes qu'ils fassent élection en 


leurs compaignies de ce nombre, mais sur l'heure ; 
car il veut partir demain, qui est mercredy, sur les 
cinq heures du soir, pour effectuer ceste gaillarde en- 
treprise, de laquelle il s’asseure que le Roy recevra 
ung grand contentement, et ledict sieur de Vaude- 
mont un: extreme plaisir : commandant au sergent- 
major de faire ceste diligence. 

Tout le monde receut ce commandement à grandis- 
sime joye, et chacun s’y prepare en toute diligence : 
les gens de cheval vont donner ordre à leurs chevaulx, 


et les capitainnes commencent à faire reveue par les 


bandes, pour choisir lesyplus lestes et mieulx acon- 


_chés (1) pour contenter M. de Vieilleville en son en- 
treprise, qui n’en sçavoient pas toutesfois le fond; aussi 
qu’ils y vouloient paroistre en bon équipaige. 


Quant à luy, il envoye querir le Balaflré, et vont 


K) Æconchés : vêtus. 

chez Beauchamp : « Or sus, dit-il à Comba , escrivez 
encores au comte de Mesgue ce que je vous diray. » 
Comba prend la plume, et escrit ce qui s'ensuit : 


« Monsieur, tout est à nous. Dieu nous aide et favo- 
rise l’entreprise, car le Regnard part demain avec 
toute la cavallerie de ceste ville, et mille harquebu- 
ziers des mieulx choisis, pour aller devers Nancy 


donner une algarade à M. de Vaudemont, qui amaine 


sa femme en son mesnaige; et par ainsi hastez-vous, 
de par Dieu et de par ses anges, car il ne demeure 
rien ici que des bisoignes , et à six francs de paye, qui 
ne sont non plus adroicts à toutes armes que laboreurs 
et vignerons. Hastez-vous donc, de par Dieu , hastez- 
vous. J'espere vous donner jeudy à disner à bonne 
heure, sans perdre ung seul berger, en la thesniere du 
Regnard; mais tenez-moy promesse, je vous prie; et 
adieu, mon bon seigneur ; que Dieu vous benisse ! C’est 
de par vostre serviteur fidele que vous cognoissez : le 
cher amy present porteur se loue fort de vous, car 
tousjours vous lui donnez quelque chose. ». 


Le Balafré faict diligence , et presente au comte de 
Mesgue sa lettre, laquelle leue , il fut infiniment aise. 
Et après avoir commandé qu’on luy face bonne chere, 
et que l'on traicte bien son cheval, il va faire responce. 

” Mais, pour couvrir son jeù ; il se voulut aussi ayder de 


l'invention de M. de Vieilleville , et Juy escrivit une 


lettre de ce subjet, par un trompette qu'il fist partir 
Premier que le Balaffré : k 


-« Monsieur de Vieilleville, parce que M. le comte 

d’Aiguemont est adverty que M. le comte de Vaude- 
mont est par les chemins pour s’en retourner en sa 
maison, avec madame $a compaigne ét espouse de la 
maison de Nemours, il a deliberé d’aller audevant de 
luy, pour la grande alliance qui est entr’eulx- deux , 
avec le plus grand nombre de noblesse et de ses amis 
qu'il pourra trouver , et d’aultres volontaires soldats 
qui le vouldront accompaïigner, pour le recevoir et 
bien-veigner avant qu'il entre en la ville de Nancy; et, 
ne pouvant aller jusques-là qu'il ne passe par vostre 
gouvernement, et sur le territoire de Metz, je n’ay 
voulu faillir de vous en advertir, aflin que, quand il 
marchera avec ses trouppes, ne vous pouvant certiflier 
ny du jour ny de l'heure ; vous n’en preniez l’allarme ; 
car son intention n'est pas de commettre en son pas- 
‘saige un seul traict d'hostilité. Et quant à moy, je ne 
le vouldrois aulcunement souffrir, ayant commande- 
ment exprès de nos superieurs de conserver et entre- 
tenir fidelement la trefve qui a esté conclue et arrestée 
entre iceulx et le roy de France vostre maistre. Æinsi 
signé, vostre voisin et bon amy, mon honneur sauve, le 
comte de Mrseue. » Et au même instant faict responce 
à Comba par le Balaffré , qui l’apporta bientost et à 
toutes brides ; et en disant adieu, dist telles parolles 
audict comte en l'oreille : « Adieu , monsieur de Metz ; 
et si Vous ne l’estes, je m'en plaindray à la royne de 
Hongrie. » De laquelle lettre la teneur s’ensuict : 


“Mon cueur, temporisez, je vous prie, encores ung 
_ jour davantaige; car M. le comte d’Aiguemont ne 
peult estre à vous que la nuict d’entre jeudy et ven- 
dredy, parce qu’il sur-attend le comte de Mansfelt, qui 

_en veult estre, et amene de braves bergers, et en bon 


nombre. Et encores que le Regnard soit bien cault et 
rusé, si est-ce que je luy baille le fil par mon trom- 
pette, pour luy oster de la fantaisie tous les doubtes 
qu’il pourroit concevoir sur nostre entreprise , quand 
bien il en auroit tant soit peu de vent ou d'imagi- 
nation. À ceste cause louons Dieu, car le ciel , la terre 
et les hommes nous favorisent ; et ne pouvoit M. de 
Vaudemont retourner plus à propos «en Lorrainne ; 
m'asseurant que nous aurons bonne raison de nostre 
marchandise, sans qu’il nous en couste que la peine 
de nous en saezir et d'en prandre possession. Adieu 
donc, mon cueur, et resjouissez-vous ; car je don- 
nerois plustost un faulx-bond à mon ame qu'à la pro- 


messe que je vous ay faicte. De par le régent de 
Luxembourg. » 


M. de Vieilleville depescha aussi incontinant le 
trompette, qui n'eust le vent de chose quelconque; 


car il ne sortit nullement du logis du capitainne Sal- 
cede, et n’y fut pas une heure. Sa responce fust telle : 


» Monsieur le comte, tant s’en fault qu'il m’entreen 
l'ame que le comte d’Aiguemont veuille offencer la 


tréve en son passaige, que, s’il luy plaist passer par 


ceste ville avec quarante ou cinquante chevaulx, je luy 

” feray la meilleure chere, et à sa trouppe, dont je. me 
pourrey adviser, et à vous semblablement, s'il Vous” 

plaist le y accompaigner ; car j'ay grande envie degous 

veoir tous deux. Et me recommandant à vos bonnes 


graces, je prieray Dieu vous donner les siennes. Vostre 
bon voisin et meilleur amy, VitiLLEViLLE. » 

Ceste dépesche aïnsi faicte, il fist sçavoir à M. d'Es- 
pinay, M. de Thevalle, et à tous les capitainnes sus- 
dicts, que M. de Vaudemont ne pouvoit arriver à 
Nancy que vendredy, et que, à ceste cause, ils ne pour- 
roient partir que jeudy À quatre heures du soir; mais 
qu'ils avoient encores demain mercredy tout le jour 
pour se preparer au voyaige, les priant de n’y rien 
oublier. Et fault noter que le mardy le Balafré fit 
toutes les diligences cy-dessus, au grand galop, de 
Metz à Théonville, en changeant de cheval. 
Il ne se peult exprimer de quel aise et contentement 
M. de Vieilleville estoit saezy ; car il s’asseuroit de 
faire une seconde journée des embuscades, qui ne luy 
pouvoit sans doubte faillir ny eschapper, ayant si dex- 
trement tendu et dressé ses pieges ettrappuces, comme 
il se peult bien juger par ce qui est narré cy-dessus, et 
comme il faisoit entrer en la tonnelle Les forces enne- 
mies ; car, par le chemin qu’elles devroient prendre, 
cinq cents harquebuziers en eussent deffaict six mille, 
et toute la cavallerie qui se y fust presentée pour les 
soustenir, sans perdre un homme, pour le moins que 
bien peu. 

CHAPITRE XLVI. 


Le dessein de M. de Vieilleville échoue par l’imprudence 
d’un officier. 


Mais Dieu en disposa aultrement ; car le povre ca- 


pitainne Beauchamp, ou par pitié, ou par faulte d'es- 
prit, ou bien qu’il ne plaisoit pas à Dieu que tant de 
sang se respandit, se laissa gaigner et engeoller aux 
remonstrances et pérsuasions de son prisonnier, qui 
furent telles : 

« Vous voyez, monsieur mon capitainne, comme 
monseigneur $e plaist à me pardonner la faulte que 
j'ay faicte, et que je confesse estre très-grande et ir- 
rémissible, ayant esté poussé et tenté du diable pour 
la commettre , ne me pouvant excuser que je n'aye 
bien merité la mort; mais puisqu'il luy plaist me faire 


misericorde, comme vous voyez qu'il en est en beau . 


chemin, je vous supplie commander que l’on m'oste 
ces pesants fers des pieds; j’en.ay les jambes toutes gas- 
tées, de quoy je souffre un merveilleux et terrible 
mal: vous les me ferez tousjours bien remettre quand 
vous serez adverty qu’il vouldra revenir céans; et se- 
ray tousjours pied-à-pied de vostre personne le jour, 
et me ferez lyer la nuict, et attacher comme il vous 
plaira; vous suppliant, au nom de Dieu, d’avoir pitié 
d'un povre soldat et de vostre frere chrestien. »° Et 
disant ces. parolles, les larmes aux yeux, luy monstra 

quant et quant ses jambes enflées et ung peu entamées 
de la pesanteur desdicts fers. 

Le povre Beauchamp, ou trop bon, ou trop sot, 
meu de compassion, luy oste les fers le mércredy sur 
l'heure du disner, et va; selon sa coustume, tirer du 
vin, car il ne s’en fioit à personne, et descend en la 
: cave fort obscure, de laquelle il portoit la clef, bail- 
lant à Comba la chandelle. Mais comme il est à la 
pippe courbé, Comba, qui estoit dispost et fort, le 
pousse et renverse par terre, monte diligemment l’es- 
calier, qui n’estoit que de douze pas, et abat sur 
Beauchamp la trappe qu’il ferme à clef, et vient à la 
vieille (1) (car il n’estoit demeuré personne avecque 
luy à cause du secret cy-déssus ), à laquelle il ravit, à 
force de coups, les clefs de la porte qu’il ouvre, et 
s'en va. 

Beauchamp crie comme enraïgé , et luy vient-on 
ouvrir la trappe; mais, voyant la porte du logis ou- 
verte, et Comba eschappé, il renasque , tempeste et 
se veult deffaire : somme, le voilà en ung merveilleux 
désespoir, ne saichant quel remede il ÿ peult appli- 
quer. Enfin il se resoult d'aller se jecter aux pieds de 
son maistre, qui avoit desja disné, mais estoit encores 
à table devisant avec les capitainnes de son faulx 

voyage de Nancy, pour tousjours couvrir sa vraye 
entreprise. | 

M. de Vieilleville, qui le veoid entrer en la salle, 
luy demandé eñ très-grande colere où il va et pour- 
quoy il est là. Beauchamp s’écrie, luy disant que 
Comba s’estoit saulvé, et luy demande pardon. M. de 

(1) À la vieille : c'étoit une vieille femme qui étoit au service de 
Beauchamp. 


: 
: 

 Vieilleville luy darde, à ceste parolle, sa dague, et 
veult sortir de table pour aller après et le. tuer, caril 


fuyoit ; mais tous les capitainnes se mirent audevant, 
le suppliant d’en avoir pitié, et le retindrent. Cepen- 
dant il commande à tous les capitainnes des portes 
qui estoient-là d'y aller incontinant les fermer et luy 
_en apporter les clefs, et au capitainne Salcede de cou- 
rir tout promptement au logis des trahistres, car il es- 
toit en son quartier, et se saezir de Vaubonnet et des 
trente soldats qui y estoient travestis en paysants; ce 
. qu'ils firent tous avec une merveilleuse diligence, bien 
esbahis toutefois que Comba eust esté prisonnier. 

Salcede, semblablement, avec les soldats qu'il avoit 
à sa suicte, et d'aultres qu’il trouva en sa rue, entre 
dedans le logis des trahistres , et se saezit de Vaïibon 
net, qui avoit desja le vent de ceste rumeur et es- 
meute, comme aussi avoient les trente soldats du 
comte de Mesgue, qui commençoient à fuyr ; mais il 
en fut attrapé quinze; les aultres furent tuez en fuyant ; 
_et y en eust qui se jecterent par sur les murailles de la 
ville en la riviere de Seille, qui entre en la Mozelle, 
ausquels les sentinelles tirerent, et en fut tué deux ou 
trois. | 

L'on n'oyoit, au reste, par tous les carrefours que 
trompettes et tambours, qui publioient que personne 
vivante, de quelque RE qu'elle fust, n’eust à re- 
celer, sur peine de la vie, Beauchamp et Comba, ains 
de les amener au logis de M. le gouverneur, avec 
promesse d'un bien grand salaire. Et oultre cela, le 
sergent- major Saint Chamans , avec deux ou trois 
cents harquebuziers; le prevost, et ses archers d’un 
costé ; M. de Vieilleville, avec sa garde et nombre de 

lunes d’aultre, estoient en queste de ces 
deux hommes; et n’y cn maison en la ville qui ne 
fust fouillée. 

Enfin, Comba fut pris environ dix heures du soir; 
en la maison d’une vieille qui blanchissoit le linge de 
sa camarade, qu'il nommoit ainsi à l’hespaignol, lors- 
qu'il logeoit au quartier où il s’estoit caché, et fut 
amené devant M. de Vieilleville qui souppoit encores 
revenant de ceste queste, et y devoit retourner après 
soupper, protestant de ne dormir qu’il n’en eust nou- 
velles; car il sçavoit au vray qu’il n’estoit pas sorty de 
la ville. 


AA A 


CHAPITRE XLVIL 


Punition de quelques-uns des conjurés, les autres ayant pe 
la fuite. 


’ 


IL envoya incontinant querir le prevost, auquel il 


commande de depescher en toute diligence son procès 


et de Vaubonnet, ensemble des quinze soldats qu’a- 
voit pris Salcede. Ce qu'il fist en trois jours; et au 
quatriesme, qui fut le samedy, Comba et Vaubonnet 
furent tirez et desmembrez à quatre chevaulx, trois 
desdicts soldats rompus sur la roue, et le reste pendus 
et estranglez, et tous leurs procès envoyez au Roy, en 


bonne forme, avec les lettres du comte de Mesgue, et 
tout le discours au vray. cy-dessus recité. De quoy Sa: 


Majesté admira grandement la suffisance, promptitude 
et la vivacité de l'esprit de M. de Vieilleville : qui ne 

‘ fust sans porter ung regret indicible de ce malheur eux 
désastre. Sur lesquels procès et discours enfrainte et 
rupture de la tresve fut desclarée en plein conseil, Sa 
Majesté y estant ; ce qui rendit M. de Guyse bien-aise, 
car son voyaige d'Italie pour la conqueste de Napl=s, 
cy-dessus mentionnée’, en fut grandement advance. 

Voilà comme, pour avoir commis une grande et 
importante charge à ung homme mal advisé et peu 
soigneux, M. de Vieilleville fut frustré d'une très- 
belle esperance, et qu’en vain il avoit dressé, par son 
industrieux entendement, une si brave et si subtile 
contre-batterie de ruses et de finesses. Car, à la vérité, 
Beauchamp devoit laisser pastir en cest estat jus- 
ques à la mort son prisonnier, puisqu'il l'avoit luy- 


mesme ainsi attaché en la prison , et par le comman- 


dement de son maïistre, et se rendre inexorable à toutes 
ses remonstrances et prieres, voire impitoyable à tous 


ses maulx; mesme qu'il sçavoit bien, estant tousjours 


present à toutes les lettres qu'on luy faisoit escrire, 
qu'il n’y avoit plus que jour et demy pour veoir le plus 


brave traict et stratagesme de guerre. que l'on eust 


sceu imaginer, 

Les comtes d'Aiguemont et de Mansfelt cependant, 
ayant laissé leurs trouppes derriere, estoientvenus avec 
petite suite à Théonville, pour conférer avec le comte 
de Mesgue sur le grand et dernier coup de leur entre- 
prise, car tout.estoit si prest qu'ils pensoient bien estre 


desja dedans; mais le mercredy, environ minuict, ils 


sceurent, par ceulx qui s'estoient saulvez à naige, la 
desconvenue; de quoy ils furent estrangement esba- 


his, et fâchez jusques au désespoir. Toutesfois ils co= 


gnurent bien, par les contre-trames de M. de Vieil- 

leville, et le chemin qu'il leur avoit donné, qu'ils 
avoient recogneu, que s'ils fussent venus à l’execu- 
tion ils estoient perdus et deffaicts; dont ils loue- 
rent et remercierent Dieu , par processions et prieres 
publiques, de les avoir préservez d'un si horrible 
dangier. 

Mais ils ne se pouvoient assez esmerveiller de la 
subtile invention que M. de Vieilleville avoit mise sus, 
d'aller audevant de M. de Vaudemont pour les venir 
tailler tous en pieces ; et sur tout estoit en grande co- 
lere le comte de Mesgue, qui ne pouvoit croire qu'ilne 
s'aydast d'artifice diabolique, d’avoir ainsi descouvert 
leur entreprise qui avoit esté si secretement conduicte, 
de tenir Comba prisonnier sans en avoir jamais esté 
adverty, et de le faire escrire les lettres qu'illeur avoit 
monstrées, ny par quelle diablesque subtilité il avoit 
peu destourner l'affection du Balaffré, qui estoit si 
enraciné en l’entreprise, veu la promesse et asseu- 
rance infaillible qu'il avoit, la ville prise, d'y épouser 
une heritiere de mille livres de rente; protestant bien 
de n’entendre jamais, pour l’advenir, à praticque quel- 
conque contre luys car ce n’estoit que perdre temps, 
argent et hommes; imputant la faulte de tout ce mal- 
heur sur la royne de Hongrie, qui fut trop tardive et 
negligente à envoyer des forces; et qu'il luy avoit es- 
crit, s'ils attendoient l’arrivée de ce Lyon- Vulpe de 
Vieilleville, qu'ils seroient incontinant descouverts, 
Et là - dessus envoyerent licencier leurs troupes, qui 
estoient à huict lieues en arriere devers Trieves, leur 


ce mandant qu’ils l'avaient belle escapade, et ie l'entre- 


prise estoit faillye, 
Mais avant partir d cubüble : ils sceurent par deux 

Lorrains qui arriverent le samedy au soir à Théonville, 
qu'ils avoient veu le matin dudict j jour tirer à quatre 


chevaulx Combä et Vaubonnet, rompre tr ois de leurs 
soldats sur la roue, et en pendre douze ; de quoy ils 


cuyderent crever de raige et de despit, car c'estoient 


braves soldats et de valeur. 
Le comte de Mesgue sur tout en porta un extreme 
regret et desplaisir particulier en son ame, parce qu'il 


les avoit envoyez en ceste boucherie, et que son frere 


bastard estoit de ce nombre. Ainsi ces trois comtes 
se retirerent en fort grand trouble d'esprit et très-hon- 
teuse confusion, à cause des vantances qu’ils avoient 
faictes à l'Empereur, à la royne de Hongrie et à leurs 
amis des Pays-Bas, d’un aultre meilleur évenement et 
plus heureux succès de leur entreprise. 


‘ … _. … 


+ CHAPITRE XLVIII. 


"jt, M. de V'ieilleville est attaqué d'une longue maladie. 


Mais d’aultre part, l'aise incroyable duquel M. de 
Vieilleville se nourrissoit en ceste incomparable espé- 
rance de faire ung très-signalé service à son Roy, sou- 
verain seigneur et maistre, qui l'avoit si favorablement 
receu en son voyaige de lé Cour , en toutes les sortes, 


qu'un plus grand, voire ung prince, l'eust peu desi-. 


rer, et son désesperé creve-cœur d’ y avoir failly par 
une si lâche et malheureuse oubliance de celuy en qui 
il se fyoit, feyrent une telle et si mortelle convulsion 
- en sa personne, qu ‘il en fut malade à la mort; et dura 


soi 


ES né Oasis + ms 


D LS 


dt ho Lin 


HENRI 1. [1556] 305 
sa maladie plus de trois mois. Au commencement de 
laquelle, parce que M. de Sennecterre n’estoit encores 
de retour de sa maison, où il estoit allé faire deniers 
pour triompher en sa charge de lieutenant général de 
Metz , le Roy y envoya, sur le rapport de l’extremité 
de ceste maladie, M. de Chavigny pour y commander : 
qui n’y futque cinq sepmaines, car il se rendit si odieux 
à tous les capitainnes, pour les novalités de statuts et 
ordonnances qu’il vouloit establir, aultres que celles 
que M: de Vieilleville y avoit plantées, et d’aultres 
indignes remuements, qu’ils le desdaignerent tant, que 
pas ung d’eulx ne le suyvoit par la ville, ny se trouvoit 
à-son lever et coucher; mais bien plus, le sergent- 


- major venoit prendre le mot de M. d'Espinay pour le 
. donner aux sergents qui menoient les scouadres en 


garde ; et quand il luy en voulut faire une reprimande, : 
luy demandant sil n’avoit pas veu son pouvoir, il n’en 
tint pas grand compte, mais luy respondit assez fiere- 
ment que quand il fera casser et annuller celuy de 
M. de Vieilleville, alors il y obeyra ; mais que pour 
ceste heure, moins ne peult faire que de s’addresser 
au fils, pour le respect du pere, auquel ceste garnison 
en général, capitainnes et-aultres, mesme les habitants 
et tous estats, doibvent tant de service et d'obligation, 
et qu'iln'en useroit pas aultrement. Qui fut cause qu'il 
envoya à la Cour faire sa plainte de ce mespris à M. le 
duc de Montpensier, de qui il estoit créature, pour la 
remopstrer au Roy. Sur laquelle il n’eust aultre raison 
ny depesche, sinon qu'on le rappella pour obvier à 
beaucoup d’inconvenients ; et envoya-t-on M. de Sans- 
sac-en sa place : qui estoit bien contre son esperance, 
canil avoit promesse de M. de Montpensier de ce gou- 
27... 20 


306 [1556] MÉMOIRES DE VIEILLEVILLE. 
vernement s’il arrivoit fortune du gouverneur; ce qui 
l'avoit faict ainsi violenter en sa charge, et renverser 
toutes les anciennes ordonnances, pour enterrer la 
mémoire de celuy qui les avoit faictes , et y faire fleu- 
rir la sienne. 

Mais le Roy, avant faire délivrer à M. de Sanssac 
son pouvoir, prit la peine de luy user d'une remons- 


. trance en ces mesmes termes : « Vous avez veu, Sans- 


sac, comme ce feu ardent de Chavigny a faict fort mal 


son prouffict de l'honorable charge que je luy avois 
donnée à Metz, par l'introduction et priere ‘de mon 
cousin le duc de Montpensier, pour y avoir voulu no- 
valizer beaucoup de choses qui n’y estoient nullement 
necessaires ; et, au lieu d’y faire mon service, a cuydé 
mettre ma ville et tout mon Estat de de-là en combus- 
tion : par ainsi, puisque je vous envoye tenir son lieu 
jusques à la parfaicte convalescence de M. de Vieille- 
ville, regardez de vous y comporter avec plus de mo- 
destie, et suivez seulement les statuts et ordonnances 
que vous y trouverez, sans rien innover davantaige; 
car vous ne les sçauriez faire meilleures. Il y a tantôt 
quatre ans qu'elles y sont bien receues par tous les 
capitainnes, et toutes qualitez d'habitants, et fort bien 
obeyes, sans murmure ny contredict : aussi que vous 
n'y serez gueres; car Sennecterre, que j'ai establi lieu- 
tenant général en ladicte ville et au pays messin, en 
l'absence du gouverneur, vous viendra bientost lever 
le siege, ayant eu advis qu’il sera dedans peu de temps 


de retour de sa maison, où il a esté extremement 
malade. » | 


Ainsi M. de Sanssac partit avec toutes ses despes- 
ches ; et arrivé à Metz, M. de Chavigny en deslogea ; 

qui eust ceste honte, que pas ung des capitainnes 
non-seulement, mais qui que ce soit de la ville, ne 
l'accompaigna jusques à la porte, à laquelle il trouva 
l'escorte qui luy avoit esté ordonnée par M. d'Espinay 
pour la cavalerie, et par le sergent-major pour les 
gens de pied, jusques à Thonl. Et se retira, avec ce 
mescontentement , à la Cour faire ses doléances, usant 
de grandes menaces. 


CHAPITRE XLIX, 


Il envoie demander au Roi un autre lieutenant que M. de 
Sanssac, 


L’arPrenensiON desquelles, car il estoit appuyé d'un 
grand prince, fut cause que les capitainnes envoyerent 
après luy, à communs despens, le capitainne Rou- 
molles, heutenant du capitainne La Molle, pour de- 
batre leur droict devant le Roy, si d’avanture il les 
chargeoit, et supplier semblablement Sa Majesté de 
rappeller M. de Sanssac, et les tant gratifier que de 
subroger M. d'Espinay en sa place, pour tousjours à 


 l’advenir, qu’ils asseuroient fort digne de ceste charge, 


et faire beaucoup d’aultres remonstrances contenues 
en ses instructions sur ce mesme subject, 

Sur quoy Sa Majesté fist responce audict capitainne 
Roumolles qu’il ne vouloit pas frustrer Sennecterrede 
l’estat qu'il luy avoit donné, estant son intention qu'il 
en jouysse puisqu'il en a le pouvoir depesché; mais 
qu'il avoit bien resolu én son ame, s'il arrivoit fortune 

à 20. 

à M. de Vieilleville, de luy donner Espinay pour suc=" 


cesseur, et que, pour ceste occasion, il avoit refusé 
Thavannes, Esclavolles et Bourdillon, de l’estat de 
gouverneur de Metz, qui le luy avoient envoyé de- 
mander. « Etaffin, dist le Roy, que Espinay ne doubte 
poinct que cest estat ne luy soit reservé en faveur des 
grands et signalés services que m'a faicts son beau- 
pere, vous emporterez avec vous le brevet et les let- 


tres de retenue, et du don que je luy en ay faict, si 


Dieu en faict sa volonté : ce qui ne peult arriver qu’il 
ne m'en demeure ung perpetuel et infini regret; car 
je perdrois ung très - digne et très -fidele serviteur que 
j'ay tousjours bien fort aymé. » 

Cela dict, il s’enquist fort soigneusement de sa santé, 
et s’il n'y avoit pas esperance qu’il la deust recouvrer 


bientost : item, d'où estoit proveneue ceste froideure . 


entre Chavigny et les capitainnes, et qui en avoit esté 
le premier et principal motif. À quoy le capitainne 
Roumolles respondit fort pertinement, laissant Sa Ma- 
jesté très-contente pour le regard de M. de Vieïlleville, 
mais assez irritée contre Chavigny, pour s’estre com- 
porté avec si peu de respect en une telle charge. Et 
fut le comble de son indignation, quand le capitainne 
luy fit entendre qu’il avoit demis le capitainne de la 


garde que M. de Vieilleville y avoit estably par le 


malheur de Beauchamp, pour y mettre ung gentil- 
homme des siens, et que ceste insolence avoit esté 
cause que tous les lansquenets de ladicte garde, des- 
quels Sa Majesté avoit aultrefois ouy parler, s'estoient 
entierement retirez. Plus, qu’en tout le’séjour qu'il a 
faict à Metz il n’a visité que une seule fois M. de Vieille- 
ville, et qu’il s’en est allé sans luy dire adieu , et que, 


œures De rame © 


d tie 


Mo, On se AUS 
. \ 


HENRI 11. [1556] 30y 
de son authorité absolue, il avoit cassé le greffier du 
prevost sans forfaict, pour y mettre le frere de son 
argentier , avec d'aultres indignitez bien prouvées. De 
sorte que le sieur de Chavigny, qui arriva trois jours 
à la Cour après le capitainne Roumolles qui estoit venu 
en poste, se presentant à la porte de la chambre du 
Roy, l'ouverture luy en fust reffusée, et, sur l’instance 
qu'il en fist, il luy fust respondu par l'huissier qu’il 
retournast à Metz ramasser les lansquenets de la garde 
de M. de Vieilleville, luy rendre son chat qu'il avoit 
emporté, et remettre le greffier du prevost en son estat. 
Quand il veid ceste rigueur entre-meslée de mocque- 
ries, et qu’il n’avoit poinct de logis, encores qu’il fust 
gentilhomme de la chambre, car il avoit esté deffendu 
au grand mareschal-de-logis de luy en donner, il se 
retira avec sa courte honte, sans avoir audience ny 
l'honneur de rendre à son Roy compte et raison de sa 
charge ; aussi que M. de Montpensier, sa grande faveur, 
s'en estoit allé, il y avoit deux jours, en sa maison de 
Champigny, adverty du grand et implacable courroux 
de Sa Majesté contre son favory. 

CHAPITRE L: 


3: 


Le Roi envoie visiter M. de Vieilleville malade par un de 
ses gentilshommes.—M. de Sennecterre vient à Metz pour 
y commander, et M. de Vieilleville part de cette ville 
pour aller prendre l’air à sa terre de Duretal. 


Avec ce contentément, et toutes les depesches cy- 


dessus mentionnées, le capitainne Roumolles partit en 
la compaignie de M. de la Chappelle-aux-Ursins, gen- 
tilhomme de la chambre du Roy, que Sa Majesté en- 


voyoit visiter M. de Vieilleville, luy portant lettres . 


favorables de sa part ; aflin aussi d’estre acertiorée de 
sa maladie, et ce qu’elle en devoit esperer: Et arri- 
vèrent tous deux à Metz en poste. M. d'Espinay, ad- 
verty de sa venue, envoya au-devant de luy cinquante 
‘salades, conduictes. par son lieutenant la Boulaye, 
puis se trouva luy-mesme sur le chemin avec le reste 
de sa compaignie, et l’amena descendre au logis de 
M. le gouverneur, où il fut receu fort honorablement 
par madame de Vieilleville ; mais, à cause de la fièvre 
il ne veid M. de Vieilleville ny presenta ses lettres, 
qu'après disner; lesquelles receues et leues, on n’ex- 


primeroit pas assez suffisamment la forte operation que 


feist ceste très-grande faveur en sa personne, si on disoït 
seulement qu’il n’avoit receu de sa vie une telle joie 
‘au cueur; mais il fault passer plus oultre, et jurer, 
avec toute verité, qu’elle le ressuscita de mort à vie, 
non pas du tout pour la visitation dont Sa Majesté 

l'avoit honoré, car desja elle lui avoit envoyé au com- 
mencement de sa maladie M. d'Antragues pour mesmes 
effects, mais d’avoir veu le brevet de la retenue du 
gouvernement de Metz pour M. d'Espinay : ce qui 
l'asseura de la parfaicte amitié de son maistre, et qu'il 
ne vouloit pas perdre la memoire de luy ny de ses 
services après sa mort, puisqu'il mettoit en sa faveur , 
et sans en avoir jamais esté requis, entre les mains 

d’un jeune homme, la première et la plus importante 
clef du royaume de France, qu'il sçavoit devoir estre 
briguée et recherchée des plusexperimentez chevaliers 
du royaume. Aussi, depuis la lecture des lettres de son 
Roy, qui en faisoient fort ample mention, son amen- 
dement croissoit de jour à aultre. Ft retint huict jours 
entiers M. de la Chappelle-aux-Ursins en son logis, 
palais episcopal, et cinq ou six gentilshommes qui 
avoient couru avec luy, qu'il logea tous céans avec- 
ques ung fort sumptueux traictement ; et ne leur manc- 
querent, durant ce séjour, toutes sortes de passe-temps : 
lequel expiré, et après avoir veu licencier une raboul- 
lière (1) de medecins, car il y en avoit sept ou huict 
de plusieurs princes , il partit de Metz très-content; 
conduit en très-grande magnificence, avec plus de 
deux cents chevaulx d’escorte, jusques à Thoul, où il 
print la poste, y estant venu de ses gens sur de braves 
courtaulx dont on l’avoit accommodé. M. Thevalle, 
durant ledict séjour, luy avoit faict visiter les forte- 
resses , les granges de l'artillerie, des vivres et toutes 
aultres sortes de munitions, pour en faire son rapport, 
et sur-tout comme on avoit besoigné à la citadelle ; 
car Sa Majesté l’en avoit fort soigneusement chargé. 


QG) Une raboulliere : une multitude, 

Ainsi M. de Vieilleville revenoit en convalescence 4 
mais il ne se pouvoit fortiffier , car sa longue maladie, 
avec tant de medecines, purgations, cautheries, sai- 
gnées et scäriflications, l’avoient mis si au bas, qu'il 
fut plus d'un mois, après le partement de M. de la 
Chappelle-aux-Ursins, sans se pouvoir asseurer de sa 
premiere santé, à cause aussi d'ung estouffement qui 
luyestoit ordinaire, que les medecins appellent nausée ; 


car il ne trouvoit goust en viande quelconque, nt aul-" 


tres apprests, pour délicats qu’ils fussent, qu'on lui 


peust faire manger. Toutesfois, le temps et la nature le 


firent peu-à-peu revenir, avec les bonnes prieres de 
toutes sortes et qualitez de gens, tant de son gouver- 
nement en général que des provinces adjacentes , qui 
eussent eu un merveilleux regret en sa mort et grande 
perte semblablement ; car il estoit profictable à tous, 
et principalement à ceulx de Champaigne, de Lor- 
rainne, et aux subjects de l’archevesque de Trieves , 
ses plus proches voisins. 

Nouvelles vindrent enfin que M. de Sennecterre es- 
toit par les chemins : de quoy M. de Vieilleville se 
resjouyst grandement, pour l’extreme envie qu’il avoit 
d'aller en sa maison, changer l'air, et achever de se 


guerir et fortiflier. Cependant M. de Sanssac se retira. 


I] séjourna encores ung mois après l’arrivée de M. de 


Sennecterre, pour l’instruire au devoir de sa charge, 


et la luy fit exercer durant tout ce temps-là, aflin de 
l’accoustumer avec les capitainnes, donner le mot, 
faire les rondes ; et fist une monstre aux gens de pied 
afin qu'il apprint comme il s'y fauldroit gouverner 
pour l’advenir, et pour rendre aussi sa venue agréable 
à tous les capitainnes et à toute la garnison en gé- 

néral; commandant aux susdicts capitainnes d'aller 
ordinairement à son lever et coucher, mesme au ca- 
pitainne de sa garde de se retirer à son logis avec ses 
soldats, et de l’accompaigner tousjours par la ville : 
luy laissant, en somme, toutes affaires en main, tant 
de la guerre, criminelles, civiles, politicques, que 
d’estat, comme sl eust esté gouverneur en chef, et 
pour le relever aussi de toute peine. 

Mais M. de Guyencourt, qui s'attendoit , estant 
lieutenant de sa compaignie, d’avoir aussi la lieute- 
nance du gouvernement, qui luy eust esté fort propre 
et très-honorable, se desdaigna, s’en voyant frustré; et 
encores que M. de Vieilleville s'en excusast sur le Roy 
qui le luy avoit donné, luy monstrant les lettres que 
Sa Majesté luy en avoit escrites, si est-ce qu’il ne 
voulut rien prandre en payement, mais se retira en 
colere picarde en laquelle il fut fort trompé; car il 
pensoit faire une bien grande bresche en la compai- 
gnie : mais de trente-six Picards, hommes d'armes, 
pas ung ne se desbaucha : deux de ses neveux mesme, 
qui estoient aussi hommes d'armes, le laisserent aller. 
M. de Sennecterre se prevalust beaucoup de ceste pi- 
cardesque fougousité; car, estant installé en sa place, 
ce luy fut ung accroissement de forces et d’authorité 
pour se faire mieulx suivre et obeyr en ce gouverne- 
ment. 

M. de Vieilleville doncques, voyant le sieur de Sen- 
necterre son lieutenant au gouvernement et en sa com- 
paignie, deuement façonné en sa charge, et très- 
agréable aux capitainnes, gendarmes et à tous les 
estats de la ville, délibera de son partement, et s’ache- 
mina avec madame de Vieilleville, M. et mademoi- 

selle d'Espinay, et M. de Thevalle son neveu, qui 
estoit ung grand attirail, par le Bassigny, droict à Or- 
léans, à petites journées, et en lictiere à cause de sa 
foiblesse ; auquel lieu nous nous embarquasmes sur 
_ Loire avec nombre de batteaulx pour aller jusques aux 
Rosiers, à six lieues de Durestal. 
Et rendu en sa maison, delivré de toutes affaires, et 
n’estant occupé que à la reception de ses parents, voi- 


sins, amis et subjects, nobles et aultres qui le venoient : 


sans cesse visiter, il recouvra en moins de rien ses pre- 
mieres forces et santé, et passa plus de huict mois; car 


les visites estoient alternatives en ce plaisir et conten- 


tement, encores que le Roy luy depeschast plusieurs 
courriers pour le faire partir à le venir trouver. 

Mais tousjours, par gracieuses responces, il conten- 
toit sur son reffus Sa Majesté ; car ce doulx repatrie- 
. ment (1), en esprit affranchy de tous empeschements 

de guerre et-d’estat, luy estoit si necessaire pour quel- 
que temps, que s'il n’eust jouy de ceste paisible quie- 
tude , il estoit en dangier de tomber en perclusion et 
paralysie; de quoy Sa Majesté bien informée , très- 
_agreablement l’excusoit ; aussi qu’elle sçavoit bien que 
tout son mal provenoit d’un crevecueur d’avoir failly 
une si belle entreprise pour son service, qui redondoit 
à la gloire de sa couronne et de la nation française, 
et par la bestize et stupidité de celuy qu’il avoit ho- 
noré d'une si importante charge ; de quoy Sa Majesté 


mesme receut ung merveilleux desplaisir, comme nous 


_ avons dict. 


() Repatriement : retour dans sa patrie. 

LIVRE SEPTIÈME. 


PRÉFACE. 


Conrinuanr maprotestation faicte en la preface dusixiesme 
livre, je poursuivray, Dieu aidant, mon histoire, y estant 
appelé par deux fort pertinentes et legitimes raisons. La 
premiere, pour le devoir auquel je suis obligé de celebrer la 


gloire, les valeurs et très-vertueux gestes de ce brave che- 


Valier, qui avoit peu de semblable en ce royaume; et quand 
j'estendrois ma comparaison jusques en l’Europe, je ne pen- 
serois pas de beaucoupadvantaiger son merite, L'autre, que 
je y suis forcé par l’oubliance, ou plustost malice de tous les 
historiens, qui ont escrit les histoires de nostre temps depuis 
trente ans ; car ils ne font aucune mention de luy, mais ne 
le daignent pas seulement nommer en des actes principale- 
ment où il avoit la surintendance et commandement géné- 
ral, comme au siege de Théonville ; ils se contentent de dire : 
le gouverneur de Metz, sans aultre titre ny suicte d'honneur, 
ny de respect ; et au siege de Sainct-Jan-d’Angely, ils mettent 
comme par mespris : A. le duc d’ Aumalle , et le Mareschal , 
simplement. Que s'ils -eussent dict, de V’ieilleville , il ÿ eust 
eu de quoy se contenter; encores que, par sa vaïllance et 
saige conduicte, ces deux villes furent, comme nous dirons 
avec toute verité, reduictes en l’obeissance des rois lors re- 
gnants. Mais ce qui est plus intolerable, ces larrons, pleins 
de mensonges et flateries, attribuent à aultruy, par une 
meschanceté détestable, la gloire et l’honneur qu’il y acquist, 
les peines et fatigues qu’il y print au grand hazard de sa 
vye, de laquelle il a tousjours faict lictiere quand il a esté 

question d'entreprendre quelque important et signalé ser< 

vice pour son prince, et de l’executer sans aulcune appre- 
hension; qui me faict croire que ces beaux escrivains batis- 
soient leurs ouvragés soubs la faveur de quelques princes, 
qui leur dictoient premierement leurs louanges, sur l’espe- 


rance de quelques gras morceau; puis leur recommandoient 


la memoire de ceulx qu’ils avoient en affection, et qui es- 
toient de leur suicte : dont est advenu qu’ils ont soubsterré , 
et comme ensevely , les braves gestes de ceulx qui ne leur 
estoient pas agréables; lesquels toutesfois avoient faict le 


service, comme il se peult aisément juger par les espitres 


liminaires de leurs livres, qui toutes s’addressent aux plus 
grands de ce royaume, pour en tirer quelque recompance 
et prouffict. En quoy je ne les veulx nullement imiter, 
ayant dedié ce mien veritable labeur à l’invincible et très- 
redoubtée couronne de France, pour representer au très- 
grand et très-puissant prince qui la porte à present, et 
aultres qui par cy-après en seront honorez, ung tres-ferme 
pillier et très -fidele serviteur d’icelle, s’il en fut 6ncques ; 
sans faire tort toutesfois à l’ancienne memoire du très-illustre 
chevalier Bertrand de Gleasquin (1), jadis connestable. Et 
quand ils voudroient commettre à quelqu’un une haulte et 
importante charge, en l’execution de laquelle la vaillance et 
soing, la promptitude et le mepris de la mort serontrequises, 
qu’ils en cherchent un de son humeur, qualiffé et accomply 
de telles perfections qui reluysoient comme naturellement 
en luy, exempt en oultre, en corps et en l’ame, comme il 
se peult veoir par le progrès de ceste histoire, de toute 
ambition et avarice; saichant très-bien que ces deux mons- 
trueux vices esloignent et destournent l’homme, non-seule- 


ment de la crainte de Dieu, mais le font bientost couler; 
voire precipiter en l’atheisme, 


G) G léasquin : du Guesclin. 

AV EU VAR ALL VAUT V LA 


CHAPITRE PREMIER. 


Causes du mauvais succès de la guerre d’Italte, 


Doxégurs ce vertueux et saige chevalier, s'estant bien 
fortiflié, et ayant à souhaict recouvré sa santé, partit 
de son chasteau de Durestal, sur la fin de l’année 
1957, pour venir trouver le Roy qui estoit lors à Pa- 
ris. Et ne fault demander de quel accueil Sa Majesté 
le receut. Mais, toutes caresses passées, et tous bons 
jours donnez, il commencea en toute diligence à pro- 
poser l’ordre qui estoit necessaire pour l’estat de son 


. gouvernement de Metz; car il avoit esté adverty que 


l’on devait plus de quatre monstres à toute la garni- 
son, et que M. de Sennecterre, son lieutenant, estoit 
en dangier d’une sedition; si on n’y remedioit de bonne 
heure. Mais 1l fist scavoir incontinant son arrivée à la 
Cour, à tous les capitainnes, qui misrent leurs soldats 
en esperance de toucher argent bientost. 

Cependant aussi, attendant sa venue, il commanda 
par le mesme courrier au tresorier des reparations, 
auquel il avoit deffendu, avant partir, de toucher, 
sur sa vie, aux deniers dediez pour la citadelle, quel- 
que necessité qui survint, d’en distribuer ausdicts ca- 
pitainnes, par forme de prest, pour en accommoder 


- leurs soldats, attendant les monstres. Ce qui composa 


les choses en toute doulceur, et releva M. de Senéc 


terre d’une extreme peine et dangier. 


Puis après, il moyenna tant envers Sa Majesté, qui 


L 

eust esgard à ses importantes remonstrances, fortif- 
fiées de la grande faveur qu’elle luy portoit, qu'il ob- 
tint deux cents mille francs, encores que le fond du 


tresor du Louvre fust quasi du tout en tout tary, à 


cause de la despence infinie qui se faisoit pour le 
voyage d'Italie, où estoit desja bien avant embarqué 


le duc de Guyse, avec une bien grosse armée, qui fut 


toutesfois de peu d'effect, voire sans aulcun fruict ; 


car le cardinal de Carafle, scelerat s'il en fut onc- 


ques, luy donna de terribles traverses; desquelles la 
premiere fut qu'il tint ce povre duc de Guyse, tout le 
mois de mars, qui est le plus propre de l’année pour 
faire la guerre et camper, à cause de sa temperature 
en tout le climat, dedans la ville de Rome ; l’entrete- 
nant de toutes délices, festins, courtisannes, vierges 
et femmes mariées, dont ce gouffre d'abomination a 
_accoustumé de fournir, pour, par ce temporisement, 
attrapper du duc de Florence quatre cents mille es- 
cus : car il luy fist accroire que le roy de France luy 
envoyoit ceste grosse armée française pour l'exploic- 
ter à son plaisir, ou en la Toscane, ou à Naples. Mais, 
prevoyant l'entreprise de Naples fort dangereuse, à 


cause des grandes forces que preparoit le duc d’Alve, : 


il avoit resolu de la luy jecter sur les bras, tant pour 
ce qu'il voyoit qu'estant surpris il en auroit bientost 
sa raison; que de ce qu’il se souvenoit de la mort igno- 
minieuse que l’un de ses freres et son neveu avoient 
receue en sa ville de Florence, qui y avoient esté pen- 
dus à tort, .et sans cause; toutesfois que s'il vouloit 
composer ceste somme de quatre cents mille escus, 1l 
changeroit de couraige et. oublieroit. toute vindiète. 
À quoy. Le duc de Florence ne faillit pas; et la paya 

comptant pour destourner ceste oraige qui eust ruyné 
son Estat. Et parce que le duc de Sormme descouvrit 
ceste secrette meschanceté, car toute l’armée se mu- 
tinoit de ce trop long sejour, il fut contrainct de sortir 
de Rome, la nuict, à pied et travesti, aultrement le 
cardinal l’eust faict pendre aux fenestres de son logis ; 
ainsi l’avoit-il juré, ayant envoyé le barisel (1) avec 
tous ses sbierres (2), qui ést à dire en français le pre- 
vost et ses archers, pour executer son rigoureux com- 
mandement, qui n’y eussent osé faillir; mais, de bonne 
fortune pour ung tel et si digne serviteur du Roy, ils 
n'y trouverent que le nid. 

L’aultre et plus meschante traverse que la premiere; 
que l’armée française qui estoit arrivée à Rome, avec 
tous les dangiers et difficultés qui se peuvent dire, et 
sur sa foy, et l'intelligence qu'il disoit avoir à Naples, 
pour le recouvrément du royaume ; toutesfois il fut si 
dyable, qu'il n’eust poinct de honte, et ne fist cons- 
cience de la trahir : car, voulant M. de Guise marcher 
après ce mauldit sejour de Rome, et entrer dedans le 
royaume de Naples par ung chemin où il n’eust 
trouvé aulcune resistance, n’ayant encores le duc 
d'Alve rien prest, ce meschant l'en divertit, et le fist 
attaquer une ville nommée Civitella, située sur le 
hault d'une montaigne, et qu'il l'emporteroit en moins 
de six jours, la prise de laquelle, d’aultant qu’elle es- 


toit frontiere dudict royaume, donneroit ung si grand 


spavente à la ville de Naples, à tout le reste du 
royaume, au duc d'Alve mesmé , que, devant le mois 
d'avril expiré, il esperoît lé couronner roy de Naples 
au nom du roy de France son maïstre. 


(1) Barisel : barigel. — (?) Sbierres : sbires. 

Le povre duc, qui ne cognoissoit le pays, et qui 
| n'avoit personne de son costé pour soustenir Son Op- 
pinion, ny renverser celle de cestuy-Cy, qui estoit or- 
dinairement suivie et fortifiée par plus de trente ca- 


pitainnes, tous de son pays, quand il en proposoit | 
quelqu’une ; aussi que le principal et plus exprès ar- 


ticle de ses instructions estoit de ne rien faire contre la 
volonté de ce cardinal, chef et premier autheur de 


ceste entreprise, fust contrainct d'y acquiescer, et l'as- 


siegea. Mais au lieu de six jours, il y fust six sepmai- 
nes sans la pouvoir forcer ; durant lequel. temps l'ar- 
mée de mer hespaignole arrive, et les forces du pays 
s'assemblent ; qui firent, toutes joinctes, une bien 
grosse el puissante armée, avec laquelle le duc d'Alve 
s'advance, en toute diligence, de venir faire lever le 
… siege de Civitella. Dequoy adverty, M. de Guyse des- 
‘campe bientost, et se retira avec la sienne, toute ha- 
rassée et à demye-vaincue de fatigues et maladies. Ce 
tradiment valut à ce perfide deux cents mille escus, en 
argent, et, oultre ce, ung evesché et deux abbayes; le 
tout de la valeur de vingt mille ducats de rente, tant 


en Hespaigne que à Naples. Il fist tant d'aultres per-, 


fides traicts, qui rendirent ce voyaige très-honteux Let 
inutile, qu’il seroit impossible de les reciter ; qui me 


gardera de m'y estendre davantaige; aussi que cela 


n’est pas de mon histoire. Mais j'en ay bien voulu re- 


citer ce couplet en passant, puisqu'il est tombé à pro= 


pos; car j'estois alors à Rome, quand ce neveu du 
pape Paul quatriesme, confalonier de Sainte Eglise, 
et lieutenant de son oncle, exerceoit, soubs l'ombre 
de bonne foy, telles et si énormes meschancetez, aux 
despens de la povre France. 

CHAPITRE II. 


M. de Vieilleville retourne à Metz, où il fait une justice 
exemplaire des séditions arrivées pendant son absence. 


Pour reprandre doncques le fil de l’histoire, je di- 
ray que M. de Vieilleville fist marcher en diligence 
ceste notable somme à Metz, que l’on receust à très- 
grande joye, comme très-necessaire, et par laquelle 
on obvia à ung terrible et très-pernicieux remuement; 
car, durant son absence, on avoit tiré de Metz douze 
compaignies de vieilles bandes françaises pour le 
voyaige de Naples cy-dessus mentionné , et envoyé 
en leur place aultant de legionnaires de Champaigne 
et de Picardie, le plus mal disciplinez du monde, et 
leurs capitainnes tout de mesme, qui ne respectoient 
nullement M. de Sennecterre ; et, sans l'assistance que 
luy faisoient les aultres douze vieulx capitainnes et 
les gendarmes, il estoit en hazard de courir une fort 
dangereuse fortune; car incessamment ceste desbor- 
dée canaille crioit à l’argent, avec. des insolences et 
indignitez bien grandes et du tout intollerables. 

Mais M. de Vieilleville n’oublia pas d'escrire au 
prevost de Metz, par ceulx qui porterent l'argent ; 
qu'il ne faillist, sur sa vie, à faire informations secretes 


de tout ce qui s’estoit passé en ces tumultes, et n’y 
“espargner les capitainnes qui les avoient favorisez ny 


donné l’ordre requis à leur devoir; car par ceulx-là il 
27 n 21 

vouloit commencer, en faulsant le proverbe qui dict: 
Battre le chien devant le lyon ; ayant resolu et juré. 
pour faire trembler et mourir de peur les chiens, de 
bien estriller les lyons, comme il fist. 

Doncques il partit de la Cour pour venir en son 
. gouvernement, en bonne deliberation de chastier ai- 
grement ces tumultuaires et seditieux, sans acception 
de personne ; et advertit M. de Sennecterre, par cour- 
rier exprès, de ne permettre à personne vivante de 
venir audevant de luy, ny de luy envoyer escorte, 
et qu'il en prendroit passant par Thoul; car, soubs 
umbre d’une salve, une harquebuzade est bientost don- 
née. Où arrivé, il commanda au capitainne La Mothe- 
Rouge de monter à cheval avec soixante de ses che- 
vaulx ligiers , et au capitainne Yonberry , basque, de 
choisir cent de ses soldats, aussi basques, bons har- 
quebuziers, et l'accompaigner jusques à Metz. Et 
marcha toute nuict avec ceste trouppe, et $on train, 
‘ qui pouvoit faire, compris celuy de M. d'Espinay, le 
nombre de soixante-dix chevaulx. Et fust-on bien es- 
bahy de le veoir le lendemain, quasi au jour poignant, 
aux portes de Metz; qui donna beaucoup de tremeur 
aux plus coulpables. | 

Descendu qu'il fust en son logis, il commanda de 
faire loger l’escorte de Thoul, et deffendit aux capi- 
tainnes la Mothe- Rouge et Yonberry de partir sans 
»* son congé; et qu'il avoit besoing pour trois ou quatre 


jours de leur assistance. Et estant raffreschy, M. de 


Sennecterre le vint trouver en sa chambre avec les 
Capitainnes des vieilles bandes; car les legionnaires, 
qui se sentoient coulpables, ne s'y oserent presenter. 

Le prevost ne tarda gueres, semblablement avec 

ses informations : lesquelles leues, il commanda aux 
capitamnes là presents de dresser des corps-de-gardes 
à tous les carrefours de la ville, ét à sa compaignie de 
monter à cheval et se tenir en bataille au Champ-Pas- 
saige ; à M. d'Éspinay de faire tenir la sienne en la 
place de la grande église, et au capitainne Lancques 
ses harquebuziers à cheval en la petite place ; deffence 
à tous de ne laisser passer capitainnes ny soldats le- 
gionnaires, quels qu'ils fussent. 

Cela ainsi ordonné et appresté en merveilleuse di- 
ligence, il envoya prandre les capitainnes La Haye, 
Frizonville et Berthecourt, qui éstoient fort chargez 
par les informations d'avoir attenté à la personne de 
M. de Sennecterre, enfoncé avec leurs soldats son 
logis, et tiré contre sa garde. Iceulx trois capitainnes 
amenez en sa presence, et lecture faicte desdictes in- : 
formations, les fist mettre à genoulx devant le sieur 
de Sennecterre et luy demander pardon. 

Ladicte amandefaicte, n’estant l'executeur de justice 
gueres Loing de-là, ils furent menez en une cave, où il 
leur téancha les testes, lesquelles furent portées et 
départies en chacune des trois places ; qui donna ung 
merveilleux effroy à tous les legionnaires, tant capi- 
tainnes que soldats. Et comme ils se presentoient à 
passer, ou pour s’assembler ou pour faire quelque re- 
monstrance, on les repoussoit, non pas à coups de 
barre ou de halebarde, mais avec harquebuzades; de 
sorte qu'ils furent contraints de se resserrer en leurs 


2 logis. 

CHAPITRE IIlL. 


Punition des légionnaires qui s'étoient révoltés pendant 


l’absénce de M. de V'ieilleville. — Ce que c’étoit que ces 
légionnaires établis par François I. 


Monsieur de Vieilleville, adverty que cent ou six- 


vingts soldats s’estoient assemblez, avec les armes, en 
une aultre place nommée le Saussy, envoya en dili- 
+ gence le sergent-major Saint-Chamans, avec bon nom- 
- bre de soldats, leur demander pourquoy ils sont là , et 
- qu'ils se debandent incontinant ; et, selon la responce 
qu'ils feront, si elle tend à mutinerie, qu'il les charge 
de furie, sans recognoistre. ny user d’aulcune miseri- 
corde. 

Arrivé que fut Saint-Chamans devers eulx, faict ce 
qui luy avoit esté commandé. Mais ils furent si sots 
et maladvisez, qu’ils respondirent estre là attendants 
leurs compaignons pour avoir la raison de leurs capi- 
. tainnes que l’on avoit faict si cruellement mourir. Mais 
ils n’eurent pas loisir de parachever, que Saint-Cha- 
mans les charge si furieusement qu’il en fut. tué qua- 
rante ou cinquante sur la place : le reste gaigna la 
fuitte. Mais ce que Saint-Chamans ne peust attrapper 


fust arresté par les corps-de-garde et les soldats des 


capitainnes Yonberry et La Mothe-Rouge, car c'estoit 
en leur quartier , et furent chaudement pendus et es- 


tranglez | où plusieurs belittres et cocquins s'em- 


ployerent avec le bourreau et son valet pour en avoir 

la dépouille. Les vieilles, semblablement, jecterent les 
morts en la riviere, sur l’esperance de mesme pra- 
ticque ; estant le Saulssy une isle entourée de deux ca- 
naulx de la Moselle, et ponts de chaque costé, que 
ces mutins n’avoient pas eu l'esprit de garder ny de 
s'en saezir. 

Aussi legionnaires ne sont pas tenus ny repputez 
pour gens de guerre, ains sortent du labouraige pour 
s'affranchir des tailles en servant quatre ou cinq mois 
ou quelque aultre espace de temps; et apportent cer- 
tificat de leur service , que l'on appelle attestation du 
serviny, qui est enregistrée aux grefles des jurisdic- 
tions ausquelles ils sont subjects. 

Le roy François-le-Grand leur donna ce nom de 
legionnaires à l'ancienne façon des Romains, car ils 
s’appelloient au temps passé francs-archiers, et en 
Bretaigne francs-taupins. Mais, voyant que le ser- 
vice de telles gens mal-aguerris estoit du tout inutile, 
on commua cela en argent ; et appelle-t-on ceste taille 
la solde de cinquante niille hommes de pied, à la- 


quelle tous les roturiers universellement du royaume 


sont contribuables et subjects ; et de cest argent on 
en façonne de braves hommes et vaillants capitainnes. 

Les lieutenants des trois capitainnes decapitez , et 
qui avoient perdu grand nombre de soldats au Saulssy, 
craignants que la fureur de M. de Vieilleville conti- 
nuast, et que l’on revisoit d'heure à aultre les informa- 
tions ausquelles ils estoient compris, furent d'avis de 


x 


s’en aller. Maïs, ne pouvants sortir à cause que les 


corps de garde extraordinaires continuoient nuict et 
jour aux lieux où on les avoit posez, et tousjours gens 


de cheval, à tour de roolle, dedans les places, et la 

ville tousjours ainsi cantonnée, delibererent de de- 
mander ung congé à M. de Vieilleville; et le luy en- 
voyerent tout prest à signer, car ils ne pouvoient parler 


à luy. Ce qu'il refusa : mais il leur fist dire, par le ca- 


pitainne Bahuz, qui gardoit la porte par laquelle ils 
devoient sortir, qu'ils se pouvoient retirer quand ils 
vouldroient;et que le service de tels mutins n’estoit pas 
au Roy ny à luy, et qu'il leur faisoit trop de grace de 


les laisser partir, car ils avoient tous merité la mort 


et d’estre pendus. Eulx, ayants ceste parolle, troussent 
bagaige, et s’en vont au troisiesme jour de son arrivée. 
Mais, adverty qu’ils avoient desbauché environ de cent 
soldats de leurs compaignies pour s’en aller avec eulx, 


qui estoit affoiblir d’aultant la garnison de Metz, et 


de grande consequence pour le service du Roy ; aussi 
qu'ils n’avoient pas achevé,le service du mois, duquel 
ils avoient faict monstre et touché l'argent, il com- 
manda au sergent-major Saint-Chamans d’aller après, 
‘en toute diligence, avec nombre de harquebuziers et 
. l’escorte qui estoit venue de Thoul, et les tailler tous 
en pieces ; qui les attrappa auprès des arches de Jouy, 
et n’y faillit pas, car il n’en eschappa ung seul ; les 
Basques du capitainne Yonberry et les chevaulx ligiers 
de La Mothe-Rouge se desjeunerent de ce butin en se 
retirant à Thoul. 

Les capitainnes legionnaires , advertis de ceste def- 
faicte, qui approchoit fort d'un massacre , car tous les 


goujats passerent au fil de l'épée, mesme quil y fut 


tué, à la furie, traeze garses, ne sçavoient à quél 
sainct se vouer : car de faire entreprise on leur avoit 


osté tous moyens, pour:le bon ordre qui y avoit esté 


donné, et n’avoient point de plus grands ennemis que 

leurs hostes , qui advertissoient secretement d'heure à 
aultre les corps de garde de tout ce qui se passoit en 
leur logis; que s’il venoit ung advertissement qu'ils es- 
toient dix ensemble, ils estoient incontinant chargez 
et rompus; reduicts, au reste, et contraincts en telle 
extremité, qu'ils n'eussent osé battre casse (1) ny tam- 
bourg en leur quartier pour aller à la garde, de la- 
quelle ils furent exempts durant ces trois jours, car on 
nes y vouloit pas fyer. 

CHAPITRE IV. 


M. d'Espinay engage M. de Vieillewille à se réconcilier 
âvec les légionnaires, 


Or, estants en ceste angoisseuse perplexité, ils 
furent conseillez, de logis en logis, de venir trouver 
M. d'Espinay pour estre leur médiateur envers M. de 
Vieilleville et faire leur reconciliation ; qui accepta 
fort volontairement ceste charge, et s’y employa de tel | 
zele.et affection, que le quatriesme jour de notre arri- 
xée il luy commanda de les luy amener ; ce qu'il fist. 
Et estants en sa presence, il leur pardonna leur faulte 
en sa faveur, et après leur avoir faict veoir, par les or- 
donnances.du Roy, dont lecture leur fut faicte, qu'ils 
estoient tous criminels de leze-majesté; et fist rompre 
devant eulx les informations qui avoient esté faictes 
de leurs insolences et mutineries, dont y'en avoit une, 
entre aultres, très-capitale et sans remission ; que, pen- 

dant l’espace de douze jours, ils n’avoient faict aul- 
cune garde sur les murailles de la ville qui respon- 
dent en leurs quartiers, ny jour ny nuict; craignant 
que si le Roy est adverty, qu'il ne les aict faict pugnir 
pour une si énorme faulte d’avoir ainsi abandonné sa 


ville en si perilleux hazard, qu'il ne s’en courrousse. 
asprement contre luy : toutesfois, puisqu'il a prononcé 
sa parolle, qu'il ne la veult pas retracter, et leur par- 
donne derechef, leur commandant de se lever, car ils 


estoient à genoulx; auxquels il fit jurer de mieux et 
plus fidelement faire service, pour l'advenir, à Sa Ma- 
jesté, quelque necessité qui survienne de deniers , qui 
deffaillent aussitost aux roys que aux particuliers. Ce 
qu'ils firent avec bien humbles reverences : comman- 
dant, sur l'heure, de rompre tous les corps de garde 
extraordinaires, et les pria tous de disner avec luy ; ce 
qu'ils luy accorderent. Et donna, en leur presence, 
la compaignie de Frizonville à ung jeune gentilhomme 
de Normandie nommé Sainct Remy, celle de La Haye 
au capitainne Roumolles, et celle de Berthecourt:au 
Capitainne Damezan ; et fist monter les enseignes des- 
dictes compaignies, qui avoient esté plus saiges que 
les lieutenants qui furent deflaicts aux arches de Jouy, 
en l'estat et au grade de lieutenants en leurs compaïi- 


gnies ; puis furent ostées les testes de leurs Dphaiiuets 


des lieux où elles avoient esté fichées. 
La joye fust si grande et universelle par toute la 


ville de ceste si inoppinée reconciliation, que la jour- 


née se passa en toute allaigresse. Et en fust M. d'Espi- 
nay merveilleusement honoré de tous, principalemént 
des legionnaires en général, et non sans cause; car il 
estoit si irrité et animé contre eulx d’avoir ainsi aban- 

donné sa noie dix jours, sans aulcune forme de garde, 
qu'il avoit resolu en son ame de faire partir en cam- 
paigne, soubs umbre de faire monstre, toute la gar- 
mson de Metz entierement, tant de pied que de che- 
val, et y estre luy-mesme en personne armé de toutes 
pieces; puis mettre les legionnaires à part, et com- 
mander à tout le reste de les charger devant, derriere 
et de tous costés, pour les tailler en pieces : ayant nuict 
et jour au runge que, ayant esté la ville tant de jours 
en proye, elle devoit estre, long-temps a, devorée, si 
- le comte de Mesgue eust esté habile homme et digne 
serviteur de son prince. ‘Felle estoit son apprehension, 
qui luy traversoit de telle inquietude l'esprit, qu’il en 
perdoit le repos et ses repas : tant il estoit zelateur de 
l'honneur et service de son maistre, et jaloux de sa 
charge. 

+ Mais les instantes prieres et doulces remonstrances 
de M. d’Espinay luy desarmerent ce martel de la fan- 
taisie, et le firent plier à misericorde : ce que depuis 
venu. à la cognoissance de ces legionnaires, ils tindrent 
tousjours M. d’'Espinay pour protecteur et pere; et le 
suivoient et accompaignoient plus ordinairement que 
son beau-pere, le louants et sans cesse remercyants 
de ce-que par sa faveur ils l'avoient , non pas si belle, 
mais si mortelle et sanglante, eschappée. 

Toutesfois, quelque reconciliation qu'il y eust, 
M. de Vieilleville, qui auparavant ne se donnoit pas 
-beaucoup de peine de faire les rondes , se fyant en ses 
- gendarmes, s’y rendit plus subject depuis ces exem- 
. plaires et terribles chastiments, et les continua plus de 
trois mois, et souvent quatre fois par sepmaine, prin- 
cipalement aux quartiers des legionnaires. Et la faisant 

environ minuict, il trouva un legionnaire dormant en 
sentinelle, qu’il tua tout roiïdde, disant à ceulx qui le 
suivoient qu’il ne luy avoit poinct faict de tort, ains 
il le laissoit au mesme estat qu’il l'avoit trouvé ; et puis- 
. qu'il ne vouloit servir de faction , que pour le moins 
serviroit-il d'exemple. Et commanda qu'il demeurast 
là l’espace de vingt-quatre heures, et puis jecté par sur 
les murailles en la riviere de Seiïlle, 

CHAPITRE VW. 


M. de Vieilleville forme le projet du siége de Thion- 
ville. — Mesures qu’il prend pour d'exécuter. 

[1558] S’esranr ainsi, M. de Vieilleville, rendu re- 
doutable à ces novices d’armes et de toute discipline 
militaire, par ce traict de sanguinaire monstre; et voyant 
qu'ils se rengeoient du tout à l’obeyssance, il s’advisa , 
pour parvenir à une entreprise qu’il avoit projectée en 
esprit (car ilentreprenoittousjours quelque chose con- 
tre l'ennemi), d'envoyer querir l'allemand Hansclaur, 
duquel il a esté parlé au sixiesme livre, jusques à Trie- 
ves, par un autre Allemand marié à Metz; luy man- 
dant qu’il avoit quelque chose à luy dire pour son très- 
grand prouffict; qu'il ne luy pouvoit escrire, mais le 
prioit qu'il vint secretement, sans se monstrer à per- 
sonne, et qu’il se logeast en la maison du messaiger 
qui l’estoit allé querir; et qu’il ne passe sur-tout à 
. Théonville, mais qu'il s'en esloigne le plus qu'il pourra. 


Hansclaur ayant receu ceste créance, sans toutes- 

fois > lettre, se fyant au messaiger qu'il voyoit 
souvent trafficquer à Trieves; et pour le desir qu'il 
avoit de faire service à ung tel seigneur, duquel il 
cognoïssoit la parolle très-certainne, s’achemina droict 
à Metz avec le messaiger, et passe la Mozelle dès 
Trieves, laissant le droict chemin de Théonville, qui 
estoit toutesfois plus court de trois bonnes lieues. 

Arrivé à Metz, le marchand en vint advertir M. de 
Vicilleville, qui luy commanda de le luy amener sur le 
soir, bien secrettement. Et estant en sa presence, il luy 
tint ce langaige: « Je scey, Hansclaur, que tu as le 
cœur français, et que tu n’es pas à te repentir d’avoir 
abandonné le service de la couronne de France ; mais 
pour te y remettre, cognoissant ta valeur, je te veulx 
employer en quelque chose qui te sera fort aisée, et 
qui advancera grandement ta fortune. » Hansclaur 
respond qu’il se sent fort obligé de luy avoir donné 
la vie, et à ses compaignons, lorsque le capitaine La 
Cahuziere le print; qu'il n’y a faction, pour hazar- 
deuse et perilleuse qu’elle soit, qu’il n’y entre à corps 
perdu pour luy faire service. « Ceste parolle, dist lors 
M. de Vieilleville, me contente fort; et demain au soir, 
à telle heure que maintenant, je te diray que c'est. Et 
_ vas soupper et coucher chez ton hoste; sans te mons- 
trer à personne ; et prends cependant ceste esmeraude 
que je te donne en souvenance de moy : » comman- 
dant à son hosté 1à présent de le bien traicter sans 


rien espargner, car il seroit remboursé du tout avec- 


F4 ques gaing. 
=  Hansclaur s’en va très-joyeulx, et tout gaigné par 
ce present, duquel il fist grande estime; car les Alle- 


mands aiment, sur toutes nations, les bagues, qu'ils 

portent peu souvent aux doigts, mais les pendent or- 


dinairement au col. Etson hoste executa le comman- 


dement de le bien traicter de fort bonne sorte ; puis le 
ramena le lendemain à l'heure dicte. 

M. de Vieilleville, comme très-saige et fort ruzé en 
tels affaires, luy avoit donné ce terme, exprès affin 


qu’il eust le loisir de penser en ses offres, ou de les 


continuer, ou de changer de volonté : car en vingt- 


quatre heures toutes affections se fortiflient ou s’afloi: 
‘blissent; mais estant en sa presence, il parla le pre- . 


mier, disant qu'il souffroit ung extreme desplaisir en 
son ame qu'il ne luy avoit pleu dès hyer luy declarer 
en quelle charge il le vouloit employer, et qu'il ne 
changera jamais sa resolution, ny le vœu qu'il a faict 
de finir ses jours et mourir à son service, quand il n’y 
auroit aultre obligation que du present de la riche 
esmeraulde qu'il luy a donnée; et la luy monstra pen- 
due à son col avec ung cordon de soye jaulne et noire, 
s'estant desja informé de ses couleurs. 

Sur quoy M. de Vieilleville luy respondit que 
d'entrée d'advancement il luy donnoit , en foy de gen- 


tilhomme d'honneur, une compaignie de cent pisto- 


liers, que l’on appelle reithres, bien entretenue au ser- 
vice du Roy en paix et en guerre; mais qu’il falloit 
premierement, pour la meriter, qu'il allast à Théon- 
ville où il avoit bon crédit, et non soupçonné, pour 
luy rapporter au vray l'humeur et les valeurs du sieur 


de Carebbe (1) que le comte de Mesgue y avoitinstalé 


son lieutenant ; quelles forces estoient céans; quelles 


() Du sieur de Carebbe. Rabutin et La Popelinière donnent à ce 


licutenant le nom de Caderabbe. Le pére Daniel l'appelle Quarrible ; 
M. Garnier Cadderabhe. 

estoient les fortifications de la ville, les largeurs et 
profondeurs des fossez, et semblablement des rem- 
parts; et de quelles for, ces il pouvoit faire estat pour 
se deffendre s’il estoit assiegé; le nombre de l’artille- 
rie sur rouaige, et d'aultres pieces de petit calibre ; la 
quantité de munitions et de toutes sortes de vivres; 
et pour combien de temps; finalement, le plus foible 
endroict de toute la place. Hansclaur l’asseure qu'il 
luy rendra bon compte de tout cela avant quatre 
jours, et qu'il luy tarde infiniment qu'il n’est desja sur 
les lieux pour le satisfaire fidelement en tout ce qu'il 
luy a recité; le suppliant très-hamblement de le vou- 
loir depescher incontinant. 

M. de Vieilleville luy donne huict jours de terme 
pour faire les choses meurement ; et, luy mettant trente 
escus en la main, luy commande de partir le matin 
avant jour , et qu ] le trouvera luy-mesme à la porte 
des Allemants, qui est fort escartée du chemin de 
Théonville, pour la luy faire ouvrir; et qu'il luy dira 
ce qui luy sera venu en memoire. Là-dessus Hansclaur 
part avec son hoste, très-contant et en merveilleuse de- 
votion de faire au Roy et à luy ung fort signalé service. 

Le lendemain, ung peu avant le jour, M. de Vieille- 
ville se trouve à la porte des Allemants, où estoit desja 
. Hansclaur, auquel il dit, en le mettant dehors: «Je te 
recommande ta charge en toute fidelité; et ne retour- 
nes de huict jours, pour avoir plus de loisir de t'en 
bien aquicter ; et adieu. » Hansclaur luy prend la 
main ét la baise: puis desloge, bien monté sur ung 
… brave courtault qu'il luy avoit semblablement donné. 

Les huict jours expirez , le voilà de retour à la porte 
Mozelle, avec ung memoire si exactement dressé de 


L 

‘tout ce qu'il avoit veu, recogneu et revisé dedans 


Théonville, que M. de Vieilleville admira grandement 
son industrie, estant de la nation ; car Allemants ne 
sont pas communement duicts à telles singularitez, 
d’ainsi articuler les affaires. En quoy 1l n’avoit rien 
oublié, jusques au nombre des palles, picqs, crocs, 
becheset hottes pourles reparations ; et jugea bien qu'il 
avoit envie de faire service, et que l’on s'y pouvoit de- 


. LE . . . 
sormais bien fyer. Mais ce qui corrobora bien ceste. 


oppinion, fut l’arrivée de sa femme à Metz avec deux 
petits enfants, dès le mesme jour, et quelque bagaige. 

Qui fut cause qu'il envoya querir; et, sans plus rien 
revoquer en doubte, il luy fist delivrer quatre cents 
escus pour retourner à Trieves, et dresser sa com- 
‘paignie ; avec expresses deffenses de n’y faire enrooller 
ung seul Lorrain ny Wallon, encores qu'ils parlent 
le langaige, mais vrais et naturels Allemants ; et pour 
le conteriter et satisfaire en cela, il le prioit de passer 
le Rhin, où il y a de meilleurs hommes et de fort bons 
chevaulx. Ce que Hansclaur luy promist, l’asseurant 
qu'il luy feroit ung bon service, et qu’il n’avoit pas 
amené sa femme et ses enfans à Metz, sur aultre es- 
perance que d'y finir ses jours, et qu'il quictoit pour 
jamais , sa levée faicte, le pays d’Allemaigne. 


Ayant M. de Vieilleville de si bonnes et franches 


parolles, il me commanda de bien estudier le memoire 
que Hansclaur avoit apporté de Théonville; et qu'il 


me vouloit depescher devers le Roy pour le luy bien. 


faire entendre, et sans lettre de créance; car qui en 
est saezy, et surpris de l’ennemy, il ne peult éviter la 
question, et la plus cruelle que l’on peult inventer, 
pour, par le tourment, la faire confesser. 

CHAPITRE VI. 


l’incent Carloix arrive à la Cour pour Jaire part au Roi 


du projet de M. de Vieilleville. 


Doxcques, deux jours après le partement de Hans- 
claur, je deslogeai de Metz en poste, le dernier jour 
de fevrier 1558, bien instruict de ce que j’avois à pro- 


poser au Roy touchant AESHSPTS de Théonville ; que 


je trouvai à Amiens, s'y estant rendu exprès pour en- 
tendre, de jour à aultre, nouvelles du duc de Guyse, 
qui avec une grosse armée conquestoit la ville de Ca- 
lais, Guignes (1), et toute la comté d'Oye. Je m'ad- 
dressai à M. de l’Aubespine pour m'assister, presenter, 
et semblablement recevoir les commandements que 
luy pourroit faire Sa Majesté sur mes discours, qui 
meritoient d’estre tenus secrets, et recitez à part, à ce 
que peu de gens les entendissent. Et estants tous deux 
en sa presence, enclos en son cabinet, je LE 5e 
à parler ainsi : 

« Sire, M. de Vieilleville baise irde-Initabhéaght les 
mains de Vostre Majesté, et m'a depesché en dili- 


 gence devers elle, pour luy faire entendre une haulte 


et très-importante entreprise pour la grandeur de 


- vostre couronne, qu’il a entre mains, et de laquelle il 
vous promet, sur sa propre vie, de vous faire jouyr 


le septiesme jour qu’il aura commencé l'investiture de 

la piace. Mais, pour y parvenir, il vous supplie très- 
humblement de luy donner le moyen d'assembler les 
forces qui y seront necessaires, et desja, aflin que une 
si belle occasion ne luy eschappe, en AUemaigne, qui 
est le grenier de vos forces, pour faire levée de six re- 
giments de lansquenets et de huict cornettes de pis- 
toliers, ayant trouvé par son credit cent mille francs 
pour payer les arriguets que l’on a accoustumé en 


telles levées, et sans lesquels, comme Vostre Majesté 


sceyt très-bien , jamais les Allemants ne marchent. » 
Sa Majesté me demanda, sans passer plus oultre, 
quelle estoit l'entreprise; je luy respondis que c'estoit 
Théonville. « Comment, dist-elle, est-il possible qu’en 
sept jours il la puisse mettre en mon obeyssance, veu 
que à mon retour d'Allemaigne je fus diverty de l’at- 
taquer, et que, si je m'y voulois oppiniastrer, je per- 
dois l'occasion des belles conquestes que je fis lors, 
desquelles il est temoing, aux enseignes de la brave et 


valeureuse reccousse qu'il fist de mon cousin de Ne- . 


mours au siege d'Yvoy.» 

Alors je luy monstrai le memoire de Hansclaur, 
que j'avois si bien estudié que je le transcrivis par les 
chemins, contenant vingt-deux articles. De quoy Sa 
Majesté fust estrangement esbahye, car la quantité de 
pouldres, boulets, toutes sortes de vivres et le nombre 
d'hommes, qui ne montoit pas à trois cents, le peu 
d'experience du gouverneur de la place, nommé Ca- 
rebbe, qui avoit esté toute sa vie nourry à la judica- 
ture, et tiré de la mairie de Louvain pour commander 


là-dedans, et les forts et foibles endroits de la place, 


y estoient fort amplement desclairez. 
Sur quoy Sa Majesté va dire que M. de Vieilleville 


es 

ne dormoit jamais en une charge; et puisqu'il avoit si 
bien esbauché ceste trame, qu'il luy cousteroit sa cou- 
ronne, ou il la paracheveroit. Là - dessus je repartis, 
disant que M. de Vieilleville estoit bien adverty que 
M. de Guyse avoit mené en son armée de Calaistoutes 
les forces françaises, tant de gendarmerie, cavallerie 
ligiere qué de fanterie, mais qu'avec les trouppes alle- 
mandes il feroit sortir de Metz vingt enseignes fran- 
çaises, sa compaignie de cinquante hommes d'armes, 
les cent chevaulx ligiers de M. d'Espinay son fils, les 
cent, harquebuziers à cheval du sieur de Lancques; et 
oultre ce, il pourroit tirer de Thoul, de Verdun et de 
Mawsal, six cents hommes, que de cheval que de pied; 
et. se contentoit de telles forces pour rendre la place en 
son obeyssance, et y engaigeoit de rechef sa vie. Car Sa 
Majesté pouvoit bien juger, par le Memoire, qu’elles 
estoient assez bastantes pour effectuer son entreprise ; 
mais il supplioit très-humblement Sa Majesté d’or- 
donner surtout que l'argent ne manquast nullement, 
éstants les estrangiers la principale force de ceste 
armée volante, qui pourroient donner la loy à tout le 
reste, et se jomdre avec l’ennemy si la solde leur def- 
failloit, ou commettre quelque aultre pernicieuse inso- 
lence} veu qu'ils sont tous quasi dedans leur pays, et 
ne se donnent peine de leur retraicte , qui les rendroit 
plus hardis à quelque sedition. 

- Le Roy gousta merveilleusement ces derniers propos, 

et demanda à M: de l'Aubespine quel moyen il y avoit 

- de fournir à cela, veu le peu ou rien de fonds qui es- 

toit en son espargne, à cause de l’armée de M. de 

Guyse, Sur quoy je repartis que son plaisir fust d'af- 

fecter tonte la recette générale de Champaigne pour 

ceste despense, qui n’estoit chargée d’aulcune assigna- 
tion, ainsi que je m’estois bien soigneusement en-, 
quis en passant à Chaalons ; et qu'il pleust à Sa Majesté 
commander à M. le trésorier de l'espargne de de pes- 
cher ung mandement adressant au receveur général de 
Champaigne pour delivrer à M. de Vieilleville tous 
les deniers de sa charge, sur ses blancs-signez et res- 
criptions, et les luy reserver sans les employer ailleurs, 
quelque mandement ou jussion qu'il luy vint, ou de 
vostre part mesme ou dudict trésorier. Ce que Sa 
Majesté m'accorda à très-grande joye, pour le desir 
extreme qu'elle avoit de veoir la fin de ceste entre- 
prise; de la limitation de laquelle elle ne se pouvoit 
trop esbabhir, n'estant que de sept jours, car on tenoit 
ceste place pour des plus for es qui fussent en l'obeys- 
sance de l'Empereur. Et là-dessus fut appellé le tré- 
sorier de l’espargne, auquel le Roy commanda de des- 
pescher incontinant ceste affaire, sans luy en declairer 
l'occasion ny le subject : ce qu'il fist en diligence, car 
il nous estoit fort favorable, comme nous avons dit 
ailleurs. 

En après je remonstrai à Sa Majesté qu'estant ceste 
entreprise de l'invention, de l'industrie, du labeur et de 
la premiere advance des deniers de M. de Vieïlleville, 
il estoit plus que raisonnable qu'il pleust à Sa Majesté ! 
l'honorer du tiltre et qualité de son lieutenant général 
en son armée de Champaigne, Lorrainne, pays mes- 
sin et duché de Luxembourg, cat Théonville y est 
située, ét luy en faire depescher ung pouvoir, qui le 
feroit mieulx obeyr et respecter, principalement par 
les estnangiers, qui desdaignent tous ceulx qui leur 
commandent s'ils ne sont qualifliez de ce grade, quand 

ils né sont pas princes; encores ne leur obéissent-ils 
gueres s’ils ne sont souverains. 
Le Roy fut infiniment aise et très-content de ceste 
remonstrance, et commanda tout à l'instant à M. de 
l'Aubespine: de me le depescher en la forme et ma- 
niere que je l’avois proposé, et de luy apporter, avec 
ledict pouvoir bien ample, une lettre à signer pour le 
receveur général de Champaigne, qu’il n’eust à faillir 
sur sa vie d'effectuer le mandement de son trésorier 
de l’espargne; que si M. de Vieilleville, son lieutenant 
général à Metz et en l'armée, qui est audict pays et 
duché de Luxembourg, s'en plaignoit, il luy vauldroit 
mieulx n'avoir jamais entré en la charge. 
Or, voyant le Roy en ceste ardante affection de 
favoriser M. de Vieilleville en sa brave entreprise, 
jé prins la hardiesse, pour la luy augmenter davan- 
taige, de luy dire que Dieu luy fortiflioit ceste bonne 
volonté pou avoir à ce coup la raison des Pays- 
Bas, qui est son vray et naturel heritaige ; estant 
M. de Guyse d'un costé, avec une puissante armée 
devant Calais, dont le bruict cowt qu'il l’a desja 
forcéé, et qu'il vient à Guïgnes; et M. de Vicilleville, 
de l’aultre costé, qui aura pris Théonville, le viendra 
joindre avec la sienne pour enfoncer la Flandres de 
très-bonne sorte ; et qu’il ne restoit plus pour la per- 
fection de tout ce négoce, Sinon qu’il pleust à Sa Ma- 
jesté d'escrire au comte palatin du Rhin, aux ducs de 
“Wyrtemberg et Symerch, de Euxembourg et des 

Deux-Ponts, ses confederez, bons parants et amis, de 
_ mon-seulement laisser passer les levées que le sieur de 
Mieilieville , son lieutenant général à Métz, avoit 
commandement de sa part de faire entrer en France 

par leurs terres, jurisdictions et limites, mais de les 
favoriser en toutes sortes et manieres dont ils seroient 
requis par les colonels et conducteurs desdictes trou- 
pes ; ét que s'ils avoient quelques jeunes seigneurs ou 
gentilshommes qu'ils affectionnassent, ou pour pa- 
rants, ou favorables serviteurs, qui voulussent en- 
trer.en son service, et prendre charge de gens de che- 
val ou de pied, il avoit escrit audict sieur de Vieilleville 
de les preferer à tous aultres. 

+ Sa Majesté ayant ouy ce dernier dass qu'il trouva 
très-bon et fort necessaire, commanda à M. de l'Au- 
bespine, et à moy, d'aller conferer de tout cela ‘en- 
semble, et de luy apporter le matin les depesches cy- 
dessus mentionnées, toutes prestes à ‘signer, et qu'il 
n’y eust faulte ; car il brusloit d'envie de me veoir par- 
tir, pour jouyr du : succès de tout ce que je luy avois 
proposé. 

Le lendemain matin, nous apportasmes onze lettres 
à Sa Majesté, pour signer, avec le pouvoir de lieute- 
nant général en l’armée, fort ample, et une, très-fa- 
vorable; à M. de Vieilleville, pleine de louanges et 
du contentement qu'il avoit de ses bons et grandsser- 
vices, se remettant, de tout en tout, sur la parfaicte 
fiance qu'il avoit en sa fidele affection, sans rien luy 
recommander davantaige. Et commandant à M. de 
l'Aubespine de porter à M. le chancelier le pouvoir 
pour le sceller incontinant, il me demandaen com- 
bien de temps pourroient bien estre prestes toutes les 
levées. Je luy respondis que, sur la fin du mois d'a- 
wril, ou au commencement de may, elles auroïent 


passé le Rhin ; et tout aussitost que M. de Vieilleville 


aura ceste nouvelle, il fera sortir de Metz toutes ses 

forces pour investir et entourer Théonville, afin que 
rien n’y entre; et Sa Majesté se peult asseurer que, au 
térme qu'il luy à donné, il en aura sa raison; car le 
comte de Mesgue, et son lieutenant Carebbe, ne se 
doubtent de rien; aussi que toutes leurs forces et la 
noblesse des Pays-Bas se sont approchées de la fron- 
tiere, du costé de l’armée de M. de Guyse, pour em- 
pescher:qu'il n'entre plus avant en pays, la comté 
d'Oyetconquise. Et sur ceste allaigresse, il:me donna 
congé ; mé recommandant la diligence ; mais, premier 
que’de partir, que je parlasse au tresorier de sa mai- 
son, qui: avoit deux cents escus à me donner de sa 
part;rtant pour mon voyaige que pour ma'peine.: de 
quoy. je remerciai trèshumblement Sa Majesté. Ainsi 
jempartis trèsicontant avec toutes mes depesches , plus 
pour avoir fort exactement. faict ma charge , et suivy 
mon#nstruction, sans ‘en oublier un poinct, et au gré 
du Roy, pue ne sue chose. Lo 
Lt) $ fl) 033 \df N 


ob Hub. tai 14 
; Le 


sue Hosuss 

nTe HS HU IUS : GHABLTRE, IL 

Homaly aux | brres | 

Carloix.,. Num. : ni pe A die ue we. : à Meti. _ 

cofliaiM,.0b-M. À rEhionville investis, | 

9h, aicies 0)034 49 1 Ho à | “118 | 
“Arrivé à Chaallons, je Snaiie exprès avec mes 

Fees de- one au logis du-receveur général de 

‘Champaigné, P our'luy faire paroistre la diligence de 

smonvoyaige; etil'importance de ma charge. Mais, luy 


présentant le mandement dutrésorier de l'espargne 

qui est son chef et son juge, «et.de tous les comptables 
de France en général, il fist d'entrée le froid, me di- 
sant que j'estois venu trop tard, et qu'il! n’avoit plus 


d'argent; mais que dedans,trois mois il ten pourroit 


recevoir du quartier où :nous estions, de janvier, fe- 
vrier et mars; et que alors il accommoderoit..M.de 
Vieilleville, de, qui ilestoit trèshamblement, servi- 
teur, comme estant ung très-honorable seigneur qui 
tousjours recognoit les services.que l’on duy faict. 
«Ge n'est pas tout, dis-je lors;.caril vous.en .fanft 
necessairement trouver tout à ceste heure; ou äby:va 
de vostre vie; car voici les lettres.que le.Roy vousres- 
crit, qui vous commandent assez sigoureusement1de 
n'y faillir; ét si dedans huiot jours vous.n'envoyez:à 
Metz cinquante mille ‘escus, une. entreprise qui,äm- 
_ porte la conqueste d’une province, à. faulte depareille 
somme qui est assignée sur, vous, si elle n'est-execu- 
tée tombera sur vostre:teste. ». …, nv ah 
Les lettres de Sa Majesté leues en la presence. du 
procureur du Roy à Chaallons, et d'un notaire que 
j'avois pris en passant, l’estonnerent si fort, qu’il de- 
meura tout esperdu , me disant qu'il n’y auroit faulte 
qu'il ne s'en acquictast quand il les’ devroit emprun- 
ter, et que je m'en pouvois aller quand il me plairoit. 
Mais, luÿ ayant respondu que je ne partirois poinot 
de la ville sans une lettre de $a part à M. de Vieille- 
ville, certifficative de sa parolle, et en protestois de- 


vant ledict, sieur. procureur, il la;me depescha tout 


incontinant ; qui l'asseuroit du termesusdict. |, 8; 

Estant à Metz, et ayant presentéà M. de Vieilleille 
toutes mes depesches, et discouru :par:le menu. de 
tout ce qui s'estoit passé en mon voyaige, tant en ;la 

presence du Roy que du tresorier de l’espargne l'Au- 
bespine, et receveur-general de Champaigne, il en 
demeura très-contant; mais qu'il craignoit fort que 
le receveur de Champaigne m'en eust donné d'une. 
Sur quoy je luy repliquay qu'il n’oseroit, puisque le 
procureur du Roy estoit present; mesme, la lettre 
qu'il luy éscrivoit le ferait tousjours venir au poinct; 
bien est vray que j'avois descouvert à son langaige 
qu'il ne se soulcioit pas beaucoup du temps passé, en- 
cores moins du temps advenir; mais qu'il aimoit, 
sur-tout, le present; et que, suivant ceste lumiere, 
s’il vouloit que finances ne luy mancquassent, il es- 
toit très-nécessaire qu’il luy liberalisast quelque hon- 
nesteté. À quoy il s’accorda, en soubsriant, fort vo- 
lontairement. 

Et deux jours après mon arrivée à Metz, M. de 
Vieilleville receut lettres, par courrier exprès, de la 
part du commis du susdict receveur , depesché à Sainct- 
Dizier, qu’il luy apportoit soixante mille escus en or 
pour le service du Roy; le suppliant de donner ordre 
pour les escortes necessaires ; et qu’il ne partiroit 
poinct dudict lieu sans avoir entendu de ses nouvelles. 

Incontinant l’ordre y fut donné de telle sorte, que 
ces finances arriverent deux jours après à bon port, 
et fort à propos; car on les envoya tout aussi-tost à 
Strasbourg ; qui favoriserent grandement nos levées, 
avec les lettres que le Roy escrivoit aux princes, qui 
s’y employerent avec tel soing et diligence que si c'eust 
esté pour leur propre service. Dont advint qu'en moins 
de quinze jours il s'enroolla pour le service du Roy 
plus de deux mille chevaulx de leurs subjects, et soubs 
‘la charge de leurs parents, que legitimes, que bas- 

tards, jusques à licencier leurs gardes de leurs places . 


et chasteaux; pour venir à la solde du Roy. 

Le commis, cependant, ne perdit pas son voyaige, 
car il toucha cinquante escus pour ses peines, etmenæ 
à son maistre un fort beau cheval de Dannemarch ; et 
une bonne hacquenée de Bretaigne à sa maistresse, et 
en riche équipaige (estant ainsi M. de Vieilleville ho- 
norable seigneur); presents, toutesfois, qui obligerent 


tellement maistre et serviteur à la conservation de nos 


finances et assignations, qu'il ne fut pas en la puis- 
sance de M. de Nevers, qui estoit gouverneur de la 
mesme province, d'en tirer jamais ung double ; se tar< 
guants tousjours du mandement du tresorier de l'es: 
pargne, et de la lettre comminatoire de Sa Majesté. 
Enfin, nouvelles vindrent le 10 d'avril que toutes les 
levées, tant de reithres que lansquenets, estoient pres- 
tes à passer le Rhin, en plus grand nombre que noùs 
n'espérions : lesquelles receues, M. de Vieilleville fit 


sortir de Metz vingt enseignes de gens de pied, sa com- 
paignie de gendarmes, celle de chevaulx ligiers de 
M. d'Espinay son fils, de Lanques et d'aultres , qu'il 


amena, en personne toute la nuict, sans fanfares ny 
tambours, devant Théonville ; ayant mandé à Thoul 
et Verdun de luy envoyer incontinant le‘: nombre 
d'hommes.qu’il leur avoit ordonné :-de quoy Carebbe 


fut estrangement.estonné; . car :on avoit faict passer 
promptement six compaignies de!gensde pied du costé 


de Luxembourg ; pour -empéscher qu’il n'advertit'le 
comte de Mesgue de ceste surprise et investiture Et 
pour l’estonner davantaige, toutes. nos trouppes e$- 
trangieres arriverent.le 26 d'avril dévant.Théonville: À 


où: il, y. avoit desja neuf jours que M. de Vieilléville 

avoit planté le siege, ayant donné bon ordre pour les 
ponts de batteaulx, et faict balizer (1) la riviere en 
quatre endroicts, pour la guayer d’une rive à l’autre 
sans dangier. Il ne restoit plus qu’à faire rouller l’ari 
tillerie , qui estoit toute preste, tant de douze canons 
de calibre d’empereur, pour la batterie, que de six 
grandes coulevrines de dix-huict pieds de chasse, pour 
battre aux deffences, et d’aultres menues pieces dé 
campaigne; qui estoit une fort belle artillerie qu'il 
avoit faict préparer en son arsenal de Metz. 

Et estoit ceste petite armée fort gaillarde ; car six 
jeunes princes allemants avoient levé chacun sa cor- 


nette de reithres, des plus lestes et mieux montez qu’il 


est possible de veoir, à l'envy l’un de l’autre, et avoient 
pris les arriguets : qui estoient, le second fils du duc 
de Lunebourg , le neveu du duc Georges de Symerch, 
le frere puisné du duc des Deux-Ponts, le bastard du 
duc de Vyrtemberg, le neveu de l’archevesque de 
Mayance, prince electeur, et le neveu de l’archevesque 
de Trieves, aussi prince electeur , que Hansclaur avoit 
desbauché pour le despayser et luy faire veoir la 


- guerre. Tous lesquels princes avoient très-volontaire- 


ment pris les armes, pour le desir qu’ils avoient de 
faire service au Roy, soubs la charge de M. de Vieiïlle- 
ville, duquelils avoient tant ouy parler en Allemaigne, 
et semblablement de le veoir et d’estre cogneus d’un 
si brave et renommé chevalier, et tant estimé de 1e 
n et oncles. : 

Laquelle armée pouvoit monter à douze mille Hé 


| mes, tant d'estrangiers que Fr Anais : car il arrivoit de 


6) De. planter des pieux dans une rivière pou faire connoitre 


les üés. ? 

toutes parts de la noblesse de Brie, de Champaigne | 
et du Bassigny, mesme de la duché d'Orléans, pour. 

le bruict qui couroit que M. de Vieilleville dressoit 
une armée pour assiéger Théonville et Luxembourg. 

Et estoit à la verité ceste armée bastante pour met- 

tre toute la duché en l’obeyssance du Roy, sans l’am- 
bition qui entra en l'esprit d'un prince, par le moyen 


de laquelle la meilleure part de nos entreprises fut du 
tout renversée et reduicte à neant, et qui fut telle. 


PARRANAR LVDAUVI LE LAAA VS VUE LAVAL AE LA VA VU VMS 

CHAPITRE VIIL 


Le duc de Guise veut commander au siége de Thionville. 
— Lettre qu'il écrit à ce sujet à M. de Vieilleville. 


Le duc de Guyse, François de Lorrainne, fut créé, : 
à son retour d'Italie, lieutenant-general de Sa Majesté 
en tout le royaume de France et terres de son obeys- 
sance , parce que M. le connestable fut faict prisonnier 
en la bataille de Sainct Quentin, qu'il perdit contre le 
duc de Savoye, lieutenant-general en l'armée du roy 
d'Hespaigne, que l'on a tousjours appelée la journée ! 
de Sainct Laurent. 


Lequel, suyvant ce grand pouvoir, ayant le vent de 
l’armée que dressoit M. de Vieilleville.en la duché de 
Luxembourg, et adverty de tout ce qu'il avoit faict 
proposer au Roy touchant son entreprise de Théon- 
ville, luy despescha un courrier, qui arriva sur le 
poinet mésme que l'on vouloit faire tirer l'artillerie de 


nécnan” 

Metz, et commencer à mettre la main à l'œuvre, ap- 
portant une lettre de ce subject : 


« Monsieur de Vieilleville, ayant entendu que vous 
avez une belle entreprise entre mains, j'ay depesché 
en diligence le capitainne La Salle devers vous, pour 
vous prier de n'en commencer l'execution, en façon 
qui soit, que je ne sois rendu à vous : car ayant eu la 
raison de Calaïs et de Guygnes et de la comté d'Oye, 
comme lieutenant-general de Sa Majesté en ce royaume 
et toutesterres de son obeïssatice , tant decà que de-là 
lès Mônts, je seroïs très-marry qu'il s y exécutast quel- 
que db d'honneur ét d'importance, que je n’y fusse 
present ; qui seroit, aultrément, desroger à mon pou: . 
voir ; et le rendre vil et inutile ; ce Que vous ne pouvez 
ignorer, m'en ayant Sa Majesté lionoré tout aussi-tost 
que’ j'enträi en France, du rétour de mon voyaige 
_ d'italie! Par ainsi jé vous prié, monsieur de Vieille- 
ville, de m'atténdre et de ne fién entrepréndre davan- 


… taige Et doubtänt que vous n'ayez assez de forces 


françaises pour estre toujours le maïstre sur les éstran- 
giérs / JE" vous’ méné quatre cehts hommes d'armes, 
cinq cents Chevaulx-ligiéts et mille harquebuziérs à 
éhéval, que’jé fais marcher aux plus grandés journées 
qu'il est” possible, tornmé Vous dira le Capitainne 
La Shlle’, qui ma dejà vêu acliéminé devant son par- 
tement ; sûr lequel ré remettant du résté, et sur-tout 
| dé wättendté, jé ne vous feraÿ plus longue lettre , 
- pour prier on etc. : Vostre entierement AteRs ay, 


BUS C PH | WA AE 


tn: CFRANÇOIS. à » 


A layalh, pouñtmit 2 ir ‘5 Jo 


* Quand M. de Vicilleville éustleusceste lettre, il dist 


+ 
LA 

_ au capitainne La Salle qu’il seroit le très-bien venu; et 


obey comme le Roy; mais qu'il n'y a rien plus.con-, 
traire aux affaires qui requerent non-seulement la di- 
ligence, mais toute celerité; que ung-retardement ne 
peult estre si petit qu’il ne renverse du tout une en- 
treprise; et qu'il prevoyoit bien que sa venue appor-, 


teroit une grande incommodité à la chose qui est.en. 
termes pour le service du Roy; car il  Pouvoit avoir, 


veu, ayant passé à Metz, que son ar tillerie estoit preste, 


à partir avec tout son attirail, pour, dès le matin, 
faire les approches et jouer le jeu. 4, 04 mime #0 
La Salle respondit. l'avoir veue, et que, C 'estoitune 
chose très-bien or donnée, et.les batteaulx: tous, prests 
pour la luy amener en moins/de trois heures;sur la 
Mozelle ; mais il le supplioit de patienter, l'asseurant 
qu'il seroit icy avec ses trouppes dedans dix j jours pour 
le plus tard. « Comment ! dist M. de Vieilleville ; filne 
m'eust Jié les mains, comme lieutenant. général de,;Sa 
Majesté en, tout son royaume, -par les lettres, qué vous 
m'avez apportées, je l’eusse , sur ma testé, en moins de 
deux heures logé dedans Théonville, et peult-estre de- 
dans Luxembourg ; ; mais il ne sera pas venu, dans trois 
semaines ; et ne fault plusrien esperer de Luxembourg, 
car le comte de Mesgue aura bon loisir de se fortiflier.» 
À quoy. La Salle ne repliqua aulcunement, le. soyant 
fort fasché et jen çolere ; mais il se crelaissa, tapister 
ment, (1) et s'en retourna à Metz, car il, avoit pas 
charge de M. de Guyse. de, S'en retourner, ne de 
l'attendre : au .camp de. Théonville.. EC tt 6 
Vingt jours après l'arrivée du capitainne ni alle, 
M. de Guyse parut avecques ses trouppes devers le 


(1) Ise relaissa tapistement : il se: retira furtivement! brie 


= cu mil 


PS 

Pont-à-Mousson ; audevant duquel M. de Vieilleville 
envoya M. d'Espinay pour le recevoir et bienveigner 
de sa part, et l’excuser s'il n’estoit venu luy-même 
faire ce devoir, ne pouvant laisser l’armée estant ainsi 
composée de diverses nations; mais qu’il a commandé 
à M. de Sennecterre son lieutenant à Metz, s'il luy 
plaist d’y passer, de le traicter avec toutes les commo- 
ditez dont il se pourra adviser, ensemble tous les sei- 
- gneurs qui sont en sa compaignie, entre aultres M. le 
mareschal Strozzy. Ce que M. de Guyse eust très- 
agréable : et adjousta M. d'Espinay à sa créance qu’il 
tardoit fort à M. de Vieilleville qu’il ne jouissoit de 
l'heur de sa presence, pour faire soubs sa charge et 
commandement ung bon service au Roy. 


LAAANAANNVUV 

CHAPITRE IX. 


M. de Guise arrive au camp devant Thionville. 


‘Enr M.de Guyse arriva trois jours après au camp 
devant Théonville | qui estoit le 28 de may 1558, sans 
passer par Metz , où il envoya M. d'Estrée, grand-mais- 
tre de l'artillerie de France, qui trouva toutes choses 
si bien ordonnées , et en tel appareil et disposition de 
bien faire, qu’il ne se pouvoit assouvir de hault louer. 
__ la diligence et l’industrie de.M. de Vieilleville, jus- 

-ques à dire que M. de Guyse se fust bien passé d’y 
venir, et craignoit bien fort que ceste longueur n’ap- 
-portast.un grand prejudice au service du Roy, pouvant 


\ 

bien M. de Vieilleville mettre luy seul fin à son entre- 


prise, veu les belles forces qu’il avoit luy seul assem- 
blées, et de si grands apprests, et que c'estoitluy faire 
grand tort ; le disant si hault que plusieurs gentilshom- 
mes de M. de Guyse, là presents, le pouvoient bien 
entendre. Aussi en parloit-il pour l’interest commun 
de tous gentilshommes de qualité ; car il fasche fort à 


tous seigneurs de marque et d'honneur quand les prin- 


ces courent sur leur fortune, et leur viennent, par 
ambition, ravir la gloire et le fruict de leur labeur. 


En ceste colere doncques il fit charger l'artillerie sur 


lesbatteaulx là tous preparez, avectouteslesmunitions 
necessaires, jusques à tirer quinze mille coups; et tant 
plus qu’il trouvoit les choses en si bon équippaige.et 
en tel ordre qu'il n’y avoit rien à redire, et tant plus 
luy augmentoit sa colere, car il y avoit six commis- 
saires de l'artillerie et dix-huict canonniers, chacun 
pour le plus expert, qu’il avoit aultrefois cogneus en 
Piedmont et ailleurs, du témps du feu roy François 
le Grand, et quatre compaignies de pionniers, à trois 
cents chacune, soubs des capitainnes, lieutenants et 
enseignes, qui avoient mine de soldats de vieilles 


bandes. 
Quand il eust veu, tout cest attirail, et de telle dili- 
gence appresté, il ne se peust garder de s'escrier:, di- 
sant et jurant tout hault qu’il estoit fort aisé à M. de 
Guyse d'avaler, puisqu'il le trouvoit ainsi tout masché. 
Et arriva au poinct du jour, avec quinze grands bat- 
teaulx et vingt moyens, au quartier de-M. de Guyse 
à la Neufville-aux-Noyers sur! la Mozelle, où M: de 
Vieilleville l'avoit logé; et mectant pied à terre, vient 
trouver M. de: Guyse encorés au Jict, le: priant. de 

venir veoir le beau present que M. de Vicilleville luy 
faisoit. 
_ M. de Guyse se leve, et venant aux batteaulx il 
trouva desja toute l'artillerie à terre, à chasque piece 
un canonier ; les quatre compaignies de pionniers en 
bataille, le tambour battant et les enseignes deployées ; 
les capitainnes et lieutenants qui crioienttous: « Allons, 
monsieur, allons mourir devant Théonville ; il ÿ a long- 
temps que nous vous attendons! » qui esmeut une 
grande risée parmi toute l'assemblée, de veoir ces gas- 
tadours contrefaire le soldat. 

En l'instant M. de Vieilleville arrive, qui luy avoit, 
dès le jour precedent, presenté ces jeunes princes al- 
lemants, les colonels, nos vieux capitainnes de Metz 
et la fleur de son armée, pour luy faire la reverence 
et luy baïser les mains. Lors il fut question d'entrer en 
affaires et assembler le conseil, pour sçavoir par quel 
endroit on devoit attaquer la place et commencer les 
tranchées. De quoy M. de Vieilleville respondit qu'il 
n’avoit pas attendu sa venue pour la recognoistre , et 
qu’il y a plus de trois sepmaines que ceste diligence 
est faicte, et par luy-mesme; et monstra ung tourrillon 
qu’il asseuroit, sur sa vie, estre le plus foible endroit 
de la ville ; et parce que les advenues sont fort dan- 
gereuses, d’aultant que c’est une plaine fort raze et 
esplanadée, il prand luy-mesme la charge des tran- 

_chées. Sur quoy M. de Guyse et le mareschal Strozzy 
respondirent que cela estoit fort bon, mais qu'il fal- 
loit avoir là-dessus les oppinions des seigneurs qui 

_ estoient en l’arinée. Et sur ceste resolution ils s'assem- 

blent au logis de M. de Guyse ; mais y allants, M. de 

Jamets, frere de M. de Bouillon, mareschal de France, 

aultrement de La Marche, tira M. de Vieilleville à part, 


luy disant ces propres parolles : « Monsieur, mon cou- 


sin, je suis vostre amy, mais ne vous oppiniastrez au 
conseil qui se va tenir; car M. de Guyse et le mares- 
chal ont complotté ensemble d’assaillir la place par 
aultre endroict que celuy que vous avez proposé ; et, 
à ceste fin, le mareschal est allé ceste nuict recog- 
noistre la ville : car si elle estoit forcée par le lieu que 
vous dictes, tout l'honneur vous en demeureroït ; mais 


le veulent tirer de leur costé, et vous frustrer de ce qui 


vous appartient; et vous dis bien dadvantaige, que 
. M. de Guyse est fort fasché, encores qu'il ne vous face 
cognoistre, de ce que vous avez obtenu ung pouvoir 
de Tieutenant-general d'armée en ce royaume; car il 
pretend qu'il n'y en peult avoir qu'un seul, qui est 
luy, et en est extremement jaloux. Vous tiendrez, s'il 
vous plaist, cest advertissement fort secret, comme de 
l'un de vos parfaicts amys. » 


CHAPITRE X. 


* Le duc de Guise assemble le conseil de guerre. Avis du 
. maréchal Strozzi, en conséquence duquel on attaque inu- 
tilement la ville. 


: En ce conseil, après que M. de Guyse eust prié toute 
l'assistance de regarder à ce qui estoit le plus utile en 


l'affaire pour laquelle ils estoient assemblez, et:dire 
en saine conscience leurs oppinions, pour :advancer 


le service du Roy en ceste entreprise, à l'honneur et. 


Débsscer. 

contentement de Sa Majesté, le mareschal Strozzy 
print incontinant la parolle et commencea ainsi : 


- « Monsieur, et vous tous messieurs, il me semble. 
que de battre ceste place par l’endroict que dict. 
M. de Vieilleville, est chose fort dangereuse, et seroit. 
à craindre que nous n’en. vinssions-pas à nostre hon- 
neur ; car ce tourrillon a myne d’estre merveilleuse- 
ment fortiflié, et deffendu d'un gros et puissant boule- 
vart de la porte de Luxembourg : mais mon advis est 
qu'il la fault assaillir du costé de la riviere, en la- 
quelle ils se sont fyez, comme il arrive le plus souvent 
en toutes villes costoyées des eaux; aussi que la cour-. 
tine que nous voyons n’a pas meilleure mine que la 
muraille d'un jardin, ainsi que je l'ay recognue ceste 
nuict; et ce qui nous favorise grandement, est que la 
riviere est gayable par tous endroicts, qui n’empes- 
chera pas le soldat d’aller à l’assault, jambes nues, la 
bresche faicte; car il n’y. sçauroit entrer un doigt au- 
dessus de la cheville des pieds; et davantaige, la ri- 
viere. descroist tous les jours en ce mois chaleureux de 
juing où nous sommes. Voilà mon oppinion; ne la 
suive qui ne vouldra; mais je la maintiens pour très- 
raisonnable, n’estant poinct apprantif à ce mestier ; 
car ce siege est le saezieme que j'ay veu en ma vie; 
en la pluspart desquels j'ay eu la principale autho- 
rité et commandement general, tant en Fr ance qu’en 
Italie. » 


Geste oppinion, à laquelle estoient presents MM. de 
Jametz, le vidame de Chartres, d'Ampville, La Roche- 
foucault, et de Rendan son frere, d'Estrée, de Piennes, 

MU Lt | 4 

d'Antragues, et d’aultres seigneurs, fut incontinant 


approuvée et suivie de tous, avec grand applaudisse- 


ment, sans oublier ceste parolle : «qu'il ne falloit pas 
regrapper (1) après un si excellent et très-experimenté 
capitainne. » Toutesfois, M. de Guysé ne laissa pas de 
demander à M. de Vieilleville son advis là-dessus; le- 
quel respondit qu’il luy fauldroit combattre toute la 
compaignie s'il disoit au contraire; et y acquiesça 


affin que le service du Roy ne retardast, et une si. 


belle armée ne demeurast inutile; se souvenant de 
l’advertissement de M. de Jametz. 

Doncques, dès le jour mesme, sur le soir, M. d'Es- 
trée, grand-maistre de l'artillerie, se diligente aux 
tranchées, comme estant chose de sa charge. Et le 
troïsiesme jour, l’on amene le canon sur le bord de la 
riviere ; et commence-t-on à battre de furie. Puis, sur 
une butte distante d'environ mille cinq cents pas de 
la ville, l'on braque les six grandes coulevrines, qui 
desarment , à moins de jour et demy, toutes leurs def- 
fenses, et brise-t-on leur artillerie qui estoit sur les 
plate. formes : car tous gabions furent mis en pouldre; 
de sorte que l’on tenoit la ville desja comme prise; et 
pour favoriser l’oppinion de M. le mareschal, et la 
hault louer, on rejectoit bien loing, et comme par 
 mespris, celle de M. de Vieïlleville. 

Finalement, bresche fut faicte assez raisonnable, 
de ce qui paroissoit par dehors; et se prepare-t-on à 
l'assault, où tous les soldats qui avoient bottes alle- 
rent bottez, les aultres jambes nues. Mais ils furent à 


_ vive force repoussez, sans venir toutesfois aux mains, 


@) Regrapper : revenir. Le sens propre de ce verbe est chercher de 
petites grappes que les vendangeurs ont laissées dans les vignes. 

avec harquebuzades seulement ; car il y avoit ung 
large et profond retranchement de dessus lequel 
ceulx de dedans tiroient aux nostres, et à couvert ; 
qui fut cause qu'ils se retirerent avec perte d'environ 
cent hommes. Or les voilà chez Guillot le Songeur , 
comme l'on dict; car de faire passer le canon au-delà 
de la riviere, et faire une nouvelle batterie pour abat- 
tre le rempart qui estoit par de-là la tranchée, il y 
avoit dangier, s’il fust survenu une grande pluye, ou 
cretine d’eau (1), qu'il ne se perdit. De sorte que M. de 
Guyse et M. le mareschal estoient en une extreme : 
peine; car desja ils avoient esté là-devant unze jours, 
sans exploicter que bien peu; et consommerent ce- 
pendant beaucoup de munitions. Toutesfois, par 
grande colere, quoy qu'il en deust arriver, ils firent 
passer le canon au travers de la riviere à force de 
pionniers, soustenus de trois cents harquebuziers; et Le 
placerent sur la bresche où l’on avoit desja roulé les 
gabions, et remplis : en quoy il fut bien tiré de part 
et d’aultre. Mais quand nostre artillerie commencea à 
jouer il n’y avoit que tenir pour ceulx de dedans; et, 
sans la profondeur du retranchement, on leur eust 
bien donné des affaires, en dangier d’estre forcez et 
de perdre la place; mais il eust fallu, ce que le ma- 
reschal n’avoit pas recogneu, descendre quarante pas 
et en remonter aultant ; aussi qu'il y avoit dedans le 
fossé, qui estoit oultre cela fort large, des moinaulx, 
casmates et ravelins, que nostre canon ne pouvoit des- 
couvrir ; qui fut cause que l'on tint bride; car c'es- 


. toient aultant d'hommes perdus si on se fust hazardé 


à l’assault, qui ne pouvoit estre sans double escalade ; 


G) Cretine d’eau : crue d’eau. 

l'une de nostre costé pour descendre, l’autre du leur 
pour monter : qui est chose fort estrange que nostre 


canon est sur leur muraille, en une bresche gaignée, 


et toutesfois on ne peult entrer dedans la ville : et dura 
ce passe-temps, de s'entreharquebuzer, quatre jours, 
qui estoit le quinziesme du siege. 


CHAPITRE XI. 


Mort du maréchal Strozzi. 


Le lendemain, qui estoit le saeziesme jour, M. le 
mareschal Strozzy , qui prevoyoit bien la place par 
cest endroïct imprenable; et estoit en ung merveilleux 
desespoir, d'aultant que c’estoit de son seul advis 
qu'on l’avoit par-là assaillie, voulut faire approcher 
les six coulevrines, et les assembler avec les canons, 
pour battre en ruine et fouldroyer la ville; mais, fai- 


‘sant ce commandement de colere, sans prandre garde 
_ à soy, une mousquetade luy traverse le corps, dont il 


mourut à .demie-heure après le coup, ‘estant M. de 
Guyse fort près de luy; auquel il dist: « Ha! teste- 
Dieu! monsieur! le Roy perd aujourd’huy un bon ser- 
viteur, et Vostre Excellence encores.» Et le voulant 
ce prince admonester de son salut, et luy rememo- 


rant le nom de Jesus: « Quel Jesus, dist-il, mort- 


Dieu ! venez-vous me ‘ramentevoir icy ? Je regnie 
Dieu! ma feste est finie. » Et redoublant le prince 


son exhortation, luy dist qu'il pensast en Dieu, et 


qu'il seroit aujourd'huy devant sa face. « Mort-Dieu ! 


hu 


à À 

respondit-il, je seray où sont tous les aultres qui sont 
morts depuis six mille ans. » Le tout en langage ita- 
lien; et à ceste derniere parole il expira. Qui estoit 
‘un testament assez commun à ceulx de sa nation flo- 
rentine, et digne de la vie qu’il avoit toujours deme- 
née, et selon sa foy, qui n’estoit pas plus chrestienne 
ny religieuse qu'il ne falloit ; comme il la fist paroïstre 
le soir precedent qu’il souppa avec M. de Vieilleville. 
Car, le soupper finy, il demanda de gayeté de cueur : 
‘« Que faisait Dieu devant qu'il fist le monde? » De- 
mande que reprima M. de Vieilleville assez modeste- 
ment, luy remonstrant qu’elle n’estoit poinct en toute 
la saincte Escriture; et quand elle cesse de nous en- 
seigner, il nous fault cesser de nous enquerir; car il 
n'y a rien en icelle que ce qui nous est necessaire au 
salut. « C'est une belle chose, dist-il lors ; ceste saincte 
Escriture est fort bien inventée, si elle estoit vraye. » 
Incontinant à ceste scandaleuse et satanesque parolle, 
M. de Vieilleville fainct d’estre saezy d’une grande 
douleur de colique, et se leve de table affin de rom- 
pre compaignie. Et estant l’aultre retiré avec sa suicte, 
il dist à ceux qui estoient demeurez qu'il protestoit 
de jamais ne converser, faire amitié, ny ung seul repas 
avec un tel atheiïste; et qu’il croyoit fermement que 
ce siege devoit faire la terminaison de sa vie. Ce qui 
advint sans attendre le cours de vingt-quatre heures ; 
car le lendemain il fut frappé, environ midy, et ren- 
dit l'esprit; mais je ne scey à qui, veu leshorribles blas- 
:phemes qu’il vomist en mourant, et ce que l’on peult 
_ juger de sa créance par les meschantes parolles qu’il 
prononcea le soir precedent, qui le priverent, à mon 
advis, en l’article de la mort, de la cognoissance de 

Dieu : maisson incomprehensible bonté et misericorde 
infinie par dessus. . 


Ayant M. de Guyse perdu ce brave chevalier, 


qu'il regreta merveilleusement, et voyant l'impossi- 
bilité et desespoir des choses, il dist à M. de Vieille- 
ville qu'il sçavoit bien qu'il avoit escrit au Roy, et 


asseuré Sa Majesté qu’en moins de sept jours il pran- 


droit ceste place, et qu'il y avoit engagé sa vie s’il 


p’en arrivoit ainsi; et toutesfois, ce jour estoit le sae- 


ziesme qu'ils estoient devant, avec bien peu d'espe- 
rance d’en venir au - dessus; le priant d’efféctuer sa 


parolle pour oster à Sa Majesté toute occasion de 


_fascherie, et le subject de l’attaquer sur sa promesse. 
À quoy M. de Vieilleville resporidit que, s'il luy 
eust pleu adherer au conseil qu’il luy avoit donné dès 
le second jour de son arrivée, il seroit desja dedans, 
et peult-estre en Luxembourg; mais il s’estoit trop 
promptement laissé gaigner à la piapheuse oppinion 
du feu mareschal Strozzy, qui est cause de tout le 
mal et de ceste pernicieuse longueur : et, pour luy faire 
paroistre qu'il n’est pas donneur de parolles, princi- 
palement à son roy et souverain seigneur, il entre- 
prend, dès le soir de ceste journée, les tranchées devers 
le tourrillon ; et y oblige de rechef sa vie, de laquelle 
il le constitue juge s’il fault d'executer sa promesse. 
Alors M. de Guyse l’embrassant, le prie de faire la di- 
ligence, et proteste, en la presence des seigneurs là 
presents, de ne plus se mesler de rien, ainsluy laisser. 


toute puissance, authorité et commandement general 
en l'armée. 

CHAPITRE XII. 


M. de Vicilleville fait changer les dispositions de l'attaque 
de Thionville. 


ALors M. de Vieilleville, prenant congé de M. de 
Guyse, qu'il laissa avec tous les capitainnes qu'il 
avoit amenez en ses premières tranchées, vient en toute 
diligence en son logis, suivy des siens, comme de 
M. d'Espinay, M. de Thevalle et beaucoup de gentils- 
hommes de Bretaigne, d'Anjou et du Meyne, que 
j'ay plusieurs fois cy-dessus nommez, et de tous les 
vieulx capitainnes de Metz; et envoya querir les six 
commissaires de l'artillerie et canoniers, ausquels il 
donna charge, mais sur la vie, de faire amener les six 
coulevrines qui ne servoient plus de rien au lieu où 
elles estoient, etles mener de-là ceans en ung bon bos- 

-quet qu’il leur monstra pour abbattre les deffences du 
boulevart et la porte de Luxembourg. Et quant à luy, 
il commence, sur les huict heures du soir, avec tous 
les pionniers ses tranchées, qui estoient si aises de ces 

_corvées, encores qu'elles fussent fort chatouilleuses, 
qu'ils se soucioient bien peu de leur vie; car elles se 
nommoient les tranchées de Vieilleville , et les pre- 
mieres de Guyse. En quoy la diligence fust si grande, 
que, premier que ceulx de dedans s’en apperceussent, 
elles estoient de huict cents pas à huict heures du 

matin. | 
 Descouvertés qu'ils les eurent, ils commencent à 

tirer ; mais nos six coulevrines firent tel devoir , qu'ils 
nous donnérent loisir de poursuivre en toute seureté 
nostre entreprise, et n'y fust jamais tué que deux 
pionniers et trois estourpis (1). M. de Vieiïlleville usa 
d’une grande ruse en ceste faction ; car, pour tenir tou- 
jours ceux de dedans qui estoient pour soustenir les 
efforts des premieres tranchées x que l’on nommoit de 
Guyse, en alarme, et en opinion de quelque assault 


et entreprise, ne se voulut pas aider de l'artillerie qui 


estoit sur la bresche, et ne la fist nullement desplacer, 
mais en envoya querir d’aultre, toute nuict , à Metz, 
pour s’en servir ses tranchées parachevées. Et ce qui 
tenoit ceulx de dedans en spavente, estoit que M. de 
Guyse disnoit et soupoit en ses tranchées." 
Enfin, nous fismes les nostres si heureusement, qui 
_estoient de trois mille cinq cents pas, sans perdre que 
douze pionniers, que nous vinsmes sur le bord du fossé 
devant le tourrillon, qui n’estoit percé ny flanqué en 
lieu quelconque, et avoit plustost façon d'une fuüye (2) 
que d’une forteresse, excepté de la largeur qui estoit 
grande, mais sans voulte ny couverture ; en quoy les 
coulevrines nous favoriserent tellement, en brisant et 
abatant ce qui nous pouvoit nuire de leurs plate- 
formes , boulevarts et remparts, que jamais il n’y fut 
tué que le nombre susdict, et blessé quatre. Et furent 
parachevées en trois jours et trois nuicts, durant les- 
quels M. de Vieilleville ne despouilla jamais et ne 
tint aulcune forme de repos, attendant tousjours que 
l'ennemy fist quelque saillie pour estre toujours-prest 
à la soustenir, aussi qu'il avoit eu advis qu'il leur de- 
voit venir du secours de Luxembourg. 


(9 Estourpis : mineurs. — (2) Fuye : Colombier. 

* Or, le quatriesme jour, on place quatre canons, et 
entre deux et trois après midy on tire de furie contre 
ce tourrillon, qui versa par terreen moins de six volées; 
car, par l’advertissement de Hansclaur, il n’avoit pas 
demie-toise de largeur, ny aulcun rempart contre 
ceste foible muraille. Le capitainne Leonor, fils de 
M. de La Bordaiziere, maistre de la garde-robbe du 
Roy, entre valeureusement dedans avecsa compaignie, 
les ennemis montent sur les murailles du tourrillon 
devers la ville, et tiroient du hault en bas ; mais les 
nostres, du bas en hault, qui estoit ung grand desa- 
vantaige pour l’ennemy qui jectoit de grandes et grosses 
pierres. Mais tous ces efforts peu leur vallurent, car 
ils furent contraincts de descendre : il est vray que le 
poyre capitainne Leonor y fut tué. 

M. de Vieilleville entre semblablement dedans avec 
belle suicte , et y faict entrer cent ou six vingts pion- 
niers, pour commencer à la sappe, où toute la nuict 
ils s'employerent à vive force et jusques à ce qu'ils 
fussent las, et se reposa-t-on le reste de la nuict. Et 
là, M. de Vieilleville donna au capitainne La Val- 
lette, lieutenant du capitainne Leonor de La Bordai- 
‘ziere, la compaignie. 

Le matin, qui estoit le cinquiesme jour, on com- 
mence la sappe, à changement de pionniers; et, pour 
advancer la besoigne, M. de Vieilleville faict entrer 
dedans deux canons qui tirent chacun quatre ou cinq 

_ coups; de sorte qu’estant la muraille esbranlée de son 
fondement par la sappe, va tomber par terre, et 
- fismes jouer dedans la ville; et, sur ung reste de mu- 
 raille, le capitainne La Vallette, en faveur du present 
que M. de Vieilleville luy avoit faict de la compaignie 

de son feu capitainne, va planter son enseigne, contre 
laquelle ceulx de dedans tiroient incessamment. 

CHAPITRE XIII. 


Après un rude assaut les assiégés demandent à capitulér. 


Le sixiesme jour, M. de Vieilleville, armé de toutes 
pieces, comme au jour d’une bataille; de greves (1 rw 
genouilleres, cuyssots, cuyrasse, brassarts, et l’armet 
en teste, la visiere baissée, jusques aux soulerets (2), se 
presente avec sa trouppe de favoritz et gensdarmes, 
y meslant des harquebuziers, pour entrer dedans ou 
y mourir. Mais il fut repoussé, car toute la ville en 
général fit son devoir de combattre en ceste extreme 
necessité, et y fut tué grand nombre de soldats d'une 
part et d’aultre, et à luy-mesme la creste de son ha- 
billement de teste fust emportée d’une mousquetade. 
_ M. d’Espinay fut blessé en un bras, M. de Thevalle 
-en une jambe ; son principal ingenieur, nommé Ro- 

cheguerin , italien ferrarois, y eust ung œil crevé, et 
le povre Hansclaur tué. Toutesfois, après avoir pris 
halaine, et faict venir d’aultres harquebuziers tous 
frais, avec des corselets, il redoubla la charge de telle 
furie, qu'il mect le sy dedans la ville et une tren- 
taine de braves hommes avecques luy, criants : 
France! France! ville gaignée! De quoy Carebbe 
_eust si belles affres, que se voyant surcueilly de ce 


() Greves : armure qui couvroit les jambes. —(2) Soulerets : ar- 
mure qui couvroit les pieds. 

costé, et sa place quasi enfoncée, et que d'aultre 
part les aultres , du costé des tranchées de M. de 
Guyse, tiroient.incessamment contre ceulx du dedans, 
il commanda de sonner la trompette. 

À ce son, M. de Vieilleville entre dedans le tour- 
rillon ; aussi que, s’il eust passé plus oultre, il estoit 
en dangier, à cause des feux artificiels que ceulx de 
dedans avoient apprestés; mais il demanda que vouloit 
dire ce son; ou si c’estoit pour retraicte de ses gens, 
ou pour parlementer. Le trompette respondit que 
c'est pour parlementer. « Or, vas luy dire que s’il ne 
sort dedans trois heures de là dedans avec tous ses 
soldats, hommes, femmes et enfants, que je le feray 
pandre , avec toutes ses forces, sans misericorde. » 
Le trompette respond qu'il luy va porter ceste 
créance. Carebbe renvoye le trompette avec une ca- 
pitulation signée de sa main, qu’il entendoit que M. de 
Vieilleville deust aussi signer. Et la luy ayant le trom- 
pette présentée, il la rompt et mect en pieces sans 
l'ouvrir, luy disant que ce-n’estoit pas aux vaincus de 
donner la loy aux vainqueurs, ny d’articuler, mais de 
se soubsmettre à la misericorde de celuy à qui Dieu 
- donne la victoire. Et là-dessus il commande de re- 
* commencer la charge. Le trompette s’en retourne avec 
cest effroy, qui mect Carebbe en ung plus grand; car 
desja nos deux canons estoient en la ville, qui tirerent 
cinq ou six coups par les rues et contre les maisons ; 
qui espouvanta tellement toute la ville, que ce fut à 
. Carebbe, par grande importunité de tous les habitans 
- et soldats, de se soubmettre à la volonté et mercy de 
M. de Vieilleville, qui leur donna la vie et bagues 
saulves, sans aultre marque d'honneur; assavoir de 


: 

ne battre tambour, desployer ny arborer enseignes : 
ny d'emporter aultres armes que l'espée, non pas 
demye-livre de pouldre de toutes munitions, et qu'il 
luy faisoit une trop grande grace; mais qu “il se dili- 
gentast d’assembler tous ses soldats et tous les mes- 
naiges de la ville, de tous aïges et sexes, luy donnant 
le reste de ce jour et la nuict pour y penser et en or- 
donner; car il vouloit infailliblement qu'ils en deslo- 
geassent au plus matin ; aultrement qu’il luy tiendroit 
promesse la plus cruelle que ung chef d'armée peult 
donner à son ennemi qui luy a tué tant de vaillants 
capitainnes et de braves soldats : car il regrettoit infi- 
niment le povre Hansclaur. Carebbe luy mande qu'il 
fera tout ce qu’il luy plaira, et se submect à sa mercy; 
mais il le prie de ne passer plus oultre, et ne permettre 
qu’il se fasse aulcun desordre la nuict; cependant 
qu’il va ordonner de son partement. Ce qui luy fut 
accordé , en foy de gentilhomme d’honneur, fort vo- 
lontairement. Et ayant M. de Vieilleville posé les 
capitainnes Saincte-Coulombe, Saincte-Marie, et La 
Molle avec leurs compaignies, et deffences terribles de 


ne rien innover, remuer ny s’advancer ung seul pas 


plus avant que le canon, il se va coucher sur “+ stra- 
pontin, tout vestu, en ses tranchées. | 
Mais il dat auparavant, comme il estoit res- 
pectueux, d'envoyer devers M. de Guyse M. de The- 
valle, pour luy faire entendre tout ce qui se’passoit; 
et, encores que toutes choses fussent en fort bons termes, 
toutesfois il avoit reservé sa grandeur et authoritélà- 
dessus , pour maintenir ou renverser tout ce qu’il avoit 
Capitulé. Mais M. de Guyse respondit qu’il n'y vouloit 
aulcunement intervenir ny alterer, ou mettre en souf- 

france sa capitulation; et qu’il en face comme bon luy 
semblera, et qu’il paracheve ce très-heureux commen- 
cement , le priant de se souvenir de la derniere parolle 
qu'il luy donna quand ils departirent ensemble ; mais 
qu'il seroit bien aise que leur deslogement ne se fist 
poinct qu'il ny fust present, affin que tous les seigneurs 
qu'il avoit amenez en eussent le plaisir. 

Geste créance rapportée par M. de Thevalle, M. de 
Vieilleville renvoya incontinant le capitainne d'Ame- 
zan devers luy, pour sçavoir l'heure de sa commodité, 
affin de ny faillir, et le satisfaire, et obeyr en ce com- 
mandement : lequel le pria que ce fust environ midy. 

CHAPITRE XIV. 


Les Français entrent dans Thionville, 


Le lendemain, à l'heure dicte, M. de Guyse passa 
la riviere et vint aux tranchées de M. de Vieilleville, 
- qu’il admira grandement, et encores plus la diligence 
de les avoir sitost et soudainement faictes, veu la lon- 
gueur du chemin, leur largeur et profondeur. Mais 
quand il fut entré dedans le tourrillon, il cogneust 
bien que la place avoit .esté merveilleusement bien re- 
visée par cest endroict; renasquant et maudissant le 
mareschal de Strozzy, voire soy-mesme, de s'estre ainsi : 
laissé infatuer et engamer (1) de son oppinion, qui l’a- 
voit diverty de suivre celle de M. de Vieilleville ; qu’il 
voyoit bien, par preuve manifeste, avoir esté la meil- 


(1) Engamer : engouer. 

leure (à quoy s’accordoient tous les seigneurs là pre- 
sents), et que l'on avoit inutilement perdu saeze jour- 
nées. Enfin Carebbe et tout ce qu'il avoit de reste de 
soldats, ensemble les habitans de tous aiges et sexes, 
sortirent de la ville, à la veue detoutel'armée ; ausquels 
M. de Vicilleville donna pour escorte les capitainnes 
Sainct Remy, d'Amezan et Roumolles, afin au’il ne 
leur fust faict aulcun desplaisir ou supercherie contre 
sa parolle et capitulation ; et n’avoient charge de les 
accompaigner, avec leurs bandes, qu’à deux lieues 
près d'Arlon : ce qu'ils firent si respectueusement qu'il 
n'y survint aulcun desordre. Ce deslogement toutesfois 
estoit fort pitoyable, de veoir un nombre infini de vieil- 


lards, de femmes, de filles, d'enfants et de soldats bles- * 


sez et estropiez, se retirer de telle façon, et abandonner 
leurs terres, maisons et propres héritages ; et n’y avoit 


personne qui n’en fust saezy de quelque compassion, 


horsmis M. de Guyse, car il avoit exercé une plus 
grande rigueur à ceulx de Calais, d'où il estoit venu 
n’agueres ; car, ne voulant pas qu’au sortir de la ville 
ils allassent à la comté d'Oye ny en Flandres, il les 
contraignit de demeurer sur le bord de la mer deux 
jours entiers, et en hyver, avec leurs malades et en- 
_ fants, attendre des vaisseaux pour passer en Angleterre. 

Voilà comme le vingt-deuxiesme jour de juing 1558 
la ville de Théonville, appellée en langue wallonne 
Thutenau , fut reduicte en l'obeyssance du Roy; de la 
prise de laquelle le lecteur pourra fort aisément juger, 
s’il n’est bien hors de soy et passionné, par ce discours 
très-veritable, à qui en appartient l'honneur ; encores 
que nos historiens modernes ayent tâché, par tous 
_ moyens, de l’attribuer, comme larrons de la gloire 

d'autruy, à M. de Guyse, qui y eust esté plus de trois 


mois , si la valeur, l’industrie, la diligence et la bonne 
fortune de M. de Vieilleville n’y fussent intervenus. 
Sa Majesté, cependant, qui estoit bien informée de 
tout, luy donna sa voix, mais très-marrie de la lon- 
gueur qui y survint par l’oppiniastreté d’aulcuns, au 
moyen de laquelle il eschappa des occasions de très- 
grande conséquence pour l'augmentation de sa cou- 
ronne et de tout son Estat, comme nous dirons. 

CHAPITRE XV. 


M. de V'ieilleville propose de détruire Thionville de fond 
en comble : M. de Guise sy oppose. — Les habitans 
d’ Arlon abandonnent leur ville après y avoir mis le feu. 


Esranrs de telle façon succedées les affaires de ce 


- siege, M. de Guyse demanda à M. de Vieilleville ce 


+ quiestoit de faire. À quoy il respondit qu'il estoit ne- 


‘4 


cessaire de séjourner là environ quatre jours, pour 
remparer les bresches, combler les tranchées , inven- 
torier toutes sortes de munitions, principalement de 
l'artillerie de tous calibres; puis entrer en conseil 
pour sçavoir s’il fault laisser la place à son essence, ou 
la razerrez-pied', rez-terre, en vindicte de Therouanne, 
ville française portant tiltre d'evesché, que l'Empe- 


reur a faict razer de fond en comble. 


La pluspart de tous ces seigneurs estoient bien d'ad- 
vis de suyvre ceste oppinion, et la faire desmanteler. 
M. Dour s’y opposa fort instamment, et comme 

en colere : qui fut cause que personne ne s’advancea 
d'y contredire. « Puisqu’ainsi est, dist lors M. de 
Vieilleville, c’est doncques à vous, monsieur, d'y 
nommer et establir ung capitainne, et lieutenant pour 


le Roy, qui responde de la place à Sa Majesté, et qu’il. » 


vous en preste le serment en la presence de tous ces 


seigneurs, attendant les lettres de pouvoir que vous : 


luy en ferez depescher. » 

Mais M. de Guyse repartit qu'il aimeroit mieulx 
n’avoir jamais esté que de le nommer; le priant très- 
instamment de depescher ceste nomination, aflin qu'ils 
regardent aux plus pregnantes affaires pour le ser- 
vice du Roy. Alors M. de Vieilleville presenta le sieur 
de Vadancourt, guidon de sa compaignie, auquel 


M. de Guyse remonstra qu'il estoit instalé en une fort 


belle charge; luy recommandant l'honneur de France 


et de son chef qui l’avoit honoré de ce beau grade ; 


lui promettant, quand il seroit auprès du Roy, faire 
souvenir Sa Majesté de ses services. 


M. de Vadancourt print doncques ceste charge, et, 


donna ordre à tout ce qui estoit necessaire pour les 
bresches et tranchées, et mettre par estat toutes mu- 
nitions et artillerie, pour l'envoyer au Roy. M. de 
Vieilleville, cependant, mena M. de Guyse à Metz, 
et quelques seigneurs, ausquels il fit la meilleure chere 
dont il se pust adviser par un jour entier; le jour 
suivant à d'aultres, puis aux princes allemants, et 
après eux aux colonels et reithermestres : de sorte 
que, durant ces quatre jours, tous les grands de l’ar- 
mée, et ceulx qui y avoient commandement, furent 
festoyez, au grand contentement d'un chacun, en la 
ville de Metz; en quoy M. de Vieilleville n’espargna 

aulcunement la despence, qui fut grande et excessive, 
comme un chacun peult penser, toutesfois bien em- 
ployée, principalement aux estrangiers, qui crevoient 
de despit qu'il ne se presentoit quelque occasion de 
combattre. 

Lesdicts quatre jours expirez, l’armée decampa de 
devant Théonviile, et marcha droict devers Arton : 
les habitants duquel lieu, voyants Théonville prise, 
qu'ils estimoient imprenable, perdirent couraige ; car 
ils prevoyoient bien qu'ils seroient chassez de leur 
territoire et maisons comme les aultres ; et sortirent 
par une poterne, de nuict, sans attendre aulcune 
sommation, et mirent le feu dedans leur ville. À quoy 
M: de Guyse fut si déplaisant, estant frustré de l’espe- 
rance du butin, dont il avoit faict estat pour l’armée, 
qu'il commanda de razer et abbatre tout ce que le 
feu n’avoit peu attaindre, jusques aux murailles et. 
fortifications de la ville, où il ne deméura quasi pierre 


sur pierre. En quoy les gens de guerre de toutes na- 


tions, et de cheval et de pied, ne s’espargnerent pas; 
car il n'y eust cave, puys, ny aultre lieu secret, qui 
ne fust fouillé. 


27. ù 24. 

CHAPITRE XVI. 


M. de Guise, apprenant la défaite de l'armée du Roi à 
Gravelines , part pour se rendre auprès de Sa Majesté. 
— Nouveaux habitans établis à Thionville. 


Deux jours après, comme l’on vouloit marcher de- 


vers Luxembourg, nous eusmes nouvelles cértaines de . 


la deffaicte de M. de Thermes, mareschal de France, 


près de Gravelines, en laquelle il perdit de braves | 


trouppes, luy bien blessé et emmené prisonnier; qui 
nous garda, non seulement de passer oultre, mais nous 
fit penser de la retraicte: car, le conseil tenu là-dessus, 
on trouva que ceste armée victorieuse nous pouvoit et 


devoit venir combattre, et par-tout où elle passeroit 


seroit suivie de toute la noblesse et aultres habitans 
des Pays-Bas, qui, enflez de ceste victoire, nous pour- 


roit semblablement deflaire, avec la grosse garnison : 


qui estoit dedans Luxembourg, que le comte de Mes- 
gue y avoit assemblée, attendant le siege en bonne 
deliberation de se bien defendre, s'y estant fortifié à 


merveilles, par le grand loisir que nous luy en don- 


nasmes du long temps qui se perdit en attendant 
M. de Guyse et au siege de Théonville ; et que par 
ce moyen nous serions investis de toutes parts, et en 
danger d’estre deffaicts. 
11 fut doncques advisé, et arresté par le conseil, que 
l'on se devoit retirer et rompre ceste armée. De sorte 
que, dès le jour mesme, M. de Guyse print le chemin 

de Verdun, par derriere le mont Saint-Quentin, avec 
ce qu’il avoit amené de trouppes ; et M. de Vieilleville 
se rendit à Théonville avec les siennes. Et y arrivas- 
mes le mesme jour; où il trouva que M. de Vadan- 
court avoit usé d’une extreme diligence en la charge 
qu'il luy avoit laissée ; car les tranchées estoient toutes 
esplanadées, les bresches fort bien remparées , les 
plate-formes revestues et gabbionnées, et l'artillerie 
desja placée dessus ; semblablement le tourrillon, par 
cy-devant vuide, tout remply de terre, flancqué des 
deux costez; et quinze ou vingt massons pour reffaire 
la muraille que la sappe et le canon avoient renver- 
sée. De quoy il receust ung merveilleux contente- 
ment, disant tout hault qu'il n’avoit pas instalé en 
ceste place ung fainéant, mais que, continuant ses 
coups, il en recevroit beaucoup d'honneur. 

Le lendemain il fut question de licencier l’armée 
estrangiere et de faire monstre generale; car il y 
avoit argent à suflire, ne nous ayant pas, le receveur 
general de Champaigne, oubliez ; et furent faictes et 
depeschées en deux jours , tant des Allemants de che- 
val et de pied, que des forces qui estoient sorties de 
Metz en general, horsmis de sa compaignie de gens- 
darmes. 

Or avoit M. de Vieilleville faict faire, par deux très- 
experts orfeuvres, environ deux cents medailles d'or, 
les unes du poids de trois escus piece, les aultres de 
deux, et la plus grande part d’un escu, ausquelles es- 
toient des deux , costez Les portraicts du Roy et de la 


Royne bien gravez, et pendantes chacune à des rubans 


de soye jaulne et noire, qu’il distribua aux princes, 
colonels reithermistres, capitaines, lieutenants et en- 
Ù | 24. 

seignes, selon leur qualité ; qui furent si aises et con- 


tants de ces medailles portants la ressemblance du F 


Roy, qu'ils avoient servy environ trois mois, et de 
leur solde et payement qui leur fut fourny tout en or, 
qu'ils se mirent tous en bataille, gens de cheval et de 
pied, et si bien ordonnée, qu’il n’y avoit chose si plai- 
sante à veoir. Et jugea-t-on bien que les mareschaulx 
et maistres de camp qui les avoient ainsi dressez 
n’estoient pas novices au mestier de la guerre, mais 
fort experts en la discipline militaire; de quoy nos 
capitainnes français furent fort esbahys. Et prenants 
congé de M. de Vieilleville, qui estoit aussi à cheval, 
avec environ trois cents chevaux, ils marcherent en 
ceste belle ordonnance , sans se rompre nullement, 
leurs charriots et bagaiges à l’escart, tant que la plaine 
leur dura, qui estoit d'environ de demie-lieue, où les 
fanfarres de trompettes, bruicts de tambours, harque- 
buzerie et coups de pistole, ne furent pas espargnez. 
M. de Vieilleville, d'aultre part, pour leur faire 
cognoistre qu'il avoit leur adieu agreable, et ceste façon 
de deslogement, commanda aux canonniers de faire 
jouer toute l'artillerie estant sur les plate-formes ; qui 


+ him, son 


a 


firent telle raige de tirer, et semblablement nos vingt 
enseignes de Metz et harquebuziers à cheval, que l'air . 


en retentissoit, et de telle sorte, qu’il porta ce bruict, 
avec l’aide de la riviere, bientost à Metz ; qui donna 
l'allarme si chaulde à M. de Sennecterre, héquel avoit 
desjà eu la nouvelle de la deffaicte du santeitht de 
Thermes, et que l'armée victorieuse venoit à grandes 
journées combattre nostre armée, qu'il croyoit férme- 
ment, par ce bruict, qu'ils fassent desja aux mains. Et 

depescha en toute diligence le capitainne Serres, lieu- 

tenant du capitainne Bahus, l’un des quatre qui estoit 
demeuré pour la garde de Metz, affin de descouvrir 
que ce pouvoit estre, et luy en venir, à toutes brides, 
faire le rapport. Mais il trouva M. de Vieilleville desja 
esloigné de lieue et demie de Théonville, qui s’en re- 
venoit à Metz avec les trouppes qu'il en avoit tirées, 
en toutes lesquelles, la reveue faicte, il ne se trouva 
perte que de quarante hommes pour le plus. Mais il 
renvoya le capitainne Serres, en la mesme diligence, 
devers M. de Sennécterre, le prier d’assembler tous 
les chanoines de la grande église, et de s'y trouver; 
car il y vouloit aller descendre pour louer Dieu et le 
remercyer de la prise de Théonville avec si peu de 
perte, et de ce qu’il luy avoit pleu le preserver de la 
mousquetade ; car si le coup eust donné deux doigts 
plus bas il estoit mort sans doubte, luy faisant bailler 
son habillement de teste, que portoit ung paige, pour 
le luy monstrer. 

Quand nous fusmes à la Dompchamp, il doubla le 
pas avec la cavallerie, laissant les enseignes de gens 
de pied derriere, car ils n’avoient plus que demie- 

… lieue; et vinsmes descendre devant la grande église, 
… où tout le clergé de la ville s’estoit pareillement as-. 
= semblé, jusques aux mandiants, avec les croix et tous 
- leurs ornements. Et là Dieu fut loué d'une fort reve- 
rable et très-devote façon, avec une resjouissance des 

- habitants de la ville de tous estats et de tous sexes, 
incroyable; louants et remercyants Dieu de ce qu'il 
luy avoit pleu preserver leur bon pere et gouver- 

. neur de ce mortel dangier, et qu’il avoit ainsi subju- 
. gué leurs ennemys mortels; et que desormais ils 
vivroient, par sa valeur, en bonne paix et repos uni- 

versel, pour n’estre plus leurs bestiaux en hasard 
d’estre prisny Courus, comme au temps passé, ny leurs 
bleds, vins, foings et aultres sortes de vivres et four- 
raiges; et que chacun, à l'avenir, pourroit aller visiter 
ses possessions aux champs, en toute liberté et sans 
dangier d’estre pris, comme ils avoient accoustumé., 
Et sur ces louanges et cordiales prieres 1l y avoit 


… 


DE mi, 


ae on 


ant de « 


grande presse pour achepter des maisons à Théontille : 


et s'y habituer; lesquelles M. de Vieilleville ; voyant 


leur bon zele et le cueur ainsi purement français, » | 


leur vendit à fort bon compte : de sorte qu’en moins 


de quinze jours la ville fut repeuplée d'habitants; et 


tous messins ; car quelques Lorrains se presenterent 
pour en avoir, mais ils furent refusez. Il y eust aussi 
quelques artisans, naturels français; qui y furent re- 
ceus et en eurent meilleur marché que les aultres, 
et y vindrent habiter : qui fist fleurir ceste ville-là plus 
que jamais elle n’avoit faict: 


via 7 ? n L » : Inn 


CHAPITRE XVII. 


Libéralité de M, de V'ieilleville: 


L'ancenr de toutes ces venditions pouvoit revenir, 
oultre celles qu’il avoit données, à la somme de vingt 
‘ mille escus, de laquelle il ne se voulut jamais apro- 
prier, tant estoit zelateur du prouflict de son maïstre, 
-encores que, de tout droict ancien et usance de guerre, 
elle luy appartint, comme aux canonniers les cloches 
d'une ville qu’ils ont battue, en quelque sorte qu'elle 

se soit rendue, ou par force ou composition. Mais, 
après avoir donné à chacun des vingt capitainnes qui 
estoient au siege cent escus, à leurs lieutenants cin- 
quante, aux enseignes quarante, à chacun des ser- 
gents dix, et aux caporaulx six ; le tout oultre leurs 
gaiges, il remit le reste entre les mains du tresorier des 


réparations, pour en rendre compte avec les aultres 


deniers de sa charge. Mais il n’oublia, auparavant s’en 
deffaire, d'en distribuer aux chefs des quatre compai- 
gnies qui estorent demeurées pour la garde de Metz, 
comme il avoit faict à ceux qui estoient venus au siege, | 
à l'exemple de David, qui ordonna que ceux qui gar- 
doient le bagaïge participeroient aussi-bien au butin 
que les autres qui, estants allez à la faction, l’avoient 
gaigné sur l’ennemy. Et furent ces liberalitez si bien 
départies, que, depuis le plus grand jusques au plus 
petit, il n’y eust personne qui ne demeurast très-con- 
tant ; louants en une infinité de sortes la grande et in- 
comparable équité de leur chef, qui, oultre ce, or- 
donna mille escus aux povres, et fist payer ceux qui 
avoient des maisons par les champs sur le passaige 
des Allemants, qui avoient mangé leurs bestiaulx et 
consommé leurs fourraiges : obligeant, par telles cha- 
ritez , tout le monde à louer Dieu et le prier pour sa 
bonne prosperité et santé. 

Il avoit laissé à M. de Vadancourt trois compai- 
gnies de vieilles bandes françaises pour la garde de la 
ville, et les cinquante harquebusiers à cheval de sa 
compaignie, desquels estoit capitainne Chesnaye de 
Craonnois, surnommé Lailler, fort vaillant homme : 
car en ce temps-là à chasque compaignie de gen- 
darmes il y avoit cinquante harquebuziers à cheval, 

qui servoient à faire les descouvertes etescarmoucher 
çà et là; et les appelloit-on argoulets. 

Or estant M. de Vieilleville, par ceste nouvelle et 
bienheureuse conqueste, demeuré en repos, et tout le 
pays messin semblablement, il ne se donnoit plus de 
peine que d'envoyer gens en campaigne, pour descou- 
vrir les entreprises de l'armée ennemye qui avoit def- 
fait le mareschal de Thermes; en quoy il n’espargnoit 


nullement l'argent, pour y estre fidelement servy. Et 


trouva que le roy d'Hespaigne n'entreprenoit rien de 
son coslé ; de quoy il fut fort desplaisant, pour la réso- 
lution qu'il avoit faicte de se jecter dedans Théonville 
et y mourir, s'il la fust venu attaquer en personne ; 
n'eslimant rien sa vie au prix de l'honneur qu'il eust 
acquis à tenir contre un roy d'Hespaigne et d’Angle- 
terre, fils du plus grand et plus belliqueux empereur 
que le soleil aict rayonné depuis Charlemaigne, bien 
qu'il y en aict eu trente-huict entre eulx deux. 

Mais il fut adverty qu'il assembloit de terribles 
forces pour aller droict à Amiens ,» où esloit le Roy, 
qui ne dormoit pas de son costé, et faisoit son amas 


sur la riviere de Somme, et l'aultre sur celle d'Au- 
thye. 


depescha ung courrier à Metz devers M. de. Vieille- 
ville, afin qu'il luy envoyast le plus de forces qu'il 
Pourroit ; lequel, sans rien recognoistre, ny aulcune 


apprehension de demeurer foible , car la citadelle es-. 
toit quasi en deffence, et ceste belle courtine de Théon- 


ville, luy envoya les douze compaignies de legionnai- 
rés, Sa Compaignie et son lieutenant-M. de Sennec- 
terre, M. d'Espinay avec la sienne , et ne retint, pour 


Le Roy, pour cest effet et se monstrer le plus fort, 

toute cavallerie, que Lancques. De sorte que ces deux 
armées, estimées chascune de plus de soixante mille 
hommes , se trancherent etramparerent , se flancquants 
d'artillerie, comme si elles eussent voulu faire ung 
long séjour. et se matter l’une l’autre par temporizer ; 
car elles y furent environ trois mois sans rien faire 
ny entreprendre , pas seulement s'escarmoucher, que 
bien peu. 


VRAAAUV VAUT 

CHAPITRE XVIII. 


Propositions de paix entre la France et l'Espagne. 


Ir ne tenoit qu’à trouver quelque mediateur qui 
mist ce mot de paix en avant; car les deux princes 
eussent plustost crevé que de le sonner, craignants que 
l’on eust imputé à grand couardise à celluy des deux 
qui en eust faict la premiere ouverture. Mais M. de 
Vieilleville, saichant cette encloueure, envoya un 
moyne fort éloquent et hardy devers le roy d'Hes- 
paigne, luy remonstrer que, puisque la royne d’An- 
gleterre , Sa femme, estoit à l'extremité, ilse presentoit 
ung très -beau party pour luy de la fille aisnée du roy 
de France, madame Elizabeth, très-belle princesse ; 
et qu'il croyoit que Dieu le vouloit pugnir de luy 
oster sa femme, veu l’outraigeux et insaliable desir 


qu'il a de repandre le sang chrestien, qui seroit mieulx 


» employé contre le Turc, ennemy mortel de.Jesus- 


Christ , et faire la paix. 

Le roy d’Hespaigne, ayant bien entendu ce moyne, 
en le regardant considere ces parolles ; et luy demanda 
d’où il estoit, de la part de qui il luy est venu faire 
ces remonstrances, et s’il a parlé au roy de France ; 
qui respond qu’il est de Coloïgne, encores qu’il fust 
de Metz ; que par revelation et inspiration de Dieu il 
luy a tenu ces propos : car c’est irriter horriblement 
la majesté divine que les Chrestiens s’entre-ruinent 
d'une si cruelle façon, et qu’il seroit très-agreable à 
Dieu que ces deux grosses et puissantes armées s’as- 

_semblassent pour exterminer les ennemis de la foy et 
de nostre religion : quant au roy de France, il ne l’a 
point veu ny parlé à luy, car il n’a pas le cueur ny 
l'affection tournée à la nation française; mais il s’est 
addressé à Sa Majesté pour luy communiquer la vo- 


lonté de Dieu, et le faire participer en ses graces , 


comme bon Espaignol qu'il est; qu’il desire qu'il aict, 
comme roy Catholique, le premier honneur de ceste 
paix. Ainsi avoit-il esté embouché par M. de Vieille- 
ville. 

Ainsi ce Roy, oinct et gressé de ceste emmielleure, 
surcueilly cependant de la crainte de Dieu, luy com- 
manda, en le caressant avec grandes promesses de ri- 
ches benefices, d'aller dire au roy de France ce qu'il 
luy avoit proposé; et que si, suyvant cela, il veult 
depputer quelques honnestes personnaiges pour en- 
tendre à la paix, qu'il est tout prest de produire les 
siens ; mais qu'il se gardast bien de luy descouvrir, en 
façon qui soit, qu'il aict parlé à luy. 

Le moyne s'en va, et traverse de l’une armée en 
l’aultre sans: passeport, comméun homme de sa robbe. 

Et arrivé aux tentes du Roy, il demande à parler en 

secret à Sa Majesté ; ce qui luy fust accordé. Et estant 
en sa presence, il commença de ceste façon son dis- 
cours : 

« Sire, ayant M. de Vieilleville, qui baise très-hum- 
blement les mains de Vostre Majesté, entendu que 
vostre armée et celle du roy d’Hespaigne sont fort 
prochaines, il crainct que vous combattiez ; ce que 
vous ne pouvez faire sans ung très-dangereux hazard 


dela bataille, d’aultant que l’ennemy est sur vosterres 


et en vostre royaume, qui est un trop grand advan- 
taige pour luy; et que, si vous perdiez la bataille, il 
advient toujours que la plus prochaine ville se perd 
quant et quant, par l’espouvantement qui surprand 
l'armée du vaincu et tous les habitants de la contrée : 
et de ce vous est tesmoing la journée de Saint-Laurent, 
qui vous fist perdre, avec la bataille, la ville de Saint- 
Quentin ; et pourroit la ville d'Amiens courir une 
pareille fortune, s’il vous survenoit quelque desastre, 
qui seroit ung trop grand coup d’Estat , parce que en- 
tre elle et Paris il n’y a une seule place forte : qui 
est cause qu’il prend la hardiesse de vous conseiller 
de ne venir poinct aux mains; car par là vous le mi- 
nerez, estant esloigné de sa retraicte et de ses limites; 
aussi que les vivres ne viennent pas si à main en son 
armée comme en la vostre, à cause des empeschements 
que’ leur donnent les garnisons de Calais, de Guignes 
et de toute la'comté d'Oye, qui les contraignent de 
prendre une trop grande torse et beaucoup d'escorte 


. pour leur seureté, où il fault quelquefois combattre. 


« Au reste, Sire, pour ce qu'il a semblablement 


 <ntendu que, s'il se presentoit quelque entremetteur 

… qui mist les propos de paix en‘avant, elle seroit fort 

aisée à conclurre, il m'a depesché devers Vos deux 
» 


Maijestez pour en faire la premiere ouverture ; ce que 


j'ay desja executé en l’endroict du roy d'Hespaigne, 
ayant si bien esbauché la matiere, qu'il est prest d’en- 


voyer ses deputez pour y entendre, quand les vostres 
seront prests. » 


« Comment! dist le Roy , avez-vous desja parlé au 
roy d'Hespaigne ?— Ouy, Sire, respondit-il : mais il 
m'a deffendu de le dire : en quoy il n’a pas trouvé son 
homme qui vueille desguyser la verité, ayant la foy 
jurée à Vostre Majesté et à M. de Vieilleville, et à la 
nation française ; mais je l'ay daissé en telle tremeur 
de lire de Dieu, que je sens bien en mon ame qu'il 
parlera le premier. » | 

s CHAPITRE XIX. 
Négociations pour la paix entre la France et l'Espagne. 


Le Roy, voyant bien que ce moyne luy estoit tout 


gaigné , par l'affection qu'il portoit à M. de Vieilleville, 


et par les propos qu'il avoit recitez avoir tenus au roy 
d'Hespaigne, luy commanda de retourner devers luy, 
et de parachever, suivant ce beau commencement se 
reste : entre aultres poincts, qu’il luy envoyast deman- 
der sa fille s’il arrive fortune de sa femme, car il n’est 
pas raisonnable ny licite qu'il l'offre luy-mesme ; et luy 
en mect la bride sur le col, suivant la sufisance qu'il 
a descouverte en luy et l'affection qu'il porte à la cou- 
ronne de France ; et qu'il ne perdra pas son voyaige. 

Ce moyne s'en retourne devers le roy d'Hespaigne, 
et joua si bien du plat de la langue, que le matin 
domp Rigonne (1) se presente avec dix ou douze che- 
vaulx devant l’armée du Roy, et faict sonner le trom- 
pette, qui demande à parler avec M. Le Grand. Le- 
quel arrivé luy demanda ce qu’il luy vouloit dire : 
auquel Rigonne respondit s’il n’estoit pas plus hon- 
peste, plus convenable et plus digne du nom chrestien, 
de faire une bonne alliance entre ces deux grands 
princes, les premiers de toute la chrestienté, voire de 
l'Europe, que de les laisser ainsi s'entre-ruiner; et que 
le roy de France avoit une très-excellente princesse 
de fille, et que le Roy son maistre, estant hors d’espe- 
rance de jamais veoir sa femme, il ne pouvoit mieulx 
faire que de la luy donner, affin de nourrir'à jamais 
une paix éternelle et amitié inviolable entr'eulx, et 
s'assembler avec leurs forcés pour courre sus et rompre 
la teste au grand ennemy dela chrestienté. M. Le Grand 
luy respond que c’estôient de fort bonnes et très-sainc- 
tes parolles, et s'il ne luÿ plaisoit pas les venir dire au 
Roy son maistré; qui réspondit que non, et qu'il lés 
luy avoit dictes par formé d’advis, et comme de luy- 
mesmé, poulsé d’une commiseration chrestienne, et 
n’en avoit éu charge de personne. 

M. le marquis de Boisy, grand éscuyer de Fr ance, 
s'en retourne tout incontinant devers le Roy, ét luy 
recita de mot à mot tous les propos que luy avoittenus 
domp Rigonne; qui firent entrer Sa Majesté en cer- 
taine oppinion que le roÿ d'Héspaigne demandoit sa 


- fille, et, puisqu'il avoit parlé le premier, qu’il éstoit 
très-raisonnablé qu’il parachevast le reste. Et estants 
\ 


* (1) Aigonne : Ruy Gomez. 

1à assemblez cinq ou six princes etseigneurs pour cher- 
cher le moyen d'entrer en cappitulation, le moyne 
arrive, qui les asseura que le roy d'Hespaigne avoit 
envoyé exprès domp Rigonne devers M. Le Grand, 
pour advancer tout de loing les propos de mariaige et 
de la paix ; et conseilloit Sa Majesté de faire publier 
promptement une suspension d'armes en son camp; 
car par-là on vient à la trefve, durant laquelle se fa- 
brique la paix : ce qui fut incontinant, et sans aulcune 
remise, depesché. 

Alors le Roy va parler ainsi à toute l'assemblée : 
« Encores fault-il, mes bons amis, que je vous die de 
quelle part m'est venu ce religieux, affin que vous 
m'aydiez à bien vouloir et parfaictement aimer celluy 
qui me l’a envoyé, qui est M. de Vieiïlleville; lequel, 


_encores qu’il soit bien esloigné de moy, a esté si soi- 


gneux de mon honneur et de mon Estat, que, saichant 


que le roy d'Hespaigne et moy eussions plustost crevé 


que de demander la paix, il m’a depesché ce sainct 
homme, qui en a mis sus les premiers propos, dont 
vous-en voyez les effects : mais ce n’est pas tout, car 
je veulx qu'il vous recite par le menu de quel artifice 
M. de Vieilleville luy avoit faict la bouche, et l’ad- 
dresse qu’il luy a donnée en ceste negociation , en la- 
quelle il s’est fort dignement acquité, et en homme de 
très-bon_ esprit. Cependant vous m'estes  tesmoings 
comme domp Rigonne a demandé à M. Le Grand ma 
fille aisnée pour son maistre. » 

Quand le moyne eust achevé de discourir toutes les 
instructions de M. de Vieilleville, ses allées et venues 
devers les deux Roys, et en somme tout ce qui s'estoit 
passé en sa legation , toute ceste grande compaignie 

de princes et seigneurs hault louerent merveilleuse- 
ment le sens, la providence et le grand soing de M. de 
Vieilleville, d'avoir detourné le cueur de Sa Majesté 
de donner bataille, par l'exemple de celle de Sainct 
Quentin ; et entre aultres, M. le prince de Condé ne 
se peust garder de dire que M. de Vieilleville les fai- 
soit bien rougir; qu'estants sur les lieux ils n’avoient 
peu preveoir les dangiers d’une bataille aussi bien que 
luy, qui en estoit esloigné de plus de cinquante lieues. 
À quoy M. de Nevers replicqua que l’on ne le devoit 
trouver estrange, car il arrive ordinairement que ceulx 
qui regardent jouer remarquent plustost les faultes 
qui se font au jeu, que les joueurs eulx-mesmes. Et 
sur ceste comparaison, qui fut trouvé fort pertinente 
et à propos, tout chacun en dist sa ratelée ; le tout à 
la louange de M. de Vieilleville, et de son ardente 
affection à la grandeur et accroissement de l’Estat de 
son maistre, et conservation de son honneur. 

Mais M. le comte de Sancerre, qui avoit veu de-là 
les Monts, et par toute l'Italie, à Saint-Dizier et Lan- 
drecy, ce qu’il avoit faict, et ce qu’il sçavoit faire, va 


dire tout hault que c’estoit l’un des plus braves ca- 
q P 
- pitainnes et determinez guerriers quisoient en France : 


et, addressant sa parolle aul Roy, luy dist que si le 
feu 'roy son seigneur et pere, qui cognoissoit sa va- 
leur et merites, eust encores vescu trois ans, il n’eust 
pas esté à le pourveoir d’ung estat de mareschal de 
France ; et qu’il se souvient, comme ayant esté pre- 
sent à sa mort, qu’il dist à Vostre Majesté ces propres 


- parolles : 


« Mon fils, je vous prie, et neantmoins commande, 
comme. par testament et derniere volonté, que si M. de 


#. 


384 [1558] MÉMOIRES DE VIEILLEVILLE. 


Vieilleville n'a le premier estat de mareschal de France 


vacquant après ma mort, qu'il aict, sans y faillir, le 
second : et si vous m'avez aimé, observez ceste ordon- 
nance; et mourut trois heures après. » 

Sur quoy Sa Majesté, qui se souvenoit bien de ce 
commandement, luy respondit que ce qui estoit dif- 
feré n’estoit pas perdu, et que cest advantaige ne luy 


pouvoit faillir si Dieu preste encores un an de vie à | 


tous deux ; et plustost qu'il y manque, il en érigera 
. Ung qui sera supernuineraire. 


CHAPITRE XX. 


Conférences pour la conclusion de la paix. — Mort de 


Marie , reine d'Angleterre. — Le Roi mande M. de F ieil- L 


leville. 


Sur ces discours et louanges, l'on vint dire au Roy 
que le roy d'Hespaigne avoit faict semblablement pu- 
blier en son armée la suspension d'armes, et qu'il de- 
mandoit treve pour trois mois. Alors toute l'assistance 
se resjouit d'une grandissime allaigresse, disant que 
par l’industrie ét bon entendement de M. de Vieille- 
ville la paix estoit faicte, et qu’il en falloit louer Dieu; 
ét envôÿa-t-on sur le champ M. Le Grand et M. le 
comte de Sancerre devers ceulx qui estoïent venus de 
la part du roy d'Hespaigne, pour la leur accorder. Et 
furent dès le mesme jour publiées dedans les deux ar- 
mées, qui commencerent à communiquer les uns avec 
les autres et s'entre-carresser. 

Le lendemain, l'affaire fust si chaudement poursui- 
vie, que l'on n'eust sceu dire lequel des deux Rois 
avoit envoyé le premier ou dernier ses depputez pour 
entrer en la conférence dé la paix; lesquels furent lo- 
gez en l'abbaye de Cercamp, qui faict la separation 
des pays de Picardie et d’Arthois, pour y adviser, Ce- 
pendant les armées se departirent, et furent licentiées, 
au grand contentement de toutes les deux, qui n’es- 
pargnerent pas les louanges et benedictions à M. de 
Vieilleville , qui leur avoit, par son industrie et pre- 
voyance incomparable, moyenné ce bien; car, par le 
trop long sejour qu'elles avoient faict en ce pays-là, 
toutes sortes de vivres y estoient si rares, qu’en 
nostre armée elles venoient de Paris, et en la leur 
de Bruxelles et d'Anvérs. 
Estants les depputez entrez en cescollocque envi- 


-ron la my-octobre , ils furent advertis que Marie, 
_royne d'Angleterre, femme du roy d'Hespaigne, es- 


toit decedée, le quinziesme (1) de novembre audict an 
1558, de sa maladie incurable, qui estoit hydropesie 


…— formée. Qui fut cause qu'ils se retirerent ; et fut re- 


à. L bte 

mise la partie au commencement du mois de janvier 
ensuivant , au Casteau-Cambresis, avec une fervente 
deliberation de la conclurre d’une part et d’aultre, 
puisque l’occasion du mariaige se presentoit. 
Cependant le Roy, qui avoit ung extreme desir de 
veoir M. de Vicilleville pour discourir d’une infinité 
de choses, tant de ce qui s’estoit passé au siege de 
Théonville, dont il avoit ouy murmurer en plusieurs 


sortes, et par les plus grands qui estoient lors en l'ar- 


mée, et que luy-mesmé trouvoit admirable, que pour 
(x) Quinziesme : lisez le dix-septième, 
AE 2 


e 

sçavoir d'où luy ‘estoit tombé ce sainet advis de luy 
fabriquer ce moyen , il licencia les premieres trouppes’ 
de son armée, celles qui estoient sorties de Metz, et 
commanda à M. de Sennecterre de les remener aux 
plus grandes journées que faire se pourroit, et sans 
aulcune foule et oppression du peuple, vivant raison- 
nablement, et payant de gré-à-gré, suivant ses ordon- 
nances ; luy baillant lettres à M. de Vieilleville pour, 
le venir trouvér en diligence ; et retint M. d'Espinay 
et M. de Thevalle auprès de Sa Majesté. 

Nous vinsmes doncques trouver Sa Majesté à Vil- 
liers-Costerets, où elle s’estoit desja retirée, et le roy 
d'Hespaigne à Bruxelles sans s’entrevoir : car jamais 
les roys ne se voyent, au moins que bien rarement, 
de peur que l’entrevue ne leur face tomber en mespris 
les uns des aultes. . 

Arrivez audict lieu de Villiers-Costerets, le Roy: 
commanda de loger la personne de M. de Vieilleville 
dedans le chasteau, et donner pour son train ung lo- 
gis auprès dudict chasteau, et ung aultre pour son es- 
cuyer au villaige ; qui fut un commencement de grande 
faveur, car nous n'avions jamais eu que deux logis; ce 


qui nous fut tousjours continué depuis. . 


Je ne me veulx arrester aux faveurs, caresses et 
honneurs qu’il receust du Roy, de la Royne , et ge- 
neralement de toute la Cour, qui furent fort grandes ; 
mais celles de la Royne estoient au nombre des pre- 
mieres, à cause des medailles d’or qu'il avoit données 
aux princes et chefs des trouppes d'Allemaigne, qui 
estoient venues à Théonville; et qu'il l’avoit tant favo- 
risée que de mettre son portraict de l’aultre costé de 


celuy du Roy son seigneur et mary, dont elle luy en 

sceust un merveilleux gré. Mais le comble de son 
contentement fut que, luy en ayant faict M. de Vieil- 
ville present des trois poids et especes, elle se y veid 
si au naturel representée, que le plus habile painctre 
de France ne l’eust sceau mieulx portraire avec le 
pinceau, par la confession même de Janet, le plus 
excellent ouvrier de ce temps-là. 

Ce qui accrust infiniment son aise, voyant sa re- 
membrance connue et publiée en une region de si 
grande estendue , avec laquelle pas une de toute la 
chrestienté ne peult entrer en comparaison ; car en 
icelle sont trois ou quatre royaumes, dix ou douze 
ducs, tous de franc-aleu, c'est-à-dire souverains, et 
ne tenants leurs terres, qui sont de fort grande esten- 
due, que de Dieu et de l’espée, et un grand nombre 
de marquis et de comtes de pareille condition et 
nature. 

: CHAPITRE XXI. 


Entretien de M. de Vieilleville avec le Roi. — Sa Majesté 
lui donne un brevet de maréchal de France. 


[1559] Esranr doncques M. de Vieilleville auprès 
du Roy, Sa Majesté le tira à part pour conferer avecques 
luy des choses susdictes ; où il n’oublia de luy ramen- 
tevoir le très-grand service qu’il luy avoit faict en la 
prinse de Théonville, mauldissant cent et cent fois 
l'ambition qui avoit rompu le col à ses aultres braves 
entreprises; sans laquelle il avoit bien sceu que toute 


_ la duché de Luxembourg seroït de ceste heure incor- 

porée à la couronne de France; et si le duc de Guyse 


eust pour suivy sa victoire, et ne laisser son armée à 
M. de Thermes, il y avoit grande esperance de reduire 
la Flandres en son obeissance, car tous les Pays-Bas 
estoient merveilleusement ésbranlez de l'armée qu'il 
avoit si promptement dressée devant Théonville , et 
puis l'aultre de Guyse sur les bras, que la conqueste 
en estoit fort aisée. « Et pour conclurre, dist le Roy 
comme en colere, il n'a pas pris Théonville, et m'a 
faict perdre Luxembourg qui ne vous pouvoit faillir, 

sans le temps qui se perdit pour l'attendre, css 
l'esperance que je me promettois de la Flandres : que 
mauldit soit encore ung coup l'ambition ! » 

M. de Vieilleville, voyant que Sa Majesté sçavoit la 
vérité de toutes choses, ne luy sceut rien aultre res: 
pondre, sinon qu’il voyoit bien qu'elle avoit esté bien 
informée du faict, et que sans doubte M. de Guyse 
estoit la seule cause de ce malheur; car il n’avoit aul- 
cun besoing de sa presence, ny de ses forces, pour 
venir au-dessus de son entreprise ; et monstra à Sa 
Majesté la lettre qu’il luy avoit escrite, par le capi- 
tainne de La Salle, pour le sur-attendre. De quoy elle 
fut par trop esbahie. 

Et, continuant ses propos, elle luy demandä s’il es- 
toit vray que le maréchal Strozzy avoit faict une si 
miserable fin. À quoy M. de Vieilleville respondit qu’il 
n’estoit aultrement besoing d'en rien publier davan- 
taige , estant cela en la misericorde de Dieu, que nos 
esprits ne peuvent comprendre ; aussi que, ayant cest 
honneur d’estre proche parent de la Royne, il n'estoit 
pas licite d'y apporter du scandale. Ce que Sa Majesté 
eust fort agreable, et le trouva fort bon. 


dk 

En après, il lui demanda pourquoy il avoit proposé 
qu'il falloit desmollir de fonds en comble Théonville 
et la raser du tout. Il respond : « Pour deux raisons, 
Sire, que Vostre Majesté trouvera fort legitimes. La 
premiere, que l'Empereur avoit faict razer rez-pied 
rez-terre la ville de Therouanne, l’une des plus an- 
ciennes villes de toute l'Europe, portant tiltre d'éves- 
ché, bastie, il y a plus de trois mille trente-cinq ans, 
par ung prince de Troyes (1), nommé Morineus, qui 
se vint refugier en la Gaule après la destruction de 
Troyes; et de n'avoir poinct la revanche de cela, il 
luy sembloit que la nation française seroit blasmée de 
ne se ressentir aultrement d’un si grand oultraige re- 
ceu. L’aultre , que si la paix se faict, il fauldra néces- 
sairement rendre toutes les villes et places fortes que 
vous avez prises l’un sur l’aultre, et les restablir en 
leur premier estat. » Sa Majesté replicqua qu’elle estoit 
bien marrie que son oppinion, qui estoit très-bonne et 
fort considérable, n’avoit esté suivie; car, par nécessité 
la paix se faisant, il faut que cela advienne. Mais il 
prevoyoit bien que M. de Guyse vouloit que la place 
demeurast en son entier pour une marque de sa mé- 
moire, et adjouster ceste conqueste à celle de Calais. 
En quoy toutesfois il se trompoit, car la France et toute 
l'Allemaigne sçavent trop à qui en appartiennent l'hon- 
nur et la gloire. « Et quant à moy, monsieur de Vieil- 
leville, dist-il lors, comme bien informé de tout ce 
qui s'y est passé, ainsi que je vous ay prédict, je les 
vous adjuge et vous en donne ma voix. Mais ce n'est 
pas tout; car vous y avez faict de si grandes preuves 
de vostre valeur et industrie, d’une très-admirable di- 


{1) Par un prince de Troyes : tradition fabuleuse. 

ligence, avec le grand hazard de vostre vie, que vous . 


cuydastes perdre à la prise du tourrillon , que je serois 
le plus ingrat prince du monde si je ne vous faisois 
une récompanse condigne à vostre merite, et aux très- 
grands et signalez services que vous avez faicts de-cà 
et de-là les monts et sur la mer, au bien et advance- 
ment de la couronne de France, depuis le temps que 
le feu Roy, mon seigneur et pere, me commanda de 


vous mettre au rang des premiers gentilshommes 


de ma chambre. » Et ce disant, il avoit ung brevet 
signé de sa main, et contre-signé des quatre secrétaires 


des commandements, qu'il luy mist en main, duquel 
la teneur s’ensuict : 


« Aujourd'huy .quinziesme de fevrier 1558 (1), 
« le Roy estant à Villiers-Costerets > memoratif des 
« braves, magnanines et vertueux gestes que a faicts 
« depuis vingt-cinq ans, pe ur le service-et advance- 
« ment de la couronne de Fi ce, le sieur de Vieil- 
« ville, chevalier de son ordre, conseiller en son con- 
« seil privé, capitainne de cinquante hommes d'armes 
« de ses ordonnances, et son lieutenant-general en la 
« ville de Metz, pays messin et terres adjacentes, à 
« icelluy Sa Majesté a donné et donne, pour commen- 
cer à recognoistre ses merites et services, le premier 
estat de mareschal de France vacant; et au cas que 
« dedans l’année, à compter de la datte de ce présent 

octroy et brevet de don, il n’en vacquast aulcun, 


«et prince souverain, d’ériger ung estat de mareschal 


2 


(1) Fevrier 1558. Cette date est conforme à la maniére de compter 
avant le règne de Charles IX ; il faut lire 1559. 


Sa Majesté luy a promis et promect, en foy de roy 


de France qui sera Supernumeraire, pour l’en pour- 

«voir et en jouir aux honneurs, qualitez, preroga- 
«tives, authorités, tiltres, gaiges, pensions et pou- 
« voirs, de telles prééminences et grandeurs que ont 
« accoustumé faire Les quatremareschaulx de France qui 
« de toute ancienneté ont esté establis et instituez en 
« ce royaume, et soubs ceste couronne : en tesmoing 
« de quoy Sa Majesté a signé ce present brevet de sa 
«main, et a commandé à nous, secrétaires de ses 
« commandements, de le contre-signer, pour valider 
«et servir à la confirmation de sa volonté. Donné à 
« Villiers - Costerets, les jour et an que dessus. Aïnsi 
« signé Henri; et au-dessoubs, de l'Aubespine, Bo- 
« chetel, Bourdin, Dutier. » 


Mais en l’honorant dudict brevet, Sa Majesté ad- 
jousta ‘ces paroles : « Il me desplaist grandement, 
quandle mareschal Strozzy fut tué , Que vous ne m'en 
advertistes incontinant ; car je jure au Dieu vivant que 
je vous eusse preferé à celluy qui a eu son estat ; et me 
deviez bien faire souvenir de la promesse que je feis 
au feu Roy mon seigneur en vostre presence, que si 
je ne vous .donnois le premier estat de mareschal vac- 
cant après sa mort, que je vous one au moins, 
pour l'amour de luy , au second ; et m’en fist un exprès 
commandement, sur l’obeissance que les enfans doi- 
vent à leurs peres , et m'y obligeacomme par testament 
et derniere volonté: ce que le comte de Sancerre, qui 
aussi estoit présent à sa mort, me sceust bien l’aultre 
jour, non pas seulement ramentevoir, mais en grande 
colere reprocher, alleguant vos valeurs et mérites, ‘et 
en fort bonne /compaignie, d'avoir laissé passer tant 
- d'occasions sans executer ce commandement. » 

À quoy M. de Vieilleville respondit « que pour 

mourir il ne l'eust voulu accepter, l'asseurant que 

quiconque l'avoit induict à pourvoir M. de Thermes 


de l’estat du marechal Strozzy, estoit la principale { 


cause de sa deffaicte. Car il fault necessairement que 
nos Roys ayent une maxime, de jamais ne donner ung 
estat de mareschal de France vaquant lorsqu'ils au- 
roient leurs armées en campaigne et l’ennemy en teste; 
car il n’y a seigneur ou grand capitainne en l’armée, 
qui ne se paisse de l'espérance de ce brave tiltre d’hon- 
neur pour récompance de ses services, et qui ne s’en 
sente aultant digne, capable et d'illustre maison, que 
celluy qui en a esté pourveu; qui est cause que, se 
voyants frustrez de l’esperance de leurs merites, ils se 


retirent, par un extreme crevecueur de jalouzie, en 


leurs maisons, faisant une merveilleuse bresche par 
leur retraicte en une armée. Ce qu'a malheureuse- 
ment esprouvé ce povre mareschal de ‘Thermes ;*car 
il ne fust pas sitost proclamé, que les sieurs de Ville- 
bon, de Senerpont, de Morvilliers » de Bonnivet, de 
Crevecueur, vidame d'Amiens et de Pecquigny ne 
l'abandonnerent : en se retirant de l'armée, ils y firent 


bresche de dix-huict cents ou de deux mille chevaulx. 


Ce que voyants ceulx des Pays-Bas, le chargerent de 
telle furie, qu'il en est advenu ce que vous voyez. Et 
Vostre Majesté mesme sceit bien à quoy s'en tenir, car 
ayant envoyé au sieur Pierre Strozzy l’estat de mares- 
chal de France en vostre armée de la Toscanne, où ily 


avoit vingt ou trente grands seigneurs naturels français, 


vous en perdites la Toscanne et tout ce que vous pouviez 
esperer au-delà des monts Apennins, car tous l’aban- 
donnerent; et, se retirant, toute la noblesse française 

les suivist; et devint le nom français, depuis ce grand 
coup d'estat, très-odieux et en très-grand mespris par 
toute l'Italie, jusques à vouloir preferer à Rome l’am- 
bassadeur d'Hespaigne à celuy de France, ce qui n’a- 
voit jamais esté auparavant ce grand desastre mis en 
dispute ; car, de toute anciennetéet temps immemorial, 
l'ambassadeur de France a tousjours précédé tous les 
ambassadeurs de la chrestienté auprès du Pappe. » 

CHAPITRE XXII. 


M. de Vieilleville assiste aux conférences de la paix, qui 
se liennent à Cateau-Cambresis. 


Quaxp le Roy eust bien soigneusement esconté les 
discours de M. de Vieilleville, il luy dist qu’il voyoit 
bien que son ambition n’apporteroit jamais aulcun 
prejudice à sa couronne, encores aussi peu ses Concus- 
sions et larcins, et qu'il estoit impossible à tout servi- 
teur du Roy , de quelque qualité qu'il eust peu estre, 
de mieux ny plus dignement conseiller son seigneur 
et Son maïstre ; et, pour ceste cause, il luy commanda 
de ne le plus abandonner, et se tenir prest pour aller 
à Casteau-Cambrezy mener sa seconde fille, madame 


_ Claude, que le duc de Lorraine avoit espousée le 


AAA 


- cinquiesme dudict mois de fevrier, devers sa belle- 


mere, l’altesse de Lorraine, qui y estoit venue comme 
mediatrice de la paix ; car tous les deputez y estoient 


_desja arrivez, que je laisse à nommer pour éviter pro- 


Le 


hxité. 

Mais il luy commanda qu'après avoir faict son dé 
sent de la brue à la belle -mere, qu'il les laissast en- 


semble pour entrer aux conférences de la paix, se | 


confiant de sa très-grande expérience aux affaires ; et 


pour cest effect, Sa Majesté en escrivit à M. le connes- | 
table et à M. le mareschal de Saint-André; chefs et ! 
sur-intendants du party de France en tout ce negoce, | 


qui l’eurent très-agréable, et le firent loger en leur 
voisinance , pour tousjours s’entre-communiquer tout 
ce qui se presentoit de disputable, et y apporter, par 


la promptitude de son esprit, le remede requiset ne- » ! 


cessaire. En quoyils se trouverent grandement soulai- . 
gez, car son oppinion estoit estimée des meilleures et . 


plus solides. Et y furent tous les susdicts deputez, 
d'une part et d’aultre, depuis la my fevrier jusques au 
troisiesme d'avril ensuivant 1559, auquel jour la paix 


ET 


fut conclue et arrestée. Et fut deputé pour l'annoncer | 


au Roy M. de Vieillevillé, affin de bien faire entendre 
à Sa Majesté toutes les difiicultez et accrochements qui 
s'y estoient presentez; comme celluy qui les entendoit 
très-bien pouren avoir esté de moictié , et s'y estre aul- 
tant travaillé à debattre l'honneur de la couronne de 
France et de son Roy que pas ung. Et de l’aultre party, 


le prince d'Oranges fut envoyé devers le roy d'Hes- 


paigne pour mesmes eflects, qui estoit un fort gentil 
prince et de bon entendement. | 

Il n’est possible, au reste, d'exprimer l'aise et con- 
tentement que receust Sa Majesté de ceste très-heu- 
reuse nouvelle, et comme elle demeura satisfaicte en 
son ame de ce que ceste negociation s’estoit parache- 
- vée:avec la conservation de son honneur; et que toute 


-s 


la chrestienté ne luy pourroit imputer qu’il eust plyé « 


Rdpes 


« 

où cédé à son ennemy d’un seul poinct qui eust peu 
 offenser sa grandeur et reputation. Et fist à M. de 
Vieilleville de merveilleuses caresses, et meilleur vi- 
_ Saige de racueil qu'à l'acoustumée, luy disant que, 
non-seulement la France, mais toute l'Europe, ne de- 
voit remercier de ceste très-heureuse et très-necessaire 
- paix, après Dieu, aultre que luy, qui en avoit si dex- 
+ trement, par l'entremise du moyne, faict l'ouverture. 
- Et luy demanda, là-dessus, de quelle inspiration il 
avoit esté excité à faire partir de Metz cest angelicque 
méssaiger, et le si bien emboucher. 

Qui luy respondit qu'il estoit en telle tremeur de 
la subversion de son Estat s’il eust donné la bataille, 
… qu'il cuyda aller luy -mesme devers le roy d'Hespai- 

gne en habit dissimulé, « Car il ne fault doubter, Sire, 

que ne l’eussiez perdue, estant bien adverty que de 
jour à aultre vostre armée s'escouloit, estant la re- 
» traicte fort aisée, principalement à vostre noblesse, 
qui s'ennuye incontinant, et generalement tous les 

Français, s'ils ne sont chaudement employez et mis 

en besoigne; aussi, que la pluspart des douze com- 
… paignies de legionnaires que je vous avois envoyez, 
» estants dedans leurs pays, s’estoient retirez en leurs 
 maïsons. D'autre part, ayant envoyé Cinq ou six 

hommes dedans les Pays-Bas, qui m’estoient fort fide- 
les, d'heure à aultre m'advertissoient que les meil- 
_ leures villes de Flandres faisoient descendre, à des- 
 pens communs, de terribles forces de la Basse-Alle- 
… maigne, devers Couloigne et la Lyvonye, pour vous 
* venir combattre, ét donner une estrette, saichant que 

Vostre armée estoit diminuée des deux parts. Et, ce qui 

estoit plus à craindre, c'estoit dedans vostre royaume 

. qu'ils vous eussent livré la bataille ; avec protesta- 


tion resolue de ne tomber pas en la faulte qu'ils 


firent après la victoire de la journée Saint Laurent, 


mais de vous enfoncer jusques dedans Paris, où tout. 
le monde fust allé de très-ardent couraige, sur l’espe- 


rance du butin et pillaige d’une si riche ville. Et ne ! 


fault doubter, Sire, que nos Allemants mesmes ne. 


se fussent joincts avec eux pour y participer et s'y 


enrichir. Toutes lesquelles raisons me firent appre- : 
hender vostre ruyne, et m'esmeurent à praticquer ce 


moyne, que je cognoissois d'esprit, et mon affectionné, 


s . . . 1 
lequel je gardai quatre jours en lieu secret pour 


l'emboucher et apprendre sa leçon ; qui l’a si bien re- 
tenue et executée, qu'il s’en est ensuivy ce que vous 
voyez; et en gouste presentement les fruits Vostre 
Majesté, dont Dieu soit loué. » 

Le Roy, sur ce discours qu’il escouta fort attenti- 
vement, luy dist telles parolles : « Je veoy bien, mon- 
sieur de Vieilleville, que, quelque line qu'il 
y aict entre nous deux, vous avez toujours le cueur 


tendre sur les évenements de ma fortune ; qui me faict - 


bien cognoistre le grand zèle et pure fidelité que 


vous portez à mon service, et de ceste couronne; pro- . 


testant devant Dieu, et toute ceste assistance, de ne 
me jamais plus precipiter, comme j'ai faict, en la dis- 
tribution des estats que vous venez de nommer. Car je 
cognois bien maintenant que toutes les pertes que j'ay 
faictes, et les malheurs qui me sont advenus, provien- 
nent de m'y estre trop inconsiderément laissé aller’ et 
persuader, aultant pour le regard de Strozzy que de 
Thermes ; ; et pouvez croire que vostre remonstrance 

ne sortira jamais de mon RE comme très- 


2 

Utile et fort necessaire à la manutention de mon Estat. 
. Je veulx, au demeurant, partir demain pour aller à 


Paris y attendre mes Fe à qui apporteront la ra- 


* tiflication de toutes choses. Mais cependant, j'ay ad- 


visé que la cour de parlement et la chambre des 


comptes entendent ceste bonne nouvelle par vostre 
mesme bouche, et aux propres termes que vous la 


» m'avez recitée, sans oublier la leçon du moyne, et 
- l'instruction que vous m'avez donnée pour me gou- 


verner desormais en la distribution des honneurs et 


. grands estats de France, affin que ces deux corps de 


parlement et des comptes cognoissent que vous n’estes 
poinct inutile auprès de ma personne, mais très-ne- 


> cessaire, me disant toujours sans flatter, en toutes 


choses, la verité. » 


Cela dict, parce que c'estoit en sa chambre que ce 
colocque se tenoit, en laquelle est toujours tendu le 
second lict qui est dedié pour le premier gentil- 
homme dela chambre, qui estoit lors M. le mareschal 
de Saint André, Sa Majesté luy dict qu’il vouloit qu’il 
en print possession, et qu'il y couchast tandis que le- 
dict sieur mareschal seroit absent. De quoy toute l’as- 
sistance fut par trop esbahye, mais encores plus de ce 
que le tresorier de l’espargne, qui avoit fait apporter 


. quatorze sacs de mille escus chacun, et les ayant mis 


sur la table devant le Roy, Sa Majesté en print dix 
qu'il donna à M. de Vieilleville ; present de dix mille 
escus qui luy vint fort à propos pour l’acquitter de 
l’excessive despence cy-dessus recitée; et les aultres 


» quatre à M. d'Espinay son gendre et à M. de The- 


valle son neveu. Puis, rompant compaignie, il com- 
manda à tous de s’apprester pour desloger le lende- 


. 

main, et aller coucher à Dampmartin en Gouelle. 
Ainsi chacun se retira très-aise d'aller à Paris, et non 


+ 


sans esbahissement des grandes faveurs que M. de L: 


Vieilleville avoit receues en leurs presences ; et le te- 
_noïent tt desja pour mareschal de France. 


CHAPITRE XXIII. 


Les ambassadeurs d’Espagne arrivent à Paris. 


Auxsi le Roy deslogea de Villiers-Costerets, et arriva 


le troisiesme jour à Paris, et se logea aux Tournelles. 

Mais par les chemins il receust ung pacquet, par 


courier exprès de M. le connestable, qui le conseilloit 
d'aller à Paris; car, avant huict jours, il luy menoit 
quinze ou vingt princes d'Hespaigne , desquels le duc 


. 


d'Alve estoit le chef; et que Villiers-Costerets n’estoit | 


pas maison suffisante pour les recevoir; aussi qu’il se 
falloit préparer pour le mariaige du roy d'Hespaigne 


avec Madame , duquel ledict duc d’Alve devoit estre : 


vidame (1) : il y venoit exprès pour cest effect; mais 
qu'il prolongeroit le plus qu'il pourroit son parte- 
ment, pour donner loisir à Sa Majesté d'ordonner 
toutes choses requises en une telle magnificence. 

Le Roy fust très-aise de ceste nouvelle; et dès CR 
lendemain il fist appeller les presidents de la cour de 
parlement et de la chambre des comptes, avec dix ou 
douze des plus anciens conseillers , et aultant de mais- 


() Widame. Ce mot signifie ici ministre plénipotentiaire. 

tres des comptes, ausquels il commencea d'anoncer 
_ l'heureuse nouvélle de la paix qu’avoit apportée M. de 


Vieilleville. Puis il lui commanda de parachever le 


- reste, etce qui estoit intervenu en ceste negociation et 
_ traicté: lequel leur fisthien amplement entendre les dif- 


ficultez, disputes et altercations qui s'y sont presentées, 
nonobstant toutes lesquelles elle a esté faicte ; comme 
par inspiration divine, à l'honneur du Roy et de ceste 


» couronne ; et n'oublia de leBreciter par le menu tout 
. ce qui s'estoit passé en la fabrication du moyne. De 


_ quoy toute ceste scientiflicque assistance s'esmérveilla 


grandement; et hault louerent son industrie et sa vi- 


. gilance sur la conservation de l’Estat, honneur et vie 
- de son Roy; disants qu’il n’avoit pas mal parlé d’avoir 


dict que ceste paix estoit faicte comme par inspiration 
divine; car s'il n'eust pleu à Dieu y mettre la main, 
elle n’eust jamais esté arrestée, attendu la grande ani- 
mosité qui estoit entre les deux princes et les deux 


nations ; et remercierent unanimement M. de Vieille- 


ville de ceste prudente et subtile invention ; et que à 
luy seul, après Dieu, en appartenoit la gloire et l’hon- 
neur. 

Sa Majesté ; en leur donnant congé, leur commanda 
qu'ils allassent tenir la cour aux Augustins, pour des- 
charger le palais des bancs, arinoires et buffets qui y 
sont ; car il le vouloit faire tendre et tapisser pour les 
nopces du Roy d’Hespaigne. Et commanda que l'on 
dressast une grande salle aux Tournelles, et des lices 


_ en la grande rue Saint Anthoine. 


Trois semaines après l’arrivée du Roy à Paris, M. le 
connestable y amena la trouppe d'Hespaignols sus 
mentionnée ; et envoya Sa Majesté M. de Vieilleville 

audevant du duc d’Alve jusques à Saint Denis, pour 


le recevoir et bien-veigner de sa part. Et arriva ceste 


belle trouppe, qui faisoit plus de cinq cents chevaulx, 
dedans Paris, en grand triomphe et magnificence. Et 
avoient les Hespaignols pour quartier toute la rue 
Saint Honoré, et le duc d’Alve pour logis, et les sei- 
gneurs de sa nation, le chasteau royal du Louvre; 
auquel lieu M. de Vieilleville l'accompaigna, et com- 
manda à tous les officie#fs de la maison du Roy, de 
toutes qualitez, qui estoient là ordonnez pour traicter 
et servir ces estrangiers, de ne manquer à leur devoir. 
Puis vint trouver Sa Majesté pour luy faire son rap- 
port de tout ce que le duc d’Alve et luy avoient dis- 
couru et conferé ensemble : de quoy Sa Majesté de- 
meura infiniment contente et satisfaicte. 

Le lendemain, M. de Vieilleville le vint querir pour 
le conduire et amener au logis du Roy, où ce duc 
avec sa trouppe trouverent un festin royal qui leur 
fut très-admirable ; car ils n’en avoient gueres veu de 
tels en toute l'Hespaigne ; et furent ainsi traictez en 
festins et banquets par les princes et grands seigneurs 
de la Cour : en quoy se passa la pluspart du mois de 
may 1559, en grande resjouissance et allaigresse; et 
furent aussi festoiez par le prevost des marchans et 
eschevins de l'hostel-de-ville. 

CHAPITRE XX LV. 


Le cardinal de Lorraine ayant conseillé au Roi d’aller au 
parlement pour assister aux mercuriales, M. de Vieil- 
leville détourne Sa Majesté d'y paroitre. 


Parwy ces bonnes cheres, le cardinal de Lorrainne 


vint persuader au Roy qu'il estoit très-necessaire qu’il 


allast aux Augustins, où estoit lors seante la cour de 
parlement , pour y tenir son lict de justice, et y faire 
proposer une mercuriale, ainsi nommée à cause qu’elle 
se faict le mercredy; en laquelle tous les presidents et 
conseillers, qui sont environ cent ou six-vingts per- 
sonnaiges, chacun pour le plus docte, s’assemblent en 
une chambre que l’on appelle la grand’chambre , pour 
traicter et accuser leurs meurs et facon de vivre, tant 


"en privé comme en public; et que Sa Majesté feroit 


» proposer par son procureur -general qu'il y en a plu- 
sieurs en ce corps de justice, qui est le souverain de son 
royaume, qui sentent mal de la foy, et adherent à la 
faulce doctrine de Luther ; faisants évader et mettre 
en liberté tous les accusez de ce crime d’heresie, et 
n’en Condampnent un seul à mort : qui estoit direc- 
tement contrevenir à l'ordonnance du feu Roy, par 
pure il ordonna que tous attaincts et convaincus 
- de ce crime fussent bruslez et leurs corps reduicts 


en cendre. 
Sa Majesté ne rejecta nullement ce conseil, mais 


” protesta de l’executer. Le cardinal, très-aise de ceste 

resolution , adjousta, pour y animer davantaige Sa | 


Majesté, ces paroles : « Quand cela ne serviroit, Sire, … 


a mt 


que à faire paroistre au Roy d'Hespaigne que vous » 
estes ferme en la foy, et que ne voulez tollerer en vos- » 


tre royaume chose quelconque qui puisse apporter 


: 


aulcune tache à vostre très-excellent tiltre de Roy é 


très-chrestien, encores y devez-vous aller franchement, 


et de grand couraige ; aflin aussi de donner curée à 
tous ces princes et seigneurs d'Hespaigne, qui ont ac- 


» compaigné le duc d'Alve pour solempniser et honorer : 


le mariaige de leur Roy avec madame vostre fille, de 
la mort d’une demi-douzaine de conseillers pour le 
moins, qu il fault brusler en place publicque comme 
heretiques lutheriens qu'ils sont, et qui gastent ce 
très-sacré corps de parlement; que si vous n’y pour- 
‘ voyez par ce moyen, et bientost, toute la Cour en ge- 


… 


“ 


neral en sera infectée et contaminée , jusques aux : 


huissiers, procureurs et clercs du palais. » 

Geste resolution ainsi prise, le Roy se prepare pour 
aller le lendemain, 21 ou 22 de may:1559 (1), aux Au-« 
gustins, pour les eflets que dessus; et dès le soir s’en 
declara à M. de Vieilleville, qui couchoit encores en 
la chambre de Sa Majesté, parce que le mareschal de 
Saint André estoit demeuré malade à Villiers-Coste- 
rêts ; qui lui dist, qu'il n’y auroit poinct de dangier que 
le cardinal de Lorrainne, l'evesque de Paris et tous les 


1 


principaulx du clergé de sa suicte et de la ville allas- 1 


sent faire ceste mercuriale; mais il n’y avoit pas grande 
apparence que Sa Majesté y allast en personne, et 
qu'il falloit laisser faire aux prestres ce qui est du de- 
voir et de la charge des prestres. 


(1) ar où 22 mai. Ce fut le 10 juin que Henri IL alla au parlement. 

_ Le Roy insiste et persiste, ce neantmoins, fort et 
ferme pour y aller. Sur quoy M. de Vieilleville luy 
respond que ce faict luy represente un traict de co- 
lere qui survint entre le Roy Loys onziesme et ung 
mareschal de France, nommé Joachim Rouault. Car 
le Roy depeschea le cardinal Balue, par grande fa- 
veur, pour aller à Lyon recevoir cinq ou six mille Ita- 
liens qu'on luy envoyoit par la Savoye, pour le se- 
courir contre le duc de Bourgoigne. Ce mareschal, 
voyant le mespris que l’on faisoit de sa personne, es- 
tant alors present à la cour, se vint presenter devant 
le Roy, tout botté, avec trente ou cinquante gentils- 
hommes, luy demandant assez effrontément sil luy 
plaisoit commander quelque chose en la ville d'An- 


… giers, car le cardinal Balue en estoit evesque : le Roy 


s'enquiert quelle affaire il y avoit, qui le faisoit entre- 
prendre ce voyaige en telle diligence et si inopinément ; 


“= qui luy respondit qu'il y alloit tenir les ordres et faire 
… des prestres; qu’aussi-bien peult-il faire la charge de 


l'evesque que l’evesque faisoit la sienne. Le Roy eust 
si grand honte d’avoir ainsi perverty l'ordre, et faict 


- :ceste obmission, qu’il envoya en toute Hliéerée re- 


vocquer le cardinal, qui n’estoit que de cinq lieues 


- esloïgné de la Cour ; et y fust envoyé le susdict mares- 


chal faire l’estat et la charge qui lui appartenoit. 
« De mesme, Sire, si vous allez faire l'office d’un 
théologien ou inquisiteur de la foy, il fauldra que 


le cardinal de Lorrainne nous vienne apprendre à 


coucher nostre bois, courants en lice ; quelle addresse 


. il nous fault tenir pour le rompre, et nostre garbe à 
_ faire une course de droict fil, sans branler ny choc- 


quer des genouilleres la bnriciue et tous les sie et 

_contenances d’un brave et bien adroict homme d'armes : 
car la pluspart des seigneurs de France sont desja icy 
pour esprouver leurs personnes côntre la vostre, puis- 
que vous les avez tant honorez que de vous estre mis 
des tenants ; et il leur tarde à tous, et à nous six qui 
avons cest honneur d’estre aussi des tenants avec Vostre 
Majesté, que le premier de juing n'est venu , puisque 
à ce jour-là vous devez ouvrir le pas du tournoy. 
D'aultre part, Sire, vous meslerez la tristesse avec la 
joye en laquelle toute la ville de Paris en general se 
baigne d’une incredible alleigresse ; car, de faire des 
executions de justice si sanguinaires et erabtlés parmy 
des nopces, cela est de fort maulvais presaige. Par 
ainsi, il me semble, sauf vostre meilleur advis, Sire, 
que ceste partie se doict remettre à une aultre fois, et 
quand toutes les festes seront passées , les estrangiers 
et tout le monde retirez. » 

- CHAPITRE XX V. 


Le Roi va au parlement, et fait arréter quelques magistrats 
suspects d’hérésie. 


:Csesreremonstrance reffroidit tellement le Roy, qu'il 


protesta de n’y aller poinct. Mais elle ne fust pas si 
secretement faicte, que le cardinal ne la sceust à une 
heure de là ; et voulut, par grande colere, venir re- 


mettre le Roy:au zele où il l’avoit laissé. Mais il n'y 


avoit plus d'ordre ; car, estant Sa Majesté couchée, 

les gardes luy refuserent le passaige. Cependant il ne 
dormist pas toute la nuict; car il fist sçavoir à tous 
les cardinaulx et evesques de la suicte et de la ville, 
qu’ils eussent à se trouver au plus matin au lever du 
Roy ; qui n'y faillirent pas. Et entrerent les cardinaulx 
de Bourbon, de Lorrainne, de Guyse et de Pelvé, les 
archevesques de Sens et de Bourges, les evesques de 
Paris et de Senlis, trois ou quatre docteurs de Sor- 
bonne et l'inquisiteur de la foy Demochares (1), qui 
luy tindrent tant de langaiges et comminatoirs de l’ire 
de Dieu , qu'il pensoit desja estre dampné s'il n’y al- 
loit. Et ainsi marcha avec tous ses gardes, sans oublier 
les Suisses, le tambour battant, et les cent gentilshommes 
de sa maison, et soubs le poisle, avec grande magnifi- 
cence. Et descendu aux Augustins, il monte en la 
grand'chambre, et s’assied en son lict de justice, soubs 
le daix là preparé ; et commanda à son procureur:ge- 
neral Bourdin de y proposer la mercuriale. Qui at- 
tacque d'entrée cinq ou six:Conseillers mal sentants de 
la foy, entre lesquels estoitung nommé Anne du Bourg, 
qui soustint si audacieusement devant le Roy sa reli- 
gion, en deprimant la nostre, que Sa Majesté jura en 
grande colere qu’elle le verroit brusler tout vif de 
ses propres yeulx auparavant six jours : et commanda 
de le mener prisonnier en la Bastille, avec cinq ou six 
aultres ; puis se leva bien fasché, commandant à toute 
l'assemblée de parachever le reste. | 

Arrivé aux Tournelles, il se repentit d'y avoir esté, 
bien marry qu’il n’avoit creu M. de Vieilleville ; car, 
par les rues, il en oioit plusieurs qui murmuroient de 
ceste entreprise, à cause des conseillers que l'on me- 


&) Demochares : de Mouchy. 

noit prisonniers, qui estoient des meilleures familles 
de Paris, et qui fortconsciencieusement D 
la justice aux parties. ? 

Enfin, le premier de juing, le Roy ouvrit le pas du 
tournoy, où il fut couru d’une merveilleuse addresse. 
Et monstrerent bien les Français aux Hespaignols 
qu'ils sont plus experts que eulx au faict de la caval- 
lerie, et que la lance sur toutes armes leur appartient, 
pour s’en sçavoir mieulx aider que toute aultre nation 
de la chrestienté; car, de cent Français qui coururent, 

il n'y en eust pas quatre qui ne rompissent leur bois, 
et bien peu des Hespaignols, qui s'y monstrerent si 
mal adroicts, que à plusieurs les lances sortoient des 
poings et les laissoient tomber à terre, faisants au reste 
des courses. si branslantes, que l’on pensoit à toute 
heure qu'ils deussent tomber. Et M. de Vieilleville 
print si dextrement , en une course, ung Hespaignol 


qui couroit contre: luy, neveu de Domp Rigonnes; 


qu’il le desarma et le jecta de l’aultre costé de la lice; 
qui fut un cas admir able, _car cela n’estoit encores ad- 
venu, et n'advint oncques puis tant que le tournoy 
et les joustes durerent.  : :. DR 
Et pour.donner halaine au Roy pee aux six ténants 
avecques luy, les nopces du roy d'Hespaigne avec ma- 
dame Elizabeth se celebrerent en l’eglise Nostre-Dame 
de Paris, audict mnois de juing 1559, en telle pompe, 
magnificence et solemnité, que l’on peult penser estre 
faictes en ung mariaige de telles, si puissantes et in- 
. comparables majestez. Le due d’ Akrd en fut le vidame, 


qui l'espousa au nom du Roy catholique, son parent 
et son maistre: s 


.. 


- La feste dura huict jours pour le moins; et tous les 

princes, cardinaulx et seigneurs firent des festins à 
tour de rolle, à qui mieulx mieulx, et à l’envy à qui 
feroit la plus-excessive et somptueuse despence, pour 
avoir la vogue parmy les Hespaignols. 

CHAPITRE XXVT. 


M. de Vicilleville désapprouve les conditions de La paix 
faite avec la Savoie. 


Maïs le Roy, pour l’extreme envie qu'il avoit de 
recommencer les joustes, abregea tous ces festins, et 
ouvrit le pas, les huict jours expirez, des nopces et 
tous les festaiges, contre l’oppinion toutesfois de M. de 
Vieilleville; disant à Sa Majesté qu'il luy sembloit 
qu’elle avoit assez demené ce passe-temps, et qu’en 
son particulier elle en rapportoit ung merveilleux hon- 
neur , ét sa noblesse une bien grande reputation ; et 
qu’il estoit necessaire de regarder aux nopces de M. de 
Savoye et de madame Marguerite sa sœur; car, puis- 
qu'il estoit là en personne, il estoit plus que raisonna- 
ble de le depescher, sans Le tant faire languir. Aussi 


. Sadite* Majesté respondit que au premier de juil- 
let il ÿ méttroit une fin; car tout ce qui dependoit de 


ce mariaige n’estoit encores decidé, estant question de 
rendre au duc de Savoye tout le Piedmont, la Sa- 
voye, la ville de Bourg, et tout le pays de Bresse; et 


_ que M. le connestable qui manioit ceste affaire, sur 


lequel il s'estoit du tout en tout remis et fié, n'estoit 
encores prest, mais qu'il en attendoit sa resolution 


s. 

devant huict jours, et de tous les entremetteurs de ce | 


mariage d'une part et d'aultre, qui estoient tous as- 
semblez en sa maison d'Escouan pour cest effect. 


De quoy M. de Vieilleville demeura fort estonné ; et | 


ne pouvoit bien comprandre ny faire entrer en son 
esprit qu'il fallut rendre et quicter tant de provinces, 


L 


villes et chasteaulx, avec une si esmerveillable esten2*" 


due de pays, qui avoit cousté au feu Roy son pere et 
à la couronne de France plus de quarante milliéns 
d'or, et cent mille testes à conquerir, pour le mariaige 


d'une fille de France, dont l'ordinaire estoit tout cou- | 


rant, et à grandissime joye, à cent cinquante mille 


escus pour le plus : car les ducs d'Italie et d'Allemai- | 


gne qui sont souverains sy battent à la perche, pour 
letrès-remarquable et très-illustre honneur qu’ils en- 
racinent en leurs maisops et posteritez, d'espouser les 
filles du plus grand roy detoute l'Europe ; et que ung 
düc de Ferrare, pour espouser Renée, fille du roy Loys 
douziesme , n’en eust jamais davantaige; encores n'en 
fust-il payé que de la moitié comptant, et le reste,en 
papiers. Et ne se peust M. de Vieilleville garder, pour 
l'indicible regret qu'il avoit de veoir ung tel desmem= 
brement,de l'estat de France, de luy remonstrer tout 
ce que dessus ; y adjoustant davantaige que M. le con: 
nestable luy faisoit bien praticquer la puissance.et au- 
thorité d’un connestable de France ; car on dict com- 


munement qu'il peult engaiger la tierce partie .du : 


Royaume en une extreme necessilé ; « on n’y a pas failli 
à ce coup, car pour estre quicte de sa ranson à M. de 
Savoye, de qui il estoit prisonnier, montante à quatre 
eents mille escus, il vous a forcé d’arracher ce très-ri- 
che et très-luisant fleuron de vostre couronne, cou- 

vrant son jeu du mariaige de madame vostre sœur, qui 
v’eust pas esté la premiere fille de France qui aict finy 
ses jours en une bonne abbaye ; aussi bien elle a qua- 


rante ans passez. « Mais que deviendront, Sire, ces 


beaulx parlements de Thurin et de Chambery, et les 
chambres des comptes que le feu Roy vostre seigneur 
et pere, avec ung grand nombre d’aultres Estats, y 
avoit instituez à la française ; à l'exercice desquels une 
infinité de Français s'y estoient peuplez et arasez (1); 
et desja à Thurin on païrloit aussi bon français que à 
Lyon; car les habitants quictoient leur langaige natu- 
rel d'italien corrompu pour apprendre le nostre, et 
s'y delectoient. 

« Et pouvez croire, Sire, que incontinant que le 
duc de Savoye sera rentré en ses terres, il extermi- 
nera tout ce que vous y avez planté, pour en faire 
perdre la mémoire à jamais: de sorte que toute la 
gloire que la France avoit acquise en Italie, par l’es- 
pace de vingt-six ou trente ans, sera du toutestaincte; 
et l’esperance de pouvoir jamais retirer la duché de 
Milan vous est entierement eschappée et perdue; mais 
ce qui plus me trouble l'esprit et dragonne lame, est 
que vous avez faict cest advantaige au lieutenant gé- 
néral de vostre naturel et mortel ennemy le roy d'Hes- 
paigne; qui sera, par le moyen de ceste voisinance, 
quañd il luy plaira, aux portes de la ville de Lyon; 
laquelle auparavant ceste alliance estoit quasi au mi- 
lieu de vostre Royaume, et est maintenant devenue, 
frontiere. Mais bien plus, Sire, il ne fault que ceste 


: advantageuse commodité pour leur faire chercher les 


moyens de bien-tost rompre la paix. Par ainsi, c'est 


@) TT : établis avec leurs familles. 


« 

“ 


à Vostre Majesté à se tenir sur ses gardes ; car il y a 


aultant de fiance et de seureté en la foy hespaignole, 
qu’en la santé de l’homme qui a cent ans passez. » 


Le Roy ne pust respondre, sur ceste brave et très- 


considerable remonstrance, aultre chose sinon qu'il 
mauldissoit l'heure qu'il ne luy avoit communiqué 
ceste affaire, deux ou trois mois premier que d'y en- 
trer; car il ne se pouvoit mieulx dire ny conseiller, 
rejectant toute flatterie, pour la conservation de son 
Estat, adjoustant en grande colere qu'il s’estoit gran- 
dement oublié de faire un tel advantaige à sa sœur, 
qui estoit quasi la septieme partie de son royaume; et 
qu'il ne sçavoit à qui s’en prendre qu’au connestable, 
qui avoit mis sus le premier propos dé cé mariaige, 
estant encores prisonnier dudict duc de Savoye, qui 
luy avoit faict present de sa rançon (1); mais qu'il se 
consoloit d’une chose , que ledict duc de Savoye avoit 
fort volontairement accepté l'estat de connestable de 
France après sa mort, et en a la reserve bien depes- 
chée, qui l’asseuroit que à jamais la paix sera invio- 
lable entre le roi d'Héspaigne et lui. Mais M. de Vieil- 
leville repliqua qu'il estoit à craindre qu'il en usast 
comme le comte de Sainct-Paul, de la maison de 
Luxembourg, qui fut créé connestable de France par 
une paix qui se fist aussi entre le roy Loys onziesme et 
le duc de Bourgoigne , duquel il estoit lieutenant- 
general ; mais toujours il favorisoit par soubs main le 
duc de Bourgoigne son premier maistre, au grand 
desavantaigé du roy Loys, auquel il fist une infinité 


() Qui lui avoit faict present de sa rançon. T\ wy a que Carloix 


qui accuse le connétable d’avoir sacrifié ainsi l’intérêt public à ses in- 
térêts particuliers. 

de frasqueries et tradiments, comme il se peult veoir 
aux memoires de Philippes de Comines. Mais le Roy 
repartit incontinant , disant que si le duc de Savoye 
entre en ce jeu-là, il luy fera aussi-tost trancher la 
teste , que fist son predecesseur à l’aultre. 

CHAPITRE XX VII. 


Le Roi entre en lice dans un tournoi et rompt plusieurs 
lances. 


* 


Sur ces discours il arriva ung gentilhomme nommé 


* La Couldre, devers le Roy, de la part de M. le con- 


nestable, qui luy apporta l’entiere resolution du ma- 
riaige , «et que ce qui avoit tenu les choses en telle 
longueur, provenoit de l’oppiniastreté des ministres 
et agents du duc de Savoye, qui vouloient qu’on leur 
quictast tout le Piedmont en general ; mais que le con- 
néstable avoit tant combattu et estreint, qu'il avoit 
reservé le marquisat de Saluces pour Sa Majesté, dont 
ils estoient demeurez d'accord; qui est une marque 
d'honneur pour la couronne de France, aflin que le 


_ duc de Savoye, ses enfans et sa posterité, cognoissent 


que nos rois avoient aultrefois conquis et possedé tout 
le Piedmont et la Savoye; mais qu’en faveur d'une 
fille de France qui fut mariée en leur maison, et de 
laquelle ils estoient sortis, on leur avoit rendu et 


. comme gratuitement donné tout ce qu'ils possedoient 

de-çà et de-là les monts, se reservant seulement le mar- 
quisat, pour, par ceste immense liberalité, les rendre 

plus obeissants et affectionnez à la maison et couronne 


de France, y faire service et se ranger à jamais de son . 


party, et le tenir inviolablement envers tous et contre 


tous : c'estoient les propres mots de la depesche de . 


La Couldre. 


De quoy Sa Majesté demeura très-contente, et la » 


communiqua tout incontinant à M. de Vieilleville, 
pour desraciner de son cueur tous les regrets qu'il 
avoit de ceste grande diminution de son Estat ; luy di- 
sant que c’estoit à la verité une fort tirannique usur- 


pation que le feu Roy, son seigneur et pere, avoit faicte » 


sur le pere de cestuy-cy, car iln’y avoit aulcun droict; 
et que ce n’estoit pas vivre en bon chrestien de jecter 
ainsi ung povre prince de sa terre, et l'en despouiller 
du tout; et quand il n’y-auroit aultre consideration 
que pour descharger l'ame de sondict seigneur et pete, 
il veult rendre à ce duc ce qui luy appartient ; aussi, 


qu'il le trouve très-gentil prince et de gaillarde hu- 
meur, duquel il espere tirer de bons et grands ser- 


vices, et qu'il ne sera ny trahistre ny ingrat. 


Quand M. de Vieilleville veidle Roy ainsi tresbuüché | 


en la pieté et au christianisme, jusques à accuser son 
pere de tirannie, tant s’en falut qu’il s’advanceast dé 
rien replicquer miiiges qu'il se répondit en l'ame 
“d'en avoir tant dict. 

Enfin, estant toutes choses concernant le mariaige 
de Énie Marguerite de France avec le duc de Sa- 
voye, qui toujours s’'intituloit ainsi, encores qu’il n’y 

eust ung seul poulce de terre, bien resolues et accor- 
dées, le Roy voulust recommencer les: joustes. Et après 
le diidr du dernier de juing 1559, il demanda ses ar- 
mes, ayant faict dès le matin publier l'ouverture du 

tournoy ; lesquelles apportées, il commanda à M. de 
Vieilleville de l’armer, encores que M. de Boisy, grand 


. escuyer de France, fust present, auquel appartenoit, 


à cause de son estat, cest honneur. Mais obeissant 
M. de Vicilleville à ce commandement, il ne se peust 


» garder, luy mectant l’armet en teste, de dire à Sa Ma- 


tt à, D SE à ré 


jesté, avec ung profond soupir, qu'il ne fist de sa vie 
chose plus à contre-cueur que ceste-là. 

Sa Majesté n’eust pas loisir de luy en demander la 
raison , parce que M. de Savoye se presenta en l’ins- 
tant tout armé; auquel le Roy dist en riant qu’il ser- 
rast bien les genoulx, car il l’alloit bien esbranler, 
sans respect de l'alliance ny de fraternité. Là-dessus 
ils sortent de la salle pour venir monter à cheval, 
et entrent en lice où le Roy fist une très-belle course, 
et rompit fort bravement sa lance : M. de Savoye sem- 
blablement la sienne; mais il empoigna l’arson, le 
tronsson jecté, et bransla quelque peu; qui diminua 
la louange de sa course. Toutesfois plusieurs attribue- 


” rent ceste faulte à son cheval rebours. 


M. de Guyse vint après, qui fit fort bien. Mais le 
comte de Montgomery, grand et roidde jeune homme, 
lieutenant du sieur de Lorges son pere, l’un des ca- 
pitainnes des gardes, print le rang de la troisiesme 
course, qui estoit la derniere que le Roy devoit cou- 
rir ; car les tenants en courent trois, et les assaillants 
une. Tous deux se chocquent à oultrance et rompent 
fort dextrement leur bois. M. de Vieilleville, auquel 
appartenoit de courir, comme l’un des tenants après 


. le Roy, pour faire aussi ses trois courses, se presente, 


et veult entrer en lice ; mais le Roy le pria de le lais- 


ser faire encores ceste course contre le jeune Lorges, 

car il vouloit avoir sa revanche; disant qu'il l’avoit 
faict bransler et quasi quicter les estrieux. M. de 
Vieilleville luy respond qu'il en avoit assez faict, et 


avec très-grand honneur; et, s'il se sent interessé, qu'il 


en alloit tirer pour luy sa raison ; et s’il ne se tient 
bien, il ne le traictera pas plus doulcement qu'il a 
faict le neveu de Domp Rigonnes. Sa Majesté ce non- 
obstant voulut faire ehcores faire ceste course contre 
ce Lorges, et le fist appeller. Sur quoy M. de Vieille- 
ville luy dist : « Je jure le Dieu vivant, Sire, qu'il y 
a plus de trois nuicts que je ne fais que songer qu'il 
vous doibt arriver quelque malheur aujourd'huy, et 
que ce dernier juing vous est fatal : vous en ferez 
comme il vous plaira. » 

Lorges se voulut excuser aussi, disant qu’il avoit 
faict sa course, et que les aultres assaillants ne per- 


mettoient pas qu’il fist sur eulx ceste anticipation. | 


Mais Sa Majesté l'en dispensa, luycommandant d’en- 


trer en lice. À quoy, par très-grand malheur, il obeïst ; 
et print une lance. 


AVAL VA VU LAS 


CHAPITRE XX VIII. 


Le roi Henri IT est blessé à mort par le comte de Lorges, 
Jils du comte de Montgommery. — Mort de ce roi. 


On fault-il noter, premier que d'entrer en ce mortel 
discours, qu’à toutes courses, et tant qu'elles durent, 
toutes les trompettes et clairons sonnent et fanfarent 
sans cesse, à tue teste et estourdissements d'oreilles. 

Mais incontinant que tous deux furent entrez en lice, 
etcommencé leurs courses, elles seturent toutes coyes, 
sans aulcunement sonner, qui nous fist avec horreur 
présaiger le malheureux désastre qui en advint : car 
ayants tous deux fort valeureusement couru et rompu 
d’une grande dexterité et addresse leurs lances, ce mal 
habile Lorges ne jecta pas, selon l'ordinaire coustume, 
le tronsson qui demeure en la main, la lance rompue, 
mais le porta toujours baissé ; et en Courant rencontre 
la teste du Roy, duquel il donna droict dedans la vi- 
siere, que le coup haulsa, et luy creva ung œil ; qui 
contraignit sa Majesté d’embrasser le col de son che- 


_ val, lequel ayant la bride laschée, paracheva sa car- 


riere, au bout de laquelle le grand et premier escuyer 
se trouverent pour l’arrester, selon la coustume : car, 
à toutes les courses que faisoit le Roy, ces deux off- 
ciers en faisoient aultant hors lice ; et luy osterent son 
habillement de teste, après avoir descendu de-cheval, 


.. pour le mener en sa chambre ; leur disant avec parolle 


fort foible qu'il estoit mort, et que M. de Vieilleville 
avoit bien preveu ce malheur quand il l’armoit ; et que 
auparavant il l’avoit instamment voulu divertir de re- 
commencer le tournoy , « et qu’encore tout à ceste 
heure, il a faict ce qu’il a pu pour m'empescher de 
faire ceste mauldicte course » ; mais que l'on ne pou- 
voit fuir ny éviter son destin. Et sur ces propos, il fut 
conduict et porté en sa chambre par M. Le Grand et 
M. de Vieilleville, qui fut fermée et interdicte à tout 
le monde ; de laquelle le Roy ordonna M. de Vieille- 


ville surintendant general, affin que personne n’y en- 


trast, sinon ceulx qui y pouvoient faire service, comme 
medecins, chirurgiens, appoticquaires, valets de cham- 


: | 

bre et de garderobbe qui estoient en quartier ; mesme 
la Royne n'y sceust entrer, crainte de luy accroistre 
ses douleurs, ny pas ung des princes se presenta. 
Cinq ou six chirurgiens des plus experts de France 


firent toute diligence et devoir de profondir la playe, et 


sondre l’endroict du cerveau où les esquilles dutronsson 
de la lance pouvoient avoir donné. Mais il ne leur fust 
possible , encores que durant quatre jours ils eussent 
anatomisé quatre testes de criminels que l’on avoit de- 
capitez en la Conciergerie du palais et aux prisons du 
grand Chastelet ; contre lesquelles testes on coignoit le 


tronsson par grande force au pareil costé qu'il estoit 


entré dedans celle du Roy ; mais envain. 

Le quatriesme jour il reprint ses esprits, car la fievre 
continue l’avoit laissé, laquelle, depuis l'heure de sa 
blesseure, ne l'avoit abandonné, et fist appeller la 
Royne; et se presentant toute esplorée, il luy com- 
manda de faire depescher les nopces de sa sœur le 


plustost qu'il luy seroit possible. Puis il demanda à 


M. de Vieilleville, qui n’avoit jamais abandonné son 
lict sans se despouiller, et tousjours present quand on 


le pensoit, où estoit le brevet de l’estat de mareschal : 


de France, qui luy fut incontinant presenté; et l'ayant 
Sa Majesté, le bailla à ladicte dame, la priant de le 
sigoér tout à l'instant, et en sa presence, ce qu’elle 
fist; et luy enjoignist, comme par testament et der- 
niere volonté, d'executer la teneur dudict brevet, sans 

fraude ny connivence, tout anssi - tost que l'occasion, A 


S'y offriroit : ce qu’elle promist sur son hopneur et 


sur son ame. 


Puis luy recommanda l'administration du royaume, 
avec leur fils aisné encores bien jeune, qui luy succe- 

doit; et qu'elle eust soing de leurs aultres enfants, et 


qu'elle et eulx priassent et fissent prier Dieu pour son 
ame ; car, de son corps, il sentoit bien, par l’horrible 
mal qu’il souffroit, que c’estoit faict de sa vie : la 
priant là-dessus de se retirer. Ce propos finy, elle le 
laissa; mais si M. de Vieilleville ne l'eust soutenue 
elle tomboit à terre; et la fallut porter en sa chambre, 
où arrivée, et revenue à soy, commencea en toute di- 
ligence de donner ordre pour les susdictes nopces, qui 
furent faictes cinq jours après le commandement, et 
ressembloient mieulx ung convoy de mortuaire et fu- 
nerailles, que à aultre chose ; car, au lieu de haultbois, 
violons et aultres resjouissances, ce n’estoient que 
pleurs, sanglots, tristesses et regrets ; et, pour mieulx 
representer ung enterrement, ils espouzerent ung peu 
après minuict, en l’église Saint-Paul, avec torches, 
flambeaux, et toutes aultres sortes de luminaires, pour 
esclairer toute la suicte : car le Roy avoit desja perdu 
la parolle, le jugement et tout usaige de raison, ne 
cognoissant plus personne. Si bien que le lendemain 
des nopces, qui estoit le dixiesme de juillet 1559, Dieu 
en fit sa volonté ; et luy, rendit l'esprit. 

… Laissant, par sa mort, Paris universellement trou- 
blé,, et le royaume quasi remply de tristesses, d'ex- 
tremes fascheries et ennuys ; car toute la grandeur des 
prélats, des seigneurs et de la principale noblesse de 
France, estoit alors venue en ladite ville pour l'ardan.: 
desir que toutes personnes de moyen et de qualité 
avoient de participer en tant d’aises et de contente- 


- ments des mariaiges des filles de nos Roys, et du bien 


de la paix tant desirée et necessaire. 


+ Je passe soubs silence le deuil désesperé qui se 

demenoit par la Royne, par la royne d'Hespaigne, Eli- 
zabeth sa fille, madame Marguerite, nouvelle duchesse 
de Savoye, et generalement par toutes les princesses 


et dames de la Cour; car on ne peult ignorer ny doub- 


ter que Ja desolation n’y fust excessive et quasi mor- 
telle. 


Je ne parle non plus de l'afliction qui avoit saezy 
les cueurs du duc d’Alve et de tous les seigneurs . 


d'Hespaigne qui l’avoient accompagné en France, car 


leur deuil ne se pourroit exprimer, tant à cause de « 


l'incroyable desolation où estoit leur nouvelle Royne, 
que pour se veoir frustrez des honneurs et proufficts 
que les caresses et faveurs ordinaires du feu Roy leur 
pouvoient faire esperer ; car il les sçavoit nommer tous 


par leurs noms et surnoms, qui Les asseuroit que Sa Ma- | 


jesté ne les oublieroit jamais, et que à la longue ils s’en 
pourroient prevaloir ; et desja quatre d’iceulx avoient 
des reserves des premiers estats vacquants de gentils- 
hommes ordinaires de la chambre du Roy, et en avoient 
les brevets signez de sa main qu'ils monstroient à tout 
le monde, par grande faveur et honneur. 

De m'estendre aussi à spécifier les angoisses, creve- 
cueurs et tristesses qui se combattoient en l'esprit et au 
cueur de M. de Vieilleville, pour la perte d'ung si 


très-excellent et très-bon maistre, ce seroit chose su- 
perflue ; car il n’y a personne, de si povre entendement 
qu'elle puisse être, qui ne juge, par le progrès de « 


ceste histoire, qu’elles devoient estre excessives et mor- 
telles, voire plus fortes à passer quasi que la mort 


mesme , veu la grande créance qu'il avoit prise en luy 


et l'estime que Sa Majesté en faisoit, qui l'avoit mys 


en une merveilleuse esperance d’estre ung jour fort 

- grand, et que s’il eust vescu il n’eust pas remys la 
- recompense de ses signalez services en la {main d’aul- 
| truy, mais les eust rémunerez en personne, et bien- 
_ tost, en à le faire connestable de France, si l’occa- 
- sion s’y fust offerte, et luy en avoit desja secretement 
. donné une bonne SH attendant l’effect de laquelle, 
il le tiroit du gouvernement de Metz, qu’il donnoit en 
* sa faveur à M. d' Espinay son gendre , et le faisoit, pour 
- toujours l’approcher de sa personne, gouverneur de 
* l'Isle-de- France, tant estoit grande l’amytié qu'il luy 
- portoit, que ses braves , Signalez et incomparables ser- 
- vicesluy avoient acquise , et lesquels ce très-debonnaire : 
“ et très-magnanime prmce, qui fut toute sa vie aultant 
= esloigné de l'ingratitude que la terre des cieulx, n’eust 
# ‘jamais oubliez. 

CHAPITRE III (1). 


M. de Vieilleville est fait chevalier d'honneur de la reine 
Catherine de Médicis. 


ln. cameras Te te dr 


is Lu reine MERE, qui prevoyoit bien que M. de. 


Vieilleville seroit de ce nombre, le subrogea en la 
place de son chevalier d'honneur qui estoit demeuré 
malade à Paris, et eust ses trois logis accoustumés au 
pied du chasteau, pour son train en la ville, et pour 


son escurie ung bon villaige. Par aultre voye n'y pou- 


voit-elle donner ordre, car tous les officiers de la mai- 


coms 


gr 


son du Roy, son seigneur et fils, chancelier, tresoriers, “ 


secretaires des commandemens, capitainnes des gardes, 


de 


mareschaulx de logis, maistres d'hostels et des reques- 
tes, se trouvoient de grand matin au lever du Roy pour « 


recevoir les commandements, et s’y faisoient toutes or- 
donnances par les deux freres (2), sans que sa mere y 
fust appellée, qui estoit un mespris du tout insuppor- 


table. Et, entre aultres, ils en firent publier une, que 
quiconque, de quelque qualité qu’il fust, parleroit de 


- convoquer et assembler les Estats, seroit declairé en- 


(*) Les deux premiers chapitres manquent dans le manuscrit, ainsi 
que le commencement du troisième. 


(2) Les deux freres : le duc de Guise et le cardinal de Lorraine. 

nemi du Roy, et coulpable du crime de leze-majesté, 


- donnants à entendre à Sadicte Majesté que, s’il per- 


mettoit à son peuple de luy eslire un conseil, il le 
vouldroit doresnavant tenir comme soubs la verge, 
tellement qu'il ne luy demeureroit ‘rien d’un roy que 
le tiltre seulement, et que ce seroit faire grand tort et 
injure à sa prudence, qu’il avoit desja assez grande et 
suffisante pour gouverner et soy et son peuple, lan- 
gaige causé (1) et contenu en ladicte ordonnance , la- 
quelle, oultre la publication qui en fust faicte par la 


. ville et fauxbourgs d'Amboise, ils firent imprimer, 

affin que toute la France n’en pretendist cause d'igno- 
rance. 

CHAPITRE IV. 


Conjuration d’ Amboise. 


[1560] Cesre publication cependant fist esclorre ce 
que l’on couvoit il y avoit plus de quatre mois; car un 
grand nombre denoblesses’esleva et printles armes pour 
s’y opposer, et choisirent ung chef nommé la Regnau- 
dye, qui‘avoit, pour conduire son entreprise, trente 
capitainnes vaillants et bien experimentez; le but de la- 
quelle estoit seulement de se saezir des deux freres, et 
mettre le Roy en liberté, qu’ils retenoient comme par 
force et violence, et restablir les anciennes loix, statuts 
et coustumes de France, sans aulcunement attenter à 


_ la personne de Sa Majesté. Et avoit ledict la Regnau- 


dye, oultre les trente capitainnes, environ cinq cents 


(1) Cause: servant de motif. | 

chevaulx et grand nombre de gens de pied, qui tous : 
se vindrent rendre, par un fort secret rendez-vous, en 
ung chasteau assez près d'Amboise, nommé Noyzé. i 
: La nouvelle de cette trouppe, si-tost et si inoppiné- 

ment assemblée, troubla merveilleusement le Roy, « 
MM. de Guyse et toute la Cour, ne pouvants, Sa 
Majesté et ses deux gouverneurs, imaginer l’occasion » 
de ceste esmeute, et encores moins penser comme il 
estoit possible que tant de gens se peussent trouver 
ensemble si près d'eulx sans avoiresté descouverts ; qui. 
fut leur grand estonnement , d’aultant que les villaiges 
à lieue et demie à la ronde de la Cour, sont chargez 
ordinairement de trains, de valetaille et de chevaulkx ; 
et Noyzé n’en est distant que de cinq quarts de lieue 
pour le plus. Qui fut cause que Sadicte Majesté, 
par le conseil des deux freres, envoya querir M. de 
Vieilleville, auquel elle commanda d'aller devers eulx 
leur demander pour quelle raison ils sont là assemblez | 
et en armes; s'ils veulent faire perdre aux Français la 
louange et reputation qu'ils ont de tout temps acquise 
sur toutes les nations du monde, d'estre très-fideles'et 
très-obéissants à leur prince ; et que ce n’est pas la fa- 
çon des subjects, quand ils ont quelque remontrance à 
luy faire, de la presenter avec les armes, mais qu'il y 
fault venir en toute reverence ct humilité ; et que , se 
mettants en ce dévair, il les peult assurer de sa part 
qu'il leur accordera tout ce qu'ils demandent, et qu'ils 
peuvent venir en tonte seureté faire leur remonstrance, 
leur promectant, en foy de prince, qu’il ne leur ad2 
viendra aulcun mal ; et leur pardonne dés ceste heure, 
Par serment royal et de prince très-chrestien , toute 
la faulte qu'ils ont commise en ce port d'armes, et d’a- 

voir tant ozé que d'approcher si près de son logis et de 


sa personne à force ouverte. 

Sur quoy M. de Vieilleville, qui cognoissoit la 
felonnie des deux freres, ne voulant laisser une telle . 
marque de tradiment à sa posterité, feist une reponce 
fortsubtile et de grande ruze à Sa Majesté, par laquelle 


il s'exempta de ceste ruineuse et sanglante charge, et 


qui fust telle : 
« Sire, Vostre Majesté me faict très-grand honneur 


de m'employer en ceste créance, que j'executeray de 


très-ardant couraige et en toute fidelité ; mais je m’as- 
seure que je perdray ma peine, parce que, ayants 
commis une telle faulte, qui ne se peult mieulx nom- 


mer que vraye rebellion à son Roy, et par conse- 


quent convaincus du crime de leze-majesté, il fault 
necessairement que ce soit ung prince qui leur porte 
ceste parolle de vostre part; qu’ilsayent double asseu - 
rance de leur vie, et de tout ce que vous leur promet- 
tez : la premiere, de la parolle de Vostre Majesté , qui 


- est comme ung arrest sans appel et qui ne se peult re- 


tracter ; et l’aultre, de celle du prince qui la leur porte, 
que vous ne vouldriez pour rien enfraindre ny desa- 


_vouer, à cause de sa grandeur; car il n’y en a poinct 


en ceste compaignie qui n’aist cest honneur de vous 
appartenir en quelque degré de consanguinité : et se- 
ront, par ce moyen, vos deux parolles confirmatives, 
etcomme pleigées l’une de l'aultre; là, où de la mienne 
ils ne doubteront jamais que vous ne passiez par des- 
sus quand il vous plaira, n’estant que gentilhomme 


_- et serviteur, et que me desavoueriez tousjours, pour 


petite et ligiere occasion; qui les fera entrer en ung 
soupçon et defiance nompareille. » 


: 

CHAPITRE V. 


Punition des conjurés. 


Sur ceste saige responce, que le Roy et ses oncles 


trouverent pertinente, ils changerent d’advis; et don-: 


nerent ceste créance à M. le duc de Nemours, qui 
l'accepta trop promptement, sans en considerer la 
conséquence ny les évenements, et partit d'Amboyse 
avec cent chevaulx pour parler à eulx ; qui ouvrirent 
à luy dixiesme la porte du chasteau de Noyzé. Et ayant 
parachevé ses discours, et juré en foi de prince, sur 
son honneur et dampnation de son ame, et oultre ce 
signé de sa propre main, Jacques de Savoye, qu'il les 
rameneroit sains et saulves, et n’auroient aulcun mal, 
quinze des principaulx et mieulx parlants d'iceulx, 
s'asseurants en sa foy, seing, et parolle de prince, sor- 
tirent avecques luy pour faire leur remonstrance au 
Roy ; estimants à grand heur et advantaige d'avoir 
libre accez à Sa Majesté, sans qu'il fust besoing de 
l'acquerir par armes ny par force. | 

-Mais estant arrivez à Amboyse, ils furent incontinant: 
resserrez en prison, ettourmentez parcruelles géhennes. 


Ce que voyant M. de Nemours, il entre en une mer! 


veilleuse colère et desespoir du grand tort fait à son 
honneur; et poursuict par toutes instances et sollicita- 
tions leur délivrance, par l'entremise et intercession 
mesme de la Royne régnante, de madame de Guyse, 

et d’aultres grandes dames de la Cour; mais envain, car à 
luy et à elles toutes fut repondu par le chancellier Oli- 
vier que ung Roy n’estnullementtenu de sa parolleà son 
subject rebelle, ny de quelconque promesse qu'il luy 
aict faicte, ny semblablement pour qui que ce soit de sa 
part; et deflence faict, générale et par cry public, à tous 
et à toutes de n’en plus importuner Sa Majesté, sur 
peine d'encourir son indignation. Qui fut cause que 
cette sollicitation cessa, au grand crevecueur et mes- 
contentement du duc de Nemours, qui ne se tourmen- 
toit que pour sa signature (1); car, pour sa parolle, il 
eust tousjours donné un desmentir à qui la luy eust 
voulu reprocher, sans nul excepter, tant estoit vail- 
lant prince et généreulx, fors Sa Majesté seulement. 
Cependant ces quinze miserables furent executez à 
mort, comme coupables du crime de leze-majesté, 
par diverses façons, et selon qu'ils s’estoiént chargez 
eulx-mesmes soubs la torture par leur confession. Car 
les ungs furent décapitez, les aultres pendus aux fe- 
nestres du chasteau d'Amboise, et trois où quatre 
rouez : se plaignants plus au supplice du tradiment du 
duc de Nemours, que de la mort mesme qu'ils souf- 
froient fort constamment; entre aultres, le sieur de 


- Gastelnau, gentilhomme de fort bonne maison, l'ap- 


pella cinq ou six fois sur l’échaffault trahistre, très- 
ineschant et indigne du nom de prince; et trempa ses 
mains au sang de ses compaignons, encores tout chaült, 
qui avoient esté sur l'heure decapitez en sa presence ; 
et les élevant au ciel toutes sanglantes, il prononcea 


G@) Ne se tourmentoit que pour sa signature. L'auteur de l'Esprit 
de la Ligue, aprés avoir cité’ ce passage, ajoute la réflexion suivante : 
« Exemple remarquable d’un point d'honneur mal entendu qui craint 
moins la faute que la preuve. » 

de fort belles et très-sainctes paroles en la priere qu’il 
fist à Dieu, et telles, qu’il fist pleurer mesmes ses 
ennemys, principalement le chancellier Olivier, qui 
l'avoit condamné à mort et tous ses compaignons. Le- 
quel soudain, après cette execution, picqué d'ung 
remors ét vive componction de conscience, tomba 
malade d'une extrême melencolie qui le faisoit sou- 
pirer sans cesse et murmurer contre Dieu, affligeant sa 
personne d'une estrange et espouventable façon; et 
estant en ce furieux desespoir, le cardinal de Lorrainne 
le vint visiter ; mais il ne le voulut point veoir, ains 
se tourna de l’aultre costé, sans luy respondre ung 
seul mot; puis, le sentant esloïgné, il s'escria en ces mots: 
« Ha! mauldit cardinal, tu te dampnes, et nous fais 
aussi tous dampner ! » Et deux jours après il mourut. 
… Et parce que la Regnaudye, qui venoit joindre sa 
trouppe à Noyzé, fut tué par les chemyns, ceste en- 
treprise, qui avoit esté conduite par une merveilleuse 
prudence et dexterité jusqu’au poinct de son execu- 
tion, revint à néant et fut entierement renversée , 
non sans grand esbahissement : car les cinq cents che- 
vaulx et gens de pied susdits s’estoient trouvez à 
| Noyzé, par ung très-secret rendez-vous, de‘toutes les 
provinces de France, en moins de deux jours, sans 
estre découverts ; mais par la confession des executez 
sous la question, on alla deffaire en la campaigne les 
aultres qui s’y venoient joindre; et semblablement, 

par l'accusation qu’en fist ung de leur party, nommé 


des Avenelles, qui se tourna du costé de M. le cardi- 
nal de Lorrainne, qui les vendist et trahist, lui don- 


nant advertisement du passaige de la Regnaudye et 
du chemyn qu’il devoit tenir. 

CHAPITRE VI. 


M. de V'ieilleville est envoyé à Orléans poury commander. 


Tezces et si cruelles executions, toutesfois, despleu- 
rent à la plus grande et meilleure part de la Cour, 
principalement de ce qu’elles avoient esté faictes con- 
tre la parolle d'ung grand Roy ; et qu’il avoit esté de 
cette façon contrainct, par l'animosité de ses oncles, 
de la faulcer; veu qu’il apparut à tous, par ung pa- 


- pier qui fut trouvé sur la Regnaudye après sa mort, 
| que ce n'estoit poinct à luy qu'on en vouloit; car il 


contenoit au premier article ces propres mots : 


« Protestation faicte par le chef et tous ceulx du 
conseil et associez en ceste saincte et politique entre- 
prise, de ne attenter aulcunement, ny en quelque chose 
que ce soit, contre la majesté du Roy, ny les prmces 


_ de son sang, mais pour remettre, avec l’aide de Dieu 


tout-puissant, le gouvernement du royaume en son 
premier estat , et faire observer les anciennes coutu- 
mes de France par une légitime assemblée des Es- 
tats. » 


Et ce qui rendoit les susdites executions plus odieu- 
ses, provenoit des plaintes et doleances ordinaires que 


faisoit le duc de Nemours à tous ses amys de l'engai- 


gement de sa parolle, et de la subreptice et cauteleuse 
façon dont on y avoit procédé; ne pouvant assez hault 
/ 

louer, comme faisoient tous ceulx ausquels il en par- 


loit, le très-avisé et résolu entendement de M. de Vieil- : 


leville, qui, par une brave et très-saige excuse, se 
deffit d'une si scandaleuse et sanglante charge; en quoy 
il acquist un merveilleux honneur. 

Or, continuant des Avenelles ses advertissements, 
il asseura MM. de Guyse, sur sa vye, que bientôt on 
devoit faire partir de Rouanne-sur-Loyre trois grands 
batteaulx chargez de toutes sortes d'armes, avec grande 
quantité de pouldre; et qu’il y avoit bon nombre de 
harquebuziers ordonnez pour leur escorte et con- 


duicte, et qu’il seroit bon d'envoyer à Orleans quel- | 


ques capitainnes de marque, avec des forces pour at- 
tendre ou prévenir leur passaige et les arrêter. Sur 
quoy M. de Vieilleville fut appellé, et commande- 
ment à luy faict, par le Roy, d'aller à Orleans pour 
cest effect. 


Lequel, suyvant son accoustumée prudence; res- 


ere 


pondit qu'il estoit tout prêt de partir, mais qu'il estoit » 


à craindre que M. de Montpensier qui en estoit gou- 


verneur, trouvast maulvais que l’on entreprint sur son - 


gouvernement, et qu'il seroit bon de l'en advertir. 
« C'est tout un, dist le Roy, en la presence de ses on- 
cles, qui luy avoient dressé ceste partye pour l’escar- 
ter d’auprès de la Royne mere; il faut nécessairement 
que vous y alliez; car la chose requiert une grande 
celerité. — Que Vostre Majesté doncques, Sire, res- 


pond-il, me face promptement depescher ung pouvoir … 


pour commander absolument en la ville et duché d'Or- 
leans, comme votre lieutenant général , pour deux 


mois SR TA rte s'y estant offerte une occasion qui 


importe salon à votre service. » Ge qui fust de- 

pesché du soir au lendemain; car on n’en demandoit 


que l'absence : et lui furent donnez cent harquebuziers 
à cheval. 

CHAPITRE VII. 


M. de Vieilleville défait une troupe de rebelles. 


Arrivez que nous fusmes à Clery, M. de Vieilleville 
envoya ses fourriers devant, tant pour dresser son lo- 
gis, que pour le quartier des susdits harquebuziers. 
. Et depescha un gentilhomme devers les prevost, bailly, 
- juges et officiers de l'Hostel-de-Ville, pour les advertir 
de sa venue, avec son pouvoir scellé du grand scel-et 
» signé de la main du Roy; aultrement luy eussent-ils 
» fermé les portes : excusables pour deux raisons; l’une 
que l’on estoit en temps d’hostilité, car au loing de la 
Cour on tenoit le. Roi pour :assiégé; l’autre qu'ils 
avoient un grand prince pour gouverneur, qui les 
- eust toujours advouez de n’ouvrir poinct leurs portes 
à gens de guerre, :soubs une simple-lettre de cachet 
que l’on falsifie souvent, sans son commandement ex- 
près, ou celui de Sa Majesté. 

De sorte que ce pouvoir, obtenu par la grande pro- 
vidence de M. de Vieilleville, fust cause que les juges 
et officiers susdits', et quasi tous les plus apparants et 
riches bourgeois de la ville, même du clergé, vind- 


- rent au-devant de lui plus d’une lieue, pour, lui offrir 


toute obéissance et service, premierement au Roy, 
| CUS eu L 
- puis pour son particulier ;.et qu’il estoit le très-bien 

venu, s’estimant bien fortifiez et asseurez par sa pré- 
sence , en telle fluctuation d’affaires et de troubles qui 
pour lors regnoient; et que Sa Majesté ne leur eust 
sceu envoyer ung seigneur ni aultre chevalier pour les 
garder et conserver, qui leur eust esté plus agreable ; 


avec une infinité d’aultres louanges qui seroient trop 


longues à reciter : et le logerent de commun assente- 
ment chez le prevost de la ville, qui est le premier 
estat de judicature de toute la duché. Et dès la mesme 
heure de son arrivée, il posa des sentinelles sur le 
pont, pour descouvrir s’il ne passoit point de bat- 
teaulx, avec commandement de fouiller tous ceux qui 
abborderaïent au port, encores que ce ne fussent que 
fustereaulx ou petites gabares. | 
Mais craignant que les trois grands batteaulx ne lui 
eschappassent, et que l'on les eust déchargés à dix ou 
douze lieues au-dessus d’Orleans, ayants eu le vent de 
ce qui s'estoit passé à Amboise, et que, cela advenu, 
on l'eust peu calompnier d’estre adhérant aux rebelles 
(car les gens de bien et d'honneur ne manquent jamais 
de presteurs de charité), il monta à cheval dès le leri- 
demain de son arrivée, et sortit d'Orleans avec ce 
qu'il avoit de forces; et depescha deux capitainnes à 
Chacun vingt soldats, pour aller d’un et d'autre costé 
de la riviere, afin de descouvrir ou gens ou batteaulx, 
et luy en donner incontinant advis , Sur-tout d'arrêter 


tous ceulx qu'ils verroient descendre, entrer dedans, 
et les fouiller, et qu'il les suivoit de près. Celui qui 


tenoit le chemin de Gyen, l'envoya advertir qu'il y 
AVOIt en un villaige près Gergeau, une trouppe de 


soldats qu'il scavoit estre de la faction de la Regnau- | 


dye, mais qu’il n'en pouvoit spécifier ni recognoistre 

- le nombre; toutesfois il l’asseuroit, par le rapport des 


LE PORC LR A AE 2. 

paysants, estre fort grand. Ce nonobstant, il marche 
en diligence, toute la nuict, droict au villaige où ils 


+ stoient, distant d’Orleans de douze lieues, et en fist 


dix de ceste cavalcade, où ils les surprint environ 
l'aube du jour ; et, sans aultrement les recognoistre, il 


_ entre de furie dedans le villaige, auquel il n’y avoit 


une seule barricade, et donne l'alarme, ayant mis ses 
harquebuziers à pied, et départy sur les issues et ad- 
venues du villaige M. d’'Espinay et M. de Thevalle, 
avec les gentilshommes de sa maison, pour empescher 
la fuytte. 

Ces povres soldats, qui estoient bien cinq cents, 
ainsi surpris et espouvantés, n’eurent pas loisir de 
s’assembler, horsmis cent des plus aguerris qui vou- 
lurent gaigner l’eglise; mais M. de Vieilleville, qui 
avoit bien preveu que ce seroit leur dernier refuge, 
avoit envoyé, premier que de donner l'alarme, les 
vieulx capitainnes, qui gaignerent la nuict le porche 
de l’eglise et le cymetiere, de sorte que s'y achemi- 
nants ceulx-cy sans ordre, ils furent chargez et def- 
faicts en pleine rue, encores qu'ils soustinssent bien 


+ valéureusement le combat. M. de Vieilleville y perdit 
cinq hommes, et son cheval blessé d’un coup de pic- 
“ que; mais ils demeurerent tous cent sur la place. Les 
_ aultresjouerent le jeu à saulve qui peult. Maïs M. d'Fs- 


pinay et sa trouppe en tuerent environ six vingts qui 
se saulvoient par les jardins et derrieres des maisons; 
les aultres se jetterent à la naige dedans la riviere. Les 


- “habitants du villaige assommerent ceux qui s’estoient 


mussez (1) aux greniers, caves et aultres lieux secrets 


- (1) Mussez : cachés. 


L 

de leurs maisons, sans misericorde. Ceste rencontré | 


de M. de Vieilleville leur fust malheureuse ; car ils ® 


se devoient departir, et se retirer chacun chez soi, dès". 


le jour mesme, et par petites trouppes, ayants en- 
tendu la mort de la Regnaudye, et les executions de.… 
leurs compaignons à Amboise. | 

Il en fut prins aussi dix ou douze, au nombre» 
desquels estoit le capitainne nommé Sabrevert, que 


M. d'Espinay présenta à M. de Vieilleville, auquel 
il confessa qu'il descendoit trois batteaulx chargez 


d'armes de toutes sortes, pour gens de cheval et de“ 


pied, et de grande quantité de poudres; semblable- « 
ment trois faulconneaulx et quatre harquebuzes à 
crocq; mais qu’il les avoit laissées et abandonnées à 
trois lieues au-dessus de ce village, ayant esté adverty 
. que leur entreprise pour le bien public de la France 
estoit découverte parles tradiments du duc de Ne- 
mours, et d’un meschant de leurs associés nommé 
des Avenelles ; dont le premier avoit amené, sur sa pa- 
rolle et foy de prince, quinze des plus apparants de 
leur premiere trouppe à la boucherie, et l’aultre avoit 
fait tuer leur chef M. de la Regnaudye. | 
Et luy ayant demandé M. de Vieilleville comment 
ils avoient peu passer, depuis Rouanne, par tant de 
villes qui sont sur la riviere, comme Nevers, Gyen, 
et une infinité d’aultres, sans estre arrestez et combat- 
tus ; il respondit, sous la faveur d'un passeport, qu’il 


1 
: 


4 


luy monstra, que leur avoit donné le lieutenant géné- 


ral au gouvernement et séneschaulcée de Lyon et 
Lyonnais, qui contenoit « qu'ils alloient au service 
du Roi : car il sçavoit bien, comme estant de nostre 
Party, que nous allions mettre Sa Majesté hots de la 

tyrannie de ceulx de Guyse, et rendre à l'Etat'et cou- 
ronne de France son ancienne et premiere liberté. » 

M. de Vicilleville, considerant leur intention éstre 
bien fondée puisqu'elle regardoit le bien public, et 
que s'il les eust tenus prisonniers de guerre pour 
payer rançon, il n'eust pas esté en là puissance du 
Roy d'empescher qu'ils n’eussent passé comme les aul- 
tres (car il se desplaisoit extremement, comme pere 
des soldats, de veoir deffaire par un bourreau ung 
honneste soldat qui cherche sa fortune en homme de 
bien par les armes, et n’en vouloit que aux voleurs, 
mutins et seditieux ;tesmoins les legionnaires de Metz), 
il fust d’advis de leur donner liberté, et permettre de 
se retirer. De quoy ce capitainne et ses soldats le re- 
mercierent en toute humilité, se mettants à genoux, 
car ils pensoient estre morts. Ils firent quelque ins- 
tance d’avoir ung-passeport; mais il le leur reffusa; 


leur conseillant de se debander, et d’aller seulets ou 


deux à deux, aux lieux de leur retraicte, et s’'advouer 
à M. de Guyse : ce qu'ils firent. Puis commanda de 
jecter les corps de leurs compaignons morts en la ri- 
viere, afin que ceulx d'Orleans, de Blois et d’Am- 
boise veissent ceste deffaicte, par laquelle il mist fin à 
la guerre ou entreprise Renaudique , que l'on nomma 


-le tumulte d'Amboiïse : qui advint et dura quasi tout 
le mois de mars, l'an mil cinq cents soixante. 


. Puis alla luy-mesme avec toute sa trouppe querir. 
les trois grands batteaulx , qui estoient quatre lieues 
au-dessus de Gergeau, dedans lesquels il n’y avoit 


que les batteliers et environ vingt soldats malades, 


qu’il ne permit estre jectez dehors ny tuez, garnis au 


. reste de toutes les choses recitées par le capitainne Sa- 

brevert. IL commanda aux batteliers de les amener à 

Orleans, les asseurant de leur payement : à quoy ils 

obeïrent ; et fist entrer en chasque batieau dix soldats, 

pour la seureté, et pour respondre aux juges de Ger- 
_geau, et leur monstrer son passeport. 

CHAPITRE VIII. 


M. de Fieilleville retourne à la Cour. 


Ceux d'Orleans qui avoient desja veu les corps, 
et resjouis infiniment de ceste deffaicte, incontinant 
qu'ils furent advertis de son acheminement, se prepa- 
rent en toute magnificence de venir audevant de luy, 
pour luy faire comme une entrée. Mais il envoya 
M. d'Espinay  devers les principaulx de la ville pour 
leur en faire deffence de sa part; et que quand il n'y 
auroit que ceste seule consideration, de la jalouzie 
qu’en pourroit prendre M. de Montpensier leur gou- 
verneur, prince du sang, cela les devoit retenir ; car 
ils le cognoïssoient assez vindicatif, Ils prindrent ceste 
saige remonstrance en payement , et len-remercie- 


rent, faisant retirer tout le monde et rompre les pre- : 


paratifs : car on commencoit desja à tendre la porte! 
et la rue de Bourgoigne, par laquelle il devoit entrer. 


Estant arrivé à Orleans, et les batteaulx semblable=! 
ment, il departit quelques armes à ses gentilshommes, 


Capitainnes et soldats; et donna le reste qui estoit 
en grand nombre, et:toutes les pouldres qui estoient 
environ quarante cacques, semblablement les faul- 

‘conneaulx et harquebuzes à crocq, à l'hostel de ville, 
pour mettre le tout en leur magazin; qui luy en fi: 
rent de très-grands et très-humbles remerciements; 
car il preferoit toujours telles faveurs à toutes les ri- 
chesses du monde. Aussi le scavoient-ils bien publier ; 
disants tout hault que leur gouverneur ét son lieute- 
nant en eussent plustost mis l'argent en leur bourse. 
Il vendit semblablement les trois batteaulx, et en dis- 
tribua une partie de l'argent à quelques soldats neces- 


* siteux, mais la plus grande part à l’hospital d’Orleans 


et aultres povres ; qui augmenta grandement sa repu- 
tation, et enflamma tellement l’ardeur des habitants 
de toutes qualités en son amitié, qu'ils le soubaictoient 
au lieu de leur gouverneur, encores qu’il fust prince 
du sang. Car de sa vie, disoient-ils, il n’avoit faict un 
tel present à l'hostel de ville ny à l'hospital, non pas 
encores commencé, ny aux aultres povres honteux, 


_espars et cachez par la ville, comme M. de Vieilleville 


avoit faict; mais prenoit tout, et fourroit tout pour 
son bastiment de Champigny. De telle inconstante et 


: variable humeur font les affections d'une populace 
_ le plus communément, et quasi de tous habitants de 
_ ville, qui ne peuvent jamais s’adonner à la louange et 


amitié de quelqu'un, sans denigrer celluy qu'ils aban- 


- donnent et qu'ils avoient auparavant aimé, pour 

donner couleur à ce changement , auquel les presens 
et aultres bienfaicts les rendent fort subjects. 

Et après y avoir sejourné quinze ou saeze jours, 
avec les meilleures cheres du monde, car ce n’estoient 


que festins à tour de roolle par les plus riches et 


aisez de la ville, mesme des ecclesiastiques, abbez et 


: chanoines en dignité de la grande église de Sainte 


29. 

Croix, nous deslogeasmes à leur très-grand regret; et 
d prinsmes la riviere, pour descendre à Amboise, où les 
chefs de l’hostel de ville ne s’espagnerent pas; car ils 
nous fournirent de trois bons grands batteaulx , bien 
couverts et diaprez des armoiries de M. de Vieille- 


ville, et garnis de toutes les commoditez qui. se peu- … 
vent desirer, principalement grand nombre de bou- . 


teilles de vin d'Orleans très-excellent pour sa suicte et 

domestiques d'apparence seulement ; car tous les har-. 


quebuziers et les trains avec les chevaulx allerent 
par terre, qui se devoient rendre à nos couchées; car 
tant que le jour duroit nous ne branslions en ville ny 
villaige quelconque, mais disnions en nos batteaulx. 
Et ne fault demander si à Boegensy, à Blois et 


. 


… 


par tous les gros bourgs et villaiges du long de la ri- 


viere, nous feusmes receus d’une merveilleuse allai- 
gresse; car ces corps morts, qui pouvoient estre en- 


viron quatre cents soixante, flottants par devant leurs w 


portes et soubs leurs ponts, leur avoient desraciné la : 


frayeur de laquelle ils estoient espouvantez, par le 


faulx bruict que l'on faisoit courir, qu'il descendoit 
du Lyonnais, de Bourgoigne, Auvergne et aultres « 


provinces adjacentes, plus de dix mille hommes pour : 


secourir leurs trouppes, et vanger la mort de ceulx ! 


que l’on avoit trahis et executez à Amboise. 

CHAPITRE IX. 


Le Roi et MM. de Guise donnent à M. de V'icilleville des 
marques de leur contentement. 


Nous reprinsmes nos chevaulx à Escures pour venir 
à Amboise; et à demie-lieue de la ville, nous trou- - 
vasmes MM. de Brezé et de Nanssé, capitainnes des 
gardes, de l'amitié et alliance desquels envers M. de 
Vieilleville nous avons parlé au commencement de 
ce livre, qui estoient venus avec bonne trouppe aude- 
vant de luy pour le bien-veigner, et luy faire entendre 
beaucoup de particularitez qui s’estoient passées de- 
puis son partement. Et adjousterent que son heureux 
voyaige l’avoit mis bien avant en la grace du trium- 
virat (1); et quiestoient ceulx qui s’en rejouissoient, 
ou qui en crevoient; item, qu'il trouvera une faveur 
qu’il n'esperoit pas; car il n’estoit logé que au pied du 
chasteau, et il a maintenant une belle chambre au 
dedans, par le commandement exprès de M. de Guyse, 
qui l’honore et respecte ce qui se peult; et qu'il s’y 
doibt fier beaucoup plus qu’au cardinal. Et marchants 
avec tels devis, M. de Hangest se presenta à luy, avec 
vingt chevaulx , à quart de lieue de la ville, que M. de 
Guyse avoit envoyé pour le recevoir, et luy dire de 


(:) Du triumvirat. Le tiumvirat ne fut formé qu’en 1562, lorsque, 
dans le commencement du règne de Charles IX, la Cour fit prévaloir - 
le parti des Protestans. Il se composa des ducs de Guise, du conné- 
table et du maréchal de Saint-André. 

ste 


LA 


sa part qu'il estoit le bien venu, comme celluy que # 


l'on devoit tousjours employer pour l'exécution d’une 
grande et importante charge. Et entrasmes , avec ceste 
bonne compaignie, en la ville; et descendus au pied 
du chasteau, ledict sieur de Hangest le mena en la 
chambre que M. de Guyse luy avoit ordonnée, et 
_ commandé d’estre preparée. 


ee 

Et incontinant après s’y estre raffraischy, ilalla,en … 


vray et routier courtisan, trouver M. de Guyse pour 
le remercyer d’une et si favorable courtoisie. Lequel, 
après plusieurs caresses et embrassades, le: presenta 
au Roy, le gratifiant de beaucoup de parolles pleines 
de louanges et d'honneur. Après lesquelles, Sa Ma- 
jesté le receust fort gracieusement, luy disant qu'il 
avoit très-grande occasion de se contenter de son ser- 
- vice, et qu'il ne se presenteroit jamais affaire de telle. 
importance que celle d’où il venoit, et qu'il avoit si 


valeureusement et avec une indicible diligence exe- . 


cutée, qu'il ne fust des premiers appellé pour la mettre 
bientost à fin, et avec toute fidélité. De quoy M. de 
Vieilleville, luy baisant en toute revérence et humi- 
lité la main, l’asseura, se soumettant à la plus cruelle 
mort qu'on pourroit inventer si jamais il luy entre en 
l'ame d'y faire faulte, avec protestation que tant qu'il 
vivra, il entretiendra Sa Majesté en ceste bonne opi- 
nion. 

Au partir de-là, il vint trouver les roynes mere et 
regnante en leurs chambres, semblablement les prin- 
cesses et aultres dames de la Cour, desquelles toutes 
il fut fort humainement receu, avec le petit mot de 
louange de chacune. Puis il alla saluer M. le cardinal 
de Lorrainne, malade de sa colicque, qui luy en dict 

sa ratelée, entre aultres que, par un juste jugement 
de Dieu, tous les rebelles qui avoient éntrepris de de- 
vorer le Roy.et son conseil ont esté engloutys par la 
riviere et les poissons ; de quoy Sa Majesté et tous 
eulx luy avoient grande obligation, puisque par sa va- 
leur et saige conduite ce bien leur estoit advenu, et 
qu'il avoit apporté ce repos commun à toute la France. 

Ainsi se passerent environ six semaines sans rece- 
voir aulcunes nouvelles, fors une qui leur fust fort 
agréable; que le roi de Navarre estoit demeuré, au 
retour de son voyaige, bién malade à Nérac, sur les 
apprests qu'il faisoit de venir à la Cour avec plus de 
sept cents chevaulx , bien resolu de se faire recognoistre 
pour premier prince du sang après les freres du Royÿ 
encore enfants, et remettre les anciens statuts de 
France en leur premiere essence et vigueur : qui eust 
grandement brouillé les cartes; car tels complaisoient 
à ceulx-cy, qui à ceste venue les eussent abandonnez, 
et comme vrais et naturels français se fussent tournez 
de son costé. . 


CHAPITRE X. 


M. de Vieilleville est envoyé à Rouen. 


Brenrosr après, ils furent advertys que ceuix de la 
religion pretendue reformée s'estoient battus en la ville 


de Rouan (1), et qu’il s’y estoit commis beaucoup de 


(x) S’estoient battus en la ville de Rouan. Ce tumulte fut causé par 
un maître d'école qui avoit pris un grand ascendant sur la populace de 

forces et violences, principalement contre les eccle: 


siastiques; car ils avoient eu da meilleur. Incontinant 
sans mettre les choses en longueur, ny aultre délibe- 


ration de conseil, on depescha M. de Vieilleville‘pour 
y aller avec sept compagnies de gendarmes, et y. 


donner l'ordre requis et nécessaire ; qui ne reffusa pas 
cette charge, mais s’y achemina fort volontairement, 
en intention de bien satisfaire Sa Majesté. 

Et estant à Gisors, où les compaignies susdites se 
trouverent l'une après l’aultre, des villes où elles estoient 
esparses en garnison, et qui se y rendirent en moins de 


quinze jours, il envoya ung gentilhomme devers Mes- 


sieurs de la cour de parlement leur remonstrer qu'il ne 
sçauroit approcher de leur ville et fauxbourgs avec 
ses forces, sans l’évidente ruyne du peuple et des lieux 
et belles maisons qu'ils ont autour de la ville; et qu'à 
ceste cause, et pour le desir qu’il a de les conserver 
comme subjects du Roy et chefs de la justice en la pro- 
- vince, qu'ils luy envoyent un conseiller de leur corps 

avec les informations des plus chargez en la sédition, 
et qu'il laissera toutes ses forces sans les faire passer 


plus oultre, n’estant raisonnable que l’innocent pâtisse 


pour le coupable, et leur envoya le double de son 


Rouen. « Cet homme, dit Regnier de La Planche, pour ses réveries et 
« révélations fantastiques qu’il avoit apprises en la boutique des Ana- 
« baptistes, avoit été chassé premièrement de Genève, et puis de plu- 
« sieurs autres églises de France. I] s'étoit retiré à Rouen, où il avoit 


« acquis le bruit de bien instituer les enfans en quatre langues tout à 


« la fois, et en peu de temps, par certaines règles étranges et inconnues, 
«néanmoins tant certaines, comme il disoit, qu’il promettoit d’en 

« faire merveille. Dans ses sermons, il disoit qu’il avoit commande- 

« ment exprès de mettre à mort tous les méchans princes et magistrats, 
« exhortant par-là chacun à prendre les armes. » 


Le. 


nc ce De Ragntnie folget his æ 


FRANÇOIS 11. [1560] 441 
pouvoir, qui estoit terrible et très-rigoureulx; car, 
sans respecter estat n1 qualité, il luy estoit permis de 
faire mourir , non-seulement ceux qui avoient mis les 
armes à la main, mais tous autres qui y avoient ap- 
plaudy, ou par soùbs main favorisé ce tumulte ; ayant 
ung prevost de l’hostel, nommé Genton, à sa suite, 
pour cest effect. 

Ces messieurs admirerent infiniment la prudente et 
conscientieuse discrétion de M. de Vieilleville en la 
conservation des subjets du Roy, et qu’il ne se vouloit 
pas enrichir de leur ruyne ; et envoyerent devers luy 
un conseiller nommé Duval, pour le remercyer très- 
‘humblement d’une si louable courtoisie, qu’ils met- 
tront en compte d’une fort grande obligation ; et que 
ceulx d'Orleans ne leur avoient poinct menty, quand 
ils advertirent des bontez et gratuites liberalitez qu’il 
avoit exercées en leur endroict ; car ils voyoient bien 
que la courtoisie dont il use presentement envers eulx 
est vrayment confirmative de ses vertus, qu'il a fait 
reluyre en Orleans, et desquelles la mémoire servira 
de miroir à tous seigneurs qui auront charge royale, 
de ne se precipiter en cruaulté ny avarice; et que s’il 
luy plaist de s’acheminer en la ville, qu'il y sera le 
très-bien venu et receu comme ung très-digne lieute- 
nant de Roy ; le suppliant de laisser ses forces, ainsi 
qu'il leur promect, et qu’ils vont mettre la main à 
l’œuvre pour faire commencer les informations le plus 
secrettement qu'ils pourront, et ordonner des gardes 
_ aux portes, affin que les principaux autheurs, tant d'une 
part que d’aultre, de la sedition, ne puissent evader ny 
prendre la fuycte. 

Sur ceste bonne et franche volonté, M. de Vieille- 

ville departi. ses forces et envoya trois compaignies au … 
Chasteau-Gai lard, et les aultres quatre au grandeet | 
petit Andely. Mais sur-tout il choisit jusques à cent » 
gentilhommes des plus apparants et mieulx montez, « 
pour l'accompaigner sans lances, cuyrasses ny aultres } 
armes, oultre leurs espées et dagues, que de l’ estocet | 
de la piols , ou de la masse d’armes à l’arçcon de la ” 
selle. Et, marchant avec ceste trouppe et sa suicte 
ordinaire, qui pouvoient monter environ deux cents 
chevaulx, il approche de la ville, entre laquelle et 
Dernetal il trouva soixante des plus apparants de la ville 
qui luy estoient venus au-devant, de la part de mes- 
sieurs de la cour; car M. de Villebon s'estoit resserré 
dedans le chasteau durant la sedition, duquel il n’es- 
toit oncques puis sorty, et ne conferoit avec personne, : 
encores qu'il en fust gouverneur, tant estoit grande 
son apprehension, et laissoit toutes les affaires de son 
gouvernement en lle disposition de ceux de la cour et” 
aultres juges. | 

CHAPITRE XI. 


M. de Fieilleville fait punir les séditieux. | 


Aunst entra M. de Vieilleville à Rouän, et vint des- 
cendre à l'hostel l'Abbaye du Bec qu'on luy avoit faict 
preparer, où se presenta, quasi à la descente de che- 
val, un gentilhomme de M. de Villebon, nornmé 
La Barre, pour l'advertir de quicter son logis et venir 
au Chastea u » Car les heretiques le tuéront. M, de … 

Vieilleville ne fist pas grand compte de cest advertis- 
sement, mais s'en mocqua et le renvoya avec une 
créance à son maistre, qui le devoit bien faire rougir, 
de se rendre luy-mesme prisonnier, qui devoit empri- 
sonner les aultres, et d’estre tout le jouret quasi la nuict 


> , “ . . mn 
- à cheval par la ville, pour s’enquerir et s'informer des 


plus mutins et les bien chastier ; et que sa seule pre- 
sence les feroit retirer, là où le voyants ainsi timide 


. et espouvanté, ils s'animent à tout mal et rebellion, et 
. qu'il se deplaist de la maulvaise oppinion que Le Roy 


a de luy, à cause de l'alliance et parenté qui est en- 


- tr'eux deux. La Barre s’en va avec ce motet, incertain 
… toutesfois s’il l’osa redire, car nous n’en ouismes onc- 


LE: 

ques parler. 

Le lendemain il faict assembler tout le corps de la 
cour , aultrement toutes les chambres, et s’assied en 
la place qui est reservée aux roys quand ils s’y trou- 
vent pour tenir leur lict de justice ; et commande au 


» greffier de la cour, auquel il avoit desja faict delivrer 
son pouvoir, d’en faire lecture publique et intelligible. 
Laquelle parachevée, le premier president, nominé 


M. l’Alman, commencea à parler ; disant que le Roy 
avoit esté divinement inspiré de leur deputer et en- 


- voyer ung si digne seigneur, auquel ils sont prests 


d’obeir, non-seulement pour le regard de son pouvoir 


qui est très-ample, mais pour la très-grañde et loua- 


ble reputation qu’il a tousjours acquise en toutes les 
charges que nos roysluy ont jamais données, lesquelles 


_ il a parachevées sans rapine ny violencé ; qui les faict 


esperer que l'issue de ceste-cy sera pareïlle et sans 
effusion de sang, veu le très-begnin commencement 
dont il a procedé; qu’il luy plaise doncques comman- 


! 

der tout ce qu'il jugera estre bon, utile et necessaire - 
pour le service du Roy, pour y estre obey et servy : 
sans rien espargner ; car la cour luy offre et promect » 
toute assistance. l 

Ce propos finy, M. de Vieilleville les remercia, leur # 
disant qu’il fera entendre à Sa Majesté leur sincêre af- £: 
fection à son service , et qu'il a deliberé de commencer } 
à l'après-c -disnée en l'exécution de sa charge, qu'il leur | 
veult communiquer à part ; et cela dict, il se leva et. rs 
faict approcher de luy les presidents et cinq ou six con- 
seillers les plus anciens, ausquels il dict qu'il vouloit 
oster les armes au peuple, de quelque religion.qu'il soit,» | 
et les faire mettre en l’hostel de ville, afin d’obvier à 
toute sedition populaire, et faire les executions des 
plus chargez en plus grande seureté ; leur remonstrant 
que s'ils eussent pourveu à cela de bonne heure, il 
n’eust pas eu la peine de faire le voyaige : remonstrance. | 
à la verité qui les fist rougir ; car s'ils y eussent penséol | 
la sedition n'y fust pas advenue; et louerent fort ce. 
très-bon advis, qui estoit le seul remede d'avoir la. 
raison d'une PART et la maistrizer. | 

Doncques, i incontinant après-disner, il pose M. d'Es- 
pinay, avec trente gentiishommes, en la place de la. 
grande église; M. de Thevalle, avec pareil.nombre, * 
en celle de Saint-Ouan; M. d'Orvaulx, avec aultant, 
le long de la grande rue, et depart ainsi sa trouppe* 
en divers lieux. Puis faict crier par tous les carrefours, 
à son de trompe, que toute personne, de quelque 
qualité ou religion qu’elle soit, sans nul excepter, aict 
à porter toutes ses armes en l'hostel de ville, inconti- 
nant après Le ban, sur peine de la hart, sans miseri- 
corde, auquel hostel ils trouveront gens fiables pour 

les recevoir et mettre en seure garde, afin de les ren- 

dre à ceulx à qui elles appartiendront : ceste occasion | 
passée, que s’il est trouvé que quelqu'un aict escarté 

ou caché les siennes, il sera pendu et estranglé, et tous 

ses biens confisquez : avec lequel ban on leur donna 

l'espouvante que les forces qu'il avoit laissées à sept 

lieues de la ville marchoient en diligence pour y en- 

trer ; et s’estoit desja M. de Vieilleville saezy des por- 

tes qu'il faisoit tenir fermées, principalement celles qui 

regardent la riviere. 

Ceste ordonnance , inoppinément publiée , et avec 
telles menaces, mit tout le peuple en si grande frayeur, 
que toutes les armes des habitants furent portées, en 
une merveilleuse promptitude, en l’hostel de ville. Et 
alloit cependant le prevost Genton, avec ses archers, 
de maison en maison pour les visiter, et descouvrir s’il 


. s’y commettoit quelque fraude ou abus; mesme les pré- 


sidens, conseillers, tous juges et les ecclesiastiques, y 
firent porter les leurs, ou pour servir au mesme peuple 
d'exemple, ou pour ne tomber poinct aux inconvé- 
nients où se rendent subjects ceux qui contreviennent 
à ung commandement d’un lieutenant-general de Roy, 
qui. est aultant desobéir à la mesme Majesté : aussi, 
qu'ils cognoissoient M. de Vieilleville du tout inexo- 
rable aux contrevenants à ses commandements et or- 
donnances quand ils concernent le service du Roy, en 
l’enfraincte desquels il n’eust pas favorisé son propre 
frere. | | 

Toute la journée, jusques à six heures du soir, se 
passa en ceste corvée. Et dès la poincte du jour du len- 
demain, le prevost Genton commence à faire les cap- 
tures, assisté et soutenu des forces du jour precedent, 

et en la mesme assiette, et ce, suivant les roolles des. 
coupables, que messieurs de la cour avoient tirez des. 
informations : et en fut pris environ trente d'une. 
et d'aultre religion ; les aultres, plus advisez, avoient « | 
deslogé dès le jour de son arrivée. Et estants ainsi pri- L 
sonniers, M. de Vieilleville commanda au prevost de. 
depescher incontinant leurs procès pour en faire un 
bon exemple ; mais il luy deffendit expressément de … 
ne sonner, en façon que ce soit, en la sentence que . 1 
l’on prononce au supplice au pied de l'eschele, qu'on » 
appelle dictum, ce mot de religion, mais seulement” 

« qu'ils ont porté les armes contre les ordonnances “. 
du Roy, n'estants soldats, pas seulement souldrilles : 
ny dignes de cette qualité, et n’ayants jamais faict ser- 
ment ny service à Sa Majesté en ses guerres ny à la . 
couronne de France, mais seulement gens de ville, ar- 
tisans el mecquaniques, lesquels, après s'estre enni- 
vrez , se sont battus et tuez, et par ung deshord de- 
_sesperé en leur ivrongnerie, ont entré aux églises et 
ravagé en icelles ce qu'ils ont peu prandre et voller. » 
Et en fut ainsi executé jusques à dix-huict de mort na- 
turelle; les aultres de mort civile, les ungs par le fouet, 
les aultres d’amendes honorables et bannis, selon qu'ils 
estoient chargez, 

Les presidents et conseillers admirerent. grande- 
ment le stile de ce dictum, d’aultant qu'il ne spécifioit | 
un seul mot de ce que contenoïent les informations, 
et confesserent tous qu'il avoit esté dressé par ung mer- 
veilleux artifice et de grande ruze; car, disoient-ils, 
sils eussent esté executés pour avoir pollu les autels, 
-foulé aux pieds les choses sacrées ; et les nostres pour 
avoir aussi tué deux ministres et brûlé une infinité de 

bibles » Nouveaux testaments français , avecques d'aul- 
tres de léurs livres censurez, c'eust esté pour animer 
les ungs et les aultres à en tirer la vengeance, faire des 
parties et entreprises pour y parvenir, et tousjours à 


recommencer. Mais, par la grace de Dieu et par l'in- 


dustrie et saige entendement de M. de Vieilleville, ils 
ont tous esté pendus et punys pour faict d'ivrongnerie 


, seulement , qui nous faict espérer que nous ne tombe- 
- rons plus en si perilleux et espouventables inconvé- 


nients ; car chacun craint ceste reputation d’estre dict 
subject au vin, et à s'enyvrer et mourir avec ceste hon- 


teuse marque, et non pas pour sa conscience et pour | 


soutenir en vray chrestien sa religion, 


00/0/0000 QQ/ 


CHAPITRE XII. 


M. de Vieilleville réprime les entreprises des Huguenots 


de Licppe. 


Cevrx de Dieppe, bien advertys de l’execution sus- 
dicte, car six de leur ville y passerent par mort natu- 
relle, et trois par civile seulement, qui leur vindrent 
annoncer les nouvelles, entrerent en une grande 
frayeur, d’aultant que les forces de M. de Vieilleville 


s'estoient approchées d’eulx de l’aultre costé de la-ri- 
» viere, et qu'il avoit commandé à toute la noblesse du 


, Dieppois qu'ils se tinssent prests de marcher pour le 


_ service du Roy à quand il leur commanderoit, sur 


» peine d’estre declairez rebelles à Sa Majesté, envoye- 


rent devers luy le lieutenant civil de la ville et celuÿ 


.… 


pliant humblement de les traicter avec doulceur et 


entendu marcher devers eulx. 


_ car Je Roy s’estomacquoit bien fort de ce qu'ils avoient 

de l'admiraulté, car la jurisdiction de l'admiral y est 
establye, et cinq ou six des principaux de la ville. 
Eulx arrivez à Rouan, ils se presentent fort matin 
à son lever, luy faisant beaucoup de belles remons- 
trances tendantes aux fins de leur justification ; le sup- 


modestie, comme innocents de toute sedition, et que 
son bon plaisir soit principalement de les exempter de 
garnison, et faire retarder la gendarmerie qu'ils ont 


Ce que M. de Vieilleville leur accorda: fort libre- 
ment ; mais il vouloit qu’ils demolissent, sans contre- 
dict , le théâtre qui estoit basty pour leurs presches ; 


me 


eu la hardiesse de le faire construyre en plain cueur : 
de ville sans sa permission , et qu’ils sçavent bien, es- | 
tants juges qui ne ignorent poinct les loix ny les cous- | 
tumes des provinces de France, qu’un gentilhomme 
ne -ozeroit elever en sa terre un Ph seulement | 
sans le congé du seigneur duquel il l'a tenu; et, s ‘ile 
le luy permet, il l’oblige à quelque devoir qui n'est 
pas oublié en son adveu. l 
« À plus forte raison, vous vous estes grande EE L 
oubliez d'avoir si peu respecté votre souverain ; et qui 
plus est, il n’est poinct basty pour le bien public ny } 
pour son service; et deviez, comme officiers de Sa ne | 
jesté, vous y opposer de vive force, et y perdre plusg 
tost la vye. » Là-dessus, ils protesterent qu'il a esté. 
basty par le commandement exprès de M. l'admiral, 
qui a luy-mesme advancé les premiers deniers, et. 
souvent contribué ; car les habitants n’eussent sceu : 
fournir à la perfection d'ung si superbe édifice. « Au 


near en 

moins deviez-vous, dist:il lors, comme gens qui avez 
fait serment au Roy de ne souffrir qu’il se face chose 
en vostre ville qui luy soit prejudiciable, deputer quel- 
ques-uns, ou de la justice, ou de la ville, pour re: 
monstrer au privé conseil du Roy une telle insolence : 
et usurpation ; de sorte que, pour une si enorme faulte, 
il ne vous peull moins escheoir que la privation de 
vos estats ; et vous fera Sa Majesté grande grace quand 
il vous remettra la vye; car la connivance dont vous 
avez usé en cest endroict vous condampne à la mort, 
d'aultant mesme que vous ne pouvez ignorer qu’il a 
esté basty pour prescher et dogmatizer une nouvelle 
religion toute contraire à celle de votre Roy, le grand 


pere duquel, et son pere mesme, en ont fait brusler 


une infinité de ceulx qui la suyvent et y adherent, et 
en est executé tous les jours. Par ainsi resolvez-vous à 
sa demolition ; car l’ung des principaulx commande- 
mens de ma charge est de le faire porter par terre; 
et ne partiray poinct de ce pays que je ne l’aye exe- 
cuté, quand je devrois abrazer toute la ville de Dieppe: 
et, sans user de plus longs discours, vous en pouvez 
retourner, encores qu'il soit en ma puissance de vous 
retenir prisonniers jusques à ce que j'aye effectué ma 


_ conception et ce que j'ai en fantaisie ; mais je ne use- 


rai pour cette fois d'une telle rigueur, et vous donne 
congé de partir pour reciter à vos concitoyens ce que 
vous avez négocié avec moi, ausquels ne differez de 
dire qu’ils fassent ce qu'ils pourront; mais assurez- 
les quant et quant que je ferai ce que je vouldray, 


et qu'il n’est poinct en leur puissance de m'en empes- 


cher ; que s'ils l'entreprennent, ce sera à leur totale 
ruyne et confusion. » 
277. 29 

Ces povres depputez eussent voulu estre encores CU 
Dieppe, estants incertains de la resolution de M. des | 
Vieilleville pour le regard de leurs personnes, et nes 
sceurent aultre chose replicquer, sinon qu’il luy pleusts 
les laisser partir pour remonstrer à leurs concitoyens} 
son intention et bonté, et les persuader d'y obeyr! 
comme bons et fideles subjects du Roy, puisque $ Sa 
- Majesté l’avoit ainsi voulu et ordonné; promettants sur! 


leur vie et honneur de s’y employer de toute affections | | 
et fidélité : de quoy M. de Vieilleville se contenta; ets ; 
les pria de demeurer encores pour tout ce jour ; ‘cel | 
qu'ils accorderent fort volontairement. 4. 
Le soir du mesme jour, M. de Vieilleville fist ad-Ÿ 
vertir toute sa trouppe de se tenir prests à partir le 
Jendemain à l'aube du jour, et se trouver devant sons 
logis sans bagaige, et qu'ils fissent bien repaistre 1 
chevaulx; car il vouloit faire une longue cavalcade : 
qui n’y faillirent pas; et ainsi deslogea de Rouan, sans! 
faire sonner trompette ny sourdine, marchant droict 
à Dieppe, ayant les depputez avec loi, qui furent es} 
tonnez de ceste promptitude, n’en pouvant imaginer” 
l'occasion; car il fit le chemin d’une traicte, encores! 
qu'il y aict d'une ville à l’aultre douze lieues. Et es 
tants à deux lieues de Dieppe, il depart les sisi] 
ê 


depputez et les faict marcher devant, ausquels il 
donne les vieils capitainnes de Metz, avec trente che 
vaulx pour les accompaigner, qui avoient charge, less 
ayants rendus en la ville, de s’arrester à la porte, de 
le y attendre, et s’en saezir; leur donnant advanee 
d'environ demye-lieue seulement. 
Arrivez qu'ils furent en la ville, et la trouppe des … 
capitainnes arrestez à la porte, les habitants entrent 


° 

en une merveilleuse frayeur ; mais les depputez les as- 
seurerent qu'ils avoient impetré de M. de Vieilleville 
qu'ilsseroientexempts de garnison, et qu'ils n’auroient 
aucun mal; mais qu'il falloit obéyr aux commande- 
ments du Roy , qui vouloit que le theatre fust démoly 
et äbattu de fond en comble. Sur ceste parolle, la 
pluspart se mutine, et veult prendre les armes pour y 
resister et plustost mourir que de l’endurer : repre- 
sentant ceste esmeute, à veoir le peuple courir par les 
rues, ung abrazement de feu qui est en trois ou qua- 
tre maisons d'une ville, et en divers lieux , où tout le 
monde se précipite pour l’estaindre. Car ils alloient 
d'un costé et d’aultre, de furie, pour animer ung 
chacun au combat et se saezir de leurs armes. Les 
ungs vindrent aux clochers pour battre le tocsainct; 
mais nos capitainnes y avoient desja donné bon ordre, 
et furent repoulsez. Les aultres se presenterent à la 
porte, où estoient lesdits capitainnes, qu'ils trouverent 
en deffense, et quasi du tout barricadée, et y en fut 
tué trois ou quatre de premiere abordade; qui les re- 
froidit beaucoup. 

CHAPITRE XIII. 


M. de V'ieilleville se rend maitre de la ville de Dieppe. 


Sun ce tumulte, M. de Vieilleville arrive avec toute 
_ sa trouppe, et trois trompettes qui sonnoient incessam- 
ment; et viennent à grand trot, à pannades et rua- 
des, droict au théatre; et portants par terre tout ce 

qu'ils rencontrent en leur voye, $ans y espargner aige 
ny sexe; mesme le baston et platissades d’espées n'yi 
furent pas espargnez ; et contraignit M. de Vieilleville # 
tous les ‘habitants et une infinité de paisandaille, ma- 
riniers et aultres gens du menu peuple qui se trou- 4 
verent là, de mettre la main à l'œuvre pour ceste démo-® | 
lition, qui fust commencée en sa presence, sans que" 
jamais personne s'ozast eslever pour y faire resistance; ! 
encores que ceulx de la religion prétendue y fussent les % 
aisés, et donnassent la loi à tout lereste. Qui fustung stra- 1 
tâgeme de guerre executé d'une terrible ruze ; car, s'ils 
eust laissé partir les depputez ung jour devant luy, où» 
qu'il eust repeu par les chemins, il n’y eust jamais en-. 
tré, et s’en fust retourné avec sa courte honte, où bien | 
y eust perdu la vye. Mais en une brave execution qui. 
requeroit celerité, il ne luy falloit jamais parler de 
répaistre ni de dormir; car il se souvenoit bien que 
le vidame de Chartres, pour avoir disné par les che-" 
mins, faillit la ville de Saint-Omer, que les capitainnés » 
français qui estoient prisonniers luy devoient livrer,“ 
par le moyen du grillier qu'ils avoient gaigné; et que” 
le mareschal de Thermes, pour avoir voulu dormir, « 
fut desfaict près Gravelines, là où, s’advançant d’une, 
heure seulement , il défaisoit l’armée ennemye; et par | 
grand malheur, il en employa trois en son reposouer. À 
Mais M. de Vieilleville, par sa furieuse et inopinée « 
entrée, fist fondre et dissiper cette enraigée populasse,, 
sans aulcun eflort ou effect, tout aussitost que faict le. 
soleil du moindre de ses rayons une grosse et épaisse 
 brouée; car on ne sceust jamais descouvrir ce que 
tout cela devint. Les ungs gaignerent, par les portes 
ouvertes, les champs; les aultres se saulverent dedans 

les navires, barques, pataches et aultres vaisseaux 
qui estoient à la radde sur le port; mais la pluspart 
se cacherent chez les catholiques leurs voisins » parants 
et amys ; de sorte que par ce grand espavente M. de 
Vieilleville demeura maistre de la ville, sans qu'il y 


 eust plus de dix hommes des leurs tuez sur la place, 


non pas au combat, mais pour avoir reffusé de s’em- 
ployer à la demolition ; qui fut cause qu'un chacun, 
sans respect de sexe ny de qualité, y feist office de 
gastadour et de pionnier. 

La nuict venue, M. de Vieilleville vint descendre 
aù logis que les depputez luy avoient fait preparer, et 


_semblablement à toute sa trouppe, qui tenoient toute 


la ville, espars ça et là, pour plus grande seureté; 
et tenoit M. d'Espinay la porte de la marine, et 
M. de Thevalle celle des champs; mais toute nuict 
on continuoit la ruyne du théatre, où tout le monde, 


. M. de Vieilleville mesme, avoit grand regret; car c'es- 


toit ung fort brave édifice, ressemblant au theatre 
de Rome qu’on appelle Collisée, ou aux arênes de 
Nysmes. On fut trois jours à le verser par terre, et ne 
partismes de Dieppe que n’en veissions la fin. 

Durant lequel temps, M. de Vieilleville fist de belles 
ordonnances pour retenir tous les habitants en bonne 
paix et union, desquels ils se trouverent fort bien edif- 
fiez tandis qu’ils Les observerent; et furent fort estimées 
et bien approuvées par Messieurs de la cour de parle- 
ment de Rouan. Auquel lieu nous retournasmes Je cin- 
quiesme jour après nostre partement, où M. de Vieil- 


leville fust derechef receu avec aultant d'honneur et 


de respect que l’on sçauroit dire. 
. Et après y avoir sejourné quatre jours, nous nous 


. 

acheminasmes pour venir à la Cour, qui estoit à Orleans, * 

et licentier les cent gentilshommes qu'il avoit choisis » 
sur les premieres compaignies ; aux chefs desquelles il d 
commande de lesremener en leurs anciennes garnisons. # | 


1177 


CHAPITRE XIV. 


M. de Vieilleville vient à Orléans , où étoit.la Cour. 


ArrrocHEz que nous fusmes d'Orleans, M. de Vieille- 
ville y futacueilly comme à Amboyse, et avecheaucoup - 
plus d'honneur. Car M. de Guyse l’attendit long-temps « 
avec quinze ou vingt chevaulx soubs la porte Banniere; “| 
et ne sceyt-on pourquoy, sinon que l’on disoit qu'il 
vouloit sonder son cueur sur l’emprisonnement qu'il « 
avoit faict de la personne du prince de Condé, frere du * 
roy de Navarre ; luy disant que des Avenelles luy avoit 
faict fort clairement veoir qu'il estoit chef et autheur * 
de toutes les forces qui avoient paru à Amboyse et 
Noyzé; et que La Regnaudye n'’estoit que son lieu- ! 
tenant; et qu'il ne falloit pas tollerer qu’un petit ga-. 
lant, pour prince qu'il soit (car il estoit,de fort petite 
stature), fasse de telles bravades à son Roy et souverain À 
seigneur ; et marcherent ensemble , devisants de telles 
affaires, jusques au logis de Sa Majesté , à laquelle” 
M. de Guyse le presenta ; qui luy fist encores plus 
grandes demonstrations de contentement de ses ser- 
vices que à Amboyse, et sur-tout de la démolition 
du theatre, et de la dextérité dont il y avoit usé, et du 

grand dangier auquel il avoit hasardé sa personne 
pour la faire obeyr, mesprisant toute apprehension de 
mort pour executer ses commandements; puis ad- 
jousta qu'il tenoit le petit prince de Condé prisonnier, 
comme bien convaincu d’estre le principal autheur de 

toutes les seditions et tumultes passez; mais qu’il luy : 
apprendra à mieulx respecter son souverain seigneur 
qu'il n’a faict, et qu'il pourra servir d'exemple à tous 
mutins pour l'advenir. À quoi M. de Vieilleville ne 
respondit aultre chose, sinon qu'il s’esbahissoit grande- 
ment que, se sentant coulpable, il se soit ainsi venu 
precipiter dedans le filet. Mais M. de Guyse repliqua 
qu'il pensoit avoir affaire à des sots, qui luy joueront 
ung traict de finesse duquel il ne se doubte pas. Là- 
dessus la Royne mere survint; la presence de laquelle 
fist mettre fin à ce discours, qui devoit estre plus long ; 
car desja le Roy avoit mis en jeu le roy de Navarre, 
qui estoit par les chemins pour venir à la Cour. Et 
ainsi se departit la compaignie pour aller au conseil. 
A l’yssue duquel, le Roy commanda à M. de Vieil- 
leville d'aller veoir le prince de Condé; qui s’en ex- 
cusa comme celluy qui se doubta incontinant de 
À quelle bouticque sortoit ce commandement, et sur 
quelle fin il avoit esté forgé; disant à Sa Majesté qu'il 
mourroit plustost que d'y aller; car il avoit trop à 
descueur tous perturbateurs du repos public, prinei-, 
palement ceulx qui entreprennent sur l'Estat ; luy con- 
seillant de le confiner en la Bastille, ou en une tour 
de Loches, si tant est qu’il n’aict poinct attenté à la 
_ vye de Sa Majesté; car s’il se trouve qu'il y aict cons- 
piré, le cas est irremissible, fustsl son propre frere ; 
mais pour aultre charge ou delict, il seroit à jamais 

reprochable à Sadite Majesté, de faire mourir ses pro-n 
ches parants et princes du sang royal de France. 

= Remonstrance que le Roy remarqua merveilleuse- 

ment; et luy dist telles parolles : « Je- veoy. bien, 

monsieur de Vieilleville, qu’il est fort malaisé de vous » 

surprendre ; car ce que je vous en avois commandé 


n’estoit pas du tout pour vous y faire aller, mais pour « 


descouvrir de loin vostre oppinion sur son emprison- 
nement, et si nous avons malfaict, ou non, d'en user 
ainsi , et semblablement quelle en doit estre l’yssue. » 
Sur quoy M. de Vieilleville respondit que Sa Majesté 


estoit très-saige et très-advisée, et assistée d’un très-… 


prudent conseil, avec lequel, moyennant la grace de 


| 
| 

Dieu, elle sçaura fort bien mettre fin à ceste affaire, : 
qui puisse redonder à son honneur et gloire, au repos” 


perpetuel de sa personne et de tout son Estat. Lan- 
gaige que Sa Majesté eust très-agreable ; lequel ceulx 
qui luy en avoient mis le subject en la bouche ne sceu- 
rent jamais calompnier, tant estoit accort et ruzé en 
ses responces. 


Quant à l’emprisonnement du prince de Condé, il 


n'estoit pas trop cruel; car il avoit tout son logis pour * 
prison, auquel estoit une salle avec cinq aultres estai- … 
ges ; mais la porte et fenestres devers le jardin estoient » 


murées et condampnées. Le capitainne Gohaz, qui le 


-gardoit, avec une escouade de sa compaignie, luy don- * 
noit toute liberté de s'y pourmener; et semblablement L 


Dalnstier “06 Éémtaan Gr m.re — 


en f 


à 


à six de ses domestiques d'aller para ville, comme 


il leur plaisoit, chercher les commoditez de leur mais- 


tre et les leurs; mais on se doubtoit bien qu’à l’arri- 


vée du roy de Ney il seroit plus estroictement res: 


serré. 

CHAPITRE XV. 


Arrivée du roi de Navarre à Orléans. 


Exrix le roy de Navarre arriva à la Cour (1) : mais 
le Roy, les Roynes mere et regnante n’envoyereht au- 
devant de luy ; et ne fut pas receu selon sa dignité, car 

ung chacun craignoit d'offencer. On lui ordonna son 
quartier assez loing du logis du Roy, pour sa per- 
sonne et son train, qui ne revenoit pas à Cinquante 
chevaulx, comptant mulets et charrois; bien esbahy, 
au reste, de ce qu’il trouva par tous les carrefours de 
la ville des barricades, non pas de pippes ny d’aultre 
fustaille, mais de massonnerie, bien percées et flan- 
… quées, et grand nombre de soldats en chacune; et ce 

qui plus l’estonna, fust qu'il ne sceust voir nÿ parler à 
son frere. 

Or, s’estant presenté devant le Roy pour luy baïser 
les mains, il le trouva seul, sans estre accompaigné 
de pas ung grand, ny d’aulcun gentilhomme de mar- 
que, mais environné de tous costez d’une infinité de 

_ses gardes, comme de quelque nombre des cent gen- 
tilshommes de sa maison, avec leurs haches d'armes, 
archers des gardes leurs capitainnes à la teste, Suisses, 
les gardes escossaises et toute la cour ; la basse-cour 
du logis du Roy pleine de soldats, et tous harquebu- 


(1) Enfin le roy de Navärre arriva à la Cour. Il y a ici une erreur, 
Le roi de Navarre et le prince de Condé arrivèrent ensemble à Or- 
Téans. Le premier fut gardé à vue, l'autre mis en prison. 

ziers. Racueil que le povre prince trouva assez estrange ; 
mais force luy fut de passer par-là ; et après Giueies 
propos qu’ils eurent. ensemble à part, qui nous fu- 
rent incogneus, le Roy commanda à deux capitainnes 
de ses gardes de le conduire en son logis. 


Quand M. de Vieilleville veid tant de divisions, 


partialitez et de deffiances, et principalement traicter : 


avec si peu de respect les princes du sang, ilcommen- 
cea à parler de son congé. Mais en estant la Royne 
mere advertie, elle pria incontinant le Roy son fils de 
le luy refuser tout à plat, non-seulement de luy def- 
fendre expressément de n’abandonner la Cour sans 
commandement, et que l’on avoit grand besoing de 
son service ; le voulant employer bientost en chose 
de très-grande importance pour le bien et affaires du 
royaume et de la couronne. Priere à laquelle le Roy 
obeyt incontinant : qui fust cause qu’il envoya querir 
madame de Vieilleville, prevoyant son sejour y devoir 
estre bien long; ayant esté ladicte dame induicte à luy 
faire prononcer ce commandement, pour deux raisons: 

la premiere, pour estre toujours assistée de sa presence, 
s'en tenant bien fortifiée, comme nous avons dict; 
l'aultre, pour porter tesmoignaige aux princes elec- 
teurs du Sainct Empire et aultres princes et Estats 
d'Allemaigne , de toutes les procedures que son fils et 
son conseil pourroient executer contre le roy de Na- 


varre et son frere, et la descharger envers eulx de 

toute calompnie, comme innocente de leur misere et 
tibulation. C’est pourquoi elle vouloit qu'il veid en- … 
tierement la fin de ceste tragedie, aflin que lesdicts 
P'inces ne pensassent pas qu’elle en fust consentante; 


mais qu’il leur testifiast, quand il seroit en son gouver- 

nement de Metz, qu'à son grand regret elle voyoit tels 
rudes traictements, ausquels, par faulte d’authorité 
et de credit au conseil du Roy son fils, elle ne pouvoit 
donner l’ordre tel qu'elle eust bien desiré. 

Nous passasmes doncques la pluspart de l’hyver à 
Orleans, où l’on voyoit de terribles traicts de rudesse ; 
principalement que le roy de Navarre venoit au lo- 
gis du Roy, accompaigné seulement de deux ou trois 
gentilshommes; et qu’estant entré, il ne se presentoit 
pas à la porte de la chambre, maïs se pourmenoit en 
la salle , attendant que l'huissier le vint querir : qui es- 
mouvoit plusieurs des plus grands, non pas de la fac- 
tion de MM. de Guyse, à commiseration, de veoir 
ung tel prince, portant tiltre de Roy, mesprisé de ceste: 
façon. 

CHAPITRE XVI. 


Mort de François I[.— M. de Vieilleville retourne à 
Metz. 


Murs Dieu pourveut à telle cruaulté; car le dix- 
huictiesme de novembre 1560, le Roy tomba malade 
d’une douleur d'oreille si vehemente, qu'il en mourut 
au dix-septiesme jour après, qui fut le 5 de decem- 
bre. Accident qui fist bien tourner la chance; car 
toute la Cour en general, grands et petits, se vindrent 

presenter au roy de Navarre, qui venoit ordinairement 
au logis du nouveau roy Charles qui succeda à son 
frere François, avec deux ou trois cents chevaulx; et 

print la regence.(1) et administration du royaume 


avec ladicte dame, laquelle le declaira, parce que le 


Roy estoit fort jeune, n ‘ayant encores saeze ans, lieu- 


tenant-general du Roy, representant sa personne par 
tout son royaume et terres de son obeyssance (quifut 
au grand contentement de tout le monde), et ce, par 
l'advis et entremise de M. de Vieilleville, qui con- 
seilla à-la Royne d'en user ainsi, aflin de gouverner 
le royaume en bonne paix et union, et remettre les 
affaires en meilleur estat, attendu la très-dangereuse 
combustion que pouvoit faire flamber en icelluy ceste 
diversité de religions, qui sembloit prandre ung mer- 
veilleux accroissement. À quoy Sa Majesté, ayant 
meurement consideré tous les evenements qui en pou- 


voient arriver, condescendit fort volontairement ; eten 
remonstra aultant au roy de Navarre, pour coupper , 


chemin à tous troubles ; qui ne reflusa pas cest estat, 
mais le tint et l’exercea soubs l’authorité de ladicte 
dame ; qui fist prosperer toutes choses de ne en 
mieulx. : 


Et est à noter que; nonobstant toutes les rigueurs, 


sd 

aguets et espionnaiges des deux freres, M. de Vieille- 


ville ne laissoit pas, du vivant du feu Roy, d'aller la 
nuict visiter le roy de Navarre, pour le nourrir en 
amitié avec ladicte dame, comme prevoyant que 
ceste tirannie ne pourroit pas durer long-temps; et 


bien souvent portoit et rapportoit des créances de l’un 


Re 


à l’aultre, sans que jamais, par sa dexterité et saige je 


(:) Et print la regence. Catherine de Médicis n’eut pas le titre de 


régente pendant la minorité de Charles IX ; elle ne le prit que de- 


- puis la mort de ce prince jusqu'au moment où Henri JT arriva en 
France: 

‘eonduicte, personne l’eust sceu descouvrir; et par 
telles reconciliations l’estat de la couronne de France 
devint fort paisible et calme. De quoy tous les grands 
du royaume l’honorerent merveilleusement ; car il es- 
toit en la puissance du roy de Navarre d'exclurre la 
Royne mere de tout gouvernement, par les vieulx et 
anciens statuts et privileiges du royaume, qui privent 
les femmes et les estrangers de telles charges; et elle 
avoit ces deux qualitez. Ce fut doncques comme par 
inspiration divine qu'elle fist arrester M. de Vieille- 
ville à la Cour; car s’il s’en fust allé, elle estoit en 
hazard de se retirer ou à Monceaulx, ou à Chenon- 
ceaulx. Aussi n’en fust-elle pas ingrate, comme nous 
dirons en son lieu. 
Quand les deux freres veirent le Roy mort, et ad- 
_vertis que le capitainne Gohaz avoit ouvert au prince 
de Condé la porte de son logis, et remis en toute li- 
berté, et que le roy de Navarre avoit esté proclamé 
lieutenant-general du nouveau roy de France, ils sor- 
tirent d'Orleans à petit bruict; et nuictamment Île 
cardinal gaigna son abbaye de Mairmoustier par la 
riviere ; et le duc de Guyse Paris, où il avoit beau- 
coup de confidents; et se repatria avec le connestable, 
le mareschal de Sainct-André (1), et grand nombre 
d’aultres grands, qui tous ensemble formerent une 
indissoluble amitié pour abymer les Lutheriens ; al- 
leguant ledict de Guyse que tout ce qu'il avoit faict à 
Orleans n’estoit que sur saincte intention ; et leur fist 
veoir au doigt et à l'œil que le prince de Condé 


(1) 8e repatria avec le connestable le mareschal de Sainct- Andre. . 
Cette union, qui prit le nom de triumvirat, ne fut formée, comme on 
l'a déjà observé, qu’en 1 562. 

avoit promesse des princes d'Allemaigne d’une levée, 


de dix-huict mille reithres et douze mille lansque-# 


Ca 
4 


nets, pour venir planter lheresie en France et foul- 
droyer leur religion; et qu'il avoit faict la cene avec » 
l'Admiral, le cardinal de Chastillon, Andelot, et te 
de trois cents gentilshommes français, à Noyers; et 


qu’il estoit très-necessaire de se confederer pour re-# 


; À 


f 


ns 


sister à une si detestable et meschante entreprise; les 
asseurant qu'il avoit deliberé de les envoyer tous 


querir, par commandement exprès du Roy, si las. 


mort ne l’eust prevenu, pour assister au jugement d'un 4 
< ES 5 s : : : Ë L 
si pernicieux petit prince; mais qu'il falloit, sans dis-M 


simulation ni connivence, embrasser ceste affaire, et 1 


avec toute diligence; car il prevoyoit bien que toute 
la Cour s’en va empoisonnée de ceste faulce et diabo- » 
lesque doctrine, puisque le roy de Navarre, qui en 
est, commande generalement à la France ; et que bien- 
tost, par ses blanderesses et flateuses persuasions, il 
attirera la Royne mere. À ceste remonstrance, ils ju- 
rerent tous de s’y employer de toute affection; et s’en- 
tre-promirent la foy de ne s’abandonner jamais qu'ils 

n'en ayent veu la fin, et de n’y rien espargner, jus- « 


ques au dernier soupir de leur vie. 

[1561] De ceste assemblée sortirent et sont emanez 
tous les troubles qui sont depuis advenus en France : 
mais estants escrits par plusieurs bons esprits, je ne m'y 
_estendray nullement; aussi que ce subject n’est pas de 
mon histoire. Pour laquelle renfiler, je vous diray… 
que M. de Vieilleville voyant la Royne mere et le roy 
de Navarre bien ensemble, et merveilleusement d’ac- 
cord en la regence, il demanda son congé pour s'en 
retourner en son gouvernement ; qui luy fut fort vo- 

‘lontairement accordé, avec grande demonstration et 


contentement de ses services, et infinies promesses de 
la remuneration. Puis commencea son voyaige par 
S'aller raffraischir en sa maison de Durestal, où il re- 
mena madame de Vieilleville. Et après y avoir sejourné 
environ ung mois, il print le chemin de Champaigne 
pour aller à Metz, sans repasser par la Cour. 
Auquel lieu il fut receu d’une inexprimable allai- 
gresse, tant par les habitants de la ville et de toute la 
contrée, sans excepter sexe, aige ny qualité, que par 
les gens de guerre de toute la garnison, pour le long- 
temps qu'ils avoient esté privez de sa presence, et de 
le veoir eschappé des grands hazards ausquels il s’es- 


toit submis par les perilleuses charges qu’on luy avoit 


données. À quoy M. de Sennecterre n’oublia rien de 
son devoir, comme lieutenant de sa compaignie et au 
gouvernement : car il fist sortir toute la cavallerie en 
general, et en armes, audevant de luy en la plaine de 
Fristau, et se combattre à coups de lance et de coute- 
las ; et deux bataillons de gens de pied , qui firent filer 
une scopeterie d'harquebuzade sans balles, l'un con- 
tre l’aultre, plus d’une heure; et grand nombre de 
picques rompues; et entrants avec telles fanfares en la 
ville, les commissaires de l'artillerie firent ronfler 
toutes leurs pieces, grandes et petites, qu’ils avoient 
le soir precedent placées sur les plates-formes et rem- 
parts pour cest effect, et de telle sorte et furie, que 
l'on n’en eust sceu faire davantaige pour la mesme 
Majesté. 

Ainsi nous parachevasmes le reste de l'hyver en 


donnes cheres et toute rejouissance , sans aulcun 


soulcy, ayant la paix bien confirmée et jurée avec- 

ques nos Voisins de Luxembourg, et que Théonville + 
avoit esté déja rendue, suyvant les articles de pacifli- 
cation, comme il a esté dict. 

CHAPITRE XVIL. 

M. de Vieilleville est nommé ambassadeur à la cour de 
l'Empereur. 

[1562] On la Royne proposa en un conseil qu'il estoit 
très-necessaire d'envoyer devers l'Empereur, pour for- 
mer amylié avec luy, sur l'advenement de son second 
fils à la couronne, et que l'on s'estoit beaucoup ou- 
blié de n'avoir faict ce devoir du regne de son fils 

’aisné; et que ledit sieur Empereur pourroit avec juste 
occasion se douloir d’un tel mespris, estant, de toute 
ancienneté, ceste louable coustume observée entré … 
les grands princes, principalement de la chrestienté , 
de s’entrevisiter par une amyable congratulation, 
quand Dieu les honore de la succession des sceptres 
et couronnes de leurs predecesseurs; et que d’aultre 
part, il estoit deu à quelques princes, colonels, rei-, 
thermestres, capitainnes et d’aultres serviteurs occultes 
en Allemaigne, affectionnez à la couronne de France, 
des pensions qu’il estoit raisonnable de satisfaire ; aussi 
qu'il se falloit raffraischir en la memoire et amytié des 
princes electeurs du Sainct Empire ; et que celluy que 
l'on envoyera devers l'Empereur pourra depeschet | 


* toutes ces affaires en son voyaige; mais il le falloit 

choisir digne d’une telle charge, et qui s'en saiche 
duement acquitter. 
.« Proposition que tout le conseil, A le 
roy de Navarre, receust avec Pc admiration et 
tous ensemble; et solliciterent la diligence comme fort 
pregnante pour le bien de la couronne; et sur ceste 
ouverture il ne s’en presenta pas moins de quinze ou 
vingt, et des plus grands favorits de la Cour, pour 
éstre preferez en ceste légation; car, à la vérité, c’es- 
toit un fort beau voyaige, et s'en batloient à la per- 
che : les ungs en sollicitoient la Royne douairiere, les 
aultres le roy de Navarre; et quelques-uns s’addres- 
soient à la Royne mesme, par l'entremise de certaines 
dames qu'ils cognoissoient:luy estre agréables ; mais 
tous perdirent leur temps et leurs peines. 

Ear Sa Majesté avoit voué en son ame ce voyage à 
M. de Vieilleville, par plusieurs fort légitimes raisons. 
Desquelles la premiere, qu'il estoit comme à demy- 
rendu , d’aultant que son gouvernement de Metz 
aboutit en Allemaigne; l’aultre, qu'elle le cognois- 
soit plus consommé aux affaires d’Estat que tous les 
susdicts poursuivans : item, qu'il estoit honoré et 
merveilleusement respecté de tous les princes elec- 
teurs du Sainct Empire, qui seront bien aises de le 
veoir et de conferer avec luy des affaires de France; 
plus, qu'il est raisonnable que l'Empereur cognoisse 
celluy qui a, par tant d'années, fait teste à l'Empire 
et à toute Ja Germanie; et que toutes les entreprises 
que l'on a tramées sur son gouvernement, pour secrettes 
- qu’elles ayent esté, n'ont jamais pu réussir à bonne 
fin, mais, par sa vigilance et dextérité, ont toujours esté 
renversées : davantaige, que saichant Sadite Majesté. 

27. | _ 30 

‘la très- pa amytié que luy portoit le roy Henry : 
son feu seigneur et mary, à cause de ses valeurs et. 
mérite , elle desiroit, comme dame d'honneur et de, 
bien, qui doit tousjours affectionner ce que son mary : * | 
aime, l'en faire ressentir : j'adjousteray encore ceste- 4 
cy, qu'elle ne vouloit pas estre irgrate des fideles ser- 
vices qu'il luy avoit faicts, l'ayant tousjours assistée, 
sans rien craindre ny apprehender , en toutes les fas- 
cheuses et turbulentes occasions qui se sont survenues 
” depuis qu’elle est vefve; et pour la derniere elle se « 
sentoit en partie son obligée du commandement gene- 
ral et absolu qu’elle avoit en ce royaume, par les 
- belles et très-utiles remonstrances qu'il fist au roy de 
Navarre, comme nous avons dict. 

Qui fut cause que, toutes sollicitations, faveurs et 
‘ poursuites rejectées, elle despescha en poste M. de ! 
Froze, son premier escuyer, devers luy, pour luy 
porter les lettres pour l'Empereur, les princes, son # 
instruction et toutes aultres despesches necessaires pour. 
ceste legation; et avec luy coururent le commys du 
tresorier de l’espargne, et quatre ou cinq aultres clercs 
des finances, qui portoient soixante mille escus en or « 
pour les susdictes pensions, qui arriverent à Metz le 
premier jour d'avril 1562. 

fl ne faut pas demander si le sieur de Froze fust le 
bien venu et toute sa trouppe, principalement quand 
M. de Vieilleville eust “ou les lettres que la Royne luy 1 
escrivoit, desquelles je ne insereray, pour éviter pro- d 
lixité, que les sept dernieres lignes qui contenaient ces 
propres mots : « Vous asseurant, mon cousin, que. 
j'ai esté infiniment importunée par plus de vingt-pour 
avoir l'honneur de ce voyaige, entre lesquels estoient 

le fils de mon feu oncle, le mareschal Strozzy , et Va- 
lenty , fils naturel du sieur roy de Navarre. Mais je les 
ay tous faicts égaulx; car quand j'eusse eu ung frere 
qui l’eust pourchassé, je vous y eusse tousjours pre- 
feré, pour la parfaicte fiance que j'ay que vous vous 
acquitterez aussi dignement de cesté chaïge que de 
toute aultre que l'on vous a jamais de ma cognoissance 
commise ; et, sur cette esperance, je prieray Dieu, 
mon cousin, qu’il vous aict en sa sainte et digne garde. 
Escrit à Orléans, ce vingt-septieme de mars 1561. 
Ainsi signé, vostre bonne cousine, Caraerine; et au 
dessoubs, F1zes. » 

Froze doncques, après avoir esté fort favorablement 
traicté l'espace de trois jours à Metz, s’en retourna 
devers la Royne mere, sa maistresse, avec responses 
qui portoient un remercyement condigne à une si ho- 
norable et respectueuse faveur, et oultre ce fort con- 
tant et satisfaict de sa peine; car on luy fist de très- 
beaulx et riches présents de très-belles pistoles et har- 
quebuses, qu'il confessa luy-mesme n’en avoir jamais 
veu de pareilles en France ny aux cabinets des roys, 
mais sur-tout d’un cheval de Dannemarck, qu’il estima 

avec" son esquipaige à plus de mille escus, après que 
luy , qui estoit de l’estat et profession de s'y cognoistre, 
l'eust monté et manyé deux ou trois fois ; et fist grande 
instance de le reffuser, comme à luy n'appartenant, 
mais que c'estoit pour ung grand prince; et que si le 
Roy estoit en aige pour le monter, il ne luy en faul- 
droit point d’aultre, mesme pour un jour de bataille. 
Mais M. de Vieilleville voulut qu’il l'acceptât ; ce que 
Froze fit, et sur l'heure le nomma Wäieilleville. 

+ CHAPITRE XVIIL. 

M. de V icilléville arrive à La cour de l’électeur palatin. 


PR La 


Le lendemain M. de Vieilleville commencea son H 
voyaige avec soixante chevaulx, où estoient M. d'Es- { | 
pinay, M. de Thevalle, M. de Crapado, M. de La 4 
Plesseclerambault, M. de Thuré, les sieurs Dorvaulx, | 
de Saint-Ouan, de Pezé, de Fontenay aultrement Les 

Moulins, de La Vieulxcourt , et cinq ou six vieils capi- » 

tainnes de Metz ; et accommoda les trésoriers de che- » 
 vaulx pour porter leurs finances. | 

Marchants avec si belle compaignie, nous entrasmes 
au Palatinat. De quoy adverty le comte palatin, duc 

de Bavieres, premier electeur du Sainct Empire, il" 
envoya son grand mareschal avec quarante chevaulx« 

_au-devant de nous, qui ne nous abandonna qu'il ne 
nous eust rendus à Heidelberg, ville où faisoit sa re- 
sidence ordinaire ledict electeur, qui envoya son' fils, | 
lequel avoit esté nourri en France , du nom de Ba-… 

vieres, en la cour du roy Henry second, au-dévant de 4 

M. de Vieilleville, environ -une lieue. Et luy fist ledict f 

electeur une fort courtoise reception et honorable 
_ traictement pour deux jours, à cause des louables re-w 

cits qu’on luy avoit faicts de ses braves gestes, et qu'il k 

entendoit dire journellement , et par son fils mesme, 

qu'il favorisoit tousjours les Allemants, tant en la cour 

des roys de France qu'aux armées françaises, quand il 

S'y trouvoit des colonels et capitainnes de leur nation. 
Et après toutes conférences faictes, responses des let- 
tres retirées et toutes creances dictes, M. de Vieille- 
ville print congé de luy; mais il ne fust possible de 
l'empescher de monter à cheval, accompagné de trois 
cents chevaulx , tous pistoliers, et trois cornettes arbo- 
rées, avec cinq ou six trompettes pour nous venir con- 
duire une grande lieue au-de-là d’Heidelberg. Et vou- 
lant M. de Vieilleville prendre congé, le pressant de 
se retirer, il nous mena, à bien cent pas à l’escart du 
grand chemin, en ung bosquet de sapins, où estoient 
trois belles fontaines, avec lesquelles nous trouvasmes 
une embuscade de cinquante ou soixante bouteilles de 
vin d'Alsace, très-excellent ; et fallut que toute notre 
trouppe beut, et commencea ledict sieur electeur la 
querelle. Ceste collation finye, en laquelle jambons 
de Mayence, car c'en est le pays, fourmaiges de Mi- 
lan, cervelatset aultres esguillons à vin ne manquerent 
poinct , M. de Vieilleville, voulant mettre pied à terre 
pour luy dire le dernier adieu , il ne le voulut jamais 
permettre, et s'entrembrasserent de cheval. Et ainsi se 
departirent; mais à ce departement, ces trois cents 
chevaulx, qui estoient demeurez à l’escart, firent une 
terrible scopeterie et les trompettes raige de fanfares. 
Mais nous veismes à Heildelberg une chose fort rare 
et très-estrange, que je ne puis passer soubs silence, 
qui estoit ung gros et puissant lyon aussi privé que 
ung chien ; car il se jectoit parmy nous, suivy toutes- 
fois de son gouverneur, sans qu il offenceast personne ; 
et, ennuyé de nous regarder, il montoit en la chambre 
de madame la comtesse, et s’y couchoit de son long 
comme un dogue, attendant qu'on luy apportast ung 

quartier de chien ou de quelqu’aultre beste pour son 
ordinaire; et estant repeu, il s’en retournoit de luy- 


. mesme, sans aulcune contraincte, en sa caige, aussi 


doulcement que pourroit faire ung chien courant en 


son chesnil. Nous sceusmes que le comte l'avoit recou- 


vré du roy de Moscovie, n'ayant encores que trois 
mois, et qu'il l’avoit ainsi nourry et eslevé en si privée 
nourriture, à cause que le comte palatin du Rhin 


porte en ses armes ung lyon d’or rampant, couronné, « 
langué et armé d'argenten champ d'azur ou de gueules. “ 


Poursuivant doncques nostre voyage, nous entrasmes 
en Suabe pour venir en la principale ville de la duché, 
nommée Stocart, où le duc de Vyrtemberg, seigneur 
dudict pays, nous attendoit à grande devotion; car il 


avoit passé sa jeunesse en France, du temps du roy. 


François le Grand : qui nous fist de merveilleuses ca- 


resses et abandonnez traictements, toutesfois à la fran- 


çaise, car il ne beuvoit qui ne vouloit ; très-aise, au 
demourant, de voir M. de Vieilleville, tant pour sa 
reputation que pour les bons traictements dont il avoit 
usé envers ses proches parents au siége de Théonville. 

CHAPITRE XIX. 


Arrivée de M. de Vieilleville à la cour de Saxe. 


Sonranrs de-là, nous vinsmes à Ausbourg, où tous 

les colonels , reithermestres, capitainnes et serviteurs : 


occultes, pensionnaires de France, setrouverent, ayant 


esté advertis par M. de Vieilleville du jour qu'il y 

devoit estre, par le project qu'il avoit faict de ses jour- 
nées avant partir de Metz, à tous lesquels leurs pensions 
furent payées où il fut laissé quarante mille eseus, 
. qui deschargea bien fort les tresoriers ; de quoy ils 
prindrent vallable acquicts, soubs l'ordonnance de. 
M. de Vieilleville, signée de sa main. Puis firent toûs 
serment entre ses mains de continuer leur affection 
et fidélité au service du Roy à present regnant, et de 
la couronne de France”, envers et contre tous, et sur- 
tout, de ne faire aulcune levée de gens de guerre, tant 
de cheval que de pied, pour passer en France, sans 
l'exprès commandement du Roy, et par lettres signées 
de sa main et à iceulx envoyées par son lieuténant- 
general à Metz : ce qu'ils promirent et jurerent fort au- 
thentiquement. Et fut semblablement injonction faicte 
aux pensionnaires et serviteurs occultes, au nombre 
desquels estoient deux'evesques, l’un de Passau, l’aultre 
de Ratisbonne , là presents, de n’abuser poinct Sa Ma- 
jesté de faulx advertissements, mais toujours escrire 
la verité des choses qui se presenteront dignes d’estre 
escrites; et que, quand on leur addressera quelque 
serviteur du Roy pour aller descouvrir en Allemaigne 
ce qui luy sera commandé pour son service, ils le tien- 
dront secret, favoriseront et feront conduire seure- 
ment, et assisteront jusques au parfaict complement de 
sa charge ; qui pre semblablement d’ainsi faire, et 
sur be ame de n’y faillir. 

Toutes ces depesches faictes au contentement d'un 
chacun, nous vinsmes à Vymarch, où nous trouvasmes 
le duc Jehan-Frederic de Saxe et le duc Jehan-Guil- 
laume son frere, qui receurent M. de Vieilleville selon 
leur portée; car l'empereur Charles cinquiesme les 

avoit reduicts en une miserable extremité, et quasi 


ruinez, leur ayant osté la duché et l'électorat de Saxe, 1 
et par consequent traeze, que villes, que chasteaulx, 


qui sont annexées et incorporées audict electorat, en 
la guerre qu'il leur fist et au landgraff de Hessen son 
confederé et associé, l'an 1546 et 1547; et le donna, 
comme par graliflication, au duc Maurice de Saxe, 
leur parent de nom et d'armes, les successeurs duquel 
en ont toujours jouy depuis,et jouissent encores de 
present, parce que ledict Maurice, menant l'avant-garde 
de l'Empereur en ceste guerre, fut cause en partie que 


les aultres furent deffaicts, et estants prisonniers furent 


convaincus du crime de rebellion à l'Empereur leur 
souverain seigneur, et par ce moyen confisquez. 

